
Jums, vien tik jums, doktrinos ir mokslo vaikai, rašėme šią knygą. 
Skaitykite ją atidžiai, gilinkitės į daugelyje vietų išsklaidytas 
reikšmes — tai, kas įslaptinta vienur, kitur atskleista, idant jūsų 
išmintis visa galėtų suvokti. 

(Heinrich Cornelius Agrippa von Nettesheim, 


De occulta philosophia, 3, 65) 


Prietarai atneša nelaimę. 
(Raymond Smullyan, 5000 B. C., 1.3.8) 

Tada pamačiau Švytuoklę. 

Ant ilgo, prie choro skliautų pritvirtinto lyno kabantis rutu- 
lys siūbavo plačiai, su monotoniška didybe. 

Žinojau, o ir kiekvienas, pakerėtas šio liūliuojančio lingavi- 
mo, neišvengiamai būtų supratęs, kad švytavimo periodas pri- 
klauso nuo santykio tarp lyno ilgio kvadratinės šaknies ir skai- 
čiaus 7%, kuris, iracionalus žemiškajam protui, dieviškojo pro- 
to galia susieja visų įmanomų apskritimų ilgį su jų skersme- 
niu, O rutulio kelio nuo vieno ašigalio iki kito laikas tampa 
mįslingo sąmokslo tarp mažiausia su laiku susijusių dydžių pa- 
sekme: tvirtinimo taško vienybės, abstraktaus dydžio dvejy- 
bės, skaičiaus prigimties trejybės, slaptojo šaknies kvadrato, 
apskritimo tobulybės. 

Dar žinojau, kad grindyse, tiesiai po tvirtinimo tašku, yra 
magnetas, kuris, veikdamas rutulio viduje esantį cilindrą, užtik- 
rina nesiliaujantį judėjimą — išmonė, skirta įveikti medžiagų 
pasipriešinimui, tačiau neprieštaraujanti švytuoklės dėsniams, 
priešingai, padedanti jiems pasireikšti, nes beorėje aplinkoje 
kiekvienas materialus taškinis svoris, kabantis ant netampraus 
ir besvorio siūlo, nepatiriantis oro pasipriešinimo ir neturintis 


* Pasklidus šviesai tiesiog į minėtosios erdvės vidų, ji neišsisklaidė iškart iki pat apačios, bet 
sklido laipsniškai, kitaip tariant, iš pradžių šviesos spindulys ėmė sklisti ir, pradėjęs sklisti į 
tą pusę, jis pasklido, išsitempė, virto lyg apvaliu ratu. (Hebr.) — Visos išnašos vertėjos. 

trinties pakabinimo taške, galėtų nekintamai švytuoti visą am- 
žinybę. 

Vario rutulys blausiai švytėjo, atspindėdamas pro langus pra- 
siskverbusius paskutinius besileidžiančios saulės spindulius. Jei, 
kaip kadaise, jis būtų galėjęs liesti ant choro grindų paskleistą 
drėgną smėlį, sulig kiekvienu svyravimu paliktų jame brėžį, 
kuris dėl nuolat ir kas akimirką kintančios švytavimo krypties 
plistų, leisdamas nuspėti spindulinę judesio simetriją - lyg ske- 
leto, magiškojo penkiakampio, žvaigždės, mistinės rožės. Ar- 
ba primintų beribės dykumos smėlyje nesuskaičiuojamų kla- 
joklių karavanų pėdų įspaustą pasakojimą - lėtos, tūkstant- 
metės migracijos istoriją. Gal taip į savo keliones iš Mu konti- 
nento pajudėjo atlantidai; užsispyrusiai, apsėstai klajoję nuo 
Tasmanijos iki Grenlandijos, nuo Ožiaragio iki Vėžio, nuo Prin- 
co Edvardo salos iki Svalbardo. Rutulys glaustai atkartojo tai, 
ką jie darė tarp vieno ir kito ledynmečio, o gal tebedaro ir 
šiandien, kartą tapę Viešpačių pasiuntiniais; gal kažkur tarp 
Samoa ir Naujosios Žemės rutulys, pakibęs pusiausvyroje, lie- 
tè Agartą — Pasaulio centrą. Jaučiau, kad Avalonas, šiaurėje, 
ir Ayers Rock uolos mįslę slepianti Australijos dykuma yra su- 
sieti viena plokštuma. 

Tą akimirką, birželio dvidešimt trečiosios ketvirtą valandą 
popiet Švytuoklė, stabtelėjusi švytavimo plokštumos pakrašty- 
je, tingiai krito centro link, kad, pusiaukelėje įgavusi naujų jė- 
gų, vėl narsiai pultų jos slaptąjį likimą lemiančių galių kvadratą. 


Jei nepaisydamas laiko tėkmės būčiau likęs žiūrėti į tą paukščio 
galvą, strėlės smaigalį, apverstą šalmą, tarp iškreipto apskriti- 
mo priešingų taškų erdvėje brėžiantį įstrižaines, būčiau tapęs 
iliuzijos pinklių auka, nes Švytuoklė būtų mane įtikinusi, jog 
svyravimo plokštuma, per trisdešimt dvi valandas apsukusi ra- 
tą, grįžta į išeities tašką nubrėžusi suplotą elipsę, besisukančią 
apie savąjį centrą tolygiu kampiniu greičiu, proporcingu platu- 

mos sinusui. Kaip ji judėtų, jei tvirtinimo taškas būtų Saliamo- 
no šventyklos kupolo centre? Gal tamplieriai bandė ir ten. Gal 
tai nekeičia nei skaičiavimų, nei rezultato. Gal Saint-Martin- 
des-Champs vienuolyno bažnyčia ir buvo tikroji Šventykla. 

Šiaip ar taip, tobulas bandymas įmanomas tik Ašigalyje, vie- 
nintelėje vietoje, kur tvirtinimo taškas būtų Žemės sukimosi 
ašies tąsoje ir kur Švytuoklė apsuktų savo ratą per dvidešimt 
keturias valandas. 

Tačiau nei šis nukrypimas nuo Dėsnio, kurį Dėsnis, be kita 
ko, numatė, nei pažeistas aukso saikas nemenkino šio stebuk- 
lo. Žinojau, kad Žemė sukasi, o aš - su ja, o Saint-Martin-des- 
Champs bažnyčia ir visas Paryžiūs — su manimi, ir visi mes su- 
komės po Švytuokle, kuri iš tikrųjų niekada nekeitė savo judė- 
jimo plokštumos krypties, nes ten, aukštai, virš jos tvirtinimo 
vietos, idealioje begalinėje lyno tąsoje į pačias tolimiausias ga- 
laktikas, buvo amžiams sustingęs Taškas. 

Žemė sukosi, bet toji vieta, kur pritvirtintas lynas, buvo vie- 
nintelis stovintis Visatos taškas. 

Todėl ne tiek į žemę krypo mano žvilgsnis, kiek ten, aukš- 
tyn, kur slypėjo visiškos rimties paslaptys. Švytuoklė man liu- 
dijo, kad visuotiniame judėjime — Žemės rutulio, Saulės siste- 
mos, ūkų, juodųjų skylių ir visų didžiosios kosminės emanaci- 
jos vaikų, nuo pirmųjų eonų iki klampiosios materijos, — tik jis 
vienas stovėjo nelyginant ramstis, varžtas, idealusis guolis, lei- 
džiantis Visatai suktis aplink save. Dabar ir aš galėjau džiaug- 
tis šiuo aukščiausiu potyriu, aš, kuris, nors judėjau su kiekvie- 
nu ir visais kartu, tačiau galėjau žvelgti į Tą, Kuris Rimtyje, į 
Uolą, Garantą, į Skaistųjį Rūką, kuris nėra kūnas, neturi at- 
vaizdo, formos, svorio, kiekybės nei kokybės, nemato, negir- 
di, nejaučia, nėra vienoje vietoje, laike nei erdvėje, nėra dva- 
sia, protas, vaizduotė, nuomonė, skaičius, tvarka, matas, sub- 
stancija nei amžinybė, nėra nei šviesa, nei tamsa, nėra klaida 
ir nėra tiesa. 

Nugirdau trumpą, vangų pokalbį tarp akiniuoto vaikino ir mer- 
ginos, kuri, deja, buvo be akinių. 

— Tai — Fuko švytuoklė, - kalbėjo jis. - Pirmasis bandymas 
atliktas rūsyje 1851 metais, po to — Observatorijoje, vėliau — 
po Panteono kupolu. su šešiasdešimt septynių metrų lynu ir 
dvidešimt aštuonių kilogramų rutuliu. Pagaliau, 1855 metais, 
apsistota čia, sutrumpintas lynas ir palengvintas rutulys. Ji ka- 
bo iš tos skylės kryžmės viduryje. 

— O ką ji daro, kabaliuoja, ir viskas? 

- Ji rodo, kaip sukasi Žemė. Kadangi tvirtinimo taškas ne- 
juda... > 

— O kodėl jis nejuda? 

— Todėl, kad taškas... kaip čia pasakius... suprask, savo cen- 
tre kiekvienas taškas, esantis pačiame viduryje tų taškų, ku- 
riuos matai, neturi apimties, o tai, kas neturi apimties, negali 
judėti nei į kairę, nei į dešinę, nei aukštyn, nei žemyn. Taigi 
negali ir suktis. Aišku? Jei taškas neturi apimties, jis negali 
judėti nė pats aplink save. Jis neturi net savęs... 

— Net jeigu Žemė juda? 

— Žemė juda, bet taškas stovi vietoje. Taip yra, patinka tau 
ar nepatinka. Aišku ? 

— Jo reikalas. 


Vargšelė. Virš jos galvos buvo vienintelis nejudantis Visatos 
taškas, vienintelis prieglobstis nuo panta rhei prakeikimo, o ji 
manė, kad tai - ne jos, o Jo reikalas. Porelė nuėjo, jis - apsi- 
skaitęs, nešinas kažkokiu vadovu, atėmusiu galimybę gėrėtis, 
ji - apatiška, neprieinama galybės dvelksmui, abu - neįsiminę 
sukrečiančios šio susitikimo - pirmo ir paskutinio — su Vienu, 
En-sof, Neapsakomu, patirties. Kaip nepulti ant kelių prieš 
tikrumo altorių? 

Aš žiūrėjau pagarbiai ir baimingai. Tą akimirką neabejojau, 
kad Jakopas Belbas neklydo. Klausydamas jo kalbų apie Švy- 
tuoklę, įsiaudrinimą priskirdavau tiems estetiniams svaičioji- 
mams, tam beformiam vėžiui, kuris jo sieloje įgavo formą ir 
žingsnis po Žingsnio, nepastebimai pavertė žaidimą tikrove. 
Bet jei jis neklydo dėl Švytuoklės, gal ir visa kita — Planas, Vi- 
suotinis sąmokslas — yra tiesa, o aš neapsirikau atvykęs čia va- 
saros saulėgrįžos išvakarėse. Jakopas Belbas nebuvo beprotis, 
tiesiog žaisdamas, Žaidimu jis atskleidė tiesą. 

Tačiau Dieviškosios galios potyris negali ilgai tęstis, nesu- 
maišydamas proto. 

"Todėl pabandžiau nukreipti žvilgsnį, akimis sekdamas linkį, 
kuris nuo pusračiu sustatytų kolonų kapitelių kilo spynos link 
išilgai skliauto nerviūrų, atkartodamas paslaptį smailiosios ar- 
kos, paremtos nebuvimu ir aukščiausia statine apgaule, vertu- 
sios įtikėti, kad kolonos skliauto griaučius stumia aukštyn, šie, 
atstumti rakto, įsmeigia kolonas į žemę, o skliautas yra kartu 
viskas ir niekas, tuo pat metu pasekmė ir priežastis. Netrukau 
suprasti, jog žavėtis tik skliautu ir nepaisyti nuo skliauto paki- 
busios Švytuoklės tolygu susilaikyti gurkštelėti iš šaltinio, kad 
vėliau pasigertum iš versmės. 

Saint-Martin-des-Champs bažnyčios choras egzistavo vien to- 
dėl, kad Dėsnis leido egzistuoti Švytuoklei, o šioji egzistavo 
todėl, kad egzistavo choras. Nepabėgsi nuo vienos begalybės, 
nepribėgdamas kitos, pagalvojau; nepabėgsi nuo tapataus, ti- 
kėdamasis rasti skirtinga. 


Žingsnis po žingsnio traukiausi atbulas, negalėdamas atitraukti 
akių nuo skliauto rakto — per trumpą ten praleistą laiką gerai 
įsidėmėjau kelią, o didžiuliai metaliniai skliautai abiejose pusė- 
se buvo pakankamai įspūdingi, kad, sekdamas akies krašteliu, 
galėčiau pagal juos orientuotis. Išilgai navos atatupstas slinkau 
durų link, virš mano galvos vėl pakibo tie grėsmingi priešistori- 

niai paukščiai su nusišėrusiais metaliniais karkasais, tie klastin- 
gi žiogai, mįslingos jėgos valia nukarę nuo šios navos skliautų. 
Juos suvokiau kaip mokslines metaforas, nepalyginti reikšmin- 
gesnes ir prasmingesnes, nei to norėta siekiant didaktinių tiks- 
lų. Juros periodo vabzdžių ir roplių skrydis — ilgų migracijų ale- 
gorija, kurią Švytuoklė glaustai pasakoja Žemei, archontai, 
iškreiptos emanacijos: prieš mane ilgais archeopteriksų snapais 
leidosi Brego, Blerio, Enò aeroplanai ir Diufo sraigtasparnis. 


Taip įeinama į Paryžiaus menų ir amatų muziejų, per aštuo- 
nioliktojo amžiaus kiemą patenkant į senąją vienuolyno baž- 
nyčią, įsiterpusią į vėlesnių laikų ansamblį taip, kaip kažkada 
ji pati buvo įterpta į senąjį vienuolyną. Jos viduje tiesiog ap- 
stulbina sąmokslas, sulyginantis aukščiausiąjį dangiškųjų 
skliautų ir chtoniškąjį naftos rijikų pasaulius. 

Žemai driekėsi automobilių, dviračių ir garo mašinų istori- 
ja, aukštai grėsmingai sklandė pirmieji lėktuvai. Vieni daiktai 
buvo sveiki, nesuirę, nors apsilupinėję ir laiko pakąsti. Visi jie 
toje dviprasmėje perpus elektros ir dienos šviesoje atrodė tar- 
si su patina, lyg padengti senoviniu smuiko laku. Kitų tebuvo 
skeletai, važiuoklės, rankenų strampai, nebyliai grasinantys ne- 
apsakomomis kančiomis: netrunki išvysti save, prirakintą kan- 
kinimų lovoje, kurios dalys gali judėti ir taršyti tavo kūną, kol 
prisipažinsi. 

Už šių senų, kadaise judrių, o dabar sustingusių daiktų su- 
rūdijusiomis sielomis, grynų technologinio pasididžiavimo žen- 
klų, išrikiuotų lankytojų pagarbai, prie kurių kairėje budėjo 
Laisvės statula - sumažintas modelis tos, kurią Bertoldis su- 
kūrė naujajam pasauliui, o dešinėje — Paskalio statula, vėrėsi 
choras, kur Švytuoklės siūbavimą vainikavo karščiuojančio en- 
tomologo sapnas: žnyplės, žandikauliai, čiuptuvėliai, ryklės, 
sparnai, letenos - kapinynas mechaninių lavonų, kurie visi ga- 
lėjo pradėti veikti vienu metu: magnetai, vienfaziai transfor- 

matoriai, turbinos, konverterių blokai, garo mašinos, dinamos. 
Tolumoje, už Švytuoklės, pasaže, matėsi asirų, chaldėjų, kar- 
taginiečių stabai — didžiuliai Baalai su kažkada liepsnojusiais 
pilvais, Niurnbergo mergelės apnuogintomis dygiomis nuo vi- 
nių širdimis — likučiai to, kas kadaise buvo aeroplanų varik- 
liai, - nuostabus Švytuoklę garbinti sustingusių šventųjų figū- 
rų vainikas, tarytum Proto ir Šviesos vaikai būtų pasmerkti 
amžinai saugoti tą Tradicijos ir Išminties simbolį. 


Te nuobodžiaujantys turistai, sumokėję į kasą devynis fran- 
kus, o sekmadieniais atėję nemokamai tiki, kad senieji devy- 
nioliktojo amžiaus ponai nuo tabako pageltusiomis barzdo- 
mis, purvinomis suglamžytomis apykaklėmis, juodomis pete- 
liškėmis, uostomuoju tabaku dvokiančiomis kelnėmis, rūgš- 
čių nuėstais pirštais ir akademinio pavydo išėstais protais, tos 
juokingos šmėklos, vieni kitus vadindavę cher maître, išrikiavo 
tuos daiktus po šiais skliautais vedami dorybingo noro juos 
parodyti, siekdami patenkinti liberaliųjų ir radikaliųjų mokes- 
čių mokėtojų lūkesčius, trokšdami pagerbti atsitiktinumo ir 
pažangos stebuklus. Ne, Saint-Martin-des-Champs sumanyta 
pirma kaip vienuolynas, o vėliau kaip revoliucijos muziejus, 
slapčiausių mokslų antologija, o tie lėktuvai, savaeigės maši- 
nos, tie elektromagnetiniai skeletai buvo čia, kad užmegztų 
pokalbį, kurio formulės dar nepajėgiau apibrėžti. 


Nejau turėjau patikėti katalogu, veidmainiškai skelbusiu, jog 
Konvento ponai šį nuostabų darbą sumanė vien tam, kad kiek- 
vienas galėtų aplankyti visų menų ir amatų šventovę, nors vi- 
siškai akivaizdu, jog projekte kalbėta tais pačiais žodžiais, ku- 
riais Fransis Beikonas „Naujojoje Atlantidoje“ aprašė Salia- 
mono namus? 

Ar gali būti, kad tik aš - aš, Jakopas Belbas ir Diotalevis — 
intuityviai atskleidėme tiesą? Gal šį vakarą į tą klausimą man 

bus atsakyta — tereikia likti muziejuje po jo uždarymo ir su- 
laukti vidurnakčio. 


Nežinojau, pro kur Jie įeis, tik įtariau, kad viena iš Paryžiaus 
kanalų tinklo atšakų jungia kažkurią muziejaus vietą su kuria 
nors miesto vieta, gal greta Porte-Si-Denis, tačiau buvau tik- 
ras, jog išėjęs tuo keliu čia nebesugrįšiu. Todėl privalėjau pasi- 
slėpti ir likti viduje. 

Pabandžiau išsivaduoti iš vietos kerų ir pažvelgti į navą šal- 
tai, be jausmų. Nebeieškojau apreiškimo, troškau žinių. Bu- 
vau įsitikinęs, kad kitose salėse vargu ar rasiu priedangą nuo 
prižiūrėtojų akių (jų darbas - uždarant muziejų patikrinti vi- 
sas sales, kad jose neprisiglaustų koks vagis), bet ar tam ge- 
riausia vieta nebuvo ši nava, pilna visokiausių mašinų? Gy- 
vam prapulti bedvasėje mašinoje... Žaidimų jau žaidėme gal 
net per daug, kodėl nepabandžius ir šito? 


Drąsiau, tariau sau, pamiršk Išmintį - ieškok pagalbos Moksle. 


"Turime įvairių ir įdomių Laikrodžių, taip pat tokių, kurie sukelia Alter- 
natyvius Judesius... Turime taip pat Jausmų Apgaulės Namus, kur sėk- 
mingai įgyvendiname visų rūšių Apgaules, Netikrus Regėjimus, Melus 
ir Iliuzijas... Mano sūnau, štai tokie yra Saliamono Namų turtai. 


(Francis Bacon „New Atlantis“, ed. Rawley, Londonas, 1627, p. 41—42) 


Vėl galėjau valdyti jausmus ir protą. Privalėjau Žaisti nepra- 
rasdamas ironijos, kaip iki šiol, nesileisti įtraukiamas. Buvau 
muziejuje, reikėjo elgtis ypač bukliai ir apdairiai. 

Vėl perėjau salę: Laisvės statula kilo aukštyn ėclairant le 
monde ant beveik dvimetrinio cokolio, sumanyto kaip laivo 
nosis su smailiu rostru. Jame buvo lyg sarginė, iš kurios galė- 
jai pro iliuminatorių gėrėtis Niujorko įlankos diorama. Vi- 
durnaktį — puikiausia apžvalgos vieta, nes nematomas būtum 
galėjęs stebėti chorą kairėje ir navą dešinėje, už nugaros sau- 
gomas didžiulės akmeninės Gramo skulptūros, iš savotiško 
transepto žiūrinčios į kitus koridorius, tačiau dienos šviesoje 
išėjus lankytojams, prieš užrakindamas duris, sąžinei nuraminti 
būtinai žvilgtelėtų vidun. 

Laiko turėjau nedaug — pusę šešių muziejus bus uždarytas. 
Skubėjau dar sykį apsižvalgyti. Nė vienas iš mechanizmų ne- 
galėjo tapti mano prieglobsčiu: nei stovintys dešinėje didžiu- 
liai laivų voratinkliai - kokios nors vandens gelmių prarytos 
„Lusitania“ relikvijos, nei milžiniškas dujinis Lenuaro variklis 
su įvairiausiais dantračiais. Ne, dabar, leidžiantis sutemoms ir 
pro pilkėjančius langus smelkiantis vis blausesniems šviesos 
spinduliams, vėl pabūgau slėptis tarp šių mechaninių gyvūnų, 
bijodamas vėliau savo elektrinio žibintuvėlio šviesoje vėl išvysti 
juos, atgijusius tamsybėse, šnopuojančius sunkiu požemių al- 
savimu — vien oda neaptraukti kaulai ir viduriai, — girgždan- 
čius, aptiškusius dvokiančiomis tepaluotomis seilėmis. Šioje 
parodoje, kuri man rodėsi vis nešvankesnė - su dyzelio varpo- 
mis, turbinų makštimis, neorganinėmis gerklėmis, kažkada 
spjaudžiusiomis, o tą naktį gal ir vėl pradėsiančiomis spjaudy- 
tis liepsna ir garais, šnypšti, o gal suktis lyg elniaragiai, tarškė- 
ti tarsi cikados — kaip būčiau galėjęs išgyventi tarp šių skeleti- 
nių grynai abstraktaus funkcionalumo išraiškų, šitų vaiduok- 
lių, gebančių sutraiškyti, sukapoti, sugadinti, suraikyti, susuk- 
ti, suvažinėti, susprogdinti, suryti, suskaidyti, įtraukti, konver- 
tuoti dažnius, transformuoti energiją, įsukti smagračius? Kaip 
būčiau galėjęs atsilaikyti prieš tuos Pasaulio Viešpačių sukurs- 

tytus beprasmius mechanizmus, požemių šeimininkų stabus, 
turėjusius byloti kūrimo klaidą? 

Reikia eiti iš čia, reikia eiti, tai - pamišimas, mane įtraukė 
žaidimas, atėmęs protą Jakopui Belbui, mane, kuris niekuo 
netiki... “ 


Nežinau, ar pasilikdamas tą vakarą pasielgiau teisingai. Priešin- 
gu atveju šiandien žinočiau tik istorijos pradžią, be pabaigos. 
Arba nebūčiau vienas čia, ant šios kalvos, klausydamas tolimo 
šunų lojimo slėnyje ir svarstydamas, ar tai tikrai buvo pabaiga, 
ar pabaiga dar tik turi ateiti. 


Nutariau nesustoti. Iš bažnyčios išėjau pro Gramo skulptūrą 
ir pasukau kairiuoju koridorium. Patekau į traukinių skyrių, 
kur spalvoti garvežių bei vagonų modeliai atrodė lyg taikūs 
žaisliukai iš Gausybės šalies, Madurodamo, Mažosios Italijos... 
Jau apsipratau su ta baimės ir pasitikėjimo, siaubo ir susižavė- 
jimo kaita (ar tai ne ligos požymis?) ir tikinau save, kad baž- 
nyčios vizijos taip įjaudrino mane, nes atvykau suvedžiotas Ja- 
kopo Belbo raštų, kuriuos daugelio mįslingų aplinkybių dėka 
man pavyko iššifruoti, nors ir žinojau juos esant prasimany- 
mą. Esu technikos muziejuje, tikinau save, gal kiek slogi, bet 
padori vieta, nepavojingų mirčių karalystė, juk pažįsti muzie- 
jus, Džokonda, toji dvilytė pabaisa, Medūza vien tik estetams, 
dar nieko neprarijo, juo labiau tavęs nepraris Vato mašina, 
galėjusi įbauginti vien osianiškos ar neogotiškos dvasios aris- 
tokratus, atrodanti tokia patetiškai kompromisinė, funkcio- 
nalumo ir korintiškos elegancijos įsikūnijimas; rankenėlė ir 
kapitelis, katilas ir kolona, ratas ir timpanas. Net iš toli Jako- 
pas Belbas bandė įvilioti mane į haliucinacijų pinkles, pražu- 
džiusias jį patį. Reikia elgtis kaip mokslininkui, tariau sau. Ar 
vulkanologas sudega nelyginant Empedoklis? Freizeris bėga 
mišku, medžiojamas Nemi? Nagi, tu esi Semas Speidas, ge- 

rai? Tau tereikia išaiškinti nusikaltimą — toks amatas. Tavo my- 
limoji turi mirti dar prieš pabaigą, geriausia — nuo tavo ran- 
kos. Sudie, Emilija, buvo gera, bet esi tik beširdis robotas. 


Transporto koridorius baigėsi Lavuazjė atriumu su plačiais 
laiptais, vedusiais į viršutinius aukštus. 

"Tos pasieniais išrikiuotų vitrinų eilės, tas lyg alchemijai skir- 
tas altorius viduryje, toji civilizuotos septynioliktojo amžiaus 
makumbos liturgija buvo ne atsitiktinis rinkinys, o simbolinė 
gudrybė. 

Pirmiausia — veidrodžių gausa. Jei patalpoje yra veidrodis, 
tikiesi pamatyti jame savo atvaizdą - tai natūralu. Čia negali 
pamatyti. Ieškai savęs, bandai surasti tokią vietą, kad veidro- 
dis tau tartų „tu esi čia, ir tai esi tu“, kankinies ir kamuojies, o 
įgaubti ar išgaubti Lavuazjė veidrodžiai šaiposi iš tavęs: atsi- 
traukdamas matai save, dar žingsnis — ir vėl prapuoli. Šis ka- 
toptrikos teatras sugalvotas, kad atimtų tavo tapatybę, priverstų 
suabejoti savo vieta. Lyg sakytų: tu — nei Švytuoklė, nei vietoje 
Švytuoklės. Pradedi abejoti ne vien savim, bet ir visais daik- 
tais tarp tavęs ir veidrodžio. Taip, fizika gali paaiškinti, kas 
atsitinka ir kodėl: pastačius įgaubtą veidrodį, kuris surinktų 
nuo daikto krintančius spindulius, čia toks daiktas - distiliaci- 
jos aparatas virš varinio katilo, — veidrodis atspindės jį taip, 
kad nematysi jame daikto kontūrų, bet nujausi jo apverstą 
šmeėklišką egzistavimą kažkur ore, pusiaukelėje. Aišku, terei- 
kia pajudėti — ir įspūdis išnyksta. 

Staiga kitame veidrodyje pamačiau save, žemyn galva. 

Nepakenčiama. 

Ką norėjo pasakyti Lavuazjė, kokią mintį siekė įkūnyti Con- 
servatoire režisieriai? Veidrodžių magiją pažįstame iš arabiš- 
kųjų viduramžių, iš Alhazeno. Ar vertėjo vargti dėl Enciklo- 
pedijos, Švietimo amžiaus ir Revoliucijos, kad galų gale įsiti- 
kintum, jog tereikia išlenkti veidrodžio paviršių — ir prasmen- 

gi į tariamą pasaulį? O tas, kuris kas rytą skutantis žvelgia į 
tave iš plokščio veidrodžio, pasmerktas amžinai kairiarankys- 
tei — argi ne iliuzija? Ar vertėjo taip vargti įrengiant šią salę, 
kad tiek tepasakytum, o gal tai turėtų tave paskatinti kitokio- 
mis akimis pažvelgti į likusią ekspoziciją — vitrinas su įrankiais, 
kurie apsimeta šlovinantys Švietimo amžiaus fizikos ir chemi- 
jos pradmenis? 

Odinė kaukė, turėjusi saugoti veidą per kalcinavimo bandy- 
mus. Iš tiesų? Ar tikrai žvakių ponas po gaubtu užsidėdavo tą 
kanalizacijos Žiurkės snukį, tą ateivių antveidį tam, kad ap- 
saugotų akis? Oh, how delicate, doctor Lavoisier.* Ar reikėjo 
taip kruopščiai atkurti mažąją eolipilę, tą snapelį ant rutulio, 
kuris įkaitintas sukasi vemdamas garais, vien tam, kad studi- 
juotum dujų kinetinę teoriją, jei pirmąją eolipilę, kaip kalban- 
čių statulų ir kitų Egipto žynių stebuklų priedėlį, dar gnozės 
laikais sukūrė Heronas? 

O tas 1789 metų aparatas puvimo fermentacijai tirti — ar ne 
puiki aliuzija į dvokiančius Demiurgo benkartus? Dvišakiais 
paremtų stiklo vamzdelių eilė, nuo rutulinių įsčių per burbu- 
lus ir kanalus nutįsusi tarp dviejų stiklainių, kuriais iš vieno į 
kitą stikliniais gyvačių žiedais teka kažkoks skystis... Puvimo 
procesas? Balneum Mariae,** gyvsidabrio sublimacija, myste- 
rium conjunctionis,*** Eliksyro gamyba! 

O aparatas vyno fermentacijai (ir vėl) studijuoti? Stiklo lankų 
seka nuo atanėr iki atanėr, nuo vieno distiliacijos aparato iki 
kito? O tie akiniai, mažytė klepsidra, nedidelis elektroskopas, 
lęšiai, dantiraščio ženklą primenantis laboratorinis peiliukas, 
mentelė su numetimo svertu, stiklo plokštelė, puodelis su tri- 
jų centimetrų storio sienelėmis iš ugniai atsparaus molio 


* Ak, daktare Lavuazjė, koks jautrumas. (Angl. ) 
** Marijos maudyklė (lot.) - perk. plakimas. 
*** Susijungimo paslaptis (/ot.). 

nykštukiniam homunkului — be galo mažos įsčios mažyčiams 
klonams, raudonmedžio dėžutės, pilnos baltų ryšulėlių nelygi- 
nant kaimo vaistininko lagaminėlis, su mineralų pavyzdžiais (taip 
parašyta), susuktais į paslaptingais raštais išmarginto pergamen- 
to skiauteles, kurios iš tiesų yra Bazilido drobulės fragmentai, 
relikvijoriai su Hermio Trismegisto oda, ilgas ir laibas apmušė- 
jo plaktukas, kuriuo bus išmušta greitos teismo dienos pradžia, 
lazda su kvintesencijomis mažajai Elfų tautai iš Avalono, neap- 
sakomai mažas aparatas aliejų degimo analizei, lyg keturlapio 
lapai sujungti stikliniai rutuliai, dar kiti keturlapiai, vienas su 
kitu susieti aukso vamzdeliais, o su kitais — stikliniais vamzde- 
liais, šie sujungti su vario cilindru, o statmenai apačioje — su 
kitu aukso ir stiklo cilindru, su dar daugiau nukarusių vamzde- 
lių, apendiksų, sėklidžių, liaukų, navikų, skiauterių... Ar tokia 
yra šiuolaikinė chemija? Ar dėl to reikėjo nukirsdinti autorių, 
nors nieko nesukuriama ir nieko nesunaikinama? O gal jį nu- 
žudė, norėdami priversti nutylėti tai, ką jis apsimesdamas at- 
skleidė, lyg Niutonas, plačiai išskleidęs mums sparnus, tačiau 
nesiliovęs medituoti apie Kabalą ir kokybines esencijas? 


Conservatoire Lavuazjė salė — tai išpažintis, užkoduotas pra- 
nešimas, visos mokyklos santrauka, šiuolaikinio proto minties 
puikybės išjuokimas, kitų paslapčių šnabždesys. Jakopas buvo 
teisus, neteisus buvo Protas. 

Skubėjau — valanda artėjo. Štai metras, kilogramas, kiti ma- 
tai — netikri garanto garantai. Iš Aljė sužinojau, kad pirami- 
džių paslaptys atsiveria skaičiuojant ne metrais, o senosiomis 
uolektimis. Štai aritmetinės mašinos, menamas kiekybės trium- 
fas, o iš tiesų — slėpiningos skaičių kokybės pažadas, bėgančių 
per Europos šalis rabinų grįžimas prie Notarikono ištakų. Ast- 
ronomija, laikrodžiai, robotai - vargas man, jei įklimpčiau tarp 
šių naujų apreiškimų. Broviausi į slaptojo pranešimo, įvilkto į 
racionaliojo teatro rūbą, gelmes, greičiau, greičiau, vėliau, nuo 

muziejaus uždarymo iki vidurnakčio, galėsiu patyrinėti tuos 
daiktus, apgaulingoje saulėlydžio šviesoje atskleidusius savo 
tikrąjį veidą; jie — veikėjai, o ne įnagiai kitų rankose. 

Pirmyn, per amatų, energijos, elektros sales — tose vitrinose 
negalėčiau pasislėpti. Palengva atskleisdamas arba nujausdamas 
tų sekų prasmę vis labiau būgštavau pritrūksiąs laiko rasti slėptu- 
vę, kad galėčiau dalyvauti jų slaptosios išminties naktiniuose pa- 
sireiškimuose. Dabar bėgau lyg medžiojamas žmogus — vejamas 
laiko ir nenumaldomai slenkančių skaičių. Žemė nesulaikomai 
sukosi, valanda artėjo, netrukus mane jau būtų pagavę. 


Pagaliau, perėjęs koridorių su elektros prietaisais, patekau į 
nedidelę stiklo dirbinių salę. Koks aloginis protas nuspren- 
dė, kad greta moderniausių ir brangiausių moderniosios iš- 
minties kūrinių turėtų glaustis erdvė, skirta darbams, kuriuos 
finikiečiai išmanė jau prieš tūkstančius metų? Toje salėje pra- 
maišiui stovėjo kinų porcelianas ir dvilytės Laliko vazos, puo- 
dynes, keramika, fajansas, Murano stiklas, o gilumoje iš di- 
džiulės skrynios kyšojo liūtas, prispaudęs gyvatę, natūralaus 
dydžio, trimatis. Regima šios skulptūros eksponavimo 
priežastis buvo jos žaliava — stiklo masė, tačiau simbolinė 
priežastis turėjo būti visai kita... Bandžiau prisiminti, kur jau 
mačiau šį vaizdą. Prisiminiau. Demiurgas, tas niekingas So- 
fijos kūrinys, pirmasis archontas, I/dabaoth, atsakingas už pa- 
sauli ir jo esminį trūkumą, turėjo gyvatės ir liūto kūną, o jo 
akys liepsnojo. Gal visa Conservatoire buvo to gėdingo pro- 
ceso, kuriame nuo pirmojo dėsnio pilnatvės - Švytuoklės ir 
nuo Pleromos spindesio, nuo vieno eono iki kito Ogdoadė 
išsisluoksniuoja ir susilieja su kosmoso karalyste, kurioje 
viešpatauja Blogis. Tačiau tuomet ta gyvatė ir liūtas bylojo, 
kad manasis įšventinimo kelias - deja, d rebours“ — baigtas, 


* Atvirkščiai (pranc.). 

ir netrukus išvysiu pasaulį ne tokį, koks turėtų būti, o tokį, 
koks jis yra. 

Iš tiesų, dešiniajame kampe, prieš langą, pamačiau peri- 
skopo būdelę. Įėjęs atsidūriau prieš stiklo plokštę, tarsi ek- 
raną, kuriame lyg filmo kadrai judėjo kažkokie neryškūs mies- 
to vaizdai. Paskui supratau, jog vaizdas krinta nuo ekrano 
virš mano galvos, kuriame jis buvo apverstas, o pats ekranas 
buvo elementaraus periskopo, padaryto iš dviejų buku kam- 
pu sudėtų dėžių ir vienos ilgesnės dėžės, sujungtos su man 
virš galvos ir už nugaros iš būdelės iškylančiu vamzdžiu, išsi- 
kišusiu pro viršuje buvusį langą, okuliaras. Pro jį dėl viduje 
buvusių lęšių, įgalinusių platų matymo kampą, ir krito išorės 
vaizdai. Apskaičiavęs laiptais aukštyn nueitą kelią, supratau, 
kad vaizdas pro periskopą turėjo būti lyg žvelgiant pro viršu- 
tinius Saint-Martin-des-Champs bažnyčios apsidės langus, tar- 
si būčiau žiūrėjęs pakibęs ant Švytuoklės — paskutinis paka- 
ruoklio regėjimas. Įdėmiau įsižiūrėjau į tą blankų vaizdą: da- 
bar jau galėjau atskirti Vaucanson gatvę, choro pusėje, ir 
Contė gatvę, idealiąją navos tąsą. Contė gatvė kairėje riboja- 
si su Montgolfier gatve, dešinėje — su Turbigo gatve, kur kam- 
puose buvo du barai - „La Week End“ ir „La Rotonde“, o 
priešais matėsi fasadas, ant kurio sunkiai perskaičiau užra- 
šą: „LES CREATIONS JACSAM“. Periskopas. Tai, kad jis 
buvo stiklo dirbinių, o ne optikos prietaisų salėje, akivaiz- 
džiai liudijo, jog stebėti lauką buvo svarbu būtent iš šitos vie- 
tos, su tokia orientacija, nors nesupratau kodėl. Kodėl ši bū- 
delė, tokia pozityvistinė ir verniška, atsidūrė greta simboli- 
nio liūto ir gyvatės atvaizdo? 

Šiaip ar taip, jei nepritrūksiu drąsos ir jėgų likti čia dar ke- 

Man pasirodė, kad tame povandeniniame laive buvau be galo 
ilgai. Girdėjau vėluojančių išeiti lankytojų, paskui — paskuti- 

kapitono tilteliu, kad geriau pasislėpčiau nuo atsitiktinio žvilgs- 
nio, bet susivaldžiau, nes stovėdamas, jei būčiau atrastas, visa- 
da galėčiau apsimesti išsiblaškiusiu lankytoju, pasilikusiu gė- 
rėtis stebuklu. 

Paskui šviesos užgeso ir salė paskendo prieblandoje. Būde- 
lėje tapo šviesiau nuo švelniai švytinčio ekrano, į kurį nesilio- 
viau spoksojęs kaip į paskutinį ryšį su pasauliu. 

Atsargos dėlei privalėjau išstovėti, o jei paskaustų kojas — 
ištupėti dar mažiausiai dvi valandas. Tarnautojų darbo laikas 
nesibaigia uždarius muziejų lankytojams. Išsigandau dėl valy- 
tojų: O jei jos Žingsnis po Žingsnio jau pradėjo valyti visas sa- 
les? Bet pagalvojau, kad muziejus atidaro vėlai ir valytojos tvar- 
kosi, kai šviesu, o ne vakarais. Matyt, taip ir buvo, bent viršuti- 
niuosė aukštuose, nes nebegirdėjau jokių žingsnių. Tik tolimą 
gaudesį, vieną kitą trinktelėjimą — gal uždaromų durų. 

Reikėjo nejudėti. Tarp dešimtos ir vienuoliktos, o gal ir vė- 
liau turėsiu laiko pereiti į bažnyčią — Viešpačiai pasirodys tik 
prieš pat vidurnaktį. 

Tą akimirką iš „Rotonde“ baro išėjo grupė jaunuolių. Vie- 
na mergina nutolo Conté gatve ir pasuko į Montgolfier gatvę. 
Ši miesto dalis neatrodė labai judri. Ar ilgai ištversiu stebėda- 
mas tą man už nugaros vykstantį prėską gyvenimą? Bet jei 
periskopas buvo kaip tik čia, ar jis neturėjo man perduoti ko- 
kių nors paslaptingų pranešimų? Pajutau, kad noriu šlapintis: 
reikia apie tai negalvoti, tai tik nervai. 

Kiek minčių lenda į galvą, kai esi vienas — tūnai pasislėpęs 
periskope. Gal taip jaučiasi besislapstantis laivo triume, kad 
iškeliautų į tolimas šalis. Išties galutinis tikslas būtų Laisvės 
statula su Niujorko diorama. Gal vertėtų nusnūsti; ne, galiu 
nespėti atsibusti. 

Baisiausia būtų baimės priepuolis — kai žinai, kad tuoj pra- 
dėsi rėkti. Periskopas, dugne įstrigęs povandeninis laivas - gal 

aplink jau sukasi juodosios gelmių Žuvys, bet jų nematai, tik 
jauti, kad ima trūkti oro... 

Kelis kartus giliai įkvėpiau. Susikaupti. Vienintelis dalykas, 
kuriuo tokiomis akimirkomis gali pasitikėti, yra sąskaita. Su- 
rinkti faktus, juos išvardyti, išaiškinti priežastis ir pasekmes. 
Esu čia dėl tokios ir tokios priežasties... 

Užplūsta prisiminimai - aiškūs, tikslūs, tvarkingi. Trijų pas- 
tarųjų pašėlusių dienų, paskui - dvejų pastarųjų metų, sumišę 
su keturiasdešimties metų senumo prisiminimais, kuriuos pa- 
tyriau įsibrovęs į elektroninį Jakopo Belbo protą. 

Prisimenu (ir prisimindavau) norėdamas suteikti prasmę 
mūsų klaidingos kūrybos chaosui. Dabar, kaip ir tą vakarą pe- 
riskope, susitraukiu iki vieno tolimo smegenų taško, kad iš- 
spinduliuočiau jo istoriją. Kaip Švytuoklė. Diotalevis man sa- 
kė, kad pirmoji sefira yra Keter - Karūna, ištakos, pirmapradė 
tuštuma. Pirma jis sukūrė tašką, tapusį Mintimi, kuriame nu- 
piešė visas figūras... Jis tuo pat metu buvo ir nebuvo, įkalintas 
varde ir nuo vardo pabėgęs, dar neturintis kito vardo, tik 
„Kas?“, grynas troškimas būti pavadintam vardu... Iš pradžių 
jis nubrėžė ženklus ore, viena tamsioji liepsna pakilo iš jo slap- 
čiausių gelmių tarsi bespalvis rūkas, suteikiantis formą tam, 
kas jos neturi, ir vos tik ji ėmė plisti, jos viduryje radosi lieps- 
nų versmė, plūstanti gilyn, iki pat Karalystės, kad apšviestų 
žemesniąsias sefiras. 

Bet gal tame tsimtsum, tame atsitraukime, toje vienatvėje, 
kalbėjo Diotalevis, jau anuomet slypėjo pažadas grįžti. 


HOKMAH 


In hanc utilitatem clementes angeli saepe figuras, characteres, for- 
mas et voces invenerunt proposueruntgue nobis mortalibus et igno- 
tas et stupendas nullius rei iuxta consuetum linguae usum significa- 
tivas, sed per rationis nostrae summam admirationem in assiduam 
intelligibilium pervestigationem, deinde in illorum ipsorum venera- 
tionem et amorem inductivas.* 


(Johannes Reuchlin „De arte cabalistica“, Hagenhau, 1517, III) 


Tai atsitiko prieš dvi dienas. Tą ketvirtadienį varčiausi lovoje 
nesiryždamas keltis. Grįžau trečiadienį po pietų ir paskambi- 
nau į leidyklą. Diotalevis vis dar gulėjo ligoninėje. Gudrunos 
balsas skambėjo liūdnai: vis taip pat, kitaip tariant, vis blo- 
giau. Neišdrįsau nueiti jo aplankyti. 

Belbas darbe nesirodė. Gudruna pasakė, kad jis paskambi- 
no jai ir pasakė turįs išvažiuoti dėl šeimyninių aplinkybių. Ko- 
kios šeimos? Keisčiausia, kad jis išsivežė ir word processor, Abu- 
lafiją, kaip jį vadino, kartu su spausdintuvu. Gudruna sakė, 
kad jis nusivežė juos namo, norėdamas baigti darbą. Kam taip 
vargti? Argi jis negalėjo rašyti leidykloje? 

Jaučiausi be galo vienišas. Lija su vaiku turėjo grįžti tik kitą 
savaitę. Vakar vakare buvau užsukęs į Pilado barą, bet nesuti- 
kau nė vieno pažįstamo. 

Mane pažadino telefono skambutis. Skambino Belbas, kal- 
bėjo lyg iš po Žemių, persimainiusiu balsu. 


* Esant tokiam gerumui, švelnūs angelai dažnai mėgdžioja figūras, charakterius, for- 
mas ir balsus ir vaizduoja juos mums, mirtingiesiems, ir nepažįstamus, ir netekusius 
sąmonės, ir jokio dalyko įprasta kalba negalinčius išreikšti, bet per mūsų mąstymą, di- 
džiai nustebę, atkakliai ieškodami pažinimo, mes pajuntame, kad esame paskatinti juos 

— Na? Iš kur skambinate? Jau maniau, kad dingote be ži- 
nios Libijoje, vienuoliktą... 

— Kazaubonai, nejuokaukit, tai labai rimta. Aš Paryžiuje. 

— Paryžiuje? Juk aš turėjau ten važiuoti! Aš privalau paga- 
liau aplankyti Conservatoire! 

— Kartoju, nejuokaukit. Skambinu iš automato... iš baro, žo- 
džiu, nežinau, ar ilgai galėsiu kalbėti... 

— Jei neturite žetonų, susukit per operatorių. Lauksiu. 

— Žetonai čia niekuo dėti. Aš įkliuvau. — Jis ėmė berti žo- 
džius, neleisdamas man įsiterpti. - Planas. Planas tikras. Mal- 
dauju, neprieštaraukite. Manęs ieško. 

— Kas? — Vis dar nepajėgiau suprasti. 

— Tamplieriai. Kazaubonai, dėl Dievo, žinau, kad nepatikė- 
sit, bet viskas tiesa. Jie mano, kad turiu žemėlapį, įvarė mane 
į kampą ir privertė atvykti į Paryžių. Nori, kad šeštadienį vi- 
durnaktį ateičiau į Conservatoire, suprantate, šeštadienį, šven- 
to Jono naktį... 

Jis kalbėjo su pertrūkiais, vos galėjau sekti jo mintį. 

— Aš nenoriu ten eiti, slapstausi. Kazaubonai, jie mane 
nužudys. Praneškite de Andželiui, ne, de Andželis nepadės, 
maldauju, nereikia policijos... 

— Tai ką daryti? 

— Nežinau, paskaitykite diskelius, Abulafijoje, šiomis die- 
nomis ten viską surašiau, net ir tai, kas nutiko pastarąjį mėne- 
sį. Jūsų nebuvo, neturėjau su kuo pasikalbėti, rašiau tris pa- 
ras... Prašau nueiti į leidyklą, mano rašomojo stalo stalčiuje 
rasite voką su dviem raktais. Didysis yra nuo namo kaime, ma- 
žasis — nuo mano buto Milane, nueikite ten ir viską perskaity- 
kite, po to spręskite pats, arba pasitarsime, Viešpatie, nebeži- 
nau, ką daryti... 

— Gerai, perskaitysiu. O kur jus rasiu? 

— Nežinau, kasnakt esu vis kitame viešbuty. Sutariam, jūs 
viską padarykite šiandien, o rytoj rytą laukite manęs mano bute, 
jei tik galėsiu, paskambinsiu. Viešpatie, slaptažodis... 

Išgirdau triukšmą, Belbo balsas tai artėjo, tai tolo, lyg kas 
bandytų iš jo atimti ragelį. 

— Belbai! Kas atsitiko? 

— Mane surado, slaptažodis... 

Pasigirdo duslus smūgis, lyg šūvis. Matyt, ragelis-nukrito ir 
trenkėsi į sieną ar lentynėlę, kokios paprastai būna po telefonu. 
Gaudesys. Klikteli pakabinamas ragelis. Tai padarė ne Belbas. 

Negaišdamas palindau po dušu. Reikėjo atsibusti. Nesupra- 
tau, kas atsitiko. Planas tikras? Absurdas, juk mes jį sukūrė- 
me. Kas sučiupo Belbą? Rozenkreiceriai, grafas Sen Žerme- 
nas, ochranka, tamplieriai, asasinai? Dabar viskas atrodė įma- 
noma, nes viskas buvo neįtikėtina. Gal Belbui pasimaišė pro- 
tas, - pastaruoju metu jis atrodė įsitempęs, nesupratau, ar dėl 
Lorencos Pelegrini, ar todėl, kad vis labiau žavėjosi savo kūri- 
niu. Tiesa, Planas buvo mūsų visų — mano, jo ir Diotalevio, 
tačiau Belbas atrodė rimtai juo įtikėjęs. Nevertėjo toliau spė- 
lioti. Nuėjau į leidyklą, Gudruna pasitiko mane priekaištais, 
kad dabar visi reikalai užgulė jos vienos pečius, įpuoliau į kam- 
barį, suradau voką, raktus ir leidausi į Belbo butą. 


Uždarytų patalpų dvokas, nuorūkų prigrūstos peleninės visuo- 
se kampuose, plautuvė virtuvėje pilna nešvarių lėkščių, šiukš- 
lių dėžė prikimšta tuščių skardinių. Kambaryje ant lentynos — 
trys tušti viskio buteliai, ketvirtajame gėrimo likę per du pirštus. 
Akivaizdu, kad buto šeimininkas praleido čia keletą paskuti- 
nių dienų niekur neišeidamas, valgydamas kas papuola, pašė- 
lusiai dirbdamas lyg apsėstasis. 

Bute buvo tik du kambariai, pilni knygų visuose kampuose, 
nuo jų svorio linko lentynos. Iškart pamačiau stalą su kompiu- 
teriu, spausdintuvu ir diskelių dėžutėmis. Keletas paveikslų 
ant keleto lentynomis neužstatytų sienų lopinių, o tiesiai prieš 
stalą kabojo septynioliktojo amžiaus raižinio reprodukcija, rū- 
pestingai įrėminta. Prieš mėnesį, kai išvykdamas atostogų bu- 

vau čia užsukęs išgerti bokalo alaus, šio alegorinio paveikslo 
nepastebėjau. 

Ant stalo stovėjo Lorencos Pelegrini nuotrauka su dedika- 
cija, parašyta smulkiu vaikišku raštu. Matėsi tik veidas, bet jos 
žvilgsnis man kėlė nerimą. Iš kuklumo (o gal pavydo?) ins- 
tinktyviai apverčiau nuotrauką, neskaitydamas užrašo. 

Pamačiau keletą popieriaus lapų. Ieškojau ko nors įdomaus, 
bet radau tik leidyklos sąmatas. Tarp jų gulėjo ir vieno file at- 
spaudas, sprendžiant iš datos — vienas iš pirmųjų bandymų su 
word processor. Tikrai, jis vadinosi „Abu“. Prisiminiau Abula- 
fijos atsiradimą leidykloje, kone vaikišką Belbo entuziazmą, 
Gudrunos bambėjimą, Diotalevio pašaipas. 

„Abu“ buvo asmeninis Belbo atsakas savo šmeižikams, nau- 
joko studento pramoga, tačiau bylojo kūrėjo aistrą, su kuria 
Belbas puolė prie šios mašinos. Visuomet su blyškia šypsena 
veide tvirtinęs, kad tada, kai suprato negalįs būti pagrindinis 
veikėjas, nusprendė tapti protingu žiūrovu — neverta rašyti, jei 
neturi tam svarių priežasčių, verčiau perrašinėti kitų knygas, 
toks gero leidyklos redaktoriaus darbas - jis kibo į mašiną lyg 
apsvaigęs, pirštais bėgiojo po klaviatūrą tarsi senu namų pia- 
ninu improvizuotų Petit Montagnard, nebijodamas kritikos. Nė 
nemanė kurti: rašymas jam kėlė siaubą, o čia tebuvo elektro- 
nikos galimybių išbandymas, gimnastikos pratimai, ne kūry- 
ba. Bet, užmiršęs savo įprastines baimes, tame žaidime jis at- 
rado penkiasdešimtmečiui būdingą sugrįžusios paauglystės for- 
mulę. Šiaip ar taip, kažkokiu būdu jo įgimtas pesimizmas, sun- 
kios sąskaitos su praeitimi išsitrynė tame pokalbyje su neor- 
ganine, objektyvia, klusnia, neatsakinga, tranzistorizuota at- 
mintimi, tokia humaniškai nehumaniška, kad sugebėjo užliū- 
liuoti jo įprastinį bodėjimąsi gyvenimu. 

FILENAME: Abu 


O, koks gražus lapkričio pabaigos rytas, iš pradžių buvo 
žodis, padainuok man, o deive, apie Achilą, moterys rite- 
riai ginklai meilės. Taškas, pats rašo iš naujos eilutės. Ban- 
dymas bandymas bandymas parakalėo parakalė, parinkęs 
tinkamą programą gali daryti anagramas, jei esi parašęs 
romaną apie herojų iš Pietų vardu Retas Batleris ir aikš- 
tingą panelę vardu Skarlet, o vėliau imi to gailėtis, terei- 
kia duoti komandą ir Abu pakeis visus retus batlerius ku- 
nigaikščiais andrejais, visas skarlet - natašomis, Atlantą — 
Maskva, ir jau būsi parašęs karą ir taiką. 

Dabar Abu padarys štai ką: parašau sakinį, duodu Abu 
komandą pakeisti visas „a“ į „akka“, o visas „o“ į „ulla“ — 
ir Štai jums beveik suomiškas raštas. 


Dakkabakkar Akkabu pakkadakkarys štakkai kakką: 
pakkarakkašakkau šį sakkkainį, duulladu Akkabu kul- 
lamakkandaką pakkaeisti visakkas „akka“ į „akkakkak- 
ka“, visakkas „ulla“ į „ullaakka“ — ir štakkai jums beveik 
suullamiškakkas rakkaštakkas. 


O džiaugsme, o skirtingumo kvaituly, o mano idealusis 
skaitytojau / rašytojau, kamuojamas idealios nemigos, o 
finegano budyne, o žvėrie, maloniausias ir švelniausias. 
Jis nepadeda tau galvoti, bet padeda tau galvoti už jį. 
Absoliučiai dvasinga mašina. Rašydamas žąsies plunks- 
na, privalai kas akimirką merkti ją į rašalą ir skrebenti 
prakaitu permerktus lapus, mintys lipa viena per kitą, o 
ranka nespėja paskui, spausdinant mašinėle raidės pi- 
nasi, negali judėti savo tempu, turi paklusti nerangiam 
mechanikos ritmui. O dirbant su juo (su ja?) pirštai gla- 


34 


| S 
ULO 


monėja klaviatūrą, nuplėšdami jos skaistybę, pirmyn auk- 
suotais sparnais, pagaliau gali paaukoti griežtą kritiką 
didžiajam kūrybos džiaugsmui. 


Šta ka dabr padarysu, imu trtologinių ortgrafijų bloką ir 
duodu mašnai kmansda kopjuoti ir rašti amintyje, ir pkar- 
toti ekrne po tksto. 


Štai, spausdinau aklai, o dabar paspaudžiu taisymo pro- 
gramos klavišą ir duodu mašinai komandą ištaisyti klai- 
das tekste, štai jis jau tobulas, iš šiukšlyno ištraukiau 
Akademinį žodyną. 

Galėjau apsigalvoti ir išmesti pirmąjį bloką; jį palieku 
tik norėdamas parodyti, kaip šiame ekrane gali sutarti 
būtis ir būties prievolė, atsitiktinumas ir būtinybė. Ta- 
čiau niekas man netrukdo išbraukti gėdingąją pastraipą 
ne iš atminties, bet iš matomo teksto - taip galiu išsau- 
goti savo išbrauktų minčių archyvą, atimdamas iš visaė- 
džių froidistų ir variantų virtuozų menamojo teksto at- 
kūrimo skonį, amatą, akademinę šlovę. 

Tai - geriau už natūraliąją atmintį, nes ši ilgai ir sun- 
kiai lavinta išmoksta prisiminti, bet nemoka užmiršti. 
Diotalevis sefardiškai eina iš proto dėl rūmų su milži- 
niškais laiptais ir beginklę moterį puolančio kario skulp- 
tūra, su ilgais koridoriais ir šimtais kambarių, o kiekvie- 
name iš jų — pavaizduoti stebuklai, netikėti apsireiški- 
mai, neduodantys ramybės pasakojimai, gyvos mumijos, 
ir kiekvienam įsimintinam atvaizdui tu priskiri atitinka- 
mą kosminės tvarkos mintį, kategoriją, elementą, tiesiog 
silogizmą, milžinišką soritą, apoftegmų grandines, hipa- 
lagy vėrinius, zjugmų rožes, hysteron proteron figūras, 
apofantinius ragus, stoikėjų hierarchijas, ekvinokcijų pa- 
ankstėjimus, paralaksus, herbarus, gimnosofistų gene- 

alogijas — ir taip iki begalybės, o Raimundai, o Kamili, 
jums tereikėdavo mintimis pasinerti į savo vizijas ir kaip- 
mat atkurdavote didžiąją būties grandinę, in love and joy, 
meilėje ir džiaugsme, nes visa tai, kas pasklidę visatoje, 
jūsų protas jau buvo sujungęs į vieną tūrį, ir Prustas jums 
tesukeltų šypseną. Bet tuokart, kai su Diotaleviu norėjo- 
me sukurti ars oblivionalis, mums nepavyko rasti užmir- 
šimo dėsnių. Beviltiška, gali leistis į prarasto laiko paieš- 
kas, lyg Jonelis sekdamas miške pabertų trupinių pėdsa- 
kais, bet tau niekada nepavyks tyčia prarasti atrasto lai- 
ko. Jonelis visada grįžta, kaip įkyri mintis. Užmaršumo 
technika neegzistuoja, vis dar esame natūralių atsitikti- 
nių procesų valdžioje: smegenų pažeidimai, amnezija, ope- 
racijos, gal dar kelionės, alkoholis, hipnozė, savižudybė. | 

O Abu gali tau leisti mažas vietines savižudybes, lai- 
kinas amnezijas, beskausmes afazijas. 


Kur buvai vakar vakare, L... 

Smalsusis skaitytojau, niekada to nesužinosi, bet ši nu- 
trūkusi, erdvėje pakibusi eilutė — pradžia ilgo sakinio, 
kurį buvau parašęs, bet troškau niekada nebūti parašęs 
(ir net nepagalvojęs), nes geidžiau, kad tai, ką parašiau, 
niekada nebūtų atsitikę. Reikėjo tik vienos komandos ir 
nelemtąją pastraipą užliejo balzgana, paspaudžiau „iš- 
trinti“ ir pssssts — viskas išnyko. 

Bet tai dar ne viskas. Savižudžio tragedija ta, kad, vos 
iššokęs pro langą, tarp septinto ir šešto aukštų jis ima 
gailėtis: „O, jei galėčiau grįžti!“ Deja. Taip nebūna. Šlept. 
O Abu yra atlaidus, jis leidžia tau apsigalvoti, laiku apsi- 
sprendęs ir paspaudęs reikiamą klavišą būčiau galėjęs 
susigrąžinti savo išnykusį tekstą. Koks palengvėjimas. 
Vien nuo minties, kad panorėjęs galėčiau prisiminti, tuoj 
viską užmirštu. 


36 


GBSIAU f; 
` 
2 
R) 
LENTS 


Jau niekada nebeisiu į barus, kad skaldyčiau priešo 
laivus trasuojančiais sviediniais, kol koks nors pabaisa 
nesuskaldys manęs. Čia — daug įdomiau, gali skaldyti 
mintis. Šimtų tūkstančių išsirikiavusių asteroidų galak- 
tika, baltų ar žalių, ir juos kuri tu pats. Fiat Lux, Big 
Bang, septynios dienos, septynios minutės, septynios se- 
kundės - tau prieš akis iš amžinųjų skystųjų kristalų gims- 
ta visata, kurioje nėra nei griežtų kosmologinių ribų, nei 
laiko saitų, ką jau kalbėti apie numerus Clausius, čia gali 
grįžti ir laike, raidės pasirodo, išnyksta ir vėl atsiranda, 
vangiai ir be skausmo, suspindi iš niekur ir vėl klusniai į 
niekur sugrįžta, ištirpsta ir vėl ektoplazmuojasi savo pir- 
mykštėje vietoje, tai — povandeninė švelnių susiliejimų 
ir atitrūkimų simfonija, drebutiškas autofago kometų šo- 
kis, tarsi Yellow Submarine lydeka, paspaudi klavišą — ir 
tai, kas nepataisoma, ima šliaužti atgal, link rajūno žo- 
džio, prapuola jo rodyklėje, jis sriūbteli - šliurpt! - tam- 
sa, jei nesustosi — praris viską ir pūsis savo tuštybėje, juo- 
doji Cešyro skylė. 

O jei parašai tai, kas žeidžia padorumą - išsaugai vis- 
ką diskelyje, suteiki jam slaptažodį, ir niekas to neper- 
skaitys, tikras lobis slaptiesiems agentams, surašai pra- 
nešimą ir užrakini, paskui įsimeti diskelį kišenėn ir vaikš- 
tinėji, nė pats Torkvemada niekada nesužinos, ką ten pa- 
rašei, žinosi tik tu ir jis (Jis?). Tarkim, tave kankina, ap- 
simeti prisipažįstąs ir jau rašąs Žodį, o iš tiesų paspaudi 
slaptąjį klavišą — ir pranešimas ištirpsta. 

Oi, buvau kažką parašęs, per klaidą paliečiau pirštu, 
ir viskas pranyko. Kas ten buvo? Neprisimenu. Tik žinau, 
kad nebandžiau atskleisti jokios Naujienos. Bet vėliau — 
kas žino. 


Be rakto bandantis įsibrauti į Filosofų rožyną panašus į žmogų, ku- 
ris nori eiti be kojų. 

(Michael Maier „Atalanta Fugiens“, Oppenheim, De Bry, 1618, 
XXVII emblema) 


Tik tiek. Teks ieškoti word processor diskeliuose. Jie buvo su- 
numeruoti, nutariau pradėti nuo pirmojo. Belbas minėjo slap- 
tažodį. Jis visuomet pavydžiai saugojo Abulafijos paslaptis. 

Tikrai, vos įdėjau diskelį — pasirodė klausimas: „Ar žinai 
slaptažodį?“ Formuluotė neįsakmi, Belbas buvo gerai išauk- 
lėtas. 

Mašina nelinkusi kolaboruoti, ji žino turinti gauti slaptažo- 
dj, jei negauna - tyli. Bet taip, lyg sakytų: „Viskas, ko tau rei- 
kia, yra čia, mano gelmėse, gali raustis, senas kurmi, nieko 
neišrausi“. Čia gali sustoti, pagalvojau, mėgdavai su Diotale- 
viu Žaisti žodžių permutacijas, buvai, kaip pasakytų Jakopas 
Belbas, leidyklos Semas Speidas, surask sakalą. 


Abulafijoje slaptažodis galėjo būti iš septynių raidžių. Kiek 
permutacijų galima gauti iš dvidešimt penkių abėcėlės raidžių, 
įskaitant pasikartojimus, nes slaptažodis galėjo būti ir „abra- 
kadabra“? Yra skaičiavimo formulė, rezultatas būtų šeši mili- 
jardai su trupučiu. Net ir turėdamas didžiulį skaičiuotuvą, ga- 
lintį per sekundę sudaryti milijoną permutacijų, vėliau priva- 
lėčiau visas jas patikrinti surašydamas į Abulafiją vieną po ki- 
tos. Žinojau, kad klausti ir tikrinti slaptažodį Abulafijai trun- 
ka apie dešimt sekundžių. Taigi šešiasdešimt milijardų sekun- 
džių. Metuose jų truputį daugiau nei trisdešimt vienas milijo- 
nas, suapvalinkime iki trisdešimties, dirbti tektų du tūkstan- 
čius metų. Daugoka. 

Reikėjo spėti. Kokį Žodį galėjo pasirinkti Belbas? Ar sugal- 
vojo jį tik pradėjęs dirbti su Abutfalija, o gal paskutinėmis die- 
nomis, supratęs, kad diskeliuose slypi sprogstamasis užtaisas, 
ir žaidimas, bent jam, jau nebėra žaidimas. Tie žodžiai turbūt 
labai skirtingi. 

Renkuosi antrąją hipotezę. Belbas mano, kad Planas jį per- 
sekioja, laiko jį tikrove (taip supratau iš mūsų pokalbio telefo- 
nu), taigi sugalvoja kokį nors žodį, susijusį su mūsų istorija. 

O gal ne: su Tradicija susijęs žodis ir Jiems būtų atėjęs į 
galvą. Akimirką man net pasivaideno, kad Jie jau buvo įsibro- 
vę į butą, nukopijavo diskelius ir dabar kokioje nors nuošalio- 
je vietoje bando visas įmanomas kombinacijas. Superskaičiuo- 
tuvas Karpatų pilyje. 

Kokia nesąmonė, pagalvojau, jie nepažįsta skaičiuotuvų, 
verčiau pasitelktų Notarikoną, Gematriją, Temurah, elgtųsi 
su diskeliais kaip su Tora. Ir užtruktų tiek, kiek laiko praėjo 
nuo Sefer Jesirah* surašymo. Bet negaliu atmesti ir šio spėji- 
mo. Jeigu Jie egzistavo, turėjo vadovautis Kabala, o jei Bel- 
bas tikėjo, kad Jie egzistuoja, gal ir jis ėjo tuo pačiu keliu. 

Sąžinei nuraminti iš pradžių išbandžiau dešimt sefirų: Ke- 
ter, Hokmah, Binah, Hesed, Geburah, Tiferet, Nezah, Hod, 
Jesod, Malkut, o viršaus dar pridėjau ir Shekinah... Aišku, 
nesuveikė, nes tai būtų pirma mintis, kiekvienam galinti šau- 
ti į galvą. 

"Tačiau žodis turi būti kas nors akivaizdaus, ateinantis savai- 
me, nes, kai dirbi su tekstu taip apsėstai, kaip Belbas paskuti- 
nemis dienomis, negali išsiveržti iš to žodžių pasaulio, kuria- 
me gyveni. Kvaila manyti, kad Belbas, eidamas iš proto dėl 
Plano, būtų pasirinkęs kokį Linkolną ar Mombasą. Tai turi 
būti kas nors, susiję su Planu. Bet kas? 

Pabandžiau susitapatinti su Belbu: jis rašė rūkydamas, ger- 


* Sukūrimo knyga (hebr.). 

damas, žvalgydamasis aplink. Virtuvėje į vienintelę rastą šva- 
rią taurę susipyliau paskutinį viskio lašą, grįžau prie kompiu- 
terio, įsitaisiau kėdėje, užsimečiau kojas ant stalo ir siurbčio- 
damas mažais gurkšneliais (argi ne taip elgėsi Semas Speidas, 
o gal tai buvo Marlou?) apžvelgiau kambarį. Knygos stovėjo 
per toli, negalėjau perskaityti pavadinimų ant nugarėlių. 

Paskutinis gurkšnis, užsimerkiau, vėl atsimerkiau. Prieš akis 
pamačiau septynioliktojo amžiaus raižinį. Tipiška to laikotar- 
pio rozenkreicerių alegorija, tikra užkoduotų pranešimų ka- 
sykla ieškančiajam Brolijos narių. Jame buvo pavaizduota ro- 
zenkreicerių Šventykla, jos bokštas pagal krikščioniškąjį ir heb- 
rajiškąjį renesanso ikonografinį modelį baigėsi kupolu. Jeru- 
zalės šventykla irgi turėjo būti perstatyta pagal Omaro meče- 
tės pavyzdį. 

Aplink bokštą gamtovaizdis buvo padrikas ir padrikai apgy- 
ventas, lyg rebusas, kur pirmajame plane matyti rūmai ir varlė, 
toliau — mulas su nešuliu ir karalius, priimantis iš pažo dovanas. 
Čia, apačioje iš kairės, matėsi bokšto viduje pritvirtinta absur- 
diška gervė ir pro apvalų langą iš šulinio keliamas didikas. Cen- 
tre stovėjo raitelis ir pėstysis, dešinėje klūpojo maldininkas, at- 
sirėmęs- į didžiulį inkarą it kokią lazdą. Dešiniajame šone, be- 
veik prieš bokštą, stūksojo stati uola, nuo kurios krito kažkoks 
žmogus su kalaviju, o priešais matėsi Ararato kalno perspekty- 
va su viršūnėje įstrigusiu Nojaus laivu. Viršuje, abiejuose kam- 
puose - du debesėliai, kiekvienas su žvaigžde, nuo kurių į bokštą 
krito įžambūs spinduliai, o juose sklandė dvi figūros: gulbės ir 
nuogalio su apsivijusiu žalčiu. Viršuje per vidurį matėsi hebrajų 
rašmenimis įrašytas Žodis „rytai“, po juo — aureolė, o iš jos išni- 
rusi Dievo ranka laikė bokštą už prie jo pritvirtinto lyno. 

Bokštas buvo ratuotas, jo pirmas aukštas - keturkampis, su 
langais, durimis ir keliamuoju tiltu dešinėje, aukščiau — lyg 
galerija su keturiais sargybos bokšteliais, kurių kiekviename 
stovėjo po ginkluotą vyrą su skydu (išmargintu hebrajų raš- 

menimis), mojantį palmės šakele. Ginkluotų vyrų matėsi tik 
trys, ketvirtąjį galėjai nuspėti esant už aštuonkampio kupolo, 
virš kurio kilo taip pat aštuonkampis bokštelis, o iš šio kyšojo 
du milžiniški sparnai. Virš jo buvo dar vienas kupolas, mažes- 
nis, su keturkampiu bokšteliu, kuriame pro laibakojes arkas 
matėsi varpas. Viršuje — dar vienas, paskutinis, kupolėlis, iš 
keturių dalių, prie kurio ir buvo pritvirtintas dieviškosios ran- 
kos laikomas lynas. Kupolėlio šonuose - žodis „Fa / ma“, virš 
jo — užrašas: „Collegium Fraternitatis“. 

Keistenybės tuo nesibaigė: iš kitų dviejų apvalių langų ky- 
šojo: kairėje — milžiniška ranka su kalaviju, neproporcingai 
didelė palyginti su kitomis figūromis, tarsi ji priklausytų bokš- 
te uždarytai sparnuotai būtybei, dešinėje — didžiulis trimitas. 
Ir vėl trimitas... 

Bokšto angų skaičius man pasirodė įtartinas: bokštelyje jų 
buvo daug, labai taisyklingai išdėstytų, o pagrindo šonuose tik 
kur ne kur, lyg atsitiktinai pabertos. Bokšto matėsi tik du ket- 
virčiai, stačiakampėje perspektyvoje, tad galėjai įsivaizduoti, 
kad dėl simetrijos viename šone matomos durys, langai ir ap- 
valūs langeliai pakartoti ir priešingoje pusėje tokia pat tvarka. 
Taigi keturios arkos varpinės bokštelyje, aštuoni langai že- 
mesniajame bokšte, keturi bokšteliai, šešios angos tarp ryti- 
nio ir vakarinio fasadų, keturiolika — tarp šiaurinio ir pietinio. 
Sudėjau: iš viso trisdešimt šešios angos. 

Trisdešimt šeši. Jau daugiau kaip dešimt metų šis skaičius 
persekiojo mane. Kaip ir šimtas dvidešimt. Rozenkreiceriai. 
Šimtas dvidešimt padalyta iš trisdešimt šešių, paliekant septy- 
nis skaičius, yra 3,333333. Pernelyg tobula, bet reikia paban- 
dyti. Pabandžiau. Nesėkmingai. 

Padauginus iš dviejų tas skaičius duoda Žvėries skaičių — 
666. Tačiau ir šis spėjimas pasirodė pernelyg paprastas. 

Netikėtai mane apstulbino debesis centre — Dievo sostas. 
Aiškiai matėsi hebrajiški rašmenys, galėjai juos perskaityti 

nepakildamas iš kėdės. Belbas negalėjo Abulafijoje rašyti heb- 
rajiškai. Įsižiūrėjau įdėmiau: aišku, žinojau juos, iš dešinės į 
kairę: jod, he, waw, he. Jahvė, Dievo vardas. 


Ir pradeda dėti tą vardą, YHWH, pradžioje tik vieną, ir tirti visas jo 
atmainas, ir priverčia jį judėti ir suktis lyg ratą... 
(Abulafia „Hayyė ha-Nefeš“, Ms. Mūnchen, 408) 


Dievo vardas... Be abejo. Prisiminiau pirmąjį Belbo ir Diota- 
levio pokalbį tą dieną, kai leidykloje atsirado Abulafija. 

Diotalevis stovėjo savo kambario tarpduryje, demonstraty- 
viai atlaidus. Diotalevio atlaidumas visada būdavo užgaulus, 
tačiau Belbas jį priimdavo, rodos, taip pat atlaidžiai. 

— Jokios tau iš jo naudos. Juk nemanai sukišti ten rankraš- 
čius, kurių neskaitai? 

— Jis padeda klasifikuoti, tvarkyti sąrašus, papildyti kartote- 
kas. Galėsiu rašyti savo tekstą, nebūtinai perrašinėti kitų. 

— Juk prisiekei daugiau nerašyti. 

— Prisiekiau nebekankinti pasaulio dar vienu rankraščiu. Sa- 
kiau, kadangi supratau negalįs būti pagrindinis veikėjas... 

— „būsi išmanantis žiūrovas. Žinau. Taigi? 

— Taigi ir išmanantis žiūrovas, grįždamas iš koncerto, niū- 
niuoja sau po nosimi pagrindinę temą. Bet tai nereiškia, kad 
jis ruošiasi ją diriguoti Carnegie Hall... 

— Todėl eksperimentuosi su rašomuoju niūniavimu, kad su- 
prastum, jog turi nerašyti. 

— Tai būtų sąžiningas pasirinkimas. 

— Jūs sakote? 

Jie abu, Diotalevis ir Belbas, buvo kilẹ iš Pjemonto ir daž- 
nai naudodavosi šiuo tikrų pjemontiečių sugebėjimu maloniai 
klausytis žiūrint į akis ir ištarti „Jūs sakote?“ tokiu tonu, kad 
šis klausimas skambėtų lyg mandagus susidomėjimas, bet iš 
tiesų leistų pajusti visišką nepritarimą. Pasak jų, aš buvau bar- 
baras, niekada neperprasiąs šių subtilybių... 

— Barbaras? — protestavau. - Gimiau Milane, bet mano tė- 
vai kilę iš Val d' Aostos... 

— Niekai, - atrėždavo jie, - pjemontietį kaipmat pažinsi iš jo 
skepticizmo. 

— Aš —- skeptikas. 

— Ne, jūs tiesiog niekuo netikite, o tai visai kas kita. 

Žinojau, kodėl Diotalevis nepasitikėjo Abulafija. Jis girdė- 
jo kalbant, kad, pakeitus raidžių tvarką, galima paversti tekstą 
jo priešingybe ir suteikti jam slaptų pranašavimo galių. Belbas 
bandė aiškinti: 

— Juk tai žaidimas su permutacijomis, argi jis nesivadino 72- 
murah? Ar ne taip dievobaimingas rabinas pasiekia Aukšty- 
bių vartus? 

— Mielas drauge, - atsakydavo jam Diotalevis, — tu nieka- 
da nieko nesuprasi. Tiesa, kad Tora - kalbu apie tą, regimą- 
ją, - tėra viena iš galimų amžinosios Toros, kurią Dievas su- 
kūrė ir įdavė Adomui, raidžių permutacijų. Ir ilgus amžius 
permutuodami knygos raides galėtume susigrąžinti pirmap- 
radę Torą. Tačiau svarbiausia — ne rezultatas. Svarbiausia — 
vyksmas, ištikimybė, su kuria nuolat suksi maldos ir rašto ma- 
lūną, pamažu atskleisdamas tiesą. Jei toji mašina tau tuoj 
pat pasakytų tą tiesą — jos nepažintum, nes tavo širdis nebū- 
tų apvalyta ilgo klausinėjimo kelio. O dar darbe! Tą Knygą 
privalu šnabždėti mažoje geto lūšnelėje, kur diena iš dienos 
mokaisi susigūžti ir judinti ant šlaunų padėtas rankas, o lai- 
kančioji knygą plaštaka ir toji, kuri verčia lapus, beveik lie- 
čia viena kitą. Norėdamas sudrėkinti pirštus, privalai kelti 

juos prie lūpų vertikaliai, lyg kąstum macą, stengdamasis ne- 
numesti nė trupinėlio. Žodis valgomas lėtai, jį galima suskai- 
dyti ir vėl sudėti, palikti lėtai tirpti ant liežuvio, atsargiai, 
kad neišspjautum ant kaftano, nes išgaravus nors vienai rai- 
dei nutrūks ryšys, kuris susieja tave su aukštesniosiomis sefi- 
romis. Tam paaukojo savo gyvenimą Abraomas Abulafija, o 
jūsų šventasis Tomas ėjo penkiais keliais, ieškodamas Dievo. 
Abulafijos „Hokmath ha-Zeruf“ buvo kartu raidžių jungimo 
ir širdžių apvalymo mokslas. Mistinė logika, raidžių ir jų su- 
kimosi begalinėse permutacijose pasaulis yra palaimos pa- 
saulis, derinimo mokslas — tai minties muzika, tačiau būk at- 
sargus, judėk lėtai, nes tavoji mašina gali tau sukelti klejo- 
nes, o ne ekstazę. Daugelis Abulafijos mokinių nemokėjo iš- 
silaikyti ties tuo siauriausiu slenksčiu, skiriančiu Dievo var- 
dų kontempliaciją nuo magiškosios praktikos, nuo manipu- 
liavimo vardais, siekiant paversti juos talismanu, viešpatavi- 
mo gamtai įnagiu. Jie nežinojo — ir tu to nežinai, nė tavoji 
mašina to nežino, kad kiekviena raidė susieta su kuria nors 
kūno dalim, ir jei perkelsi vieną priebalsę nepažindamas jos 
galios, kuri nors iš tavo galūnių gali pakeisti savo vietą ar 
prigimtį, ir liksi baisiai suluošintas: kūnas — visam gyveni- 
mui, o dvasia - amžiams. 

— Klausyk, - kaip tik tą dieną tarė jam Belbas, - tu manęs 
neatkalbėjai, atvirkščiai — įkvėpei. Savo rankose ir valdžioje 
turiu asmeninį Abulafiją, kaip tavieji draugai turėjo Gole- 
mą. Pavadinsiu jį Abulafija, draugams — Abu. Manasis Abu- 
lafija bus apdairesnis ir pagarbesnis už tavąjį. Kuklesnis. Rei- 
kia rasti visus Dievo vardo derinius? Puiku, pažvelkime į šį 
vadovą, turiu nedidelę Basic programą keturių raidžių deri- 
niams permutuoti. Lyg būtų tyčia sukurta IHVH. Nori, kad 
ją paleisčiau? 

Jis parodė programą, Diotalevio akims tikrai kabalistišką: 

10 REM anagramos 

cO INPUT LS(1)„ LS(2)+„ LS(3) „+ LS(4) 
30 PRINT 

u0 FOR IlL=1 TO 4 

50 FOR I2=1 TO 4 

LO IF I2=IlL THEN 130 

70 FOR I3=1 TO Ų 

B0 IF I3-IlL THEN 120 

90 IF I3-=I2 THEN 120 

100 LET IŲ4=10- (IlL+I2+1I3) 

110 LPRINT LS(I1L)s LS(I2)s LS(I3);3 LS(IĦH) 
120 NEXT I3 

130 NEXT Ig 

l40 NEXT Il 

150 END 


— Pabandyk, kai pasirodys „input“, parašyk I, H, V, H ir pa- 
leisk programą. Gal nusivilsi - yra tik dvidešimt keturi galimi 
deriniai. 

— O šventieji serafinai! Ką manai daryti su dvidešimt ketu- 
riais Dievo vardais? Manai, kad mūsų išminčiai dar to nepa- 
skaičiavo? Perskaityk Sefer Jesirah ketvirtojo skyriaus šešiolik- 
tą dalį. O juk jie neturėjo skaičiavimo aparatų. „Iš dviejų Ak- 
menų pastatysi du Namus. Iš trijų Akmenų pastatysi šešis Na- 
mus. Iš keturių Akmenų pastatysi dvidešimt keturis Namus. 
Iš penkių Akmenų pastatysi šimtą dvidešimt Namų. Iš šešių 
Akmenų pastatysi septynis šimtus dvidešimt Namų. Iš septy- 
nių Akmenų pastatysi penkis tūkstančius keturiasdešimt Na- 
mų. Tęsk ir galvok apie tai, ko lūpos negali ištarti, o ausys ne- 
gali išgirsti.“ Žinai, kaip tai šiandien vadinama? Faktorialiniu 
skaičiavimu. Žinai, kodėl Tradicija įspėja, kad verčiau toliau 
neskaičiuoti? Nes jei Dievo vardas būtų iš aštuonių raidžių, tų 
derinių būtų keturiasdešimt tūkstančių, jei iš dešimties — trys 

milijonai šeši šimtai tūkstančių, o tavojo vargano vardo deri- 
nių būtų beveik keturiasdešimt milijonų, ir dėkok Dievui, kad 
neturi, kaip amerikiečiai, middle initial, antraip jų skaičius 
viršytų tuos keturiasdešimt milijonų. Jei Dievo vardas būtų iš 
dvidešimt septynių raidžių, nes hebrajų abėcėlėje nėra balsių, 
tik dvidešimt du garsai ir penki variantai — jo galimų vardų 
skaičių sudarytų dvidešimt devyni skaitmenys. O kur dar pasi- 
kartojimai, juk negali atmesti, kad Dievo vardas yra Alef, pa- 
kartotas dvidešimt septynis kartus; tuomet tau nebeužtektų 
faktorialo, turėtum dvidešimt septynis pakelti dvidešimt sep- 
tintuoju laipsniu ir gautum apie keturis šimtus keturiasdešimt 
keturis milijardus milijardų milijardų derinių, gal kiek mažiau, 
šiaip ar taip - trisdešimt devynių skaitmenų skaičių. 

— Sukčiauji, norėdamas mane priblokšti? Skaičiau tavąjį Se- 
fer Jesirah. Raidžių yra dvidešimt dvi ir su jomis, vien tik su 
jomis, Dievas sukūrė viską, kas buvo sukurta. 

— Gali neskleisti sofizmų, nes, pasiekęs tokius skaičius, jei 
vietoj dvidešimt septynių dvidešimt septintuoju laipsniu pa- 
imsi dvidešimt du dvidešimt antruoju laipsniu, gausi apie tris- 
dešimt keturis milijardus milijardų milijardų. Ar tu savo žmo- 
giškuoju matu jauti kokį nors skirtumą? Ar Žinai, kad skai- 
čiuodamas vienas, du, trys ir taip toliau, po skaičių per sekun- 
dę, iki milijardo, tik menkučio milijardo, užtruktum beveik 
trisdešimt dvejus metus? Viskas daug sudėtingiau, nei tau at- 
rodo, o Kabala — tai ne vien Sefer Jesirah. O dabar klausyk, 
kodėl teisingai Toros permutacijai reikia panaudoti visas dvide- 
šimt septynias raides. Tiesa, penkios galinės, permutacijoje pa- 
tekusios į žodžio kamieną, transformuojasi į savo įprastinį ekvi- 
valentą. Bet taip yra ne visada. Izaijo pranašystėje, 9.67, žodis 
LMRBH, Lemarbah - kaip tik ir reiškiantis „dauginti“ - rašomas 
su galine mem viduryje. 

— Kodėl? 

— Nes kiekviena raidė atitinka kokį nors skaičių, ir paprasta 


46 


2 
SOANS 


mem lygi keturiasdešimčiai, o galinė mem lygi šešiems šim- 
tams. Ir čia jau veikia ne Temurah, kuri tave moko permutuo- 
ti, o Gematrija, kuri susieja žodį su jo skaitmenine verte. Su 
galine mem žodžio LMRBH vertė yra ne 277, o 837, todėl pri- 
lygsta žodžiui „ThThZL, Thath Zal“, kuris reiškia „tas, kuris 
gausiai dovanoja“. Dabar matai, kad reikia galvoti apie visas 
dvidešimt septynias raides, nes svarbu ne tik skambesys, bet ir 
skaičius. Grįžkime prie mano skaičiavimų: permutacijų būtų 
daugiau nei keturi šimtai milijardų milijardų milijardų mili- 
jardų. Ar Žinai, kiek užtruktume, norėdami patikrinti visas, 
po vieną per sekundę, jei tartume, kad kokia nors mašina, 
aišku, ne tavoji, tokia maža ir vargana, pajėgtų tai padaryti? 
Septynis milijardus milijardų milijardų milijardų milijardų mi- 
nučių, arba šimtą dvidešimt tris milijonus milijardų milijardų 
milijardų valandų, arba kiek daugiau nei penkis milijonus mi- 
lijardų milijardų milijardų dienų, keturiolika tūkstančių mili- 
jardų milijardų milijardų metų, šimtą keturiasdešimt milijar- 
dų milijardų milijardų amžių, keturiolika milijardų milijardų 
milijardų tūkstantmečių. O jei turėtum skaičiuotuvą, galintį 
patikrinti milijoną junginių per sekundę - tik pagalvok, kiek 
laiko sutaupytum - tas tavo elektroninis skaičiuotuvas susido- 
rotų per keturiolika tūkstančių milijardų milijardų milijardų 
tūkstantmečių! Bet iš tiesų Dievo vardas, tas slaptasis, toks 
ilgas kaip visa Tora, ir nėra pasaulyje mašinos, galinčios ap- 
rėpti visas jo permutacijas, nes pati Tora yra dvidešimt septy- 
nių raidžių su pasikartojimais permutacijos rezultatas, o Te- 
murah liepia tau permutuoti ne dvidešimt septynias abėcėlės 
raides, bet visus Toros ženklus, kur kiekvienas ženklas vertas 
tiek pat kiek atskira raidė, net jei jį begalę kartų randame pa- 
sikartojant įvairiuose puslapiuose ir dvi vardo Ihvh raidės he 
yra skirtingų verčių. Todėl, jei norėtum apskaičiuoti visas įma- 
nomas visų Toros ženklų permutacijas, tau neužtektų visų pa- 
saulio nulių. Prašau pabandyti su savo vargana sąskaitininkams 

skirta mašinėle. Be abejo, tokia mašina egzistuoja, tačiau ji 
nepagaminta tavajame silikono slėnyje, ji — šventoji Kabala 
arba Tradicija ir rabinai jau senų seniausiai skaičiuoja tai, ko 
jokia mašina negali ir, tikėkimės, niekada negalės suskaičiuo- 
ti. Nes baigus kurti derinius rezultatas turėtų likti paslaptyje, 
o visata jau būtų užbaigusi savąjį ciklą, ir mus, be sąmonės, 
apgaubtų didžiojo Metatrono šlovės spindesys. 

— Amen, - baigė Belbas. 

Nuo tada Diotalevis nuolat stūmė jį į šią bedugnę, privalė- 
jau tai suprasti. Kiek kartų matydavau Belbą po darbo ban- 
dantį programas, kurios jam padėtų patikrinti Diotalevio skai- 
čiavimus ir įrodytų, kad jo Abu gali duoti teisingą atsakymą 
per keletą sekundžių, ir visai nebūtina skaičiuoti rašant ant 
prakaitu permerktų pageltusių pergamento lapų, naudojant 
prieštvanines skaičių sistemas, kuriose gal nėra net nulio. 
Bergždžiai, Abu, kiek pajėgdavo aprėpti, rodydavo eksponen- 
tinius simbolius, o Belbui nepavykdavo sugėdinti Diotalevio 
parodant jam iki begalybės nuliais užlietą ekraną - blankų re- 
gimąjį kombinatorinių visatų dauginimosi ir visų galimų pa- 
saulių sprogimo atvaizdą. 


Tačiau dabar, po to, kas įvyko, su rozenkreicerių raižiniu prieš 
akis, ieškodamas slaptažodžio Belbas negalėjo negrįžti prie tų 
pratimų su Dievo vardu. Jei, kaip spėjau, jis buvo apsėstas dvie- 
jų skaičių — trisdešimt šešių ir šimto dvidešimties, jais turėjo 
grįsti savo bandymus. Todėl negalėjo naudoti tų keturių heb- 
rajiškų rašmenų, puikiai žinodamas, kad keturi akmenys pa- 
stato tik dvidešimt keturis namus. 

Gal jis išbandė itališkąją transkripciją, kurioje yra ir dvi bal- 
sės. Su šešiom raidėm galėjo rinktis iš septynių šimtų dvide- 
šimties derinių. Būtų pasikartojimų, bet juk Diotalevis įspėjo, 
kad dvi Ae gali būti dviejų skirtingų verčių. Galėjo pasirinkti 
trisdešimt šeštą arba šimtas dvidešimtą. 

Atėjau čia apie vienuoliktą, dabar artėjo pirma. Reikėjo su- 
kurti programą anagramoms iš šešių raidžių, galėjau patobu- 
linti esamą, skirtą keturioms raidėms. 

Reikėjo atsikvėpti. Nusileidau į gatvę, nusipirkau maisto ir 
dar vieną butelį viskio. 

Grįžau, pasidėjau sumuštinius, gurkštelėjau viskio, paleidau 
diskelį Basic, parašiau programą šešioms raidėms, kaip visa- 
da, klysdamas, sugaišau gerą pusvalandį, bet apie pusę trečios 
programa jau sukosi ir ekrane galėjau skaityti visus septynis 
šimtus dvidešimt Dievo vardų. 

Ištraukiau iš spausdintuvo lapus jų neatskirdamas, tarsi skai- 
tyčiau originalų Toros ritinį. Pabandžiau trisdešimt šeštąjį var- 
dą. Visiška tamsa. Paskutinis viskio gurkšnis, drebančiais pirš- 
tais pabandžiau šimtas dvidešimtąjį. Nieko. 

Norėjau mirti. Bet juk dabar aš buvau Jakopas Belbas, o 
Jakopas Belbas turėjo galvoti taip, kaip aš dabar galvoju. Kaž- 
kur įvėliau klaidą, kvailiausią klaidą, niekingą klaidą. Spren- 
dimas buvo taip arti. Gal Belbas dėl kokios nors man nežino- 
mos priežasties skaičiavo 1š kito galo? 

Tu kvailys, Kazaubonai, tariau sau, aišku, iš kito galo. Tiks- 
liau, iš dešinės į kairę. Nors jis ir įvedė į kompiuterį Dievo 
vardo transliteraciją lotyniškomis raidėmis, su balsėmis, bet 
pats žodis buvo hebrajiškas, todėl rašomas iš dešinės į kairę. 
Belbas įrašė ne IAHVEH - kaip aš anksčiau nepagalvojau, — 
o HEVHAI. Aišku, šiuo atveju permutacijų tvarka apsiverčia. 

Taigi reikėjo skaičiuoti nuo apačios. Vėl pabandžiau su 
abiem vardais. 

Nieko neįvyko. 

Klydau iš esmės. Susigundžiau gražia, bet klaidinga hipote- 
ze. Kartais pasitaiko net geriausiems mokslininkams. 

Ne, ne geriausiems mokslininkams. Visiems. Argi jau prieš 
mėnesį nebuvome pastebėję, kad pastaruoju metu pasirodė bent 
trys romanai, kurių pagrindiniai herojai kompiuteriu ieškojo 
Dievo vardo? Belbas nebūtų buvęs toks banalus. Be to, rinkda- 
masis slaptažodį pasirenki ką nors lengvai įsimenamo, ką gali 
užrašyti spontaniškai, beveik instinktyviai. IHVHEA, kurgi ne! 
Kad prisimintų šį žodį, jam būtų reikėję kartu su Zėmurah pasi- 
telkti ir Notarikoną ir sukurti jam akrostichą. Gal tokį: Imelda, 
Hai Vendicato Hiram Empiamente Assassinato.* 

Ir kodėl Belbas būtų turėjęs remtis Diotalevio Kabala? Juk 
jį buvo apsėdęs Planas, o į jį buvome sudėję daug kitų kompo- 
nentų: Rozenkreicerius, Sinarchiją, Homunkulus, Švytuoklę, 
Bokštą, Druidus, Enoją... 

Enoja... Prisiminiau Lorencą Pelegrini. Ištiesiau ranką ir at- 
verčiau nuotrauką. Vijau šalin įkyrias mintis, to vakaro Pje- 


* Imelda, atkeršijai už niekšiškai nužudytą Hiramą. (/t. ) 

monte prisiminimą. Prisitraukęs nuotrauką perskaičiau dedi- 
kaciją: „Nes aš esu pirma ir paskutinė. Aš esu pagerbta ir pa- 
niekinta. Aš esu kekšė ir šventoji. Sofija“. 

Matyt, tai įvyko po vakarėlio pas Rikardą. Sofija, šešios ral- 
dės. Kodėl reikėtų jas anagramuoti? Mąstau iškreiptai. Bel- 
bas myli Lorencą, myli ją tokią, kokia yra, o ji yra Sofija, ir 
galvodamas, kad ji tą akimirką, kas žino... Ne, Belbas mąsto 
dar iškreipčiau. Prisiminiau Diotalevio žodžius: „Antrojoje se- 
firoje tamsusis Alefas virsta šviesiuoju Alefu. Iš Tamsos Taško 
atsiskiria Toros raidės, kūnas - priebalsės, kvėpavimas — bal- 
sės, ir kartu jos akompanuoja dievobaimingojo kantilenai. Pa- 
judėjus ženklų melodijai, kartu pajuda ir priebalsės, ir balsės. 
Iš jų randasi Hokmah — Protas, Išmintis, pirmapradė mintis, 
kurioje tarsi skrynioje slypi viskas, kas turės atsiskleisti sukū- 
rimo akimirką. Į Hokmah sudėta esmė viso to, kas įvyks...“ 

Kas buvo Abulafija su savo paslaptingu files rinkiniu? Skry- 
nia tam, ką Belbas žinojo arba manė žinantis, jo Sofija. Jis 
pasirenka slaptažodį, kad įsibrautų į Abulafijos gelmes, daikto 
(vienintelio), kurį myli, bet tai darydamas galvoja ir apie Lo- 
rencą, ieško žodžio, kuris įveiktų Abulafiją, o kartu būtų ir 
talismanas, padėsiantis gauti Lorencą, jis norėtų įeiti į Lo- 
rencos širdį ir suprasti ją taip, kaip gali įeiti į Abulafijos šir- 
dį, nori, kad Abulafija būtų neprieinamas visiems kitiems taip, 
kaip jam neprieinama Lorenca, įsivaizduoja saugantis, pa- 
žįstantis ir įveikiantis Lorencos paslaptį kaip tą, kuri slypi 
Abulafijoje... 

Sukūriau paaiškinimą ir patikėjau jį esant tikrovę. Kaip ir 
su Planu: savo troškimus palaikiau realybe. 

Bet kadangi buvau apgirtęs, vėl sėdau prie klaviatūros ir 
parašiau SOFIJA. Mašina vėl mandagiai paklausė: „Ar Žinai 
slaptažodį?“ Kvaila mašina, nesusijaudini net pagalvojusi apie 
Lorencą. 


Juda León se dio a permutaciones 

De letras y a complejas variaciones 

Y alfin pronunció el Nombre que es la Clave, 
La Puerta, el Eco, el Huésped y el Palacio... * 
(J. L. Borges „El Golem“) 


Tuomet, apimtas neapykantos Abulafijai, tūkstantąjį kartą 
užsispyrusiai paklaususiam „Ar žinai slaptažodį?“, atšoviau: 
„Ne“. 


Ekraną užliejo žodžiai, linijos, ženklai, kalbos lavina. 

Įsibroviau į Abulafijos paslaptį. 

Sujaudintas pergalės džiaugsmo net nesusimąsčiau, kodėl 
Belbas pasirinko būtent šį žodį. Dabar jau žinau, ir žinau, kad 
jis praregėjimo akimirką suprato tai, ką aš suprantu dabar. 
Bet ketvirtadienį galvojau vien apie savo pergalę. 

Ėmiau šokti, ploti delnais, dainuoti kažkokią kareivišką 
dainelę. Paskui lioviausi ir nuėjau į vonios kambarį nusipraus- 
ti. Grįžęs pirmiausia atspausdinau paskutinį file, tą, kurį Bel- 
bas parašė prieš pabėgdamas į Paryžių. Kol spausdintuvas 
nenumaldomai girgždėdamas dirbo, godžiai sotinausi ir dar 
išgėriau. 

Spausdintuvui sustojus, perskaičiau, kas parašyta, ir suglu- 
męs vis dar negalėjau suprasti, kas tai - nepaprastas apreiški- 
mas ar kliedesių liudijimas. Ką žinojau apie Jakopą Belbą? Ar 


* Save paskyręs permutacijai raidžių, 
Juda Leonas kūrė derinius slapčiausius, 
Kol pagaliau ištart galėjo skaičių, 

Kurs buvo Raktas, Vartai; 

Aidas, Šeimininkas, Rūmai... (Isp.) 

gerai pažinau jį per tuos dvejus metus, kai beveik kasdien bu- 
vome kartu? Kiek galėjau tikėti užrašais žmogaus, kuris, kaip 
pats prisipažino, rašė ypatingomis aplinkybėmis, apdujęs nuo 
alkoholio, rūkalų, baimės, tris dienas atskirtas nuo pasaulio? 


Jau buvo naktis, birželio dvidešimt pirmoji. Akys ašarojo. Nuo 
ryto spoksojau į ekraną ir spausdinto teksto skruzdėlyną. Tie- 
sa ar melas buvo tai, ką perskaičiau, Belbas ryte žadėjo man 
paskambinti. Privalėjau laukti čia. Svaigo galva. 

Nusvyravau į miegamąjį ir nenusirengęs griuvau į vis dar 
nepaklotą lovą. 


Apie aštuntą pakirdęs iš kieto, klampaus miego iš pradžių sun- 
kiai susivokiau kur esąs. Laimė, dar buvo likusi skardinė ka- 
vos, išsiviriau kelis puodelius. Telefonas tylėjo, nedrįsau eiti į 
parduotuvę, bijodamas, kad Belbas paskambins kaip tik tada, 
kai būsiu išėjęs. 

Grįžau prie kompiuterio ir ėmiau spausdinti kitus diskelius, 
chronologine tvarka. Radau žaidimų, pratimų, pažįstamų įvy- 
kių aprašymų, tačiau dabar žvelgiant Belbo akimis ir šie įvykiai 
man atrodė visai kitokie. Radau anotacijų, aprašymų asmenų, 
kuriuos galėjau atpažinti, bet kurie dabar įgijo kitą veidą - gal 
grėsmingesnį, o gal piktesnis tapo tik mano žvilgsnis, pastangos 
iš atsitiktinių detalių sudėlioti kraupią galutinę mozaiką? 

Viename iš files buvo tik citatos iš paskutinių Belbo skaitytų 
knygų, iškart jas pažinau: kiek panašių tekstų teko anuomet 
mums perskaityti... Jos buvo sunumeruotos: iš viso šimtas dvi- 
dešimt. Skaičius neatsitiktinis, arba toks atsitiktinumas kėlė 
nerimą. Kodėl būtent šios ištraukos, o ne kitos? 


Dabar į Belbo tekstus ir visą su jais susijusią istoriją galiu žvelgti 
tik per to file prizmę. Leidžiu tas ištraukas tarp pirštų nelygi- 
nant eretiško rožinio karoliukus ir galvoju, kad kai kurios iš jų 

būtų galėjusios pranešti Belbui apie pavojų, parodyti kelią į 
išsigelbėjimą. 

O gal aš nebemoku atskirti gero patarimo nuo nesąmonės? 
Bandau save įtikinti, kad mano aiškinimas teisingas, bet dar 
šįryt kažkas būtent mane, o ne Belbą apšaukė bepročiu. 

Mėnulis lėtai pakyla virš horizonto, už Briko kalno. Didžiu- 
lis namas pilnas keistų šlamesių, gal čia gyvena kinivarpos, gal 
pelės, o gal Adelino Kanepos šmėkla... Nedrįstu išeiti į kori- 
dorių, sėdžiu dėdės Karlo kabinete ir Žiūriu pro langą. Kartais 
išeinu į terasą pažiūrėti, ar nesileidžia kas nuo kalno. Jaučiuo- 
si lyg filme, nerimas: „Jie ateina...“ 


Tačiau tą vasaros naktį kalnas nuostabiai ramus. 


Kaip avantiūristiškai, netikrai, beprotiškai bandžiau atkurti įvy- 
kius, tą vakarą tūnodamas periskope, tarp penktos ir vienuo- 
liktos, kad prastumčiau laiką ir išlikčiau gyvas, lėtai ir atsar- 
giai judindamas kojas lyg kokio afrobraziliško šokio ritmu, no- 
rėdamas nors kiek pravarinėti kraują. 

Apmąstyti paskutiniuosius praėjusius metus, pasidavus ke- 
rinčiam atabagues lingavimui... Gal tam, kad priimčiau apreiš- 
kimą, jog mūsų fantazijos, prasidėjusios kaip mechaninis ba- 
letas, dabar šioje mechanikos šventovėje transformavosi į Exu 
apeigas, apsėdimą, apsireiškimą ir viešpatiją ? 


Tą vakarą periskope neturėjau jokio įrodymo, jog tai, ką man 
atskleidė spausdintuvas, tiesa. Dar galėjau gintis abejonėmis. 
Gal jau vidurnaktį suprasiu, kad atvykau į Paryžių ir it vagis 
pasislėpiau niekuo dėtame technikos muziejuje vien todėl, jog 
per savo kvailumą įsivėliau į turistams organizuotą macumba ir 
pasidaviau perfumadores hipnozei bei pontos ritmo apžavams... 

Mano atmintyje, dėliojančioje mozaikos gabalėlius, keitėsi 
praregėjimas, gailestis, įtarimas, ir norėčiau dabar atgauti tą 

proto būseną, tą švytavimą tarp pasakiškos iliuzijos ir pinklių 
nuojautos, kai daug blaivesniu protu apmąstau savo ano meto 
mintis, kilusias pergalvojant prieš dieną, tą patį rytą oro uoste 
ir skrendant į Paryžių karštligiškai skaitytus raštus. 

Bandžiau pats sau paaiškinti tą lengvabūdiškumą, su kuriuo 
mes — aš, Belbas ir Diotalevis - griebėmės perrašyti pasaulį ir, 
kaip sakė man Diotalevis, atskleisti tas Knygos dalis, kurios 
balta ugnimi įspaustos tarp juodosios ugnies vabzdžių paliktų 
ženklų, surašytų Toroje ir tarytum ją atskleidusių. 


Dabar, tikiuosi, atgavęs ramybę ir Amor Fati, esu čia, kad 
papasakočiau istoriją, kurią kupinas nerimo ir - netikrų — vil- 
čių prieš dvi dienas bandžiau atkurti periskope, istoriją, kurią 
dar prieš dvi dienas perskaičiau Belbo bute ir pats to nesuvok- 
damas išgyvenau pastaruosius dvylika metų tarp viskio Pilado 
bare ir dulkių „Garamond“ leidykloje. 


BINAH 


Iš pasaulio pabaigos per daug nesitikėkit. 
(Stanislaw J. Lec „Aforyzmy. Fraszki“, Krokuva, Wydawnictwo 
Literackie, 1977, „Myśli Nieuczesane“) 


Įstoti į universitetą praėjus dvejiems metams po šešiasdešimt 
aštuntųjų — tas pats, kaip būti priimtam į Saint-Cyr akademiją 
devyniasdešimt trečiaisiais. Jautiesi, lyg būtum supainiojęs gi- 
mimo metus. Kita vertus, Jakopas Belbas, bent penkiolika me- 
tų vyresnis, vėliau mane įtikino, kad šitaip jaučiasi kiekviena 
karta. Visada gimstama ne po tuo ženklu ir, norint oriai gyventi 
pasaulyje, privalu kiekvieną dieną koreguoti savąji horoskopą. 

Manau, kad tampi toks, kokį tave suformuoja tėvai, nė ne- 
manydami auklėti. Formuojamės ant išminties atmatų. Buvau 
gal dešimties ir troškau, kad tėvai man užprenumeruotų sa- 
vaitraštį su garsiaisiais literatūros kūriniais komiksų forma. 
Tėvas bandė išsisukti, gal ne tiek iš šykštumo, kiek nepasitikė- 
damas komiksais. Tuomet aš, vaikas apsukrus ir mokantis įti- 
kinėti, pacitavau leidinio reklamą: „Savaitraščio tikslas - mo- 
kyti lengvai ir įdomiai“. Nepakeldamas akių nuo skaitomo laik- 
raščio tėvas atsakė: „Iavo laikraščio tikslas toks pat kaip ir 
visų kitų — parduoti kuo daugiau egzempliorių“. 

Tą dieną pradėjau nebetikėti. 

Kitaip tariant, pasigailėjau tikėjęs. Mane buvo užvaldžiusi 
viena iš proto aistrų. Toks yra tikėjimas. 

Netiesa, kad netikintis netiki niekuo. Jis tiki, bet ne viskuo 
kartu. Vienu metu jis tiki tik vienu dalyku, o antruoju - tik 
tuomet, jei šis kokiu nors būdu susijęs su pirmuoju. Jis veikia 
trumparegiškai, metodiškai, nesiverždamas į platumas. Tikė- 
jimas — kai tikima dviem nesusijusiais dalykais, manant, kad 
kažkur yra dar ir trečias, slaptas, jungiantis anuodu. 

Netikėjimas nepaneigia smalsumo, 0 jį palaiko. Netikėda- 
mas idėjų grandinėmis, mėgau jų polifoniją. Pakanka netikė- 
ti, ir dvi idėjos — abi klaidingos - susiduria, sukurdamos puikią 
pauzę arba diabolus in musica. Negerbiau tokių idėjų, dėl ku- 
rių kiti buvo pasiryžę padėti galvas, tačiau dvi ar trys idėjos iš 
tų, kurių negerbiau, galėjo sukurti melodiją. Arba ritmą, ge- 
riausia - džiazo. 

Vėliau Lija man pasakys: „Tu gyvas. paviršiais. Kartais atro- 
dai gilus vien todėl, kad prisikemši jų daug, tapdamas tariamai 
kietu kūnu, kuris, jei būtų tikrai kietas, negalėtų stovėti“. — „Sa- 
kai, esu paviršutiniškas?“ — „Ne, - atsakė ji, - tai, ką kiti vadi- 
na gelme, tėra teseraktas, keturmatis kubas. Įeini pro vieną 
pusę, išeini pro kitą ir patenki į aplinką, negalinčią sugyventi 
su tavąja“. 

(Lija, mano kaltė, jei tavęs nebepamatysiu, dabar, kai Jie 
įėjo pro klaidingą pusę ir įsiveržė į tavąjį pasaulį: įtikinau juos, 
kad ten yra gelmė, - to jie dėl savo silpnumo ir troško.) 

Ką prieš penkiolika metų iš tiesų galvojau? Sąmoningai steng- 
damasis netikėti jaučiausi nusikaltęs daugeliui tų, kurie tikėjo. 
O kadangi jaučiau, kad jų kelias teisingas, nutariau tikėti taip, 
kaip geriamas aspirinas. Blogiau nebus, o pagerėti gali. 

Doro tikėjimo paieškos atvedė mane į patį Revoliucijos, ar 
bent visų laikų įspūdingiausios jos simuliacijos, sūkurį. Ma- 
niau esant dora dalyvauti susirinkimuose ir eitynėse. Kartu su 
kitais šaukdavau „buržua, fašistai, galas jums“, o porfyro ku- 
belių ar metalo rutuliukų nesvaidydavau tik todėl, kad visada 
bijodavau, jog kiti elgsis su manim taip, kaip aš elgiuosi su 
jais, tačiau bėgdamas centro gatvėmis nuo policijos jusdavau 
nepaprastą jaudulį. Grįždavau namo įsivaizduodamas atlikęs 
kažkokią pareigą. Susirinkimuose nepajėgdavau įsijausti į įvai- 
rių grupių skirtumus; įtariau, kad pereiti iš vienos į kitą būtų 
pakakę teisingos citatos. Smagindavausi ieškodamas tokių tei- 
singų citatų. Moduliuodavau. 

Kadangi eitynėse kartais prisišliedavau prie vieno ar kito 
transparanto, kad galėčiau sekti paskui mano vaizduotę jaudri- 
nusią merginą, padariau išvadą, kad daugeliui mano draugų po- 
litine kova buvo seksualinis potyris — o seksas reiškė aistrą. Aš 
tik smalsavau. Tiesa, skaitydamas apie tamplierius ir įvairius 
jiems priskiriamus žiaurumus, netikėtai aptikau Karpokrato tei- 
gini, kad, norint išsivaduoti iš angelų — kosmoso viešpačių - ti- 
ronijos, reikia patirti kiekvieną negarbę; taip išsilaisvinama nuo 
prideramų sutarčių su pasauliu ir su savuoju kūnu. Tik atlikusi 
tuos veiksmus siela gali nusikratyti savųjų aistrų ir grįžti į pri- 
gimtinį tyrumą. Kai kūrėme Planą, mačiau, jog daugelis, ap- 
svaigę nuo paslapties, į praregėjimą ėjo šituo keliu. Bet Aliste- 
ris Kraulis, vadinamas labiausiai ištvirkusiu visų laikų žmogumi 
ir daręs viską, ką tik galėjo daryti su abiejų lyčių dievobaimin- 
gaisiais, pasak jo biografų, turėjo tik bjaurias moteris (spren- 
džiant iš to, kas parašyta, vyrai buvo ne geresni), todėl įtariu, 
kad jam niekada neteko patirti meilės pilnatvės. 

Matyt, tai priklauso nuo santykio tarp valdžios troškimo ir 
impotentia coeundi. Marksas man patiko, nes neabejojau, kad 
su savo Dženi jis mylėdavosi džiaugsmingai. Tai justi iš ramaus 
jo raštų dvelksmo ir humoro. Kartą universiteto koridoriuose 
pasakiau, kad kas vakarą guldamas į lovą su Krupskaja gali 
parašyti tik tokią knygiūkštę kaip „Materializmas ir empirio- 
kriticizmas“. Manęs vos neužmušė ir apšaukė fašistu. Tai pa- 
sakė toks aukštas tipelis su totoriškais ūsais. Puikiai jį prisi- 
menu, dabar jis glotniai nusiskutęs galvą ir priklauso pintinių 
pynėjų bendruomenei. 

Prisimenu to meto nuotaikas tik todėl, kad perteikčiau, su 
kokia dvasios būsena atėjau į „Garamond“ leidyklą ir suartė- 
jau su Jakopu Belbu. Atėjau ten lyg tas, kuris imasi diskutuoti 
apie tiesą, kad pasiruoštų taisyti jos korektūras. Maniau, kad 
cituojant „Aš esu tas, kuris yra“ esminė problema - kur rašyti 
kablelį: tarp kabučių ar už jų. 

Todėl mano politinis pasirinkimas buvo filologija. Tais me- 
tais Milano universitetas buvo pavyzdinis. Visoje šalyje stu- 
dentai užiminėdavo aulas ir puldavo profesorius, reikalauda- 
mi kalbėti vien tik apie proletarinį mokslą, o pas mus, išskyrus 
vieną kitą incidentą, galiojo konstitucinė sutartis arba terito- 
rinis kompromisas. Revoliucija siautė anapus universiteto sie- 
nų, didžiojoje auloje ir didžiuosiuose koridoriuose, oficialioji 
kultūra pasitraukė į vidinius koridorius ir viršutinius aukštus, 
kur ir toliau kalbėjo tarsi nieko nebūtų įvykę, kur ji buvo sau- 
goma ir puoselėjama. 

Todėl galėdavau rytais apačioje diskutuoti apie proletarinį 
mokslą, o popietėmis viršuje praktikuoti aristokratinę išmin- 
tį. Šiuose dviejuose lygiagrečiuose pasauliuose gyvenau pato- 
giai, nejausdamas jokių prieštaravimų. Ir aš maniau, kad į du- 
ris jau beldžiasi lygiųjų visuomenė, bet joje, man atrodė, turė- 
tų geriau (negu prieš tai) veikti, tarkim, geležinkelis, deja, ne- 
pastebėjau, kad mane supę sankiulotai mokytųsi mesti į katilą 
anglis, valdyti iešmus ar sudarinėti eismo tvarkaraščius. Rei- 
kėjo kam nors būti pasiruošusiam imtis rūpintis ir traukiniais. 

Ne be sąžinės priekaištų jaučiausi it Stalinas, besišypsantis į 
usą ir galvojantis: „Darbuokitės, darbuokitės, vargani bolševi- 
kai, aš kol kas pasimokysiu Tbilisio seminarijoje, o paskui nu- 
brėšiu jums penkmečio planą“. 

Gal dėl to, kad rytais būdavau apsuptas entuziazmo, po pie- 
tų išmintį tapatindavau su įtarumu. Todėl norėjau studijuoti 
ką nors, kas leistų mano kalbas pagrįsti dokumentais, kad 
atskirčiau jas nuo to, kas priklausė tikėjimui. 

Beveik atsitiktinai užsirašiau į viduramžių istorijos semina- 
rą, o diplominiam darbui pasirinkau tamplierių proceso te- 
mą. Tamplierių istorija mane sužavėjo, vos pamačiau pirmuo- 
sius dokumentus. Tuo kovos su valdžia metu labai piktinausi 
procesu, — būtų per švelnu jį pavadinti pagrįstu netiesioginiais 
įkalčiais, - kurio nuosprendžiu tamplieriai buvo sudeginti ant 

laužo. Netrukau suprasti, kad, vos tik nuspręsta juos sudegin- 
ti, paslapčių medžiotojų minia pradėjo visur juos matyti, bet 
be jokių įrodymų. Toks švaistymasis iliuzijomis erzino mano 
netikėjimą, tad nusprendžiau negaišti laiko su paslapčių me- 
džiotojais ir remtis vien tik to laiko šaltiniais. Tamplieriai buvo 
vienuolių riterių ordinas, veikęs tol, kol jį pripažino Bažnyčia. 
Jei Bažnyčia tą ordiną sunaikino, o tai ji padarė prieš septynis 
amžius, tamplieriai nebegalėjo egzistuoti, o jei egzistavo - ne- 
begalėjo vadintis tamplieriais. Atsirinkau bent šimtinę knygų, 
iš kurių galų gale perskaičiau tik apie tris dešimtis. 

Būtent tamplieriai suvedė mane su Jakopu Belbu Pilado ba- 
re, kai septyniasdešimt antrųjų pabaigoje jau rašiau savo di- 
plominį darbą. 


Atėjęs iš šviesos ir dievų, štai esu tremtyje, nuo jų atskirtas. 
(Ištrauka iš „Turfa'n“ M7) 


Pilado baras anuomet buvo tarsi atviras uostas, galaktikos 
smuklė, kurioje besiruošiantys užkariauti žemę ateiviai iš Ofiu- 
ko be trinties susitikdavo su van Aleno žemes saugojusiais Im- 
perijos vyrais. Tai buvo senas baras Navilji krantinėje, su cin- 
kuotu prekystaliu ir biliardu. Rytais čia taurelės baltojo vyno 
rinkdavosi tramvajų vairuotojai ir kvartalo amatininkai. Maž- 
daug šešiasdešimt aštuntaisiais ir vėlesniais metais Pilado ba- 
ras tapo nelyginant „Rick's Café Americain“, kur prie to pa- 
ties staliuko Judėjimo aktyvistas galėjo lošti kortomis su darb- 
davių laikraščio žurnalistu, kuris baigęs numerį įpuldavo čia 
taurelės, kai pirmieji sunkvežimiai jau vežiodavo po kioskus 

sistemos skleidžiamą melą. Bet Pilado bare ir šis žurnalistas 
jautėsi išnaudojamu proletaru, priverstu tarnauti ideologijai 
pridedamosios vertės gamintoju, ir studentai jam atleisdavo. 

Tarp vienuoliktos vakaro ir antros nakties ten apsilankyda- 
vo leidyklos redaktorius, architektas, kriminalinės kronikos re- 
porteris, svajojantis rašyti į trečiąjį puslapį, dailininkai iš Bre- 
ros akademijos, keletas vidutinių rašytojų ir studentai, tokie 
kaip aš. 

Minimalus alkoholio kiekis buvo privalomas, ir senasis Pi- 
ladas, taupydamas baltąjį vyną tramvajų vairuotojams bei aris- 
tokratiškesniems lankytojams, šampaną ir „Ramazzotti“ pa- 
keitė putojančiais D.O.C. - patikrintos kilmės - vynais demok- 
ratams intelektualams ir „Johnny Walker“ revoliucionieriams. 
Galėčiau parašyti to meto politinę istoriją pagal tai, kaip per- 
eita nuo raudonosios etiketės prie dvylikos metų „Ballantine“ 
ir pagaliau prie išlaikyto viskio. 

Atėjus naujiesiems lankytojams, Piladas paliko senąjį biliar- 
‘dą, ties kuriuo rungėsi dailininkai ir tramvajų vairuotojai, bet 
greta pastatė fliper]. 

Pralaimėdavau labai greitai ir iš pradžių maniau, kad dėl 
išsiblaškymo ar nemiklių rankų. Tiesą supratau po daugelio 
metų, pamatęs žaidžiant Lorencą Pelegrini. Iš pradžių jos ne- 
pastebėjau, bet vieną vakarą, sekdamas Belbo žvilgsnį, pama- 
čiau ją. 


Bare Belbas elgdavosi lyg atsitiktinis praeivis, nors jau dešimt 
metų jis buvo nuolatinis jo lankytojas. Jis dažnai įsiterpdavo į 
pokalbius, prie baro ar prie staliuko, ir jo mesta frazė papras- 
tai sukeldavo pagyvėjimą, nesvarbu, apie ką būtų kalbama. Tai 
jis darydavo ir kitaip - klausdamas. Kas nors pasakodavo kokį 
nuotykį, visi įdėmiai klausydavosi, o Belbas žiūrėdavo į pasa- 
kotoją savo blyškiomis, judriomis akimis, laikydamas taurę klu- 
bų aukštyje, lyg jau seniai būtų pamiršęs gerti, ir netikėtai pa- 

klausdavo: „Tikrai taip atsitiko?“ arba „Tikrai jis taip pasa- 
kė?“ Nežinia kodėl, bet tuomet visi, net ir pats pasakotojas, 
imdavo abejoti savo pasakojimu. Greičiausia pjemontiška in- 
tonacija suteikdavo jo teiginiams klausiamąjį, o klausimams 
pašaipų atspalvį. Belbas, kaip įprasta pjemontiečiams, kalbė- 
davo nežiūrėdamas pašnekovui į akis, bet ne todėl, kad veng- 
tų tiesaus žvilgsnio. Belbo žvilgsnis buvo to pokalbio dalis. Jis 
judėjo, staiga įsmigdamas į lygiagrečių, į kurias nebuvai at- 
kreipęs dėmesio, suartėjimą neapibrėžtame erdvės taške, vers- 
damas tave pasijusti taip, lyg iki pat tos akimirkos būtum bu- 
kai stebeilijęsis į vienintelį nereikšmingą tašką. 

Tai nebuvo vien žvilgsnis. Mostu, paprastu kreipiniu Belbas 
galėjo išmušti tave iš vėžių. Tarkim, siekei įrodyti, kad Kantas 
moderniojoje filosofijoje padarė kopernikišką revoliuciją, ir 
nuo šio teiginio priklausė tavo likimas. Priešais sėdintis Bel- 
bas galėjo staiga pažvelgti sau į rankas arba įsmeigti akis į ke- 
lj, arba prisimerkti etruskiškai šypsodamasis, arba keletą se- 
kundžių sustingti prasižiojęs ir į lubas pakeltomis akimis, o 
paskui lėtai ištarti: „Taip, tas Kantas...“ Arba, jei norėdavo 
dar labiau pasikėsinti į visą transcendentinio idealizmo siste- 
mą, pridurti: „Ir kam jam prireikė sukelti visą tą sumaištį...“ 
Paskui susirūpinęs pažvelgdavo į tave, tarytum tu, o ne jis, bū- 
tum sugriovęs pasakojimo nuotaiką, ir padrąsindavo: „Pasa- 
kok, pasakok toliau. Čia tikrai slypi kažkas... kažkas, kas... Tas 
žmogus turėjo galvą“. 

Kartais, labai supykęs, jis elgdavosi nepadoriai, o kadangi 
vienintelis jį pykdęs dalykas buvo kitų pasipūtimas, jo atsako- 
masis nepadorumas būdavo vidinis ir su regioniniu atspalviu. 
Suspaudęs lūpas jis pakeldavo akis į dangų, paskui pakreipda- 
vo galvą ir žvilgsnį kairėn, žemyn, ir pusbalsiu ištardavo: „Ma 
gavte la nata“. Nesupratusiems šio pjemontiško posakio kar- 
tais paaiškindavo: „Ma gavte la nata, išsitrauk kamštį. Taip sa- 
koma pasipūtėliams. Manoma, kad nenatūrali jų kūno būse- 

taptų normaliais žmonėmis“. 


Tokios jo pastabos leisdavo pajusti visko tuštybę ir aš jomis 
žavėjausi. Bet padariau klaidingas išvadas, pasirinkdamas jas 
didžiausios paniekos kitų reiškiamų tiesų banalybei pavyzdžiu. 

Tik dabar, per Abulafijos paslaptis įsibrovęs ir į Belbo sielą, 
supratau, kad tai, ką laikiau nusivylimu ir ką iškėliau iki gyve- 
nimo principo, jam buvo melancholijos forma. Po jo slogiu 
intelektualiniu libertinizmu slypėjo desperatiškas absoliuto 
troškimas. Iš pirmo žvilgsnio buvo sunku tai suprasti, nes pa- 
sitraukimo, atsiribojimo, dvejonių akimirkas jis kompensuo- 
davo ilgais plepumo protrūkiais, kurių metu smagindavosi kur- 
damas alternatyvius absoliutus, linksmai, netikėdamas jais. Taip 
būdavo, kai jie su Diotaleviu rašydavo neįmanomo, atvirkščių 
pasaulių, bibliografinių teratologijų vadovus. Matydamas, kaip 
įkvėptai ir iškalbingai jis kūrė savo rabliškąją Sorboną, nega- 
lėjai suprasti, kiek kančios jam teikia išmetimas iš teologijos — 
tos tikrosios — fakulteto. 

Vėliau supratau, kad aš tik ištryniau jo adresą, 0 jis pametė 
jį ir negalėjo sau to atleisti. 


Abulafijos files radau daug puslapių pseudodienoraščio, kurį 
Belbas patikėjo diskeliams, nenorėdamas išduoti tiek kartų 
prisiekto savo pašaukimo būti tik paprastu pasaulio žiūrovu. 
Kai kurie prisiminimai buvo seni. Matyt, iš nostalgijos ar many- 
damas kaip nors juos panaudoti jis perrašė senus užrašus. Kiti — 
pastarųjų metų, jau įsigijus Abulafiją. Jis rašė lyg žaisdamas 
mechaninį žaidimą, kad vienas apmąstytų savo klaidas, ir ta- 
rėsi nieko „nekuriantis“, nes kūryba, net ir klaidinga, visada 
gimsta iš meilės kitam, o ne sau. Tačiau pats to nepastebėda- 
mas Belbas pamažu perėjo į kitą pusę. Jis kūrė, ko niekada 
nebuvo daręs: jo susižavėjimas Planu radosi iš poreikio para- 

šyti Knygą, net jei joje būtų vien tik siaubingos, išimtinės, tyči- 
nės klaidos. Kol tavo mintys sklando erdvėje, gali manyti vis 
dar esąs susijęs su Vienu, bet vos prisilieti prie kreidos, nors ir 
elektroninės — tampi demiurgu. Tą, kuris imasi kurti pasaulį, 
užvaldo klaida ir blogis. 


FILENAME: Trys moterys aplink chorą... 


Taigi: toutes les femmes que j'ai rencontrées se dressent 
aux horizons - avec les gestes piteux et les régards tristes 
des sémaphores sous la pluie... * 

Aukštai taikai, Belbai. 

Pirmoji meilė — Švenčiausioji Marija. Mama dainuo- 
ja, Liūliuodama mane glėby, ir, nors man nebereikia lop- 
šinių, vis prašau padainuoti, nes mėgstu jos balsą ir nuo 
krūtinės sklindantį levandos kvapą: „Dangaus Karalie- 
ne tyroji, gražioji, išgelbėk, o dukra, sužieduotine, tar- 
naite, išgelbėk, o Išganytojo motina“. 

Natūralu: pirmoji gyvenimo moteris man nepriklau- 
sė, kaip nepriklausė ir niekam kitam. Pamilau vieninte- 
lẹ moterį, galinčią apsieiti be manęs. 

Vėliau - Marilena (Marylena? Mary Lena?). Lyriškai 
aprašyti sutemas, auksinius plaukus, didžiulį žydrą kas- 
piną. Aš — užvertęs galvą stoviu prieš suolą, o ji žengia 
atkalte, į šonus ištiestomis rankomis, kad išlaikytų pu- 
siausvyrą (maloniai daužosi širdis), jos sijonas plevena 
apie rausvas šlaunis. Nepasiekiama, aukštai. 


Eskizas: tą patį vakarą mama pudruoja raudonas sesy- 
tės kirkšnis. Klausiu, kada pagaliau jai užaugs pimpaliu- 


* Visos kažkada sutiktos moterys rikiuojasi prieš mane - jų mostai gailūs ir žvilgsniai 


liūdni kaip semaforų lietuje... (Pranc.) 

kas. Mama man atskleidžia paslaptį, kad mergaitės ne- 
turi pimpaliukų, jos tokios ir lieka. Staiga vėl pamatau 
Mary Leną, jos baltuojančias kelnaites po žydru plevė- 
suojančiu sijonu ir suprantu, kad ji yra geltonplaukė, iš- 
didi, nepasiekiama, nes kitokia. Neįmanomas joks ry- 
šys, ji priklauso kitai rasei. 

Trečioji moteris prarasta, prapuolusi gelmėse. Ji ką 
tik mirė miegodama. Blyškioji Ofelija guli nekalta sava- 
jame karste, kunigas skaito gedulingas maldas, tik stai- 
ga ji atsistoja — tiesi, susiraukusi, balta, kerštinga ir pra- 
byla dusliu balsu, iškėlusi pirštą: „Tėve, nesimelsk už ma- 
ne. Šiąnakt prieš užmiegant mane aplankė netyra min- 
tis, vienintelė per visą gyvenimą, ir dabar esu prakeik- 
ta“. Rasti pirmosios komunijos knygą. Buvo iliustracija, 
ar aš viską išsigalvojau? Aišku, ji mirė galvodama apie 
mane, netyroji mintis buvau aš, geidžiantis Mary Lenos, 
neliečiamos, nes ji kitos rūšies ir kito likimo. Esu kaltas 
dėl jos prakeikimo, esu kaltas dėl visų prakeiktųjų pra- 
keikimo, teisinga, kad negalėjau turėti tų trijų moterų — 
bausmė už tai, kad jų geidžiau. 

Pirmosios netekau todėl, kad ji rojuje, antrosios — nes 
ji skaistykloje, plaunanti nuodėmę, kurios niekada ne- 
turės, trečiosios - nes ji pragare. Teologiškai tobula. Jau 
kažkur parašyta. 

Bet yra dar Sesilijos istorija, o Sesilija - žemėje. Apie 
ją galvodavau prieš užmigdamas ir eidamas pieno į fer- 
mą ant kalvos. Kai partizanai nuo kalvos priešais apšau- 
dydavo užkardą, regėdavau save, bėgantį jos gelbėti, va- 
duoti iš juodųjų plėšikų, kurie ją persekiojo žvanginda- 
mi ginklais... Šviesesnė už Mary Leną, labiau kelianti ne- 
rimą už mergaitę karste, tyresnė už mergelę. Sesilija bu- 
vo gyva ir pasiekiama, galėjau su ja pasikalbėti, buvau 
tikras, kad ji galėtų pamilti mano rasės atstovą. Iš tiesų 

ji mylėjo, jo vardas buvo Papi: maža galva su šviesiais 
sušiauštais plaukais, metais vyresnis už mane, su sak- 
sofonu. O aš neturėjau ne trimito. Niekada nemačiau 
jų kartu, bet oratoriume visi, baksnodami vienas kitą 
alkūnėmis ir kikendami, šnabždėjo, kad jie mylisi. Aiš- 
ku, jie melavo, tie menki, it avys gašlūs kaimiečiai. No- 
rėjo mane įtikinti, kad ji (Marylena Sesilija, sužieduo- 
tinė ir tarnaitė) tokia pasiekiama, jog kiekvienas gali 
ją turėti. Šiaip ar taip, ir šį kartą — jau ketvirtą — aš 
buvau už ribų. 

Ar rašomi romanai su tokiomis istorijomis? Gal rei- 
kėtų parašyti romaną apie moteris, nuo kurių bėgu, nes 
galėjau jas turėti. Arba būčiau galėjęs jas turėti. O gal 
tai ta pati istorija. 

Žodžiu, jei net neaišku, kokia tai istorija, - verčiau 
taisyti filosofijos knygas. 


Dešinėje rankoje jis spaudė auksinį trimitą. 
(Johann Valentin Andreae „Die Chymische Hochzeit des Christian 


Rosencreutz“, Strasbūras, Zetzner, 1616, 1) 


Šiame file paminėtas trimitas. Užvakar periskope dar nežino- 
jau, kaip tai svarbu. Turėjau tik nuorodą - menką, miglotą. 
Kartais ilgomis popietėmis „Garamond“ leidykloje Belbas, 
prislėgtas skaitomo rankraščio, pakeldavo nuo jo akis, norė- 
damas išblaškyti ir mane, ant stalo priešais dėliojantį senas 
Pasaulinės parodos graviūras, ir imdavo pasakoti, pasiruošęs 
tuoj pat liautis, jei pajustų, kad pernelyg rimtai jo klausausi. 

Kalbėdavo apie savo praeitį, bet tik kaip pavyzdį, lyg norėda- 
mas nubausti už tuštybę. 

— Svarstau, kuo visa tai baigsis, — tarė jis vieną dieną. 

— Jūs apie Vakarų saulėlydį? 

— Jie leidžiasi? Juk tai jūsų amatas, tiesa? Ne, kalbėjau apie 
tuos rašeivas. Šią savaitę jau trečias rankraštis, pirmas — apie 
Bizantijos teisę, antras - apie Finis Austriae, trečias - apie Baffo 
sonetus. Gana skirtingi dalykai, tiesa? 

— Išties. 

— Taigi, o ar įtartumėt, kad visuose trijuose staiga pradeda- 
ma kalbėti apie Geismą ir Meilės Objektą? Mada. Dar galiu 
suprasti — Baffo, tačiau Bizantijos teisė... 

— Meskite į šiukšlių dėžę. 

— Ne, tas knygas apmoka Nacionalinė mokslo taryba, be to, 
jos visai neblogos. Gal reikės pasikviesti tuos tris ir paklausti, 
ar negalėtų tų eilučių išbraukti. Juk jie patys atsiduria kvailoje 
padėtyje. 

— Koks gi meilės objektas gali būti Bizantijos teisėje? 

— Visada galima rasti būdą jį įterpti. Bet jei Bizantijos teisė- 
je ir buvo koks meilės objektas, tai visai ne tas, apie kurį jis čia 
rašo. Niekada nebūna tas. 

— Koks tas? 

— Tas, kurį manai esant. Kartą, būdamas penkerių ar šeše- 
rių, susapnavau trimitą. Auksinį. Žinote, vienas iš tų sapnų, 
kai jauti gyslomis tekant medų, tarsi naktinė poliucija, kokią 
patiria paauglys. Manau, niekada nebuvau buvęs toks laimin- 
gas kaip tame sapne. Ir jau niekada nebuvau. Aišku, rytą pa- 
budęs neradau jokio trimito ir ėmiau bliauti lyg veršis. Ver- 
kiau visą dieną. Gyvenimas prieš karą — ėjo kokie trisdešimt 
aštuntieji — buvo vargingas. Šiandien, jei turėčiau sūnų ir ma- 
tyčiau jį taip raudant, sakyčiau: „Eime, nupirksiu tau trimitą“, 
juk tenorėjau žaisliuko, visai nebrangaus. Mano tėvams tokia 
mintis nė nešovė į galvą. Anuomet leisti pinigus buvo rimtas 

dalykas. Ir toks pat rimtas dalykas buvo mokyti vaikus negauti 
visko, ko užsimano. „Nemėgstu kopūstų sriubos“, — sakyda- 
vau, Dieve mano, tai buvo tiesa, šlykštėjausi kopūstais sriubo- 
je. Tačiau tėvai nepasakydavo: „Gerai, šiandien gali nevalgyti 
sriubos, valgyk antrą patiekalą“ (nebuvome vargšai, per pie- 
tus valgydavome pirmą, antrą patiekalus ir vaisių). Ne, ger- 
biamasai, reikia valgyti tai, kas padėta. Dar daugiau, senelė 
imdavo žvejoti kopūstus iš mano lėkštės, gabalėlį po gabalė- 
lio, kirminą po kirmino, o aš turėdavau išsrėbti gryną skysti- 
mą, dar bjauresnį nei prieš tai, tačiau ir tai mano tėvui atrodė 
smerktinas nuolaidžiavimas. 

— O trimitas? 

Jis įdėmiai pažvelgė į mane. 

— Kodėl jus taip domina trimitas? 

— Manęs - nè kiek. Tai jūs kalbėjote apie trimitą kaip meilės 
objektą, kuris niekada nebūna tas tikrasis... 

— Trimitas... Tą vakarą iš *** turėjo atvažiuoti dėdė su žmo- 
na, vaikų jie neturėjo, o aš buvau mylimiausias sūnėnas. Pa- 
matė mane verkiantį dėl to susapnuoto trimito ir pažadėjo viską 
sutvarkyti, kitą dieną nuvesti mane į universalinę parduotuvę, 
kur yra didžiulis, nuostabus žaislų skyrius, ir jame aš esą rasiu 
išsvajotąjį trimitą. Praleidau bemiegę naktį, nerimau visą ry- 
tą. Po pietų išsiruošėme į parduotuvę, trimitų ten buvo bent 
trijų rūšių, skardinių, bet man jie atrodė gražiausio žalvario. 
Radau kareivišką kornetą, tromboną ir pseudotrimitą, nes tu- 
rėjo kandiklį ir buvo auksinis, bet su saksofono klavišais. Ne- 
žinojau, kurį išsirinkti, ir gal per ilgai sugaišau. Troškau jų vi- 
sų, bet iš mano veido, matyt, atrodė, kad nenoriu nė vieno. 
Tuo metu dėdė su dėdiene turbūt perskaitė kainas. Jie nebuvo 
šykštuoliai, bet pigiausias pasirodė bakelito klarnetas, juodas, 
su sidabriniais klavišais. „Gal norėtum šito?“ — paklausė. Pa- 
pūčiau, skambėjo pakenčiamai, bandžiau save įtikinti, kad jis 
gražus, bet iš tiesų maniau, jog dėdė nori nupirkti klarnetą 

todėl, kad šis pigesnis, trimitas, matyt, kainuoja krūvą pinigų 
ir negaliu versti dėdę šitaip aukotis. Mane visada mokė: jei 
tau siūlo patinkantį daiktą, privalai atsakyti „ačiū, ne“, ir ne 
vieną kartą, negalima sakyti „ačiū, ne“ ir tiesti ranką į tą daik- 
tą, reikia laukti, kad dovanotojas primygtinai siūlytų ir prašy- 
tų. Tik tada išauklėtas vaikas gali nusileisti. Todėl atsakiau, 
kad gal nenoriu trimito, gal man užtektų ir klarneto, jei jiems 
jis labiau patinka. Ir žiūrėjau į juos iš apačios į viršų vildama- 
sis, kad jie ims prašyti mane paimti trimitą. Bet jie nepaprašė, 
tesiilsi ramybėje. Buvo laimingi, galėdami man nupirkti klar- 
netą, jei, kalbėjo, jis man labiau patinka. Buvo per vėlu trauk- 
tis. Gavau klarnetą. 

Metė į mane įtarų žvilgsnį: 

— Norite Žinoti, ar dar kada nors sapnavau trimitą? 

— Ne, - atsakiau, — noriu žinoti, koks buvo meilės objektas. 

— Aaa, — burbtelėjo, vėl palinkdamas prie rankraščio, — štai 
ir jus apsėdo meilės objektas. Tais dalykais galima manipu- 
liuoti kaip patinka. Bet... Jei būčiau išsirinkęs trimitą? Ar tik- 
rai būčiau buvęs laimingas? Kaip manote, Kazaubonai? 

— Gal būtumėt sapnavęs klarnetą. 

— Ne, - nukirto. - Klarnetą man tik nupirko. Neprisimenu, 
kad kada nors būčiau juo grojęs. 

— Sapnavęs ar grojęs? 

— Gro-jęs, — išskiemenavo jis, o aš, nežinia kodėl, pasijutau 
lyg juokdarys. 

Iš vinum kabalistiškai nekyla nieko, kaip tik VIS NUMerorum, o 
nuo skaičių ir yra Magija. 
(Cesare della Riviera „Magiškasis herojų pasaulis“, Mantuja, Osan- 


na, 1603, p. 65-66) 


Minėjau savo pirmąjį susitikimą su Belbu. Iš matymo buvome 
pažįstami, kartais pas Piladą persimesdavome keliais žodžiais, 
nors apie jį žinojau tik tiek, kad dirba „Garamond“ leidykloje, 
o universitete man buvo pakliuvusios kelios joje išleistos kny- 
gos. Nedidelė, bet rimta leidykla. Baigiantį rašyti diplominį 
darbą jaunuolį visada traukia žmonės, dirbantys kultūrinės pa- 
kraipos leidykloje. 

„O Jūs ką veikiate?“ — paklausė jis manęs vieną vakarą, kai 
mus abu tolimajame cinkuoto prekystalio kampe užspaudė lan- 
kytojų minia. Tuo metu visi vienas į kitą kreipdavosi „tu“: stu- 
dentai į profesorius, profesoriai į studentus, ką jau kalbėti apie 
Pilado baro lankytojus. „Pastatyk man“, — sakydavo megzti- 
niuotas studentas vyriausiajam laikraščio redaktoriui. Jautei- 
si lyg Peterburge jaunojo Šklovskio laikais. Visi Majakovskiai, 
ir nė vieno Živago. Belbas prisidėjo prie visuotinio tujinimo, 
bet matėsi, kad daro tai bjaurėdamasis. Jis kreipdavosi „tu“ 
norėdamas parodyti, kad į vulgarumą atsako vulgarumu, bet 
tarp familiarumo ir artumo plyti praraja. Kreipiantis „tu“ su 
meile ar aistra girdėjau jį tik keletą kartų, ir į nedaugelį: Dio- 
talevį, vieną kitą moterį. Į tą, kurį gerbė, tačiau menkai paži- 
nojo, kreipdavosi „jūs“. Taip jis kreipdavosi į mane visą mūsų 
bendravimo laiką, o aš vertinau šią privilegiją. 

— O Jūs ką veikiate? — paklausė jis, dabar Žinau, prielankiai. 

— Gyvenime ar teatre? — paklausiau savo ruožtu, mostelė- 
damas į Pilado baro sceną. 

— Gyvenime. 

— Studijuoju. 

— Studijuojate ar studentaujate? 

— Gal nepatikėsite, bet šios sąvokos viena kitai nepriešta- 
rauja. Baigiu rašyti diplominį apie tamplierius. 

— O, bjaurus dalykas, - tarė. — Ar tai ne bepročių darbas? 

— Aš studijuoju tuos tikruosius. Proceso dokumentus. O ką 
Jūs žinote apie tamplierius? 

— Dirbu leidykloje, o į leidyklą ateina ir išminčių, ir bepro- 
čių. Redaktoriaus amatas — atpažinti bepročius. Tas, kuris ra- 
šo apie tamplierius, beveik visada yra beprotis. 

- Žinau. Jų vardas - legionas. Bet ne visi bepročiai rašo apie 
tamplierius. Kaip atpažįstate kitus? 

— Toks amatas. Jaunuoli, tuojau jums paaiškinsiu. Beje, jūsų 
vardas? 

— Kazaubonas. 

— Tai ne iš „Middlemarch?“ 

— Nežinau. Šiaip ar taip, atrodo, renesanso laikais dar buvo 
toks filologas. Bet mes ne giminės. 

— Gal būsite ateityje. Gersite? Piladai, dar du, ačiū. Taigi. 
Pasaulyje yra tik kretinai, kvėšos, kvailiai ir bepročiai. 

— Ar yra ir kitokių? 

— Taip, tarkim, mudu. Ar bent aš, kad neįžeisčiau. Žodžiu, 
geriau įsižiūrėjus kiekvienas priklauso kuriai nors iš šių kate- 
gorijų. Kiekvienas iš mūsų kartais yra kretinas, kvėša, kvailys 
ar beprotis. Normaliu galėtume laikyti tą, kuriam protingai 
atseikėta visų šių komponentų, šių idealiųjų tipų. 

— Idealtypen. 

- Šaunuolis. Mokate vokiškai? 

— Kremtu dėl bibliografijų. 

— Mano laikais mokančiam vokiečių kalbą nereikėdavo ra- 
šyti diplominio. Jis galėjo gyventi mokėdamas vokiečių kalbą. 
Šiandien panašiai yra su kinų kalba. 

— Taip gerai jos nemoku, todėl rašysiu diplominį. Bet grįžki- 
te prie savo tipologijos. Kas yra genijus, tarkim, Einšteinas? 

— Genijus yra tas, kuris moka išnaudoti vieną iš sudedamų- 
jų dalių, prisodrindamas ją kitų. 

Gurkštelėjo. Tarė: 

— Sveika, gražuole. Ar dar bandei žudytis? 

— Ne, - atsakė praeinanti mergina, — dabar esu kolektyve. 

— Šaunuolė, — atsakė Belbas ir vėl kreipėsi į mane: — Juk 
galimos ir kolektyvinės savižudybės, tiesa? 

— O bepročiai? 

— Tikiuosi, mano teorijos nepriėmėt už gryną pinigą? Nesi- 
ruošiu tvarkyti pasaulio, tik sakau, ką leidėjai laiko bepročiais. 
Teorija ad hoc, aišku? 

— Aišku. Dabar aš statau. 

— Gerai. Piladai, prašyčiau mažiau ledo. Kitaip iškart pa- 
tenka į apytaką. Taigi. Kretinas nekalba, jis tik seiliojasi ir tam- 
posi. Stokodamas koordinacijos, užsiteškia sau ant kaktos le- 
dus. Įeina pro sukamąsias duris iš priešingos pusės. 

— Kaip? 

— Jis moka. Todėl ir yra kretinas. Jis mūsų nedomina, gali jį 
iškart atpažinti, be to, jis nevaikšto po leidyklas. Palikim jį. 

— Palikim. 

— Kvėša — sudėtingesnis padaras. Tai — visuomeninis elge- 
sys. Jis visada kalba pro šalį. 

— Kokia prasme? 

— Tokia, - jis nukreipė smilių tiesiai į prekystalį, greta tau- 
rės. — Jis nori kalbėti apie tai, kas taurėje, bet, kad ir kaip ten 
būtų, kalba apie tai, kas už jos. Žodžiu, tai tas, kuris amžinai 
apsižioplina klausdamas: „Kaip gyvena jūsų gražioji pou 
tą, kurį ką tik paliko žmona. Suprantate? 

— Suprantu. Pažįstu tokių. 

— Kvėša visur laukiamas, ypač kompanijose. Visus įstumia į 
keblią padėtį, bet duoda progų komentarams. Jo teigiama ver- 

sija — jis tampa diplomatu. Kalba pro šalį, kai apsižioplina kiti, 
nukreipia pokalbį. Tačiau jis mūsų nedomina, nėra kūrybin- 
gas, turi nuolatinį darbą ir nelaksto su rankraščiais po leidyk- 
las. Kvėša netvirtina, kad katė loja, jis kalba apie katę, kai kiti 
kalba apie šunį. Jis laikosi klaidingų pokalbio taisyklių, o kai tai 
daro vykusiai, yra tiesiog nepakartojamas. Manau, kad jis — nyks- 
tanti rasė, tikrųjų miesčioniškųjų dorybių įsikūnijimas. Jam rei- 
kia Verdurino salono ar Germantų namų. Ar studentai dar 
skaito tokias knygas? 

— Aš - taip. 

— Joakimas Muratas yra kvėša. Eidamas pro išsirikiavusius 
karininkus, pamato vieną iš Martinikos, su daug apdovanoji- 
mų, klausia: „Vous êtes nėgre?“* Šis atsako: „Oui, mon 
gėnėral!“** O Muratas: „Bravo, bravo, continuez!“*** Ir taip 
toliau. Supratote mano mintį? Atsiprašau, bet šį vakarą šven- 
čiu istorinį savo gyvenimo apsisprendimą. Mečiau gerti. Dar 
vieną? Neatsakykite, pasijusiu kaltas. Piladai! 

— O kvailys? 

— Taip, kvailys. Jis elgiasi teisingai. Klaidingai mąsto. Jis tei- 
gia, kad šunys yra naminiai gyvūnai ir šunys loja, bet katės irgi 
naminiai gyvūnai, todėl ir jos loja. Arba kad visi atėniečiai yra 
mirtingi ir visi Pirėjo gyventojai yra mirtingi, taigi visi Pirėjo 
gyventojai yra atėniečiai. 

— Tai tiesa. 

— Taip, bet atsitiktinė. Kvailys gali pasakyti ir teisingą daly- 
ką, tačiau sumąstytą klaidingai. 

— Galima kalbėti klaidingai, svarbu teisingai mąstyti. 

— Būtent. Nes kam reikėtų taip vargintis apsimetinėjant mąs- 
tančiais gyvūnais? 


* Jūs - negras? (Pranc.) 
** Taip, mano generole. (Pranc.) 
*** Šaunuolis, tęskite! (Pranc.) 

— Visos didžiosios antropomortinės beždžionės kilo iš že- 
mesniųjų gyvybės formų. Žmonės irgi kilo iš žemesniųjų gyvy- 
bės formų, taigi visi žmonės yra didžiosios antropomorfinės 
beždžionės. 

— Neblogai. Atėjome prie ribos, kai jūs įtariate, jog kažkas 
ne taip, bet reikia padirbėti, kad įrodytumėt kas ir kodėl. Kvai- 
lys be galo klastingas. Kvėšą gali atpažinti iš karto (ką jau kalbė- 
ti apie kretiną), o kvailys mąsto taip pat kaip tu, išskyrus vieną 
mažytį skirtumą. Jis - paralogizmų meistras. Leidyklos redak- 
toriui nėra išsigelbėjimo, turėtų sugaišti visą amžinybę, kad 
juos atpažintų. Išleidžiama daug kvailių parašytų knygų, nes iš 
pradžių jie mus įtikina. Redaktoriai neprivalo užsiimti kvailių 
atpažinimu. To nedaro mokslų akademija, kodėl turėtų daryti 
leidyklos? 

— To nedaro nė filosofija. Ontologinis švento Anzelmo ar- 
gumentas yra kvailas: Dievas turi egzistuoti, nes galiu apie jį 
mąstyti kaip apie būtybę su visomis tobuliausiomis savybėmis, 
tarp jų ir egzistencija. Jis painioja egzistenciją mintyse su eg- 
zistencija tikrovėje. 

— "Taip, bet kvailas ir Gonilono paneigimas. Galiu galvoti 
apie salą jūroje, net jei ten nėra jokios salos. Jis painioja min- 
tis apie įmanoma su mintimis apie privaloma. 

— Kvailių kova. 

— Taip, o Dievas linksminasi lyg pamišęs. Jis tapo neįsivaiz- 
duojamas vien tam, kad parodytų, jog Anzelmas su Gonilonu 
buvo kvailiai. Aukščiausias kūrybos tikslas, ką sakau, paties 
veiksmo, kuriam reikalingas Dievas. Viskas tam, kad parody- 
tum kosminę kvailybę. 

— Mus supa kvailiai. 

— Niekur nepabėgsi. Visi kvaili, išskyrus jus ir mane. Na, 
kad neįžeisčiau, išskyrus jus. 

— Žinote, reikalingas Giodelio bandymas. 

— Nežinau, esu kretinas. Piladai! 

— Bet aš statau. 

— Vėliau pasidalysim. Epimenidas Kretietis sako, kad visi 
kretiečiai melagiai. Jei taip sako jis, kretietis (o kretiečius jis 
pažįsta gerai), tai yra tiesa. 

— Kvailystė. 

— Šventas Paulius. Laiškas Titui. Dabar toliau: visi, kurie 
mano, kad Epimenidas melagis, gali pasitikėti tik kretiečiais, 
tačiau patys kretiečiai nepasitiki kretiečiais, todėl nė vienas 
kretietis nelaiko Epimenido melagiu. 

— Kvailys ar ne? 

— Jūs spręskite. Juk sakiau, kad kvailį sunku atskirti. Kvailys 
gali gauti ir Nobelio premiją. 

— Leiskite pagalvoti... Kai kurie iš tų, kurie netiki, kad Die- 
vas sukūrė pasaulį per septynias dienas, nėra fundamentalis- 
tai, bet kai kurie fundamentalistai tiki, kad Dievas sukūrė pa- 
saulį per septynias dienas, todėl nė vienas netikintis, kad Die- 
vas sukūrė pasaulį per septynias dienas, nėra fundamentalis- 
tas. Kvailys? 

— Dieve mano, sakyčiau... Nežinau. O jūs kaip manote? 

— Visais atvejais kvailys, net jei tai būtų tiesa. Sulaužo vieną 
iš silogizmo dėsnių. Iš dviejų atskirų atvejų negalima daryti 
visuotinių išvadų. 

— O jei jūs būtumėt kvailys? 

— Būčiau geroje draugijoje. 

— Tiesa, mus supa kvailybė. O gal dėl skirtingos loginės sis- 
temos tai, kas mums yra kvailybė, jiems yra išmintis. Logikos 
istorija — tai priimtino kvailybės apibrėžimo paieškos. Perne- 
lyg platu. Kiekvienas didysis mąstytojas kitam yra kvailys. 

— Mintis kaip darni kvailybės forma. 

— Ne. Vienos minties kvailybė yra kitos minties padrikumas. 

— Gili mintis. Jau antra, Piladas tuoj uždarys barą, o dar 
nepriėjome bepročių. 

— Kantrybės. Beprotį pažinsi iš karto. Tai - nemokantis gud- 

rauti kvailys. Kvailys stengiasi įrodyti savo teiginį, jo logika 
svyruoja, bet jis ją turi. Bepročiui nerūpi logika, jis veikia trum- 
paisiais jungimais. Jam viskas įrodo viską. Beprotis turi idée 
fixe ir viskas tinka, kad ją patvirtintų. Beprotį pažinsi iš to, 
kaip laisvai jis elgiasi su būtinybe ką nors įrodyti, iš jo polinkio 
visur matyti praregėjimą. Ir gal jums pasirodys keista, tačiau 
anksčiau ar vėliau beprotis prabyla apie tamplierius. 

— Visada? 

— Yra ir nesidominčių tamplieriais bepročių, tačiau tie, ku- 
rie jais domisi, klastingesni. Jų iškart nepažinsi, atrodo, kad 
kalba normaliai, tik staiga... 

Jis mostelėjo dar viskio, apsigalvojo ir paprašė sąskaitos. 

— Beje, apie tamplierius. Prieš kelias dienas vienas tipas paliko 
man mašinraštį šia tema. Manau, kad jis beprotis, bet žmogiško 
veido. Rankraščio pradžia palyginti rami. Norite paskaityti? 

— Mielai. Gal rasčiau ką naudinga. 

— Nemanau. Bet turėdamas laiko užsukite. Sinčero Renato 
gatvė, pirmas numeris. Man iš to bus daugiau naudos nei jums. 
Pasakysit, ar tas veikalas ko nors vertas. 

— Kodėl manim pasitikit? 

— Kas jums pasakė, kad pasitikiu? Bet jei ateisite — pasitikė- 
siu. Pasitikiu smalsumu. 

Įbėgo studentas persimainiusiu veidu. 

— Draugai! Krantinėje fašistai, ginkluoti grandinėmis! 

— Aš juos ištaškysiu, — iškošė tas su totoriškais ūsais, grasi- 
nęs man dėl Lenino. - Eime, draugai! 

Visi išėjo. 

— Ką darom? Einam? — paklausiau pasijusdamas kaltas. 

— Ne, - atsakė Belbas. — Tai - Pilado triukai, kad ištuštintų 
barą. Nors šis vakaras pirmas, kai mečiau gerti, jaučiuosi ap- 
svaigęs. Matyt, abstinencijos krizė. Viskas, ką jums iki šiol 
kalbėjau, įskaitant ir šią akimirką, —- melas. Labanakt, Ka- 
zaubonai. 


11 


Jo sterilumas buvo begalinis. Kupinas ekstazės. 
(E. M. Cioran „Le mauvais demiurge“, Paryžius, „Gallimard“, 1969, 


„Pensées ėtranglėes“) 


Pokalbis pas Piladą parodė man išorinį Belbo veidą. Akylas 
stebėtojas būtų galėjęs nujausti melancholinę jo sarkazmo pri- 
gimtį. Nesakyčiau, kad tai buvo kaukė. Gal kaukė buvo tos 
slapta praktikuojamos išpažintys. Jo viešai skelbiamas sarkaz- 
mas atskleisdavo tikrąją jo melancholiją, kurią jis bandė nuo 
savęs nuslėpti, dangstydamas apsimestine. 

Dabar skaitau šį file, kuriame jis mėgino romano forma su- 
rašyti tai, ką kitą dieną po mūsų susitikimo bare papasakojo 
apie savo darbą, kai užėjau į „Garamond“ leidyklą. Čia atran- 
du jo tikslumą, aistrą, jo, redaktoriaus, rašančio už kitą asme- 
nį, nusivylimą, niekada neįgyvendinto kūrybingumo nostalgi- 
ją, moralinį reiklumą, įpareigojantį jį saviplakai, nes geidė to, 
kam jautė neturįs teisės, patetišką ir oleografišką to geismo 
atvaizdą. Niekada dar neteko sutikti žmogaus, mokančio skųs- 
tis su tokia panieka. 


FILENAME: Kanapių Džimas 


Rytoj pasimatyti su jaunuoju Činti. 

1. Monografija graži, griežta, gal per daug akademiška. 

2. Išvadoje genialiausias dalykas yra Katulo, poetae no- 
vi ir šiuolaikinio avangardo palyginimas. 

3. Kodėl negalėtų būti įvadas? 

4. Įtikinti. Pasakys, kad tokie smūgiai galva nedera fi- 
lologinių leidinių serijai. Jį sąlygoja mokytojas, rizikuo- 
ja netekti pratarmės ir nepadaryti karjeros. Gera mintis 

pabaigoje gali praslysti nepastebėta, bet pradžioje visa- 
da kris į akis ir gali suerzinti profesorius. 

5. Pakaktų parašyti ją kursyvu, išplėsto pokalbio for- 
ma, už tikrosios studijos ribų — ir hipotezė liks hipotezė, 
nekenkdama rimtam veikalui. O skaitytojai bus pakerė- 
ti ir pažvelgs į knygą naujai. 

Bet ar aš tikrai noriu jį pastūmėti laisvai pasielgti, ar 
tik išnaudoju, kad parašyčiau savo knygą? 

Dviem žodžiais pakeisti knygą. Kitų kūrinių Demiur- 
gas. Neimu minkšto molio ir nelipdau, o kalu sukietėju- 
sį molį, iš kurio kažkas kitas jau nulipdė skulptūrą. Mo- 
ze, trinktelk kaip reikiant, ir jis prakalbės. 

Priimti Viljamą Š. 

— Perskaičiau jūsų rankraštį. Neblogai. Kupina įtam- 
pos, fantazijos, dramatizmo. Rašote pirmą kartą? 

— Ne, esu parašęs kitą tragediją, tai istorija apie du 
įsimylėjėlius iš Veronos, kurie... 

- Grįžkime prie šio kūrinio, pone Š. Svarsčiau, kodėl 
jo veiksmas vyksta Prancūzijoje. Kodėl ne Danijoje? Sa- 
kau tik šiaip sau, reikėtų nedaug, pakeisti du tris vardus: 
Šalono prie Marnos pilį pavadinti, tarkim, Elsinoro pili- 
mi... Šiaurietiškoje protestantiškoje aplinkoje, kur sklan- 
do Kierkegoro šešėlis, visa ši egzistencinė įtampa... 

— Gal ir jūsų tiesa. 

— Tikrai taip manau. Be to, jūsų darbui reikėtų kokios 
nors stilistinės pabaigos, tik lengvo brūkštelėjimo, nely- 
ginant paskutinio kirpėjo prisilietimo prie plaukų prieš 
pakeliant veidrodį jums už nugaros... Pavyzdžiui, tėvo 
šmėklos. Ir kodėl pabaigoje? Perkelčiau jos pasirodymą 
į pradžią. Tam, kad tėvo žodžiai iškart paveiktų jaunojo 
princo elgesį ir supriešintų jį su motina. 

— Nebloga mintis, tereikėtų perkelti tik vieną sceną. 

— Taigi. Pagaliau - stilius. Imkime kokią nors ištrauką, 

atsitiktinai, štai šitą, kur jaunuolis išeina į avansceną ir 
pradeda garsiai mąstyti apie veikimą ir neveikimą. Sce- 
na tikrai puiki, tačiau, manyčiau, jai trūksta įtampos. „Bū- 
ti ar nebūti?“ Štai koks man rūpi klausimas! Turėčiau 
kęsti priešiško likimo užgaules ar...“ Kodėl „man rūpi 
klausimas“? Siūlyčiau rašyti „štai klausimas koksai, štai 
mįslė“, suprantate, tai - ne jo asmeninė problema, o fun- 
damentalus egzistencijos klausimas. Kitaip tariant, pa- 
sirinkimas tarp būties ir nebūties... 


Užtvindyti pasaulį vaikais, kurie gyventų kitų vardais, ir 
niekas nesužinotų, kad yra tavo. Būti lyg Dievas civili- 
niais drabužiais. Esi Dievas, vaikštinėji po miestą, girdi 
žmones kalbant apie tave: Dievas šį, Dievas tą, koks nuo- 
stabus mūsų pasaulis, ak, kokia elegantiška visuotinė 
trauka, o tu šypsaisi sau į ūsą (reikėtų prisiklijuoti dirb- 
tinę barzdą, ne, geriau be barzdos, nes iš barzdos iškart 
pažinsi Dievą) ir galvoji (Dievo solipsizmas yra drama- 
tiškas): „Štai, čia esu aš, o jie nežino“. Gatvėje tave kaž- 
kas pastumia, gal net įžeidžia, tu nusižeminęs sakai „at- 
leiskit“ ir nueini - juk esi Dievas ir panorėjęs vienu pirš- 
tų spragtelėjimu paverstum pasaulį pelenais. Tačiau esi 
toks be galo galingas, kad gali sau leisti būti geras. 
Romanas apie Dievą incognito. Neverta, jei toji min- 
tis šovė man, ji jau seniai bus šovusi ir kam nors kitam. 


Variantas. Esi rašytojas, dar nežinai, kokio masto. Tie, 
kuriuos mylėjai, tave išdavė, gyvenimas tau tapo bepras- 
mis ir vieną dieną, kad užsimirštum, išsiruoši į kelionę 
„Titaniku“, jis nuskęsta Pietų jūrose, o tave (vienintelį 
gyvą) išgriebia pro šalį piroga plaukiantys čiabuviai ir 
visų užmirštas leidi ilgus metus saloje, kur gyvena tik pa- 
puasai, mergaitės tau dainuoja ilgesingas dainas, virpa 

jų krūtys, vos dengiamos pua žiedų vainiko. Pradedi ap- 
siprasti, tave vadina Džimu, kaip visus baltuosius, vieną 
vakarą auksaodė mergina įsmunka į tavo lūšnelę ir sa- 
ko: „Aš tavo, aš su tavim“. Iš tiesų gera vakarais gulėti 
verandoje ir žiūrėti į Pietų Kryžių, kai ji švelniai glosto 
tau kaktą. 

Gyveni saulėtekių ir saulėlydžių ritmu ir nepažįsti ki- 
to laiko. Vieną dieną atplaukia motorinė valtis su olan- 
dais, sužinai, kad jau praėjo dešimt metų, galėtum 1š- 
plaukti su jais, bet delsi, verčiau mainai į prekes kokoso 
riešutus, pažadi, kad galėtum imtis auginti kanapes, čia- 
buviai tau dirba, plaukioji nuo vienos salelės prie kitos, 
dabar jau visi tave vadina Kanapių Džimu. Atplaukia 
prasigėręs nuotykių ieškotojas portugalas, dirba su tavi- 
mi ir apgaili savo nuodėmę, Sundos jūros salose tave jau 
visi pažįsta, patarinėji Brunėjaus marajams dėl žygio 
prieš upės dajakus, pataisai užtaisomą vinimis senąją Tī- 
po Sahibo laikų patranką, paruoši būrį ištikimų malai- 
ziečių nuo betelio pajuodusiais dantimis. Viename iš mū- 
šių prie Koralų Rifo senasis Sampanas nuo betelio pa- 
juodusiais dantimis užstoja tave savuoju kūnu: „Aš lai- 
mingas galėdamas už tave mirti, Kanapių Džimai!“ Se- 
nasis gerasis Sampanas, mano draugas. Dabar jau esi 
garsus visame archipelage nuo Sumatros iki Porto o Pren- 
so. Deriesi su anglais, Port Darvino komendatūroje esi 
įregistruotas Kurco vardu, dabar visi tave vadina Kurcu, 
tik čiabuviai - Kanapių Džimu. Bet vieną vakarą, kai 
verandoje tave glamonėja mergina, o Pietų Kryžius švy- 
ti kaip niekad, - ak, kaip jis skiriasi nuo Didžiųjų Grįžu- 
lo Ratų, - supranti: norėtum grįžti. Trumpam, kad pa- 
matytum, kiek tavęs liko ten. 

Sėdi į motorinę valtį, plauki į Manilą, iš ten sraigtas- 
parnis nuskraidina tave į Balį. Toliau Samoa, Admirali- 

teto salos, Singapūras, Tananarivas, Timbuktu, Alepas, 
Samarkandas, Basora, Malta — ir jau namuose. 

Prabėgo aštuoniolika metų, gyvenimas tave paženkli- 
no, veidas nugairintas pietų vėjų, esi vyresnis, gal gražes- 
nis. Vos atvykęs knygynuose pamatai visas savo knygas, 
pakartotus leidimus su kritikų komentarais, tavo vardas 
iškaltas ant senosios mokyklos, kurioje išmokai skaityti ir 
rašyti, frontono. Esi Didysis Išėjęs Poetas, kartos sąžinė. 
Romantiškos merginos žudosi prie tavo tuščio kapo. 

Paskui sutinku tave, mano meile, raukšlelių rezginys 
apie akis, veidas dar gražus, bet išsekintas prisiminimų 
ir švelnių priekaištų. Gatvėje kone prisiliečiau prie ta- 
vęs, stoviu tik už poros žingsnių, o tu pažvelgei į mane 
taip, kaip Žiūri į visus, už jų šešėlių ieškodama kito. Ga- 
lėčiau prakalbinti, ištrinti laiką. Kam? Argi negavau to, 
ko norėjau? Aš — Dievas, tokia pat vienatvė, tokia pat 
tuštybė, tokia pat neviltis, kad nesu vienas iš savo kūri- 
nių, kaip visi kiti. Visi kiti, kurie džiaugiasi mano šviesa, 
o man tešviečia nepakenčiama manosios tamsos ki- 
birkštis. 


Viljamai Š., keliauk per pasaulį! Esi garsus, praeini pro 
mane neatpažindamas. Aš pats sau sumurmu „būti ar 
nebūti“ ir tariu: „Šaunuolis, Belbai, gerai padirbėjai“. 
Keliauk, senasis Viljamai, eik atsiimti savosios šlovės da- 
lies: tu tik kūrei, o aš tave perkūriau. 

Mes, kurie padedame gimdyti kitiems, kaip ir akto- 
riai, neturėtume būti laidojami pašventintoje žemėje. Ta- 
čiau aktoriai apsimeta, kad tas pasaulis, kuris yra, yra 
visai kitoks, o mes apsimetame, kad yra begalinė visata, 
begaliniai pasauliai ir daugybė suderinamų galimybių... 

Iš kur gyvenimas toks dosnus, jei net vidutinybei duo- 
da šį aukščiausiąjį atpildą? 

Sub umbra alarum tuarum, Jehova!* 
(„Fama Fraternitatis“ in „Allgemeine und general Reformation“, 


Kaselis, Wessel, 1614, pabaiga) 


Kitą dieną nuėjau į „Garamond“ leidyklą. Sinčero Renato gat- 
vėje Nr. 1 pažymėto namo durys vedė į dulkėtą koridorių, iš 
kurio matėsi kiemas su virvininko dirbtuvėle. Dešinėje buvo 
liftas, kuris būtų galėjęs papuošti pramoninės archeologijos 
paviljoną. Pabandžiau juo pakilti - keletą kartų įtartinai virp- 
telėjęs, jis nė nemanė pajudėti iš vietos. Atsargos dėlei išlipau 
ir užkopiau du aukštus kone sraigtiniais mediniais laiptais, ir- 
gi nuklotais dulkėmis. Kaip sužinojau vėliau, ponui Garamon- 
dui ši vieta patiko, nes priminė Paryžiaus leidyklas. Iškaba skel- 
bė: „Garamond Editori, s.p.a.“, o durys vedė į prieškambarį 
be sekretorės ar kokio nors budėtojo, tačiau negalėjai pra- 
smukti nepastebėtas iš mažo kambarėlio prieš duris, ir mane 
tuoj sustabdė būtybė, matyt, moteriškosios lyties, nenusako- 
mo amžiaus ir tokio ūgio, kurį eufemistiškai būtum galėjęs 
pavadinti žemesniu už vidutinį. 

Ji kreipėsi į mane kalba, kuri man pasirodė kažkur girdėta, 
paskui suvokiau, jog tai — italų, tik beveik be balsių. Paklau- 
siau, kur galėčiau rasti Belbą. Minutėlę luktelėjęs, koridoriu- 
mi buvau palydėtas į kambarį buto gilumoje. 

Belbas mane sutiko maloniai. 

— Matau, jūs rimtas žmogus. Užeikite. 

Jis pasiūlė man kėdę priešais savo rašomąjį stalą, tokį pat 
seną kaip ir visa kita, užverstą rankraščiais lygiai kaip ir lenty- 
nos prie sienų. 


* Tavųjų sparnų šešėlyje, Jehova. (Lot.) 

— Tikiuosi, neišsigandote Gudrunos. 

— Gudrunos? Tos... ponios? 

— Panelės. Jos vardas ne Gudruna, bet mes ją taip vadiname 
dėl jos nibelungiškos išvaizdos ir teutoniško kalbėjimo būdo. 
Ji nori pasakyti viską iš karto ir taupydama laiką praleidžia 
balsius. Tačiau turi justitia aeguatrix jausmą: spausdindama tau- 
po laiką praleisdama priebalses. 

— Ką ji čia veikia? 

— Deja, viską. Matote, kiekvienoje leidykloje yra toks nepa- 
mainomas asmuo, nes tik jis vienas žino, kur rasti daiktus toje 
netvarkoje, kurią pats padaro. Bet kai pasimeta rankraštis, nors 
žinai, ką kaltinti. 

— Ji pameta rankraščius? 

— Ne daugiau už kitus. Leidyklose visi pameta rankraščius. 
Manau, tai jų pagrindinis darbas. Tačiau reikia turėti atpirki- 
mo ožį, tiesa? Aš jai galiu prikišti tik viena — kad nepameta tų, 
kurių nenorėčiau daugiau matyti. Nemalonūs incidentai, ky- 
lantys dėl to, ką gerasis Beikonas vadino The advancement of 
learning“. 

— O kur jie pasimeta? 

Jis skėstelėjo rankomis. 

— Atleiskit, bet ar jums neatrodo, kad šis klausimas be galo 
kvailas? Jei būtų žinoma kur, jie nebūtų pamesti. 

— Logiška, — atsakiau. — Paklausykit, „Garamond“ knygos 
man visada atrodė labai išpuoselėtos, o jūsų katalogas - gana 
turtingas. Jūs viską darote čia? Keliese? 

— Priešais — technikų kambarys, greta — mano kolegos Dio- 
talevio. Jis kuruoja vadovėlius - ilgalaikius leidinius, kuriuos 
tenka ilgai rengti ir ilgai pardavinėti, ta prasme, kad ilgai trunka 
juos parduoti. Universitetų leidinius rengiu aš. Patikėkit, dar- 
bas nesunkus. Kai kuriomis knygomis lieku sužavėtas, perskai- 


* Mokymosi pažanga (angl.). 

tau rankraščius, o šiaip — darbas užtikrintas ir ekonominiu, ir 
moksliniu požiūriu. Tokio ir tokio instituto publikacija arba 
susirinkimų medžiaga, parengta ir finansuojama universitetų. 
Jei autorius pradedantis — rektorius parašo įvadą ir jam tenka 
visa atsakomybė. Autorius perskaito bent dvi korektūras, su- 
tikrina citatas ir pastabas ir negauna autoriaus teisių. Knyga 
aprobuojama, per keletą metų parduodama tūkstantis ar du 
tūkstančiai egzempliorių, išlaidos padengtos... Jokių staigme- 
nų, kiekviena knyga apsimoka. 

— O jūs ką darote? 

— Daug dalykų. Pirmiausia reikia atrinkti, be to, yra knygų, 
kurias leidžiame savo lėšomis, dažniausia tai žinomų autorių 
vertimai, kad išlaikytume katalogo lygį. Ir pagaliau - rankraš- 
čiai, kuriuos atneša pavieniai autoriai. Retai ko nors verti, bet 
perskaityti reikia, gali visko pasitaikyti. 

— Smaginatės? 

— Smaginuosi? Tai vienintelis dalykas, kurį moku daryti. 

Mūsų pokalbį pertraukė kokių keturiasdešimties metų vy- 
ras, per dideliu švarku, retais šviesiais plaukais, krintančiais 
ant dviejų vešlių tokių pat šviesių antakių. Kalbėjo švelniai, 
tarsi auklėtų vaiką. 

— Tas „Mokesčių mokėtojo vadovas“ mane išsekino. Reikė- 
tų jį visą perrašyti, o neturiu jokio noro. Trukdau? 

— Čia - Diotalevis, - tarė Belbas ir pristatė mane. 

— A, atėjote pasidairyti tamplierių? Užjaučiu. Klausyk, su- 
galvojau dar vieną: čigonų urbanistika. 

— Gražu, — tarė susižavėjęs Belbas. — Aš kaip tik galvojau 
apie actekų Žirgų sportą. 

— Nuostabu. O kur jį įrašysi, į Pociosecionę ar į Adynatą? 

— Reikia pagalvoti, - Belbas pasirausė po stalčių ir ištraukė 
iš ten keletą lapų. Pociosecionė... — jis žvilgtelėjo į mane, jaus- 
damas mano susidomėjimą. — Kaip žinote, Pociosecionė — tai 
sultinio pjaustymo menas. Ne, - tarė pasisukdamas į Diotale- 

vį, - Pociosecionė - ne skyrius, o tema, lygiai kaip Mechaninė 
avunkulogratuliacija ar Pilokatabazė — visos iš Ietrapilokto- 
mijos skyriaus. 

— Kas ta tetralo...? — išdrįsau paklausti. 

— Plauko dalijimo į keturias dalis menas. Į šį skyrių sudėti 
nenaudingi mokslai, tarkim, Mechaninė avunkulogratuliacija 
moko, kaip konstruoti mašinas, skirtas pasišveikinti su teta. 
Dar nenusprendėme, ar palikti jame Pilokatabazę — išvengi- 
mo per plauką meną, kuris atrodo visai naudingas. Tiesa? 

— Prašyčiau paaiškinti, apie ką kalbate... - maldavau. 

— Mudu su Diotaleviu imamės reformuoti mokslą. Steigia- 
me Lyginamosios beprasmybės fakultetą, kuriame būtų mo- 
koma nenaudingų ar neįmanomų dalykų. Fakultete bus ren- 
giami mokslininkai, kurie pajėgs iki begalybės išplėsti bepras- 
mybių skaičių. 

— Kiek jame katedrų? 

— Kol kas - keturios, tačiau jose jau galėtume sutalpinti vi- 
sus mokslus. Tetrapiloktomijos katedra — paruošiamoji, joje 
bus mokoma nereikalingumo dvasios. Svarbi Adynatos, arba 
Neįmanomo, katedra. Tarkim, čigonų urbanistika arba acte- 
kų žirgų sportas. Mokymo esmė - perprasti jo beprasmybės, o 
Adynatos katedroje — ir jo neįmanomumo pagrindus. Štai: 
Morzės morfemika, Antarktidos žemės ūkio istorija, Velykų 
salos tapybos istorija, šiuolaikinė šumerų literatūra, Monte- 
sori ugdymo vertinimo metodika, asirų-babiloniečių filatelija, 
ikikolumbiškųjų imperijų rato technologija, Brailio ikonolo- 
gija, nebyliojo kino fonetika... 

— O kaip Sacharos minių psichologija? 

— Neblogai, - tarė Belbas. 

— Neblogai, — tvirtai pritarė Diotalevis. - Turėtumėt ben- 
dradarbiauti. Jaunuolis ne iš kelmo spirtas, tiesa, Jakopai? 

— Taip, iškart supratau. Vakar vakare jis labai įžvalgiai kū- 
rė kvailiausius argumentus. Tęskim, matau, projektas jus 

sudomino. Ką įrašėme į Osimorikos katedrą, kažkur nukišau 
užrašus? 

Diotalevis išsitraukė iš kišenės lapelį ir įsistebeilijo į mane 
su pamokoma simpatija. 

— Osimorikoje, kaip sako pats žodis, svarbiausia — vidinis 
disciplinos prieštaravimas. Štai kodėl manau, kad čia reikėtų 
įrašyti čigonų urbanistiką... 

— Ne, - nesutiko Belbas, — nebent tuo atveju, jei būtų ir kla- 
joklių urbanistika. Adynata skirta empirinei ne;jmanomybei, 
Osimorika — prieštaringiems terminams. 

— Pažiūrėsim. Bet ką įrašėme į Osimoriką? A, štai: revoliu- 
cijos institucijos, Parmenido dinamika, Herakleito statika, 
Spartos sibaritika, liaudies oligarchijos institucijos, naujųjų tra- 
dicijų istorija, tautologinė dialektika, Bolio eristika... 

Pasijutau galįs parodyti savo protą. 

— Ar galėčiau pasiūlyti išimčių gramatiką? 

— Puiku, puiku! — ištarė abu vienu kartu ir puolė užsirašinėti. 

— Viena pastaba. 

— Kokia? | | 

— Jei viešai paskelbsite savo projektą - nebeatsiginsite lan- 
kytojų su rankraščiais. 

— Jakopai, sakiau, tas vaikinas įžvalgus, — tarė Diotalevis. — 
Juk tai ir yra mūsų problema! Patys to nenorėdami, nubrėžė- 
me idealų realaus mokslo pjūvį. Parodėme to, kas galima, bū- 
tinybę. Todėl derėtų tylėti. Dabar jau eisiu. 

— Kur? — paklausė Belbas. 

— Jau penktadienio popietė. 

— O Kristau švenčiausias, - sumurmėjo Belbas ir pasisuko į 
mane. 

— Čia priešais yra du ar trys namai, kuriuose gyvena žydai 
ortodoksai, žinote, tie su juodomis skrybėlėmis, barzdomis ir 
peisais. Milane tokių nedaug. Šiandien - penktadienis, su sau- 
lėlydžiu prasideda šeštadienis. Taigi bute priešais pradedama 

ruoštis: šveisti kandeliabrus, gaminti valgį, viską sutvarkyti taip, 
kad rytoj nereikėtų kurti ugnies. Per naktį veikia televizorius, 
visa bėda, kad jie priversti iš anksto pasirinkti kanalą. Mūsų 
Diotalevis turi nedidelį žiūroną ir begėdiškai seka pro langą, 
mėgaudamasis ir svajodamas būti kitoje gatvės pusėje. 

— Kodėl? 

— Nes mūsų Diotalevis užsispyrė esąs žydas. 

— Kaip — užsispyrė? — įsižeidęs paklausė Diotalevis. — Aš ir 
esu žydas. Kazaubonai, ar turite ką prieš? 

— To betrūko! 

— Diotalevi, — tvirtai ištarė Belbas, — tu nesi žydas. 

— Ne? O mano pavardė? Kaip ir Graciadijas, Diosiakontė — 
visos jos verstos iš hebrajų kalbos, tai - geto vardai, kaip Šalo- 
mas Aleichemas. 

— Diotalevis - gera linkintis vardas, kokius savivaldybių tar- 
nautojai dažnai duodavo pamestinukams. O tavo senelis buvo 
pamestinukas. 

— Pamestinukas žydas. 

— Diotalevi, tavo oda rausva, balsas gerklinis ir esi beveik 
albinosas. 

— Būna triušių albinosų, būna ir žydų albinosų. 

— Diotalevi, negalima nuspręsti tapti žydu taip, kaip nuspren- 
džiama tapti filatelistu ar Jehovos liudytoju. Žydais gimsta- 
ma. Susitaikyk, esi pagonis, kaip ir mes visi. 

— Esu apipjaustytas. 

— Na ir kas. Kiekvienas gali duotis apipjaustomas higienos 
sumetimais. Tam tereikia daktaro su termokauteriu. Kada ta- 
ve apipjaustė? 

— Nesismulkinkime. 

— Priešingai, smulkinkimės. Žydai smulkinasi. 

— Niekas negali įrodyti, kad mano senelis nebuvo žydas. 

— Aišku, juk jis buvo pamestinukas. Bet galėjo būti ir Bizan- 
tijos sosto įpėdinis ar Habsburgų dinastijos benkartas. 

— Niekas negali įrodyti, kad mano senelis nebuvo žydas, o jį 
rado prie Oktavijaus portiko. 

— Bet tavo senelė nebuvo žydė, o toje tautoje kilmė perduo- 
dama moteriškąja linija... 

— ...ir nepriklausomai nuo registracijos dokumentų tiesos, 
nes ir savivaldybių registrus galima skaityti tarp eilučių, dar 
yra kraujo tiesa, o kraujas sako, kad mano mintys - išskirtinai 
talmudiškos, ir būtum rasistas tvirtindamas, kad ir pagonis gali 
būti toks išskirtinai talmudiškas, koks aš jaučiuosi. 

Jis išėjo. Belbas tarė: 

— Neimkite į galvą, panašūs pokalbiai vyksta kasdien, ski- 
riasi tik mano argumentai, vis ieškau naujų. Iš tiesų Diotalevis 
išpažįsta Kabalą, tačiau buvo ir kabalistų krikščionių. Bet jei 
Diotalevis nori būti žydas, aš negaliu jam sutrukdyti. 

— Manau, negalite. Mes demokratiški. 

— Mes demokratiški. 

Jis užsirūkė. Prisiminiau, ko atėjęs. 

— Jūs minėjote rankraštį apie tamplierius, — tariau. 

— Tikrai... Pažiūrėsim. Jis buvo dirbtinės odos aplanke... — 
Belbas apžvelgė rankraščių stirtą ir pabandė ištraukti vieną iš 
vidurio, nenukeldamas kitų. Rizikinga operacija. Stirta susvy- 
ravo ir dalis jos pabiro ant grindų. Belbo rankose liko dirbti- 
nės odos aplankas. 

Perskaičiau turinį ir įvadą. 

— Apie tamplierių suėmimą. 1037 metais Pilypas Gražusis 
nusprendžia suimti visus Prancūzijos tamplierius. Pasak le- 
gendos, likus dviem dienom iki Pilypui paskelbiant įsakymą 
juos suimti iš Paryžiaus šventyklos išvažiavo jaučiais kinky- 
tas šieno vežimas ir pasuko nežinoma kryptimi. Sakoma, ja- 
me buvęs Omonto vadovaujamas riterių būrys. Jie pabėgo į 
Škotiją ir prisijungė prie Kilviningo masonų ložės. Legenda 
sako, kad ordino riteriai susitapatino su masonų draugijo- 
mis, kurios perėmė Saliamono šventyklos paslaptis. Štai, taip 


92 


| į 
LEITEN 


ir maniau. Ir šitas autorius tvirtina, jog masonų ištakos — tas 
pabėgimas į Škotiją... Jau du šimtmečius kartojama toji vien 
prasimanymais pagrįsta istorija. Jokių įrodymų, galiu atnešti 
bent penkiasdešimt knygelių, pasakojančių tą pačią istoriją, 
visos jos nurašytos viena nuo kitos. Paklausykite, atverčiau at- 
sitiktinai: „Jų pasitraukimą į Škotiją įrodo tai, kad ir šiandien, 
praėjus šešiems šimtams penkiasdešimčiai metų, pasaulyje eg- 
zistuoja slaptieji ordinai, kurie skelbiasi esą Šventyklos karių 
palikuonys. Kaip kitaip galėtume paaiškinti šio palikimo tęs- 
tinumą?“ Suprantate? Markizas Karabasas privalo egzistuoti, 
nes Batuotas Katinas tvirtina jam tarnaująs! 

— Suprantu, - tarė Belbas. - Rankraštį atmesiu, bet jūsų is- 
torija apie tamplierius mane sudomino. Kad jau kartą man 
pavyko sutikti išmanantį šį dalyką žmogų, noriu išsiaiškinti. 
Kodėl visi kalba apie tamplierius, o ne, tarkim, Maltos ordino 
riterius? Ne, dabar nieko nesakykit. Jau vėlu, mums su Diota- 
leviu greit reikės eiti vakarieniauti su ponu Garamondu. Bet 
apie pusę vienuoliktos, manau, turėtume baigti. Jei pavyks, 
įtikinsiu ir Diotalevį užsukti pas Piladą — paprastai jis gulasi 
anksti, be to, yra blaivininkas. Ar jus ten rasiu? 

— O kur kitur? Esu prarastosios kartos atstovas ir atrandu 
save tik dalyvaudamas panašių į save vienatvėje. 

Li frere, li mestre du Temple 
Ou'estoient rempli et ample 
D'or et d'argent et de richesse 
Et gui menoient tel noblesse, 
Où sont il? Que sont devenu?* 


(Cronigue à la suite du roman de Favel) 


Et in Arcadia ego. Tą vakarą Pilado baras atrodė lyg aukso 
amžiaus paveikslas. Vienas iš vakarų, kai supratau, kad Revo- 
liuciją ne tik vykdys, bet ir finansiškai rems Pramonininkų są- 
junga. Tik pas Piladą galėjai sutikti medvilnės fabriko savinin- 
ką, su striuke ir barzda, žaidžiantį amerikietišką aštuonetą su 
tuo, kuris ateityje slapstysis nuo policijos, bet dabar vilkėjo 
dvieilį švarką ir kaklaryšį. Buvome didžiojo paradigmos apsi- 
vertimo priešaušryje. Dar septintojo dešimtmečio pradžioje 
barzda laikyta fašizmo simboliu, bet reikėjo paryškinti jos kon- 
tūrą, nuskutant žandus kaip italo Belbo, šešiasdešimt aštun- 
taisiais ji liudijo neigimą, o dabar tapo neutrali ir universali, 
laisvas pasirinkimas. Barzda visada buvo kaukė (kad mūsų ne- 
pažintų, prisiklijuojame dirbtinę barzdą), tačiau tais aštunto- 
jo dešimtmečio pradžios metais buvo galima maskuotis sava 
barzda. Buvo galima meluoti sakant tiesą, dar daugiau, kal- 
bant mislingą ir neapčiuopiamą tiesą, nes barzda jau nebepa- 
dėjo nuspėti barzdočiaus ideologijos. Bet tą vakarą barzda žė- 
lė net glotniuose veiduose tų, kurie, jos neturėdami, leido su- 


* Šventyklos broliai ir kariai, 
Nesuskaičiuojamais turtais galingi 
Ir kupini kilnumo, 

Kur jie dabar? Kuo tapo? (Pranc.) 

prasti, jog būtų galėję ją užsiauginti, bet to nepadarė tik mes- 
dami iššūkį. 

Sukiojausi po barą. Paskui atėjo Belbas su Diotaleviu, bur- 
bėdami, persimainę, keiksnodami vakarienę. Vėliau ir aš pa- 
žinau pono Garamondo vakarienių skonį. 

Belbas nedelsdamas griebėsi savo pamėgtųjų degtinių, Dio- 
talevis ilgai mąstė sutrikęs ir pagaliau užsisakė toniko. Salės 
gilumoje radome staliuką, nuo kurio ką tik pakilo du tramva- 
jų vairuotojai, kuriems rytoj reikės anksti keltis. 

— Taigi, taigi, - pradėjo Diotalevis, - tamplieriai... 

— Prašyčiau dabar manęs nevaryti į kampą... Apie juos tiek 
prirašyta... 

— Mes puoselėjame žodinę tradiciją, - tarė Belbas. 

— Ji mistiškesnė, — pridūrė Diotalevis. - Dievas sukūrė pa- 
saulį kalbėdamas, o ne rašydamas telegramas. 

— Fiat lux, stop. Laukite laiško, — tarė Belbas. 

— Matyt, tesalonikiečiams, - tariau. 

— Tamplieriai? — paklausė Belbas. 

— Taigi. 

— Negalima pradėti nuo „taigi“, - paprieštaravo Diotalevis. 

Pabandžiau atsistoti ir nueiti. Tikėjausi, kad jie maldaus. 
Jie nemaldavo. Atsisėdau ir ėmiau pasakoti. 

— Kaip sakiau, jų istoriją žino visi. Taigi pirmasis kryžiaus 
žygis. Gotfrydas dievina Šventąjį kapą ir sulaužo įžadus, Bal- 
duinas tampa pirmuoju Jeruzalės karaliumi. Krikščioniškoji 
karalystė Šventojoje Žemėje. Bet viena - valdyti Jeruzalę, vi- 
sai kas kita — visą Palestiną: saracėnai sumušti, tačiau neišva- 
ryti. Tuose kraštuose nelengva gyventi ir naujakuriams, ir pi- 
ligrimams. Ir štai 1118 metais, valdant Balduinui II, ten atke- 
liauja devyni vyrai, jiems vadovauja toks Hugas de Penas, ir 
įkuria pirmąjį Vargingųjų Kristaus riterių ordino būrį: ordi- 
nas vienuolių, tačiau turintis ginklų ir šarvų. Su trim klasiki- 
niais įžadais: neturtas, skaistybė, paklusnumas, o prie jų dar ir 

piligrimų gynimas. Karalius, vyskupas, visi Jeruzalėje noriai 
remia juos pinigais ir pastoge, įkurdina senojoje Saliamono 
šventykloje. Taip jie tampa Šventyklos riteriais. 

— Kas jie? 

— Hugas ir pirmieji aštuoni, matyt, buvo idealistai, pakerėti 
kryžiaus žygio mistikos, bet vėliau pasirodo nuotykių ištroškę 
jaunikliai. Naujoji Jeruzalės Karalystė - lyg tų laikų Kaliforni- 
ja, taigi galimybė pralobti. Namuose jų galimybės ribotos, o 
gal tarp jų įsitrina ir koks nusikaltėlis. Aš juos laikau lyg užsie- 
nio legionu. Ką darai prisiviręs košės? Tampi tamplieriumi: 
galima pasižvalgyti po pasaulį, pasilinksminti, tave veda, mai- 
tina, rengia, o dar ir savo sielą išganai. Aišku, turi būti tikrai 
apimtas nevilties, nes reikės keliauti į dykumą, miegoti pala- 
pinėje, ištisomis dienomis nesutikti nė gyvos dvasios, išskyrus 
kitus tamplierius ar kokį tamsiaodį, raitam joti po deginančia 
saule, kęsti troškulį, skersti tokius pat vargetas... 

Stabtelėjau. 

— Gal mano pasakojimas primena vesterną. Matyt, yra ir 
trečiasis ordino plėtros etapas: jis tampa galingas, į jį stoja net 
ir tie, kurie puikiai gyvena savo tėvynėje. Tačiau tuomet būti 
tamplieriumi jau nereiškia dirbti Šventojoje Žemėje — tam- 
plieriumi gali būti ir namuose. Paini istorija. Kartais jie atro- 
do niekingi kareivos, kartais turintys jausmus. Negalėtum jų 
vadinti rasistais, nors kovėsi su musulmonais - tam ten ir buvo 
nuvykę, tačiau kovojo riteriškai ir žavėjosi vieni kitais. Kai Da- 
masko emyro pasiuntinys lankosi Jeruzalėje, tamplieriai jam 
paskiria mažą mečetę, jau pertvarkytą į krikščionišką bažny- 
čią, kad šis galėtų melstis. Sykį į tą mečetę įėjo prancūzas ir, 
pamatęs musulmoną šventoje vietoje, jį iškoneveikė. Tamplie- 
riai išvarė nepakantųjį lauk ir atsiprašė musulmono. Tokia ka- 
reiviška draugystė su priešais vėliau atves juos į pražūtį, nes 
proceso metu jie bus apkaltinti dar ir ryšiais su ezoterinėmis 
musulmonų sektomis. Gal tai buvo tiesa: panašiai kaip pra- 

ėjusio amžiaus nuotykių ieškotojai, susirgę Afrikos liga. Tam- 
plieriai neturėjo vienuoliško išsilavinimo, nebuvo tokie subti- 
lūs, kad pajustų teologinius skirtumus, įsivaizduokite daug Ara- 
bijos lorensų, kurie po kurio laiko pradeda rengtis kaip šei- 
chai... Be to, jų veiklą sunku vertinti, nes istoriografai krikš- 
čionys, tokie kaip Viljamas iš Tyro, niekada nepraleidžia pro- 
gos juos apšmeižti. 

— Kodėl? 

— Nes jie per greitai tapo per daug galingi. Viskas prasideda 
nuo švento Bernardo. Juk esate girdėję apie šventą Bernar- 
dą? Didysis organizatorius reformuoja benediktinų ordiną, iš- 
meta iš bažnyčių visas puošmenas, jei kuris iš bendražygių jam 
įsipyksta, kaip, tarkim, Abelaras, užpuola jį Makarčio stiliumi 
ir, jei galėtų, sudegintų ant laužo. Tačiau negali, todėl įsako 
sudeginti jo knygas. Po to paskelbia kryžiaus žygį: ginkluoki- 
mės ir eikite... 

— Jis jums nemielas, - pastebėjo Belbas. 

— Negaliu jo pakęsti, jei būtų mano valia — patektų į vieną iš 
pragaro ratų, o ne tarp šventųjų. Bet jis buvo geras savo paties 
atstovas spaudai, tik pažiūrėkite, kokią paslaugą jam padaro 
Dantė: paskiria Dievo Motinos kabineto galva. Jis kaipmat 
tampa šventuoju, nes prisiplaka prie reikalingų žmonių. Bet 
grįžkime prie tamplierių. Bernardas iškart pajunta, kad toji 
mintis verta puoselėti, ir paremia tuos devynis avantiūristus: 
pakrikštija juos Kristaus kariais. Galima drąsiai teigti, jog bū- 
tent jis sukuria herojiškąją tamplierių versiją. Siekdamas įtei- 
sinti tuos naujuosius vienuolius karius, 1128 metais jis Trua 
sušaukia Bažnyčios susirinkimą, o po keleto metų sukuria liaupsę 
šiems Kristaus kariams ir paruošia septyniasdešimt dviejų 
straipsnių regulą, kurią smagu skaityti, nes ten yra visokiausių 
dalykų. Pamaldos kiekvieną dieną, negalima susitikinėti su eks- 
komunikuotais riteriais, tačiau jei kuris nors iš jų prašosi įlei- 
džiamas į Šventyklą - reikia jį priimti krikščioniškai, ir pamaty- 

site, kad neklydau kalbėdamas apie užsienio legioną. Jie dėvi 
baltus apsiaustus, paprastus, neapsiūtus kailiais, nebent avikai- 
liais, jiems draudžiama avėti madingus riestus minkštus batus, 
miegoti privalu su marškiniais ir kelnaitėmis, priklauso vienas 
čiužinys, viena paklodė, viena antklodė... 

— Baisus dvokas tokiame karštyje... — tarė Belbas. 

— Prie dvoko dar sugrįšime. Reguloje yra ir kitų draudimų: 
viena lėkštė dviem, valgyti tylomis, mėsa tris kartus per savai- 
tę, penktadieniais atgaila, keltis auštant, po sunkaus darbo lei- 
džiama pamiegoti valandą ilgiau, bet privalu gulint sukalbėti 
trylika Tėve mūsų. Yra vienas vyresnysis ir daug žemesniųjų 
laipsnių, iki pat viršilų, ginklanešių, šeimynykščių ir tarnų. Kiek- 
vienas riteris turi tris arklius ir vieną ginklanešį, apynasriai, 
balnai ir pentinai be apdailos, ginklai paprasti, bet geri, 
draudžiama medžioti, išskyrus liūtus, žodžiu, gyvenimas kupi- 
nas atgailos ir kovų. O dar skaistybės įžadai, kurie ypač pabrė- 
žiami, nes tie vyrai gyveno ne vienuolyne, o kariavo, gyveno 
kartu su pasauliečiais, jei pasauliu vadinsime tą kirmėlyną, koks 
anuomet buvo Šventoji Žemė. Žodžiu, reguloje parašyta, kad 
moters draugija yra labai pavojinga, o bučiuoti galima tik mo- 
tiną, seserį ir tetą. 

Belbas sudvejojo: 

— Tetą... aš būčiau griežtesnis... Bet, kiek prisimenu, tam- 
plieriai nebuvo apkaltinti sodomija? Yra Klosovskio knyga 
„Bafometas“. Kas buvo tas Bafometas? Viena iš jų velniškųjų 
dievybių ? 

— Tuoj papasakosiu. Pagalvokit: jie gyvena nelyginant jūrei- 
viai, ištisus mėnesius dykumoje. Koks nors velnio užkampis, 
naktis, guli palapinėje kartu su tuo, su kuriuo valgai iš vienos 
lėkštės, nori miego, tau šalta, trošku, baisu ir ilgiesi mamos. 
Ką darai? 

— Vyriška meilė, Tėbų legionas, - pakišo Belbas. 

— Tik pagalvokite, koks pragariškas gyvenimas kartu su ki- 

tais kariais, nedavusiais skaistybės įžadų, jie įsiveržę į miestą 
prievartauja juodbruves auksaodžiais pilvais ir aksomo aki- 
mis. Ką daryti Libano kedrų aromato apsvaigintam tamplie- 
riui? Palikite jam juodbruvį. Dabar suprantate, kodėl sako- 
ma: „Geria ir keikiasi kaip tamplierius“. Panašu į kapeliono 
apkasuose istoriją: maukia degtinę ir keikiasi kartu su savo 
beraščiais kareiviais. Taigi. Ordino antspaude jie pavaizduoti 
dviese, susiglaudę ant vieno žirgo. Kodėl, jei pagal regulą kiek- 
vienas gali turėti po tris žirgus? Matyt, tai buvo Bernardo min- 
tis, turėjusi simbolizuoti vargingumo ar jų dvilypį - vienuolių 
ir karių — vaidmenį. Tačiau žmonėms galvotrūkčiais šuoliuo- 
jantys vienuoliai, kai vieno pilvas prilipęs prie kito užpakalio, 
kelia visai kitus vaizdus... Juos šmeižė... 

— Patys kalti, - įsiterpė Belbas. — Ar tas šventas Bernardas 
kartais nebuvo kvailys? 

— Ne, jis nebuvo kvailys, bet buvo vienuolis, o anuomet vie- 
nuolių požiūris į kūną buvo keistokas... Ką tik maniau, kad 
mano istorija pernelyg panaši į vesterną, bet paklausykit, ką 
kalba Bernardas apie savo numylėtuosius riterius, turiu dė- 
mesio vertą citatą: „Jie vengia ir bodisi aktoriais, palūkinin- 
kais ir lošėjais, nepadoriomis dainomis bei kalbomis, trumpai 
kerpa plaukus, iš apaštalo išmokę, kad žmogui gėda rūpintis 
savo šukuosena. Niekas nematė jų susišukavusių, retai kada 
matė nusipraususius, jie apžėlę pasišiaušusiomis barzdomis, 
dvokiantys, purvini nuo šarvų ir karščio“. 

— Nenorėčiau gyventi netoliese, - tarė Belbas. 

Diotalevis pamokomai ištarė: 

— Atsiskyrėliui visada buvo būdinga puoselėti sveiką nešva- 
rą, idant paniekintų savąjį kūną. Ar tik ne šventas Makaras 
gyveno ant stulpo, o kai nuo jo krisdavo kirminai, jis rinko 
juos ir vėl dėjo sau ant kūno, kad ir jie, Viešpaties kūriniai, 
galėtų pasidžiaugti? 

— Ant stulpo sėdėjo šventas Simonas, — tarė Belbas, — ir, jei 

neklystu, jis ten užsikorė, kad galėtų spjaudyti praeiviams ant 
. galvų. 

— Niekinu švietėjiškumo dvasią, — tarė Diotalevis. - Šiaip ar 
taip, toks Makaras ar Simonas su kirminais tikrai gyveno ant 
stulpo, bet nesu šio dalyko autoritetas, nes nesidomiu pago- 
nių pamišimais. 

— Tavieji Cheronos rabinai buvo tikri švaruoliai, - įgėlė Belbas. 

— Jie gyveno purvinose lūšnose, nes jūs, pagonys, suvarėte 
juos į getą. O tamplieriams nešvara patiko. 

— Netirštinkime spalvų, - tariau. - Ar niekada nematėte rek- 
rūtų būrio po žygio dienos? Pasakoju tai tik todėl, kad supras- 
tumėte, koks prieštaringas yra tamplierius. Jis privalo būti mis- 
tiškas, asketiškas, nevalgyti, negerti, nesidulkinti, žygiuoti per 
dykumą kapodamas Kristaus priešams galvas, o kuo daugiau jų 
nukapoja, tuo jam arčiau rojus, jis dvokia, kiekvieną dieną vis 
labiau šiaušiasi, ir po viso to Bernardas nori, kad, užėmus mies- 
tą, jis nepultų ant pirmos pasitaikiusios mergaitės ar senės, O 
tamsiomis naktimis, kai dykumoje pučia simunas, nepaprašytų 
mieliausio širdžiai bendražygio kokios mažytės paslaugėlės. Kaip 
gali būti kartu vienuolis ir karys, skersti ir kalbėti Ave Maria, nė 
nežvilgtelėti į savo pusseserę, o po ilgų apgulties dienų įžengęs 
į miestą Žiūrėti, kaip kiti žygio dalyviai tavo akyse dulkina kalifo 
žmonas, o nuostabios sulamitės atsisega liemenėles tardamos: 
„Imk mane, imk, tik palik gyvą...“ O tamplierius — ne, jis turi 
likti tvirtas, smirdintis, pasišiaušęs, kaip prisakė šventas Ber- 
nardas, ir melstis... Kita vertus, perskaičius Retraits... 

— Ką? 

— Ordino statutus, parašytus gan vėlai, sakykime, kai ordi- 
nas jau paseno. Nėra nieko blogiau už pasibaigus karui nuo- 
bodžiaujančią kariuomenę. Pavyzdžiui, uždraudžiama vaidy- 
tis, iš keršto sužeisti krikščionį, santykiauti su moterimis, šmeiž- 
ti brolį. Negalima prarasti vergo, supykus tarti: „Išeisiu pas 
saracėnus!“, per aplaidumą netekti žirgo, dovanoti gyvulius, 

išskyrus šunis ir kates, išvykti be leidimo, sudaužyti viršininko 
antspaudą, naktį palikti stovyklą, be leidimo skolintis pinigų 
iš ordino kasos, įpykus trenkti žemėn abitą. 

— Iš šių draudimų galima suprasti, kaip jie elgdavosi, — tarė 
Belbas, — ir įsivaizduoti kasdienio gyvenimo akimirkas. 

— Tamplierius, — prabilo Diotalevis, — suirzęs dėl kažko, ką 
tą vakarą jam pasakė ar padarė broliai, išjoja naktį iš stovyk- 
los kartu su savo tarnu saracėnu, trimis prie balno pakabintais 
kaplūnais ir patraukia pas lengvo elgesio merginą, o papirkęs 
ją tais kaplūnais gali neteisėtai santykiauti... Per orgiją tarnas 
pabėga kartu su žirgu, o mūsų tamplierius, dar labiau prakai- 
tuotas ir pasišiaušęs nei įprastai, grįžta namo paspaudęs uo- 
degą ir slapta duoda pinigų (aišku, Šventyklos) žydui palūki- 
ninkui, kuris laukia lyg pakelės plėšikas... 

— Kajafai, tu pasakei, - užbaigė Belbas. 

— Liaukis, tokie stereotipai. Tamplierius bando atgauti jei 
ne maurą, tai bent žirgą, tačiau vienas iš brolių tamplierių su- 
žino apie jo bėdas ir vakare (toje aplinkoje pavydas - kasdie- 
nis dalykas), kai prie įprastinių troškimų prisideda ir kūniš- 
kas, daro nedoras užuominas. Vyresnysis pradeda kažką įtar- 
ti, įtariamasis sutrinka, išrausta, išsitraukia durklą ir puola sa- 
vo brolį... 

- Šmeižiką, - patikslino Belbas. 

— Gerai pasakyta - šmeižiką. Jis šoka ant to niekšo ir surai- 
žo jam veidą. Šis išsitraukia kalaviją, jie bjauriai susistumdo, 
vyresnysis bando juos sutramdyti mušdamas kalavijo plokštu- 
ma, kiti tamplieriai šaiposi... 

— Gerdami ir keikdamiesi kaip tamplieriai... - pridūrė Belbas. 

— Kaip Dievą myliu, vardan Dievo, dievaži, dėl Dievo, pri- 
siekiu Dievu, — pakursčiau. 

— Mūsiškis, be abejo, įsiunta, taigi... ką daro įsiutęs tamplie- 
rius? 

— Parausta kaip bijūnas, - pakišo Belbas. 

— "Taip, teisingai, parausta kaip bijūnas, nusivelka abitą ir 
trenkia jį žemėn... 

— Šekit tą savo sušiktą tuniką, jūs ir jūsų prakeikta šventyk- 
la, - pasiūliau. — Dar daugiau, jis kerta kalaviju per antspau- 
dą, jį sudaužo ir pasako išeisiąs pas saracėnus. 

— Vienu kartu sulaužydamas bent aštuonis priesakus. 

Baigiau gyva savo teiginių iliustracija: 

— Įsivaizduokite juos, šaukiančius „Išeisiu pas saracėnus!“ 
tą dieną, kai karaliaus vietininkas juos suima ir grasina įkai- 
tinta geležim? „Kalbėk, kiaule, pasakyk, kad kišote vienas ki- 
tam į užpakalį!“ — „Mes? Man jūsų įnagiai juokingi, dar neži- 
note, ką gali tamplierius, sukišiu į užpakalį jums, popiežiui, o 
jei pasitaikys — ir pačiam karaliui Pilypui.“ 

— „Jis prisipažino, prisipažino!“ Tikrai, taip viskas ir buvo, — 
pritarė Belbas. — „Pirmyn, į požemius, ir kasdien porciją trin- 
tų daržovių su aliejumi, kad paskui geriau degtų.“ 

— Kaip vaikai, - užbaigė Diotalevis. 

Mūsų pokalbį nutraukė mergina strazdanota nosimi, su kaž- 
kokiais lapais rankose. Paklausė, ar jau pasirašėme protestą 
dėl suimtų draugų argentiniečių. Belbas pasirašė nė nedirste- 
lėjęs į lapą. 

- Šiaip ar taip, jiems blogiau nei man, - tarė sutrikusiam Dio- 
taleviui ir kreipėsi į merginą: — Jis negali pasirašyti, priklauso 
indų mažumai, kuriems uždrausta rašyti savo vardą. Daugelis iš 
jų sėdi kalėjimuose, nes vyriausybė juos persekioja. 

Mergina su užuojauta pažvelgė į Diotalevį ir padavė lapą 
man. Diotalevis lengviau atsiduso. 

— Kas jie? — paklausiau. 

— Kaip - kas? Draugai iš Argentinos. 

— Taip, bet kokia grupė? 

— Takuara, patenkintas? 

— Juk takuara — fašistai, — išdrįsau pademonstruoti savo iš- 
manymą. 

— Fašistas, — pagiežingai sušvokštė mergina man į veidą. Ir 
nuėjo. 


— Atrodo, tiems tamplieriams nebuvo saldu? - paklausė Dio- 
talevis. 

— Viskas buvo kiek kitaip, - tariau. - Bandžiau pagyvinti jų 
istoriją. Kalbėjau apie jų kariuomenę, bet ordinas nuo pat įsi- 
kūrimo gavo milžinišką paramą ir steigė savo būstines visoje 
Europoje. Tik pagalvokite, Alfonsas Aragonas padovanoja 
jiems kaimą, dar daugiau — užrašo jiems visą savo karalystę, 
jei mirtų nepalikęs įpėdinių. Tamplieriai nepasitiki ir sudaro 
sandorį, lyg sakydami - geriau mažiau, bet tuoj pat, o tas ma- 
žiau — pustuzinis tvirtovių Ispanijoje. Portugalijos karalius do- 
vanoja jiems mišką, tiesa, dar su saracėnais. Tamplieriai jį ap- 
gula, išveja maurus ir, galima sakyti, įkuria Koimbrą. Tačiau 
tai — tik epizodai. Žodžiu, dalis jų kaunasi Palestinoje, bet or- 
dino didžiuma veikia tėvynėje. Kas gi atsitinka? Jei kas vyksta 
į Palestiną ir jam ten prireiks pinigų, o bijo keliauti su papuo- 
šalais ir auksu, sumoka tamplieriams Prancūzijoje, Ispanijoje 
ar Italijoje, gauna kvitą, o šis jam apmokamas Rytuose. 

— Tai - akredityvas, - tarė Belbas. 

— Teisingai, jie išrado čekį, net anksčiau už Florencijos ban- 
kininkus. Turbūt supratote, kad tamplieriai per dovanas, už- 
kariavimus ir finansines operacijas tapo tarptautine įmone. 
Jai vadovauti reikalingi protingi žmonės. Žmonės, gebantys 
įtikinti Inocentą II suteikti ordinui išimtines privilegijas: jam 
atitenka visas karo grobis, o už savo turtus, nesvarbu, kad ir 
kur jie būtų, jie neatsiskaito nei karaliui, nei vyskupams, nei 
Jeruzalės patriarchui, o vien tik popiežiui. Patys, visur atleisti 
nuo dešimtinės, gali ją imti savo valdomose žemėse... Žodžiu, 
puikiai suderinta sistema, į kurią niekas neturi teisės kištis. 
Suprantama, kodėl vyskupai ir valdovai jų nemėgsta, bet ne- 
gali be jų išsiversti. Kryžiaus žygių dalyviai - terliai, nežinan- 

tys nei kur vyksta, nei ką ten ras; tamplieriai tuose kraštuose 
jaučiasi lyg namuose: žino, kaip elgtis su priešais, pažįsta ap- 
linką ir išmano kovos meną. Šventyklos ordinas - rimtas daly- 
kas, net jei paremtas nutrūktgalviškais smogikų išpuoliais. 

— Nutrūktgalviškais išpuoliais? — paklausė Diotalevis. 

— Dažnai - taip, kaskart nustembi dėl prarajos, skiriančios 
tamplierių politinę ir administracinę išmintį nuo jų veiklos d 
la „žaliosios beretės“ — vieni raumenys ir jokių smegenų. Pri- 
siminkime Askalonos istoriją... 

— Prisiminkime, — išsiblaškęs pritarė Belbas, tuo metu de- 
monstratyviai manieringai sveikindamasis su kažkokia Dolores. 

Šioji prisėdo prie mūsų tardama: 

— Ak, trokštu išgirsti Askalonos istoriją, trokštu ją išgirsti. 

— Taigi vieną dieną Prancūzijos karalius, Vokietijos impera- 
torius, Jeruzalės Balduinas III ir du didieji Šventyklos ir hos- 
pitaljerų magistrai nutaria apgulti Askaloną. Visi išsiruošia į 
apgultį: karalius su savo dvaru, patriarchas, kunigai, nešini kry- 
žiais ir vėliavomis, Tyro, Nazareto, Cezarėjos arkivyskupai — 
žodžiu, didelė šventė, aplink priešų miestą sustatytos palapi- 
nės, oriflamos, milžiniški skydai, būgnai... Askaloną saugo šim- 
tas penkiasdešimt bokštų, o miestas jau seniai ruošėsi apgul- 
čiai. Kiekvieno namo sienose Žioji angos — daug tvirtovių tvir- 
tovėje. Taigi tamplieriai, tokie patyrę, tuos dalykus turėjo Ži- 
noti. Bet visų nuotaika pakili, statomi mediniai vėžliai ir bokš- 
tai, žinote, tokios konstrukcijos ant ratų, kurias pristumia prie 
apgultų sienų ir svaido ugnį, akmenis, strėles, o tuo metu iš 
toli katapultos jas bombarduoja dideliais akmenų luitais... As- 
kaloniečiai bando padegti tuos bokštus, vėjas jiems nepalan- 
kus, liepsnos apima sienas ir kažkurioje vienoje vietoje jos griū- 
na. Spraga! Visi apgulusieji miestą kaip vienas puola ten ir 
tuomet nutinka keistas dalykas. Didysis tamplierių magistras 
užtveria kelią taip, kad į miestą patektų tik jo žmonės. Pikti 
liežuviai sako, kad jis taip padarė norėdamas visą grobį sudėti 

į Šventyklos iždą, palankieji teigia, kad, bijodamas pasalos, jis 
pasiuntęs žvalgybon savo narsuolius. Šiaip ar taip, neleisčiau 
jam vadovauti karo akademijai, nes keturiasdešimt tamplie- 
rių pralekia miestą šimto aštuoniasdešimties kilometrų per va- 
landą greičiu, atsitrenkia į sieną priešingoje pusėje, sustoja ap- 
čia veikia, keičia judėjimo kryptį ir strimgalviais lekia atgal 
pro maurus, kurie iš namų apmėto juos akmenimis ir geležies 
strypais, užmuša visus, kartu su didžiuoju magistru, užverčia 
spragą, ant miesto sienų iškabina lavonus ir beprotiškai vaipy- 
damiesi rodo krikščionims užpakalius. 

— Maurai Žiaurūs, — tarė Belbas. 

— Kaip vaikai, - pakartojo Diotalevis. 

— Geri diegai tie tavo tamplieriai, - susijaudino Dolores. 

— Man tai primena Tomą ir Džerį, - pareiškė Belbas. 


Ėmiau gailėtis. Jau dvejus metus gyvenau su tamplieriais ir 
spėjau juos pamilti. Paveiktas savo pašnekovų snobizmo, pri- 
stačiau juos lyg animacinių filmukų herojus. Gal dėl to buvo 
kaltas piktavalis istoriografas Viljamas iš Iyro. Šventyklos ri- 
teriai buvo kitokie: barzdoti, dailūs, su gražiais raudonais kry- 
žiais ant akinamai baltų apsiaustų, šauniai jojantys su savo balta 
ir juoda vėliava —- Boseanu, nuostabiai susikaupę mirties ir nar- 
sos šventei, o prakaitas, kurį minėjo šventas Bernardas, gal 
buvo tas bronzinis švytėjimas, suteikiantis sarkastiško didin- 
gumo jų šiurpulingai šypsenai ruošiantis švęsti kraupų atsisvei- 
kinimą su gyvenimu... Liūtai kare, kaip sakydavo Žakas de Vit- 
ri, švelnūs ėriukai taikos metu, atšiaurūs kovoje, dievobaimin- 
gi maldoje, žiaurūs priešams, geradariai broliams, pažymėti 
savosios vėliavos balta ir juoda spalvomis, nes Kristaus drau- 
gams kupini švelnumo, o jo priešams niūrūs ir siaubingi... Pa- 
tetiški kovotojai už tikėjimą, paskutinis nykstančio riterišku- 
mo pavyzdys — kodėl elgiausi su jais kaip koks Ariostas, nors 

galėjau būti jų Žuanvilis? Prisiminiau, kas apie juos parašyta 
„Šventojo Liudviko istorijoje“, kurios autorius kartu su šven- 
tuoju Liudviku vyko į Šventąją Žemę kaip metraštininkas ir 
karys. Tamplieriai anuomet egzistavo jau šimtą penkiasdešimt 
metų, o kryžiaus žygių buvo ėję tiek, kad pakako sugriauti vi- 
sus idealus. Lyg vaiduokliai išnyko didvyriškoji karalienė Me- 
lizenda ir raupsuotasis karalius Balduinas, baigėsi vidaus ko- 
vos Libane, nuo tų laikų apšlakstytame krauju, kartą jau krito 
Jeruzalė, Barbarosa nuskendo Sicilijoje, Ričardas Liūtaširdis, 
nugalėtas ir pažemintas, grįžta persirengęs būtent tamplieriu- 
mi, krikščionybė pralaimėjo savąjį mūšį, maurai savaip supran- 
ta nepriklausomų, bet susijungusių ginti vieną kultūrą jėgų kon- 
federaciją — jie skaitė Aviceną, nėra tokie neišmanėliai kaip 
europiečiai, sunku du šimtus metų būti veikiamiems toleran- 
tiškos, mistiškos ir laisvamaniškos kultūros įtakos ir nepasi- 
duoti jos vilionėms, kai turi galimybę palyginti ją su vakarie- 
tiškąja: šiurkščia, vulgaria, įžūlia, barbariška ir germaniška. Kol 
pagaliau 1244 metais Jeruzalė krinta paskutinį kartą ir galuti- 
nai, prieš šimtą penkiasdešimt metų pradėtas karas pralaimė- 
tas, krikščionys privalo liautis kovoję toje taikai ir Libano kedrų 
kvapui skirtoje Žemėje, vargšai tamplieriai, kokia nauda iš jū- 
sų didvyriškų žygių? 

Švelnumas, melancholija, vystančios šlovės blyškumas - ko- 
dėl tad nepasidomėjus musulmonų mistikų slaptosiomis dok- 
trinomis, nepradėjus kaupti turtų? Gal taip ir radosi legenda 
apie Šventyklos riterius, iki šiol persekiojanti nusivylusius ir 
geidulingus protus, pasakojimas apie beribę galią, kuri dabar: 
nė pati nebežino, ką galėtų nuveikti... 

Tačiau mitui jau sklaidantis atvyksta karalius Liudvikas, 
šventasis karalius, karalius, valgantis prie vieno stalo su Akvi- 
niečiu, jis dar tiki kryžiaus žygiais, nepaisydamas du šimtme- 
čius per nugalėtojų kvailumą laidotų svajonių ir bandymų, gal 
verta pabandyti dar kartą? „Verta“, — sako šventasis Liudvi- 

kas, tamplieriai jį palaiko, seka paskui jį į pražūtį, toks jų ama- 
tas; kaip pateisinti Šventyklą be kryžiaus žygių? 

Liudvikas iš jūros puola Damietą, priešų krantas spindi nuo 
iečių, alebardų, oriflamų, skydų ir lenktų kardų. „Graži ka- 
riuomenė, - riteriškai taria Žuanvilis. - Jų aukso ginkluose 
atsimuša saulė.“ Liudvikas galėtų palaukti, tačiau nusprendžia 
išsilaipinti bet kokia kaina. „Mano ištikimieji bendražygiai, ku- 
pini gailestingumo būsime nenugalimi. Jei mus nugalės — tap- 
sime kankiniais. Jei mes nugalėsime — dar labiau išaukštinsi- 
me Viešpaties šlovę.“ Tamplieriai tuo netiki, bet jie išauklėti 
idealą ginančiais riteriais ir tokie turi likti. Jie seka paskui mis- 
tinės beprotybės apimtą karalių. 

Išsilaipinimas netikėtai pavyksta, saracėnai netikėtai palieka 
Damietą, karalius delsia įžengti į miestą, netikėdamas jų pabė- 
gimu. Tačiau tai tiesa, miestas yra jo, jo yra ir visi turtai, ir šim- 
tas mečečių, kurias Liudvikas nedelsdamas paverčia Viešpaties 
namais. Dabar reikia apsispręsti: žygiuoti į Aleksandriją ar į 
Kairą? Išmintingas sprendimas būtų Aleksandrija, atimant iš 
Egipto jam gyvybiškai svarbų uostą. Bet tame žygyje yra jo pik- 
toji dvasia, karaliaus brolis Robertas d'Artua: megalomanas, 
garbėtroška, kaip kiekvienas pienburnis geidžiantis šlovės, ir ne- 
delsiant. Jis pataria žygiuoti į Kairą, Egipto širdį. Tamplieriai, iš 
pradžių buvę apdairūs, dabar nerimsta. Karalius buvo uždrau- 
dęs pavienius išpuolius, tačiau tamplierių maršalas sulaužo drau- 
dimą. Pamatęs sultono mameliukų būrį sušunka: „Viešpaties 
vardu pulkime juos, nepakęsiu tokios gėdos!“ 

Mansuroje saracėnai įsitvirtina kitame upės krante, pran- 
cūzai bando supilti dambą brastai, saugodami ją savo juda- 
mais bokštais, bet saracėnai iš bizantiečių jau pažįsta graikiš- 
kų sprogmenų meną. Tokio sprogmens galva stora lyg statinė, 
uodega — tarsi didžiulė ietis, jis lekia atlekia žaibu, tarytum 
skrendantis drakonas. Ir šviečia taip, kad stovykloje pasidaro 
šviesu lyg dieną. 

Krikščionių stovykla dega, o išdavikas beduinas už tris šim- 
tus bizantų parodo karaliui brastą. Karalius nutaria pulti, per- 
kėla sunki, daug vyrų nuskęsta ir nuplaukia pasroviui, kitame 
krante laukia trys šimtai raitų saracėnų. Kariuomenės bran- 
duolys pagaliau pasiekia žemę, pagal įsakymą pirmieji joja tam- 
plieriai, paskui juos — grafas d' Artua. Musulmonai leidžiasi 
bėgti, tamplieriai laukia likusios krikščionių kariuomenės da- 
lies, tačiau grafas d' Artua su savaisiais kariais puola vytis priešą. 

"Tuomet tamplieriai, bijodami apsijuokti, metasi paskui, bet 
pasiveja tik d' Artua, kuris jau įsiveržė į priešų stovyklą ir su- 
rengė ten skerdynes. Musulmonai bėga į Mansurą, d'Artua 
priima iššūkį ir juos nusiveja. Tamplieriai mėgina jį sulaikyti, 
brolis Žilis, didysis tamplierių vadas, jam įtaikauja, tikinda- 
mas, kad jis jau padarė nepaprastą žygį, didžiausią koks ka- 
da nors įvyko užjūrio žemėse. Bet d' Artua, tas garbės ištroš- 
kęs dabita, apkaltina tamplierius išdavyste, dar daugiau, pri- 
duria, kad, jei tamplieriai ir hospitaljerai būtų norėję, toji 
žemė jau seniai būtų užkariauta, o jis savo pavyzdžiu įrodęs, 
ką galima padaryti, jei gyslomis teka kraujas, ne vanduo. Tam- 
plierių garbė įžeista, jie pirmi puola miesto link, įsiveržia į jį, 
vejasi priešus iki pat miesto sienos kitoje pusėje ir čia su- 
pranta pakartoję Askalonos klaidą. Krikščionys — o su jais ir 
tamplieriai — sugaišta plešdami sultono rūmus, klaidatikiai 
atsikvoši ir užgriūna tą dabar jau pakrikusią plėšikų gaują. 
Tamplierius vėl apakina godumas? Tačiau kai kas pasakoja, 
kad, prieš jodamas kartu su d'Artua į miestą, brolis Žilis taip 
jam pasakęs, kupinas tvirtybės: „Pone, nei aš, nei mano bro- 
liai nebijome ir seksime paskui jus. Bet Žinokite, jog stipriai 
abejojame, kad jūs ir aš galėsime grįžti“. Šiaip ar taip, d'Ar- 
tua, ačiū Dievui, užmušamas, o su juo ir daug šaunių riterių 
bei du šimtai aštuoniasdešimt tamplierių. 

Tai - ne pralaimėjimas, o gėda, tačiau net Žuanvilis jo taip 
neaprašė: visaip atsitinka, toks yra karas. 

Pono Žuanvilio plunksnos dėka daugelis tų mūšių ar susirė- 
mimų panašūs į švelnų baletą, su retkarčiais nusiritančia galva 
ir daugybe maldų į gerąjį Viešpatį, karaliaus skruostu nurie- 
dančia ašara dėl mirštančio kario, bet viskas atrodo lyg spal- 
votas filmas, su raudonomis gūniomis ir auksiniais pakinktais, 
šalmų ir kardų atšvaitais po geltonąja dykumos saule, jūros 
žydryne, ir, kas žino, ar tik ne taip tamplieriai išgyveno savo 
skerdynių kupiną kasdienybę. 

Žuanvilio žvilgsnis juda iš viršaus į apačią arba iš apačios į 
viršų, nelygu, ar jis krinta nuo žirgo, ar vėl šoka ant jo, jis išski- 
ria atskiras scenas, nepastebi mūšio visumos, viskas sprendžia- 
ma asmeninėse dvikovose, kurių baigtis dažnai atsitiktinė. Žu- 
anvilis puola padėti ponui Vanonui, kažkoks turkas ietim su- 
žeidžia jį, žirgas suklumpa, Žuanvilis lekia per žirgo galvą, sto- 
jasi su kardu rankoje, o messer Erardas di Sivrė („Tebūnie Die- 
vas jam gailestingas“) duoda ženklą slėptis kažkokio namo griu- 
vėsiuose, čia juos ko nesutrypia turkų būrys, bet jie pakyla gy- 
vi ir sveiki, pasiekia namą, įsitvirtina jame, turkai bando iš vir- 
šaus apmėtyti ietimis. Messer Frydrichas di Lopė sužeidžia- 
mas į nugarą, „žaizda tokia, kad kraujas tryško tarsi vynas, 
iššovęs statinės kamštį“, o Sivrė gavo tokį kirtį per veidą, kad 
„Jo nosis pakibo ant lūpų“. Ir taip toliau, paskui atskuba pa- 
galba, išeinama iš namo ir persikeliama į kitą mūšio lauko vie- 
tą, nauja scena, nauji žuvusieji ar per plauką išlikę gyvi, gar- 
sios maldos už messer šventą Jokūbą, gerasis grafas di Suaso- 
nas kirsdamas šaukia: „Pone de Žuanvili, tegu tie niekšai ži- 
no, vardan Dievo, dar prisiminsime šią dieną damų draugijo- 
je!“ Karalius teiraujasi apie savo brolį, prakeiktąjį grafą d'Ar- 
tua. Brolis Anri de Ronė, hospitaljerų vadas, atsako, kad „nau- 
jienos geros, nes grafas d' Artua jau tikrai rojuje“. Karalius pa- 
garbina Viešpatį už viską, ką Jis mums siunčia, ir didelės aša- 
ros plūsta jam iš akių. 

Ne visada tai baletas, kad ir koks angeliškas ar plūstantis 

kraujais. Miršta didysis magistras Viljamas de Sonakas, gyvas 
sudega graikiškų sprogmenų liepsnose, krikščioniškoji kariuo- 
menė dėl daugybės pūvančių lavonų smarvės ir maisto stygiaus 
suserga skorbutu, šventojo Liudviko kariuomenė palaužta, ka- 
ralius išsekintas dizenterijos; kad negaištų laiko mūšio metu, 
jis priverstas nusirėžti užpakalinę kelnių dalį. Damieta pra- 
rasta, karalienė derasi su saracėnais ir sumoka penkis šimtus 
tūkstančių Turo lirų. 

Bet kryžiaus žygiai rengti teologinės apgaulės priedangoje. 
Švento Jono d'Akri tvirtovėje Liudvikas sutinkamas kaip nu- 
galėtojas, visas miestas išeina jo pasitikti: dvasininkai, mote- 
rys ir vaikai. Tamplieriai yra labiau patyrę, jie bando derėtis su 
Damasku. Liudvikas tai sužino, nepakenčia, kad jį aplenkė, ir 
priverčia naująjį didįjį magistrą musulmonų pasiuntinių aki- 
vaizdoje atsisakyti priešams duotų pažadų, suklupti prieš ka- 
ralių ir prašyti atleidimo. Nesakytume, kad riteriai kovėsi blo- 
gai arba ieškojo naudos sau, tačiau Prancūzijos karalius juos 
pažemina siekdamas sutvirtinti savo valdžią; lygiai taip, siek- 
damas sutvirtinti savo valdžią, jo įpėdinis Pilypas po pusšim- 
čio metų įsakys juos sudeginti. 

1291 metais Švento Jono d'Akri tvirtovę užima maurai ir 
išskerdžia visus gyventojus. Baigiasi krikščioniškoji Jeruzalės 
karalystė. Tamplieriai turtingesni ir galingesni, jų daugiau nei 
kada nors anksčiau, tačiau, nors radosi, kad kovotų Šventojo- 
je Žemėje, jų ten nebėra. 

Jie pasitraukė į savo būstines visoje Europoje ir Paryžiaus 
šventykloje, tebesvajodami apie Jeruzalės šventyklą šlovės me- 
tais, su gražiąja Šventosios Marijos Laterane bažnyčia, supa- 
ma pagal įžadus pastatytų koplytėlių, gausius trofėjus, kalvių 
kaitrą, balnų dirbtuves, audyklas, aruodus, arklides dviem tūks- 
tančiams žirgų, būrius raitų ginklanešių, adjutantų, tarnų, rau- 
donus kryžius ant baltų apsiaustų, rudas padėjėjų grandijas, 
sultono pasiuntinius su didžiuliais turbanais ir paauksuotais 

šalmais, piligrimus, nesiliaujančius žygius ir varžybas, žygūnus, 
lobynų teikiamą džiaugsmą, tą uostą, iš kurio sklido įsakymai, 
nurodymai ir užduotys į pilis tėvynėje, salose, Mažosios Azi- 
jos pakrantėse... 

Mano vargšai tamplieriai, viskas baigta. 

Supratau, kad tą vakarą pas Piladą, jau prie penktos Belbo 
valdingai man pastatytos viskio taurės, užsisvajojau ir jausmin- 
gai (kokia gėda) pasakojau gražią istoriją, kupiną aistros ir 
pagailos, nes Dolores akys blizgėjo, o Diotalevis, apsvaigęs nuo 
antrojo toniko butelio, angelišku veidu žvelgė į dangų ar, tei- 
singiau, į baro lubas, kuriose nebuvo nieko sefiriško, ir mur- 
mėjo: 

— Gal jie tokie ir buvo: prakeiktos ir šventos sielos, arklinin- 
kai ir riteriai, bankininkai ir didvyriai... 

— Aišku, kad jie buvo ypatingi, — trumpai įvertino Belbas. — 
Kazaubonai, ar jūs juos mylite? | 

— Rašau apie juos diplominį darbą, o rašantis diplominį dar- 
bą apie sifilį pamilsta ir blyškiąją spirochetą. 

— Gražu kaip kine, - tarė Dolores, - bet man jau reikia eiti. 
Gaila, rytojaus rytui turiu hektografuoti atsišaukimus. Pike- 
tuosime prie Mareli. 

— Tu laiminga, nes gali sau tai leisti, — tarė Belbas. Jis sun- 
kiai pakėlė ranką ir paglostė jai plaukus. - Užsisakysiu pasku- 
tinę viskio. Jau beveik vidurnaktis, - pastebėjo. — Sakau tai ne 
žmonėms, o Diotaleviui... Tačiau išklausykime istoriją iki ga- 
lo, noriu sužinoti apie procesą. Kada, kaip, kodėl... 

— Cur, guamodo, quando, - pritarė Diotalevis. — Taip, taip. 

Jis tvirtina vakar matęs penkiasdešimt keturis ordino brolius, veda- 
mus ant laužo, nes jie nenorėję pripažinti minėtų kalčių, ir girdėjęs, 
kad jie buvo sudeginti, tačiau bijojo negalėsiąs tinkamai pasiprie- 
šinti, jei būtų tardomas ugnimi, ir prisipažinęs iš baimės mirti vi- 
siems įgaliotiesiems ponams ir kitiems, kad visos ordinui priskiria- 
mos nuodėmės yra tiesa, o jei būtų pareikalavę, būtų prisipažinęs ir 
nužudęs Mūsų Viešpatį. 

(Aimery di Villiers-le Duc prisipažinimas, 1310 05 13) 


Procesas pilnas nutylėjimų, prieštaravimų, mįslių ir kvailybės. 
Kvailybės matėsi aiškiausiai ir, būdamos nepaaiškinamos, pa- 
prastai sutapdavo su mįslėmis. Tomis laimingomis dienomis 
tikėjau, kad kvailybė yra mįslinga. Anądien periskope pagal- 
vojau, kad siaubingiausios mįslės, norėdamos pasislėpti, vel- 
kasi pamišimo rūbą. Dabar manau, kad pasaulis - geroji mis- 
lė, kurią mūsų pamišimas paverčia siaubinga, nes nori ją aiš- 
kinti pagal savąją tiesą. 


Tamplieriai neteko tikslo, ar, teisingiau, pavertė priemones 
tikslu: rūpinosi savo nesuskaičiuojamais turtais. Todėl natūra- 
lu, kad toks vienvaldis karalius kaip Pilypas Gražusis jų nemė- 
go. Kaip jis galėjo sutramdyti tą nepriklausomą ordiną? Didy- 
sis magistras turėjo kunigaikščio titulą, vadovavo kariuome- 
nei, valdė didžiulius žemės plotus, buvo išrinktas imperato- 
riumi ir turėjo absoliučią valdžią. Prancūzijos iždą saugojo ne 
karalius rankose - jis gulėjo Paryžiaus šventyklos saugyklose. 
Tamplieriai buvo formaliai karaliui priklausiusios einamosios 
sąskaitos saugotojai, patikėtiniai ir valdytojai. Jie priimdavo 
indėlius, apmokėdavo išlaidas, skaičiavo procentus - elgėsi lyg 
didelis privatus bankas, tačiau su visomis valstybinio banko 

privilegijomis ir lengvatomis... Karaliaus iždininkas irgi buvo 
tamplierius. Ar tokiomis sąlygomis įmanoma karaliauti? 

Jei negali nugalėti — reikia tapti vienu iš jų. Pilypas prašosi 
priimamas garbės tamplieriumi. Atsakymas neigiamas. Įžei- 
dimas, kurio karalius negali pamiršti. Tuomet jis pasiūlo po- 
piežiui sujungti tamplierius su hospitaljerais ir įsteigti naują 
ordiną, kuriam vadovautų vienas iš karaliaus sūnų. Didysis 
Šventyklos magistras Žakas de Molė iškilmingai atvyksta iš 
Kipro, kur gyvena kaip ištremtas valdovas, ir pateikia popie- 
žiui atmintinę, kurioje apsimeta tiriąs tokio susijungimo pri- 
valumus, bet iš tikro iškelia jo trūkumus. Be kita ko, Molė 
begėdiškai pažymi, kad tamplieriai turtingesni už hospitalje- 
rus ir sąjunga vienus nuskurdintų, o kitus praturtintų. Taip bū- 
tų padaryta didelė žala jo riterių dvasiai. Šį pirmąjį praside- 
dančios kovos raundą laimi Molė, byla padedama į archyvą. 

Lieka šmeižtas, ir karaliui krinta gera korta. Apie tamplie- 
rius jau seniai sklando įvairių gandų. Kaip doriesiems pran- 
cūzams galėjo atrodyti tie „kolonistai“, kurie rinko dešimti- 
nes, bet nieko nedavė mainais, dabar net ir savo kraujo kaip 
Šventojo kapo saugotojai? Jie irgi prancūzai, tačiau ne visai, 
beveik pieds noirs arba, kaip anuomet sakydavo, poulains. Gal 
jie turi egzotiškų įpročių, kažin ar tarpusavyje nebendrauja 
maurų, prie kurių pripratę, kalba. Jie — vienuoliai, tačiau 
viešai rodo savo patrakimą, ir popiežius Inocentas III jau se- 
niai buvo priverstas parašyti bulę „De insolentia Templario- 
rum“. Jie davę neturto įžadus, o puikuojasi lyg aristokratai, 
godūs kaip naujieji vertelgos, išdidūs nelyginant muškieti- 
ninkai. 

Nedaug tereikėjo, kad kiltų burbėjimas su užuominomis: 
homoseksualai, eretikai, nežinia iš kur, bet tikrai ne iš tikrojo 
tikėjimo panteono atsiradusios barzdotos galvos garbintojai, 
galjie žino izmailitų paslaptis, turi reikalų su Kalnų Senio asa- 
sinais. Pilypui ir jo patarėjams tos kalbos savaip naudingos. 


UMBERTO ECO E FUKO ŠVYTUOKLĖ 113 


Už Pilypo nugaros veikia niekingieji šešėliai, Marinji ir No- 
garė. Marinji - tas, kuris galiausiai pasiglemš Šventyklos iždą 
ir valdys jį karaliaus vardu tol, kol bus nuspręsta jį perduoti 
hospitaljerams, ir nežinia, kas pasiima procentus. Nogarė, ka- 
raliaus antspaudų saugotojas, 1303 metais buvo įvykių Ananji 
strategas, kai Šiara Kolona trenkė antausį Bonifacui VIII, ir 
popiežius, nepraėjus nė mėnesiui, mirė iš širdgėlos dėl tokio 
pažeminimo. 

Staiga tarp veikėjų atsiranda kažkoks Eskjė de Fluaranas. 
Pasakojama, kad kalėjime, kur sėdėjo už neaiškius nusikalti- 
mus ir laukė mirties bausmės, jis sutinka ordino išsižadėjus 
tamplierių, irgi laukiantį, kol bus pakartas, ir išklauso jo bai- 
sios išpažinties. Už dovanotą gyvybę ir nemažus pinigus Flua- 
ranas parduoda, ką sužinojęs. Tai, ką jis sužinojo, yra kaip tik 
tai, apie ką visi šnibžda, tik dabar nuo kalbų pereinama prie 
parodymų ir tardymo. Karalius praneša nepaprastas Fluara- 
no naujienas popiežiui, tuomet jau Klemensui V, tam pačiam, 
kuris perkėlė Šventąjį Sostą į Avinjoną. Popiežius ir tiki, ir 
netiki, be to, žino, kaip sunku kištis į Šventyklos reikalus, bet 
1307 metais sutinka pradėti oficialų tyrimą. Apie tai praneša- 
ma Molė, šis atrodo ramus. Jis ir toliau kartu su karaliumi 
dalyvauja oficialiose iškilmėse, kilmingasis tarp kilmingųjų. 
Klemensas V neskuba, karalius įtaria, kad popiežius nori duoti 
laiko tamplieriams pasislėpti. Nieko klaidingesnio: savo būs- 
tinėse tamplieriai toliau geria ir keikiasi nieko nenutuokda- 
mi. Tai - pirmoji mįslė. 

1307 metų rugsėjo keturioliktąją karalius siunčia antspau- 
duotus raštus visiems vietininkams ir senešalams, įsakydamas 
suimti visus tamplierius ir konfiskuoti jų turtą. Tarp įsakymo 
išsiuntimo dienos ir suėmimo, kuris įvyko spalio tryliktąją, pra- 
eina mėnuo. Tamplieriai vis dar nieko neįtaria. Suėmimo die- 
ną visi pakliūva į tinklą ir - antroji mįslė - pasiduoda nesiprie- 
šindami. Reikia pažymėti, kad keletą dienų prieš tą įvykį ka- 

raliaus įgaliotiniai, norėdami užsitikrinti, kad nuo konfiskaci- 
jos nieko nebūtų nuslėpta, visoje valstybėje aprašė tamplierių 
turtą, prisidengdami menkomis dingstimis. Tamplieriai nė ne- 
mirktelėjo, tik „Malonėkite, pone vietininke, dairykitės, kur 
patinka, jauskitės kaip namie“. 

Sužinojęs apie suėmimą popiežius bando protestuoti, bet jau 
per vėlu. Tikrieji įgaliotiniai jau pradėjo savo juodą darbą su 
geležimi ir grandinėmis, ir daugelis riterių, neišlaikę kankini- 
mų, išpažino savo kaltes. Liko tik perduoti juos inkvizitoriams, 
kurie dar nedegina, bet ir to gana. Išpažintys patvirtinamos. 

Ir tai - trečioji mįslė: tiesa, jie buvo Žiauriai kankinami, nes 
trisdešimt šeši tamplieriai miršta nukankinti, bet tarp šių tvir- 
tų vyrų, įpratusių kovoti su Žiauriaisiais maurais, neatsirado 
nė vieno, kuris atsilaikytų prieš vietininką. Paryžiuje iš šimto 
trisdešimt aštuonių tik keturi atsisako kalbėti. Visi kiti prisi- 
pažįsta, o su jais ir Žakas de Molė. 

— Bet ką jie prisipažįsta? — paklausė Belbas. 

— Lygiai tą patį, kas buvo parašyta įsakyme suimti. Su nedi- 
deliais nukrypimais, bent Prancūzijoje ir Italijoje. Tuo tarpu 
Anglijoje, kur iš tikrųjų niekas nė nenori jų teisti, parodymuo- 
se surašyti įprasti kaltinimai, bet priskiriami ordinui nepriklau- 
santiems pašaliečiams, kurie pasakoja tai, ką patys yra girdė- 
jẹ. Žodžiu, tamplieriai prisipažįsta tik ten, kur kažkas trokšta 
jų išpažinties, ir tik tai, ką norima iš jų išgirsti. 

— Įprastas inkvizicijos procesas. Tokių buvo daug, — paste- 
bėjo Belbas. 

— Tačiau kaltinamieji elgiasi keistai. Pagrindiniai kaltinimai: 
riteriai savo įšventinimo apeigose triskart atsižada Kristaus, 
spjauna į Nukryžiuotąjį, išrengiami ir jiems bučiuojama in po- 
steriori parte spine dorsi, kitaip tariant, užpakalį, bambą ir lū- 
pas, in humane dignitatis opprobrium,“ po to, kaip rašoma, jie 


* Žmogiškojo orumo pasmerkimas (lot.). 

sanguliauja vienas su kitu. Orgija. Paskui prieš juos pastato- 
ma barzdoto stabo galva, kurią jie privalo garbinti. O ką į tai 
kaltinamieji? Žofrua de Šarnė, tas pats, kuris vėliau mirs ant 
laužo kartu su Molė, sako - taip, jam buvo tekę išsižadėti Kris- 
taus, bet tik lūpomis, o ne širdimi, ir neprisimenąs, ar spjovė į 
Nukryžiuotąjį, nes tą vakarą viskas vyko paskubomis. Jam yra 
tekę bučiuoti užpakalį ir girdėjęs ganytoją iš Overnės sakant, 
kad geriau sanguliauti su broliais, negu nusidėti su moterim, 
tačiau jis pats niekada nesusitepė kūniška nuodėme nė su vie- 
nu iš riterių. Taigi — taip, bet tai buvo tarytum žaidimas, niekas 
rimtai netikėjo, tai darė kiti, aš ten buvau tik dėl bendro išsila- 
vinimo. Žakas de Molė, didysis magistras, ne paskutinis žmo- 
gus tame būryje, sakė, jog pakišus jam apspjauti Nukryžiuotą- 
jį jis tik apsimetęs ir spjovęs ant žemės. Jis neneigė, kad įšven- 
tinimo apeigos buvo kaip tik tokios, bet — tik pamanykit - ne- 
galėtų tiksliai jų apsakyti, nes jam tekę įšventinti labai mažai 
brolių. Kitas prisipažino bučiavęs magistrą, bet ne užpakalį, o 
lūpas, tačiau magistras jam bučiavęs užpakalį. Kai kurie prisi- 
pažindavo daugiau, nei reikėjo: jie ne tik išsižadėdavę Kris- 
taus, bet ir tvirtindavę jį buvus nusikaltėlį, neigę Marijos skais- 
tybę, netikėję sakramentais, garbinę ne vien Bafometą, o ir 
velnią katės kailiu... 

Dar groteskiškesnis, nors mažiau įtikinamas, prasidėjęs ka- 
raliaus ir popiežiaus baletas. Popiežius nori suimti procesą į 
savo rankas, karalius pageidauja jį užbaigti savo jėgomis, po- 
piežius norėtų tik laikinai pristabdyti ordino veiklą, nubausti 
kaltuosius, o vėliau vėl jį atkurti pirminėje skaistybėje, kara- 
lius trokšta išpūsti skandalą, įtraukti į procesą visą ordiną ir 
sutriuškinti jį politiškai bei religiškai, tačiau svarbiausia — fi- 
nansiškai. 

Netikėtai pasirodo vienas dokumentas — tikras kūrybos še- 
devras. Teologijos magistrai nusprendžia, kad teisiamiesiems 
gynėjas nereikalingas, idant jie negalėtų atsitraukti, kadangi 


| S 
inas 


116 


jie prisipažino, neverta nė rengti teismo proceso, karalius gali 
pats priimti sprendimą, procesai reikalingi kilus abejonių, o 
čia jų nėra. „Kam jiems gynėjas, nebent kad gintų jų išpažin- 
tas kaltes, nes faktai akivaizdžiai rodo nusikaltimą?“ 

Tačiau kyla pavojus, kad procesas gali išsprūsti karaliui iš 
rankų ir pereiti popiežiui, todėl karalius su Nogarė paviešina 
skandalingą istoriją, kurioje dalyvauja ir Trua vyskupas, remian- 
tis paslaptingo informatoriaus, kažkokio Nofo Dei skundu, ap- 
kaltintas raganavimu. Vėliau paaiškės, kad Dei melavo, ir jį 
pakars, bet kol kas vargšas vyskupas apipiltas kaltinimais so- 
domija, profanacija, lupikavimu. Tokios pat kaltės kaip tam- 
plierių. Gal karalius norėjo parodyti prancūzams, kad bažny- 
čia negali teisti tamplierių, nes yra susijusi su jų nuodėmėmis, 
o gal tai buvo tik įspėjimas popiežiui. Žodžiu, neaiški istorija, 
policijos ir slaptųjų tarnybų, infiltruotų agentų ir skundų rez- 
ginys... Įvarytas į kampą popiežius sutinka apklausti septynias- 
dešimt du tamplierius, ir šie patvirtina kankinimų metu duo- 
tus prisipažinimus, tačiau popiežius atsižvelgia į jų atgailą 1r, 
bandydamas juos išteisinti, meta viešo nuodėmių išsižadėjimo 
kortą. 

Ir tuomet kažkas atsitinka — savo diplominiame darbe turė- 
jau tai išaiškinti, bet blaškiausi tarp prieštaringų šaltinių: per 
didžiausią vargą išsikovojęs galimybę pasirūpinti riteriais po- 
piežius vėl perduoda juos karaliui. Negalėjau suprasti, kas įvy- 
ko. Molė atsiima savo parodymus, Klemensas jam suteikia ga- 
limybę gintis ir nusiunčia tris kardinolus jį apklausti, 1309 me- 
tų lapkričio 26-ąją Molė imasi įnirtingai ginti ordiną ir savąjį 
nekaltumą, netgi grasina kaltintojams, pas jį atvyksta karaliaus 
pasiuntinys Gijomas de Plezansas, kurį Molė laiko savo drau- 
gu, kažką jam pataria, ir jau to paties mėnesio 28 dieną Molė 
prabyla droviai ir miglotai, vadina save vargšu nemokytu rite- 
riu, vardija tamplierių nuopelnus (jau toli praeityje), mini duo- 
tas išmaldas, prisimena Šventojoje Žemėje pralietą ordino ri- 

terių kraują ir panašiai. Bet čia įsikiša Nogarė, primindamas 
daugiau nei draugiškus Šventyklos ryšius su Saladinu - aliuzi- 
ja į aukščiausio laipsnio išdavystę. Molė teisinasi sunkiai, po 
dvejų metų karcerio jis atrodo visai sunykęs, nors taip atrodė 
ir ką tik suimtas. Per trečią apklausą kitų metų kovą Molė 
griebiasi naujos strategijos: tyli ir sako prabilsiąs tik popie- 
žiaus akivaizdoje. 

Nauja scena, šįkart —- epinė drama. 1310 metų balandį pen- 
ki šimtai penkiasdešimt tamplierių prašo, kad jų išklausytų. 
Gindami ordiną, jie paskelbia apie kankinimus, kuriais išgau- 
ti prisipažinimai, paneigia visus kaltinimus kaip nepagrįstus. 
Tačiau karalius ir Nogarė savo darbą išmano. Tamplieriai trau- 
kiasi? Tuo geriau, vadinsim juos užkietėjusiais nusidėjėliais ir 
melagingai prisiekusiais, kitaip tariant, persivertėliais — tais lai- 
kais siaubingas kaltinimas, nes dabar jie neigia tai, ką neseniai 
teigė. Galima atleisti tam, kuris prisipažįsta ir atgailauja, o ne 
tam, kuris neatgailauja ir atsižada savo žodžių, (melagingai) 
tvirtindamas nepadaręs nieko, dėl ko turėtų atgailauti. Pen- 
kiasdešimt keturi savo parodymų išsižadėję tamplieriai nutei- 
siami mirti. 

Nesunku nuspėti kitų suimtųjų dvasinę būseną. Kas prisi- 
pažįsta — lieka gyvas kalėjime, bet pagyvensim — pamatysim. 
Kas neprisipažįsta arba, dar blogiau, išsižada savo prisipažini- 
mų — dega ant laužo. Penki šimtai dar gyvų savo parodymų 
išsižadėjusių tamplierių išsižada savo išsižadėjimų. 

Atgailavusieji paskaičiavo teisingai: 1312 metais neprisipa- 
žinusieji įkalinami iki gyvos galvos, o prisipažinusiesiems — do- 
vanota. Pilypas netroško masinių žudynių, jis norėjo tik sunai- 
kinti ordiną. Išlaisvintieji riteriai, per ketverius ar penkerius 
kalėjimo metus palūžę kūnu ir dvasia, tyliai išsiskirsto po ki- 
tus ordinus, trokšdami tik vieno - būti užmiršti, o toks jų pa- 
sklidimas dar ilgai kurstys legendą apie slapta egzistuojantį 
ordiną. 

Molė tebereikalauja audiencijos pas popiežių. 1311 metais 
Klemensas sušaukia Bažnyčios susirinkimą Vienoje, bet Molė 
ten nepakviečiamas. Susirinkimas patvirtina ordino panaiki- 
nimą ir perduoda jo turtus hospitaljerams, nors laikinai juos 
valdo karalius. 

Prabėga dar treji metai, su popiežium pagaliau susitariama 
ir 1314 metų kovo 19-ąją Paryžiaus Dievo Motinos katedros 
šventoriuje Molė nuteisiamas kalėti iki gyvos galvos. Toks 
nuosprendis užgauna Molė. Jis tikėjosi, kad popiežius jam leis 
pasiteisinti, jaučiasi išduotas. Puikiai žino, jog dar kartą išsi- 
žadėdamas taps melagingai prisiekusiuoju ir užkietėjusiu nu- 
sidėjėliu. Kas dedasi jo širdyje, beveik septynerius metus lau- 
kus nuosprendžio? Jam grįžta pirmtakų drąsa? Nutaria, kad 
verčiau graži mirtis, nei baigti savo dienas kalėjimo mūruose 
ir be garbės? Molė gina save ir ordino brolius tvirtindamas, 
jog tamplieriai padarė tik vieną nusikaltimą: per savo bailumą 
išdavė Šventyklą. Jis tame nusikaltime nedalyvavęs. 

Nogarė patenkintas trina rankas: viešas nusikaltimas, vie- 
šas nuosprendis, neapskundžiamas, skubus. Žofrua de Šarnė, 
Normandijos preceptorius, pasielgia taip pat kaip Molė. Ka- 
ralius apsisprendžia per dieną: Sitė saloje sukraunamas didžiu- 
lis laužas. Leidžiantis saulei Molė ir Šarnė sudeginami. 

Tradiciškai pasakojama, kad prieš mirdamas didysis magist- 
ras išpranašavo galą savo persekiotojams. Iš tiesų popiežius, 
karalius ir Nogarė miršta nepraėjus nė metams. Karaliui mi- 
rus Marinji įtariamas valdiškų pinigų išeikvojimu. Priešai ap- 
kaltina jį raganavimu, ir jis nuteisiamas pakarti. Molė dauge- 
liui ima atrodyti kankiniu. Dantė aidu atkartoja jų pyktį dėl 
tamplierių ujimo. 

Čia baigiasi istorija ir prasideda legenda. O joje sakoma, 
jog kažkoks nežinomas vyras Liudviko VII nukirsdinimo die- 
ną užlipo ant ešafoto ir sušuko: „Žakai de Molė, už tave at- 
keršyta!“ 

Tą vakarą pas Piladą papasakojau maždaug tokią istoriją, nuo- 
lat pertraukiamą klausimų. 

Belbas klausinėjo: „Ar tikrai jūs to neperskaitėte Orvelo ar 
Kėstlerio romanuose?“ Arba: „Pala pala, betgi tai primena... 
kaip vadinasi tas, kur kūrė kultūrinę revoliuciją?“ Diotalevis 
pamokomai įterpdavo: „Historia magistra vitae“. Belbas jam 
prikišdavo: „Liaukis, Kabalos išpažintojas netiki istorija“. O 
šis atšaudavo: „Būtent viskas kartojasi, o istorija yra mokyto- 
ja, nes moko, kad jos nėra. Tačiau yra permutacijos“. 

— Bet kas tie tamplieriai? — pagaliau paklausė Belbas. — Pir- 
ma pristatėte juos lyg seržantus iš Džono Fordo filmų, paskui — 
kaip nešvankėlius, riterius iš miniatiūros, vėliau - kaip Dievo 
bankininkus, rezgančius savo tamsius sandorius, kaip kariuo- 
menę, kaip Liuciferio sektos išpažintojus ir pagaliau - kaip 
laisvosios minties kankinius... Kas vis dėlto jie buvo? 

— Turėjo būti kokia nors priežastis, kad taptų legenda. Ma- 
tyt, jie buvo viskas kartu. „Kas tie katalikai, - galėtų paklausti 
marsietis istorikas tritūkstantaisiais metais, — tie, kuriuos rijo 
liūtai, ar tie, kurie žudė eretikus?“ Ir vieni, ir kiti. 

— Bet ar jie visa tai darė? 

— Įdomiausia, kad jų šalininkai, kitaip tariant, įvairių laikų 
neotamplieriai, tvirtina, jog taip. Pateisinimų daug. Pirmoji 
tezė: tai buvo išbandymas. Nori tapti tamplieriumi, parodyk 
savo drąsą, spjauk į Nukryžiuotąjį, pažiūrėsim, ar trenks ta- 
ve Dievo pyktis. Tapdamas vienu iš šių karių, privalai visą 
save atiduoti ordino broliams, todėl leisk bučiuoti užpakalį. 
Antroji tezė: juos mokė, kaip išsižadėti Kristaus, kad pagau- 
ti saracėnų galėtų išsisukti. Kvailas paaiškinimas, nes negali- 
ma išmokyti kęsti kankinimų, nors ir simboliškai verčiant da- 
ryti tai, ko reikalauja kankintojas. Trečioji tezė: Rytuose tam- 
plieriai susidėjo su eretikais manichėjais, niekinančiais kry- 
žių kaip Viešpaties kančios įnagį ir skelbiančiais, kad reikia 
išsižadėti pasaulietinių dalykų, atsisakyti santuokos ir dau- 

ginimosi. Mintis sena, būdinga daugeliui pirmųjų amžių ere- 
zijų, ją perims katarai, o daugelis siekė tamplierius susieti su 
katarizmu. Tuomet galima suprasti kad ir simbolinę sodomi- 
ją. Tarkim, riteriai bendravo su šiais eretikais: jie nebuvo in- 
telektualai, ir iš naivumo, snobizmo ar dvasiai palaikyti su- 
kuria savitą folklorą, kad išsiskirtų iš kitų kryžeivių. Prakti- 
kuoja savo apeigas kaip tapatybės ženklus, negalvodami apie 
Jų prasmę. 

— O kas tas Bafometas? 

— Daugelyje išpažinčių minima figura Baffometi, bet tai ga- 
lėjo būti pirmojo raštininko klaida, vėliau pakartota kituose 
dokumentuose. Buvo ir kalbėjusiųjų apie Mahometą (istud 
caput vester deus est, et vester Mahumet), o tai reikštų, kad 
tamplieriai sukūrė savo sinkretinę liturgiją. Kai kuriose 
išpažintyse sakoma, kad jie turėdavę šaukti „yalla“, ir tai ga- 
lėtų reikšti Alachą. Tačiau musulmonai negarbina Mahome- 
to atvaizdų; kas tuomet galėjo turėti įtakos tamplieriams? 
Parodymuose teigiama, jog daugelis matė tas galvas, ir visas 
stabas buvusi tik toji galva: medinė, garbanotais plaukais, pa- 
auksuota, visada su barzda. Sakoma, kad tardytojai turėdavę 
tokių galvų ir rodydavę jas tardomiesiems, tačiau jų neliko 
nė pėdsako: visi jas matė ir niekas jų nematė. Kaip su ta kate — 
vieni ją matė pilką, kiti - rudą, treti - juodą. Įsivaizduokite 
tardytoją su įkaitinta geležimi rankose, klausiantį: „Ar per 
įšventinimus būdavo kačių?“ Akivaizdu, kad tamplierių ūky- 
je su pilnais aruodais derliaus, kurį reikėjo apsaugoti nuo 
pelių, knibždėte knibždėjo kačių. Tais laikais Europoje katė 
nebuvo įprastas naminis gyvūnas, tačiau Egipte jų visur buvo 
pilna. Matyt, tamplieriai namuose turėdavo kačių, skirtingai 
nuo kitų, jas laikiusių įtartinu gyvūnu. Taip ir su Bafometo 
galvomis, gal jos buvo tik anuomet paplitę galvos formos re- 
likvijoriai. Yra ir tvirtinančių, kad Bafometas buvo alchemi- 
nė figūra. 

— Alchemija yra visur, — įsitikinęs įsiterpė Diotalevis, — o 
tamplieriai, matyt, žinojo, kaip pasidaryti aukso. 

— Aišku, žinojo, - patvirtino Belbas. - Užpuoli saracėnų mies- 
tą, išžudai moteris ir vaikus, ir pasiglemži viską, kas pakliūva 
po ranka. Labai paini istorija. 

— O gal painiava buvo jų galvose, kas jiems rūpėjo kažko- 
kios doktrinos? Istorijoje pilna tokių būrių, susikūrusių savitą 
stilių, truputį pagyrūnišką, truputį mistišką, jie nė patys gerai 
nežinojo, ką daro. Aišku, yra ir ezoterinė jo interpretacija: jie 
viską puikiai suprato, žinojo rytietiškas paslaptis ir net užpa- 
kalio bučiavimas turėjo slaptą prasmę. 

— Gal paaiškintum slaptąją užpakalio bučiavimo prasmę, — 
paprašė Diotalevis. 

— Kai kurie šiuolaikiniai ezoterikai mano, jog tamplieriai rė- 
mėsi indų doktrinomis. Užpakalio pabučiavimas turėjęs paža- 
dinti žaltį Kundalinį — stuburo apačioje, lytinėse liaukose slypin- 
čią kosminę jėgą, kuri pažadinta pasiekia kankorėžinę liauką... 

— Dekarto? | 

— Matyt, o toji turėtų atverti kaktoje trečiąją akį, tą, kuria 
tiesiai matai laiką ir erdvę. Todėl tebeieškoma tamplierių pa- 
slapties. 

— Pilypas Gražusis verčiau būtų sudeginęs šiuolaikinius ezo- 
terikus, o ne tuos vargšus. 

— Taip, bet šiuolaikiniai ezoterikai neturi pinigų. 

— Na ir istorija, - baigė Belbas. - Dabar suprantu, kodėl tiek 
daug manųjų bepročių apsėsti tamplierių. 

— Man tai primena ano vakaro istoriją. Visas jų nuotykis — 
iškreiptas silogizmas. Pasielk kvailai ir amžiams liksi paslap- 
tingas. Abrakadabra, Manel, Tekel Fares, Pape Satan, Pape 
Satan Alepe, le vierge le vivace et le bel aujourd'hui“; kaskart, 
kai poetas, pranašautojas, vadas, magas ką nors suburbuliuo- 

ja, Žmonija sugaišta amžius, kad iššifruotų jų pranešimą. Tam- 
plieriai išliko paslaptingi dėl painiavos savo galvose. Todėl dau- 
gelis juos garbina. 

— Pozityvistinis aiškinimas, — tarė Diotalevis. 

— Taip, - pritariau, — gal esu pozityvistas. Išoperavus kanko- 
rėžinę liauką, tamplieriai būtų galėję tapti hospitaljerais, ki- 
taip tariant, normaliais žmonėmis. Karas sujaukia protą, ma- 
tyt, dėl to kaltas patrankų ar graikiškų sprogmenų keliamas 
triukšmas... Tik pažiūrėk į generolus. 

Buvo pirma nakties. Diotalevis svirduliavo, apgirtęs nuo to- 
niko. Atsisveikinome. Aš smagiai praleidau laiką. Jie irgi. Dar 
nežinojome, kad pradėjome žaisti su graikiškais sprogmeni- 
mis, kurie degina ir naikina. 


15 


Erardas di Sivrė man tarė: „Pone, jei pasirūpinsite, kad nei ant ma- 
nęs, nei ant mano palikuonių nekris negarbė, eisiu prašyti jums pa- 
galbos grafą d'Anžu, kuris ana ten, lauke“. O aš jam atsakiau: „Po- 
ne Erardai, man bus didelė garbė, jei bandysite gelbėti mano gyvy- 
bę, kai jūsų gyvybė pavojuje“. 

(Joinville „Histoire de Saint Louis“, 46, 226) 


Po tos tamplierių dienos su Belbu tik persimesdavau keletu 
žodžių bare, kur lankydavausi vis rečiau, nes dirbau prie savo 
diplominio darbo. 

Vieną dieną vyko didžiulė eisena prieš juodmarškinius, pa- 
judėjusi nuo universiteto, į kurią kaip įprasta buvo pakviesti 
visi intelektualai antifašistai. Gausi policijos rikiuotė, kuri, at- 
rodo, nesiruošė kištis. Tipiška tiems laikams: eisena be leidi- 

mo, tačiau, jei nełļvyks nieko rimta, viešosios tvarkos saugoto- 
jai tik stovės ir žiūrės, kad kairieji neperžengtų sutartų ribų, 
padalijusių Milano centrą (teritorinių kompromisų anuomet 
buvo daug). Kuriame nors rajone mitinguodavo protestuoto- 
jai, o už Augusto skvero ir apie San Babilos aikštę rinkdavosi 
fašistai. Jei kas peržengdavo ribą, įvykdavo susidūrimas, bet 
šiaip tvyrojo ramybė, kaip tarp tramdytojo ir liūto. Manome, 
kad įšėlęs liūtas puola tramdytoją, o šis jį sutramdo rimbu ar 
pistoleto šūviu. Klaida: liūtas narve būna sotus, apspangęs ir 
nenori nieko pulti. Kaip ir visi gyvūnai, jis turi savo apsaugos 
zoną, už kurios gali vykti kas tik patinka: jis lieka ramus. Tram- 
dytojui peržengus jos ribą, liūtas suriaumoja. Tramdytojas pa- 
kelia rimbą, o iš tiesų Žžingteli atgal (lyg atsitraukdamas prieš 
šuolį per prarają) ir liūtas nurimsta. Apsimestinė revoliucija 
vyksta pagal tokias pat taisykles. 

Į eiseną nuėjau, bet nesišliejau nė prie vienos iš grupių. Su- 
kiojausi pakraštyje, Švento Stepono aikštėje, kur susirinko žur- 
nalistai, leidyklų redaktoriai, menininkai, atėję parodyti savo 
solidarumą. Žodžiu, visas Pilado baras. 

Atsidūriau prie Belbo. Jis buvo su moterimi, kurią dažnai 
matydavau su juo bare ir kurią laikiau jo drauge (vėliau ji 
prapuola - dabar, perskaitęs file apie daktarą Vagner], žinau 
kodėl). 

— Ir jūs čia? — paklausiau. 

— Na, — nusišypsojo suglumęs, — reikia gelbėti sielą. Crede 
firmiter et pecca fortiter.“ Ar ši scena nieko jums neprimena? 

Apsidairiau. Saulėta popietė, viena iš tų dienų, kai Mila- 
nas atrodo gražus, su geltonais namų fasadais ir švelniai švi- 
niniu dangumi. Priešais — policija, su plastikiniais šalmais ir 
skydais, tarytum svaidančiais plieninius žaibus, o komisaras 
civiliniais drabužiais, bet susijuosęs trispalve mūdrauja prieš 

savųjų gretas. Pažvelgiau už savęs, į eisenos priekį: minia iš 
lėto judėjo, nelygiomis, rangytomis eilėmis, pasišiaušusi nuo 
stiebų, vėliavų, plakatų. Nekantriausios rikiuotės skandavo 
rimuotus šūkius, eisenos šonuose žygiavo katanga, ant veidų 
užsirišę raudonas skepetas, įvairiaspalviais marškiniais, knie- 
dytais diržais, įvertais į šilto ir šalto mačiusius džinsus. Net 
draudžiami ginklai, kyšantys iš susuktų vėliavų, atrodė lyg 
paletės dalys. Pagalvojau apie Diuti linksmybes, paskui aso- 
ciatyviai perėjau prie Gijomo Diufė. Pasijutau tarytum mi- 
niatiūroje: minios pakraštyje pastebėjau keletą androginiš- 
kų damų, laukiančių joms pažadėtos didžiosios žygdarbių 
šventės. Visos šios mintys žaibu šmėstelėjo man galvoje, jau- 
čiausi lyg vėl išgyvendamas kadaise turėtą patirtį, tik negalė- 
jau atpažinti. 

— Panašu į Askalonos užkariavimą? — paklausė Belbas. 

— Mano gerasis pone, prisiekiu šventu Jokūbu, tai tikras kry- 
žiaus žygis! — tariau. — Neabejoju, kad dar šįvakar keletas jų 
nukeliaus į rojų! 

— Taip, - tarė Belbas, — tik svarbu Žinoti, kurioje pusėje sa- 
racėnai. 

— Policija primena teutonus, — pastebėjau. — Mes galėtume 
būti Aleksandro Nevskio orda, bet gal susipainiojau savo teks- 
tuose. Pažvelkite štai į tą būrelį, matyt, tai grafo d'Artua ka- 
riai, jie virpa verždamiesi į kovą, negali pakęsti užgauliojimų, 
jau artėja priešų fronto link ir provokuoja juos grasinamais 
šūksniais! 

Tuomet kažkas atsitiko. Gerai neprisimenu, bet eisena su- 
bangavo ir būrys aktyvistų su grandinėmis ir megztomis kepu- 
raitėmis ant veidų pradėjo brautis pro policijos užkardą, no- 
rėdami prasiveržti į San Babilos aikštę. Liūtas pasiruošė šuo- 
liui. Pirmoji užkardos eilė prasiskyrė ir pasirodė vandens žar- 
nos. Iš pirmųjų eisenos eilių pasipylė pirmieji rutuliukai, pir- 
mieji akmenys, policininkų būrys ryžtingai Žengė pirmyn, švy- 

tuodamas lazdomis, eisena subangavo. Tą akimirką kažkur toli, 
Lageto gatvės gale, nuaidėjo šūvis. Gal tik sprogo padanga ar 
petarda, o gal tai buvo tikras įspėjamasis šūvis, paleistas tų, 
kurie po keleto metų nuolat naudos P38. 

Kilo panika. Policija išsitraukė ginklus, pasigirdo signalas 
pulti, eisena pasidalijo į pasiryžusius atremti puolimą ir tuos, 
kurie savo užduotį laikė baigta. Nubėgau Larga gatve, bepro- 
tiškai bijodamas būti sužeistas, nesvarbu, kieno rankose būtų 
ginklas. Netikėtai pasivijau Belbą su drauge. Jie bėgo greitai, 
tačiau be panikos. 

Rastrelio gatvės sankryžoje Belbas pačiupo mane už rankos: 

— Jaunuoli, šen, - šūktelėjo. 

Norėjau paklausti kodėl. Larga gatvė man atrodė pato- 
gesnė, saugesnė, klaustrofobiškai bijojau skersgatvių rezgi- 
nio tarp Pekorari gatvės ir Arkivyskupijos. Maniau, kad ten, 
kur vedė Belbas, susidūrus su policija bus sunkiau pasislėpti. 
Jis mostelėjo tylėti, dar du ar tris kartus pasukome už kam- 
po, bėgdami vis lėčiau, o netrukus jau žingsniavome prie Duo- 
mo, kur gyvenimas tekėjo įprasta vaga ir nesigirdėjo vos už 
poros šimtų metrų verdančio mūšio. Tylomis apsukome Ka- 
tedrą ir sustojome prieš pagrindinį fasadą, iš galerijos pusės. 
Belbas nusipirko maišelį lesalo ir su angelišku džiaugsmu pra- 
„dėjo lesinti balandžius. Įsiliejome į šeštadienio minią, Bel- 
bas ir aš su eilutėmis ir kaklaryšiais, Belbo draugė - milanie- 
tėms įprastais drabužiais: kostiumėliu, pilku aukštakakliu 
megztuku ir perlų vėriniu, nesvarbu, tikrų ar dirbtinių. Bel- 
bas ją pristatė: 

— Sandra. Jūs pažįstami? 

— Iš matymo. Sveiki. 

— Matote, Kazaubonai, — tarė Belbas, — niekada nereikia 
bėgti tiesiąja. Napoleonas III, pasimokęs iš Savojos pralaimė- 
jimo Turine, įsakė išgriauti visą Paryžių ir pavertė jį bulvarų 
tinklu, kuriuo žavimės kaip didžiausiu urbanistikos laimėjimu. 


126 


GMSIAU, 
| ; 
JOnAS 


Tiesios gatvės padeda geriau kontroliuoti maištaujančias mi- 
nias. Jei tik įmanoma, tarkim, kaip apie Eliziejaus laukus, šo- 
ninės gatvės irgi turėtų būti tiesios ir plačios. Kur to nėra — 
kaip Lotynų kvartale — ten šešiasdešimt aštuntųjų gegužė pa- 
vyko geriausiai. Reikia bėgti skersgatviais. Jokia jėga nesuval- 
dys visų jais bėgančių, o ir patys policininkai bijo ten eiti ma- 
žais būreliais. Pora ten sutiktų policininkų išsigąs labiau už 
tave, ir jūs lyg susitarę pulsite bėgti į priešingas puses. Susi- 
ruošus dalyvauti eitynėse, bet gerai nepažįstant miesto reikia 
išvakarėse ištyrinėti vietą, kad atsistotum toje pusėje, iš ku- 
rios prasideda mažos gatvelės. 

— Mokėtės Bolivijoje? 

— Išgyvenimo technikos gali išmokti tik vaikystėje, nebent 
jau suaugęs taptum „žaliąja berete“. Tuos bjaurius partizani- 
nio karo metus praleidau *** miestelyje, - jis pasakė mieste- 
lio tarp Monferato ir Langės pavadinimą. - Evakavomės iš 
miesto keturiasdešimt trečiaisiais, puikus pasirinkimas: vie- 
ta ir laikas leido viskuo pasidžiaugti: suėmimais, SS, susišau- 
dymais gatvėse... Vieną vakarą, pamenu, ėjau pieno į karvių 
fermą, buvusią ant kalvos, ir staiga medžių viršūnėse virš gal- 
vos išgirdau: frrr frrr. Supratau, kad nuo tolimesnės kalvos 
prieš mane apšaudo geležinkelį slėnyje už manęs. Instinktas 
liepia bėgti arba kristi žemėn. Suklydau: leidausi bėgti į slėnį 
ir staiga aplink save laukuose išgirdau: čiak čiak čiak. Tai bu- 
vo iki geležinkelio neprilėkę sviediniai, tuomet supratau: kai 
nuo kalno šaudo į slėnį tolumoje, reikia bėgti į viršų, kuo 
aukščiau lipsi, tuo aukščiau virš tavęs drieksis sviedinių tra- 
jektorijos. Mano senelė, fašistams ir partizanams susišaudant 
iš abiejų kukurūzų lauko pusių, pasielgė tiesiog genialiai: jei 
būtų bėgusi kuria nors kryptimi, ją galėjo kliudyti atsitiktinė 
kulka, todėl krito kniūbsčia vidury lauko, tiesiai tarp dviejų 
šaudymo linijų. Taip prigludusi veidu prie žemės gulėjo de- 

šimt minučių vildamasi, kad nė vienas iš būrių per daug ne- 
priartės. Jai pasisekė. Kai to išmoksti vaikystėje, tai lieka 
kraujyje. 

— Taigi buvote, kaip dabar sakoma, pasipriešinimo dalyvis. 

— Tik kaip Žiūrovas, — atsakė, ir jo balse pajutau lengvą 
sutrikimą. - Keturiasdešimt trečiaisiais man buvo tik vienuo- 
lika, o baigiantis karui — vos trylika. Per mažai, kad dalyvau- 
tum, pakankamai, kad viską pamatytum, sakyčiau, fotogra- 
fiškai tiksliai. Ką dar galėjau daryti? Žiūrėjau. Ir bėgau, kaip 
šiandien. 

— Galėtumėt rašyti, o ne taisyti svetimas knygas. 

— Kazaubonai, jau viskas parašyta. Jei tuomet man būtų buvę 
dvidešimt, šeštam dešimtmetyje būčiau rašęs prisiminimų eilė- 
raščius. Laimė, gimiau per vėlai. Kai jau būčiau galėjęs rašyti, 
man liko tik skaityti kitų parašytas knygas. Kita vertus, galėjau 
ant kokios nors kalvos baigti gyvenimą su kulka galvoje. 

— Iš kurios pusės? — paklausiau ir sutrikau. — Atleiskit, tai 
tik replika. 

— Ne, tai ne replika. Aišku, šiandien aš tai Žinau, bet žinau 
tik šiandien. Ar anuomet žinojau? Visą gyvenimą jus gali grauž- 
ti sąžinė, ir ne todėl, kad klaidingai pasirinkote, nes klaidą 
galima atpirkti, o todėl, kad dabar net pačiam sau negalite 
įrodyti, kad tuomet galėjote pasirinkti teisingai... Aš buvau po- 
tencialus išdavikas, tad ar turiu teisę rašyti kokią nors tiesą ir 
mokyti jos kitus? 

— Atleiskit, — tariau, — potencialiai jūs galėjote tapti ir pa- 
baisa iš Salarijos gatvės, tačiau netapote. Tai - neurozė. O gal 
jūsų sąžinės priekaištai turi konkretų pagrindą? 

— Kas tuose dalykuose gali btiti konkretus pagrindas? Kal- 
bant apie neurozę — šiandien vakarienė su daktaru Vagneriu. 
Einu, Skalos aikštėje rasiu taksi. Sandra, eime? 

— Daktaru Vagneriu? — perklausiau atsisveikindamas. — Tuo 
pačiu? 

— Taip, jis keletui dienų atvyko į Milaną, gal įkalbėsiu duoti 
mums vieną iš savo neišleistų studijų, paruoštume gražią kny- 
gą. Būtų naudinga. 

Taigi Belbas jau tuomet bendravo su daktaru Vagneriu. 
Svarstau, ar Vagneris (kirčiuoti „e“) būtent tą vakarą nemo- 
kamai atliko Belbo psichoanalizę taip, kad nė vienas iš jų to 
nesuprato. O gal tai atsitiko vėliau. 

Šiaip ar taip, tą vakarą Belbas pirmą kartą užsiminė apie 
savo vaikystę *** miestelyje. Įdomu, kad tai buvo pasakoji- 
mas apie kone šlovingus - kaip įprasta prisiminimams - pa- 
bėgimus, tačiau prisimintus po to, kai jis ir vėl pabėgo, kartu 
su manimi ir mano akivaizdoje, tiesa, išmintingai, bet nešlo- 
vingai. 


16 


Po to brolis Steponas iš Proveno, atvesdintas prieš vadinamuosius 
teisėjus, jų paklaustas, ar yra pasiryžęs ginti ordiną, atsakė neigia- 
mai, jei magistrai nori jį ginti, tegul gina, o jis iki suėmimo buvęs 
jame tik devynis mėnesius. 

(Parodymai, duoti 1309 11 27) 


Abulafijoje radau pasakojimą apie kitus pabėgimus. Jį prisi- 
miniau tą vakarą periskope, kai tamsoje klausiausi nepaliau- 
jamų šnaresių, girgždesių, caksėjimo, ramindamas save, kad 
taip naktimis kalbasi muziejai, bibliotekos, seni namai, kad 
tai tik vakaro drėgmės kankinamų senų spintų atodūsiai, iš 
lėto, po milimetrą per šimtmetį skilinėjantis tinkas, žiovau- 
jantys mūrai. Negali pabėgti, tikinau save, esi čia, kad sužino- 
tum, kas atsitiko tam, kuris savo pabėgimus norėjo baigti be- 

protiškai (ar beviltiškai) drąsiu veiksmu, gal tam, kad pagrei- 
tintų savo tiek kartų atidėliotą pasimatymą su tiesa. 


FILENAME: Griovelis 


Pabėgau nuo policijos ar ir vėl nuo istorijos? Ar yra skir- 
tumas? Dalyvavau eisenoje todėl, kad tai buvo mano mo- 
ralinis pasirinkimas ar ir vėl norėdamas save išbandyti 
Progos akivaizdoje? Sutinku, praleidau didžiąsias pro- 
gas, nes ateidavau per anksti arba per vėlai, bet čia kalta 
gimimo data. Būčiau norėjęs šaudyti tame lauke, net jei 
būčiau pataikęs į senelę. Nebuvau ten ne iš baimės, o 
dėl amžiaus. Sutinku. O eisena? Pabėgau dėl kartų skir- 
tumo, ta kova manęs nelietė. Bet juk galėjau surizikuo- 
ti, nors ir be jokio džiaugsmo, kad patirčiau tai, ką bū- 
čiau pasirinkęs anuomet, lauke. Ar yra prasmė pasirink- 
ti klaidingą Progą vien tam, kad įsitikintum, jog kažka- 
da būtum pasirinkęs teisingą Progą? Kažin, keli iš tų, 
kurie šiandien liko kautis, pasielgė būtent taip? Tačiau 
netikra proga nėra gera Proga. 

Ar gali būti bailys todėl, kad kitų drąsa tau neatrodo 
proporcinga aplinkybių tuštybei? Vadinasi, išmintis da- 
ro mus bailius. Kai gyveni tykodamas Progos ir apie ją 
galvodamas, praleidi gerą Progą. Progą pasirenki ins- 
tinktyviai, ir tą akimirką neŽinai, kad tai - Proga. Gal 
buvau sugriebęs, bet to nežinojau? Ar galima nuolat dre- 
bėti ir jaustis bailiu tik dėl to, kad gimei ne laiku? Atsa- 
kymas: jautiesi esąs bailys ir niekšas, nes kartą toks bu- 
vai. O jei ir tą kartą išvengei Progos, nes ji tau atrodė 
netinkama? 


Aprašyti namą *** miestelyje, stovėjusį atokiau ant kal- 
vos, apsuptą vynuogienojų. Ar tokios kalvos nevadina- 

mos krūtų formos? Ir gatvę, vedančią į miestelio pakraštį, 
iki paskutiniojo gyvenamo skersgatvio - arba pirmo (ne- 
pasirinkęs atskaitos taško niekada to nesužinosi). Mažas 
iš miesto evakuotas berniukas pasprunka nuo šeimos glo- 
bos ir išsiruošia į pagundų pilną gyvenvietę. Greta kelio, 
jam pavydėdamas, bauginamai vingiuoja Takelis. 

Takelyje rinkdavosi Takelio gauja. Kaimo vaikai, pur- 
vini, rėksmingi. Buvau per daug miestietiškas, verčiau 
jų vengti. Bet norėdamas nueiti į turgaus aikštę, kioską 
ar raštinės reikmenų parduotuvę neturėjau kito kelio, 
kaip pereiti Griovelį, nebent būčiau daręs ne itin orų 
didžiulį lankstą. Palyginti su Griovelio gauja, Takelio vai- 
kai buvo mažieji džentelmenai. Grioveliu vadintas bu- 
vęs upelis, dabar virtęs per vargingiausią miestelio dalį 
tekančiu nuotėkų grioviu. Priklausė Griovelio gaujai tik- 
rai bjaurūs, smurtautojai, padugnės. 

Takelio vaikai negalėjo pereiti Griovelio gaujos teri- 
torijos neužpulti ir nesumušti. Iš pradžių nežinojau pri- 
klausantis Takeliui, buvau ką tik atvykęs, tačiau Griove- 
lio gauja jau priskyrė mane priešiškai grupei. Ėjau per 
jų teritoriją įsmeigęs akis į laikraštuką, Žingsniavau skai- 
tydamas, ir jie mane pastebėjo. Puoliau bėgti, jie — vytis, 
mėtyti akmenis, vienas pramušė laikraštuką, kurį norė- 
damas išlaikyti orumą tebelaikiau išskleistą prieš nosį. 
Išnešiau sveiką kailį, bet praradau laikraštuką. Kitą die- 
ną nutariau įstoti į Takelio gaują. 

Prisistačiau į jų susirinkimą, sutiktas pašaipių kikeni- 
mų. Anuomet mano vešlūs plaukai styrojo į visas puses 
kaip piešinyje ant „Presbitero“ pieštukų dėžutės. Kinas, 
reklama, sekmadieniniai pasivaikščiojimai po pamaldų 
piršo visai kitokį įvaizdį jaunuolio: vilkinčio dvieilį pla- 
čiapetį švarką, su ūsiukais, blizgančiais, pomada prie 
kiaušo prilipdytais plaukais. Atgal sušukuotų plaukų šu- 

kuosena anuomet vadinta „mandolina“. Geidžiau „man- 
dolinos“. Pirmadieniais turgaus aikštėje už rinkos po- 
žiūriu juokingas, o man stačiai milžiniškas sumas pirk- 
davau dėžutes su lyg medus tąsiu briliantinu ir valandų 
valandas tepdavau juo plaukus, kol šie sulipdavo į vien- 
tisą švininį gaubtą - tarsi lakūno šalmą. Paskui apgaub- 
davau juos tinkleliu. Takelio gaujos vaikai buvo matę ma- 
ne su tinkleliu ir laidė pašaipas savo šaižiu dialektu, kurį 
supratau, bet kuriuo nekalbėjau. Tądien, dvi valandas 
išsėdėjęs namuose su tinkleliu ant galvos, nusiėmiau jį, 
veidrodyje pasigėrėjau puikiu rezultatu ir išėjau susitik- 
ti su tais, kuriems buvau pasiryžęs prisiekti ištikimybę. Juos 
pasiekiau jau baigiantis turgaus briliantino lipnumo ga- 
rantiniam laikui ir plaukai pamažu grįžo į savo vertikalią 
padėtį, bet ne visi iš karto. Dideliam Takelio gaujos narių, 
kurie apsupo mane, baksnodami vieni kitus alkūnėmis, 
džiaugsmui. Pasiprašiau priimamas į gaują. 

Deja, kalbėjau itališkai: buvau kitoks. Jų vadas Marti- 
netis, basakojis gražuolis, tuomet man atrodęs tikras ga- 
liūnas, žengė žingsnį į priekį. Jis nusprendė, kad turiu 
iškęsti šimtą spyrių į užpakalį. Gal norėjo pažadinti žaltį 
Kundalinį? Atsistojau prie siemos, du vyresnieji laikė ma- 
ne už rankų, ir iškenčiau šimtą spyrių basa koja. Marti- 
netis dirbo galingai, smagiai, metodiškai, spirdamas kul- 
nu, kad nesusižalotų pirštų. Vaikėzų choras ritmingai bal- 
su skaičiavo spyrius. Dialektu. Po to nusprendė pusva- 
landžiui uždaryti mane triušių būdoje, jie tuo tarpu kal- 
bėjosi savo gomurine šneka. Išleido, kai pradėjau skųs- 
tis aptirpusiomis kojomis. Buvau išdidus, oriai laikęs lau- 
kines laukinių gaujos apeigas. Buvau Žmogus, vadina- 
mas arkliu. 

Tais laikais *** miestelyje įsikūrę teutonų ordino rite- 
riai nebuvo per daug budrūs, partizanų dar nesigirdėjo — 

buvo keturiasdešimt trečiųjų pabaiga ar keturiasdešimt 
ketvirtųjų pradžia. Vienas pirmųjų mūsų darbų buvo žy- 
gis į baraką. Kol keletas mūsiškių užkalbinėjo dantis sar- 
gybiniui — didžiuliam longobardui, valgiusiam milžiniš- 
ką sumuštinį su — kaip mums pasirodė ir sukėlė pasi- 
bjaurėjimą - dešra ir uogiene. Dėmesio nukreipimo gru- 
pė meilikavo su vokiečiu, girdama jo ginklus, o mes iš 
barako, į kurį galėjai nepastebėtas patekti pro kitą pusę, 
nešėme trotilo briketus. Neprisimenu, ar tą trotilą kada 
nors panaudojome, tačiau pagal Martinečio planą turė- 
jome jį susprogdinti laukuose, dabar suprantu, be galo 
grubiai ir nemokšiškai. Vokiečius pakeitė jūrų pėstinin- 
kai iš Decima Mas bataliono, jie pastatė užkardą prie 
upės, kryžkelėje, pro kurią kiekvieną dieną šeštą valan- 
dą vakaro į slėnį leisdavosi Marijos Globėjos gimnazijos 
auklėtinės. Reikėjo įkalbėti Decima Mas vyrukus (jie ne- 
buvo vyresni nei aštuoniolikos) surišti keletą vokiškų ran- 
kinių granatų (su ilgais kotais) ir, ištraukus jų apsaugi- 
nius žiedus, susprogdinti upėje tą akimirką, kai pasiro- 
dys mergaitės. Martinetis gerai žinojo, ką reikia daryti 
ir kaip apskaičiuoti laiką. Jis viską išdėstė jūrų pėstinin- 
kams, o rezultatas buvo stebuklingas: milžiniškas van- 
dens stulpas, palydėtas kurtinančio griausmo, pakilo 
mergaitėms tik išnirus iš už posūkio. Beprotiškas bėgi- 
mas ir klyksmas, o mes su jūreiviais leipome juokais. Mo- 
lė sudegus ant laužo, išgyvenusieji Koltaną prisimins tas 
šlovingas dienas. 

Didžiausia Takelio vaikėzų pramoga buvo rinkti tūtas 
ir kitas karo atliekas, kurių po rugsėjo aštuntosios ne- 
trūko: seni šalmai, šovininės, kelionmaišiai, pasitaiky- 
davo ir šovinių. Su sveikais šoviniais elgdavomės taip: 
suėmę tūtą, įkišdavome šovinį į rakto skylutę ir stukte- 
lėdavome. Išlėkusi kulka papildydavo ypatingąją kolek- 

ciją. Iš tūtos iškratę paraką (kartais rasdavome ir mažų 
balistito gabalėlių), suberdavome ant žemės vingrius ta- 
kelius ir padegdavome. Tūta su sveika kapsule buvo pa- 
ti brangiausia ir papildydavo armijos gretas. Geras ko- 
lekcininkas jų turėjo daug ir rikiuodavo pagal faktūrą, 
spalvą, formą ir aukštį. Pėstininkų būrį sudarė automa- 
tų ir stenų tūtos, — karabino ir devyniasdešimt pirmojo 
kalibro šautuvo („garandus“ pamatėme tik atėjus ame- 
rikiečiams) tūtos buvo vėliavnešiai ir raitininkai, o aukš- 
tieji karininkai, didieji magistrai buvo kulkosvaidžių tū- 
tos, pačios geidžiamiausios. 

Vieną vakarą Martinetis nutraukė mūsų taikius žaidi- 
mus pranešdamas, kad išmušė valanda. Griovelio gaujai 
turėjo įvykti niekieno Žemėje, už stoties, tą patį vakarą, 
devintą. 

Tą romią, vėlyvą vasaros popietę ore tvyrojo jaudulys. 
Kiekvienas iš mūsų ruošė baisiausius ginklus: rinkosi 
smagiausią lazdą, kimšo akmenis į šovinines ir kelion- 
maišius. Kažkas iš karabino diržo pasidarė rimbą - bai- 
sų ginklą mikliose rankose. Tomis vakaro valandomis visi 
jautėmės didvyriai, o aš - labiausiai iš visų. Tai buvo ko- 
vos jaudulys, kartus, skausmingas, nuostabus — sudie, 
brangioji, sudie, sunku ir saldu būti kariu, ėjome aukoti 
savo jaunystės, kaip mus iki rugsėjo aštuntosios mokė 
mokykloje. 2 

Martinečio planas buvo išmintingas: turėjome perkirs- 
ti geležinkelio pylimą šiauriau nuo stoties, nelauktai užeiti 
priešui iš užnugario ir - jau beveik nugalėtojai. Toliau — 
ryžtinga ataka, jokio pasigailėjimo. 

Taigi temstant užlipome ant pylimo, - sunkiai ropštė- 
mės į šlaitą su akmenų ir lazdų našta. Nuo viršaus pa- 
matėme juos, įsitvirtinusius už stoties išviečių. Jie iškart 

mus pamatė, nes kaip tik Žiūrėjo į viršų įtardami, kad pa- 
sirodysime būtent iš ten. Teko skubiai leistis, neduodant 
jiems laiko nustebti dėl mūsų tokio akivaizdaus manevro. 

Prieš ataką niekas mums nedavė degtinės, bet vis tiek 
puolėme priešą garsiai rėkdami. Susidūrimas įvyko per 
šimtą metrų nuo stoties, kur jau stovėjo reti namai, for- 
muojantys gatvelių tinklą. Drąsiausieji be baimės puolė 
pirmyn, o aš ir, mano laimė, keletas kitų sulėtinome žings- 
nius ir įsitaisėme už namų kampų, stebėdami iš tolo. 

Jei Martinetis būtų mus suskirstęs į avangardą ir arier- 
gardą, savo užduotį būtume atlikę puikiai, tačiau toks 
pasiskirstymas įvyko spontaniškai. Drąsieji — priekyje, 
bailiai — užpakalyje. Iš savo slėptuvių, manoji buvo to- 
liausiai, pasiruošėme stebėti mūšį, kuris... neįvyko. 

Abi gaujos sustojo per keletą metrų viena nuo kitos, 
šiepdamos dantis, jų vadai žengė pirmyn ir prasidėjo de- 
rybos. Kaip Jaltoje. Buvo susitarta pasidalyti įtakos zo- 
nas ir gerbti tranzitą, kaip tarp krikščionių ir musulmo- 
nų Šventojoje Žemėje. Kariškas solidarumas pasirodė 
svarbiau už lemtingąjį mūšį. Kiekvienas iš vadų įrodė, 
ką gali. Abu darniai atsitraukė į savąsias gretas. Taip pat 
darniai atsitraukė abi gaujos. Į priešingas puses. 

Dabar bandau save įtikinti, kad nepuoliau todėl, jog 
man tai atrodė juokinga. Anuomet taip negalvojau. Jau- 
čiausi bailys, ir tiek. 

Dabar dar bailiau tikinu save, kad kartu su kitais puo- 
lęs pirmyn nebūčiau nieko praradęs, tik geriau gyvenęs 
ateityje. Būdamas dvylikos, praleidau Progą. Erekcijos 
stoka per pirmąjį pasimatymą lemia impotenciją visam 
gyvenimui. 

Po mėnesio, kai dėl atsitiktinio teritorijos pažeidimo 
Takelio ir Griovelio gaujos viena prieš kitą stojo mūšio 
lauke ir ėmė lėkti žemės grumstai, nežinau, ar nuramin- 

tas praėjusios kovos vyksmo, ar geisdamas kančios, sto- 
jauį pirmąsias gretas. Kova buvo be kraujo, išskyrus ma- 
ne. Vienas grumstas, matyt, su akmeniu, pataikė man į 
lūpą ir ją perskėlė. Verkdamas parbėgau namo ir moti- 
nai teko pincetu traukti žemes iš burnoje atsivėrusios 
žaizdos. Nuo tada prieš apatinį dešinį iltinį dantį yra su- 
rambėjimas, ir kaskart, kai perbraukiu jį liežuviu, kūną 
užlieja lyg drebulys, lyg šiurpas. 

Bet tas randas neatleidžia mano nuodėmių, nes įgijau 
jį iš kvailumo, o ne drąsos. Liežuviu perbraukiu lūpas ir 
ką darau? Rašau. Tačiau prastos knygos neišgano. 


Nuo eisenos dienos beveik metus nemačiau Belbo. Įsimylėjęs 
Amparo, nebesilankiau pas Piladą, ar, teisingiau, tuos kelis 
kartus, kai buvau ten užsukęs kartu su Amparo, Belbo bare 
nesimatė. Amparo ta vieta nepatiko. Pagal jos griežtus mora- 
linius ir politinius įsitikinimus - jų galiai galėjo prilygti tik jos 
grožis ir įstabus išdidumas — Pilado baras buvo demokratinių 
dendžių klubas, o demokratinis dendizmas jai atrodė pačios 
subtiliausios kapitalistinio sąmokslo pinklės. Tai buvo didelio 
darbo, rimtumo, švelniausių jausmų metai. Mėgaudamasis, bet 
ramiai rašiau savo diplominį darbą. 

Vieną dieną sutikau Belbą krantinėje, netoli „Garamond“ 
leidyklos. a 

— Tik pamanykit! — džiugiai pasisveikino jis. - Mano mie- 
liausias tamplierius! Ką tik gavau dovanų neapsakomai išlai- 
kyto viskio. Gal užsuktumėt? Turiu popierinių stiklinių ir lais- 
vą popietę. 

— Tai —- zjugma, - pastebėjau. 

— Ne, puikus burbonas, manau, išpilstytas dar prieš Alamo 
užkariavimą. 

Sutikau, bet, vos pradėjome ragauti, Gudruna pranešė, kad 
atėjęs kažkoks ponas. Belbas, pliaukštelėjęs delnu sau per kak- 

tą, tarė visai užmiršęs šį susitikimą, tačiau pridūrė, kad atsitik- 
tinumas turįs sąmokslo skonį. Kiek supratęs, tas tipas nori pa- 
siūlyti knygą, kurioje rašoma ir apie tamplierius. 

— Greit juo atsikratysiu, — tarė, — bet jūs savo taikliomis pa- 
stabomis turite man padėti. 

Be abejo, tai buvo atsitiktinumas. Ir jis įstūmė mane tiesiai 
į tinklą. 

Taip išnyko Šventyklos riteriai, o kartu ir jų paslaptis, Šventyklos, 
kurios šešėlyje plazdeno žemiškojo miesto viltis. Tačiau Abstraktas, 
su kuriuo buvo susietos jų pastangos, toliau gyveno nepasiekiamas 
nežinomuose toliuose... ir, laikui bėgant, ne kartą įkvėpė savąjį ap- 
reiškimą gebančioms jį priimti sieloms. 

(Victor Emile Michelet „Le secret de la Chevalerie“, 1930, 2) 


Jis buvo penktojo dešimtmečio veidu. Pagal senus žurnalus, 
kurių radau namo rūsyje, penktajame dešimtmetyje visų vei- 
dai buvo tokie. Gal dėl karo metų bado: jis įduobė žandikau- 
lius, akyse įžiebė tarytum karštinę. Tokius veidus matydavau 
kine, sušaudymo scenose, abiejose pusėse. Tais laikais vyrai 
tokiais pat veidais šaudė vieni kitus. 

Mūsų svečias vilkėjo mėlyna eilute, baltais marškiniais ir 
ryšėjo pilkšvą kaklaryšį, o aš instinktyviai pagalvojau, kodėl jis 
civiliniais drabužiais. Nenatūraliai juodi plaukai ties smilki- 
niais sušukuoti atgal dviem saikingai briliantinu suteptom sruo- 
gom, viršugalvyje blizgėjo plonais dryžiais lyg telegrafo laidais 
vienodai išvagota plikė, su skyrimu per vidurį. Veidas įrudęs, 
išraižytas ne vien akivaizdžiai kolonistinės kilmės raukšlių. Kai- 

riji skruostą nuo lūpos iki ausies kirto blyškus randas, o kairia- 
jame iš juodų ilgų ūsų å la Adolfas Menžu matėsi vos pastebi- 
mas įtrūkimas toje vietoje, kur oda plyšo ir vėl suaugo. Kardo 
ar kulkos pėdsakas? 

Jis prisistatė: pulkininkas Ardentis, ištiesė ranką Belbui; šiam 
pristačius mane kaip savo bendradarbį, tiesiog linktelėjo man 
galva. Atsisėdo užmesdamas koją ant kojos, o kai ties keliais 
timptelėjo kelnes aukštyn, pasirodė burnočio spalvos kojinės, 
trumpos. 

— Pulkininkas... tikrosios tarnybos? — paklausė Belbas. 

Ardentis parodė brangius dantų protezus: 

— Dabar pensininkas. Arba atsargoje. Gal toks neatrodau, 
bet esu senas Žmogus. 

— Neatrodot, - patvirtino Belbas. 

— O teko kariauti keturis karus. 

— Turbūt pradėjote su Garibaldžiu. 

— Ne. Savanoriu leitenantu Etiopijoje. Savanoriu kapitonu 
Ispanijoje. Vėl Afrika, majoro laipsnis, iki pasitraukimo iš ket- 
virtojo fronto. Sidabro medalis. Keturiasdešimt trečiaisiais... 
tarkim, stojau į nugalėtųjų pusę: praradau viską, išskyrus gar- 
bę. Turėjau drąsos pradėti iš naujo. Užsienio legionas. Narsu- 
mo mokykla. Keturiasdešimt šeštaisiais — seržantas, keturias- 
dešimt aštuntaisiais — pulkininkas pas Masu. Matyt, man lem- 
ta pasirinkti tuos, kurie pralaimi. Atėjus į valdžią de Golio 
kairei, išėjau į atsargą ir persikėliau gyventi į Prancūziją. Al- 
žyre turėjau užmezgęs ryšių, Marselyje įsteigiau importo ir eks- 
porto firmą. Šįkart, atrodo, pasirinkau nugalėtojus, nes galiu 
gyventi iš rentos ir mėgautis savo hobiu — dabar taip sakoma, 
tiesa? Pastaruoju metu surašiau savo tyrimų rezultatus. Štai... — 
iš odinio krepšio jis ištraukė storą aplanką, kaip man tuomet 
pasirodė, raudonos spalvos. 

— Taigi, - tarė Belbas, — knyga apie tamplierius? 

— Apie tamplierius, — patvirtino pulkininkas. - Kone jau- 


138 


KARSHAUS) 
| ; 
JŲ 


natviška aistra. Jie irgi buvo bebaimiai kariai, ieškoję šlovės 
anapus Viduržemio jūros. 

— Ponas Kazaubonas tyrinėja tamplierius, — tarė Belbas, — 
šią temą jis išmano geriau už mane. Pasakokite. 

— Tamplieriai visada mane domino: būrys tauriųjų, nešusių 
Europos šviesą dviejų Tripolių laukiniams... 

— Tamplierių priešininkai nebuvo tokie jau laukiniai, — tai- 
kiai paprieštaravau. 

— Jums teko būti Magrebo maištininkų nelaisvėje? — sarkas- 
tiškai paklausė jis. 

— Dar ne, - atsakiau. 

Jo žvilgsnis įsmigo į mane ir pasijutau laimingas, kad nete- 
ko tarnauti jo būriuose. Po to pasisuko į Belbą. 
> Atleiskit, esu kitos kartos atstovas. 

Vėl kreipėsi į mane, lyg mesdamas iššūkį: 

— Atėjome čia teisti ar... 

— Atėjome aptarti jūsų kūrinį, pulkininke, - pertarė Belbas. — 
Prašyčiau pristatyti jį. 

— Pirmiausia norėčiau kai ką paaiškinti, - pradėjo pulki- 
ninkas ir padėjo rankas ant aplanko. - Esu pasiryžęs prisidė- 
ti prie leidybos išlaidų, nesiūlau nieko nuostolingo. Jei nori- 
te mokslinių įvertinimų - parūpinsiu. Vos prieš dvi valandas 
buvau susitikęs su šios srities ekspertu, specialiai atvykusiu 
iš Paryžiaus. Jis galėtų parašyti autoritetingą pratarmę... — 
nuspėdamas Belbo klausimą, Ardentis mostelėjo ranka, lyg 
sakydamas, kad kol kas verčiau nieko netikslinti, reikalas la- 
bai subtilus. 

— Pone Belbai, — tęsė, — šiuose lapuose — medžiaga istorijai. 
Tikrai, nebanaliai. Įdomesnei už amerikietiškus detektyvus. 
Radau kai ką nepaprastai svarbaus, bet tai tik pradžia. Noriu 
"paviešinti tai, ką Žinau, nes jei yra galinčių padėti užpildyti šią 
mozaiką — jie perskaitys ir pasirodys. Ruošiuosi mesti jauką. 
Turiu skubėti, nes tie, kurie dar iki manęs žinojo tai, ką ir aš 

dabar Žinau, atrodo, buvo nužudyti, kad negalėtų to papasa- 
koti. Jei savo Žinias paskelbsiu dviem tūkstančiams skaitytojų, 
niekam neberūpės manim atsikratyti. 

Jis stabtelėjo, paskui paklausė: 

— Ar teko girdėti apie tamplierių suėmimą? 

— Ponas Kazaubonas man apie jį pasakojo ir apstulbau suži- 
nojęs, kad jis įvyko be menkiausio pasipriešinimo, o riteriai 
užklupti netikėtai... 

Pulkininkas atlaidžiai šyptelėjo. 

— Tikrai. Naivu manyti, jog tokie galingi asmenys, įvarę bai- 
mės pačiam Prancūzijos karaliui, nebūtų galėję iš anksto suži- 
noti, kad keturi niekšai kursto karalių, o šis kursto popiežių. 
Juokinga! Taigi turėjo būti planas. Tobulas planas. Tarkime, 
tamplieriai turėjo planą, kaip užkariauti pasaulį, žinojo milži- 
niškos galios šaltinio paslaptį, kuriai išsaugoti vertėjo paauko- 
ti visą Paryžiaus šventyklos kvartalą, visas ordino būstines vi- 
soje karalystėje, taip pat Ispanijoje, Portugalijoje, Anglijoje, 
Italijoje, pilis Šventojoje Žemėje, sukauptus pinigus, žodžiu, 
viską... Pilypas Gražusis tai įtaria, kitaip lieka neaišku, kodėl 
jis pradeda juos persekioti, siekia sukompromituoti Prancūzi- 
jos riterių luomo žiedą. Šventyklos riteriai žino, kad karalius 
suprato ir bandys juos sunaikinti, kol kas neverta kovoti, pla- 
nui įgyvendinti reikia laiko, reikia patikslinti lobio ar kažko 
vietą, o gal reikia jį naudoti iš lėto... Ir slaptoji Šventyklos di- 
rektorija, kurios egzistavimą dabar jau visi pripažįsta... 

— Visi? 

— Aišku. Kvaila manyti, kad toks galingas ordinas būtų galė- 
jęs išsilaikyti be slaptosios regulos. 

— Nepriekaištingas argumentas, - tarė Belbas, pažvairavęs į 
mane. 

— Iš čia akivaizdžios išvados, — tęsė pulkininkas. — Didysis 
magistras neabejotinai įeina į slaptąją direktoriją, tačiau yra 
tik išorinė jos priedanga. Gotjė Valteris savo knygoje „La che- 

valerie et les aspects sécrets de lhistoire“* teigia, kad tam- 
plierių plane paimti valdžią į savo rankas numatyta dutūks- 
tantaisiais metais! Šventyklos riteriai nusprendžia pasitraukti 
į pogrindį, o tam reikia, kad visi manytų, jog ordinas išnyko. 
Taigi jie pasiaukoja kartu su didžiuoju magistru. Kai kurie lei- 
džiasi nužudomi, matyt, jie buvo išrinkti. Kiti prisitaiko, susi- 
lieja su aplinka. Kur dingsta žemesnieji rangai, broliai pasau- 
liečiai, dailidės, stikliai?.. Atsiranda laisvųjų mūrininkų gildi- 
ja, ji paplinta po visą pasaulį, žinoma istorija. O kas įvyksta 
Anglijoje? Karalius atlaiko popiežiaus spaudimą ir visus juos 
išleidžia į pensiją, kad ramiai baigtų gyvenimą ordino būstinė- 
se. Ir šie ten gyvena, tykiai lyg pelės po šluota. Jūs tuo tikite? 
Aš - ne. Ispanijoje tamplierių ordinas pasivadina Montezos 
ordinu. Ponai, tiems vyrukams buvo lengva įtikinti karalių, nes 
saugyklose turėjo tiek jo vekselių, jog per savaitę būtų galėję 
paleisti elgetauti. Portugalijos karalius irgi nusileidžia: mie- 
lieji, taria, nuo šiol jūs vadinsitės ne Šventyklos, o Kristaus 
riteriais, man tai netrukdo. O Vokietijoje? Keletas procesų, 
ordinas formaliai uždaromas, bet ten yra broliškas ordinas — 
teutonų, kuris anuomet pasiekė daugiau, valstybę valstybėje: 
jis tapo valstybe, į vieną sujungė didžiulius plotus, užvaldė pa- 
našią teritoriją kaip ta, kuri šiandien yra po rusų padu. Taip jie 
laikosi iki penkioliktojo amžiaus pabaigos, kai pasirodo mon- 
golai... Tai — jau kita istorija, mongolai vis dar stovi už durų... 
Bet nenukrypkime... 

— Taigi. Nenukrypkime, - pritarė Belbas. - Pasakokite. 

— Kaip Žinoma, dvi dienos prieš Pilypui išsiunčiant įsakymą 
juos suimti ir mėnuo prieš šio įsakymo įvykdymą jaučių trau- 
kiamas šieno vežimas išrieda pro Šventyklos vartus ir pasuka 
nežinoma kryptimi. Apie tai vienoje iš savo centurijų rašo ir 
Nostradamas... 


* „Riterija ir slaptieji istorijos aspektai“. (Pranc.) 

Jis ištraukė vieną iš savo rankraščio lapų: 


Souz la pasture d'animaux ruminant 
Par eux conduits au ventre herbipoligue 
Soldats cachés, les armes bruit menant...“ 


— Šieno vežimas yra legenda, - tariau, - o Nostradamo ne- 
laikyčiau istoriografijos autoritetu... 

— Pone Kazaubonai, vyresni už jus žmonės tikėjo daugeliu 
Nostradamo pranašysčių. Kita vertus, nesu toks naivus, kad 
tikėčiau vežimo istorija. Ji tik simbolis. Akivaizdaus ir pa- 
tvirtinto fakto: žinodamas būsiąs suimtas, Žakas de Molė per- 
duoda vadovavimą ir slaptus nurodymus savo sūnėnui grafui 
de Božė, ir šis tampa pogrindine dabar jau pogrindinio ordi- 
no galva. 

— Ar yra istorinių dokumentų? 

— Oficialią istoriją rašo nugalėtojai, — karčiai šyptelėjo pul- 
kininkas. — Pagal oficialią istoriją tokie Žmonės kaip aš neeg- 
zistuoja. Vežimo istorijoje slypi visai kas kita. Slaptasis bran- 
duolys persikelia į ramią vietelę ir iš ten ima regzti savo po- 
grindinį tinklą. Rėmiausi šiuo akivaizdžiu dalyku. Ilgus me- 
tus, dar prieš karą, svarsčiau, kur galėjo išnykti tie didvyriški 
broliai. Pasitraukęs į civilinį gyvenimą pagaliau nutariau ieš- 
koti jų pėdsakų. Vežimas išvažiavo iš Prancūzijos ir ten turėjo 
įvykti pirmasis pogrindinio branduolio susitikimas. Bet kur? 

Jis turėjo aktoriaus gyslelę. Dabar jau mudu su Belbu geiste 
geidėme sužinoti kur. Bet tik ištarėme: | 

— Pasakykite. 


* Už pievos, kur atrajojo žolę 
galvijai prikimštais pilvais, 
pasislėpė kareiviai, tarškėdami ginklais... (Pranc.) 

— Pasakysiu. Iš kur atsiranda tamplieriai? Iš kur atvyksta 
Hugas de Penas? Iš Šampanės, netoli Trua. O Šampanę valdo 
Hugas Šampanietis, kuris po kelerių metų, 1125, susitinka Je- 
ruzalėje su pirmuoju Hugu. Paskui grįžta namo ir, atrodo, už- 
mezga ryšius su Sito abatu, padėdamas pastarajam jo vienuo- 
lyne imtis kai kurių hebrajiškų tekstų skaitymo ir vertimo. Ne- 
gana to, Aukštutinės Burgundijos rabinai pakviečiami į Sitó. 
O kas gi juos kviečia? Baltieji benediktinai ir... šventas Ber- 
nardas tam, kad ištirtų kažkokius Hugo iš Palestinos parsi- 
vežtus raštus. Hugas padovanoja švento Bernardo vienuoliams 
mišką prie Bar siur Ob, kur iškils Klervo vienuolynas. O ką 
daro šventas Bernardas? 

— Paremia tamplierius, - tariau. 

— O kodėl? Ar žinote, kad jo dėka tamplieriai tampa galin- 
gesni už benediktinus? Jis draudžia benediktinams imti dovanų 
žemes ir pastatus, o liepia žemes ir pastatus dovanoti tamplie- 
riams. Ar kada nors buvote Rytų Miške prie Trua? Stulbinama, 
viena būstinė prie kitos. O Palestinoje riteriai nė nesiruošia ko- 
voti. Jie įsikuria Šventykloje ir, užuot žudę musulmonus, su jais 
susidraugauja. Užmezga ryšius su jų įšventintaisiais. Žodžiu, pa- 
sinaudojęs Šampanės grafų ekonomine parama šventas Bernar- 
das įkuria ordiną, kuris Šventojoje Žemėje susisieja su slapto- 
mis arabų ir hebrajų sektomis. Slaptoji vadovybė planuoja 
kryžiaus žygius, kad ordinas klestėtų, ir sukuria karaliaus juris- 
dikcijai nepavaldžios jėgos tinklą... Aš- ne mokslininkas, o veik- 
los žmogus. Ilgai nespėliodamas, padariau tai, ko daugelis per- 
nelyg plepių mokslininkų niekada taip ir nepadarė. Nuvykau 
ten, iš kur buvo kilę tamplieriai, kur du šimtmečius buvo jų ba- 
zė, kur jie galėjo jaustis kaip žuvys vandenyje... 

— Pasak prezidento Mao, revoliucionierius liaudyje privalo 
jaustis lyg žuvis vandenyje, - tariau. 

— Šaunuolis prezidentas. Tamplieriai ruošė kur kas didesnę 
revoliuciją nei ta, kurią darė tie jūsų komunistai su kaselėmis... 

— Jau be kaselių. 

— Tikrai? Juo blogiau jiems. Taigi, kaip sakiau, tamplieriai 
negalėjo neieškoti prieglobsčio Šampanėje. Pene? Trua? Rytų 
Miške? Ne. Penas buvo ir liko mažas miestelis, anuomet ten 
gal dar stovėjo pilis. Trua buvo miestas, jame knibždėjo kara- 
liaus žmonių. Miškas, toji pirmapradė šventykla, - tai ta vieta, 
kur karaliaus gvardiečiai linkę ieškoti pirmiausia, taip jie ir 
padarė. Ne, tariau, tik Provene. Jei toji vieta egzistavo, ji turė- 
jo būti Provenas! 


18 


Jei galėtume kiaurai permatyti žemę nuo ašigalio iki ašigalio arba 
nuo tos vietos, kur stovime, iki antipodų, išsigąstume išvydę plyšių ir 
kiaurymių baisiai išvagotą masę. 

(T. Burnet „Telluris Theoria Sacra“, Amsterdamas, Wolters, 1694, 
p. 38) 


— Kodėl Provenas? 

— Ar kada nors ten buvote? Magiška vieta, dar ir šiandien 
gali tai justi, nuvažiuokite. Magiška vieta, dvelkianti paslapti- 
mis. Be to, vienuoliktajame amžiuje ten gyveno Šampanės gra- 
fas ir miestas liko laisvoji zona, į kurią centrinė valdžia nega- 
lėjo kišti nosies. Tamplieriai ten jaučiasi kaip namuose, viena 
miesto gatvė ir šiandien vadinasi jų vardu. Bažnyčios, rūmai, 
virš lygumos stūksanti uola, pinigai, pirkliai, mugės, maišatis, 
kurioje galima pasislėpti. O svarbiausia — tuneliai, išlikę nuo 
priešistorinių laikų. Po visa kalva išsirangęs tunelių tinklas, tik- 
ros katakombos, kai kurias dar ir dabar galima aplankyti. Jei 
kas ten slapta susirinktų, net užėjus priešams sąmokslininkai 

galėtų akimirksniu išnykti vienas Dievas težino kur, išnirti ge- 
rai žinomais keliais vienoje pusėje, tyliai it katės vėl įeiti iš 
priešingos, atsidurti įsibrovėliams už nugaros ir tamsoje juos 
išgalabyti. Viešpatie, ponai, tie tuneliai - tikras rojus vikriems 
nematomiems komandosams, jie ten įslenka naktį, dantyse pei- 
liai, rankose po granatą, ir visiems galas, nuostabu! 

Jo akys spindėjo. 

— Ar supratote, kokia puiki slėptuvė yra Provenas? Slapta- 
sis branduolys renkasi požemiuose, o vietos gyventojai, jei ir 
žino — tyli. Be abejo, karaliaus gvardiečiai atvyksta ir į Prove- 
ną, suima sutiktus tamplierius ir išveža juos į Paryžių. Reno iš 
Proveno kenčia kankinimus, bet tyli. Aišku, kad pagal slaptąjį 
planą jie turėjo leistis būti suimti, kad įtikintų, jog Provenas 
jau apvalytas, o kartu įspėtų: Provenas nepasiduoda. Prove- 
nas — naujųjų tamplierių požeminė būstinė... Iš vieno namo į 
kitą gali patekti tuneliais, apsimeti įeinąs į aruodą ar sandėlį, 
o atsiduri bažnyčioje. Tuneliai su kolonomis ir mūriniais skliau- 
tais. Kiekvienas matomo miesto namas dar ir šiandien turi go- 
tikinį rūsį, jų ten per šimtą, o iš kiekvieno rūsio, kur ten, kiek- 
vienos požeminės salės, buvo įėjimas į kurią nors požeminio 
tinklo atšaką. 

— Spėlionės, — tariau. 

— Ne, pone Kazaubonai. Tiesa. Nebuvote Proveno tuneliuo- 
se. Viena salė po kitos, giliai po Žeme, sienos išmargintos pie- 
šiniais. Jų daugiausia tose salėse, kurias speleologai vadina šo- 
ninėmis alveolėmis. Druidų simboliai. Nupiešti dar iki romė- 
nų. Cezaris žygiavo viršum, o čia regzti pasipriešinimo planai, 
pasalos, kerai. Yra ir katarų simbolių, taip, mielieji, katarų 
būta ne vien Provanse. Provanso katarai buvo sunaikinti, o 
Šampanės - išliko pogrindyje, jie rinkdavosi ten, tose erezijos 
katakombose. Šimtas aštuoniasdešimt trys iš jų sudeginti vir- 
šuje, kiti išgyveno požemiuose. Kronikose jie vadinami boug- 
res ir manichėens, koks sutapimas, bougres buvo bogomilai, ki- 

taip tariant, bulgarų kilmės katarai, ar prancūziškas žodis boug- 
re jums nieko nesako? Iš pradžių jis reiškė „sodomitas“, nes, 
sakoma, bulgarų katarai turėję tą ydą... — jis suglumęs šyptelė- 
jo. — O ką dar kaltino tokia pat yda? Taigi tamplierius... Keis- 
tas sutapimas, tiesa? 

— Nelabai, — tariau. — Anuomet kaltindami erezija visada 
prikišdavo sodomiją... 

— Teisingai, ir nemanykit, kad aš manau, jog tamplieriai... 
Na jau ne, jie buvo kariai, o mums, kariams, patinka gražios 
moterys, net davęs įžadus vyras lieka vyras. Sakau tai todėl, 
kad nemanau, jog eretikai katarai atsitiktinai rado prieglobstį 
pas tamplierius, o tamplieriai iš jų išmoko naudotis požemiais. 

— Tai dar tik jūsų hipotezė, - tarė Belbas. 

— Pradinė hipotezė. Paaiškinau, kodėl pradėjau domėtis Pro- 
venu. Dabar pereikime prie tikrosios istorijos. Proveno cen- 
tre stovi didelis gotikinis pastatas, Granž o Dim, dešimtinių 
aruodas, o žinote, kad tamplierių galia rėmėsi ir teise rinkti 
dešimtines, nieko neduodant valstybei. Po tuo namu yra po- 
žemiai, kaip ir visur kitur, šiandien beveik sugriuvę. Taigi nar- 
šydamas po Proveno archyvus radau vietinį laikraštį, 1894 me- 
tų. Jame aprašytas dviejų dragūnų, Kamilio Laforžo iš Turo ir 
Eduardo Ingolfo iš Peterburgo (taip, tikrai, iš Peterburgo) prieš 
keletą dienų įvykęs apsilankymas Granže, kartu su sargu. Jie 
nusileidę į vieną iš požeminių salių antrame požemio aukšte 
ir, kai sargas, norėdamas parodyti, kad yra ir daugiau pože- 
mio aukštų, treptelėjo koja, pasigirdo duslus dundesys. Straips- 
nio autorius liaupsina drąsiuosius dragūnus, kurie, su Žibin- 
tais rankose, susijuosę virvėmis kaip vaikai kasyklose repeč- 
komis įsispraudžia į vieną iš tunelių ir leidžiasi paslaptingu 
požemių labirintu, kol pagaliau, kaip parašyta laikraštyje, pa- 
siekia didžiulę salę su dailiu židiniu ir šuliniu viduryje. Pririša 
prie virvės akmenį ir išmatuoja šulinio gylį: vienuolika met- 
rų... Po savaitės grįžta nešini tvirtesnėmis virvėmis, du iš jų 

laiko, o Ingolfas nusileidžia į šulinį ir ten randa didelį kambarį 
akmeninėmis sienomis, dešimties metrų ilgio, dešimties met- 
rų pločio ir penkių metrų aukščio. Paeiliui į jį nusileidžia ir du 
kiti bendražygiai, ir visi supranta atsidūrę trečiame požemio 
aukšte, trisdešimties metrų gylyje. Nežinia, ką toji trijulė toje 
salėje pamatė ar padarė, straipsnio autorius prisipažįsta, kad 
nusigavęs iki vietos nebeturėjęs jėgų leistis į šulinį. Istorija ma- 
ne sujaudino, panorau ten apsilankyti. Bet nuo praėjusio šimt- 
mečio galo iki šių dienų daugelis požemių užgriuvo, o jei tas 
šulinys kada nors ir egzistavo, kažin kaip šiandien galėjai į jį 
patekti. Pagalvojau, gal dragūnai ten, apačioje, ką nors rado. 
Kaip tik buvau perskaitęs knygą apie Ren le Šato paslaptį, kur 
irgi įsipainioję tamplieriai. Vienas klebonas, be pinigų ir atei- 
ties, remontuodamas seną bažnyčią dviejų šimtų Viešpaties 
avelių parapijoje pakelia choro grindų akmenį ir randa dėklą 
su senais rankraščiais — bent jis taip sako. Tik rankraščiais? 
Nežinia, kas atsitinka, tačiau jis tampa nepaprastai turtingas, 
švaisto pinigus į kairę ir dešinę, gyvena taip lengvabūdiškai, 
kad jam net iškeliama bažnytinė byla... O kuriam iš dragūnų, 
arba abiem, nutiko kas nors panašaus? Ingolfas nusileidžia pir- 
mas, randa nedidelį daiktą, pasikiša jį po kiteliu, išlipa ir nie- 
ko niekam nesako... Žodžiu, esu kietakaktis, jei toks nebū- 
čiau, mano gyvenimas būtų visai kitoks... — jis palietė pirštais 
randą. Po to pakėlė plaštakas prie smilkinių ir perbraukė spran- 
do link, lyg norėdamas įsitikinti, kad plaukai tvarkingai pri- 
gludę. — Važiuoju į Paryžių, centrinę telefonų stotį, ir visos Pran- 
cūzijos sąrašuose ieškau Ingolfo pavardės. Randu tik vieną, 
Ozere, parašau, prisistatau archeologu. Po dviejų savaičių gau- 
nu atsakymą, rašo sena pribuvėja: ji - to paties Ingolfo duktė, 
klausia, kodėl juo domiuosi, gal, vardan Dievo, aš ką nors apie 
jį Žinau... Sakiau, kad čia slypi kažkokia paslaptis. Lekiu į Oze- 
rą. Panelė Ingolf gyvena gebenėmis apaugusiame name, me- 
diniai varteliai uždaryti ant vinies užverta virvine kilpele. Se- 

na pana, tvarkinga, maloni, menkai išsilavinusi. Puola klausti, 
ką Žinau apie jos tėvą, atsakau žinąs tik tiek, kad vieną dieną 
šis nusileidęs į Proveno požemius, o aš apie tas vietas rašau 
istorinę apybraižą. Ji lyg nukritusi iš debesų — nežinojo, kad 
jos tėvas buvęs Provene. Taip, jis tarnavo dragūnų pulke, bet 
palikęs tarnybą 1895-aisiais, dar iki jai gimstant. Nusipirkęs šį 
namelį Ozere ir devyniasdešimt aštuntaisiais vedęs vietinę mer- 
giną su šiokiu tokiu kraičiu. Motina mirusi 1915-aisiais, kai 
panelė Ingolf tebuvo penkerių. O tėvas dingęs 1935-aisiais. 
Taip, dingęs. Išvykęs į Paryžių, kur važiuodavo bent du kartus 
per metus, ir nuo tos dienos niekas nieko apie jį negirdėjo. 
Vietos žandarmerija telegrafavo į Paryžių - jokių pėdsakų. Iš- 
rašytas tariamos mirties liudijimas. Taip mūsų panelė liko vie- 
na ir pradėjo dirbti, nes iš tėvų nedaug tepaveldėjo. Vyro, ma- 
tyt, nerado, bet atodūsiai liudijo kažkokią istoriją, vienintelę 
per visą gyvenimą, kuri baigėsi liūdnai. „Taip ir gyvenu su tuo 
nerimu, su ta sąžinės graužatimi, monsieur Ardenti, nes apie 
vargšą tėvelį nieko nežinau, nežinau net kur jo kapas, jei tik jis 
kur nors yra.“ Ji mielai pasakoja: jis buvęs labai švelnus, ra- 
mus, santūrus, labai mokytas. Ištisas dienas leidęs mansardo- 
je, savo studijoje, skaitydamas ir rašydamas. Dar dirbęs sode 
ir draugavęs su vaistininku, šis irgi dabar jau miręs. Kartais, 
kaip minėjusi, keliaudavęs į Paryžių, kaip sakydavęs, su reika- 
lais. Visada grįždavęs su ryšulėliu knygų. Jų pilna studija, gali- 
ma pažiūrėti. Užlipome. Tvarkingas, švarus kambarėlis, kurį 
panelė Ingolf tvarkė kartą per savaitę: mamai ji galėjo nunešti 
ant kapo gėlių, vargšui tėveliui nieko daugiau negalėjusi pa- 
daryti. Viskas taip, kaip jis paliko: norėtų būti mokyta ir per- 
skaityti tas knygas, bet jose parašyta senąja prancūzų, lotynų, 
vokiečių kalbomis, net rusiškai, nes tėvas gimė Rusijoje ir ten 
prabėgusi jo vaikystė: buvo Prancūzijos ambasados darbuoto- 
jo sūnus. Bibliotekoje radau šimtinę knygų, didžioji dalis (nu- 
džiugau) apie tamplierių procesą, pavyzdžiui, Renuaro „Mo- 

numens historiques relatifs à la condamnation de chevaliers 
du Temple“*, parašyta 1813 metais, antikvarinis perliukas. 
Daug knygų apie slaptaraštį - tikra kriptografo kolekcija, ke- 
letas knygų apie paleografiją ir diplomatiją. Radau ir senų 
sąskaitų registrą, kurį vartydamas ko nepašokau: vienas įra- 
šas buvo apie parduotą seną dėklą, nieko daugiau, be pirkė- 
jo pavardės. Jokių skaičių, tik data — 1895, po to vėl tikslūs 
įrašai, tvarkingo šeimininko kruopščiai rašoma namų ūkio 
knyga. Keletas įrašų apie Paryžiaus antikvariatuose pirktas 
knygas. Man pamažu aiškėja įvykių grandinė: kriptoje Ingol- 
fas randa aukso dėklą, inkrustuotą brangakmeniais, nedve- 
jodamas pasikiša jį po švarku, išlipa ir nieko nepasako drau- 
gams. Namuose atidaro dėklą, o jame, aišku, randa perga- 
mentą. Nuvyksta į Paryžių, susiranda antikvarą, lupikautoją, 
kolekcininką, o pardavęs dėklą nors už pusę jo vertės pra- 
turtėja. Tada meta tarnybą, apsigyvena kaime, perka knygas 
ir studijuoja pergamentą. Gal širdyje jis visada buvo lobių 
ieškotojas, priešingu atveju nebūtų leidęsis į Proveno pože- 
mius, ir, matyt, yra pakankamai išsilavinęs, kad nuspręstų 
galįs pats perskaityti savo radinį. Trisdešimt metų jis dirba 
ramiai, be rūpesčių, kaip tikras atskalūnas. Ar kam nors pa- 
pasakoja apie savo atradimus? Kažin. Aišku tik viena: 1935 
metais jis mano atskleidęs paslaptį arba, atvirkščiai, vis dar 
negali pajudėti iš mirties taško ir nutaria su kuo nors pasi- 
kalbėti, kad pasakytų, ką sužinojo, arba išgirstų, ko nežino. 
Tačiau tai, ką jis Žino, matyt, yra taip slapta, taip baisu, kad 
tas, į kurį jis kreipėsi, nutaria juo atsikratyti. Bet grįžkime į 
mansardą. Norėjau patikrinti, ar neliko kokių nors Ingolfo 
pėdsakų. Maloniajai panelei tariau, kad peržiūrėjęs knygas 
gal rasčiau ką apie tą jo žygį Provene ir paminėčiau jį savo 
straipsnyje. Panelė nušvinta, „vargšas tėvelis“, ir leidžia man 


* „Istorinis Šventyklos riterių teismo palikimas“ (pranc.). 

pasilikti ten visą popietę, o prireikus ir vėl grįžti. Atneša ka- 
vos, įžiebia šviesą ir išeina į sodą, palikusi mane šeimininkau- 
ti. Kambario sienos buvo baltos, lygios, be nišų, slėptuvių ar 
plyšių, kuriuose būčiau galėjęs naršyti, bet nieko nepraleidau, 
apžiūrėjau tuos kelis baldus iš viršaus, apačios ir vidaus, ištyri- 
nėjau spintą, apytuštę, su keletu suknelių, pribarstytą naftali- 
no, apsukau du ar tris ant sienų kabojusius paveikslus su pei- 
zažais. Nesismulkinsiu, tik pasakysiu, kad triūsiau uoliai, lovų 
ir krėslų čiužinius ne tik apčiupinėjau, bet ir pabadžiau virbu 
ieškodamas, ar nėra ten kokių svetimkūnių... 

Supratau, kad pulkininkas lankėsi ne tik mūšio laukuose... 

— Dar liko knygos, pamaniau, kad vertėtų užsirašyti jų pava- 
dinimus, pažiūrėti, ar nėra pastabų paraštėse, pabraukimų, ki- 
tokių ženklų... Pagaliau nepatogiai suimu kažkokią knygą sun- 
kiais viršeliais, ši krinta man iš rankų, o iš jos išslysta ranka 
rašytas lapelis. Sprendžiant iš popieriaus — sąsiuvinio lapas — 
ir rašalo, parašytas neseniai, gal paskutiniaisiais Ingolfo gyve- 
nimo metais. Žvilgteliu ir perskaitau paraštėje: „Provenas, 
1894“. Įsivaizduokite mano susijaudinimą, užplūdusių jausmų 
bangą... Supratau, kad Ingolfas išvyko į Paryžių su originaliu 
pergamentu, o šis lapas yra to pergamento kopija. Nedvejojau 
nė akimirkos. Panelė Ingolf metų metais šluostė nuo knygų 
dulkes, bet lapo nerado, nes būtų jį paminėjusi. Taigi jis jai 
neegzistavo. Pasaulis padalytas tarp nugalėtojų ir nugalėtųjų. 
Pastarųjų dalies buvau jau pakankamai prisiragavęs, dabar at- 
ėjo mano eilė griebti pergalę už ragų. Įsikišau lapą į kišenę. 
Atsisveikinau su panele, tardamas neradęs nieko įdomaus, bet, 
jei rašyčiau knygą, pažadėjau būtinai paminėti jos tėvą, ir ji 
mane palaimino. Ponai, veiklos žmogus, juolab deginamas to- 
kios aistros kaip manoji, negali turėti skrupulų prieš likimo 
jau pasmerktą vidutinybę. 

— Nesiteisinkite, — tarė Belbas. - Jūs tai padarėte. Pasakoki- 
te toliau. 

— Ponai, dabar jums parodysiu tą tekstą. Tai - fotokopija. 
Ne todėl, kad jumis nepasitikėčiau. Kad nesitrintų originalas. 

— Bet pas Ingolfą rastas lapas buvo ne originalas, o tariamo- 
jo originalo kopija, — tariau. 

— Pone Kazaubonai, kai nebėra originalo, paskutinė iš ko- 
pijų tampa originalu. 

— Tačiau perrašydamas Ingolfas galėjo suklysti. 

— Jūs nežinote, ar jis suklydo. O aš žinau, kad Ingolfo pada- 
rytoje kopijoje parašyta tiesa, nes kitokios tiesos negali būti. 
Taigi Ingolfo kopija yra originalas. Susitarsim ar imsimės inte- 
lektualių išvedžiojimų ? 

— Nekenčiu jų, - tarė Belbas. — Parodykite savo originalią 


kopiją. 

Po Božė ordinas nė akimirkos nesiliovė egzistuoti, ir žinome nenu- 
trūkstamą ordino Didžiųjų Magistrų seką nuo Omono iki mūsų die- 
nų, O jei ordiną valdančių ir šiandien jį telkiančių aukščiausiems dar- 
bams, tikrojo Didžiojo Magistro ir tikrųjų Vyresniųjų vardai ir būsti- 
"nė žinomi tik tikriesiems įšvęstiesiems ir jų saugomi didžiausioje pa- 
slaptyje, tai todėl, kad dar neišmušė ordino valanda ir neatėjo laikas... 
(1760-ųjų rankraštis, iš knygos G. A. Schiffman „Die Entstehung 
der Rittergrade in der Freimauerei um die Mitte des XVIII Jahr- 
hunderts“, Leipcigas, Zechel, 1882, p. 178-190) 


Tai buvo mūsų pirmoji, dar labai tolima pažintis su Planu. Tą 
dieną galėjau būti kur nors kitur. Jei tuomet nebūčiau atsidū- 
ręs Belbo kabinete, gal šiandien... Samarkande pardavinėčiau 
sezamo sėklas, redaguočiau knygų rinktinę Brailio raštu, val- 

dyčiau Prano Juozapo Žemės „First National Bank“. Kontra- 
faktinės sąlygos visada teisingos, nes klaidinga prielaida. Ta- 
čiau tą dieną buvau ten, todėl dabar esu čia. 

Pulkininkas teatrališku mostu parodė mums lapą. Tebetu- 
riu jį tarp savo popierių, skaidrios plastmasės aplanke, dar la- 
biau pageltusį ir išblukusį, nukopijuotą ant anuomet naudoto 
terminio popieriaus. Jame buvo du tekstai, pirmasis — lapo 
viršuje, ištisas, antrasis — apačioje, trūkinėjančiomis eilutėmis... 

Pirmasis tekstas priminė demoniškąją liturgiją, semitų kal- 
bos parodiją: 

Kuabris Defrabax Rexulon Ukkazaal Ukzaab Urpaefel Tacul- 
bain Habrak Hacoruin Maguafel Iebrain Hmcatuin Rokasor Hi- 
mesor Argaabil Kaguaan Docrabax Reisaz Reisabrax Decaigu- 
an Oiguaguil Zaitabor Ooxaop Dugrag Xaelobran Disaeda Ma- 
gisuan Raitak Huidal Uscolda Arabaom Zipreus Mecrim Cos- 
mae Duguifas Rocarbis 


— Miglota, — tarė Belbas. 

— Išties, — kandžiai pritarė pulkininkas. — Būčiau prie jo 
sugaišęs visą savo gyvenimą, jei kartą pas gatvės knygų par- 
davėją nebūčiau pamatęs knygos apie Tritemijų, o joje akis 
nebūtų užkliuvusi už vieno iš šifruotų pranešimų: „Pamer- 
siel Oshurmy Delmuson Thafloyn...“ Aptikęs pėdsaką, se- 
kiau juo iki galo. Tritemijaus nebuvau skaitęs, bet Paryžiuje 
radau jo knygą „Steganographia, hoc est ars per occultam 
scripturam animi sui voluntatem absentibus aperiendi cer- 
ta“, išleistą Frankfurte 1606 metais. Menas, kaip per slaptąjį 
raštą atverti savo sielą tolimiems asmenims. Tas Tritemijus — 
įstabi asmenybė. Španhaimo abatas, benediktinas, gyvenęs 
penkioliktojo ir šešioliktojo amžių sandūroje, mokslininkas, 
mokėjęs hebrajų ir chaldėjų kalbas, taip pat Rytų kalbų, pa- 
vyzdžiui, totorių, bendravęs su teologais, kabalistais, alche- 
mikais, neabejotinai su didžiuoju Kornelijumi Agripa iš Ne- 

teshaimo, o gal ir su Paracelsu... Savo atradimus apie slap- 
tuosius raštus Tritemijus maskuoja nekromantiniais paista- 
lais sakydamas, kad reikia siųsti šifruotus pranešimus, pana- 
šius į tą, kurį dabar matote, o adresatas vėliau turėsiąs pasi- 
kviesti angelus Pamersielį, Padielį, Dorotielį ir kitus, kurie 
jam padės perskaityti tikrąją žinią. Tačiau jo pateikti pavyz- 
džiai dažniausiai yra kariniai pranešimai, pati knyga skirta 
rūmų grafui ir Bavarijos kunigaikščiui Pilypui ir yra vienas 
pirmųjų rimto kriptografinio darbo pavyzdžių, galintis pra- 
versti slaptosioms tarnyboms. 

— Atleiskite, — įsiterpiau, — bet, jei gerai supratau, Tritemi- 
jus gyveno bent šimtu metų vėliau, nei parašytas mus domi- 
nantis rankraštis... 

— Tritemijus buvo susijęs su „Sodalitas Celtica“, keltų broli- 
ja, kuri studijavo filosofiją, astronomiją, Pitagoro matemati- 
ką. Įžvelgiate ryšį? Tamplieriai — tai įšventintųjų ordinas, glau- 
džiai susijęs ir su senovės keltų išmintimi, dabar tai jau patvir- 
tinta. Kažkokiu būdu Tritemijus susipažįsta su tomis pačiomis 
kriptografinėmis sistemomis, kurias naudojo tamplieriai. 

— Įspūdinga, — tarė Belbas. - O ką skelbia šis slaptas pra- 
nešimas? 

— Ponai, kantrybės. Tritemijus pateikia keturiasdešimt di- 
džiųjų ir dešimt mažųjų kriptosistemų. Man pasisekė, teisin- 
giau, Proveno tamplieriai per daug nesuko galvos, tikri, kad 
niekas neras jų rakto. Nedelsdamas išbandžiau pirmąją iš ke- 
turiasdešimties didžiųjų kriptosistemų tardamas, kad šiame 
tekste reikšmingos tik pirmosios raidės. 

Belbas paprašė lapo ir pažvelgė į jį: 

— Bet ir tokiu atveju turime beprasmę seką: kdruuuth... 

— Be abejo, - atlaidžiai sutiko pulkininkas. - Tamplieriai per 
daug nesuko galvos, bet ir nebuvo tinginiai. Ši pirmoji seka 
savo ruožtu yra kitas šifruotas pranešimas, ir aš tuoj pat pa- 
galvojau apie antrąjį kriptosistemų dešimtuką. Mat jame Tri- 

temijus naudojo judamus skritulius, o pirmosios kriptosiste- 
mos skritulys yra štai toks... 

Jis ištraukė iš aplanko dar vieną kopiją, prisislinko arčiau 
stalo ir ėmė aiškinti, baksnodamas raides parkerio galu. 


— Tai — pati paprasčiausia sistema. Žiūrėkite tik į išorinį ra- 
tą. Kiekviena tikrojo pranešimo teksto raidė pakeičiama ei- 
nančia prieš ją. Taigi vietoj A rašoma Z, vietoj B - A ir taip 
toliau. Šiandienos slaptajam agentui tai - vaikų žaidimas, bet 
anuomet tokie dalykai laikyti raganavimu. Aišku, dešifruojant 
reikia elgtis priešingai — kiekvieną šifruoto teksto raidę pa- 
keisti einančia po jos. Pabandžiau, turėjau laimės pataikyti iš 
pirmo bandymo, ir štai rezultatas. 

Jis užrašė: „Les XXXVI inuisibles separez en six bandes“, „Iris- 
dešimt šeši nematomieji, pasiskirstę į šešias grupes“. 

— Ką tai reiškia? 

— Iš pirmo žvilgsnio — nieko. Tai tarsi pavadinimas, grupės 
pristatymas slaptąja kalba apeiginiais sumetimais. Toliau mū- 
sų tamplieriai, tikri, kad paslėpė savąjį pranešimą po devy- 
niais užraktais, apsiribojo keturioliktojo amžiaus prancūzų kal- 
ba. Štai antrasis tekstas: 

ala... Saint Jean 

36 p charrete de fein 

6... entiers avec saiel 

p... les blancs mantiax 

r... S... Chevaliers de Pruins pour la ...j. nc. 
6 foiz 6 en 6 places 

chascune foiz 20a ... 120a ... 

iceste est l’ordonation 

al donjon li premiers 

it li secunz joste iceus qui ... pans 

it al refuge 

it a Nostre Dame de l'altre part de Viau 
it a l’ostel des popelicans 

it a la pierre 

3 foiz 6 avant la feste ... la Grant Pute. 


— Ir tai jūs vadinate nešifruotu pranešimu? — paklausė Bel- 
bas, nusivylęs, bet smagus. 

— Akivaizdu, kad perrašydamas Ingolfas padėjo daugtaškius 
neįskaitomose vietose, ten, kur pergamentas buvo nusitrynęs... 
O čia mano parašytas galutinis teksto variantas, papildytas spė- 
jimais, kuriuos pavadinčiau akivaizdžiais ir neginčijamais. Drįs- 
tu sakyti, jog grąžinau tekstui jo senąjį Žavesį. 

Iliuzionisto mostu jis apvertė kopiją ir pamatėme užrašą 
spausdintinėmis raidėmis. 

ŠVENTO JONO (NAKTIS) 

36 (METAI) P(O) ŠIENO VEŽIMO 

6 NEPALIESTI (PRANEŠIMAI) SU ANTSPAUDAIS 

R (ITERIAMS) BALTAIS APSIAUSTAIS [TAMPLIERIAMS) 

6 KARTUS 6 VIETOSE 

KASKART PO 20 M (ETŲ) L(YGU) 120 M (ETŲ) 

TOKS YRA PLANAS: 

EINA Į PILĮ PIRMIEJI 


UMBERTO ECO E FUKO ŠVYTUOKLĖ 155 


IT (ERUM) [VĖL PO 120 METŲ] ANTRIEJI PRISIDEDA PRIE TŲ 
(NUO) 

DUONOS 

VĖL Į SLĖPTUVĘ 

VĖL PAS DIEVO MOTINĄ ANAPUS UPĖS 

VĖL Į POPELIKANŲ SMUKLĘ 

VĖL PRIE AKMENS 

3 KARTUS 6 (666) PRIEŠ DIDŽIOSIOS KEKŠĖS ŠVENTĘ 


— Tamsiau nei naktį miške, - tarė Belbas. 

— Taip, tekstą dar reikia interpretuoti. Ingolfui tai neabejo- 
tinai pavyko, kaip ir man. Viskas daug aiškiau, nei atrodo, jei 
tik žinai ordino istoriją. 

Pauzė. Jis paprašė stiklinės vandens ir žodis po žodžio pra- 
dėjo aiškinti tėkstą. 

— Taigi: švento Jono naktis, praėjus trisdešimt šešeriems me- 
tams po šieno vežimo. Tamplieriai, įpareigoti išsaugoti ordi- 
ną, pabėga nuo suėmimo 1307 metų rugsėjį, pasislėpę šieno 
vežime. Anuomet metus skaičiavo nuo Velykų iki Velykų. Tad 
1307 metai baigiasi maždaug tada, kai pagal mūsų skaičiavi- 
mą jau yra 1308 metų Velykos. Pridėkite prie 1307 metų pa- 
baigos (tai būtų mūsų 1308 metų Velykos) trisdešimt šešerius 
metus ir gausime 1344 metų Velykas. Po trisdešimt šešerių lem- 
tingų metų esame, mūsų skaičiavimu, tūkstantis trys šimtai ke- 
turiasdešimt ketvirtuosiuose. Pranešimas, padėtas į kriptą 
brangiame dėkle, galėjo būti antspaudas ar notarinis aktas kaž- 
kokio įvykio, nutikusio toje vietoje jau įkūrus slaptąjį ordiną, 
švento Jono naktį, 1344 metų birželio 23-iąją. 

— Kodėl 13447 

— Manau, kad nuo 1307 iki 1344 metų slaptasis ordinas per- 
sitvarko ir ruošiasi pergamente numatytam planui. Reikia pa- 
laukti, kol viskas nurims, kol vėl užsimegs ryšiai tarp penkių 
ar šešių šalių tamplierių. Kita vertus, tamplieriai laukė trisde- 

šimt šešerius, o ne trisdešimt ketverius ar trisdešimt septyne- 
rius metus todėl, kad šis skaičius jiems turėjo mistinę vertę, 
tai patvirtina ir šifruotas pranešimas. Skaičiaus 36 skaitmenų 
suma lygi devyniems, o jums, manau, nereikia priminti šio skai- 
čiaus prasmių. 

— Galiu? - paklausė Diotalevis, negirdimai atsiradęs už mū- 
sų nugarų kaip koks Proveno tamplierius. 

— Čia — tavo duona, - tarė Belbas. Jis greit juos pristatė vie- 
ną kitam, pulkininkas neatrodė per daug sunerimęs, priešin- 
gai, matėsi, kad jis trokšta kuo gausesnės ir dėmesingesnės 
auditorijos. Jis interpretavo toliau, o klausantis tų skaitmeni- 
nių gardėsių Diotaleviui tekėjo seilės. 

— Dabar antspaudai: šeši nepaliesti dalykai su antspaudu. 
Ingolfas randa dėklą, matyt, užantspauduotą. Kam skirtas tas 
užantspauduotas dėklas? Baltiesiems apsiaustams, kitaip ta- 
riant, tamplieriams. Pranešime matome vieną „i“, kelias išsi- 
trynusias raides ir vieną „Žž“. Aš skaitau „išsižadėję“. Kodėl? 
Todėl, kad, kaip visi žinome, išsižadėję buvo tie, kurie iš pra- 
džių prisipažino, o paskui atsisakė savo prisipažinimų, ir išsi- 
žadėjusieji tamplierių procese suvaidino svarbų vaidmenį. Taigi 
kalbama apie Proveno riterius, išsižadėjusius, pasiruošusius 
kam? Keletas įskaitomų raidžių pakiša žodį „kerštui“. 

— Kokiam kerštui? 

— Ponai! Visa tamplierių mistika, pradedant procesu, sukasi 
apie keršto už Žaką de Molė planą. Nevertinu masonų ložės, 
tačiau jie, toji civilinė tamplierių riterystės karikatūra, yra, nors 
ir labai išsigimęs, jų atspindys. O vienas iš Škotijos masonų 
ložės laipsnių yra Kadošo kavalierius, išvertus iš hebrajų kal- 
bos — keršto kavalierius. 

— Na gerai, tamplieriai ruošiasi keršyti. O toliau? 

— Kiek trunka keršto planas? Šifruotas pranešimas mums pa- 
deda suprasti žodinį pranešimą. Reikalingi šeši riteriai, šešis kar- 
tus šešiose vietose, trisdešimt šeši padalyti į šešias grupes. To- 


UMBERTO ECO E FUKO ŠVYTUOKLĖ 157 


liau parašyta „Kaskart po dvidešimt“, o toliau - nebeaišku, bet 
Ingolfo užrašuose tai primena „m“. Išprotavau, jog tai — kas- 
kart po dvidešimt metų. Toliau pranešime rasime šešias vietas 
ar šešias užduotis. Rašoma apie „ordonation“, planą, projektą, 
veiksmų seką. Parašyta, kad pirmieji turi eiti į pilį arba donžo- 
ną, antrieji — į kitą vietą, ir taip toliau, iki šeštųjų. Taigi šis doku- 
mentas mums skelbia, kad yra dar šeši dokumentai, užantspau- 
duoti, įvairiose vietose, ir, manau, akivaizdu, kad antspaudus 
reikia perlaužti vieną po kito, kas šimtą dvidešimt metų. 

— O kodėl kas šimtą dvidešimt metų? — paklausė Diotalevis. 

— Tie keršto riteriai kas šimtą dvidešimt metų turi atlikti 
užduotį tam tikroje nustatytoje vietoje. Tai panašu į estafetę. 
Akivaizdu, kad po tos 1344 metų nakties išvyksta šeši riteriai, 
ir kiekvienas iš jų leidžiasi į vieną iš šešių numatytų vietų. Aiš- 
ku, kad pirmojo antspaudo saugotojas negali gyventi šimtą dvi- 
dešimt metų. Reikėtų suprasti taip: kiekvienas kiekvieno ant- 
spaudo saugotojas eina savo pareigas dvidešimt metų, paskui 
jas perleidžia kitam. Dvidešimt metų —- pamatuotas laiko tar- 
pas, šeši saugotojai vienam antspaudui, kiekvienas po dvi de- 
šimtis metų - tai užtikrina, kad šimtas dvidešimtaisiais metais 
paskutinis antspaudo saugotojas galės perskaityti, tarkim, nu- 
rodymus ir juos perduoti pirmajam antrojo antspaudo saugo- 
tojui. Štai kodėl pranešime vartojama daugiskaita: pirmieji eina 
šen, antrieji eina ten... Kiekvieną vietą šimtą dvidešimt metų 
saugo šeši riteriai. Paskaičiuokite, nuo pirmosios iki šeštosios 
vietos reikia eiti penkis kartus, tai užtrunka šešis šimtus metų. 
Prie 1344 pridėję šešis šimtus gausime 1944. Tą patvirtina ir 
paskutinioji eilutė. Aišku kaip dieną. 

— Būtent? 

— Paskutinioji eilutė skelbia: „3 kartus 6 prieš didžiosios kek- 
šės šventę“. Čia ir vėl susiduriame su skaičių žaismu, nes 1944 
suma yra 18. Aštuoniolika yra triskart šeši, ir šis naujas nuo- 
stabus sutapimas yra dar viena subtili tamplierių mįslė. 1944 — 

tai metai, kai baigiasi planas. Belaukiant? Taip, dutūkstantų- 
jų! Tamplieriai mano, kad prasidėjus dutūkstantiesiems ateis 
jų Jeruzalė, Žemiškoji Jeruzalė, Antijeruzalė. Juos persekioja 
kaip eretikus. Iš paniekos Bažnyčiai jie susitapatina su Anti- 
kristu. Žino, kad skaičius 666 pagal okultinę tradiciją yra Žvė- 
ries skaičius. Šeši šimtai šešiasdešimt šeštieji - Žvėries metai — 
yra dutūkstantieji metai, kai tamplierių kerštas triumfuos. An- 
tijeruzalė — tai Naujasis Babilonas, štai kodėl 1944 yra Didžio- 
sios paleistuvės, Apokalipsėje aprašytos didžiosios Babilono 
kekšės triumfo metai! Nuoroda į 666 - tai provokacija, kariš- 
ka bravūra. Kaip šiandien sakytume, skirtingumo iškėlimas. 
Nuostabi istorija... 

Rankomis švelniai glostydamas aplanką, jis žvelgė į mus 
drėgnomis akimis, lūpos ir ūsai irgi buvo sudrėkę. 

— Gerai, - tarė Belbas, - čia išdėstyti plano etapai. Bet koks 
tas planas? 

— Jūs per daug reikalaujate. Jei žinočiau - nereikėtų mesti 
jauko. Bet tikrai žinau vieną dalyką: tuo metu kažkas atsitiko, 
planas nebuvo įvykdytas, priešingu atveju, jums leidus, būtu- 
me tai pastebėję. Ir nesunku suprasti kodėl: 1944-ieji buvo ne- 
lengvi metai, tamplieriai negalėjo numatyti pasaulinio karo, 
kuris apsunkino visus ryšius. 

— Atleiskite, kad kišuosi, — tarė Diotalevis, — bet, jei teisin- 
gai supratau, sulaužius pirmąjį antspaudą jo saugotojų dinas- 
tija neišnyksta. Ji tęsiasi, iki sulaužomas paskutinis antspau- 
das, kai turi dalyvauti visi ordino nariai. Todėl kiekviename 
amžiuje, teisingiau, kas 120 metų, kiekvienoje vietoje yra po 
šešis saugotojus, taigi trisdešimt šeši. 

— Teisingai, - sutiko Ardentis. 

— Po trisdešimt šešis riterius kiekvienai iš šešių vietų yra skai- 
čius 216, kurio dėmenų suma lygi 9. O kadangi amžių yra 6, 
padauginkime 216 iš 6 ir gausime skaičių 1296, kurio dėmenų 
suma lygi 18, kitaip tariant, triskart šešiems, taigi 666. 

Jei Belbas žvilgsniu nebūtų jo sustabdęs, kaip daro motina, 
kai vaikas vapteli kokią nesąmonę, Diotalevis, matyt, būtų arit- 
metiškai pagrindęs visą pasaulio istoriją. Tačiau pulkininkas 
jau atpažino: Diotalevis — įslaptintasis. 

— Pone, jūs nuostabiai kalbate! Juk žinote, pirmųjų riterių, 
tapusių Šventyklos Jeruzalėje branduoliu, buvo kaip tik de- 
vyni! 

— Tetragramatone užrašytas Didysis Dievo Vardas yra iš sep- 
tyniasdešimt dviejų raidžių, — tarė Diotalevis, - o prie septy- 
nių pridėjus du gauname devynis. Jums leidus, pasakysiu dar 
daugiau. Pagal Pitagoro tradiciją, kurią perima Kabala (arba 
kurioje ieško įkvėpimo), nelyginių skaičių nuo vieno iki septy- 
nių suma lygi šešiolikai, o lyginių skaičių nuo vieno iki aštuo- 
nių suma lygi dvidešimčiai, prie dvidešimties pridėję šešiolika 
gauname trisdešimt šešis. 

— Viešpatie, pone, žinojau, žinojau, - išlemeno pulkininkas 
virpėdamas. — Jūs patvirtinat mano spėjimą. Esu arti tiesos. 

Negalėjau suprasti, kiek Diotaleviui aritmetika buvo religi- 
ja, o religija — aritmetika, o gal ir viena, ir kita. Prieš mane 
sėdėjo ateistas, besimėgaujantis pakylėjimu į kažkokį aukščiau- 
siąjį dangų. Jis galėjo tapti ruletės išpažinėju (tai būtų buvę 
geriau), o troško būti netikinčiu rabinu. 

Dabar jau tiksliai neprisimenu, kas atsitiko, tačiau įsikišo 
Belbas su savo Po upės slėnio gyventojams būdingu blaiviu 
protu ir išsklaidė kerus. Pulkininkui dar liko kelios interpre- 
tuotinos eilutės ir visi troškome apie jas žinoti. Buvo jau šešta 
valanda vakaro. Šešta, pagalvojau, arba aštuoniolikta. 

— Na, gerai, - tarė Belbas. — Trisdešimt šeši riteriai kiekvie- 
name amžiuje žingsnis po žingsnio siekė atskleisti Akmenį. 
Bet kas yra tas Akmuo? 

— Ponai! Akivaizdu, jog kalbama apie Gralį. 

Viduramžiai laukė Gralio didvyrio, laukė, kad Šventosios Romos 
Imperijos galva taptų paties „Pasaulio Karaliaus“ paveikslu ir apsi- 
reiškimu... Nematomasis Imperatorius irgi buvo tas apsireiškimas, 
o Vidurio Amžius... turėjo ir Centro Amžiaus prasmę... Nemato- 
mas ir nesugriaunamas centras, valdovas, kuris turėjo vėl ateiti, vie- 
nas didvyris, keršytojas ir kūrėjas - tai ne daugiau ar mažiau roman- 
tiškos mirusios praeities prasimanymai, o tiesa apie tuos, kurie šian- 
dien vieni tegali teisėtai vadintis gyvaisiais. 

(Julius Evola „Gralio paslaptis“, Roma, Edizioni Mediterranee, 1983, 


23 sk. ir Epilogas) 


— Norite pasakyti, kad čia įpainiotas ir Gralis? — perklausė Bel- 
bas. 

— Neabejotinai. Ir ne aš vienas taip manau. Esu tikras, man 
nereikia čia pasakoti Gralio legendos, juk kalbu su išprusu- 
siais žmonėmis. Apvaliojo stalo riteriai, paslaptingas ieškoji- 
mas to stebuklingo daikto, kuris vieniems buvo taurė su Kris- 
taus krauju, Juozapo iš Arimatėjos atnešta į Prancūziją, ki- 
tiems — stebuklingų galių turintis akmuo. Neretai Gralis pasi- 
rodo kaip akinanti šviesa... Jis - kažkokios jėgos, kažkokio mil- 
žiniško energijos šaltinio simbolis. Jis maitina, gydo žaizdas, 
akina, trenkia Žaibu... Lazerio spindulys? Buvo maniusių, jog 
jis yra alchemikų filosofinis akmuo, bet jei ir taip, argi filosofi- 
nis akmuo nesimbolizuoja kažkokios kosminės energijos? Šia 
tema parašyta galybių galybė knygų, bet nesunku įžvelgti kai 
kuriuos neginčytinus ženklus. Jei perskaitytume Volframo fon 
Ešenbacho knygą „Parcifalis“, sužinotume, kad joje aprašytas 
Gralis saugomas tamplierių pilyje. Ešenbachas buvo įšventin- 
tasis? O gal per neatsargumą jis išdavė tai, ką vertėjo nutylė- 
ti? Lyg to dar nebūtų gana, tamplierių saugomas Gralis vadi- 

namas iš dangaus nukritusiu akmeniu: lapis exillis. Tiesa, 
nežinia, ar tikrai turėta galvoje akmenį iš dangaus (ex coelis), 
ar akmenį, grįžtantį iš tremties*. Šiaip ar taip, jis yra kažkas iš 
toli; kai kas mano, jog tai galbūt meteoritas. Mums gana vie- 
no: Akmuo. Kad ir kas būtų Gralis, tamplieriams jis simboli- 
zuoja jų plano objektą arba tikslą. 

— Atleiskite, - įsiterpiau, - dokumente parašyta, kad šeštąjį 
kartą tamplieriai turėtų susitikti prie arba virš akmens, o ne 
rasti akmenį. 

— Dar viena subtili dviprasmybė, dar viena ryški mistinė ana- 
logija! Be abejo, šeštasis susitikimas įvyksta ant akmens, ir su- 
žinosime, kur, tačiau ant šio akmens, jau atlikę plano perdavi- 
mo misiją ir sulaužę šešis antspaudus, riteriai sužinos, kur ras- 
ti Akmenį! Evangelinis žodžių žaismas: tu esi Petras ir ant ši- 
tos uolos... Ant akmens rasite Akmenį. 

— Kitaip ir negalėtų būti, — tarė Belbas. —- Prašau tęsti. Ka- 
zaubonai, nepertraukinėkit. Nekantraujame viską sužinoti. 

— Taigi, - tarė pulkininkas, — tokia akivaizdi nuoroda į Gralį 
ilgai vertė mane manyti, kad tas lobis yra didžiulės atsargos 
radioaktyvių medžiagų, gal nukritusių iš kitų planetų. Prisi- 
minkite legendą apie paslaptingąją karaliaus Amforto Žaiz- 
dą... Jis primena neatsargų radiologą... Išties Akmens negali- 
ma liesti. Prisiminkite, kaip susijaudino tamplieriai, atvykę prie 
Mirties jūros krantų, juk žinote, sunkus klampus vanduo, jo 
paviršiuje žmogus plūduriuoja tarytum kamštis, jis turi gydo- 
mųjų savybių... Gal Palestinoje tamplieriai rado radžio ar ura- 
no klodus ir suprato negalėsiantys greitu laiku jų panaudoti. 
Narsusis vokiečių karininkas moksliškai ištyrė Gralio, tamplie- 
rių ir katarų sąsajas, kalbu apie Otą Raną, SS oberšturmban- 
fiurerį, kuris visą savo gyvenimą paskyrė nuodugniems apmąs- 
tymams apie europinę ir arijišką Gralio prigimtį. Nenoriu pasa- 


* Ex exilie — iš tremties (lot. ). 

koti, kaip ir kodėl 1939 metais jis mirė, bet yra tvirtinančių... na, 
ar galima užmiršti tai, kas nutiko Ingolfui?.. Ranas atskleidžia 
ryšius tarp argonautų Aukso vilnos ir Gralio... Žodžiu, akivaiz- 
du, kad egzistuoja ryšys tarp mistinio legendinio Gralio, filoso- 
finio akmens (lapis’) ir to milžiniško energijos šaltinio, kuris 
įkvėpė Hitlerio šalininkus karo išvakarėse ir iki paskutinio ato- 
dūsio. Prisiminkite, vienoje iš legendos versijų argonautai mato 
taurę, taip, taurę, sklandančią virš Pasaulio Kalno su Šviesos 
Medžiu. Argonautai randa Aukso vilną ir jų laivas stebuklingai 
atsiduria Paukščių Take, Pietų pusrutulyje, kur kartu su Kryžiu- 
mi, Trikampiu ir Altoriumi švyti ir skelbia spindulingąją amži- 
nojo Dievo prigimtį. Trikampis simbolizuoja dieviškąją Trejy- 
bę, Kryžius - dieviškąją Meilės auką, o Altorius yra Vakarienės 
stalas, ant kurio stovėjo Prisikėlimo Taurė. Visų šių simbolių 
keltiška ir arijiška prigimtis akivaizdi. 

Pulkininką, atrodo, užvaldė ta pati herojiška egzaltacija, kuri 
aukščiausiajai aukai pastūmėjo jo oberšturmunddrang ar kaip 
jis ten vadinosi. Reikėjo grąžinti jį į tikrovę. 

— Išvados? — paklausiau. 

— Pone Kazaubonai, negi jūs jų nematote? Apie Gralį kal- 
bėta kaip apie Liuciferio akmenį, jis lygintas su Bafometo fi- 
gūra. Gralis — tai energijos šaltinis, tamplieriai saugojo ener- 
getinę paslaptį, jie sukuria savo planą. Kur buvo jų niekam 
nežinomos būstinės? Ir čia, mielieji, - pulkininkas pažvelgė į 
mus kaip į bendrininkus, tarsi kartu būtume rezgę sąmokslą, — 
pasukau keliu, kuris pasirodė esąs klaidingas, tačiau davė nau- 
dos. Toks Šarlis Lui Kadė-Gasikūras, matyt, nugirdo kažkokią 
paslaptį, nes 1797-aisiais jis parašo knygą (koks sutapimas, jo 
kūrinys buvo ir Ingolfo bibliotekoje), pavadintą „Le tombeau 
de Jacques Molay ou le secret des conspirateurs à ceux qui 
veulent tout savoir“ *, kurioje tvirtina, jog prieš mirtį Mole įku- 


* „Žako Molė kapas arba sąmokslininkų paslaptis tiems, kurie viską norėtų žinoti“ (pranc.). 

ria keturias slaptąsias ložes: Paryžiuje, Škotijoje, Stokholme ir 
Neapolyje, turėjusias užduotį sunaikinti visus monarchus ir su- 
griauti popiežiaus galią. Sutinku, Gasikūras pasikarščiavo, bet 
aš pasirėmiau jo mintimi, kad surasčiau, kur tamplieriai galėjo 
įkurti savo slaptąsias būstines. Akivaizdu, jog neturėdamas kel- 
rodės minties nebūčiau pajėgęs atskleisti pranešimo mįslių. Bet 
aš tokią mintį turėjau, ir tai buvo daugybe įrodymų pagrįstas 
įsitikinimas, kad tamplierių dvasią įkvėpė keltai, druidai, ji bu- 
vo dvasia šiaurės arijų, tradiciškai tapatinamų su Avalono sala, 
tikrosios hiperborėjiškos kultūros lopšiu. Daugelis autorių ta- 
patino Avaloną su Hesperidžių sodu, su tolimąja Tule ir su Aukso 
vilnos Kolchide. Neatsitiktinai Aukso vilnos ordinas yra didžiau- 
sias istorijoje riterių ordinas. Ir čia paaiškėja, kas slypi anapus 
žodžio „Pilis“. Tai — hiperborėjiška pilis, kurioje tamplieriai sau- 
gojo Gralį, galbūt legendinis Monsalvatas. 

Jis nutilo. Norėjo, kad gaudytume kiekvieną jo žodį. Gau- 
dėme. 

— Antrasis paliepimas: antspaudo saugotojai privalo eiti ten, 
kur yra tas ar tie, padarę kažką su duona. Nuoroda kuo aiš- 
kiausia: Gralis — taurė su Kristaus krauju, duona — Kristaus 
kūnas, vieta, kur valgyta duona, yra ta, kur įvyko Paskutinė 
vakarienė, taigi Jeruzalė. Sunku patikėti, kad tamplieriai net 
ir sugrįžus saracėnams nebūtų ten išsaugoję savo slaptosios 
bazės. Būsiu atviras, judėjiškas elementas išimtinai arijiška mi- 
tologija pagrįstame plane iš pradžių mane trikdė. Paskui su- 
pratau. Mes tebelaikome Jėzų žydiško tikėjimo išraiška, nes 
to mus moko Romos bažnyčia. Tamplieriai puikiai žinojo, kad 
Jėzus yra keltų mitas. Visa Evangelija — tai hermetiška alego- 
rija, prisikėlimas iš žemės gelmių ir taip toliau, ir panašiai. 
Kristus yra ne kas kita, kaip alchemikų Eliksyras. Kita vertus, 
visi žino, jog trejybė — arijiška sąvoka, štai kodėl tamplierių 
reguloje, kurią sukūrė druidas šventas Bernardas, dominuoja 
skaičius trys. 

Pulkininkas gurkštelėjo vandens. Jo balsas užkimo. 

— Dabar - trečiasis etapas, Slėptuvė. Tibetas. 

— Kodėl Tibetas? 

— Pirmiausia dėl to, kad, pasak fon Ešenbacho, tamplieriai 
palieka Europą ir perveža Gralį į Indiją — arijų giminės lopšį. 
Prieglobstis yra Agartoje. Manau, girdėjote apie Agartą — pa- 
saulio karaliaus buveinę, požeminį miestą, iš kurio Pasaulio 
Viešpačiai valdo ir kreipia žmonijos istoriją. Vieną iš savo slap- 
tųjų centrų tamplieriai įkūrė prie savo dvasinių ištakų. Ne- 
abejoju, kad girdėjo apie ryšius tarp Agartos karalystės ir si- 
narchijos... 

— Tiesą sakant, ne... 

— Juo geriau, yra paslapčių, kurios žudo. Nenukrypkime. 
Šiaip ar taip, visi žino, kad Agarta įkurta prieš šešis tūkstan- 
čius metų, prasidėjus kalijugos epochai, kurioje vis dar gyve- 
name. Riterių ordinai visada palaikė ryšį su šiuo slaptuoju cen- 
tru, Rytų išminties ir Vakarų išminties aktyvaus bendravimo 
vieta. Todėl visiškai aišku, kur turi įvykti ketvirtasis susitiki- 
mas: dar vienoje iš druidų šventovių, Mergelės mieste, kitaip 
tariant, Šartro katedroje. Proveno atžvilgiu Šartras yra kita- 
me pagrindinės Il de Franso upės — Senos - krante. 

Sunkiai sekėme pašnekovo mintį. 

- Kaip jūsų keltiškame ir druidiškame kelyje atsiranda Šar- 
tras? 

— Kaip manote, iš kur kilo Mergelės idėja? Pirmosios Euro- 
poje pasirodžiusios mergelės buvo juodosios keltų mergelės. 
Jaunystėje šventas Bernardas Sen Vuarlio bažnyčioje klūpojo 
prieš juodąją mergelę ir iš jos krūties ištryškę trys pieno lašai 
nukritę ant būsimojo tamplierių įkūrėjo lūpų. Taip prasidėjo 
pasakojimai apie Gralį, siekiant pateisinti kryžiaus žygius, ir 
kryžiaus žygiai, siekiant surasti Gralį. Visi žino, kad benedik- 
tinai yra druidų įpėdiniai. 

— O kur dabar tos juodosios mergelės? 

— Jas sunaikino tie, kurie norėjo užteršti šiaurietiškąją tradi- 
ciją ir keltiškąjį tikėjimą pakeisti Viduržemio jūros kraštų tikė- 
jimu, sukurdami mitą apie Mariją iš Nazareto. Arba jos pakeis- 
tos, iškreiptos, kaip tos juodosios Dievo Motinos, rodomos mi- 
nioms fanatiškai garbinti. Bet įdėmiai pažvelgę į atvaizdus ka- 
tedrose, kaip tai padarė didysis Fulkanelis, pamatysite, kad ši 
istorija ten akivaizdi, kaip akivaizdus ir ryšys tarp keltų merge- 
lių ir tamplieriškos prigimties alcheminės tradicijos, pagal ku- 
rią juodoji mergelė simbolizuoja žaliavą, kurią naudojo ieško- 
jusieji filosofinio akmens, kuris, kaip matėme, yra ne kas kitas, 
kaip tik Gralis. O dabar pagalvokite, kas kitam didžiajam drui- 
dų įšventintajam, Mahometui, įkvėpė mintį apie juodąjį Mekos 
akmenį. Šartre užmūryta kripta, pro kurią galėjai patekti į po- 
žemius, kur vis tebestovi pirmykštė pagoniška statula, bet gerai 
paieškoję Notre-Dame du Pillier dar galite rasti juodąją merge- 
lę, kurią sukūrė kanauninkas odinistas. Rankoje ji laiko magiš- 
kąjį didžiųjų Odino šventikių cilindrą, o jos kairėje yra magiš- 
kasis kalendorius, kur buvo, deja, jau tik buvo, nes šios skulptū- 
ros neatlaikė kanauninkų ortodoksų vandalizmo, šventieji odi- 
nizmo gyvūnai: šuo, erelis, liūtas, baltoji meška ir vilkolakis. Ki- 
ta vertus, visi gotiškojo ezoterizmo tyrėjai pastebėjo, kad bū- 
tent Šartre yra statula su Gralio taure rankoje. Mielieji, jei dar 
mokėtume pažvelgti į Šartro katedrą ne pagal katalikiškų, apaš- 
tališkų ir romietiškų turistinių vadovų lapus, o tradicijos akimis 
pamatyti tos Ereko tvirtovės pasakojamą tikrą istoriją... 

— Štai ir popelikanai. Kas jie? 

— Katarai. Vienas iš vardų, kuriais vadinti eretikai, buvo po- 
pelikanai. Proveno katarus sunaikino, ir nesu toks naivus, kad 
manyčiau, jog susitikimas galėjo įvykti Monseguro griuvėsiuo- 
se, tačiau sekta neišnyko, egzistuoja ištisa slaptojo katarizmo 
geografija, iš kurios kilo ir Dantė, Naujojo stiliaus kūrėjai, Mei- 
lės išpažintojų sekta. Penktasis susitikimas įvyko kažkur Šiau- 
rės Italijoje ar Pietų Prancūzijoje. 


r, 
9 


G MSIAUr; 
I NS 


166 


— O paskutinis susitikimas? 

— Kur yra švenčiausias, tvirčiausias iš keltiškųjų akmenų, die- 
viškosios saulės šventovė, privilegijuota observatorija, kurioje 
baigdami savo planą visi Proveno tamplierių palikuonys gali 
sugretinti šešių antspaudų saugomas paslaptis ir pagaliau su- 
žinoti, kaip naudotis ta milžiniška galia, skirta tiems, kurie tu- 
ri Šventąjį Gralį? Aišku, Anglijoje, tai - magiškasis Stoun- 
hendžo ratas! Kurgi kitur? 

— O basta ld, - ištarė Belbas. 

Tik pjemontietis gali suprasti po šiuo mandagaus nustebi- 
mo šūksniu slypinčius jausmus. Nė vienas iš jo atitikmenų kita 
kalba ar dialektu (non mi dica, dis donc, are you kidding) neat- 
spindi to aukščiausio laipsnio nerūpestingumo, to fatalizmo, 
su kuriuo jis eilinį kartą patvirtina, kad kiti, deja, negrįžtamai 
yra kažkokios nukvėšusios dievybės vaikai. 

Tačiau pulkininkas nebuvo pjemontietis, todėl atrodė pa- 
malonintas Belbo reakcijos. 

— Taigi. Štai planas, štai ordonation, visu savo įstabiu pa- 
prastumu ir nuoseklumu. Jei paimtumėt Europos ir Azijos že- 
mėlapį ir nubrėžtumėt plano liniją — nuo Pilies Šiaurėje iki 
Jeruzalės, nuo Jeruzalės iki Agartos, nuo Agartos iki Šartro, 
nuo Šartro iki Viduržemio jūros krantų, o iš ten — iki Stoun- 
hendžo, gautumėt maždaug tokios formos pėdsaką arba runą: 


-— Na ir kas? - paklausė Belbas. 
— Tas, kad tokia pat runa idealiai jungia kai kuriuos pagrin- 
dinius tamplieriškojo ezoterizmo centrus: Amjeną, Trua, šven- 

to Bernardo karalystę Rytų Miško pakraštyje, Reimsą, Šartrą, 
Ren le Šato ir San Mikelės kalną, senojo druidų kulto vietą. 
Tokį pat piešinį matome ir Mergelės žvaigždyne! 

— Domiuosi astronomija, — kukliai įsiterpė Diotalevis, - ir, 
kiek prisimenu, Mergelės žvaigždyno piešinys visai kitoks, be 
to, jame, atrodo, vienuolika žvaigždžių... 

Pulkininkas atlaidžiai nusišypsojo: 

— Mielieji ponai, žinote geriau už mane, kad viskas priklau- 
so nuo to, kaip brėžiamos linijos, gali gauti Grįžulo Ratus ar- 
ba Lokę, kas kam patinka, ir sunku nuspręsti, ar ta ar kita 
žvaigždė priklauso tam žvaigždynui ar ne. Tik pažvelkite į Mer- 
gelę: žemiausiu tašku pasirinkite Varpos žvaigždę, sutampan- 
čią su Provanso pakrantės linija, išrinkite dar penkias žvaigž- 
des ir pamatysite, kad panašumas tarp piešinių tiesiog stulbi- 
namas. 

— Tereikia nuspręsti, kokias žvaigždes atmetame, - tarė Bel- 
bas. 

— Būtent, — patvirtino pulkininkas. 

— Klausykite, juk negalima atmesti ir to, kad susitikimai vy- 
ko pagal planą ir riteriai jau dirba savo darbą, nors mes to 
nepastebime? — tarė Belbas. 

— Nematau šio požymių ir, leiskite pridurti, deja. Planas nu- 
trūko ir gal tų, kurie turėjo jį įvykdyti, jau nebėra, trisdešimt 
šešių asmenų grupės iširo dėl kokios nors pasaulinės katastro- 
fos. Tačiau teisingą informaciją turinčių narsuolių būrys galė- 
tų vėl sugriebti nutrūkusią giją. Tas kažkas vis dar ten. O aš 
ieškau tinkamų žmonių. Todėl noriu išleisti knygą, kad sukel- 
čiau atgarsius. Taip pat bandau susisiekti su asmenimis, kurie 
galėtų padėti rasti atsakymą tradicijos mokslo vingiuose. Šian- 
dien susitikau su didžiausiu tos srities žinovu. Deja, nors ir 
šviesulys, jis nieko negalėjo pasakyti, tačiau labai susidomėjo 
mano istorija ir pažadėjo parašyti pratarmę... 

— Atleiskite, bet ar nepasielgėte neapdairiai patikėdamas 

tam ponui savo paslaptį? — paklausė Belbas. - Juk pasakojote 
apie Ingolfo klaidą... 

— Matote, — tarė pulkininkas, — Ingolfas elgėsi nerūpestin- 
gai, O aš susitikau su mokslininku, negalinčiu kelti jokio įtari- 
mo. Jis nekelia neapgalvotų hipotezių. Taip pat ir šiandien jis 
prašė manęs luktelėti ir nepristatyti savo knygos leidėjui, kol 
neišsiaiškinsiu visų prieštaringų vietų... Nenorėjau prarasti jo 
palankumo ir nepasakiau, kad eisiu su jumis susitikti, bet, ti- 
kiuosi, suprantate, jog pasiekęs šį savo triūso etapą turiu teisę 
nekantrauti. Tas ponas... tiek to, velniop santūrumą, nenorė- 
čiau, kad pamanytumėt, jog giriuosi. Kalbu apie Rakoskį... 

Stabtelėjo, laukdamas mūsų reakcijos. 

— Ką? — nuvylė jį Belbas. 

— Rakoskį! Tradicijos studijų autoritetą, „Cahiers du Mys- 
tėre“ redaktorių! 

— A, - nutęsė Belbas, — taip, Rakoskis, aišku... 

— Taigi pasilieku teisę pateikti galutinę teksto redakciją po 
to, kai išklausysiu to pono patarimų, tačiau skubu, ir jei susi- 
tarčiau su jūsų leidykla... Kartoju, norėčiau kuo greičiau su- 
kelti atgarsius, gauti Žinių... Yra žinančių, bet tylinčių... Ponai, 
nors supratęs, kad karas pralaimėtas, apie 1944 metus Hitle- 
ris pradeda kalbėti apie slaptąjį ginklą, kuris jam padės pa- 
keisti susidariusią padėtį. Sakoma, jis buvo beprotis. O jeigu 

ne? Supratote? 

Jo „kaktą išpylė prakaitas, ūsai pastiro it katino. 

— Žodžiu, metu jauką. Žiūrėsim, ar kas ant jo užkibs. 


Kiek tuomet pažinojau Belbą, maniau, kad jis atsikratys tuo 
ponu keliomis bendromis frazėmis. Tačiau jis tarė: 

— Pulkininke, tai tikrai labai įdomu, nesvarbu, ar susitarsite 
su mumis ar kita leidykla. Gal sutiktumėt sugaišti dar dešimtį 
minučių? 

Po to pasisuko į mane: 


UMBERTO ECO B FUKO ŠVYTUOKLĖ 169 


— Kazaubonai, jau vėlu, ir taip ilgai jus užlaikiau. Pasimaty- 
sime rytoj, sutarta? 

Tai buvo prašymas išeiti. Diotalevis paėmė mane po ranka, 
pasakęs, kad irgi išeina. Atsisveikinome. Pulkininkas karštai 
paspaudė Diotaleviui ranką, o man tik linktelėjo galva, šaltai 
šypsodamasis. 

Kai leidomės laiptais, Diotalevis tarė: 

— Turbūt svarstote, kodėl Belbas jus išprašė. Nepalaikykite 
to šiurkštumu. Jis turi duoti pulkininkui leidybinį pasiūlymą. 
Tai - slapta. Slaptumas — pono Garamondo taisyklė. Išėjau 
nenorėdamas jo trikdyti. 

Kaip sužinojau vėliau, Belbas bandė įvilioti pulkininką į „Ma- 
nuzio“ leidyklos nasrus. 


Nusitempiau Diotalevį pas Piladą, kur užsisakiau „Campari“, 
o jis — rabarbarų sulčių. Sakė, kad jos jam atrodo vienuoliškos, 
archajiškos, beveik tamplieriškos. 

Paklausiau, ką mano apie pulkininką. 

— Į leidyklas, — atsakė, — suplaukia visa pasaulio kvailybė. 
Bet kadangi pasaulio kvailybėje švyti Aukščiausiojo išmintis, 
išmintingieji stebi kvailius kupini nuolankumo. 

Paskui atsiprašė, turėjo eiti. 

— Šįvakar turiu kviestinę vakarienę, — tarė. 

— Šventė? - paklausiau. 

Mano tuštybė jį, atrodo, sutrikdė. 

— Zohar, - patikslino, - Lekh Lekha. Dar nesuprasti lapai. 

Gralis... yra toks sunkus, kad tiems, kurie nuodėmėje pražuvę, 
nelemta jį iš vietos pajudinti. 
(Wolfram von Eshenbach „Parzival“, IX, 477) 


Pulkininkas man nepatiko, tačiau sudomino. Susidomėjęs ga- 
li ilgai stebėti net ir žaliąjį driežą. Jau ragavau pirmuosius la- 
šus nuodų, kurie mus atvedė į pražūtį. 

Kitą popietę vėl aplankiau Belbą, ir kalba nukrypo apie va- 
karykštį svečią. Belbui jis pasirodė esąs mitomanas: 

— Girdėjote, kaip jis kalbėjo apie tą Rokošį ar Rostropovi- 
čių, nelyginant apie kokį Kantą? 

— Senos istorijos, — tariau. — Ingolfas buvo jomis įtikėjęs be- 
protis, o pulkininkas yra beprotis, tikintis Ingolfu. 

— Gal tikėjo juo vakar, o šiandien jau tiki kuo nors kitu. 
Žinote, prieš išsiskirdamas, surengiau jam turėjusį šįryt įvykti 
susitikimą su... kita leidykla, labai pajėgia, visada pasiryžusia 
leisti knygas už paties autoriaus pinigus. Pulkininkas atrodė 
pasiryžęs ten eiti. Ką tik sužinojau, kad jis leidykloje nepasiro- 
dė. O čia paliko pranešimo kopiją, lyg niekur nieko visur mė- 
to tamplierių paslaptį. Tokie jau tie veikėjai. 

Tą akimirką suskambo telefonas. Atsiliepė Belbas: 

— Klausau? Taip, Belbas, „Garamond“ leidykla. Laba die- 
na, klausau jūsų... Taip, buvo užėjęs vakar po pietų, siūlė savo 
knygą. Atleiskite, negaliu pasakyti, jei galėčiau sužinoti... 

Keletą akimirkų klausėsi, po to išblyškęs pažvelgė į mane ir 
tarė: 

— Nužudė pulkininką ar kažkas panašaus. 

Vėl kreipėsi į savo pašnekovą: 
— Atsiprašau, pranešiau Kazaubonui, savo kolegai, jis va- 
kar irgi dalyvavo pokalbyje... Pulkininkas Ardentis atėjo pasi- 

kalbėti apie savo projektą, manau, tai fantastinė istorija apie 
tariamą tamplierių lobį. Jie buvo viduramžių riteriai... 

Jis instinktyviai uždengė ragelį, lyg norėdamas atriboti 
pašnekovą, pamatė, kad žiūriu į jį, atitraukė ranką ir prabilo 
kiek susijaudinęs: 

— Ne, pone de Andželi, tas ponas kalbėjo apie knygą, kurią 
ketino parašyti, tiesa, labai miglotai... Kaip? Abu? Dabar? Už- 
sirašau adresą. 

Jis padėjo ragelį. Kiek patylėjo, barbendamas pirštais į stalą. 

— Kazaubonai, atleiskite, nepagalvojęs įvėliau ir jus į šią is- 
toriją. Mane užklupo netikėtai. Skambino komisaras, kažkoks 
de Andželis. Pulkininkas buvo apsistojęs kažkokiame pensio- 
ne ir, sako, vakar vakare jį rado negyvą... 

— Sako? Tas komisaras nežino, ar tai tiesa? 

— Skamba keistai, bet komisaras to nežino. Mano vardą ir 
įrašą apie vakarykštį susitikimą rado Ardenčio užrašų knyge- 
lėje.-Atrodo, esame vienintelis jų pėdsakas. Nieko nepadary- 
si, eime. 

Išsikvietėme taksi. Važiuojant Belbas paėmė mane už ran- 
kos. 

— Kazaubonai, gal tai tik sutapimas. Šiaip ar taip, nežinau, 
gal mąstau iškreiptai, dėl Dievo, bet mano kraštuose sakoma, 
kad „visada geriau neminėti vardų“... Kartą, dar būdamas pa- 
auglys, žiūrėjau kalėdinį vaidinimą, dievobaimingą farsą, su 
piemenimis, kurie gyveno nesuprasi kur - Betliejuje ar ant Ta- 
naro krantų... Atvyksta Trys Karaliai ir klausia vieno iš pieme- 
nėlių, kuo vardu jo šeimininkas, ir šis atsako: Dželindas. Kai 
Dželindas tai sužino, paima lazdą ir išperia piemenėliui kailį 
sakydamas, jog negalima pirmam pasitaikiusiam sakyti var- 
do... Šiaip ar taip, jei sutinkate, pulkininkas nieko mums ne- 
pasakojo apie Ingolfą ir tą Provene rastą pranešimą. 

— Nenorime sulaukti Ingolfo galo, - tariau, bandydamas nu- 
sišypsoti. 

— Kartoju, tai - smulkmena, tačiau nuo kai kurių istorijų 
verčiau laikytis atokiau. 

Sutikau, bet likau sunerimęs. Buvau studentas, dalyvauda- 
vau eisenose ir susidūręs su policija jausdavausi nejaukiai. At- 
vykome į pensioną. Ne pats geriausias, miesto pakraštyje. Mus 
iškart palydėjo į pulkininko Ardenčio butą - taip jį vadino. 
Laiptinėje sukiojosi policijos agentai. Atėjome į 27 numerį 
(septyni plius du lygu devyni, pagalvojau): miegamasis, holas 
su staleliu, virtuvėlė, vonia su dušu, be užuolaidos, o pro pra- 
viras duris nesimatė, ar ten yra bidė, bet panašiuose pensio- 
nuose tai, matyt, buvo didžiausias ir vienintelis gyventojams 
teikiamas patogumas. Baldai nutriušę, asmeninių daiktų ma- 
žai, viskas sujaukta — kažkas paskubomis kuitėsi spintose ir 
lagaminuose. Gal policija. Suskaičiavau gal dešimt policinin- 
kų, uniformuotų ir civiliniais drabužiais. 

Link mūsų žengė apyjaunis vyras, gana ilgais plaukais. 

— De Andželis. Daktaras Belbas? Daktaras Kazaubonas? 

— Dar ne daktaras, studijuoju. 

— Studijuokite, studijuokite. Nebaigęs mokslų negalėsite da- 
lyvauti konkurse į darbą policijoje ir net nenujaučiat, ką pra- 
rastumėt. - Atrodė pavargęs. - Atleiskite, bet eikime prie įpras- 
tinės rutinos. Štai pasas, priklausęs čia gyvenusiam asmeniui, 
registruotam kaip pulkininkas Ardentis. Atpažįstate? 

— Tai jis, — tarė Belbas, - bet norėčiau aiškumo. Kai kalbėjo- 
mės telefonu, nesupratau, ar jis mirė, ar... 

— Džiaugčiausi, jei galėčiau tai išgirsti iš jūsų, — tarė de An- 
dželis, kreivai šyptelėdamas. — Bet, manau, turite teisę žinoti 
kai ką daugiau. Taigi ponas Ardentis, arba, jei norite, pulki- 
ninkas, gyveno čia jau keturias dienas. Matyt, jau pastebėjote, 
kad čia ne „Grand Hotel“ viešbutis. Yra durininkas, jis gulasi 
vienuoliktą vakaro, nes visi gyventojai turi durų raktą, viena 
ar dvi kambarinės, rytais sutvarkančios kambarius, senas gir- 
tuoklis, dirbantis nešiku ir atnešantis gyventojams į kamba- 

rius gėrimų, kai šie paskambina. Kartoju, girtuoklis, sergantis 
arterioskleroze: jį apklausti buvo tikra kančia. Durininkas tei- 
gia, kad šiam vaidenasi ir jau išgąsdinęs ne vieną lankytoją. 
Vakar apie dešimtą vakaro durininkas matė Ardentį, įeinantį 
su dviem vyrais, su kuriais jis užlipo į savo kambarį. Čia nie- 
kam nė motais, jei kas sugalvotų atsivesti gaują persirengėlių, 
ką jau kalbėti apie du normalius asmenis, net jei, pasak duri- 
ninko, jų tartis ir buvo užsienietiška. Pusę vienuoliktos Ar- 
dentis paskambina seniui ir paprašo atnešti butelį viskio, bu- 
telį mineralinio ir tris taures. Apie vienuoliktą ar pusę dvylik- 
tos senis girdi skambinant iš dvidešimt septintojo kambario, 
su pertrūkiais. Bet, kaip šįryt įsitikinome, tuo laiku jau turėjo 
būti išgerta ne viena taurė ne paties sveikiausio gėrimo. Senis 
užlipa, pasibeldžia, niekas neatsako, jis atrakina duris visrak- 
čiu, randa kambarį sujauktą, taip kaip dabar, o lovoje — pulki- 
ninką, išsprogusiomis akimis, su viela ant kaklo. Jis nuskuba 
žemyn, pažadina durininką. Nė vienas iš jų nenori lipti į viršų, 
jie bando skambinti, tačiau telefonas tyli. Šį rytą jis kuo pui- 
kiausiai veikė, bet tiek to, patikėsime jų žodžiais. Tada duri- 
ninkas išbėga į aikštę, kur kampe stovi automatas, kad paskam- 
bintų į policijos nuovadą, senis tuo metu patraukia į priešingą 
pusę, daktaro. Jie užtrunka dvidešimt minučių, grįžta, laukia 
apačioje, išsigandę, daktaras apsirengia ir atvyksta beveik sy- 
kiu su policijos mašina. Visi užlipa į dvidešimt septintąjį kam- 
barį — lova tuščia. 

— Kaip tuščia? — paklausė Belbas. 

— Lavono nėra. Tada daktaras grįžta namo, o mano kolegos 
randa tai, ką jūs dabar matote. Jie apklausia senį ir durininką 
ir išgirsta, ką jums dabar papasakojau. Kur dingo tiedu ponai, 
dešimtą valandą vakaro užlipę kartu su Ardenčiu į jo butą? 
Nežinia, senis čia užtruko tik minutę, nedirstelėjo nei į virtu- 
vę, nei į tualetą. Gal jie pabėgo, kol tiedu kvailiai ieškojo pa- 
galbos, ir išsinešė kartu lavoną? Gali būti, čia yra išoriniai laip- 

tai, vedantys tiesiai į kiemą, o iš ten pro vartus patenki į skers- 
gatvį. Tačiau svarbiausia: ar lavonas tikrai buvo, o gal pulki- 
ninkas vidurnaktį išėjo su tais dviem tipais, o senis viską su- 
sapnavo? Durininkas tvirtina, kad šiam jau ne pirmą kartą vai- 
denasi. Prieš daugelį metų jis tvirtino matęs pakartą vieną pen- 
siono gyventoją, nuogą, po pusvalandžio toji įžengusi gyva ir 
sveika, o ant senio stalo buvo rastas sadopornografinis žurna- 
las. Gal jis susigalvojo nueiti prie ponios kambario durų ir pa- 
smalsauti pro rakto skylutę, o viduje pamatė siūbuojančią užuo- 
laidą. Tikra tik viena: kambarys atrodo ne taip, kaip turėtų 
atrodyti, o Ardentis išgaravo. Bet aš jau daug prikalbėjau. Da- 
bar jūsų eilė, pone Belbai. Vienintelis pėdsakas, kurį pavyko 
rasti — lapelis, gulėjęs ant grindų prie to staliuko. Keturioliktą 
valandą —- „Hotel Principe e Savoia“, ponas Rakoskis; šešio- 
liktą valandą — ponas Belbas, „Garamond“ leidykla. Jūs pa- 
tvirtinote, kad jis buvo atėjęs. Dabar papasakokite, kaip vyko 
susitikimas. 


ŽŽ 


Gralio riteriai nebenorėjo, kad jų klausinėtų. 


(Wolfram von Eschenbach „Parzival“, XVI, 819) 


Belbas kalbėjo trumpai: pakartojo, ką jau buvo sakęs telefo- 
nu, jokių naujų detalių, bent esminių. Pulkininkas papasako- 
jęs miglotą istoriją apie Prancūzijoje rastuose dokumentuose 
aptiktą kažkokio lobio pėdsaką, bet nieko daugiau nepasakęs. 
Jis tarėsi sužinojęs kažkokią pavojingą paslaptį, todėl norėjo 
ją paskelbti, kad nebūtų vienintelis jos saugotojas. Pabrėžęs, 
jog kiti, vos tik sužinodavę tą, paslaptingai pradingdavę, ir sa- 

kė parodysiąs turimus dokumentus tik tada, kai leidykla suda- 
rys su juo sutartį, tačiau Belbas negalėjęs pasirašyti jokios su- 
tarties, nematydamas kūrinio, todėl jie išsiskyrė, tiesa, sutarę 
vėl kada nors susitikti. Ardentis paminėjęs susitikimą su kaž- 
kokiu Rakoskiu, sakęs, jog šis yra „Cahiers du Mystėre“ vy- 
riausiasis redaktorius. Norėjęs prašyti to Rakoskio, kad šis pa- 
rašytų pratarmę jo knygai. Atrodo, Rakoskis jam pataręs ne- 
skubėti leisti knygos. Pulkininkas jam nepasakęs, kad ruošiasi 
eiti į „Garamond“ leidyklą. Štai ir viskas. 

— Gerai, - tarė de Andželis, - o kokį įspūdį jis jums paliko? 

— Pasirodė egzaltuotas, užsiminė apie, sakykim, nekeliančią 
nostalgijos praeitį ir apie tarnybą užsienio legione. 

— Jis kalbėjo tiesą, nors ir ne visą. Tam tikra prasme mes jį 
stebėjome, nors nelabai uoliai. Tokių atvejų turime ir daugiau... 
Taigi Ardentis nėra jo tikras vardas, tačiau jis turėjo tvarkingą 
Prancūzijos piliečio pasą. Jau keletą metų retkarčiais pasiro- 
dydavo Italijoje ir buvo atpažintas, tiesa, be tvirto įsitikinimo, 
kaip kapitonas Arkovedis, kuris dar 1945 metais nuteistas my- 
riop už akių. Už bendradarbiavimą su SS siunčiant žmones į 
Dachau. Jį stebėjo ir Prancūzijoje, ten buvo teistas už sukčia- 
vimą ir tik per plauką išvengė bausmės. Spėjama, pabrėžiu, 
spėjama, jog tai — tas pats asmuo, apie kurį pernai pranešė 
smulkus pramonininkas iš Boromėjaus Skiaurės. Tuomet jis 
vadinosi Fazočiu. Tas Fazotis įtikino pramonininką, kad Ko- 
mo ežero dugne tebeguli Dongo lobis, jis nustatęs, kurioje vie- 
toje, ir pakaktų keleto dešimčių milijonų pasamdyti du narus 
ir motorinę valtį... Gavęs pinigus, jis išgaravo. Jūs irgi patvirti- 
nate, kad jis sirgo lobių manija. 

— O Rakoskis? - paklausė Belbas. 

— Jau patikrinome. „Principe e Savoia“ viešbutyje buvo ap- 
sistojęs toks Rakoskis, Vladimiras, užsiregistravęs prancūziš- 
ku pasu. Išvaizda nekrintanti į akis, tiesiog elegantiškas vyras. 
Taip jį apibūdino ir čionykštis durininkas. Šiandien jis pirmu 

„Alitalia“ kompanijos reisu išskrido į Paryžių. Pranešiau In- 
terpolui. Anunciata, ar atėjo kokių nors žinių iš Paryžiaus? 

— Dar nieko. 

— Na štai. Taigi pulkininkas Ardentis, ar kad ir kaip jis va- 
dintųsi, atvyksta į Milaną prieš keturias dienas, nežinia, ką vei- 
kia tris pirmąsias, bet vakar antrą valandą, matyt, susitinka 
viešbutyje su Rakoskiu, bet nepasako jam, kad ruošiasi susi- 
tikti ir su jumis, man tai atrodo įdomu. Vakare grįžta čia, gal 
su tuo pačiu Rakoskiu ir dar kažkokiu tipu... Toliau viskas su- 
sijaukia. Net jei jo nenužudo, neabejotinai perkrato jo kam- 
barį. Ko ieško? Švarko kišenėse - tiesa, jei jis ir išėjo, tai vien- 
marškinis, nes švarkas su pasu liko kambaryje, bet dėl to mums 
nė kiek ne lengviau, nes senis tvirtina matęs jį lovoje su švar- 
ku, gal tai buvo kambarinis švarkas, Viešpatie, jaučiuosi lyg 
beprotnamyje... Kaip sakiau, švarko kišenėse jis turėjo daug 
pinigų, net per daug... Taigi ieškota kažko kito. Ir jūs man pa- 
kišote vienintelę gerą mintį. Pulkininkas turėjo kažkokius do- 
kumentus. Kaip jie atrodė? 

— Jis turėjo rudą aplanką, - tarė Belbas. 

— Man jis pasirodė raudonas, - tariau aš. 

— Rudas, - užginčijo Belbas, — bet gal aš klystu. 

— Raudonas ar rudas, - tarė de Andželis, - jo čia nėra. Va- 
karykščiai ponai bus jį pasisavinę. Taigi reikia ieškoti to aplan- 
ko. Manau, Ardentis nė nesiruošė leisti knygos. Surinko duo- 
menis, kad galėtų šantažuoti Rakoskį, o ryšius su leidyklomis 
naudojo kaip spaudimo priemonę. Tai būtų jo stilius. Čia ga- 
lėtume iškelti ir kitokių hipotezių. Tiedu išeina grasindami, jis 
išsigąsta ir viską palikęs pabėga vidury nakties, su aplanku po 
pažastimi. Ir nežinia kodėl pasistengia įtikinti senį, kad yra 
nužudytas. Bet tai būtų per daug panašu į romaną ir nepaaiš- 
kintų sujaukto kambario. Kita vertus, jei aniedu jį užmuša ir 
pavagia aplanką, kam jiems vogti dar ir lavoną? Pamatysim. 
Atleiskit, bet privalau patikrinti jūsų dokumentus. 

Jis pavartė rankose mano studento bilietą. 

— Taigi studijuojate filosofiją? 

— Mūsų ten daug, - tariau. 

— Net per daug. Ir domitės tamplieriais... Jei norėčiau apie 
juos sužinoti, ką turėčiau perskaityti? 

Paminėjau dvi populiarias, bet gana rimtas knygas. Pridū- 
riau, kad iki proceso Žinios apie juos patikimos, o po jo - tik 
svaičiojimai. 

— Pažiūrėsim, pažiūrėsim, — tarė. - Dabar dar ir tamplieriai. 
Grupuotė, su kuria dar neteko susidurti. 

Čia priėjo Anunciata su telefonograma rankoje: 

— Atsakymas iš Paryžiaus. 

Jis perskaitė. 

— Puiku. Paryžiuje tokio Rakoskio niekas nepažįsta, o jo pa- 
so numeris sutampa su prieš dvejus metus pavogto paso nu- 
meriu. Štai ir viskas. Ponas Rakoskis neegzistuoja. Sakėte, jis 
buvo žurnalo redaktorius... kokio žurnalo? — Užsirašė. - Pa- 
bandysime, bet kertu lažybų, kad nėra ir tokio žurnalo arba jis 
jau seniausiai nebeleidžiamas. Ponai, dėkoju už bendradar- 
biavimą, gal dar kada sutrukdysiu. Tiesa, paskutinis klausimas. 
Ar jums nekilo įspūdis, kad tas Ardentis gali turėti ryšių su 
kokia nors politine grupe? 

— Ne, - atsakė Belbas. — Jis atrodė lyg būtų metęs politiką 
dėl lobių. 

— Ir neįgaliųjų maustymo. - De Andželis pasisuko į mane. 

— Įtariu, kad jums jis nepatiko. 

— Nemėgstu tokių tipų kaip jis, - atsakiau. — Tačiau nesiruo- 
šiu smaugti jų vielomis. Nebent mintyse. 

— Aišku. Per daug terlionės. Pone Kazaubonai, nesijaudin- 
kit, aš ne iš tų, kurie mano, kad visi studentai nusikaltėliai. 
Eikite ramus. Ir sėkmės rašant diplominį darbą. 

Belbas paklausė: 

— Komisare, atleiskite, aš tik šiaip. Jūs iš Žmogžudysčių ar 
politikos skyriaus? 

— Geras klausimas. Šiąnakt buvo atėjęs mano kolega iš žmog- 
žudysčių skyriaus. Kai archyvuose rado daugiau medžiagos apie 
Ardenčio veiklą, bylą perdavė man. Aš iš politikos skyriaus. 
Bet nežinau, ar esu tas tinkamas žmogus. Gyvenimas daug su- 
dėtingesnis nei detektyviniuose romanuose. 

— Turėjau tokį įtarimą, — tarė Belbas, tiesdamas jam ranką. 

Išėjome, ir aš nebuvau ramus. Ne dėl komisaro, kuris man 
pasirodė šaunus vyrukas, o todėl, kad pirmą kartą gyvenime 
patekau į patį tamsios istorijos sūkurį. Be to, sumelavau. Kar- 
tu su Belbu. 

Atsisveikinome ties leidyklos durimis, abu sutrikę. 

— Nepadarėme nieko blogo, - kaltai pratarė Belbas. - Jokio 
skirtumo, ar komisaras žinos apie Ingolfą ir katarus, ar ne. Tai 
buvo tik svaičiojimai. Gal Ardenčiui teko slėptis dėl kitų prie- 
žasčių, jų tūkstančiai. Gal Rakoskis yra Izraelio slaptosios tar- 
nybos agentas ir suvedė senas sąskaitas. Gal jį pasiuntė koks 
pulkininko apmautas svarbus asmuo. Gal tai buvo koks ben- 
dražygis iš užsienio legiono, turintis senų nuoskaudų. Gal koks 
samdomas žudikas alžyrietis. Gal tamplierių lobio istorija mūsų 
pulkininko gyvenime buvo tik antraeilis dalykas. Taip, Žinau, 
dingo aplankas, nesvarbu, kokios spalvos, raudonas ar rudas. 
Teisingai pasielgėte man paprieštaraudamas, tai patvirtina, kad 
matėme jį tik probėgšmais... 

Tylėjau, ir Belbas nežinojo, kaip baigti savo kalbą. 

— Pasakysite, kad ir vėl pabėgau, kaip tada, Larga gatvėje. 

— Nesąmonė. Pasielgėme teisingai. Iki pasimatymo. 

Man buvo jo gaila, nes jis jautėsi bailys. Aš - ne, mokykloje 
mane mokė, kad policijai reikia meluoti. Iš principo. Tačiau 
nešvari sąžinė teršia draugystę. 

Daugiau nebesusitikome. Aš buvau jo priekaištas, o jis — 
manasis. 

Tas įvykis įtikino mane, kad studentas visada kelia daugiau 
įtarimų už tą, kuris baigė universitetą. Padirbėjau dar metus ir 
apie tamplierių procesą prirašiau du šimtus penkiasdešimt ap- 
lankų. Tais laikais diplominio darbo gynimas traktuotas kaip 
lojalumo valstybei įrodymas ir į patį darbą žvelgta atlaidžiai. 


Vėliau kai kurie studentai jau pradėjo šaudyti, o manifestaci- 
jų po atviru dangum laikas artėjo prie pabaigos. 


Pristigau idealų. Turėjau tam pateisinimą, nes mylėdamas Am- 
paro mylėjausi su Trečiuoju pasauliu. Amparo buvo graži, 
marksistė, brazilė, entuziastė, be iliuzijų, turėjo stipendiją ir 
nuostabiai maišytą kraują. Viskas kartu. 

Sutikau ją viename iš vakarėlių ir tiesiai išdrožiau: 

— Atleisk, norėčiau su tavim pasimylėti. 

— Esi bjaurus maskulistas. 

— Užmiršk. 

— Neužmiršiu. Esu bjauri feministė. 

Ji ruošėsi grįžti namo, o aš nenorėjau jos prarasti. Ji padėjo 
man susisiekti su Rio universitetu, kur reikėjo italų kalbos lek- 
toriaus. Sutartis buvo dvejiems metams, su galimu pratęsimu. 
Italijoje man darėsi ankšta. Sutikau. 

Be to, Naujajame pasaulyje tikrai nesutiksiu tamplierių, ta- 
riau sau. 


Tuščia viltis, galvojau tą šeštadienio vakarą periskope. Užko- 
pęs „Garamond“ leidyklos laiptais, patekau į Rūmus. Diota- 
levis sakydavo: Binah — tai Rūmai, kuriuos sau pastato Hok- 
mah, išplisdama iš pirmapradžio taško. Jei Hokmah yra šalti- 
nis, tai Binah yra iš jo gimstanti upė, kuri išsišakoja, o visos jos 
atšakos įteka į didžiąją paskutiniosios sefiros jūrą, ir Binah 
visos esančios formos jau yra numatytos. 

Priešybių analogija yra ryšys tarp šviesos ir šešėlio, viršūnės ir bedug- 
nės, pilnatvės ir tuštumos. Alegorija, visų dogmų motina, yra antspaudo 
pakeitimas atspaudu, tikrovės — šešėliais, ji yra tiesos melas ir melo 
tiesa. 

(Eliphas Levi „Dogme de la haute magie“, Paryžius, Baillėre, 1856, 
XXII, 22) 


Atvykau į Braziliją iš meilės Amparo. Pasilikau ten iš meilės 
šaliai. Taip ir nesupratau, kodėl toji olandų, apsistojusių Resi- 
fėje ir sumišusių su vietos indėnais bei Sudano negrais, pali- 
kuonė jamaikietės veidu ir paryžietės manieromis vadinosi is- 
panišku vardu. Man taip ir nepavyko rasti braziliškų tikrinių 
vardų ištakų. Jie nepaiso jokių onomastikos žodynų ir egzis- 
tuoja tik ten. 

Amparo man sakė, kad jų pusrutulyje vanduo iš kriauklės 
bėga sukdamasis iš dešinės į kairę, o pas mus, Europoje, - 
priešinga kryptimi, arba atvirkščiai. Negalėjau patikrinti, ar 
tai tiesa. Ne vien todėl, kad mūsų pusrutulyje niekas nieka- 
da nežiūrėjo, į kurią pusę sukasi ištekantis vanduo, bet ir 
dėl to, kad po daugelio eksperimentų Brazilijoje supratau, 
kaip sunku tai pamatyti. Vanduo išteka taip greitai, kad ne- 
spėji sekti, gal jo sukimosi kryptis priklauso nuo iš čiaupo 
tekančios srovės stiprumo ir polinkio kampo, nuo kriauklės 
ar vonios formos. O jei tai būtų tiesa, kas atsitiktų ekvato- 
riuje? Vanduo nesisukdamas garmėtų stačiai žemyn, o gal 
visai neišbėgtų? 

Anuomet tos problemos per daug nesureikšminau, bet šeš- 
tadienio vakarą pagalvojau, kad viskas priklauso nuo telūri- 
nių srovių ir Švytuoklėje slypi to paslaptis. 

Amparo tikėjimas buvo nepalaužiamas. 

— Nesvarbu, kas vyksta empiriniu atveju, — kalbėjo ji, — kal- 
bu apie idealų principą, patikrinamą idealiomis sąlygomis, ki- 
taip tariant, niekada. Tačiau tai tiesa. 

Milane Amparo traukė mane savo blaiviu protu. Čia, pajutu- 
si gimtosios žemės syvus, ji tapo paslaptingesnė, svajingesnė, 
atvira paslaptingam racionalumui. Mačiau, kaip ją jaudina se- 
nosios aistros, kaip ji stengiasi jas pažaboti, išlikti patetiška sa- 
vajame asketizme, kuris jai liepė atsispirti jų pagundai. 

Stebėjau jos nuostabius prieštaravimus žiūrėdamas, kaip ji 
kalbasi su draugais. Susitikimai vykdavo varganuose namuo- 
se, kurių visas dekoras buvo keli plakatai ir daugybė folkloro 
elementų, Lenino portretai ir cangaceiro“ šlovinanti šiaurės 
rytų regiono keramika arba Amerikos indėnų fetišai. Atvykau 
politiškai gan miglotu metu ir po tėvynėje įgytos patirties nu- 
tariau laikytis atokiau nuo visų ideologijų, ypač čia, kur jų ne- 
supratau. Amparo draugų pokalbiai man sukėlė dar daugiau 
dvejonių, tačiau sužadino smalsumą. Aišku, visi jie buvo mark- 
sistai, ir iš pirmo žvilgsnio jų kalba buvo panaši į marksisto 
europiečio, tačiau jie kalbėjo skirtingus dalykus ir netikėtai 
pokalbio apie klasių kovą įkarštyje pasigirsdavo kalbos apie 
„brazilišką kanibalizmą“ arba revoliucinį afroamerikietiškų 
kultų vaidmenį. 

Klausydamas kalbų apie tuos kultus įsitikinau, kad ir ideo- 
loginė srovė čia sukasi į priešingą pusę. Ji rodė vidines švy- 
tuoklines migracijas, kai skurdžiai iš šiaurės, atvykę į pramo- 
ninius pietus, milžiniškose metropolijose virsdavo liumpenpro- 
letarais ir, apsvaiginti smogo, praradę viltį, grįždavo atgal į 
šiaurę, kad po metų vėl bėgtų į pietus. Tačiau tas švytavimas 
daugelį palikdavo didžiuosiuose miestuose ir juos įtraukdavo 
autochtoninės bažnyčios, spiritizmas, afrikietiškų dievybių iš- 
kvietimo seansai... Čia Amparo draugai suskildavo: vieniems 


* Šiaurės Brazilijos piemenys (port.). 


UMBERTO ECO iš FUKO ŠVYTUOKLĖ 185 


tai reiškė grįžimą prie ištakų, pasipriešinimą baltųjų pasau- 
liui, kiti kultą laikė kvaišalais, kuriais valdančioji klasė laikė 
pažabojusi milžinišką revoliucijos potencialą, tretiems jie at- 
rodė nelyginant puodas, kuriame lydėsi baltieji, indėnai ir neg- 
rai, tačiau to rezultatas jiems dar atrodė miglotas ir neaiškus. 
Amparo nuomonė buvo tvirta: religija visur yra opijus liaudžiai, 
o tuo labiau pseudogentiniai kultai. Kai laikydavau apglėbęs 
jos liemenį „escolas de samba“, kur kartu su kitais šokėjais 
brėždavau nepakeliamo būgnų ritmo mušamas sinusoides, 
jausdavau, kad su šiuo pasauliu ji suaugusi pilvo raumenimis, 
širdimi, galva, šnervėmis... O kai išeidavome, ji pirmoji pradė- 
davo sarkastiškai, pagiežingai analizuoti tą laipsniško, savaitė 
po savaitės, mėnuo po mėnesio, pasinėrimo į karnavalo apei- 
gas gilų, nevaldomą religingumą. „Jos tokios pat gentinės ir 
raganiškos, - sakydavo su revoliucine panieka, — kaip ir futbo- 
lo apeigos, verčiančios vargšus švaistyti savo kovinę energiją 
ir maištingumą apžavams ir raganavimui, kuriais visų įmano- 
mų pasaulio dievų prašo priešininko gynėjo mirties, užmiršę 
viešpatavimą tų, kurie skatina jų džiūgavimą ir pasmerkia iliu- 
zijų pasauliui.“ 

Pamažu praradau skirtingumo pojūtį. Taip pat, kaip palaips- 
niui įpratau nebeieškoti rasių tame pasaulyje veidų, pasako- 
jančių šimtmečius trukusias nevaldomo maišymosi istorijas. 
Atsisakiau suprasti, kur yra pažanga, kur - maištas, o kur, kaip 
sakydavo Amparo draugai, kapitalo žabangos. Kaip galėjau 
mąstyti europietiškai, sužinojęs, kad kairiųjų ekstremistų vil- 
tis palaiko šiaurės rytų regiono vyskupas, įtariamas jaunystėje 
prijautęs nacizmui, o dabar su nepalaužiamu tikėjimu nešan- 
tis aukštai iškeltą maišto deglą, tuo sukrėsdamas ir įbauginda- 
mas Vatikaną bei plėšriąsias Volstryto žuvis, o džiaugsmu už- 
degdamas širdis ateistų proletarų mistikų, nugalėtų grėsmin- 
gos ir saldžios Gražiosios Mergelės, kuri persmelkta septynių 
skausmų žvelgė į savo tautos kančią. 

Vieną rytą, išklausę seminarą apie liumpenproletariato kla- 
sinę sandarą, su Amparo važiavome pajūriu. Pakrantėje pa- 
mačiau votyvas: žvakes, baltas pintines. Amparo pasakė, kad 
tai aukos Yemanja, vandenų deivei. Ji išlipo iš mašinos, pri- 
siartino prie mūšos linijos ir keletą akimirkų tylėjo. Paklau- 
siau, ar ji tuo tiki, o ji piktai atšovė, kaip galima tuo tikėti. Ir 
pridūrė: „Senelė atvesdavo mane čia, prie jūros, ir melsdavo 
deivę, kad aš augčiau graži, gera ir laiminga. Kuris jūsų filoso- 
fas, kalbėjęs apie juodus katinus ir koralus, pasakė „tai netie- 
sa, bet aš tuo tikiu“? Aš tuo netikiu, bet tai - tiesa“. Tą dieną 
nusprendžiau taupyti ir nuvažiuoti į Bahiją. 


Dabar jau žinau, kad būtent tada pamažu įkliuvau į panašumo 
pinkles: viskas galėjo turėti paslaptingų analogijų su viskuo. 

Grįžęs į Europą, šią metafiziką paverčiau mechanika, todėl 
ir pakliuvau į spąstus, kuriuose dabar esu. Tačiau anuomet 
klaidžiojau prieblandoje, kurioje išnyksta skirtumai. Rasistiškai 
maniau, kad kitų tikėjimas stipriam žmogui yra tik proga ma- 
loniems svaičiojimams. 

Išmokau ritmų, būdų išlaisvinti kūną ir protą. Taip galvojau 
tą vakarą periskope, kai kovodamas su galūnių tirpuliu judė- 
jau tarytum muščiau ag0g0. Sakiau sau: „Matai, kad išsilais- 
vintum iš to, kas nepažinta, galios, pačiam sau parodytum, jog 
tuo netiki, tu priimi apžavus“. Lyg prisiekęs ateistas, kuris, naktį 
pamatęs velnią, taip ateistiškai mąsto: „Jis neegzistuoja, tai — 
mano jaudrintų jausmų iliuzija, gal būsiu ko suvalgęs, tačiau 
jis to nežino ir tiki savąja atvirkščia teologija. Kas galėtų išgąs- 
dinti jį, įsitikinusį savo buvimu?“ Persižegnoj), ir jis, lengvati- 
kis, išnyksta lyg žybtelėjusi siera. 

Man atsitiko kaip tam gudragalviam etnologui, kuris ilgus 
mui, visiems papasakojo, kad žŽmogiena labai skani. Neatsa- 
kingas žingsnis, nes žinojo, kad jam niekada neteks jos para- 

gauti. Kol kas nors, ištroškęs tiesos, neparagaus jo paties. O 
ryjamas gabalėlis po gabalėlio jis jau nebežinos, kieno tiesa, ir 
tik vilsis, kad tos apeigos yra geros ir bent pateisina jo mirtį. Ir 
aš tą vakarą privalėjau tikėti, kad Planas yra tikras, priešingu 
atveju pastaruosius dvejus metus būčiau buvęs visagalis pikty- 
binio slogučio kūrėjas. Verčiau tebus slogutis tikrove, nes jei 
kas yra tikra, tai yra tikra, ir tu čia niekuo dėtas. 


24 


Sauvez la faible Aischa des vertiges de Nahash, sauvez la plaintive 
Hėva des mirages de la sensibilité, et que les Khėrubs me gardent. * 
(Josėphin Pėladan „Comment on devient Fée“, Paryžius, Chamuel, 
1893, p. XIII) 


Taip vis giliau klimpdamas į panašumų gelmes gavau Belbo 
laišką. 


Brangus Kazaubonai, 
tik neseniai sužinojau, kad jūs Brazilijoje, buvau pametęs jūsų 
pėdsaką, nežinojau net, jog baigėte universitetą (sveikinu), bet 
Pilado bare iš draugų gavau jūsų koordinates. Manau, kad tu- 
rėtumėt žinoti kai kuriuos naujus faktus, susijusius su ta ne- 
lemta pulkininko Ardenčio istorija. Praėjo, rodos, daugiau kaip 
dveji metai, bet dar sykį prašau atleisti, kad tą rytą nenorėda- 
mas įvėliau jus į bėdą. 

Jau buvau beveik pamiršęs tą bjaurią istoriją, tačiau prieš dvi 


* Gelbėkite silpnąją Aišą nuo Nahaš svaigulių, gelbėkite verksnę Hevą nuo jaudulingumo 
vizijų, ir tesaugo mane cherubinai. (Pranc. ) 

savaites buvau nukeliavęs į Montefeltrą ir aplankiau San Leo 
tvirtovę. Aštuonioliktajame amžiuje ji, atrodo, priklausė po- 
piežiui ir šis ten buvo įkalinęs Kaliostrą, celėje be durų (į ją 
pirmą ir paskutinį kartą patekdavai pro angą lubose), tik su lan- 
geliu, pro kurį pasmerktasis galėjo matyti dvi kaimelio bažny- 
čias. Ant gulto, kur miegojo ir mirė Kaliostras, pamačiau puokštę 
rožių. Man pasakė, jog jo šalininkų vis dar atvyksta į šią jo kan- 
čios vietą. Kaip sužinojau, vieni uoliausių piligrimų yra Milano 
misteriosofinių studijų draugijos „Picatrix“ nariai. Draugija lei- 
džia žurnalą, pavadintą - įvertinkite išradingumą! - „Picatrix“. 

Žinote, kad domiuosi tokiomis keistenybėmis, todėl Milane 
nusipirkau vieną „Picatrix“ numerį, kuriame perskaičiau, jog po 
kelių dienų įvyks Kaliostro dvasios kvietimo apeigos. Nuėjau. 

Sienas dengė vėliavos su kabalistiniais ženklais, visur buvo 
pilna apuokų ir pelėdų, skarabėjų ir ibių, ir dar įvairių nežino- 
mos kilmės rytietiškų dievybių. Salės gilumoje stovėjo pakyla, 
prieš ją degė į kelmus įstatyti deglai, toliau buvo altorius su 
trikampiu paveikslu ir dviem statulėlėm, Izidės ir Ozirio, prie 
jo -ratu sustatytos Anubio statulėlės, Kaliostro portretas (kie- 
no kito galėjo būti!), paauksuota mumija, panaši į Cheopso, 
dvi penkiašakės žvakidės, gongas, kabantis ant dviejų stačių 
žalčių, pastovas ant hieroglifais išmargintu audeklu užtiestos 
pakylos, dvi karūnos, du trikojai, lagaminėlis, sostas, krėslas — 
septynioliktojo amžiaus imitacija, keturios kėdės lyg per ban- 
ketą pas Notingamo šerifą, žvakės, žvakelės, didžiulės žvakės, 
viskas nepaprastai dvasinga. 

Žodžiu, įeina septyni klierikučiai su raudonomis sutanomis 
ir deglais, o už jų — mišių laikytojas, kuris, atrodo, yra ir „Pi- 
catrix“ direktorius, vardu Brambila, vilkintis rožiniais ir žals- 
vais drabužiais, už jo - globotinė arba mediumė, o paskui ją — 
šeši patarnautojai, baltais drabužiais, atrodantys lyg daug Ni- 
neto Davolio kopijų, tačiau su dieviškomis infulomis, jei prisi- 
menate mūsų poetus. 

Brambila užsideda ant galvos tiarą su pusmėnuliu, griebia 
apeiginį kalaviją, nubrėžia ant pakylos magiškus ženklus, 1š- 
kviečia keletą angeliškųjų dvasių, kurių vardai baigiasi „el“, ir 
čia prisimenu pseudosemitinę velniavą iš Ingolfo pranešimo, 
tačiau tai trunka tik akimirką, paskui mintys nukrypsta kitur, 
nes kaip tik tuo metu kažkas įvyksta: mikrofonai ant pakylos 
sujungiami su sintonizatoriumi, kuris turėtų gaudyti erdvėje 
sklandančias bangas, tačiau operatorius, tas su infula, matyt, 
apsirinka ir pirma pasigirsta disko muzika, o po to - Maskvos 
radijo stotis. Brambila atidaro sarkofagą, ištraukia iš jo gri- 
moire ir mojuodamas smilkytuvu sušunka: „Viešpatie, teatei- 
nie tavo karalystė“. Atrodo, kad jam pavyksta, nes Maskvos 
radijas nutyla, bet magiškiausią akimirką ir vėl pasigirsta ap- 
girtusių kazokų daina, žinote, tų, kur šoka braukdami užpaka- 
liais per žemę. Brambila šaukiasi Clavicula Salomonis, ant tri- 
kojo uždega pergamentą, vos nesukelia gaisro, iškviečia kele- 
tą dievybių iš Karnako šventyklos, įžūliai pareikalauja užkelti 
jį ant Egzodo akmens kubo ir primygtinai kviečia kažkokį Bi- 
čiulį 39, matyt, gerai pažįstamą susirinkusiems, nes per salę 
nuvilnija nerimo banga. Viena žiūrovė nualpsta, jos akiduo- 
bėse matyti tik akių baltymai, žmonės šaukia: „Daktarą, dak- 
tarą!“, tuo metu Brambila kreipiasi į Penkiakampio galias ir 
mediumė, septynioliktojo amžiaus krėslo kopijoje sėdinti me- 
diumė pradeda nerimti, dejuoti. Brambila atsistoja jai už nu- 
garos ir godžiai ima klausinėti, teisingiau, klausinėja Bičiulį 
39, kuris, kaip tą akimirką supratau, ir yra pats Kaliostras. 

Čia prasideda neramioji dalis, mergina tikrai vargsta ir kan- 
kinasi, prakaituoja, dreba, lemena, taria sakinių nuotrupas, 
kalba apie šventyklą, apie duris, kurias reikia atidaryti, apie 
artėjantį jėgos sūkurį, kad reikia kopti į Didžiąją Piramidę. 
Brambila ant pakylos nerimsta, muša gongą ir garsiai kviečia 
Izidę, aš mėgaujuosi spektakliu, tik staiga išgirstu, kaip mergi- 
na dūsaudama ir stenėdama prabyla apie šešis antspaudus, šim- 

tą dvidešimt laukimo metų ir trisdešimt šešis nematomuosius. 
Nėra abejonės, ji kalba apie Proveno pranešimą. Tikiuosi iš- 
girsti ką nors daugiau, tačiau mergina išsekusi susmunka ant 
grindų, Brambila glosto jai kaktą, smilkytuvu palaimina susi- 
rinkusius ir pasako, jog apeigos baigtos. 

Jaučiuosi kiek sukrėstas, noriu sužinoti daugiau, todėl ban- 
dau prisiartinti prie merginos, kuri jau atsigavo, užsimetė nu- 
triušusį apsiaustą ir ėjo pro šonines duris. Jau ketinau paliesti 
jos petį, tik pajutau, kaip kažkas suėmė mano ranką. Atsisuku 
ir pamatau komisarą de Andželį, kuris pataria dabar jos ne- 
trukdyti, žino, kur galima ją rasti. Jis pakviečia mane kavos. 
Priimu kvietimą, bet jaučiuosi lyg gavęs smūgį žemiau juostos, 
ir tam tikra prasme taip ir yra. Bare jis paklausia, kodėl ten 
nuėjau ir kodėl norėjau pasikalbėti su mergina. Įtūžęs atšau- 
nu, kad mūsų šalyje nėra diktatūros ir galiu kalbėtis su kuo 
patinka. Jis atsiprašo ir paaiškina: Ardenčio istorijos tyrimas 
atsidūrė aklavietėje, tačiau jie pabandė pasekti jo pėdomis vieš- 
nagės Milane metu, per tas dvi dienas iki susitikimo „Gara- 
mond“ leidykloje ir su paslaptinguoju Rakoskiu. Po metų jiems 
atsitiktinai nusišypsojo laimė ir paaiškėjo, kad kažkas matė 
Ardentį išeinantį iš „„Picatrix“ buveinės kartu su mediume. Kita 
vertus, toji mediumė jau buvo patekusi į policijos akiratį, nes 
gyveno kartu su tipu, žinomu policijos narkotikų skyriui. 

Pasakiau, kad atėjau čia atsitiktinai ir nustebau išgirdęs ją 
kalbant apie šešis antspaudus, apie kuriuos buvau girdėjęs iš 
pulkininko. Jis nusistebėjo, kad po dvejų metų vis dar prisi- 
menu pulkininko žodžius, juolab kad tvirtinau, jog mūsų po- 
kalbis buvo miglotas, apie tamplierių lobį. Atsakiau, kad pul- 
kininkas kalbėjo apie lobį, tarytum saugomą šešių antspaudų, 
tačiau tuomet man tai neatrodė svarbu, nes visus lobius saugo 
septyni antspaudai ir aukso skarabėjai. Tuomet de Andželis 
pasakė nesuprantąs, kodėl mane taip sujaudino mediumės žo- 
džiai, jei visus lobius saugo aukso skarabėjai. Paprašau nesi- 

elgti su manim kaip su recidyvistu, jis keičia toną ir pradeda 
juoktis sakydamas, kad merginos žodžiuose nemato nieko keis- 
to, nes Ardentis, matyt, pasakojo jai savo fantazijas, gal norė- 
damas pasinaudoti ja kaip tarpininku kokiam nors astraliniam 
ryšiui, kaip toje aplinkoje įprasta sakyti. „Mediumas - tai kem- 
pinė, fotoplokštelė, jo pasąmonė, matyt, panaši į pramogų par- 
ką“, — taip pasakė de Andželis. „Picatrix“ turbūt visus metus 
plauna jai smegenis ir nieko keisto, kad apimta transo mergi- 
na viską daro tikrai, neapsimetinėja, tarsi išprotėja: mato kaž- 
kada jai įteigtus vaizdus. 


Tačiau po dviejų dienų de Andželis ateina į leidyklą ir sako 
man: kaip keista, kitą dieną jis nuėjęs aplankyti merginos, o 
jos nebėra. Klausė kaimynų — niekas jos nematė maždaug nuo 
tos popietės, kai vyko apeigos. Jam pasirodo įtartina, įeina į 
butą, randa jį sujauktą, paklodė ant grindų, pagalvės kampe, 
išmėtyti laikraščiai, stalčiai tušti. Dingo abu, ji ir jos draugelis, 
meilužis ar sugyventinis — vadinkite kaip patinka. 

De Andželis sako man verčiau pasakyti viską, ką Žinau, mer- 
gina labai keistai išgaravo, o to gali būti tik dvi priežastys: ar- 
ba kas nors suprato, kad jis, de Andželis, ją sekė, arba paste- 
bėjo, kad kažkoks Jakopas Belbas norėjo su ja pasikalbėti. To- 
dėl jos žodžiai transo metu gal yra rimta, ir net Jie, kad ir kas 
jie būtų, iki tol nesupratę, kiek daug ji žino. „Kokiam nors 
mano kolegai dar gali šauti į galvą, kad jūs ją nužudėte, - pri- 
dūrė maloniai šypsodamasis, — todėl, manau, sutiksite, jog 
mums paranku susivienyti.“ Man baigėsi kantrybė, nors, Die- 
vas mato, esu labai kantrus žmogus, ir paklausiau, kodėl nera- 
dus žmogaus namuose reikia manyti, kad jis nužudytas, o jis 
savo ruožtu paklausė, ar prisimenu pulkininko istoriją. Tuo- 
met pasakiau, jei ją kas ir bus užmušęs ar pagrobęs, tai atsiti- 
ko tą vakarą, kai buvau su juo, o jis patarė nebūti tokiam tik- 
ram, juk išsiskyrėme apie vidurnaktį ir jis nežino, ką veikiau 

po to. Paklausiau, ar jis kalba rimtai, o jis paklausė, ar aš nie- 
kada neskaičiau detektyvinių romanų ir nežinau, kad policija 
iš principo turi įtarti kiekvieną, kuris neturi tokio ryškaus alibi 
kaip sprogimas Hirošimoje. Ir kad jis duoda nukirsti galvą, jei 
aš turiu kokį alibi — tarp pirmos nakties ir kitos dienos ryto. 

Kazaubonai, nežinau, gal reikėjo jam viską papasakoti, bet 
mūsų krašto žmonės užsispyrę ir nemoka trauktis. 

Rašau jums todėl, kad, jei aš radau jūsų adresą, taip pat jį 
gali rasti ir de Andželis. Jei jis jus ras, bent žinosite, ką jam 
sakiau, bet mano žodžiai neatrodo labai įtikinami, todėl, jei 
norite, galite jam viską papasakoti. Atleiskit, man gėda, jau- 
čiuosi it koks sąmokslininkas, ieškau bent kiek tauresnio pasi- 
teisinimo ir nerandu. Gal dėl savo kaimiškos prigimties, bjau- 
rūs žmonės tie mūsų kaimiečiai. 

Visa ta istorija, vokiškai tariant, - unheimlich*. 

Jūsų Jakopas Belbas 


25 


„tų paslaptingų įšventintųjų jau labai daug, jie ryžtingi, kupini są- 
mokslo dvasios: jėzuitizmas, magnetizmas, martinizmas, filosofinis 
akmuo, somnambulizmas, eklektizmas - viskas iš jų atsirado. 


(C.-L. Cadet-Gassicourt „Le tombeau de Jacgues de Molay“, Pa- 
ryžius, Desenne, 1797, p. 91) 


Laiškas mane sukrėtė. Ne todėl, kad būčiau bijojęs de Andželo 
paieškos, kurgi ne, kitame Žemės pusrutulyje, o dėl mažiau 
apčiuopiamų priežasčių. Tuomet maniau, kad mane suerzino 
tas rikošetu sugrįžtantis pasaulis, kurį palikau. Dabar žinau, 


* Baisi, kraupi, nepaprasta (vok.). 

jog mane sujaudino eilinės nesuskaičiuojamų panašumų pin- 
klės, analogijos nuojauta. Instinktyviai pagalvojau, kad Bel- 
bas su savo amžina baime mane vargina. Nutariau viską pa- 
miršti, o Amparo apie laišką nė neužsiminiau. 

Po dviejų dienų gavau antrą Belbo laišką, turėjusį mane nu- 
raminti. 

Istorija su mediume baigėsi gana tikėtinai. Vienas policijos 
informatorių papasakojo, kad merginos meilužis patekęs į ne- 
malonę dėl narkotikų siuntos, kurią pats pardavinėjo dalimis, o 
ne atidavė už ją jau sumokėjusiam didmenininkui. Ten tokie 
dalykai labai griežtai vertinami. Gelbėdamas kailį, jis išgaravo. 
Natūralu, kad su juo ir jo moteris. Vėliau, naršydamas po jų 
bute likusius laikraščius, de Andželis radęs „Picatrix“ pakrai- 
pos žurnalų, su raudonai pabraukytais straipsniais. Vienas iš jų 
buvo apie tamplierių lobį, kitas — apie rozenkreicerius, kurie 
gyveno pilyje, oloje ar dar velniai žino kur. Ten buvo parašyta ir 
„post 120 annos patebo“, o vadinami jie trisdešimt šešiais ne- 
matomaisiais. Tada de Andželis viską suprato. Mediumė mito 
ta rašliava (kaip ir pulkininkas), o vėliau, transo metu, ją atrajo- 
davo. Byla baigta ir perduota narkotikų skyriui. 

Belbo laiškas atnešė palengvėjimą. De Andželio paaiškini- 
mas atrodė pats praktiškiausias. 


Tą vakarą periskope mąsčiau, kad viskas, matyt, vyko gerokai 
kitaip: gal mediumė pasakė kažką, ką girdėjo iš Ardenčio, bet 
ko niekada nerašė jokie žurnalai ir ko niekas neturėjo Žinoti. 
Tarp „Picatrix“ narių turbūt buvo žmogus, kuris, norėdamas 
nutildyti pulkininką, jį pašalino. Tas pats žmogus, supratęs, kad 
Belbas nori pasikalbėti su mediume, ją irgi pradangino. Vė- 
liau, kad suklaidintų tyrimą, pašalino ir jos meilužį, o policijos 
informatoriui liepė papasakoti istoriją apie pabėgimą. 

Būtų taip paprasta, jei būtų buvęs Planas. Bet kaip jis galėjo 
būti, juk mes patys jį sukūrėme, ir daug vėliau. Ar gali tikrovė 

ne tik peraugti pramaną, bet ir jį pralenkti, kitaip tariant, eiti 
pirma jo, kad ištaisytų tą žalą, kurią padarys pramanas. 


"Tačiau tuomet Brazilijoje laiškas sukėlė kitokių minčių. Vėl pa- 
jutau, jog kažkas kažką primena. Ruošdamasis kelionei į Bahi- 
ją, vieną popietę nutariau pasivaikščioti po knygynus ir kulto 
parduotuves, kuriomis iki tol nesidomėjau. Kai kurios iš jų bu- 
vo kone slaptos, užverstos statulėlėmis ir stabais. Nusipirkau 
Yemanjá perfumadores: mistinių bjauraus kvapo smilkalų spira- 
lių, lazdelių, indelių su purškiamu salsvu skysčiu, pavadintu 
Šventąja Jėzaus Širdimi, pigių amuletų. Radau ir daugybę kny- 
gų: vienos - tikintiesiems, kitos — juos tyrinėjantiems, o viskas 
buvo suversta į vieną krūvą — vadovai, kaip išvaryti velnią, „Co- 
mo adivinhar o futuro na bola de cristal“*, antropologijos va- 
dovėliai. Ten buvo ir monografija apie rozenkreicerius. 

Visa akimirksniu susimaišė: šėtono garbinimo ir mauriškos apei- 
gos Jeruzalės šventykloje, afrikietiški raganiai šiaurės rytų regio- 
no liumpenproletariatui, Proveno pranešimas su savo šimtu dvi- 
dešimt metų ir šimtas dvidešimt rozenkreicerių ordino metų. 

Tapau gyvu plaktuvu, tinkamu tik plakti visokiems gėrimams, 
ar tik sukėliau trumpąjį jungimą, užmynęs jau seniai susipy- 
nusių tarpusavyje įvairiaspalvių laidų raizgalynę? Nusipirkau 
knygą apie rozenkreicerius. Vėliau pagalvojau, kad tuose kny- 
gynėliuose užtrukęs ilgėliau būčiau sutikęs bent dešimt pulki- 
ninkų Ardenčių ir tiek pat mediumų. 

Grįžau namo ir Amparo oficialiai pareiškiau, kad pasaulis 
pilnas išsigimėlių. Ji pažadėjo suteikti man paguodos ir dieną 
baigėme, kaip liepia gamta. 


Baigėsi septyniasdešimt penktieji. Nutariau užmiršti panašu- 
mus ir visas savo jėgas skirti darbui. Galų gale privalėjau dės- 


tyti ne rozenkreicerių, o italų kultūrą. 


* „Kaip pamatyti ateitį stiklo rutulyje“ (port.). 

Pasinėriau į humanizmo filosofiją, atradau, kad, vos išnirę 
iš viduramžių tamsybių, šiuolaikiniai pasauliečiai nesugalvojo 
nieko geriau, kaip imtis Kabalos ir magijos. 

Dvejus metus bendravęs su humanistais, kurie formulėmis 
norėjo įtikinti gamtą elgtis taip, kaip toji nė nemanė elgtis, 
sulaukiau žinių iš Italijos. Mano buvę draugai, ar bent kai ku- 
rie iš jų, Šaudė į smilkinius tiems, kurie su jais nesutiko, kad 
įtikintų žmones elgtis taip, kaip šie nė nemanė elgtis. 

Negalėjau suprasti. Nutariau, jog dabar jau priklausau Tre- 
čiajam pasauliui, ir išsiruošiau į Bahiją. Išvykau su „Renesan- 
so kultūros istorija“ ir knyga apie rozenkreicerius, kuri dar 
neatskirtais lapais dulkėjo knygų lentynoje. 


26 


Visos žemės tradicijos yra iš vienos motininės, pamatinės tradicijos, 
kuri pačioje pradžioje atskleista nuodėmingajam Žmogui ir jo pir- 
miesiems palikuonims. 

(Louis-Claude de Saint Martin „De l'esprit des choses“, Paryžius, 


Laran, 1800, II, „De Y'esprit de traditions en général“) 


Ir išvydau Salvadorą, Salvador da Bahia de Todos os Santos, 
„juodąją Romą“, su jo trim šimtais šešiasdešimt penkiomis baž- 
nyčiomis ant kalvų arba pakrantėje, kuriose garbinami afri- 
kietiškojo panteono dievai. 

Amparo pažinojo vieną naif pakraipos dailininką, ant dide- 
lių medžio plokščių tapantį biblinių ir apokaliptinių vizijų pil- 
nus paveikslus, spindinčius kaip viduramžių miniatiūros, su 
koptų ir bizantiečių elementais. Aišku, jis buvo marksistas, kal- 
bėjo apie greit įvyksiančią revoliuciją, o dienas leido Nosso 
Senhor do Bomfim šventyklos zakristijoje, kur triumfavo tuš- 

tumos baimė, nes ji lyg žuvis žvynais buvo aplipusi votyvomis. 
Jos karojo palubėje, jomis buvo nubertos sienos: mistiškas si- 
dabrinių širdžių, medinių kojų ir rankų protezų, - vaizdų su 
laimingais išsigelbėjimais iš siaučiančių audrų, jūrų tornado ir 
verpetų mišinys. Su juo nuėjome į kitos bažnyčios zakristiją, 
pilną didelių kvapnių palisandro baldų. „Kas tame paveiksle, 
šventas Jurgis?“ — paklausė Amparo zakristijono. 

Zakristijonas pažvelgė į mus lyg sąmokslininkas: „Jį vadina 
šventu Jurgiu, ir verčiau taip jį vadinti, nes klebonas supyks, 
bet iš tiesų tai Oxossi“. 


Dvi dienas su dailininku lankėme navas ir klostrus, juosiamus 
lyg sidabro indai ištapytais fasadais, dabar jau pajuodusiais ir 
susidėvėjusiais. Mus lydėdavo susiraukšlėję, šlubi tarnai, zak- 
ristijos sirgo aukso ir melchioro, sunkių skrynių ir brangių rė- 
mų liga. Prie sienų stovėjo stiklinės skrynios su žmogaus dy- 
džio šventųjų statulomis, plūstančiomis krauju, rubino lašais 
nusagstytomis atviromis žaizdomis, kančios iškreipti Kristūs, 
nuo hemoragijos raudonomis kojomis. Vėlyvojo baroko auk- 
siniame švytėjime regėjau angelus etruskų veidais, romėniš- 
kus grifus ir rytietiškas sirenas, puošiančias kapitelių viršūnes. 

Vaikštinėjau senomis gatvėmis, pakerėtas skambių vardų: 
Rua da Agonia, Avenida dos Amores, Iravessa de Chico Dia- 
bo... Atvykau į Salvadorą kaip tik tuo metu, kai vyriausybė ar- 
ba kažkas jos vardu pradėjo valyti senamiestį, uždarydama 
tūkstančius ten buvusių viešnamių, bet darbas buvo dar tik 
įpusėjęs. Masyvių, tuščių, susigėdusių dėl savo prabangos baž- 
nyčių papėdėje dar driekėsi dvokiantys skersgatviai, pilni juo- 
daodžių penkiolikmečių prostitučių, afrikietiškus saldumynus 
parduodančių senių, išsirikiavusių ant šaligatvių su savo ga- 
ruojančiais puodais, sutenerių, šokančių prie nutekamųjų grio- 
vių pagal iš gretimo baro sklindančią tranzistoriaus muziką. 
Senieji kolonizatorių namai su jau išsitrynusiais herbais buvo 
paversti viešaisiais namais. 

Trečiąją dieną palydėjom savo vadovą į viešbutį jau sutvar- 
kytoje aukštutinio miesto dalyje, gatvėje, pilnoje brangių anti- 
kvarinių krautuvėlių. Jis sakė turįs susitikti su vienu italu, ku- 
ris, nesiderėdamas dėl kainos, pirko vieną jo paveikslą, dviejų 
metrų aukščio ir trijų metrų pločio, kuriame spindulingoji an- 
gelų kariuomenė kovėsi paskutiniame mūšyje prieš kitus le- 
gionus. 


Taip susipažinome su ponu Aljė. Nepriekaištinga eilutė su dvi- 
eiliu švarku, nepaisant kaitros, rausvas veidas su akiniais auksi- 
niais rėmais, sidabru apšarmoję plaukai. Jis pabučiavo Amparo 
ranką kaip tas, kuris nežino kito būdo pasveikinti moterį, ir už- 
sakė šampano. Dailininkui reikėjo eiti, Aljė jam įteikė pluoštą 
kelionės čekių ir paprašė pristatyti paveikslą į viešbutį. Likome 
pasikalbėti. Aljė kalbėjo taisyklinga portugalų kalba, tačiau jos 
mokėsi Lisabonoje, o tai dar labiau paryškino jo kitai epochai 
priklausančio kilmingo pono įvaizdį. Paklausė apie mus, tarė, 
kad mano pavardė, matyt, ženevietiška, susidomėjo Amparo 
istorija, nežinia kaip atspėjęs, kad ji kilusi iš Resifės. Apie savą- 
ją kilmę kalbėjo miglotai. „Esu kaip ir vienas iš čiabuvių, — 
tarė. — Manyje sumišę daugybės rasių genai... Vardas — itališ- 
kas, pagal vieno protėvių turėtą dvarą. Taip, gal aristokratiškas, 
bet ar mūsų laikais kam nors tai rūpi? Į Braziliją atvykau pa- 
smalsauti. Mano aistra — visos Tradicijos formos.“ 

Pasakė, kad Milane, kur jau jau keletą metų gyvena, turi 
turtingą religijotyros biblioteką. 

— Kai grįšite, kviečiu mane aplankyti, turiu daug įdomaus: 
nuo afrobraziliškų apeigų iki Izidės kultų ankstyvojoje impe- 
rijoje. 

— Dievinu Izidės kultus, - tarė Amparo, kuri iš puikybės daž- 
nai apsimesdavo paika. — Turbūt jūs viską apie juos žinote. 

Aljė atsakymas buvo labai kuklus. 

— Tik tą truputį, kurį pačiam teko matyti. 

Amparo pabandė atsikovoti padėtį: 

— Argi jie egzistavo ne prieš du tūkstančius metų? 

— Nesu toks jaunas kaip jūs, - nusišypsojo Aljė. 

— Kaip Kaliostras, - pajuokavau. — Juk tai jis kartą eidamas 
pro Nukryžiuotąjį šnipštelėjo tarnui: „Juk patariau tam žydui 
pasisaugoti, bet jis manęs nepaklausė“. 

Aljė sustingo, išsigandau per šiurkščiai pajuokavęs. Puoliau 
atsiprašinėti, bet mūsų svečias pertraukė mane, raminamai šyp- 
sodamasis. 

— Kaliostras buvo intrigantas, nes gerai žinoma, kur ir kada 
jis gimė, be to, jo gyvenimas nebuvo ilgas. Jis gyrėsi. 

— Taip ir maniau. 

— Kaliostras buvo intrigantas, - pakartojo Aljė, - bet tai ne- 
reiškia, kad nebuvo ar nėra išrinktųjų, galėjusių nugyventi ne 
vieną gyvenimą. Šiuolaikinis mokslas apie senėjimo procesus 
žino taip mažai, kad mirtingumas gali būti tiesiog blogo išsila- 
vinimo padarinys. Kaliostras buvo intrigantas, bet grafas Sen 
Žermenas toks nebuvo ir sakydamas, kad kai kurių chemijos 
paslapčių išmoko iš senovės egiptiečių, jis galėjo ir nemeluoti. 
Tačiau niekas netikėjo jo istorijomis, todėl iš pagarbos pašne- 
kovams jis apsimesdavo juokaująs. 

— O jūs apsimetate juokaująs, norėdamas mus įtikinti, kad 
sakote tiesą, - tare Amparo. 

— Jūs ne tik graži, bet ir nepaprastai įžvalgi, - atsakė Aljė. — 
Meldžiu, netikėkit manim. Jei stočiau prieš jus visame savo 
amžių dulkių spindesyje, jūsų grožis staiga nuvystų, o negalė- 
čiau sau to atleisti. 

Amparo buvo nugalėta, mane nudiegė pavydas. Pakreipiau 
kalbą apie bažnyčias ir matytą šventą Jurgį - Oxossi. Aljė pa- 
sakė, kad būtinai turime nueiti į candomblė. 

— Neikite ten, kur iš jūsų prašo pinigų. Tikrosios vietos — 
tos, kur iš jūsų nereikalauja nieko, net tikėti. Tik pagarbos ir 
pakantumo tikėjimui, tokio pat, su kokiu jie priima jūsų neti- 
kėjimą. Kai kurie pai ar mūe-de-santo atrodo lyg ką tik išėję iš 

dėdės Tomo trobelės, bet yra taip pat išsilavinę, kaip Griga- 
liaus universitetą baigę teologai. 

Amparo padėjo delną ant jo plaštakos. 

— Nuveskite mus! Prieš daug metų kartą buvau nuėjusi į um- 
banda palapinę, bet prisimenu tik didelį nerimą... 

Aljė šis prisilietimas, atrodo, suglumino, bet rankos nepatrau- 
kė. Kaip vėliau mačiau jį darant susimąstymo akimirkomis, kita 
ranka išsitraukė iš liemenės kišenėlės mažą aukso ir sidabro 
dėžutę, gal tabakinę ar vaistinėlę, kurios dangtį puošė agatas. 
Ant baro stalelio degė žvakė, ir Aljė lyg atsitiktinai priartino 
prie jos dėžutę. Pamačiau, kaip nuo šilumos agatas išnyko, o jo 
vietoje pasirodė mažytė jūros spalvos paauksuota miniatiūra, 
vaizduojanti piemenaitę su gėlių kraitele. Pavartė ją rankose, 
užsimiršęs, pamaldžiai, tarsi leistų tarp pirštų rožinį. Pastebėjo 
mano susidomėjimą, nusišypsojo ir įsikišo dėžutę atgal į kišenę. 

— Nerimą? Mano mieloji ponia, nenorėčiau, kad jūs pasiro- 
dytumėte esanti ne tik įžvalgi, bet ir labai jautri. Nuostabi sa- 
vybė, kai eina kartu su grožiu ir protu, tačiau pavojinga tiems, 
kurie lankosi tam tikrose vietose, nežinodami, ko ieško ir ką 
ten ras... Kita vertus, nepainiokite umbanda su candomblé. Pas- 
tarosios apeigos — visiškai autochtoninės, kaip sakoma, afro- 
braziliškos, anos — vėlyvas žiedas, išsiskleidęs indėnų apeigoms 
sumišus su ezoterine europietiška kultūra, su mistika, kurią 
pavadinčiau tamplieriška... 

Tamplieriai ir vėl mane surado. Pasakiau Aljė, kad jie buvo 
mano diplominio darbo tema. Jis susidomėjęs įsmeigė į mane 
akis. 

— Įdomus sutapimas, mano jaunasis drauge. Čia, po Pietų 
Kryžiumi, sutikti jauną tamplierių... 

— Nenorėčiau, kad mane laikytumėt jų sekėju... 

— Na ką jūs, pone Kazaubonai, jei žinotumėt, kiek niekšy- 
bės juos supa... 

— Žinau, žinau. 

— Taigi. Bet prieš jums išvykstant turime dar susitikti. 
Sutarėme pasimatyti kitą dieną, visi trys norėjome patyri- 
nėti prie uosto buvusį dengtą turgelį. 


Ir kitą rytą tikrai ten susitikome. Tai buvo žuvų turgus, arabų 
suk, atlaidų mugė, išplitusi nelyginant vėžio užkratas, piktųjų 
jėgų užgrobtas Lurdas, kur tarp atgailos maišelių su išsiuvinė- 
tomis maldomis, pusbrangių akmenų plaštakų su į špygą su- 
raitytais pirštais, koralų šakelių, Nukryžiuotųjų, Dovydo žvaigž- 
džių, ikijudėjiškų religijų lytinių simbolių, hamakų, kilimų, 
krepšių, sfinksų, šventųjų širdžių, bororo genties strėlinių ir 
kriauklinių vėrinių lietaus Žyniai sugyveno su ekstazės apim- 
tais ir stigmų pažymėtais kapucinais. Europos konkistadorų 
mistika maišėsi su blaiviu vergų protu, kaip ir kiekvieno ten 
sutikto oda pasakojo prarastų genealogijų istoriją. 

— Štai iliustracija to, ką etnologijos vadovėliai vadina brazi- 
lišku sinkretizmu, — tarė Aljė. - Oficialaus mokslo požiūriu — 
bjaurus terminas, tačiau savo aukščiausia prasme sinkretiz- 
mas yra vienos einančios per visas religijas, visus mokslus, vi- 
sas filosofijas ir juos maitinančios Tradicijos pripažinimas. Iš- 
minčius yra ne tas, kuris atskiria, o tas, kuris į viena sutelkia 
visus spindulius, kad ir iš kur jie atsklistų... Todėl šie vergai ar 
vergų palikuonys išmintingesni už Sorbonos etnologus. Ar su- 
prantate, ką noriu pasakyti, bent jūs, mano gražioji ponia? 

— Ne protu, - tarė Amparo. - Įsčiomis. Atleiskit, grafas Sen 
Žermenas nebūtų vartojęs tokių žodžių. Norėjau pasakyti, kad 
čia gimiau ir girdžiu... jaučiu tai kažkur... taip, manau, šitoje 
pusėje... 

Ji palietė krūtį. 

— Ką tą vakarą pasakė kardinolas Lambertinis poniai su nuo- 
stabiu deimantiniu kryžiumi iškirptėje? „Koks džiaugsmas mir- 
ti šioje kalvarijoje.“ Norėčiau išgirsti tuos balsus. Dabar turė- 
čiau atsiprašyti jūsų abiejų. Esu iš tų laikų, kai siekdavome 

reikšti pagarbą grožiui, net jei mūsų laukdavo pragaro kan- 
čios. Norėtumėt likti dviese. Pasimatysim. 


— Jis galėtų būti tavo tėvas, - kalbėjau Amparo, vesdamas ją 
pro prekystalius. 

— Net ir mano proprosenelis, juk leido mums suprasti, kad 
jam mažiausia tūkstantis metų. Ar pavyduliauji manęs farao- 
no mumijai? 

— Pavyduliauju kiekvienam, kuris tau susuka galvą. 

— Kaip gražu, juk tai - meilė. 

Kartą, pasakodamas, kaip Jeruzalėje susipažino su Poncijum Pilo- 
tu, jis smulkiai vardijo, kaip atrodė gubernatoriaus namai ir kas bu- 
vo patiekta vakarienės. Roano kardinolas, manydamas, jog klausosi 
prasimanymų, kreipėsi į grafo Sen Žermeno tarną, žilaplaukį doro 
veido senuką: „Mielas drauge, - tarė, - negaliu patikėti tuo, ką kal- 
ba jūsų ponas. Tiek to, tebus, tegamina auksą, sutinku, bet kad jam 
du tūkstančiai metų ir matė Poncijų Pilotą — to jau per daug! Ar 
buvote su juo?“ — „O ne, monsinjore, — nuoširdžiai atsakė tarnas, — 
tarnauju ponui grafui tik keturis šimtus metų.“ 

(Collin de Plancy „Dictionnaire infernal“, Paryžius, Mellier, 1844, 
p. 434) 


Salvadoras mane įtraukė. Viešbutyje būdavau mažai. Vartyda- 
mas knygos apie rozenkreicerius rodyklę, radau nuorodą į 
grafą Sen Žermeną. Taigi, taigi, pagalvojau, tout se tient“. 


* Viskas dera (pranc.). 

Volteras apie jį rašė, kad „c'est un homme qui ne meurt 
jamais et qui sait tout“*, tačiau Prūsijos imperatorius Frydri- 
chas jam atsakė: „C'est un comte pour rire“**. Horacijus Val- 
polis kalbėjo apie jį kaip apie Meksikoje pralobusį italą, ispa- 
ną ar lenką, kuris paskui pabėgo į Konstantinopolį, pagriebęs 
ir savo žmonos papuošalus. Labiausiai tikėtini pasakojimai apie 
ji parašyti ponios de Hosė, Pompadur kambarinės, memua- 
ruose. („Rimtas šaltinis“, - pašaipiai tarė Amparo.) Jis prisis- 
tatydavęs visokiais vardais: Briuselyje - Siurmonu, Leipcige — 
Veldonu, markizu d'Emaru, de Bedmaru ar de Belmaru, gra- 
fu Soltykovu. 1745 metais suimtas Londone, kur garsėjo kaip 
muzikantas, salonuose grojęs smuiku ir klavesinu, bet po tre- 
jų metų Paryžiuje jis jau siūlo savo paslaugas Liudvikui XV 
mainais už gyvenimą Šamboro pilyje, prisistatydamas tinktū- 
rų specialistu. Karalius siunčia jį su diplomatinėmis misijomis 
į Olandiją, šis ten pakliūva į kažkokią bėdą ir vėl pabėga į Lon- 
doną. 1762 metais jis jau Rusijoje, paskui vėl Belgijoje. Ten jį 
sutinka Kazanova, papasakojęs, kaip matęs jį paverčiant mo- 
netą auksu. 1776 metais jis Frydricho II dvare pristato įvairius 
chemijos projektus, o po aštuonerių metų miršta Šlėzvige, pas 
Hesės landgrafą, kur buvo pradėjęs kurti dažų gamyklą. 

Nieko ypatinga, tipiška aštuonioliktojo amžiaus avantiūris- 
to karjera, kurioje mažiau meilužių, nei turėjo Kazanova, ir 
mažiau įspūdingų triukų, nei rodė Kaliostras. Žodžiu, išsky- 
rus kelis atvejus, jis pelno valdovų pagarbą, 0 mainais žada 
alchemijos stebuklus pramoniniu mastu. Išskyrus viena: ima 
sklisti kalbos apie jo nemirtingumą, kurias jis neabejotinai ska- 
tina. Salonuose skamba jo begėdiški pasakojimai apie tolimus 
įvykius lyg būtų matęs juos savo akimis. Savo legendą jis kuria 
grakščiai, beveik nepastebimai. 


* „Tai žmogus, kuris niekada nemirė ir kuris žino viską“ (pranc.). 


** „Tai pajuokos vertas grafas“ (pranc.). 

Mano knygoje buvo ir ištrauka iš Džiovanio Papinio knygos 
„Gogas“, kur aprašyta, kaip grafas Sen Žermenas naktį stovi 
transatlantinio laivo denyje, slegiamas savo tūkstančio metų 
naštos, užplūdusių prisiminimų, pratrūkdamas neviltim kaip 
de Fiunesas ar Borcheso „el memorioso“, tik Papinio knyga 
parašyta 1930 metais. „Nemanykite, jog tokiems kaip aš verta 
pavydėti, - sako grafas Gogui. — Po dviejų trijų amžių nelai- 
mingus nemirtinguosius užvaldo nepagydomas nuobodulys. Pa- 
saulis nesikeičia, žmonės nieko neišmoksta ir kaskart kartoja 
senas klaidas, įvykiai nesikartoja, bet jie panašūs vieni į ki- 
tus... nebėra naujienų, staigmenų, atradimų. Dabar, kai girdi 
mus tik Raudonoji jūra, galiu jums prisipažinti: nemirtingu- 
mas man įkyrėjo. Žemėje nebeturiu paslapčių ir iš žmonių gi- 
minės nieko nebesitikiu.“ 

— Įdomus veikėjas, - pakomentavau. — Akivaizdu, jog mūsų 
Aljė bando su juo susitapatinti. Brandaus amžiaus aristokra- 
tas, tiesa, kiek apvytęs, turintis pinigų, laisvo laiko kelionėms 
ir potraukį į antgamtiškus dalykus. 

— Nuoseklus reakcionierius, turintis drąsos būti dekadentiš- 
kas. Bet verčiau jau jis nei demokratiniai buržua, - tarė Amparo. 

— Woman power, woman power, o paskui ištirpsti nuo rankos 
pabučiavimo. 

— Ilgus amžius jūs mus taip auklėjote. Leiskite vaduotis po 
truputį, palaipsniui. Juk nesakau, kad noriu už jo tekėti. 

— Visa laimė. 


Aljė paskambino kitą savaitę. Pasiūlė tą patį vakarą nueiti į 
terreiro de candomblé. Apeigose negalėsime dalyvauti, nes 7a- 
lorixd nepasitiki turistais, tačiau ji pati mus pasitiks prieš joms 
prasidedant ir viską papasakos. 

Jis atvažiavo mašina ir per favelas nusivežė į kitą kalno pu- 
sę. Namas, prie kurio sustojome, buvo neišvaizdus, panašus į 
pramoninį baraką. Ant slenksčio pasitikęs senas negras ap- 

smilkė mus, kad apsivalytume. Toliau, skurdžiame kiemelyje, 
pamatėme milžinišką pintinę iš didelių palmių lapų, su genti- 
niais gardėsiais — comidas de santo. 

Įėjome į didelę salę su paveikslais ant sienų, votyvomis, af- 
rikietiškomis kaukėmis. Aljė paaiškino salės apstatymą: gilu- 
moje - suolai neįšventintiesiems, arčiau - pakyla muzikantams 
ir kėdės, skirtos Ogū. 

— Tai — pasiturintys žmonės, nebūtinai tikintys, tačiau ger- 
biantys apeigas. Čia Bahija, didysis Žoržė Amadas yra Ogū 
viename iš terreiro. Jį išrinko ansa, karo ir vėjų valdovė... 

— Iš kur kilusios tos dievybės? — paklausiau. 

— Paini istorija. Pirmiausia yra Sudano atšaka, nuo pat ver- 
gijos pradžios įsitvirtinusi šiaurinėje dalyje, iš jos kilo orixás, 
afrikietiškų dievybių, candomblė. Pietinėje dalyje vyrauja bantų 
genčių įtaka, ir tada viskas pradeda maišytis. Šiaurinėje dalyje 
kultai nenutolsta nuo pirmykščių afrikietiškų religijų, o pie- 
tuose pirmykštė macumba išsivysto į umbanda, veikiamą ka- 
talikybės, kardecizmas, europietiškas okultizmas... 

— Taigi šį vakarą tamplierių nebus. 

— Tamplieriai buvo metafora. Bet šį vakarą jų tikrai nebus. 
Sinkretizmo mechanika labai subtili. Ar kiemelyje prie comi- 
das de santo pastebėjote geležinę statulėlę, tarsi velniuką su 
šakėmis, su keletu votyvų? Tai — Exu, jis galingas umbanda 
apeigose, bet ne candomblė. Tačiau jį gerbia candomblė apei- 
gose, jis laikomas pranašiška siela, tarsi iškreiptu Merkurijum. 
Umbanda apeigose Exu jus užvaldo, o čia - ne, bet į jį žiūrima 
palankiai, nes niekada nežinia. Pažvelkite į tą sieną... - jis mos- 
telėjo į dvi statulėles: nuogo indėno, spalvotą, ir seno vergo, 
negro, baltais drabužiais, prisėdusio papypkiuoti. - Tai - ca- 
boclo ir preto velho, mirusiųjų sielos, labai daug reiškiančios 
umbanda apeigose. Kodėl jos čia? Iš pagarbos, į jas nesikrei- 
piama, nes per candomblé užmezgamas ryšys tik su afrikie- 
tiškais orixds, tačiau jos neatstumiamos. 

— Tuomet kas sieja visus tuos tikėjimus? 

— Na, galėtume sakyti, kad per afrobraziliškų kultų apeigas 
įšventintuosius tarytum transe užvaldo aukštesnė būtybė. Can- 
domblė - tai orixás, umbanda — mirusiųjų sielos... 

— Jau buvau užmiršusi savo šalį ir savo kilmę, - tarė Ampa- 
ro. — Viešpatie, Europa ir istorinis materializmas viską ištrynė 
man iš atminties, nors tas istorijas girdėjau iš senelės... 

— Istorinis materializmas? — nusišypsojo Aljė. - Atrodo, bū- 
siu apie jį girdėjęs. Trevyre praktikuotas apokaliptinis kultas? 

Spustelėjau Amparo ranką. 

— Brangioji, no pasarán. 

— Kristau, - sušnibždėjo ji. 

Aljė nesikišdamas klausėsi mūsų tylaus pokalbio. 

— Mieloji, sinkretizmo galia begalinė. Jei norite, galiu pa- 
teikti politinę šios istorijos versiją. Devynioliktajame amžiuje 
įstatymai išlaisvina vergus. Siekiant sunaikinti vergijos pėdsa- 
kus, sudeginami vergų turgaus archyvai. Oficialiai vergai tam- 
pa laisvi, tačiau be praeities. Tada vietoj šeiminės tapatybės 
jie bando atkurti kolektyvinę tapatybę. Grįžta prie ištakų. Toks 
yra jų būdas pasipriešinti, kaip jūs, jaunieji, sakote, valdan- 
čioms jėgoms. 

— Bėt jūs pats ką tik pasakėte, kad čia įpintos ir europietiš- 
kos sektos... — tarė Amparo. 

— Mieloji, grynumas — prabanga, o vergai ima tai, ką randa. 
Bet jie už save atkeršijo. Šiandien jų valdžioje daugiau baltų- 
jų, nei manote. Pirmykščiai afrikietiški kultai turėjo visoms 
religijoms būdingą silpnybę — buvo vietiniai, etniniai, trumpa- 
regiški. Jiems susidūrus su konkistadorų mitais, įvyko stebuk- 
las: atgijo paslaptingi mūsų eros antrojo ir trečiojo amžių kul- 
tai, egzistavę Viduržemio jūros pakrantėse nuo pamažu by- 
rančios Romos imperijos iki Persijos, Egipto, priešjudėjiškos 
Palestinos... Vėlyvosios imperijos laikais į Afriką suplaukia vi- 
sas Viduržemio jūros tikėjimas, ji tampa jo skrynia, jo kon- 

densatorium. Europa pakriko per suvalstybinta krikščionybę, 
o Afrika saugo išminties lobius taip, kaip saugojo juos ir sklei- 
dė dar egiptiečių laikais, o vėliau padovanojo graikams, kurie 
juos sunaikino. 

Yra kūnas, apgaubiantis visą pasaulį, ir jį vaizduokite kaip skritulį, 
nes toks Visko pavidalas... Dabar įsivaizduokite po to kūno gaubtu 36 
dekanus, tarp visuotinio ir zodiako ratų, atskiriančius šiuodu ratus ir 
tarytum apibrėžiančius zodiaką, kartu su planetomis skriejančius pro 
zodiaką... Karalių kaita, sukylantys miestai, skurdas, maras, jūros ato- 
slūgiai, žemės drebėjimai — niekas nevyksta be dekanų įtakos... 


(„Corpus Hermeticum“, Stobaeus, excerptum VI) 


— Kokią išmintį? 

— Ar suvokiate tų laikų tarp antrojo ir trečiojo amžių po 
Kristaus didybę? Ne dėl Imperijos šlovės - ji jau nyksta, o dėl 
to, kas tuo metu vyksta prie Viduržemio jūros. Romoje preto- 
rionai skerdžia imperatorius, o ten klesti Apulėjaus, Izidės slė- 
pinių epocha, didysis dvasingumo, koks buvo neoplatonizmas, 
ir gnozės sugrįžimas... Palaiminti laikai, kai krikščionys dar 
nebuvo paėmę valdžios ir pasiuntę eretikų mirti. Nuostabūs 
laikai, apgyventi Nous — dvasios prado, nušviesti ekstazės, ku- 
pini apsireiškimų, emanacijų, demonų ir angelų pulkų. Tai yra 
visuotinė išmintis, atsieta, sena kaip pasaulis, buvusi dar iki 
Pitagoro, siekianti Indijos brahmanus, žydus, magus, gimno- 
sotistus, net tolimosios šiaurės barbarus, Galijos ir britų saly- 
no druidus. Graikai manė, jog barbarai tokie yra todėl, kad 
nepajėgia reikšti minčių savo kalba, kuri jų pernelyg išlavintai 

klausai skambėjo tarsi lojimas. Tais laikais, atvirkščiai, manyta, 
jog barbarai žino daugiau už graikus kaip tik dėl to, kad jų kal- 
ba tokia nesuprantama. Gal manote, kad tie, kurie šį vakarą čia 
šoks, supranta visų dainų žodžių ir magiškų vardų prasmę? Lai- 
mė, ne, nes nesuprantamas vardas veikia kaip kvėpavimo prati- 
mas, mistinė vokalizacija. Antoninų epocha... Pasaulis buvo ku- 
pinas nuostabių ryšių, subtilių panašumų, reikėjo skverbtis į juos 
ir leisti jiems įsiskverbti į tave: per sapną, pranašystę, magiją, 
leidžiančią veikti gamtą ir jos jėgas, išjudinti panašų panašiu. 
Išmintis — nepagaunama, laki, neišmatuojama. Štai kodėl tuo 
metu didžiausias iš dievų buvo Hermis, išradęs kiekvieną klas- 
tą, globojęs visas kryžkeles ir visus plėšikus, bet taip pat sukūręs 
raštą, apgaulės ir skirtumo meną, navigacijos meną, leidusį pa- 
siekti visas ribas, nuplaukti ten, kur viskas susilieja horizonte, 
išradęs gervę, padedančią pakelti sunkiausius akmenis, ir gin- 
klus, paverčiančius gyvenimą mirtimi, ir vandens siurblius, pa- 
dedančius iškelti sunkiausius kūnus, sukūręs filosofiją, kuri klai- 
dina ir apgauna... Kur šiandien Hermis? Čia, matėte jį prie du- 
rų, jį vadina Exu, jis — dievų pranašas, tarpininkas, pirklys, ne- 
paisantis skirtumo tarp gėrio ir blogio. 

Jis linksmai nužvelgė mus: 

— Manote, kad kaip Hermis prekėmis, taip ir aš pernelyg 
mikliai manipuliuoju dievais? Pažvelkite į knygelę, kurią šįryt 
nusipirkau. Švento Kiprijono kerai ir paslaptys, būdai, kaip 
įgyti meilę ar numarinti savo priešą, kreipimaisi į angelus ir 
Mergelę. Populiarūs skaitiniai juodaodžiams mistikams. Bet 
juk čia kalbama apie Antiochijos Kiprijoną, apie kurį iš sidab- 
ro amžiaus išliko daugybė raštų. Jo tėvai norėjo, kad jis visko 
išmoktų ir žinotų, kas yra Žemėje, danguje ir jūrose, ir siuntė jį 
į tolimiausius kraštus pažinti visų paslapčių, sužinoti apie Žo- 
lių atsiradimą bei nunykimą, ištirti augalų ir gyvūnų savybių, 
ne tų, kurios dėstomos gamtos istorijoje, o slaptųjų, glūdinčių 
archajinių, tolimų tradicijų gelmėse. Kiprijonas Delfuose gi- 

linasi į Apolono kultą ir žalčio dramaturgiją, susipažįsta su 
Mitros paslaptimis, penkiolikos metų ant Olimpo kalno, va- 
dovaujant penkiolikai hierofantų, dalyvauja Šio Pasaulio Val- 
dovo iškvietimo apeigose, kad nugalėtų jo pinkles, Argo mieste 
pažįsta Eros paslaptis, Frigijoje išmoksta pranašavimo iš ke- 
penų meno, ir nelieka nieko nei žemėje, nei jūroje, nei ore, ko 
jis nežinotų: nei šmėklos, nei mokslo objekto, nei kokios iš- 
monės, jis įvaldo net meną burtais pakeisti raštų turinį. Pože- 
minėse Memfio šventyklose sužino, kaip demonai bendrauja 
su žemiškuoju pasauliu, kuriomis vietomis jie bodisi, ką mėgs- 
ta, kaip apgyvena sutemas ir kaip priešinasi kai kurioms jė- 
goms, kaip moka suvedžioti sielas ir kūnus, ką jiems teikia aukš- 
čiausiasis pažinimas, atmintis, siaubas, iliuzijos, išmoksta jų 
meno sukelti žemės drebėjimus ir paveikti požemines sroves... 
Vėliau, deja, jis atsiverčia, tačiau dalis jo išminties išlieka, per- 
duodama kitiems, ir dabar sutinkame jį čia, šių driskių, ku- 
riuos jūs vadinate stabmeldžiais, lūpose ir protuose. Mieloji 
drauge, dar visai neseniai žvelgėte į mane, lyg būčiau ci de- 
vant*. Kuris iš mūsų gyvena praeitimi? Jūs, kuri norėtumėt 
padovanoti šiai šaliai darbininkų ir pramonės amžiaus baisy- 
bes, ar aš, trokštantis, kad mūsų vargšė Europa atgautų šių 
vergų palikuonių paprastumą ir tikėjimą? 

— Kristau, — piktai sušnypštė Amparo, - juk puikiai žinote, 
jog tai — tik būdas juos tramdyti... 

— Ne tramdyti. Palaikyti jų mokėjimą laukti. Be laukimo nė- 
ra net rojaus, argi ne jūs, europiečiai, to juos išmokėte? 

— Aš — europietė? 

— Nesvarbu odos spalva, svarbu Tradicija, kurią išpažįsti. No- 
rėdami grąžinti gerovės sukaustytiems Vakarams laukimo jaus- 
mą, jie moka savo duoklę, gal kenčia, bet dar nėra užmiršę 
gamtos, oro, vandens, vėjų dvasių kalbos... 

— Jūs ir vėl mus išnaudojate. 


* Iš praeities (pranc.). 

— Vėl? 

— Taip, grafe, turėjote pasimokyti aštuoniasdešimt devintai- 
siais. Kai mums įgrysta — cak! — ir angeliškai šypsodamasi ji 
perbraukė ištiesta nuostabia plaštaka sau per gerklę. Geidžiau 
net Amparo dantų. 

— Tragiška, - tarė Aljė, išsiimdamas iš kišenės savąją tabaki- 
nę ir apgaubdamas ją delnais. - Jūs mane atpažinote? Betgi 
aštuoniasdešimt devintaisiais galvas kapojo ne vergai, o tie šau- 
nūs buržua, kuriuos turėtumėt niekinti. Be to, grafas Sen Žer- 
menas per savo amžių matė ritantis ne vieną galvą, ir ne viena 
iš jų vėl grįžo į savo vietą. O štai ir mūe-de-santo, Ialorixa. 

Susitikimas su terreiro vyriausiąja vyko ramiai, nuoširdžiai, 
paprastai ir moksliškai. Tai buvo stambi negrė kerinčia šypse- 
na. Iš pirmo žvilgsnio galėjai ją palaikyti namų ekonome, bet, 
kai prakalbo, supratau, kodėl tokios moterys užvaldė kultūri- 
nį Salvadoro gyvenimą. 

— Orixás — asmenys ar jėgos? — paklausiau. 

Mūe-de-santo atsakė, kad, aišku, tai yra jėgos: vanduo, vė- 
jas, lapai, vaivorykštė. Bet ar galima paprastiems Žmonėms 
uždrausti matyti juos kaip karius, moteris, katalikų bažnyčios 
šventuosius? „Juk ir jūs, — tarė, — argi negarbinate kosminės 
jėgos daugelio mergelių pavidalu? Svarbiausia - garbinti jėgą, 
jos pavidalas prisitaiko prie kiekvieno supratimo galimybių.“ 

Po to ji pakvietė mus į vidinį kiemą, kad prieš prasidedant 
apeigoms aplankytume koplyčias. Kiemą supo orixūs namai. 
Pulkelis džiugiai klegančių negriukių vietos drabužiais baigė 
paskutinius pasiruošimus. 

Orixás namai stovėjo kieme nelyginant Šventojo Kalno kop- 
lyčios, ir ant kiekvieno iš jų matėsi atitinkamo šventojo atvaiz- 
das. Jų viduje akį rėžė ryškios gėlių, statulėlių, ką tik pagamin- 
tų ir paaukotų dievams valgių spalvos. Balta.- Oxalá, žydra ir 
rožinė — Yemanjá, raudona ir balta - Xango, geltona ir auksinė — 
Ogun... Įšventintieji suklupdavo, pabučiuodavo namo slenks- 
tį, ranka paliesdavo kaktą ir už ausies. 

— Ar Yemanjá nėra mūsų Nekalto Prasidėjimo Dievo moti- 
na? — paklausiau. - O Xango argi ne šventas Jeronimas? 

— Neuždavinėkite trikdančių klausimų, - patarė Aljė. - Um- 
banda apeigose viskas dar sudėtingiau. Oxalá priklauso šven- 
tas Antanas ir šventieji Kozma ir Damianas. Yemanjá priklau- 
so sirenos, undinės, jūrų ir upių caboclas, jūrininkai ir kelro- 
dės žvaigždės. Rytams priklauso indai, gydytojai, mokslinin- 
kai, arabai ir marokiečiai, japonai, kinai, mongolai, egiptie- 
čiai, actekai, inkai, Karibų jūros salų gyventojai ir romėnai. 
Oxossi priklauso saulė, mėnulis, krioklių caboclo ir juodųjų 
caboclo. Ogun priklauso Ogun Beira-Mar, Rompe-Mato, Iara, 
Megė, Naruče... Žodžiu, nelygu aplinkybės. 

— Kristau, — vėl ištarė Amparo. 

— Reikia sakyti Oxalá, - sušnibždėjau lūpomis paliesdamas 
jai ausį. - Nusiramink, no pasarán. 

Ialorixd mums parodė kaukes, kurias kai kurie patarnauto- 
jai dėvi šventykloje. Tai buvo didžiulės šamanų puskaukės ar- 
ba gobtuvai, kuriais apgobdavo mediumus, kai šie panirdavo į 
transą, tapdami dievų grobiu. Jos yra tam tikra drovumo for- 
ma, tarė, kai kuriose terreiro išrinktieji šoka neužsidengę vei- 
dų, rodydami susirinkusiems savo aistrą, tačiau įšventintąjį bū- 
tina apsaugoti, atriboti nuo smalsaujančių profanų ir nepajė- 
giančių suprasti malonės ir vidinio džiaugsmo. „Toks mūsų ter- 
reiro paprotys, — paaiškino, — ir dėl to čia nenoriai priimame 
svetimus. Bet kas žino, gal kada nors bus kitaip“, - pridūrė. 
Mums liko tik atsisveikinti. 

Ji nenorėtų mūsų išleisti nedavusi paragauti comidas de san- 
to, ne iš pintinės - jų negalima liesti iki apeigų pabaigos, bet iš 
virtuvės. Palydėjo mus į terreiro gilumą ir surengė įvairiaspal- 
vę šventę, kurioje buvo manijoko, pipirų, kokosų, migdolų, 
imbiero, moqueca de siri mole, vatapá, efo, caruru, juodųjų pu- 
py su farofa, ir visur tvyrojo švelnus afrikietiškų prieskonių 
kvapas, salsvi, stiprūš tropikų aromatai, visko ragavome susi- 

kaupę, suprasdami, kad mėgaujamės senovės Sudano gyven- 
tojų valgiais. „Ieisėtai, — tarė Jalorixá, — nes kiekvienas iš mū- 
sų, pats to nežinodamas, yra kurio nors orixás vaikas, ir dažnai 
galima pasakyti kurio.“ Akiplėšiškai paklausiau, kieno aš sū- 
nus. lalorixá iš pradžių gynėsi, atsikalbinėdama negalinti tik- 
rai to pasakyti, po to sutiko pažiūrėti mano delną, perbraukė 
per ji pirštais, pažvelgė į akis ir tarė: 

— Tu esi Oxalá sūnus. 

Mane užplūdo pasididžiavimas. Amparo, jau nusiraminu- 
si, pasiūlė sužinoti, kieno sūnus yra Aljė, bet šis nutarė ver- 
čiau to nežinoti. 

Kai grįžome namo, Amparo tarė: 

— Mateijo delną? Vietoj gyvenimo linijos - daug upelių pra- 
teka po akmeniu, o paskui vėl išsiveržia į paviršių. Tai žmo- 
gaus, jau ne kartą turėjusio mirti, gyvenimo linija. 

— Ilgų distancijų metempsichozės pasaulio čempionas. 

— No pasarán, - nusijuokė Amparo. 


29 


Vien dėl tos paprastos priežasties, kad jie keičia ir slepia savo vardą, 
nesako savo amžiaus ir, kaip patys prisipažįsta, stengiasi būti neat- 
pažįstami, nelogiška būtų neigti, jog jie būtinai turi tikrai egzistuoti. 
(Heinrich Neuhaus „Pia et ultimissima admonestatio de Fratribus 
Roseae-Crucis, nimirum: an sint? guales sint? unde nomen illud 


sibi asciverint“, Gdanskas, Schmidlin, 1618 - pranc. leid. 1623, p. 5) 


Diotalevis sakydavo, kad Hesed - malonės ir meilės sefira, bal- 
toji ugnis, pietų vėjas. Tą vakarą periskope galvojau, kad pas- 
kutinės dienos, pragyventos Bahijoje kartu su Amparo, buvo 
būtent šio ženklo. 

Prisiminiau - kiek daug prisiminimų, kai ilgas valandas lau- 
ki tamsoje! — vieną iš paskutinių vakarų. Po ilgo pasivaikščio- 
jimo skersgatviais ir aikštėmis skaudėjo kojas, todėl atsigulė- 
me anksti, bet ne tam, kad miegotume. 

Amparo lyg kūdikis įsčiose susirangė ant pagalvės ir pro vos 
praskirtus kelius dėjosi skaitanti kažkokią knygelę apie um- 
banda. Retkarčiais, kai norėdavau ir ją supažindinti su savo 
atradimais, ji tingiai išsitiesdavo aukštielninka, plačiai išskė- 
tusi kojas, su knyga ant pilvo, ir klausydavosi mano skaitomos 
knygos apie rozenkreicerius. Vakaras buvo malonus, bet, kaip 
savo files būtų parašęs literatūros išsekintas Belbas, nesijautė 
nė menkiausio vėjelio dvelksmo. Pasirinkome gerą viešbutį, 
pro langą matėsi jūra, o dar šviesioje virtuvėlėje ant stalo sto- 
vėjusi pintinė su tąryt turguje nupirktais tropikų vaisiais teikė 
stiprybės. 

— Čia rašo, kad 1614 metais Vokietijoje pasirodo nežinomo 
autoriaus knyga „Allgemeine und general Reformation“ arba 
„Visos visatos visuotinė bendroji reforma, surašyta godotinos 
rozenkreicerių brolijos Fama Fraternitatis, skirta visiems Eu- 
ropos mokslininkams ir valdovams, kartu su trumpu pono Ha- 
selmejerio atsakymu, kuris dėl to jėzuitų buvo įmestas į kalė- 
jimą ir prikaustytas galeroje. Dabar išspausdinta ir pagarsinta 
visoms atviroms širdims. Kaselyje išleido Vilhelmas Veselis“. 

— Ar ne per ilgas pavadinimas? 

— Atrodo, septynioliktajame amžiuje jie visi buvo tokie. Pa- 
rašyti Linos Vertmiuler. Tai — satyrinis kūrinys, pasaka apie 
visuotinę žmonijos reformą, iš dalies nurašyta nuo Trajano Bo- 
kalinio „Parnaso naujienos“. Čia brošiūra, paskvilis ir dvyli- 
kos puslapių manifestas „Fama Fraternitatis“, kurio dalis vėl 
išleista kitais metais, kartu su kitu manifestu, šį kartą lotyniš- 
kai, „Confessio fraternitatis Roseae Crucis, ad eruditos Euro- 
pae“. Abiejuose manifestuose rozenkreicerių brolija pristato 
savo įkūrėją, paslaptingąjį K. R. Tik vėliau ir visai iš kitų šalti- 

nių paaiškės, arba bus nuspręsta, jog tai - toks Kristianas Ro- 
zenkreiceris. 

— O kodėl neparašytas jo visas vardas? 

— Čia visur tik pirmosios raidės, nė vieno vardo, visi vadina- 
mi G. G. M. P. I., o jei kam pasiseka turėti malonų vardelį, jis 
vadinamas P. D. Pasakojama apie K. R. asmenybės formavi- 
mosi metus: kaip jis pirmiausia aplanko Šventąjį Kapą, po to 
plaukia į Damaską, keliauja į Egiptą, iš ten —į Fesą, kuris anuo- 
met turėjo būti vienas iš musulmonų išminties šventovių. Ten 
mūsų Kristianas, jau mokėjęs graikų ir lotynų, išmoksta Rytų 
kalbų, fizikos, matematikos, gramatikos mokslų ir sugeria į 
save visą tūkstantmetę arabų bei afrikiečių išmintį kartu su 
Kabala ir magija, netgi išverčia į lotynų kalbą paslaptingąją 
„Liber M“ ir taip pažįsta visas makro- ir mikrokosmo paslap- 
tis. Jau pora amžių madinga viskas, kas rytietiška, ypač kai 
nesupranti, ką ten rašo. 

— Jie visada taip daro. Išalkę, nusivylę, išnaudojami? Reika- 
laukite paslapties taurės! Štai... — ji susuko man suktinę. - Čia 
viena iš geresnių. 

— Matai, ir tu nori užsimiršti. 

— Bet aš Žinau, kad tai tik chemija, ir nieko daugiau. Jokių 
paslapčių, prabils net nemokantis hebrajiškai. Eikš. 

— Palauk. Paskui Rozenkreicas vyksta į Ispaniją, ten irgi mo- 
kosi pačių slapčiausių doktrinų sakydamas, kad vis labiau ir 
labiau artėja prie visų išminčių Branduolio. Tų kelionių metu, 
o jos ano meto intelektualui iš tiesų buvo visuotinės išminties 
šaltinis, jis supranta, kad Europoje būtina įkurti bendriją, kuri 
valdovus vestų mokslo ir gėrio keliais. 

— Originali mintis. Verta tokios daugybės studijų. Norėčiau 
šaltos mamajos. 

— Šaldytuve. Būk gerutė, pasiimk pati, aš dirbu. 

— Jei dirbi — esi skruzdėlė, o jei esi skruzdėlė — nešk maistą. 

— Mamaja - tai įgeidis, todėl jos eina Žiogas. Jei eisiu aš, tau 
teks skaityti. 

— Kristau, tik ne tai. Niekinu baltųjų kultūrą. Einu. 

Amparo nuėjo į virtuvėlę, o man patiko geisti jos, taip sto- 
vinčios prieš šviesą. Tuo metu K. R. grįžo į Vokietiją ir vietoj 
metalų transmutacijos, kurią dabar jau be vargo galėjo daryti 
savo begalinės išminties dėka, nutarė imtis dvasinės reformos. 
Jis įsteigė Broliją, sukūrė magišką kalbą ir raštą, turėjusius 
tapti būsimosios brolijos brolių išminties pagrindu. 

— Ne, taip ištepsiu knygą, įdėk man į burną, ne... nekvai- 
liok... štai taip. Viešpatie, kokia skani mamaja, rozenkreutzlis- 
che Mutti-ja-ja... Ar žinai, kad tai, ką pirmaisiais savo egzista- 
vimo metais parašė pirmieji rozenkreiceriai, būtų galėję ap- 
šviesti tiesos ištroškusį pasaulį? 

— O ką jie parašė? 

— Čia ir visa gudrybė, manifeste tai nutylėta, jie palieka tave 
varvinti seiles. Dalykas toks svarbus, toks baisiai svarbus, kad 
turi likti paslaptyje. 

— Kokia kiaulystė. 

— Ne, liaukis, nereikia. Taigi rozenkreiceriai, o jų vis daugė- 
ja, nutaria pasklisti į visas keturias pasaulio šalis, įsipareigo- 
dami neatlygintinai slaugyti ligonius, nesivilkti abitų, kurie ga- 
lėtų juos išduoti, visur laikytis vietos papročių, susitikti kartą 
per metus ir šimtą metų likti paslaptingi. 

— Klausyk, kokios reformos jie siekė, jei viena buvo ką tik 
praėjusi? Kas tuomet buvo Liuteris, kaka? 

— Tai vyko dar iki protestantiškosios reformos. Čia, pasta- 
bose, parašyta, kad įdėmiai skaitant „Fama“ ir „Confessio“ 
aiškėja... 

— Kam aiškėja? 

— Kai aiškėja — aiškėja, nesvarbu kam. Tai - išmintis, blaivus 
protas... Ei, ką darai? Juk kalbame apie rozenkreicerius, tai 
rimta... 

— Tik pamanykit. 

— Taigi aiškėja, kad Rozenkreicas gimė 1378, o mirė 1484, 

sulaukęs gražaus šimto šešerių metų amžiaus, ir nesunku nu- 
jausti, jog slaptoji brolija nemažai prisidėjo prie tos Refor- 
mos, kuri 1615 šventė savo šimtmetį. Tiesa ir tai, kad Liuterio 
herbe yra rožė ir kryžius. 

— Svaičiojimai. 

— Tu norėtum, kad Liuteris savo herbe būtų nupiešęs lieps- 
nojančią žirafą ar suskystėjusį laikrodį? Kiekvienas yra savo 
laiko kūdikis. Jau žinau, kieno aš kūdikis, gali nesakyti, leisk 
skaityti toliau. Apie 1604 metus rožės ir kryžiaus broliai, res- 
tauruodami dalį savo slaptųjų rūmų ar pilies, randa paminkli- 
nę lentą su įkalta didžiule vinimi. Jie ištraukia vinį, išgriūna 
gabalas sienos ir pasirodo durys, ant kurių didelėmis raidėmis 
parašyta POST CXX ANNOS PATEBO“*... | 

Iš Belbo laiško jau tai Žinojau, bet nesusivaldžiau nešūkte- 
lėjęs: 

— O, Dieve... 

— Kas nutiko? 

— Tai panašu į tamplierių dokumentą, kuris... Tau dar nepa- 
sakojau tos istorijos, ji apie tokį pulkininką... 

— Na ir kas? Tamplieriai nusirašė nuo rozenkreicerių. 

— Tamplieriai buvo anksčiau. 

— Tuomet rozenkreiceriai nusirašė nuo tamplierių. 

— Brangioji, be tavęs aš nieko nesuprasčiau. 

— Brangusis, tas Aljė visai tave sugadino. Tu lauki apreiškimo. 

— Aš? Aš nieko nelaukiu! 

— Juo geriau, būk atsargus su opijumi liaudžiai. 

— El pueblo unido jamás será vencido.** 

— Juokis, juokis. Skaityk toliau, noriu išgirsti, ką kalbėjo tie 
kretinai. 

— Ar negirdėjai, tie kretinai visko išmoko Afrikoje. 


* Po 120 metų būsiu matomas. (Lot.) 
** Vieninga tauta niekada nebus nugalėta. (Port.) 

— Tie iš Afrikos jau buvo pradėję mus pakuoti ir siųsti čionai. 

— Dėkok Viešpačiui. Galėjai gimti Pretorijoje, - pabučia- 
vau ją ir tęsiau toliau. - Už durų buvo šešiabriaunis ir septyn- 
kampis kapas, stebuklingai apšviestas dirbtinės saulės. Vidu- 
ryje — apvalus altorius, padabintas įvairiais epigrafais ir žen- 
klais, tokiais kaip NEQUAQUAM VACUUM... 

— Ne kva kva? Pasirašė Antinas Donaldas? 

— Tai lotyniškai, ar supranti? Reiškia, kad nėra tuštumos. 

— Juo geriau, nes koks būtų siaubas. 

— Gal įjungtum ventiliatorių, mano animula vagula blandula"? 

— Juk Žiema. 

— Jums, kurie gyvenate klaidingame pusrutulyje. Neužmiršk, 
dabar liepa, įjunk ventiliatorių, ir prašau tave tai padaryti ne 
todėl, kad esu vyras, o dėl to, kad jis - tavo pusėje. Ačiū. Žo- 
džiu, po altoriumi randamas įkūrėjo kūnas, nepasikeitęs. Ran- 
koje jis laiko „Liber I“, kupiną begalinės išminties, ir gaila, 
kad pasaulis negali jos pažinti - rašoma manifeste — antraip 
gulp, oho, brrr, pššš! 


— Taigi. Manifestas baigiasi pažadu apie milžinišką lobį, ku- 
rį dar reikia atrasti, ir atrastais stulbinamais ryšiais tarp mak- 
rokosmo ir mikrokosmo. Nemanykite, kad esame pigūs alche- 
mikai ir mokysime jus gaminti auksą. Tai — sukčių darbas, o 
mes siekiame geresnių dalykų, ir aukštesnių, visomis prasmė- 
mis. Paskleidžiame šį „Fama“ penkiomis kalbomis, ką jau kal- 
bėti apie „Confessio“, kurį greit išvysite savo ekranuose. Lau- 
kiame atsiliepimų ir vertinimų iš mokytų ir neišmanėlių. Ra- 
šykite mums, skambinkite, prisistatykite — pažiūrėsim, ar esa- 
te verti pažinti mūsų paslaptis, kurių blankų vaizdą jums čia 
pateikėme. Sub umbra alarum tuarum, Iehova. 

— Ką tai reiškia? 

— Atsisveikinimo žodžiai. Baigiu ir išjungiu. Žodžiu, rozen- 
kreiceriai, atrodo, nė nesiruošė platinti to, ko buvo išmokę, o 
tik ieškojo tinkamo pašnekovo. Nė žodžio apie savo žinias. 

— Kaip tas tipas su nuotrauka, prisimeni skelbimą laikrašty- 
je, perskaitytą lėktuve: jei atsiųsite man dešimt dolerių, at- 
skleisiu jums paslaptį, kaip tapti milijonierium. 

— Jis nemeluoja. Tą paslaptį jis sau jau atskleidė. Kaip ir aš. 

— Klausyk, verčiau skaityk toliau. Lyg niekada anksčiau ne- 
būtum manęs matęs. 

— Kiekvienąkart - lyg pirmąkart. 

— Blogiau. Nepasitikiu pirmu sutiktu. Kodėl tau pasiseka 
viską rasti? Pirma - tamplierius, dabar — rozenkreicerius, o ar 
skaitei, tarkim, Plechanovą? 

— Ne, laukiu, kol atrasiu jo kapą, po šimto dvidešimties me- 
tų. Jei tik Stalinas nebus jo įkalęs su poliakale. 

— Kvailys. Einu į tualetą. 


30 


Garsioji rozenkreicerių brolija rodo, kad po visą pasaulį laksto klie- 
dintys pranašai. Toji šmėkla, vos pasirodžiusi (nors „Fama“ ir „Con- 
fessio“ akivaizdžiai liudija, kad tai buvo tik paprastas dykinėjančių 
protų pasismaginimas), sukėlė visuotinės reformos viltį ir paskatino 
iš dalies juokingus ir absurdiškus, o iš dalies neįtikėtinus dalykus. Taip 
dori ir sąžiningi žmonės įvairiose šalyse tapo pajuokos ir patyčių ob- 
jektais, siekdami jų paramos arba tikindami galintys su tais broliais 
susisiekti... per Saliamono Veidrodį ar kitu paslaptingu būdu. 

(Christoph von Besold (?), 1623 metais išleistos Tommaso Campa- 


nella knygos „Von der Spanischen Monarchy“ priedas) 


Toliau buvo dar geriau ir Amparo sugrįžus galėjau jai pranešti 
apie visus stebuklingus įvykius. 

— Neįtikėtina istorija. Manifestai pasirodo tuomet, kai pa- 
našių tekstų knibždėte knibžda, visi ieško atsinaujinimo, auk- 

so amžiaus, dvasios gausybės šalies. Vieni varto magiškus teks- 
tus, kiti krosnyse lydo metalus, treti bando užvaldyti žvaigždes, 
ketvirti kuria slaptąsias abėcėles ir pasaulines kalbas. Rudol- 
fas II savo rūmus Prahoje paverčia alchemijos laboratorija, 
pasikviečia Komenijų ir Džoną Di, Anglijos rūmų astrologą, 
atskleidusį visas kosmoso paslaptis plonytėje „Monas Ierog- 
liphica“ knygelėje, tikrai, kaip tik taip ji ir vadinasi, monas 
reiškia monada. 

— O ką aš sakiau? 

— Rudolfo II gydytojas yra tas pats Mykolas Majeris, para- 
šęs knygą apie vaizdo ir garso simbolius, „Atalanta Fugiens“. 
Tikra filosofinių kiaušinių, savo uodegas įsikandusių slibinų, 
sfinksų puota, nieko nėra aiškesnio už slaptą skaičių, viskas 
yra kažko kito hieroglifas. Tik pagalvok, Galilėjus nuo Pizos 
bokšto mėto akmenis, Rišeljė žaidžia monopolį su puse Euro- 
pos, o čia visi išplėtę akis bando išskaityti pasaulio ženklus: 
manęs neapmulkinsite, čia jau ne krintantys kūnai, po tuo (tei- 
singiau, virš to) slypi visai kas kita. Ir pasakysiu kas: abraka- 
dabra. Toričelis kūrė barometrą, o jie Heidelbergo rūmų so- 
duose šoko baletą, rengė vandens šventes ir fejerverkus. O į 
duris jau beldė Trisdešimties metų karas. 

— Motušė Kuraž negalėtų atsidžiaugti. 

— Bet ir jie ne visą laiką leido linksmindamiesi. Devyniolik- 
taisiais metais rūmų kurfiurstas priima Bohemijos karūną. Ma- 
nau, jis tai padaro, nes leipsta geismu valdyti Prahą — paslap- 
tingąjį miestą, bet lygiai po metų Habsburgai jį prikala prie 
Baltojo Kalno, Prahoje išskerdžiami protestantai, sudeginami 
Komenijaus namai ir biblioteka, nužudomi jo žmona ir sūnus, 
o jis laksto iš vieno dvaro į kitą kartodamas, kokia didi ir vil- 
tinga buvusi rozenkreicerių mintis. 

— Vargšelis, gal manai, paguodai jam turėję pakakti baro- 
metro? Klausyk, mes, moterys, nepajėgios suvokti visko taip 
pat greitai kaip jūs, todėl sakyk, kas parašė tuos manifestus? 

— Tai ir gražiausia: nežinia. Leisk susivokti, pakasyk rozen- 
kreicą... ne, tarp menčių, kiek aukščiau, kairėn, štai čia. Taigi 
tarp tų vokiečių yra tiesiog neįtikėtinų asmenų. Štai Simonas 
Studionas, parašęs „Naometria“ - slaptąjį traktatą apie Salia- 
mono šventyklos matmenis, Henrikas Kunratas, parašęs 
„Amphitheatrum sapientiae aeternae“, kupiną alegorijų, su 
hebrajų abėcėlėmis ir kabalistinėmis kavernomis, kurios, ma- 
tyt, įkvėpė „Fama“ autorius. Matyt, jie priklausė vienai iš tų 
dešimties tūkstančių slaptųjų utopinių krikščioniškojo atgimi- 
mo draugijų. Kalbama, kad jų autorius - kažkoks Johanas Va- 
lentinas Andrė, po metų išleidęs „Kristiano Rozenkreico che- 
mines vestuves“, bet dar jaunystėj rašęs knygas, taigi seniai 
brandinęs mintį apie rozenkreicerius. Be jo Tiubingene buvo 
ir kitų entuziastų, svajojusių apie Kristianopolio respubliką, 
gal jie visi susitarė. Bet, atrodo, jie tai padarė šiaip sau, juo- 
kais, nesitikėdami sukurti tokio sąmyšio. Vėliau Andrė visą 
gyvenimą tvirtins, kad manifestus parašė ne jis, kad tai buvo 
tik pokštas, lusus, ludibrium, gins savo akademinę reputaciją, 
piktinsis, sakys, kad rozenkreiceriai, jei tokie kada nors ir eg- 
zistavę, buvę apgavikai. Viskas veltui. Atrodo, žmonės tik ir 
laukė tų manifestų pasirodymo. Visos Europos mokslo vyrai 
puola rašyti rozenkreiceriams, tačiau nežinodami, kur juos ras- 
ti, siunčia atvirus laiškus į spaudą, leidžia brošiūras, knygas. 
Tais pat metais Majeris išspausdina knygą „Arcana Arcanissi- 
ma“, kurioje nemini rozenkreicerių, tačiau visi įsitikinę, kad 
kalbama apie juos ir jis žino daugiau, nei nori pasakyti. Yra 
tokių, kurie puikuojasi tvirtindami ką tik perskaitę „Fama“ 
rankraštį. Nemanau, kad tais laikais buvo paprasta parengti 
knygą, o dar su graviūromis, bet Robertas Fladas 1616 metais 
(rašo Anglijoje, o spausdina Leidene, dar pridėk laiką korek- 
tūroms pervežti) išleidžia knygą „Apologia compendiaria Fra- 
ternitatem de Rosea Cruce suspicionis et infamiis maculis as- 
persam, veritatem guasi Fluctibus abluens et abstergens“, gi- 

nančią rozenkreicerius ir apvalančią juos nuo įtarimų, nuo 
jiems primestų „dėmių“: tai reiškia, kad Bohemija, Vokietija, 
Anglija ir Olandija jau gyvai diskutuoja ir tarp jų siuva pasiun- 
tiniai su pranešimais bei keliaujantys eruditai. 

— O rozenkreiceriai? 

— Kapų tyla. Po šimto dvidešimties metų - špyga. Stebi iš 
savo pilies nebūties. Manau, kad būtent jų tylėjimas taip įkai- 
tino aistras. Jei neatsako - vadinasi, tikrai yra. 1617-aisiais Fla- 
das rašo „Tractatus apologeticus integritatem societatis de Ro- 
sea Cruce defendens“, o 1618-aisiais išleistoje knygoje „De 
Naturae Secretis“ teigia, kad atėjo rozenkreicerių paslapties 
atskleidimo valanda. 

— Ir paslaptis atskleidžiama. 

„— Norėtum. Viskas dar labiau susijaukia. Atrandama, kad iš 
1618 atėmus 188 rozenkreicerių pažadėtus metus yra 1430, 
taigi metai, kai buvo įkurtas Aukso vilnos ordinas. 

— O kuo jis čia dėtas? 

— Nesuprantu, kodėl 120 metų staiga virto 188, bet, kai nori 
atlikti mistinės sudėties ir atimties veiksmus, visada gausi tei- 
singą atsakymą. Aukso vilnos ordinas susijęs su argonautų Auk- 
so vilna, o iš patikimų šaltinių sužinojau, kad ji kažkaip siejasi 
su Šventuoju Graliu, taigi, tau leidus, ir su tamplieriais. Bet 
tai dar ne viskas. Septynioliktaisiais ir devynioliktaisiais me- 
tais Fladas, kuris neabejotinai parašė daugiau knygų už Bar- 
barą Kartland, išleidžia dar keturias, tarp jų ir „Utriusgue cos- 
mi historia“, kažką panašaus į trumpą visatos aprašymą, su 
iliustracijomis, pilną rožių ir kryžių. Majeris sukaupia drąsą ir 
išleidžia „Silentium post clamores“, kurioje tvirtina, kad bro- 
lija egzistuoja ir yra susijusi ne tik su Aukso vilnos, bet ir Ke- 
liaraiščio ordinu, bet jis pats esąs per menkas, kad galėtų jam 
priklausyti. Ką ten Europos mokslo vyrai. Jei net Majeris ten 
nepriimamas, tai išties išimtinis dalykas. Siekdami pripažini- 
mo, visi menkystos meta suklastotas kortas: tvirtina, kad ro- 

zenkreiceriai tikrai egzistuoja, teigia niekada jų nematę, rašo 
taip lyg skirtų jiems pasimatymus, prašytų audiencijos, bet nė 
vienas nėra toks įžūlus, kad tartų - aš esu rozenkreiceris, vieni 
tvirtina, kad jų nėra, nes niekas nėra su jais susisiekęs, kiti 
teigia, jog jie ir yra tam, kad kas nors su jais susisiektų. 

— O broliai tyli. 

— Kaip Žuvys. 

— Išsižiok. Nusipelnei mamajos. 

— Gardumynas. Tada prasideda Trisdešimties metų karas, o 
Johanas Valentinas Andrė parašo „Turris Babel“, kur prana- 
šauja, jog po metų bus nugalėtas Antikristas. Irenėjus Agnos- 
tus tuo metu rašo „Tintinnabulum sophorum...“ 

— Tintinnabulum, kaip gražu! 

— „kur nesuprantu, kokią velniavą kalba, tačiau Kampane- 
la ar kažkas jo vardu knygoje „Monarchia Spagnole“ ima pro- 
testuoti, vadindamas tą rozenkreicerių istoriją pakrikusių protų 
puota... Viskas. Tarp 1621 ir 1623 visi nusiramina. 

— Taip paprastai? 

— Taip paprastai. Pavargsta. Kaip „Beatles“. Bet tik Vokieti- 
joje. Tai primena nuodų debesį. Jis atslenka į Prancūziją. Vie- 
ną gražų 1623 metų rytą Paryžiuje ant namų sienų pasirodo 
rozenkreicerių plakatai, pranešantys doriesiems miestiečiams, 
kad brolijos vyriausiosios kolegijos pasiuntiniai persikėlė į šį 
miestą ir pasiruošę pradėti naujų narių priėmimą. Pagal ant- 
rąją versiją plakatuose aiškiausiai skelbiama, jog trisdešimt šeši 
nematomieji, pasklidę po pasaulį grupėmis po šešis, turi galią 
paversti nematomais ir savo mokinius... Po galais, ir vėl tris- 
dešimt šeši... 

— Kokie? 

— Tie iš mano pranešimo apie tamplierius. 

— Žmonės be fantazijos. O toliau? 

— Toliau kyla visuotinis pamišimas: vieni juos gina, kiti jų 
ieško, treti juos kaltina velniava, alchemija ir erezija, o Asta- 

rotas tvirtina, kad jie yra turtingi, galingi ir gali skraidyti iš 
vienos vietos į kitą, žodžiu, dienos skandalas. 

— Gudruoliai rozenkreiceriai. Nuleki į Paryžių, ir tampi ma- 
dingas. 

— Atrodo, tavo tiesa, tik paklausyk, kas atsitinka, na ir lai- 
kai. Pats Dekartas, Vokietijoje jų ieškojęs, bet, kaip sako jo 
biografas, neradęs, nes jie, kaip žinome, veikė slapta, grįžta į 
Paryžių, pamato plakatus ir sužino, kad visi laiko jį rozenkrei- 
ceriu. Tais laikais ne pati geriausia šlovė, kėlusi rūpesčių net ir 
jo draugui Mersenui, siautėjusiam prieš rozenkreicerius ir va- 
dinusiam juos niekšais, maištininkais, magais, kabalistais, iš- 
kreiptų doktrinų skelbėjais. Ką daro Dekartas? Sukiojasi kur 
tik įmanydamas, kad visi jį matytų. O kadangi visi jį mato savo 
akimis, tai turėtų būti ženklas, kad jis - ne rozenkreiceris, nes 
nėra nematomas. 

— Neblogas būdas. 

— Bet nepakako vien neigti. Susiklosčius aplinkybėms taip, kaip 
jos susiklostė, jei kas ateitų pas tave ir tartų: „Labas vakaras, esu 
rozenkreiceris“, tai reikštų, kad jis meluoja. Save gerbiantis ro- 
zenkreiceris to nesakytų. Atvirkščiai, garsiai neigtų toks esąs. 

— Tačiau negalima teigti, kad tvirtinantis esąs rozenkreice- 
ris iš tiesų juo yra, nes jei aš teigiu, kad nesu rozenkreiceris, 
tai visai ne todėl, kad juo esu. 

— Tačiau to neigimas jau kelia įtarimą. 

— Ne, nes ką daro rozenkreiceris supratęs, kad žmonės neti- 
ki tais, kurie sako, jog yra rozenkreiceriai, ir įtaria tuos, kurie 
tai neigia? Pradeda sakyti, kad jis - rozenkreiceris, norėda- 
mas įtikinti, kad tai netiesa. 

— Velniava. Nuo šiol visi, kurie sako esą rozenkreiceriai, me- 
luoja, taigi tikrai tokie yra! Ne, Amparo, taip negalima, nes 
pakliūsime į jų pinkles. Jie visur turi seklių, net po šita lova, ir 
dabar jie jau žino, kad mes žinome. Taigi sako, kad nėra ro- 
zenkreiceriai. 

— Brangusis, man darosi baisu. 

— Brangioji, nusiramink, aš su tavim, o aš esu kvailas, todėl, 
kai jie sako, kad jie — ne rozenkreiceriai, tikiu, kad jie tokie 
yra, ir nedelsdamas juos demaskuoju. Demaskuotas rozenkrei- 
ceris tampa nekenksmingas, gali išvyti jį pro langą mojuoda- 
mas laikraščiu. 

— O Aljė? Jis nori mus įtikinti esąs grafas Sen Žermenas. 
Matyt, tam, kad manytume, jog jis toks nėra. Taigi jis yra ro- 
zenkreiceris. Ar nėra? 

— Klausyk, Amparo, verčiau miegokime. 

— Ne, noriu išgirsti pabaigą. 

— Visiška sumaištis. Visi — rozenkreiceriai. Dvidešimt sep- 
tintaisiais pasirodo Beikono knyga „Naujoji Atlantida“, skai- 
tytojai įsitikinę, kad jis, nors jų ir nemini, kalba apie rozen- 
kreicerių šalį. Vargšas Johanas Valentinas Andrė miršta, nesi- 
liaudamas tikinti, kad tai parašė ne jis, o net jei jis ir būtų tai 
parašęs, tai tik juokais, bet dabar jau šaukštai po pietų. Pasi- 
naudodami tuo, kad jų nėra, broliai yra visur. 

— Kaip Dievas. 

— Pakišai man mintį... Taigi Matas, Lukas, Morkus ir Jonas — 
keturi pokštininkai, nutarę pasivaržyti. Jie išgalvoja herojų, 
sutaria dėl keleto esminių dalykų, ir pirmyn, toliau kiekvienas 
laisvas daryti ką nori, pažiūrėsim, kuriam geriausiai seksis. Pas- 
kui tuos keturis pasakojimus perskaito jų draugai ir pradeda 
juos kritikuoti: Matas gana tikroviškas, tačiau perdeda dėl Me- 
sijo atėjimo, Morkus pasakoja neblogai, bet kiek padrikai, Lu- 
kas — elegantiškas, reikia tai pripažinti, Jonas per daug filoso- 
fuoja... Bet šiaip knygos neblogos, jos keliauja iš rankų į ran- 
kas, o kai anie keturi susivokia, kas nutiko, jau per vėlu: Povi- 
las jau buvo sutikęs Jėzų kelyje į Damaską, sunerimusio impe- 
ratoriaus įsakymu Plinijus jau pradėjo apklausą, legionas apok- 
rifų apsimeta senų seniausiai tai žinoję... toi, apocryphe lec- 
teur, mon semblable, mon frère... Petras pameta galvą, viską 


224 


(MRS IdY, 
TTT 


priima už gryną pinigą, Jonas grasina pasakyti tiesą, Petras ir 
Povilas pasirūpina, kad jį sugautų ir įkalintų Patmo saloje, kur 
vargšeliui ima vaidentis, ant lovos atkaltės rodytis skėriai. „Nu- 
tildykite tuos trimitus, iš kur tas kraujas...“ Kiti kaltina jį girta- 
vimu, prikiša aterosklerozę... O jei tikrai taip būtų buvę? 

— Taip ir buvo. Verčiau skaitytum Fojerbachą, ne tas savo 
knygiūkštes. 

— Amparo, jau švinta. 

— Mes išprotėję. 

— Aušra rozenkreicerio pirštais švelniai glosto bangas... 

— Taip, daryk taip. Tai Yemanjá, jauti, ji ateina. 

— Padaryk man ludibria... 

— O, Tintinnabulum! 

— Tu manoji Atalanta Fugiens... 

— O, Turris Babel... 

— Geidžiu Arcana Arcanissima, Aukso vilnos, blyškios ir ro- 
žinės, kaip jūros kriauklė... 

— Šš... Silentium post clamores*, — sušnibždėjo ji. 


* Ramybė po triukšmų. (Lot.) 

Galbūt daugelis, vadinusių save rozenkreiceriais ir tokiais laikytų, iš 
tiesų tik priklausė Rožės ir kryžiaus draugijai... Priešingai, jie tikrai 
nebuvo rozenkreiceriai dėl tos paprastos priežasties, kad priklausė 
tai draugijai; tai gali atrodyti paradoksalu ir iš pirmo žvilgsnio prieš- 
taringa, tačiau lengvai suprantama... 

(Renė Guėnon „Aperçu sur l'initiation“, Paryžius, „Editions Tradi- 
tionnelles“, 1981, XXXVIII, p. 241) 


Grįžome į Rio, aš vėl pradėjau dirbti. Kartą kažkokiame iliust- 
ruotame žurnale perskaičiau, kad mieste yra Senasis ir pripa- 
žintasis rozenkreicerių ordinas. Pasiūliau Amparo nueiti pa- 
sižvalgyti, ji sutiko, tiesa, nenoriai. 

Ordino buveinė buvo viename iš skersgatvių, namo lange 
stovėjo gipsinės Cheopso, Nefertitės ir Sfinkso statulėlės. 

Visuotinis susirinkimas turėjo įvykti kaip tik tą popietę, jo te- 
ma buvo „Rozenkreiceriai ir umbanda“. Lektorius - kažkoks pro- 
fesorius Bramantis, ordino referendorius Europoje, Slaptasis Ro- 
do, Maltos ir Tesalonikų didžiojo priorato in Partibus riteris. 

Nutarėme užeiti. Vidus buvo aptriušęs, išpuoštas tantrizmo 
miniatiūromis su žalčiu Kundaliniu, tuo pačiu, kurį norėjo pa- 
žadinti tamplieriai, bučiuodami vienas kitam užpakalius. Pa- 
galvojau, ar vertėjo kirsti Atlantą ir ieškoti Naujojo pasaulio, 
jei tą patį būčiau radęs „Picatrix“ draugijoje. 

Už raudonu audeklu užtiesto stalo prieš negausią ir snūdu- 
riuojančią auditoriją stovėjo Bramantis, apkūnus ponas, kurį, 
jei ne jo apkūnumas, galėjai pavadinti tapyru. Paskaita, matyt, 
buvo ką tik prasidėjusi, nes jis kalbėjo apie aštuonioliktosios 
dinastijos, Amoso I valdymo laikų, rozenkreicerius. 

Keturi Paslaptingieji rūpinosi rasės, kuri prieš dvidešimt pen- 
kis tūkstančius metų iki Tėbų įkūrimo davė pradžią Sacharos 

civilizacijai, evoliucija. Jų įkvėptas faraonas Amosas įkūrė Di- 
džiąją baltąją broliją, saugojusią prieštvaninę išmintį, kurią 
egiptiečiai pažinojo kaip savo penkis pirštus. Bramantis tvirti- 
no turįs dokumentų (aišku, neprieinamų paprastiems mirtin- 
giesiems), siekiančių Karnako šventyklos išminčių ir jų slap- 
tųjų archyvų laikus. Rožės ir kryžiaus simbolį sugalvojo farao- 
nas Achenatonas. Tas papirusas egzistuoja, kalbėjo Braman- 
tis, bet neklauskite manęs, kas jį turi. 

Didžioji baltoji brolija suformavo Hermį Trismegistą, kurio 
įtaka italų renesansui tokia pat neginčytina kaip ir jo poveikis 
Prinstono gnozėms, Homerą, Galijos druidus, Saliamoną, So- 
loną, Pitagorą, Plotiną, esenus, terapeutus, Juozapą iš Arima- 
tėjos, kuris atnešė Gralį į Europą, Alkuiną, karalių Dagobertą, 
šventą Tomą, Beikoną, Šekspyrą, Spinozą, Jokūbą Bėmą, De- 
biusi, Einšteiną. „Atrodo, trūksta tik Nerono, Kambrono, Jero- 
nimo, Pančo Vilos ir Basterio Kytono“, - sušnibždėjo Amparo. 

Kalbėdamas apie pirmųjų rozenkreicerių įtaką krikščionybei, 
Bramantis atkreipė dėmesį tų, kurie patys to dar nesuprato, kad 
pagal legendą Jėzus turėjo mirti ant kryžiaus neatsitiktinai. 

Didžiosios baltosios brolijos išminčiai buvo tie patys, kurie 
karaliaus Saliamono laikais įkūrė pirmąją masonų ložę. Tai, kad 
Dantė buvo rozenkreiceris ir masonas — kaip, beje, ir šventas 
Tomas - aiškiai parašyta jo kūrinyje. XXIV ir XXV „Rojaus“ 
giesmėse randame trigubą rozenkreicerių kunigaikščio pabu- 
čiavimą, pelikaną, baltąsias skraistes, tokias pat kaip Apokalip- 
sės Vyriausiųjų, tris masonų priesakų teologines dorybes: Tikė- 
jimą, Viltį ir Meilę. Simbolinę rozenkreicerių gėlę (tyroji rožė 
iš XXX ir XXXI giesmių) Romos bažnyčia perėmė kaip Išga- 
nytojo Motinos įvaizdį — štai kodėl litanijose yra Rosa Mystica. 

Rozenkreicerių gyvavimą viduramžiais rodo ne tik jų įsismel- 
kimas į tamplierių ordiną, bet ir daug akivaizdesni dokumen- 
tai. Bramantis pacitavo kažkokį Kyzveterį, praėjusio amžiaus 
pabaigoje įrodžiusį, kad viduramžiais rozenkreiceriai Sakso- 

nijos princui pagamino keturis kvintalus aukso, ir tai įrodyta 
1613 metais Strasbūre išleistoje knygoje „Theatrum Chemi- 
cum“. Tačiau tik nedaugelis pastebėjo tamplierių vaidmenį Vi- 
lio Telio legendoje: Telis išpjauna savąją strėlę iš vyšnios — mi- 
tologinio arijų augalo — šakelės ir persmeigia obuolį - trečio- 
sios akies, kurią atveria žaltys Kundalinis, simbolį, o juk žino- 
ma, kad arijai atkeliavo iš Indijos, kur vėliau, palikę Vokietiją, 
pasislėpė rozenkreiceriai. 

Iš kitų bandančių save susieti, tiesa, be galo vaikiškai, su 
Didžiąja baltąja brolija judėjimų Bramantis pripažino kaip ga- 
na ortodoksišką Makso Heindelio draugiją Rosicrucian Fel- 
lowship, bet tik todėl, kad joje susiformavo Alenas Kardekas. 
Visi žino, kad Kardekas - spiritizmo tėvas, ir būtent iš jo ryšį 
su mirusiųjų sielomis kontempliuojančios teosofijos atsiranda 
umbanda dvasingumas, tauriosios Brazilijos šlovė. Toje teoso- 
fijoje Aum Bhanda yra sanskritiški žodžiai, reiškiantys dieviš- 
kąją pradžią ir gyvenimo šaltinį. („Mus ir vėl apgavo, - sumur- 
mėjo Amparo, - jau net umbanda ne mūsų žodis, liko tik jo 
afrikietiškas skambesys.“ ) 

Žodžio šaknis Aum arba Um atitinka budistų Om, kitaip 
tariant, Dievo vardą pirmykšte kalba. Um — skiemuo, kuris 
teisingai ištartas virsta galinga mantra ir per siakra arba kak- 
tos mazgą psichikoje sukelia harmoningas fluidų sroves. 

— Kas tas kaktos mazgas? — paklausė Amparo. - Nepagydo- 
ma liga? 

Bramantis patikslino, kad reikia skirti tikruosius rozenkrei- 
cerius — Didžiosios baltosios brolijos palikuonis, kurie, aišku, 
įsislaptinę ir kuriems priklauso Senasis ir pripažintasis ordi- 
nas, kurio kuklus atstovas esąs ir jis, nuo Rožės ir kryžiaus 
draugijos narių, kitaip tariant, tų, kurie, neturėdami jokios tei- 
sės, įvairiais asmeniniais sumetimais naudojasi mistine rože ir 
kryžiumi. Jis patarė susirinkusiems netikėti nė vienu Rožės ir 
kryžiaus draugijos nariu, kuris skelbiasi esąs rozenkreiceris. 

Amparo pastebėjo, kad kiekvienas rozenkreiceris kitam yra 
Rožės ir kryžiaus draugijos narys. 

Vienas įžūlus klausytojas pakilęs paklausė Bramančio, kaip 
jo ordinas gali save laikyti tikru, jei jis laužo tylėjimo įžadą, 
privalomą kiekvienam tikrajam Didžiosios baltosios brolijos 
sekėjui. 

Bramantis pašoko: 

— Nežinojau, kad ir į šią auditoriją jau prasiskverbė ateisti- 
nio materializmo užverbuoti provokatoriai. Tokiomis aplin- 
kybėmis atsisakau toliau kalbėti. 

Ir išdidžiai pasišalino. 

Valentiniani... nihil magis curant guam occultare guod praedicant: 
si tamen praedicant, gui occultant... Si bona fide guaeres, concreto 
vultu, suspenso supercilio — altum est — aiunt. Si subtiliter tentes, 
per ambiquitates bilingues communem fidem affirmant. Si scire te 
subostendas, negant quidquid agnoscunt... Habent artificium quo 
prius persuadeant, quam edoceant.* 


(Tertulliano „Adversus Valentinianos“) 


Aljė pakvietė mane apsilankyti ten, kur dar galėjai išgerti to- 
kios batida, kokią temoka daryti nenusakomo amžiaus vyrai. 
Išėjome ir vos už keleto žingsnių nuo civilizuoto Karmen Mi- 


* Valentinianas... rūpinasi daugiau ne tuo, ką nuslepia, o ką pranašauja: tačiau jei prana- 
šauja, kurie nuslepia... Jei visai atvirai stengsies sužinoti — sielvartingu veidu, pakeltais 
dėl neryžtingumo antakiais, — tai yra kilnu, - sako. Jei švelniai mėginsi ištirti, per veidmai- 
niškas dviprasmybes, tai stiprina bendrą pasitikėjimą. Jei parodai, kad norėtum, jog tave 
pažintų, neigia, kad ką nors pažįsta... Sugeba geriau įtikinti, negu išmokyti. (Lot.) 

randa šurmulio atsidūriau tamsioje patalpoje, kur kai kurie 
vietiniai rūkė dešrelės storumo cigarus, kuriuos suko senas jū- 
reivis. Pirštų galais jis trynė tabaką, kol lapai tapdavo platūs, 
permatomi, paskui juos susukdavo į sviestinį šiaudų popierių. 
Tokie cigarai dažnai gesdavo, tačiau galėjai suprasti, koks bu- 
vo tabakas, kai jį atrado seras Volteris Rolis. 

Papasakojau jam savo popietės nuotykį. 

— Dabar dar ir rozenkreiceriai? Mano drauge, jūsų Žinių 
troškimas tiesiog nepasotinamas. Bet neklausykite tų kvailių. 
Visi jie kalba apie nepaneigiamus dokumentus, tačiau nė vie- 
nas nėra kada nors bent vieną iš jų parodęs. Pažįstu tą Bra- 
mantį. Jis gyvena Milane, išskyrus tuomet, kai keliauja po pa- 
saulį skelbdamas savąjį žodį. Nekenksmingas, nors vis dar tiki 
Kyzveteriu. Tūkstančiai rožės ir kryžiaus išpažintojų remiasi 
tuo puslapiu iš „Theatrum Chemicum“. Bet jei sumanytumėt 
patikrinti - savo kuklioje bibliotekoje Milane turiu šią knygą — 
citatos ncrastumėt. 

— Juokdarys tas ponas Kyzveteris. 

— Bet dažnai cituojamas. Devynioliktojo amžiaus okultistai 
irgi tapo pozityvizmo dvasios aukomis: dalykas tikras tik tuo- 
met, jei jį galima įrodyti. Prisiminkite debatus dėl „Corpus Her- 
meticum“. Kai penkioliktajame amžiuje knyga pasirodė Eu- 
ropoje, Pikas dela Mirandola, Fičinas ir daugelis kitų be galo 
išmintingų vyrų įžvelgė tiesą: joje surašyta seniausių laikų iš- 
mintis, buvusi dar prieš egiptiečius ir prieš patį Mozę, nes ten 
randame minčių, kurias vėliau skelbė Platonas ir Jėzus. 

— Kaip vėliau? Tokiais pat argumentais Bramantis grindė 
Dantės priklausymą masonams. Jei „Corpus“ kartoja Platono 
ir Jėzaus mintis, vadinasi, ji parašyta po jų. 

— Matote? Ir jūs taip manote. Išties toks buvo moderniųjų 
filologų argumentas, o norėdami įrodyti, jog „Corpus“ buvo 
parašyta tarp antrojo ir trečiojo mūsų eros amžių, prie jos dar 
priduria miglotą lingvistinę analizę. Tai tas pat, kaip sakyti, 

jog Kasandra gimė po Homero, nes jau žinojo, kad Troja bus 
sunaikinta. Modernioji iliuzija yra manyti, kad laikas - tiesinė 
ir orientuota seka, einanti iš taško A į tašką B. Jis gali eiti ir iš 
taško B į tašką A, o pasekmė sukelti priežastį... Ką reiškia 
įvykti pirma ar įvykti po to? Ar jūsų gražioji Amparo yra prieš 
ar po savo sumišusių protėvių? Ji per daug nuostabi - jei leisi- 
te pasakyti nešališką nuomonę tam, kuris galėtų būti jos tėvu. 
Taigi ji yra prieš. Ji - paslaptingoji pradžia to, kas prisidėjo 
prie jos sukūrimo. 

— Bet tuo atveju... 

— „Tuo atveju“ kaip tik ir yra klaidingas požiūris. Atvejus lyg 
taškus sudėliojo mokslas po Parmenido, norėdamas nustatyti, 
iš kur ir į kur kas nors juda. Niekas nejuda, ir yra tik vienas 
taškas, taškas, iš kurio tą pačią akimirką gimsta visi kiti taškai. 
Devynioliktojo amžiaus, taip pat ir mūsų laikų okultistai, pa- 
sitelkę mokslinį melą, naiviai įrodinėja tiesos tiesą. Reikia mąs- 
tyti ne laiko, o Tradicijos logikos kategorijomis. Visus laikus 
sieja tie patys simboliai, todėl nematomoji Rozenkreicerių 
šventykla egzistuoja ir egzistavo visais laikais nepriklausomai 
nuo istorijos srovių, nuo jūsų istorijos srovių. Paskutinio apsi- 
reiškimo laikas ne tas, kurį rodo laikrodžiai. Jo ryšiai gimsta 
„Ssubtiliosios istorijos“ laike, kur mokslinis „prieš“ ir „po“ 
reiškia labai mažai. 

— Taigi visi, teigiantys rozenkreicerių amžinybę... 

— „tėra juokdariai mokslininkai, nes jie bando įrodyti tai, 
ką reikia žinoti be jokio įrodymo. Ar manote, kad tikintieji, 
kuriuos pamatysime rytoj vakare, žino arba gali pagrįsti tai, 
ką jiems pasakė Kardekas? Jie žino, nes yra tam atviri. Jei 
mes visi būtume išsaugoję tą jautrumą slaptai - mus užlietų 
apreiškimai. Nebūtina norėti, pakanka būti pasiruošusiam. 

— Bet vis dėlto, ir prašau atleisti, kad būsiu banalus, rozen- 
kreiceriai egzistuoja ar ne? 

— O ką reiškia „egzistuoti“? 

— Jūs pasakykite. 

— Didžioji baltoji brolija, vadinkite ją rozenkreiceriais, va- 
dinkite dvasine riterija, kurios atsitiktinis įsikūnijimas buvo 
tamplieriai, — tai būrys išminčių, vos keletas išrinktųjų, kurie 
keliauja per žmonijos istoriją, kad išsaugotų amžinojo mokslo 
branduolį. Istorija vystosi neatsitiktinai. Ji - Pasaulio Viešpa- 
čių kūrinys, o šie mato viską. Aišku, Pasaulio Viešpačiai ginasi 
gaubdamiesi paslapties skraiste. Todėl kaskart sutikęs tą, ku- 
ris save vadina Viešpačiu, rozenkreiceriu ar tamplieriumi, Ži- 
nokite - jis meluoja. Jų reikia ieškoti kitur. 

— Tuomet toji istorija yra begalinė? 

— Taigi. Tokia Viešpačių gudrybė. 

— O ką, jų manymu, turėtų Žinoti žmonės? 

— Kad yra paslaptis, nes kam gyventi, jei viskas yra taip, kaip 
atrodo? 

— Kokia gi toji paslaptis? 

— Jos nepasakė nė viena iš žinomų religijų. Nes ji yra kitur. 

Vizijos — baltos, žydros, blyškiai rožinės. Paskui jos susimaišo ir 
nušvinta nelyginant baltoji žvakės liepsna, pamatysite kibirkštis, pa- 
jusite šiurpulius visame kūne - visa tai rodo pradžią traukos, kuria 
tas daiktas veikia tą, kuris atlieka darbą. 


(Papus „Martines de Pasqually“, Paryžius, Chamuel, 1895, p. 92) 


Atėjo žadėtasis vakaras. Kaip ir Salvadore Aljė atvažiavo mū- 
sų paimti. Tenda, kurioje turėjo vykti susirinkimas, arba gira, 
buvo beveik centre, jei galima kalbėti apie centrą mieste, ku- 
rio liežuviai, nutįsę tarp kalnų, laižė jūrą, o vakare, pažvelgus 


232 


ARSIAYp 
TTT 


iš viršaus, žiburių šviesos atrodė lyg ant tamsios plikės užkritę 
karčiai. 

— Nepamirškite - šį vakarą umbanda. Čia užvaldo ne orixds, 
o eguns — mirusiųjų sielos. Taip pat Exu, afrikietiškasis Her- 
mis, kurį matėte Bahijoje, kartu su savo drauge, Pomba Gira. 
Exu - tai ioruba genties dievybė, demonas, linkęs daryti bloga 
ir pokštauti, bet juk ir Amerikos indėnų mitologijoje buvo die- 
vas pokštininkas. 

— O kas yra mirusieji? 

— Pretos velhos ir caboclos. Pretos velhos — tai senieji Afrikos 
išminčiai, lydėję savuosius žmones į tremtį, kaip Rei Kongo ar 
Pai Agostinho... Jie — sušvelnintos vergovės prisiminimas, kai 
negras iš gyvulio tapo šeimos draugu, dėde, seneliu. O caboc- 
los — tai indėnų dvasios, pirmapradės jėgos, nepaliestos gam- 
tos tyrumas. Umbanda apeigose afrikietiški orixás lieka fone, 
visiškai susitapatinę su katalikų šventaisiais, o veikia tik šios 
dvasios. Tai jos sukelia transą: šokdamas mediumas - cavalo — 
staiga pajunta, kaip į jį įsismelkia dvasia, ir jau savęs nebeval- 
do. Jis šoka, kol toji dvasia jį palieka, o po to pasijunta geriau — 
vaiskus ir apvalytas. 

— Palaimintieji, - tarė Amparo. 

— Išties palaimintieji, - patvirtino Aljė. — Jie vėl susisieja su 
motina Žeme. Tie tikintieji buvo išrauti, įmesti į baisųjį mies- 
to katilą ir, kaip sakė Špengleris, merkantiliški Vakarai krizės 
akimirką vėl atsigręžia į žemės pasaulį. 

Atvykome. Iš išorės tenda atrodė lyg gyvenamasis namas, į 
ją buvo einama per sodelį, kuklesnį, nei matėme Bahijoje, o 
prieš barracūo, tarsi sandėlio, duris pamatėme Exu statulėlę, 
jau apsuptą maldininkų suneštų aukų. 

Įeinant Amparo timptelėjo mane į šalį: 

— Aš jau viską supratau. Girdėjai, tapyras iš susirinkimo kal- 
bėjo apie arijų epochą, šitas kalba apie Vakarų saulėlydį, Blut 
und Boden, kraujas ir žemė: tikrų tikriausias nacizmas. 

— Brangioji, viskas ne taip paprasta, mes juk kitame konti- 
nente. 

— Ačiū, kad pranešei. Didžioji baltoji brolija! Ji jums atnešė 
jūsų Dievą, suvalgyti! 

— Brangioji, tai — katalikai, visai kas kita. 

— Tai vienas ir tas pat, ar negirdėjai? Pitagoras, Dantė, Mer- 
gelė Marija ir masonai. Kad tik mus apgautų. Tegyvuoja um- 
banda, šalin meilę. 

— Tuomet tu nebepajėgi skirti. Eime, pažiūrėsim. Juk ir tai 
yra kultūra. 

— Yra tik viena kultūra: ant paskutinio rozenkreicerio žar- 
nų pakarti paskutinį kunigą. 


Aljė pamojo, kad įeitume. Vidus, priešingai kukliai išorei, lieps- 
nojo ryškiomis spalvomis. 

Salė buvo keturkampė, su altorium gilumoje ir cavalos šo- 
kėjams grotelėmis atitvertu plotu, kurio pakraštyje stovėjo pa- 
kyla būgnininkams - atabagues. Apeigoms skirtas plotas dar 
buvo tuščias, o šiapus tvorelės šurmuliavo marga tikinčiųjų ir 
smalsaujančių, baltųjų ir juodųjų minia, kurioje matėsi baltai 
iš jų buvo basi, kiti — su sportiniais bateliais. Mane nustebino 
altorius - pretos velhos, caboclos iš įvairiaspalvių plunksnų, šven- 
tieji, kuriuos, jei ne jų pantagriueliškas dydis, galėjai pamany- 
ti esant iš marcipano, šventas Jurgis su spindinčiais šarvais ir 
purpuriniu apsiaustu, šventieji Kozma ir Damianas, kalaviju 
perverta Mergelė ir begėdiškai hiperrealistinis Kristus, ištie- 
sęs rankas kaip išganytojas iš Korkovado, tik spalvotas. Nesi- 
matė orixás, bet jutai juos ten buvusiųjų veiduose ir salsvo nen- 
drių bei virtų valgių kvapo, karščio ir jaudulio belaukiant tuoj 
prasidėsiančios gira išspausto prakaito tvaike. 

Iš minios atsiskyrė pai-de-santo, kuris atsisėdo prie altoriaus 
ir priėmė kelis tikinčiuosius bei svečius, aprūkydamas juos tirš- 

tais savo cigaro dūmais, palaimindamas ir pasiūlydamas taurę 
gėrimo lyg pagreitintose eucharistinėse apeigose. Priklaupė- 
me, gurkštelėjau iš taurės: kai cambono pylė į ją iš butelio, 
pastebėjau, kad tai „Dubonnet“, bet prisiverčiau išgerti nely- 
ginant gyvybės eliksyrą. Atabagues ant pakylos jau pradėjo dus- 
liai mušti būgnus, o įšventintieji pritarė Exu ir Pomba Gira 
skirta maldos giesme: Seu Tranca Ruas ė Mojuba! E Mojuba, ė 
Mojuba! Sete Encruzilhadas ė Mojuba! E Mojuba, ė Mojuba! 
Seu Marabor ė Mojuba! Seu Tiriri, ė Mojuba! Exu Veludo, ė 
Mojuba! A Pomba Gira ė Mojuba! 

Pai-de-santo ėmė mojuoti smilkytuvu, paskleisdamas sunkų 
indėniškų smilkalų kvapą, malda kreipdamasis į Oxalá ir Nos- 
sa Senhora. 

Atabagues mušamas ritmas darėsi vis greitesnis ir cavalos 
užėmė plotą prieš altorių, nugalėti pontos kerų. Dauguma jų 
buvo moterys, ir Amparo pasišaipė iš savo lyties silpnumo („Juk 
mes jautresnės?“ ). 

Tarp moterų matėsi ir keletas europiečių. Aljė parodė mums 
vieną šviesiaplaukę vokietę, psichologę, kuri jau daug metų 
dalyvauja apeigose. Ji išbandė viską, bet jei tau neskirta ar 
neturi į tai polinkio — viskas veltui: ji niekada nepajusdavo tran- 
so. Šoko įsmeigusi akis į tolį, o atabagues nedavė ramybės jos 
ir mūsų nervams, aitrūs kvapai pasklido po salę, svaigindami 
ir šokančius, ir žiūrinčius, versdami lauk skrandžius, manau, 
visiems, o man juolab. Jau buvau tai patyręs Rio escolas de 
samba, žinojau muzikos ir triukšmo poveikį psichikai, tą patį, 
kuriam pasiduoda apimtieji šeštadienio vakaro diskotekos 
karštligės. Vokietė šoko sustingusiomis akimis, kiekvienu is- 
terišku savo galūnių judesiu maldaudama užsimiršimo. Kitos 
santo dukros viena po kitos pasiekdavo ekstazę, užvertusios 
galvas plaukdavo užsimiršimo jūra, o ji - įsitempusi, kone verk- 
dama, persimainiusiu veidu, lyg tas, kuris beviltiškai trokšta 
pasiekti orgazmą ir blaškosi, ir stengiasi, tačiau negali išsiveržti. 

Ji geidė prarasti save ir kas akimirką vėl atrasdavo, vargšė te- 
utonė, serganti gerai suderintų klavesinų liga. 

Išrinktieji nerdavo į tuštumą, jų žvilgsniai apsiblausdavo, ga- 
lūnės sustingdavo, jie judėdavo automatiškais, bet neatsitikti- 
niais judesiais, atskleisdami į juos įsikūnijusios dvasios prigimtį: 
vieni buvo lankstūs, judinantys prie šonų rankas nuleistais del- 
nais lyg plauktų, kiti - sukumpę, lėtų judesių, o cambonos ap- 
siausdavo juos baltomis skraistėmis, kad nuo smalsaujančių 
minios žvilgsnių apgintų palytėtus aukščiausiosios dvasios... 

Kai kurie cavalos įnirtingai kratėsi, o tie, kuriuos aplankė 
pretos velhos, leido duslius garsus - hum hum hum ir judėjo 
sulinkę nelyginant lazda pasiramsčiuojantys seniai, jų veidai 
atrodė lyg bedančių: įdubusiais skruostais, išsišovusiais žandi- 
kauliais. Tie, kuriuos užvaldė caboclos, priešingai, leido šai- 
žius karo šūkius — Aiahou! — ir cambonos rūpestingai palaiky- 
davo tuos, kurie nebeišlaikydavo užgriuvusios palaimos. 


Būgnai mušė, pontos kilo į smilkalų prisotintą orą. Laikiau 
Amparo už parankės, kai staiga pajutau, kaip sudrėko jos del- 
nai, kūnas ėmė virpėti, lūpos prasivėrė. 

— Man bloga, - tarė, — norėčiau išeiti. 

Aljė, pamatęs, kas atsitiko, padėjo išvesti ją lauk. Vėsus va- 
karo oras ją atgaivino. 

— Niekis, — tarė, - matyt, būsiu ko suvalgiusi. Dar tie kvapai 
ir karštis... 

— Ne, - pasakė pai-de-santo, išėjęs paskui mus, - jūs turite 
mediumo savybių, teisingai reagavote į pontos, aš jus stebėjau. 

— Gana! - sušuko Amparo ir pridūrė kelis man nesupranta- 
mus žodžius. Pamačiau, kaip pai-de-santo pabalo arba papil- 
kėjo, kaip rašoma nuotykių romanuose apie juodaodžių išblyš- 
kimą. — Gana, man tiesiog bloga, būsiu suvalgiusi kažko, ko 
nevertėjo valgyti... Maldauju, palikite mane čia, įkvėpsiu oro, 
jūs eikite vidun. Noriu likti viena, nesu kokia invalidė. 

Palikome ją, o grįžus į salę po lauko vėsos kvapai, kiekvieno 
kūną persmelkęs aitrus prakaitas ir pati nuotaika veikė tarsi 
gurkšnis alkoholio tą, kuris po ilgos abstinencijos vėl pradėjo 
gerti. Perbraukiau ranka kaktą, kažkoks senis padavė man 
agog0, mažą auksuotą instrumentą, lyg trikampį su varpeliais, 
mušamą nedideliu virbu. 

— Lipkite ant pakylos, — tarė, — ir grokite, pasijusite geriau. 

Tame patarime glūdėjo homeopatinė išmintis. Mušiau ag0g0, 
bandydamas prisiderinti prie būgnų ritmo, pamažu tapau įvy- 
kio dalyviu, o dalyvaudamas jame iškilau virš jo, išliejau įtam- 
pą judindamas kojas ir pėdas, išsilaisvindamas iš to, kas mane 
supo, nors sukeldamas tai ir skatindamas. Vėliau Aljė man 
išdėstys skirtumą tarp to, kuris žino, ir to, kuris išgyvena. 

Transą pasiekusius mediumus cambonos nuvesdavo į salės 
pakraščius, pasodindavo ir duodavo užsirūkyti cigarą ar pyp- 
kę. Dvasių neaplankyti tikintieji bėgdavo prie jų, priklaupda- 
vo, šnibždėdavo jiems į ausį, klausydavo patarimų, sugerdavo 
jų gerybinį poveikį, apsivalydavo ir lengviau atsikvėpdavo. Kai 
kurie rodė prasidedančio transo ženklus, cambonos santūriai 
jį palaikydavo, o paskui nuvesdavo juos atgal į minią, dabar 
jau atsipalaidavusius. 

Tarp šokėjų dar buvo daug kandidatų į ekstazę. Vokietė ju- 
dėjo nenatūraliai, laukdama susijaudinimo, bet veltui. Kai ku- 
riuos buvo užvaldęs Exu, jų veidai tapo pikti, klastingi, sukti, 
jie judėjo padrikai trūkčiodami. 


Tada pamačiau Amparo. 

Dabar žinau, kad Hesed — ne vien grožio ir meilės sefira. 
Kaip sakydavo Diotalevis, tai ir dieviškosios substancijos pli- 
timo akimirka, jos sklidimas begalybės pakraščio link. Tai — 
gyvųjų rūpinimasis mirusiaisiais, bet kažkas yra pasakęs, jog, 
tai ir mirusiųjų rūpinimasis gyvaisiais. 

Mušdamas agogo aš nebesekiau, kas vyko salėje, susikaupęs 
stengiausi valdytis ir sekti muzikos ritmą. Amparo, matyt, sugrį- 

žo jau prieš dešimt minučių ir neabejotinai patyrė tą pati po- 
veikį, kurį patyriau ir aš. Tik niekas nepadavė jai ag0g0, o gal ji 
to nė nenorėjo. Šaukiama gelmės balsų, ji atmetė bet kokį no- 
rą gintis. 

Pamačiau, kaip ji staiga puolė į patį šokio sūkurį, sustojo, 
užvertusi aukštyn veidą, nenatūraliai, beveik mėšlungiškai iš- 
temptu kaklu, o po to užsimiršusi ėmė suktis lyg geidulingoje 
sarabandoje, rankomis pabrėždama atiduodanti savąjį kūną. 
„A Pomba Gira, a Pomba Gira! - šaukė kai kurie, nudžiuginti 
stebuklo, nes tą vakarą velnių karalienė dar nebuvo pasiro- 
džiusi: - O seu manto é de veludo, rebordado todo em ouro, o 
seu garfo é de prata, muito grande é seu tesouro... Pomba Gira 
das Almas, vem toma cho cho...“ 


Nedrįsau kištis. Gal tik pagreitinau savo metalinės lazdelės 
dūžius, trokšdamas kūniškai susilieti su savo moterimi, ar su 
ta chtoniškąja dvasia, kurią ji įkūnijo. 

Cambonos pasirūpino ja, apvilko apeiginiais rūbais, palaikė 
baigiantis trumpam, bet intensyviam transui. Jie pasodino ją, 
visą permirkusią prakaitu, uždususią. Ji atstūmė pribėgusius 
maldauti apreiškimų ir pravirko. 

Gira jau ėjo į pabaigą, nušokau nuo pakylos ir nubėgau prie 
jos: Ten jau buvo Alje, jis švelniai trynė jai smilkinius. 

— Kokia gėda, - kalbėjo Amparo, - aš tuo netikiu, aš to ne- 
norėjau, kaip aš galėjau! 

— Būna, pasitaiko, - švelniai ramino ją Aljė. 

— Tuomet nėra išsilaisvinimo, aš vis dar esu vergė, - verkė 
Amparo. - Eik šalin, — tarė ji man piktai, - esu tik vargšė pur- 
vina negrė, duokite man šeimininką, nusipelniau jo! 

— Taip atsitikdavo ir šviesiaplaukiams achajams, — guodė ją 
Aljė. - Tokia žmogaus prigimtis... 

Amparo paprašė palydėti ją į tualetą. Apeigos. baigėsi. Sa- 
lės viduryje vis dar šoko vieniša vokietė, nulydėjusi Amparo 
pavydžiu žvilgsniu. Dabar ji jau judėjo su vangiu užsispyrimu. 

Amparo grįžo po dešimties minučių, kai mes jau buvome 
atsisveikinę su pai-de-santo, kuris džiaugėsi tokiu sėkmingu 
pirmuoju mūsų prisilietimu prie mirusiųjų pasaulio. 


Aljė tylèdamas vairavo per vėlyvą naktį ir, sustojęs prie mūsų 
namų, norėjo atsisveikinti. Amparo pasakė, kad namo eis viena. 

— Gal nori pasivaikščioti, - pasiūlė man, - grįžk, kai aš mie- 
gosiu. Išgersiu vaistų. Atleiskit man abu. Jau sakiau, matyt, 
būsiu ką netinkamo suvalgiusi. Visos tos merginos suvalgė ir 
išgėrė ką nors blogo. Nekenčiu savo šalies. Labanakt. 

Aljė suprato mano kvailą padėtį ir pasiūlė nueiti į visą naktį 
veikiantį Kopakabanos barą. 

Iylėjau. Aljė palaukė, kol ėmiau gurkšnoti savąjį batida, ta- 
da nutraukė nejaukią tylą. 

— Rasė arba, jei norite, kultūra sudaro mūsų pasąmonės da- 
l}. Kita jos dalis apgyventa archetipinių figūrų, vienodų visiems 
žmonėms ir visiems amžiams. Šį vakarą nuotaika, aplinka su- 
silpnino visų mūsų budrumą, pats tai patyrėte savo kailiu. Am- 
paro atrado, kad orixás, kuriuos manė sunaikinusi savo širdy- 
je, vis dar gyvena jos įsčiose. Nemanykit, jog laikau tai teigia- 
mu dalyku. Girdėjote mane pagarbiai kalbant apie šioje šalyje 
mus supančias antgamtines jėgas, bet nepagalvokit, kad pa- 
lankiai žiūriu į apsėdimo praktikas. Būti įšventintuoju ir būti 
mistiku visai ne tas pat. Įšventinimas, intuityvus tų paslapčių, 
kurių negali paaiškinti protas, supratimas - tai giluminis pro- 
cesas, leta dvasios ir kūno transformacija, galinti atvesti prie 
aukščiausiųjų savybių įgijimo arba net prie nemirtingumo įval- 
dymo, tačiau tai intymu, slapta. Išorėje to nematyti, tai kažkas 
drovaus, o svarbiausia — tyro, atsieto. Todėl Pasaulio Viešpačiai 
yra įšventintieji, bet nesiekiantys mistikos. Mistikas jiems — ver- 
gas, dieviško apsireiškimo vieta, per kurią susekami paslap- 
ties simptomai. Įšventintasis įkvepia mistiką ir pasinaudoja juo 
taip, kaip jūs naudojatės telefonu, kad palaikytų ryšius per 

nuotolį, taip, kaip chemikas pasinaudoja lakmuso popierėliu, 
kad sužinotų, jog kažkur vyksta reakcija. Mistikas yra naudin- 
gas savo teatrališkumu, jis save demonstruoja. Bet tik įšven- 
tintieji atpažįsta vieni kitus. Įšventintasis valdo jėgas, kurios 
kankina mistiką. Šia prasme nėra skirtumo tarp cavalos apsė- 
dimo ir šventos Teresės Avilietės ar švento Jono nuo Kryžiaus 
ekstazės. Misticizmas — sumenkinta dieviškojo ryšio forma. 
Įšventinimas — ilgos proto ir širdies askezės padarinys. Misti- 
cizmas - demokratinis, jei ne demagoginis, reiškinys, įšventi- 
nimas yra aristokratinis. 

— Priklausantis protui, o ne kūnui? 

— Tam tikra prasme. Jūsų Amparo rūpestingai puoselėjo sa- 
vo protą ir nesirūpino savo kūnu. Pasaulietis už mus silpnesnis. 


Buvo jau vėlu. Aljė pasakė, kad išvažiuoja iš Brazilijos, ir pali- 
ko man savo adresą Milane. 

Grįžęs namo, radau Amparo miegančią. Iyliai išsitiesiau gre- 
ta jos tamsoje. Neužmigau. Man atrodė, jog šalia guli nepažįs- 
tama būtybė. 


Kitą rytą Amparo sausai pasakė išvažiuojanti į Petropolį ap- 
lankyti draugės. Atsisveikinome sutrikę. 

Ji išėjo su drobiniu krepšiu ant peties ir politinės ekonomi- 
jos knyga po pažastimi. 

Du mėnesius tylėjo, o aš jos neieškojau. Paskui gavau trum- 
pą laiškelį, labai miglotą. Rašė, kad jai reikia laiko viską ap- 
mąstyti. Atsakymo neparašiau. 


Nepatyriau aistros, pavydo, ilgesio. Jaučiausi tuščias, tyras, šva- 
rus ir vaiskus, lyg aliuminio puodas. 

Dar metus gyvenau Brazilijoje, bet jau buvau pakėlęs spar- 
nus. Nebesutikau Aljė, nebesutikau Amparo draugų, ištisas 
valandas leidau paplūdimyje, lepindamasis saulėje. 

Skraidinau aitvarus, ten jie nuostabiai gražūs. 

Beydelus, Demeymes, Adulex, Metucgayn, Atine, Flex, Uguizuz, 
Gadix, Sol, Veni cito cum tuis spiritibus.* 
(„Picatrix“, Ms. Sloane, 1305, 152, verso) 


Dūžtantys indai. Diotalevis dažnai pasakodavo apie vėlyvąjį 
Izaoko Lurijos kabalizmą, kuriame prarandamas tvarkingas 
sefirų ritmas. Kūryba, sakydavo jis, tai dieviškojo įkvėpimo ir 
iškvėpimo procesas, tarytum nerimastingas alsavimas arba 
dumplių darbas. 

— Didžioji Dievo Astma, - pakomentavo Belbas. 

— Pabandyk pats iš nieko ką nors sukurti. Toks dalykas įma- 
nomas tik kartą gyvenime. Norėdamas išpūsti pasaulį, kaip 
išpučiamas stiklo indas, Dievas įkvėpdamas susitraukia savy- 
je, o paskui ilgu švytinčiu šnypštimu išleidžia dešimt sefirų. 

— Šnypštimu ar šviesa? 

— Dievas pučia ir randasi šviesa. 

— Priemonių įvairovė. 

— Tačiau sefirų šviesą būtina surinkti į jų švytėjimui atspa- 
rius indus. Keter, Hokmah ir Binah priglaudę indai išlaikė jų 
spindesį, bet žemesniųjų sefirų, nuo Hesed iki Jesod, šviesa ir 
atodūsis išėjo vienu kartu ir per daug galingai, todėl indai su- 
dužo. Šviesos dalelės pasklido po visatą ir iš jų radosi grubi, 
netašyta materija. 

— Dūžtantys indai — rimta katastrofa, — susirūpinęs kalbėjo 
Diotalevis. - Nėra nieko negyvybingesnio už prieš laiką gimu- 
sį pasaulį. Kosmose jau iš pat pradžių turėjo būti kokia nors 
yda, bet nė išmintingiausi rabinai negalėjo jos išaiškinti. Gal 


* Beidelai, Demeimai, Aduleksai, Metucgainai, Atine, Fleksai, Ukvizuzai, Gadiksai, Soli, 
atėjau greitai su tavo dvasiomis. (Lot.) 

tą akimirką, kai Dievas iškvepia ir ištuštėja, pirminiame inde 
dar yra likę aliejaus lašelių, medžiaginių nuosėdų, reshimu, ir 
Dievas iškvepia ant jų. O gal kur susigūžusios pasaloje jau lau- 
kė kriauklės, gelippot, naikinimo kunigaikščiai. 

— Slidūs padarai tie qelippot, - pastebėjo Belbas, - velniško- 
jo daktaro Fu Manču agentai... O kas toliau? 

— Toliau, - kantriai aiškino Diotalevis, - nušviestos Baisiojo 
Teismo, arba Geburah, dar vadinamos Pachad, arba Siaubu, 
tos sefiros, kurioje, pasak Aklojo Izaoko, atsiskleidžia Blogis, 
kriauklės ima realiai egzistuoti. 

— Jos gyvena tarp mūsų, - tarė Belbas. 

— Apsidairyk, — atsakė Diotalevis. 

— O jei išeitume? 

— Veikiau sugrįžtume, - tarė Diotalevis. — Viskas kyla iš Die- 
VO, per tsimtsum susitraukimą. Mūsų problema - tiggun grįži- 
mas, Adomo Kadmono reintegracija. Tuomet atkursime part- 
sufim pusiausvyros sandarą, skliautus, ar, teisingiau, tas for- 
mas, kurios pakeis sefiras. Sielos žengimas dangun - lyg šilko 
gija, padedanti dievobaimingam siekiui tarsi apgraibomis tam- 
soje rasti kelią į šviesą. Taip ir pasaulis, kiekvieną akimirką 
deliodamas Toros raides, bando rasti savo tikrąją, prigimtinę 
tormą, kuri padėtų jam išsivaduoti iš tos baisios sumaišties. 

Šią gilią naktį, apsuptas neįprastos kalnų ramybės, stengiausi 
tai padaryti. Bet tą vakarą periskope vis dar jaučiausi aplipęs 
gličiomis seilėmis mane supusių kriauklių, tų nematomų srai- 
gių, inkrustuotų stikliniuose Muziejaus induose, įsipainioju- 
sių tarp barometrų ir surūdijusių sustingusių laikrodžių smag- 
račių. Mąsčiau, kad jei indai ir dužo, tai pirmasis įtrūkimas gal 
atsirado tą vakarą Rio, per apeigas, bet tikrasis sprogimas įvy- 
ko man grįžus namo. Lėtas, begarsis, visus apipylęs grubios, 
netašytos materijos purvu, kurioje kirmėliški padarai atsive- 
ria savaiminiam dauginimuisi. 

Grįžęs iš Brazilijos nebežinojau, kas esu. Artėjau prie tris- 
dešimties. Mano tėvas tokių metų jau buvo tėvas, žinojo, kas 
yra ir kodėl gyvena. 

Kai mano tėvynėje vyko svarbūs dalykai, aš buvau per toli ir 
gyvenau netikėtumų pritvinkusioje aplinkoje, kurią Italijos įvy- 
kiai irgi pasiekdavo apsisiautę legendos skraiste. Kai prieš pa- 
likdamas šį pusrutulį baigiantis viešnagei jame mėgavausi skry- 
džiu virš Amazonės miškų, man į rankas pakliuvo vietos dien- 
raštis, pakrautas į lėktuvą šiam stabtelėjus Fortalecoje. Pir- 
majame puslapyje pamačiau pažįstamo vyro nuotrauką, daug 
metų matydavau jį gurkšnojantį baltąjį vyną Pilado bare. Pa- 
rašas po nuotrauka skelbė: „O homem gue matou Moro“. 

Sugrįžęs sužinojau, kad Moro nužudė ne jis. Laikydamas 
rankoje užtaisytą pistoletą, jis pirmiausia būtų šovęs sau į au- 
sį, kad patikrintų, ar šis veikia. Jis tik buvo ten tuo metu, kai 
policija įsiveržė į butą, kuriame kažkas po lova paslėpė tris 
pistoletus ir du paketus sprogmenų. Jis tik gulėjo toje lovoje 
apstulbęs, nes tai buvo vienintelis baldas tame vieno kamba- 
rio butelyje, kurį šešiasdešimt aštuntųjų metų veteranai nuo- 
mojo kūniškiesiems' poreikiams tenkinti. Jei ne Inti Illimani 
plakatas ant sienos, būtum galėjęs jį palaikyti paprastu vien- 
gungio butu. Vienas iš nuomininkų buvo susijęs su ginkluota 
grupuote, o kiti nė neįtarė, kad moka užjo slėptuvę. Sėdo visi, 
metams. 

Mano supratimas apie Italiją buvo be galo menkas. Palikau 
ją ties didelių pasikeitimų slenksčiu, jausdamasis kone kaltas 
dėl to, kad bėgu atėjus sąskaitų suvedimo valandai. Išvažia- 
vau, galėdamas atpažinti žmogaus ideologiją iš jo balso into- 
nacijos, sakinių sandaros, kanoninių citatų sekos. Grįžau - ir 
nebepajėgiau atskirti, kas yra kas. Kalbas apie revoliuciją pa- 
keitė Geismų knygos citatos, save laikę kairiaisiais minėdavo 
Nyčę ir Seliną, dešinieji laikraščiai liaupsino Trečiojo pasaulio 
revoliuciją. 

Grįžau pas Piladą, bet pasijutau lyg svetimoje žemėje. Tas 
pats biliardas, beveik tie patys dailininkai, tačiau visai kitoks 
jaunimas. Sužinojau, kad kai kurie iš senųjų lankytojų dabar 
įsteigė transcendentinės meditacijos mokyklas arba atidarė 
makrobiotinius restoranus. Paklausiau, ar kas nors jau įkūrė 
tenda de umbanda. Ne, gal pralenkiau laiką, buvau įgijęs dar 
nepublikuotų žinių. 

Pataikaudamas senajam lankytojų branduoliui Piladas vis 
dar laikė senąjį fliperį, tokį, kuris atrodė tarytum Lichtenštei- 
no kopija, kokius supirkinėjo antikvarai. Tačiau greta rikiavo- 
si automatai su švytinčiais ekranais, kuriuose sklandė pulkai 
automatinių paukščių, Išorinės Erdvės kamikadzių, arba stai- 
ga iššokusi varlė suburbuliuodavo kažką japoniškai, apgulti 
jauniausiųjų lankytojų. Pilado bare dabar blykčiojo piktos švie- 
sos, O prieš galaktikos ekranus gal stoviniavo ir Raudonųjų 
brigadų kurjeriai, verbuojantys naujus narius. Jie tikrai nežai- 
dė fliperiu, nes negali to daryti su pistoletu už diržo. 

Tai supratau sekdamas Belbo žvilgsnį, įsmigusį į Lorencą 
Pelegrini. Apytikriai suvokiau tai, ką Belbas jautė daug aiš- 
kiau ir ką radau viename iš jo files. Lorencos vardas ten nepa- 
minėtas, bet akivaizdu, jog parašyta apie ją: taip fliperiu Žais- 
davo tik ji viena. 


FILENAME: Fliperis 


Fliperiu žaidžiama ne tik rankomis, bet ir gakta. Svar- 
biausia — ne sulaikyti rutuliuką prieš jam prasmengant į 
skylę, ir ne su gynėjo įkarščiu grąžinti jį į aikštės vidurį, 
o priversti lūkuriuoti viršūnėje, kur daugiausia švytinčių 
taikinių, kad jis lakstytų nuo vieno prie kito ir suktųsi it 
beprotis ar apsėstas, bet savo valia. To pasiekiama ne 
daužant rutuliuką, o virpinant pačią dėžę, bet švelniai, 
taip, kad fliperis to nesuprastų ir nesustingtų. Tai pada- 

ryti gali tik gakta, teisingiau, taip judindamas klubus, kad 
gakta ne tik ritmingai dirbtų, bet visą laiką laikytų tave 
ties orgazmo riba. O jei klubai juda pagal gamtos dės- 
nius, ne tiek gakta, kiek sėdmenys grakščiai stumia pir- 
myn, taip, kad smūgiui pasiekus gaktą šis jau būna pri- 
slopęs. Lyg homeopatijoje, kur kuo daugiau skiedi tir- 
palą, - o medžiaga po truputį nyksta vis pilamame van- 
denyje, kol beveik visiškai išnyksta, — tuo stipresnis gy- 
domasis poveikis. Tada be galo silpna srovė nuo gaktos 
pasiekia fliperio dėžę ir šis paklūsta, rutuliukas rieda 
prieš savo prigimtį, prieš inercijos dėsnius, prieš traukos 
j6gą, prieš dinamikos taisykles, prieš konstruktoriaus, no- 
rėjusio padaryti jį greitą ir nesugaunamą, gudrybes, svaig- 
damas nuo vis movendi, išlikdamas žaidime visą įsimin- 
tiną ir neužmirštamą amžinybę. Bet tam reikalinga mo- 
teriška gakta, kad tarp klubikaulio ir mašinos nebūtų 
erekcinės materijos ir korėtų kūnų, o vien tik džinsais 
aptempta oda, nervai, kaulai ir didžiausias erotinis įnir- 
šis, piktybinis šaltumas, nesavanaudiškas prisitaikymas 
prie partnerio jausmų, sukeliant jam geismą, tačiau ne- 
patiriant jo pertekliaus: amazonė turi vesti fliperį iš pro- 
to, iš anksto mėgaudamasi tuo, kad jį paliks. 


Manau, kad Belbas įsimylėjo Lorencą Pelegrini tą pat akimir- 
ką, kai suvokė, jog ji gali jam pažadėti nepasiekiamą laimę. Dar 
manau, kad jos dėka jis įžvelgė erotinį automatinių pasaulių 
pobūdį, pamatė mašiną kaip kosminio kūno metaforą, o me- 
chaninį žaidimą — kaip talismanišką dvasių iškvietimą. Jis jau 
svaiginosi Abulafija, o gal ir pasinėrė į Hermio projekto dvasią. 
Tikrai jau buvo matęs Švytuoklę. Nežinau, kokio trumpojo jun- 
gimo dėka, bet Lorenca Pelegrini jam žadėjo Švytuoklę. 

Prie Pilado baro pripratau sunkiai. Pamažu, tiesa, ne kas 
vakarą, svetimų veidų skruzdėlyne pradėjau matyti pažįsta- 

mus veidus tų, kurie išliko, nors ir aptemdytus pastangų prisi- 
taikyti: tas tapo autorių teisių agentu leidykloje, anas — mo- 
kesčių konsultantu, kitas - knygų išsimokėtinai pardavėju, tik 
anksčiau jis siūlydavo Čegevaros veikalus, dabar - knygas apie 
vaistažoles, budizmą ir astrologiją. Žvelgiau į juos, apžlibu- 
sius, su baltomis sruogomis plaukuose, viskio taure rankoje, ir 
man atrodė, kad joje tas pats skystis kaip prieš dešimt metų, 
ragaujamas lėtai, po lašą per pusmetį. 

— Ką veiki, kodėl tavęs nesimatė čia, su mumis? — paklausė 
vienas iš jų. 

— Kas esate jūs dabar? 

Jis nužvelgė mane, lyg būčiau buvęs išvykęs mažiausia šim- 
tą metų. 

— Na, tarkim, savivaldybės kultūros skyrius, tinka? 

Per daug sąmojų mane aplenkė. 

Nutariau susirasti darbą. Suvokiau žinąs daug tarpusavyje 
nesusijusių dalykų, kuriuos galėjau nesunkiai susieti kiek pa- 
sėdėjęs bibliotekoje. Kai važiavau iš Italijos, kiekvienas priva- 
lėjo turėti kokią nors teoriją, o aš kankinausi jos neturėda- 
mas. Dabar pakako turėti Žinių, visi jomis gardžiavosi, ir juo 
geriau, jei jos nebuvo naudingos. Taip pat ir universitete, į ku- 
rį sugrįžau pasižvalgyti, ar nerasiu kur įsitaisyti. Aulose buvo 
ramu, studentai it vaiduokliai slankiojo koridoriais, skolinda- 
miesi vieni iš kitų blogai sudarytas bibliografijas. Aš Žinojau, 
kaip turi atrodyti gera bibliografija. 

Kartą vienas diplomantas, palaikęs mane dėstytoju (dėsty- 
tojai dabar buvo tokio pat amžiaus kaip studentai ir atvirkš- 
čiai), paklausė, ką parašė tas lordas Candosas, apie kurį kal- 
bama ekonomikos ciklinių krizių kurse. Atsakiau, jog tai ne 
ekonomistas, o Hofmanstalio personažas. 

Tą pačią dieną vakarėlyje pas senus draugus susitikau vieną 
leidykloje dirbusį vyrą. Jis ten įsidarbino tuomet, kai leidykla 
liovėsi leisti prancūzų kolaborantų romanus ir ėmėsi albanų 

politikų raštų. Sužinojau, kad jie vis dar spausdina politinius 
veikalus, bet tik artimus vyriausybės linijai. Nevengė ir gerų 
filosofinių knygų. Klasikinių, patikslino jis. 

— Beje, - tarė, — tu esi filosofas... 

— Ačiū, deja, ne. 

- Na jau, juk kažkada žinojai viską. Šiandien skaičiau teksto 
apie marksizmo krizę vertimą ir radau pacituotą ištrauką iš 
tokio Anzelmo Kenterberiečio knygos. Kas jis? Neradau jo 
net „Autorių žodyne“. 

Atsakiau, kad tai Anzelmas iš Aostos, tik anglai jį taip vadi- 
na, nes visada nori viską padaryti savaip. 

Praregėjau: radau darbą. Nutariau įkurti kultūrinės infor- 
macijos agentūrą. | 

"Tarytum kokią mokslo supinatorių dirbtuvėlę. Užuot krapš- 
tęs nosį naktiniuose baruose ir viešnamiuose, lankysiuosi bib- 
liotekose, knygynuose, universitetuose. O po to lindėsiu savo 
biure, užmetęs kojas ant stalo, rankoje - popierinė stiklinė su 
viskiu, atsineštu iš artimiausios maisto parduotuvės. Skambu- 
tis, klausia: 

— Verčiu knygą ir įstrigau prie tokio — ar tokių - mutakali- 
mų. Niekaip negaliu su jais susidoroti. 

Tu irgi nežinai, nesvarbu, prašai dviejų dienų. Ir pirmyn į 
biblioteką, vartai Žinynus, vaišini cigarete tipą iš informaci- 
jos biuro, randi pėdsaką. Vakare pasikvieti į barą islamisti- 
kos katedros asistentą, statai jam bokalą alaus, po to antrą, 
jis išskysta ir suteikia tau reikalingą informaciją, beveik vel- 
tui. Tada skambini klientui: „Taigi mutakalimai, Avicenos lai- 
kų musulmonų teologai radikalai, teigė, kad pasaulis buvo 
atsitiktinumų dulkių kamuolys, įgavęs formą tik momenti- 
nio ir laikino dieviškosios valios pasireiškimo dėka. Jei tik 
Dievas akimirką išsiblaškytų, visata subyrėtų. Gryna bepras- 
mių atomų anarchija. Pakaks? Dirbau tris dienas, paskaičiuo- 
kite“. 

Man pavyko rasti du kambarėlius su virtuve sename name 
miesto pakraštyje, kur turėjo būti fabrikas su priestatu admi- 
nistracijai. Pertvarkius jį į gyvenamąjį namą, visus to paties 
aukšto butus sujungė ilgas koridorius: aš įsikūriau tarp nekil- 
nojamojo turto agentūros ir iškamšų meistro dirbtuvės (užra- 
šas ant durų skelbė „A. Salonas, taksidermininkas“). Jauteisi 
lyg amerikietiškame ketvirtojo dešimtmečio dangoraižyje, trū- 
ko tik stiklinių durų ir būčiau pasijutęs Marlou. Antrajame 
kambaryje pastačiau išskleidžiamą sofą, o pirmajame įsiren- 
giau biurą. Dviejose lentynose sustačiau po truputį įsigytus at- 
lasus, enciklopedijas, katalogus. Iš pradžių teko susitaikyti su 
savo sąžine ir rašyti diplominius puolusiems į neviltį studen- 
tams. Tai nebuvo sunku, reikėjo tik nurašyti parašytus prieš 
dešimt metų. Po to draugai leidėjai ėmė siųsti rankraščius ir 
užsienio autorių veikalus, aišku, pačius sunkiausius ir už itin 
kuklų atlyginimą. 

Taip įgijau patirties, Žinių, ir nieko neišmesdavau. Viską rū- 
šiavau. Nesitikėjau galėsiąs kaupti savo žinias kompiuteryje 
(tada jie tik pasirodė, o Belbas buvo vienas pirmųjų pirkėjų), 
todėl veikiau amatininkiškai, bet vis dėlto sukūriau tam tikrą 
kartoteką iš plono kartono, su kryžminėmis nuorodomis. Kan- 
tas... ūkas... Laplasas, Kantas... Kionigsbergas... septyni Kio- 
nigsbergo tiltai... topologijos teoremos... Kaip toje užduotyje — 
nuo dešrelės penkiais ėjimais pasiekti Platoną. Pažiūrėsim: 
kiaulė — šeriai — teptukas — manierizmas — idėja — Platonas. 
Lengva. Net iš paties beviltiškiausio rankraščio pelnydavau dvi- 
dešimt kortelių savajai švento Antano grandinėlei. Kriterijus 
buvo griežtas, manau, panašus į tą, kurį taikydavo slaptieji 
agentai: nė viena informacija nėra geresnė už kitą. Visas jas 
reikia užrašyti, ryšys atsiras vėliau. Ryšys yra visada, reikia tik 
norėti jį rasti. 

Po dvejų metų darbo likau savim patenkintas. Smaginausi. 
Ir sutikau Liją. 


35 


„Žinokite visi, kuo aš vardu. Esu aš Lija. Mano rankos pina vainiką 
iš gėlių, kurias randu...“ 
(„Skaistykla“, XXVII) 


Lija. Dabar jau netekau vilties vėl ją pamatyti, o galėjau ir 
visai nesutikti. Tai būtų buvę dar blogiau. Norėčiau jausti ją 
čia, greta, laikančią mano ranką, dabar, kai apmąstau savo 
žlugimo kelią.. Nes ji mane įspėjo. Tačiau ji turi likti už šios 
istorijos ribų, ji ir kūdikis. Tikiuosi, jie pasivėlins grįžti, atvyks, 
kai viskas jau bus baigta, nesvarbu, kokia toji baigtis. 


Buvo aštuoniasdešimt pirmųjų liepos šešioliktoji. Milanas pa- 
mažu tuštėjo, bibliotekos skaitykloje sėdėjo vos keli žmonės. 

— Klausyk, aš ruošiausi imti 109 tomą. 

— Tai kodėl palikai jį lentynoje? 

— Nuėjau prie stalo dirstelėti į užrašus. 

— Tai ne pasiteisinimas. 

Ji įžūliai nužingsniavo prie stalo, pasiėmusi knygą. Atsisė- 
dau priešais, bandydamas įžvelgti jos veidą. 

— Kaip tu gali skaityti, juk čia ne Brailio raštas? — paklau- 
siau. 

Ji pakėlė galvą ir tikrai negalėjau suprasti — čia veidas ar 
pakaušis. 

— Ką? - paklausė. - Aa, matau pro juos kuo puikiausiai. 

Tai sakydama ji nubraukė kirpčius į šoną, o jos akys buvo 
žalios. 

— Tavo akys žalios, — tariau. 

— Atrodo. Tai blogai? 

— Norėtum. 

Taip viskas prasidėjo. 


M 


0 


ITT 


252 


— Valgyk, esi išdžiūvęs kaip šiekštas, — tarė ji per vakarienę. 

Vidurnaktį vis dar sėdėjome graikų restorane netoli Pilado 
baro, butelio kaklelyje stovinti žvakė jau beveik sutirpo, o mes 
vis pasakojome vienas kitam savo istorijas. Dirbome panašų 
darbą, ji ieškodavo žodžių enciklopedijose. 

Man atrodė, kad turiu jai ką nors pasakyti. Pusę pirmos nak- 
ties ji nubraukė į šoną savo kirpčius, norėdama geriau į mane 
įsižiūrėti, aš ištiesiau į ją smilių, laikydamas pakeltą nykštį, ir 
tariau: 

— Pim. 

— Keista, — tarė ji, — ir aš. 

Taip mes tapome vienu kūnu, o nuo to vakaro aš jai likau 
Pimu. 


Naujas butas buvo ne mūsų kišenei, nakvodavau pas ją, O ji 
dažnai leisdavo laiką mano biure arba eidavo į medžioklę, nes 
buvo geresnis pėdsekys už mane ir mokėjo patarti, kurios są- 
sajos yra vertingos. 

— Manau, kad mūsų kortelė apie rozenkreicerius pustuštė, — 
tarė ji. 

— Reikės kada nors jos imtis, čia užrašai iš Brazilijos... 

— Gerai, įrašyk nuorodą į Jeitsą. 

— Kuo čia dėtas Jeitsas? 

— Net labai dėtas. Štai čia parašyta, kad jis priklausė vienai 
iš rozenkreicerių draugijų, pavadintai „Stella Matutina“. 

— Ir ką aš be tavęs daryčiau? | 


Vėl ėmiau lankytis Pilado bare, jis buvo lyg verslo susitikimų 
vieta, ten rasdavau užsakovų. 

Vieną vakarą bare sutikau Belbą (pastaraisiais metais jis čia, 
matyt, buvo retas svečias, o grįžo tik susipažinęs su Lorenca 
Pelegrini). Nepasikeitęs, gal kiek pražilęs, truputį sulysęs. 

Susitikimas, kiek leido jo santūrumas, buvo labai šiltas. Po- 

ra žodžių apie senus laikus, trumpas prisiminimas apie pasku- 
tinijį nuotykį, kai tapome sąmokslininkais, taip pat apie jo laiš- 
kus. Komisaras de Andželis daugiau nepasirodė. Byla turbūt 
perduota archyvui. 

Papasakojau apie savo darbą, jis atrodė susidomėjęs. | 

— Man patiktų toks darbas. Kultūros Semds Speidas, dvide- 
šimt dolerių per dieną plius išlaidos. 

— Bet manęs nelanko paslaptingos ir žavios damos ir niekas 
man nepasakoja apie Maltos sakalą, — tariau. 

— Niekada nežinia. Smaginatės? 

— Smaginuosi? — paklausiau ir atsakiau cituodamas jį patį: — 
Tai vienintelis dalykas, kurį, manau, geriausiai moku. 

— Good for you,“ — atsakė jis. 

Vėliau susitikome dar ne kartą, papasakojau jam savo bra- 
ziliškus nuotykius, bet jis man pasirodė išsiblaškęs, gal dau- 
giau negu paprastai. Kai bare nebūdavo Lorencos Pelegrini, 
jo Žvilgsnis būdavo įsmeigtas į duris, jai atėjus jis nervingai 
lydėdavo ją akimis, sekdamas kiekvieną judesį. Vieną vakarą, 
prieš pat uždarymą, tarė žvelgdamas visai ne į mane: 

— Žinot, mums gali jūsų prireikti, bet ne atsitiktinėms kon- 
sultacijoms. Ar galėtumėt tam skirti, na, tarkim, vieną kitą po- 
pietę per savaitę? 

— Galiu pabandyti. O koks reikalas? 

— Viena metalurgijos įmonė užsakė knygą apie metalus. Jo- 
je svarbiausia iliustracijos, tekstas jas tik komentuoja. Knyga 
populiari, bet rimta: metalai žmonijos istorijoje, nuo geležies 
amžiaus iki lydinių kosminiams laivams. Ieškome Žmogaus, 
kuris galėtų bibliotekose ir archyvuose rasti gražių iliustraci- 
jų: senų miniatiūrų, raižinių iš devynioliktojo amžiaus knygų, 
pavyzdžiui, apie lydymą ar žaibolaidį. | 

— Gerai, rytoj užsuksiu. 


* Laimingasis (angl.). 

Priėjo Lorenca Pelegrini. 
— Palydėsi mane namo? 
— Kodėl šį vakarą aš? 
— Todėl, kad esi mano gyvenimo vyriškis. 

Žvelgdamas dar labiau į šalį, jis paraudo, kaip mokėjo raus- 
tik jis vienas, ir tarė: 

— Yra liudininkas. 

O man pridūrė: 

— Esu jos gyvenimo vyriškis. Čia - Lorenca. 

— Sveika. 

— Sveikas. 

Pakilo ir kažką sušnibždėjo jai į ausį. 

— Čia dabar? - tarė ji. - Prašiau parvežti mane namo auto- 


mobiliu. 


— A, -nutęsė jis. — Atleiskite, Kazaubonai, turiu būti nežinia 


kieno gyvenimo moters taksi vairuotoju. 


— Kvailiukas, — švelniai ištarė ji ir pabučiavo į skruostą. 

Norėčiau duoti patarimą savo būsimam ar esamam skaitytojui, jei 
šis tikrai būtų melancholikas: jam negalima skaityti toliau aprašytų 
simptomų ar prognozių, kad tai nesukeltų nerimo ir jis, taikydamas 
sau tai, ką skaito... kaip elgiasi didžioji dalis melancholikų, negautų 


iš to daugiau blogo nei gero. 
(R. Burton „Anatomy of Melancholy“, Oksfordas, 1621, Pratarmė) 


Buvo akivaizdu, kad Belbas kažkaip susijęs su Lorenca Peleg- 
rini. Nesupratau, kaip artimai ir nuo kada. Net ir Abulafijos 


files man nepadėjo atkurti tos istorijos. 

Tarkim, file apie vakarienę su daktaru Vagneriu be datos. 
Belbas susipažino su daktaru Vagneriu dar prieš man išvyks- 
tant ir palaikė ryšius jau man pradėjus bendradarbiauti su „Ga- 
ramond“ leidykla, todėl aš irgi turėjau garbės su juo susidurti. 
Taigi vakarienė galėjo įvykti prieš arba po to vakaro, kurį da- 
bar prisimenu. Jei ji įvyko prieš - suprantu Belbo sutrikimą, jo 
santūrią neviltį. 

Daktaras Vagneris buvo austras, tačiau jau daug metų dės- 
tė Paryžiuje, todėl, norėdamas tuo pasipuikuoti, vietos papro- 
čiu savo pavardę tardavo kirčiuodamas „e“ raidę, jau bene de- 
šimt metų lankydavosi Milane dviejų revoliucinių grupių, su- 
sikūrusių iškart po šešiasdešimt aštuntųjų, kvietimu. Jos var- 
žėsi dėljo ir, aišku, kiekviena grupė pateikdavo radikaliai prie- 
šingą jo minčių traktuotę. Taip niekada ir nesupratau, kaip ir 
kodėl šis žymus žmogus leidosi remiamas neparlamentinių gru- 
pių. Vagnerio teorijos, galėtume sakyti, buvo bespalvės ir, jei 
būtų norėjęs, būtų galėjęs gauti universitetų, klinikų, akade- 
mijų kvietimus. Manau, jis priimdavo jų kvietimą todėl, kad iš 
esmės buvo Epikūro sekėjas ir už savo triūsą norėjo gauti ka- 
rališką atlyginimą. Privatūs asmenys galėjo surinkti daugiau 
pinigų negu įstaigos, o daktarui Vagneriui tai reiškė kelionę 
pirmąja klase, liukso numerį geriausiame viešbutyje, be to, dar 
honorarą už konferencijas ir seminarus, paskaičiuotą pagal jo, 
kaip terapeuto, įkainius. 

Kodėl Vagnerio teorijos ideologiškai įkvėpdavo šias dvi 
grupes — kita istorija, tačiau anuomet Vagnerio psichoanali- 
zė atrodė pakankamai dekonstruktyvi, diagonali, kupina li- 
bido, nedekartiška, žodžiu, teikianti teorinį pagrindą revo- 
liucinei veiklai. 

Tiesa, darbininkai ją virškino sunkiai ir, matyt, abiem gru- 
pėms atėjo laikas rinktis - darbininkai arba Vagneris. Jos pa- 
sirinko Vagnerį. Buvo paskelbta, kad naujasis revoliucijos sub- 
jektas yra ne proletarai, o nukrypėliai. 

— Verčiau proletarizuoti nukrypusiuosius, o ne nukreipti pro- 
letarus. Turint omeny daktaro Vagnerio kainas, tai daug leng- 
viau, — kartą pasakė Belbas. 

Vagnerininkų revoliucija neabejotinai buvo pati brangiau- 
sia Visoje revoliucijų istorijoje. 


„Garamond“ leidykla, gavusi psichologijos instituto finansinę 
paramą, išvertė ir išleido trumpųjų Vagnerio apybraižų kny- 
gą, labai specializuotų, bet tuomet jau sunkiai randamų, todėl 
jo ištikimųjų sekėjų be galo laukiamų. Vagneris atvyko į kny- 
gos pristatymą Milane ir taip prasidėjo jo pažintis su Belbu. 


FILENAME: Daktaras Vagneris 


Velniškasis daktaras Vagneris 
Dvidešimt šešta dalis 


Kas tą pilkšvą rytą 


Diskusijos metu pasakiau savo prieštaravimus. Velniška- 
sis senis neabejotinai suirzo, bet to neparodė. Atvirkš- 
čiai, atsakė taip, lyg norėtų mane sugundyti. 

Jis atrodė lyg Šarliusas su Žiupjenu, bitė ir medus. Ge- 
nijus nepakenčia, jei jo nemyli, todėl nedelsdamas sie- 
kia suvilioti tą, kuris nesutinka su jo nuomone, kad šis jį 
vėliau pamiltų. Jam pavyko, pamilau jį. 

Tačiau jis man, matyt, neatleido, nes tą skyrybų vaka- 
rą sudavė mirtiną smūgį. Negalvodamas, instinktyviai: 
negalvodamas bandė mane suvilioti ir taip pat negalvo- 
damas nusprendė mane nubausti. Nepaisydamas profe- 
sinės etikos, jis mane r veltui. Pasąmonė 

Markizo de Lantenako istorija iš „Devyniasdešimt tre- 
čiųjų metų“. Vandėjų laivas per audrą plaukia atvira jū- 
ra prie Bretanės krantų, staiga viena iš patrankų išsilais- 
vina iš saitų ir, laivui pašėlusiai supantis, ima ridinėtis 
deniu nuo vieno borto prie kito it milžiniška pabaisa kė- 
sindamasi juos išlaužti. Vienas artileristas (deja, tas pats, 
per kurio apsileidimą patranka nebuvo deramai pritvir- 
tinta), nepaprastai narsus, puola po tuo žvėrimi su gran- 
dine rankoje ir kone sutraiškytas jį sustabdo, surakina, 
nuveda prie lovio, išgelbėdamas laivą, įgulą ir jų žygį. 
Baisusis Lantenakas iškilmingai išrikiuoja denyje savo 
vyrus, giria drąsųjį artileristą, nusiima nuo kaklo apdo- 
vanojimą ir užkabina jam, apkabina jį, o įgula tuo metu 
šaukia „Valio!“. 

Po to rūstusis Lantenakas prisimena, kad kaip tik jis, 
apdovanotasis, kaltas dėl įvykusios nelaimės, ir įsako jį 
sušaudyti. 

Nuostabusis Lantenakas, doras, teisingas ir neperka- 
mas! Taip su manim pasielgia ir daktaras Vagneris, pa- 
gerbė mane savo draugyste ir nužudė, padovanodamas 
man tiesą, nužudė atskleisdamas, ko tikrai geidžiu, 


ir atskleidė, ko geisdamas bijau. 


Istorija, kuri prasideda baruose. Poreikis įsimylėti. 

Kai kuriuos dalykus tiesiog nujauti įvyksiant. Įsimyli 
ne todėl, kad įsimyli, o įsimyli todėl, kad tuo metu tau 
beprotiškai reikia įsimylėti. Tuo metu, kai pajunti savo 
troškimą įsimylėti, privalai būti labai atsargus, lyg bū- 
tum išgėręs meilės eliksyro, to, kuris tave priverčia pa- 
milti pirmą sutiktąjį. Gali pasitaikyti ornitorinkas. 

Tokį poreikį pajutau tuomet, kai neseniai buvau me- 
tęs gerti. Ryšys tarp kepenų ir širdies. Nauja meilė - pui- 

kus pretekstas vėl pradėti gerti. Atsiranda kažkas, su kuo 
gali vėl eiti per barus. Puikiai jaustis. 

Į barą įsmunki vogčiomis. To lauki visą dieną, su pasi- 
mėgavimu, kol pagaliau prieblandoje prasmengi odinia- 
me krėsle. Šeštą valandą vakaro dar tuščia, bjaurieji lan- 
kytojai ateis vakare, kartu su pianistu. Vėlyvą popietę 
įžengi į abejotinos šlovės american bar, jis tuščias, pada- 
vėjas ateina tik triskart pašaukus, jau nešdamas antrą 
taurę martinio. 

Martinis - esminis dalykas. Ne viskis — martinis. Skys- 
tis baltas, pakeli taurę ir žvelgi į ją pro alyvuogę. Viena 
žiūrėti į savo mylimąją pro į mažytę trikampę taurę su- 
piltą martinio kokteilį, o visai kas kita Žiūrėti į ją pro gin 
martini on the rocks, stiklinė plati, jos veidas pasklinda 
skaidriame ledų kubizme; dvigubas įspūdis, jei suglausi- 
te dvi stiklines, o prie šaltų taurių priglausite kaktas. Dvi 
stiklinės tarp dviejų kaktų, — su taurėmis to nepadarysi. 

Trumpa valandėlė bare. Paskui virpėdamas lauki ki- 
tos dienos. Nėra tikrumo prievartos. 


Kas įsimyli baruose, tam nereikia nuosavos moters. 
Kažkas paskolina jus vieną kitam. 


Jis. Duodavo jai laisvę, daug keliaudavo. Įtartinas jo li- 
beralumas: galėdavau paskambinti net vidurnaktį, jis bū- 
davo, o tu ne, jis atsakydavo, kad tu išėjusi, o jei jau skam- 
bini, gal kartais Žinai, kur? Nepakartojamos pavydo aki- 
mirkos. Bet ir tuo būdu išplėšdavau Sesiliją iš saksofoni- 
ninko glėbio. Mylėti arba tikėti, kad myli, kaip amžinas 
šventikas senoje vendetoje. 

Su Sandra buvo sunkiau: ji suprato, kad toji istorija 
mane tikrai užvaldė, gyvenimas dviese pasidarė labai 
įtemptas. Reikia skirtis? Tai skiriamės. Ne, palauk, pasi- 

kalbėkim. Ne, taip ilgiau negalima. Žodžiu, Sandra bu- 
vo problema. 

Kai lankaisi baruose, aistros drama yra ne su kuo ran- 
di, o su kuo palieki. 

Taigi atėjo vakarienės su daktaru Vagneriu metas. 
Konferencijos metu vienam provokatoriui jis ką tik pa- 
sakė psichoanalizės apibrėžimą: La psychoanalyse? C'est 
gu'entre Phomme et la femme... chers amis... ça ne colle 
pas.“ 

Kalbėta apie vyro ir moters santuoką, apie skyrybas 
kaip Įstatymo iliuziją. Užvaldytas savo problemų, karš- 
tai dalyvavau diskusijoje. Įsitraukėme į dialektinius žai- 
dimus, Vagneris tylėjo, o mes kalbėjome užmiršę, kad 
su mumis yra orakulas. Ir tuomet susikaupęs 


niūrus 
abejingai melancholiškas 
lyg įsiterptų į pokalbį visai kitu klausimu, Vagneris tarė 
(bandau tiksliai prisiminti jo žodžius, jie įsirėžė mano 
atmintyje, negalėjau apsirikti): 

— Per visą savo veiklą neturėjau paciento, kankinamo 
neurozės dėl savo skyrybų. Nerimo priežastis visada bū- 
davo Kito skyrybos. 


Net ir kalbėdamas daktaras Vagneris tardavo „Kito“ 
didžiąją K. Pašokau kaip įgeltas 


vikontas pašoko kaip įgeltas 
šaltas prakaitas išpylė jo kaktą 


* Psichoanalizė? Tarp vyro ir moters... Mielieji... tai nesuderinami dalykai. (Pranc.) 

baronas įdėmiai stebėjo jį pro tingiai kylančius savo plo- 
nų rusiškų cigarečių dūmus. 


— Norite pasakyti, - paklausiau, — kad krizė ištinka ne 
dėl skyrybų su savo sutuoktiniu, o dėl trečiojo asmens, 
kuris paskatino skirtis tą porą, kurios dalis esi tu, įvyk- 
siančių ar neįvyksiančių skyrybų? 

Vagneris pažvelgė į mane suglumęs, lyg pirmą kartą 
sutikęs žmogų, turintį proto sutrikimų. Paklausė, ką no- 
rėjau tuo pasakyti. 

Tiesą pasakius, kad ir ką būčiau norėjęs pasakyti, pa- 
sakiau blogai. Pabandžiau patikslinti savo mintis. Paė- 
męs nuo stalo šaukštą, padėjau jį greta šakutės. 

— Štai čia esu aš, Šaukštas, JOs, Šakutės, vyras. O štai 
čia kita pora, ji — Peiliukė, ištekėjusi už Didžiojo Peilio, 
arba Mackie Messer. Aš, Šaukštas, manau besikankinan- 
tis todėl, kad turėsiu skirtis su savąja Šakute, o visai to 
nenoriu, myliu Peiliukę, bet man gerai, jei ji liktų su sa- 
vuoju Peiliu. O jūs, daktare Vagneri, sakote, jog man blo- 
ga dėl to, kad Peiliukė nesiskiria su Didžiuoju Peiliu. Tei- 
singai supratau? 

Vagneris kitam iš sėdėjusiųjų prie stalo tarė, kad nie- 
kada nieko panašaus nėra sakęs. 

— Kaip nesakėte? Ką tik pasakėte, kad dar niekada 
nesutikote Žmogaus, kankinamo neurozės dėl savo sky- 
rybų, visada tik dėl kito skyrybų. 

— Neprisimenu. Galbūt, - suirzęs atsakė Vagneris. 

— Ojei tai pasakėte, ar tai nereiškė to, ką aš supratau? 


Vagneris kelias minutes tylėjo. 
Sėdintys užstalėje laukė nė nerydami jau įsidėtų į burną 


kąsnių, Vagneris mostu paprašė įpilti vyno, įdėmiai ap- 
žiūrėjo skystį prieš šviesą ir prabilo: 

— Jei jūs taip supratote, tai todėl, kad norėjote taip 
suprasti. 


Po to nusisuko į kitą pusę, pasakė, kad karšta, paniūnia- 
vo ariją iš operos, mojuodamas duonos šiaudeliu, lyg di- 
riguotų tolimam orkestrui, nusižiovavo, susikaupė ties 
tortu su plakta grietinėle ir pagaliau, vėl užėjus nebylu- 
mo priepuoliui, paprašė nuvežti jį į viešbutį. 

Kiti pažiūrėjo į mane taip, tarsi būčiau sužlugdęs sim- 
poziumą, kuriame galėjo nuskambėti lemtingieji Žodžiai. 


Iš tiesų aš išgirdau Tiesą. 


Paskambinau tau. Buvai namie, su Kitu. Praleidau be- 
miegę naktį. Viskas aišku: negalėjau pakęsti, kad esi su 
juo. Sandra čia niekuo dėta. 

Po to - šeši dramatiški mėnesiai, persekiojau tave, li- 
pau ant kulnų, siekiau sugriauti tavo gyvenimą su Juo, 
kartojau, kad noriu, jog priklausytum tik man vienam, 
įtikinėjau, kad nekenti Kito. Pradėjai vaidytis su Kitu, 
jis tapo reiklus, pavydus, vakarais sėdėdavo namuose, 
išvažiavęs skambindavo du kartus per dieną ir dar kartą 
naktį. Kartą trenkė tau antausį. Paprašei pinigų, norėjai 
bėgti, sukrapščiau menkas santaupas. Palikai savo vedy- 
binį guolį, išvažiavai su draugais į kalnus, nepalikusi man 
adreso. Kitas man skambindavo apimtas nevilties, klau- 
sinėjo, kur tu. Nežinojau, bet atrodė, kad meluoju, nes 
tu jam pasakei, jog palieki jį dėl manęs. 

Grįžusi džiaugsmingai pareiškei, kad parašei jam at- 
sisveikinimo laišką. Pagalvojau, kas bus su manim ir San- 
dra, bet tu nepalikai laiko nerimui. Pasakei, kad susi- 
pažinai su vienu tokiu, su randu ant skruosto ir labai 
čigonišku butu. Ruošiesi gyventi su juo. 

— Nebemyli manęs? 

— Priešingai, esi mano gyvenimo vyriškis, bet po to, 
kas įvyko, turiu tai patirti, nebūk vaikas, pabandyk ma- 
ne suprasti, juk palikau savo vyrą dėl tavęs, turėk kan- 
trybės. 

— Kantrybės? Juk pasakei, kad išeini pas kitą. 

— Tujuk intelektualas, be to, kairysis, nesielk kaip koks 
mafiozas. Iki greito pasimatymo. 


Už viską turiu dėkoti daktarui Vagneriui. 

Tas, kuris svarsto keturis dalykus, verčiau niekada nebūtų gimęs: 
kas viršuje, kas apačioje, kas pirma ir kas paskui. 


(Talmudas, Hagigah 2.1) 


„Garamond“ leidykloje atsiradau tą rytą, kai ten atvežė Abula- 
tiją. Belbas su Diotaleviu buvo pasinėrę į diatribę apie Dievo 
vardus, o Gudruna įtariai stebėjo Žmones, spraudžiančius tą nau- 
ją nerimą keliantį daiktą tarp vis dulkinesnių rankraščių krūvų. 

— Kazaubonai, sėskitės, štai mūsų metalų istorijos projektas. 

Likome dviese su Belbu, jis parodė turinį, skyrių apmatus, 
puslapių schemas. Turėjau perskaityti tekstą ir parinkti iliust- 
racijas. Paminėjau keletą Milano bibliotekų, manyčiau, gana 
turtingų. 

— To negana, - tarė Belbas. —- Reikia apsilankyti ir kitur. Tar- 
kim, Miuncheno mokslo muziejus turi puikią fototeką. Pary- 
žiuje yra Menų ir amatų muziejus. Jei tik turėčiau laiko, ir 
pats norėčiau vėl jame apsilankyti. 

— Ten gražu? 

— Kelia nerimą. Mašinos triumfas gotikinėje bažnyčioje... 

Jis patylėjo, sutvarkė kelis ant stalo buvusius lapus. Paskui 
prabilo lyg bijodamas savo žodžiams suteikti per didelę svarbą: 

— Ten yra Švytuoklė. 

— Kokia švytuoklė? 

— Švytuoklė. Ji vadinama Fuko švytuokle. 

Ir jis man apsakė Švytuoklę taip, kaip ją išvydau šeštadienį, 
o gal šeštadienį pamačiau ją tokią todėl, kad Belbas paruošė 
mane šiam reginiui. Tačiau tada neatrodžiau labai sužavėtas, 
ir Belbas pažvelgė į mane lyg į tą, kuris Siksto koplyčioje klau- 
sia, ar tai jau viskas. 

— Gal tai bažnyčios nuotaika, bet patikėkit, įspūdis nepa- 
prastai stiprus. Pati mintis, kad viskas juda, ir tik ten, aukštai, 
yra vienintelis sustingęs visatos taškas... Netikinčiam tai — bū- 
das atrasti Dievą neprarandant savo netikėjimo, nes čia tik 
Nieko Ašigalis. Žinote, mano kartos žmones, patyrusius daug 
nusivylimų, tai guodžia. 

— Mano karta patyrė dar daugiau nusivylimų. 

— Akiplėša. Ne, jums tai buvo tik vienas sezonas, dainavote 
„Karmanjolę“, o po to atsidūrėte Vandėjoje. Netruks praeiti. 
Mums - kas kita. Pirma - fašizmas. Dar buvome vaikai ir išgy- 
venome jį lyg nuotykių romaną, bet nemirtingieji likimai buvo 
taškas. Vėliau juo tapo pasipriešinimo judėjimas, ypač stebė- 
jusiems iš šalies ir pavertusiems jį vegetacijos, pavasario su- 
grįžimo, ekvinokcijos ar solsticijos apeigomis, visada painio- 
ju... Dar vėliau vieniems liko Dievas, kitiems - darbininkų kla- 
sė, o daugeliui ir viena, ir kita. Intelektualas guodėsi mintimi, 
kad egzistuoja darbininkas: gražus, sveikas, stiprus, pasiruo- 
šęs pertvarkyti pasaulį. O dar vėliau, tą matėte ir jūs, darbi- 
ninkai vis dar egzistavo, bet jau ne kaip klasė. Matyt, ją nužu- 
dė Vengrijoje. Tada atėjote jūs. Gal jums tai atrodė natūralu, 
kone šventė. Mano kartos žmonėms atrodė kitaip, mums tai 

buvo sąskaitų suvedinėjimas, priekaištai, atgaila, atgimimas. 
Mums trūko jūsų atsineštojo entuziazmo, drąsos, savikritikos. 
Mums, tuomet buvusiems trisdešimt penkerių ar keturiasde- 
šimties, tai reiškė viltį, žeminančią, bet viltį. Turėjome tapti 
tokie pat kaip jūs, nors reikėjo viską pradėti iš pradžių. Nusi- 
rišome kaklaryšius, numetėme šalin trench coat, nusipirkome 
padėvėtas striukes su gobtuvais, kai kurie išėjo iš darbo, kad 
netarnautų ponams... 

Jis užsidegė cigaretę ir apsimetė supykęs, siekdamas atlei- 
dimo už savo bejėgiškumą. 

— O jūs pasidavėte, visuose frontuose. Mes ieškojome atgai- 
los Ardeatinos gatvės katakombose, atsisakydavome kurti re- 
klaminius šūkius „Coca-Cola“ kompanijai, nes buvome anti- 
fašistai. Tenkinomės „Garamond“ leidykloje gaunamais gra- 
šiais, nes knyga bent jau yra demokratiška. O jūs dabar, keršy- 
dami buržua, kurių jums nepavyko pakarti, pardavinėjate jiems 
vaizdo juostas ir fanų žurnalus, kvaišinate juos dzenbudizmu 
ir motociklo priežiūros vadovais. Jūs privertėte mus užsisaky- 
ti savąjį Mao minčių egzempliorių, o už gautus pinigus nusi- 
pirkote petardų naujosios kūrybos šventėms. Be jokios gėdos. 
Mes gėdijomės visą gyvenimą. Jūs mus apgavote: tai buvo ne 
tyrumas, o tik jaunatvės spuogai. Vertėte mus jaustis kirmi- 
nais, nes neturėjome drąsos atvirai priešintis Bolivijos žanda- 
rams, O po to šaudėte į nugaras gatvėmis einantiems nelaimė- 
liams. Prieš dešimt metų mums tekdavo meluoti, kad išgelbė- 
tume jus nuo kalėjimo, o jūs melavote, kad pasodintumėte į 
kalėjimą savo draugus. Štai kodėl ši mašina man patinka: ji 
kvaila, netikinti, neverčianti manęs tikėti, daro tai, ką jai lie- 
plu, jei aš kvailas — ir ji kvaila, o gal jis. Garbingas ryšys. 

— Aš... 

— Kazaubonai, jūs nekaltas. Jūs bėgote, o ne mėtėte akme- 
nis, baigėte universitetą, nešaudėte. Bet prieš keletą metų jau- 
čiau, kad ir jūs mane šantažavote. Įsidėmėkite, čia nieko as- 

meniško. Kartų kaita. Kai pernai pamačiau Švytuoklę, viską 
supratau. 

— Ką viską? 

— Beveik viską. Žinot, Kazaubonai, ir Švytuoklė yra netik- 
ras pranašas. Jūs žiūrite į ją, tikite, jog ten yra vienintelis visa- 
tos taškas, bet jei nukabinsite ją nuo Conservatoire skliautų ir 
pakabinsite viešnamyje, ji veiks lygiai taip pat. Yra ir kitų švy- 
tuoklių. Viena — Niujorke, JTO rūmuose, kita - San Francis- 
ko mokslo muziejuje ir kas žino kiek dar kitų. Fuko švytuoklė 
nejuda, o žemė po ja sukasi visur, kad ir kur ji būtų. Kiekvie- 
nas visatos taškas yra sustingęs taškas, tereikia prie jo prika- 
binti Švytuoklę. 

— Dievas yra visur? 

— Tam tikra prasme — taip. Todėl Švytuoklė kelia man neri- 
mą. Ji man žada begalybę, bet liepia pasirinkti, kur ją norė- 
čiau matyti. Negana garbinti Švytuoklę ten, kur ji yra, reikia 
apsispręsti, ieškoti geresnio taško. Tačiau... 

— Tačiau? 

— Tačiau... Kazaubonai, juk nepriimate mano žodžių už gry- 
ną pinigą? Ne, negaliu būti ramus, juk mes ne iš tų, kurie į ką 
nors Žiūri rimtai... Tačiau, kaip sakiau, jausmas toks, lyg bū- 
tum per savo gyvenimą kabinęs Švytuoklę įvairiose vietose, 
bet ji niekur neveikė, o ten, Conservatoire, taip gerai veikia... 
Gal visatoje yra privilegijuotų taškų? Čia, šio kambario lubo- 
se? Ne, niekas nepatikėtų. Reikalinga nuotaika. Nežinau, gal 
mes nuolat ieškome to tikrojo taško, gal jis čia pat, greta, bet 
neatpažįstame jo, o kad galėtume atpažinti, reikia tikėti... Žo- 
džiu, eime pas poną Garamondą. 

— Kabinti Švytuoklės? 

— O, puikybe. Eime dirbti. Rimtai. Kad galėčiau mokėti jums 
pinigus, šeimininkas turi jus pamatyti, pačiupinėti, pauostyti 
ir ištarti, jog tinkate. Turite gauti šeimininko palytėjimą, jis 
gydo nuo skrofuliozės. 

Slaptasis magistras, Tobulasis magistras, Įdomybių magistras, Pa- 
statų intendantas, Novų išrinktasis, Karališkosios Saliamono arkos 
riteris arba Devintosios arkos magistras, Didysis šventųjų skliautų 
žynys, Rytų arba Kalavijo riteris, Jeruzalės kunigaikštis, Rytų ir Va- 
karų riteris, Rozenkreicerių kunigaikštis riteris ir Erelio bei Pelika- 
no riteris, Didysis Dangiškosios Jeruzalės popiežius arba Vyriausia- 
sis žynys, Godotinas visų ložių didysis magistras ad vitam, Prūsijos 
riteris ir Nojaus palikuonių patriarchas, Karališkosios Azijos riteris 
arba Libano kunigaikštis, Tabernakulio kunigaikštis, Varinio žalčio 
riteris, Pagailos arba malonės kunigaikštis, Didysis Šventyklos ko- 
mendantas, Saulės riteris arba Kunigaikštis adeptas, Škotijos šven- 
to Andriaus riteris arba Didysis šviesos magistras, Didysis išrinkta- 
sis Kadošo riteris ir Baltojo ir Juodojo erelių riteris. 


(Senosios ir patvirtintos škotų masonų ložės aukštieji laipsniai) 


Perėjome koridorių, užlipome tris pakopas ir išėjome pro ma- 
tinio stiklo duris. Netikėtai atsidūrėme visai kitame pasaulyje. 
Tos patalpos buvo tamsios, dulkėtos, nušiurusios, čia viskas 
atrodė nelyginant oro uosto vip salė. Iyli muzika, žydros sie- 
nos, jaukus laukiamasis su firminiais baldais, sienos padabin- 
tos nuotraukomis, kuriose ponai deputatų veidais teikė spar- 
nuotą pergalės deivę ponams senatorių veidais. Ant stalelio 
lyg stomatologo priimamajame paskleisti žurnalai lakuoto po- 
pieriaus puslapiais: „Literatūriniai pokštai“, „Poetinis atanėr“, 
„Rožė ir Spyglys“, „Svaiginantis Parnasas“, „Baltosios eilės“. 
Niekada nebuvau jų matęs, vėliau sužinojau kodėlį juos žino- 
jo tik „Manuzio“ leidyklos klientai. 

Iš pradžių maniau įžengęs į „Garamond“ leidyklos direkci- 
jos valdas, bet greit supratau apsirikęs. Tai buvo visai kita lei- 
dykla. „Garamond“ leidyklos laukiamajame stovėjo tamsi 

dulkėta vitrina su naujai išleistomis knygomis, jos atrodė kuk- 
liai: lapus turėjai susipjaustyti pats, viršeliai buvo pilki, neišvaiz- 
dūs. Jos turėjo priminti Prancūzijos universitetų leidinius, o jų 
popierius per keletą metų pagelsdavo, lyg tuo būtų norėta pa- 
sakyti, kad autorius, ypač jei jis būdavo jaunas, jau seniai leidžia 
savo kūrinius. Čia vitrina atrodė visai kitaip: apšviesta iš vidaus, 
su puikiomis „Manuzio“ leidyklos knygomis, kai kurios atvers- 
tais gražiausiais puslapiais. Viršeliai balti, lengvi, blizgantys, be 
galo elegantiški, popierius kreidinis, šriftas dailus ir aiškus. 

„Garamond“ leidyklos knygų serijų pavadinimai buvo rimti 
ir vertė susimąstyti: „Humanistinės studijos“, „Filosofija“. 
„Manuzio“ knygų serijos vadinosi švelniai ir poetiškai: „Ne- 
nuskink tos gėlės“ (poezija), „Terra Incognita“ (proza), „Ole- 
andro valanda“ (kurioje buvo tokios knygos kaip „Sergančios 
mergaitės dienoraštis“), „Velykų sala“ (kaip man pasirodė — 
įvairios esė), „Naujoji Atlantida“ (paskutinis jos kūrinys buvo 
„Išlaisvintas Kionigsbergas — įvadas į visas ateities metafizi- 
kas, pateikiamas kaip dviguba transcendentinė sistema ir fe- 
nomenalaus noumeno mokslas“). Ant visų viršelių puikavosi 
leidyklos ženklas — pelikanas po palme - ir šūkis „Turiu tiek, 
kiek duodu“. 

Belbas kalbėjo trumpai ir miglotai: ponas Garamondas turi 
dvi leidyklas, viskas. Netrukus supratau, kad kelias, kuriuo iš 
„Garamond“ leidyklos patekome į „Manuzio“ leidyklą, buvo 
visiškai privatus ir konfidencialus. Oficialiai į „Manuzio“ lei- 
dyklą galėjai patekti iš Markizo Gualdi gatvės, kurioje nušiu- 
rusį Sinčero Renato gatvės pasaulį pakeitė švarūs fasadai, pla- 
tus šaligatviai ir laiptinės su aliuminio liftais. Niekas nė nega- 
lėjo įtarti, jog tik trys pakopos skiria butą senajame Sinčero 
Renato gatvės name nuo namo Gualdi gatvėje. Kad gautų tam 
leidimą, ponui Garamondui tikrai reikėjo verstis per galvą ir, 
manau, jam pavyko tik padedamam vieno iš autorių, dirbusių 
miesto statybos skyriuje. 

Mus pasitiko ponia Gracija, - maloniai globėjiška, garsios 
firmos skarelė ir sienų spalvos kostiumėlis. Su derama šypse- 
na ji palydėjo mus į vado kabinetą. 

Jis buvo nedidelis, bet priminė Venecijos rūmų saloną, su 
gaubliu prie įėjimo ir pono Garamondo raudonmedžio rašo- 
muoju stalu gilumoje — atrodė, lyg žvelgtum į jį pro apverstą 
žiūroną. Garamondas mostelėjo mums prieiti, ir mane sukaus- 
tė baimė. Vėliau, kai įėjo de Gubernatis, Garamondas žengė 
jo pasitikti, ir šis svetingas mostas suteikė jam dar daugiau 
didybės, nes lankytojas iš pradžių matė jį einantį per kambarį, 
paskui jis grįžo vedinas svečiu, ir erdvė lyg burtų lazdele mos- 
telėjus padidėjo dvigubai. 

Garamondas pasodino mus priešais savo rašomąjį stalą, kal- 
bėjo trumpai ir nuoširdžiai. 

— Daktaras Belbas palankiai atsiliepė apie jus, daktare Ka- 
zaubonai. Mums reikalingi sumanūs bendradarbiai. Kaip su- 
pratote, tai nebus nuolatinis darbas, negalime sau to leisti. Jū- 
sų uolumas, jūsų pasiaukojimas bus tinkamai įvertinti, nes mū- 
sų darbas, leiskite pasakyti, yra kultūrinė misija. 

Pasakė apytikrę sumą, kurios galėčiau tikėtis už savo darbą 
ir kuri tuomet man pasirodė visai priimtina. 

— Puiku, brangusis Kazaubonai, — vos tapau jo pavaldiniu, 
jis atsisakė formalumų. — Leidinys apie metalų istoriją turi bū- 
ti puikus, dar daugiau - tiesiog nepaprastas. Populiarus, priei- 
namas, bet mokslinis. Jis turi veikti skaitytojo vaizduotę, bet 
moksliškai. Pasakysiu pavyzdį. Pirmuosiuose skyriuose apra- 
šytas toks rutulys, atrodo, jis vadinasi Magdeburgo rutuliu, su- 
dėtas iš dviejų suglaustų pusrutulių, viduje — vakuumas. Prie 
rutulio pririšamos dvi poros arklių, po vieną prie kiekvienos 
pusės, jie traukia pusrutulius į priešingas puses, tačiau negali 
jų atplėšti. Tai - mokslinė informacija. Jūs privalote išskirti ją 
iš kitų, mažiau vaizdingų. Išskyręs — rasti tinkamą raižinį, fres- 
ką, paveikslą, tai, ką įmanoma rasti. To laikotarpio. O mes iš 
to parengsime iliustraciją, per visą puslapį, spalvotą. 

— Yra toks raižinys, — tariau, — žinau jį. 

— Matote? Šaunuolis. Iliustracija per visą puslapį, spalvota. 

— Tai raižinys, todėl nespalvotas, - tariau. 

— Taip? Puiku, tuomet nespalvota. Reikia būti tiksliems. Bet 
auksiniame fone: ji turi priblokšti skaitytoją, priversti išgyven- 
ti tą eksperimento dienos nuotaiką. Aišku? Moksliškumas, tik- 
roviškumas, aistra. Ir mokslas gali griebti skaitytoją už širdies. 
Bet tai reikia daryti teatrališkai, dramatiškai, kaip madam Kiu- 
ri, kuri vieną vakarą grįžusi namo pamato fosforinę šviesą: 
Viešpatie, kas tai galėtų būti... O ten — hidrokarbonatas, gol- 
konda, flogistonas ar kaip jis ten vadinasi — ir Marija Kiuri 
atranda rentgeno spindulius. Dramatizuoti. Su derama pagar- 
ba tiesai. 

— Argi rentgeno spinduliai siejasi su metalais? - paklausiau. 

— Radis - metalas? 

— Atrodo, taip. 

— Matote? Žvelgiant pro metalų prizmę galima aprėpti vi- 
sas mokslo sritis. Belbai, kaip nusprendėme pavadinti knygą? 

— Galvojame apie rimtą pavadinimą, tarkim, „Metalai ir ma- 
terialioji kultūra“. 

— Pavadinimas privalo būti rimtas. Bet reikėtų trupučio vi- 
lionės, to menkniekio, kuris viską pasako... Štai - „Visuotinė 
metalų istorija“. Ar ten yra kinai? 

— Aišku, yra. 

— Tuomet ji tikrai visuotinė. Tai — ne leidybinis triukas, o 
tiesa. Dar geriau — „Įstabioji metalų istorija“. 

Kaip tik tą akimirką ponia Gracija pranešė, jog atėjo com- 
mendatore de Gubernatis. Ponas Garamondas akimirką dve- 
jojo, abejodamas žvilgtelėjo į mane. Belbas jam linktelėjo lyg 
sakydamas, kad dabar jau galįs manimi pasitikėti. Garamon- 
das liepė įvesti svečią ir pakilo jo pasitikti. De Gubernatis vil- 
kėjo dvieiliu švarku su spite kilpelėje, viršutinėje kišenėlėje 
matėsi plunksnakotis, iš kišenės kyšojo sulankstytas laikraštis, 
po ranka jis spaudė aplanką. 

— Brangusis commendatore, sėskitės, bičiulis de Ambrozijas 
pasakojo man apie Jus, apie Jūsų valstybės labui atiduotą gy- 
venimą. Ir slaptą poeto gyslelę, tiesa? Parodykit, parodykit man 
tą lobį, kurį matau Jūsų rankose... Leiskite pristatyti du mano 
leidyklos generalinius direktorius. 

Jis pasodino svečią prie rankraščiais užversto rašomojo sta- 
lo ir virpančiomis rankomis paglostė jo atsineštojo kūrinio 
viršelį. 

— Nereikia nieko sakyti, viską Žinau. Jūs kilęs iš Vipiteno, 
garsaus ir kilmingo miesto. Gyvenimas prabėgo tarnaujant 
muitinėje. O slapta, kas dieną, kas naktį radosi šie poezijos 
demono įkvėpti puslapiai. Poezija... Ji sudegino Sapfo jaunys- 
tę, ji maitino Gėtės senatvę... Farmakonas, kaip sakydavo grai- 
kai, nuodas ir vaistas. Aišku, turėsime šį Jūsų kūrinį perskai- 
tyti, paprastai reikalingi mažiausia trys atsiliepimai: vienas — 
leidyklos, kiti du — konsultantų (deja, negaliu pasakyti jų pa- 
vardžių, labai garsūs asmenys). „Manuzio“ neleidžia knygų ne- 
įsitikinusi jų kokybe, o kokybė, Jūs tai žinote geriau už mane, 
neapčiuopiamas dalykas, ją reikia pagauti šeštuoju pojūčiu. 
Kartais knygoje yra silpnesnių vietų, nereikalingų Žodžių, sa- 
kysit, ir Zvevas nemokėjo rašyti, bet, Viešpatie, kokia mintis, 
ritmas, jėga! Žinau, nieko nesakykit, vos dirstelėjęs į pirmuo- 
sius Jūsų kūrinio lapus kažką pajutau, bet nenoriu spręsti pats 
vienas, net jei ne kartą - daug kartų! — ir gavęs šaltokus atsilie- 
pimus, būdavau tvirtas, nes negalima pasmerkti autoriaus, ne- 
pajutus jo ritmo ir nesusitapatinus su juo. Štai atverčiu Jūsų 
tekstą, skaitau eilutę „žvilgsnis nuvytęs, lyg rudeniui atėjus“, 
puiku, neskaitysiu toliau, jau šioje eilutėje jaučiu įkvėpimą, 
regiu vaizdą. Su tekstu taip jau būna: jis užvaldo tave, sukelia 
susižavėjimą, ekstazę... Cela dit, brangusis drauge, Viešpatie, 
jei galėtum daryti ką nori! Tačiau ir leidyba - pramonė, pati 
kilmingiausia iš visų pramonės šakų, bet vis dėlto pramonė. 
Ar žinote, kiek šiandien kainuoja popierius, spaustuvės dar- 

bas? Paskaitykite šios dienos laikraštyje, kiek Wall Street biržose 
pakilo prime rate. Sakote, mūsų tai neliečia? Atvirkščiai, lie- 
čia, net labai. Ar žinote, kad mokame mokesčius ir už sandė- 
liuojamas knygas? Aš neparduodu, o jie apmokestina grąžin- 
tas knygas. Tenka mokėti ir už nesėkmę, už filisterių nepri- 
pažinto genijaus kryžiaus kelius. Šis popierius labai plonas, 
bet patvarus, norėčiau išleisti Jūsų knygą būtent ant tokio po- 
pieriaus, tada jauti poetą, koks nors nenaudėlis pasiūlytų ex- 
tra strong popierių, kad apakintų ir sudrumstų sielą, bet juk 
šios eilės rašytos širdimi, žodžiai yra akmenys, jie sujaukia pa- 
saulį, šitas popierius man kainuoja tiek pat kiek tas, ant kurio 
spausdinami pinigai. 

Suskambo telefonas. Vėliau sužinojau, kad ponas Garamon- 
das paspaudė mygtuką pastalėje ir ponia Gracija perdavė jam 
netikrą skambutį. 

— Brangus Maestro! Tikrai? Nuostabu! Puiki Žinia, skam- 
„ binsime visais varpais. Jūsų naujoji knyga - tai įvykis. Taip, be 
jokios abejonės, „Manuzio“ leidykla didžiuojasi, sujaudinta, 
dar daugiau - laiminga galėdama spausdinti Jūsų kūrinius. Ar 
skaitėte, ką rašo laikraščiai apie Jūsų paskutinę epinę poemą? 
Verta Nobelio premijos. Deja, Jūs aplenkėte savo laiką. Var- 
giai pardavėme vos tris tūkstančius egzempliorių... 

Commendatore de Gubernatis išblyško: trys tūkstančiai eg- 
zempliorių jam buvo svajonių viršūnė. 

— Jie nepadengė gamybos išlaidų. Ateikite ir pamatysite, kiek 
žmonių dirba mano redakcijoje. Kad knyga atsipirktų, priva- 
lau parduoti bent dešimt tūkstančių egzempliorių. Laimė, dau- 
gelio knygų parduodama ir daugiau, tačiau tai, kaip čia pasa- 
kius, kitos rūšies rašytojai: Balzakas buvo didis — ir jo knygas 
pirko kaip karštas bandeles, Prustas buvo toks pat didis — ir 
leido knygas savo lėšomis. Jūsų kelias veda į mokyklų antolo- 
gijas, o ne stočių kioskus, net Džoisui yra tekę leisti knygas 
savo lėšomis, kaip ir Prustui. Tokius kūrinius kaip Jūsų galiu 

turėti malonumą leisti kas dvejus ar trejus metus, ne dažniau. 
Duokite trejus metus atokvėpio... 

Ilga pauzė. Garamondo veidą užliejo skausmingas sutriki- 
mas. 

— Kaip? Savo lėšomis? Ne, ne suma, sumą galima paskai- 
čiuoti... Tiesiog „Manuzio“ paprastai nesinaudoja... Taip, tik- 
rai, sakote, ir Džoisas su Prustu... Taip, suprantu... 

Dar viena kupina kančios pauzė. 

— Taip, galėtume pasikalbėti. Buvau atviras, Jūs nekantrau- 
jate, galėtume sudaryti joint venture, to mus išmokė amerikie- 
čiai. Užeikite rytoj, paskaičiuosime... Mano pagarba ir susiža- 
vėjimas. 

Garamondas perbraukė delnu akis, lyg pabudęs iš miego, 
paskui krūptelėjo, tarsi tik dabar prisiminęs turintis svečią. 

— Atsiprašau. Skambino Rašytojas, tikras rašytojas, gal Di- 
dis rašytojas. Bet kaip tik dėl to... Kartais mūsų darbas toks 
žeminantis... Jei ne pašaukimas... Tačiau grįžkime prie Jūsų. 
Atrodo, viskas pasakyta, parašysiu Jums, tarkim, po mėnesio. 
Jūsų tekstas lieka čia, patikimose rankose. 

Commendatore de Gubernatis išėjo neištaręs nė žodžio. Jau- 
tèsi įžengęs į šlovės kalvę. 

Planisferų riteris, Zodiako kunigaikštis, Aukščiausiasis filosofas her- 
metikas, Vyriausiasis dangaus kūnų riteris, Aukščiausiasis Izidės žy- 
nys, Šventosios kalvos kunigaikštis, Samotrakijos filosofas, Kauka- 
zo titanas, Aukso lyros vaikas, Tikrojo fenikso riteris, Sfinkso rite- 
ris, Aukščiausiasis labirinto išminčius, Kunigaikštis Brahmanas, Mis- 
tiškasis Šventyklos sargas, Paslaptingojo bokšto architektas, Aukš- 
čiausiasis Šventosios uždangos kunigaikštis, Hieroglifų aiškintojas, 
Paslaptingasis daktaras, Trijų ugnių sargas, Neištariamo vardo sau- 
gotojas, Aukščiausiasis didžiųjų paslapčių Oidipas, Numylėtasis pa- 
slaptingųjų oazių piemuo, Šventosios ugnies daktaras, Švytinčiojo 
trikampio riteris. 


(Senosios ir pirmapradės Memfio-Misraimo ložės laipsniai) 


„Manuzio“ leido ASL knygas. 

ASL „Manuzio“ žargonu reiškė... kodėl kalbu būtuoju lai- 
ku? Juk ASL išliko, ten viskas vyksta taip, lyg nieko nebūtų 
atsitikę. Tai aš žvelgiu į praeitį tarsi iš labai toli, nes ano vaka- 
ro įvykiai nutraukė laiko giją, Saini-Martin-des-Champs baž- 
nyčios navoje susijaukė amžių seka... gal todėl, kad tą vakarą 
staiga pasenau dešimtimis metų, o gal baimė, kad Jie mane 
suras, verčia kalbėti taip, tarsi gulėdamas maudykloje rašy- 
čiau griūvančios imperijos kroniką, jau perpjautomis venomis, 
laukdamas, kada paskęsiu savo kraujo klane. 

ASL - tai Autorius Savo Lėšomis, o „Manuzio“ buvo viena 
iš tų įmonių, kurios anglosaksiškuose kraštuose vadinamos va- 
nity press. Didžiulės sąskaitos ir beveik jokių administracinių 
išlaidų. Garamondas, ponia Gracija, buhalteris, vadinamas ad- 
ministraciniu direktoriumi, prisiglaudęs kamarėlėje leidyklos 
gilumoje, ir Lučianas, luošas ekspeditorius, karaliaujantis erd- 
viame pusrūsio sandėlyje. 

— Negaliu suprasti, kaip Lučianas geba pakuoti knygas vie- 
na ranka, - tarė Belbas, - manau, kad pasitelkia dar ir dantis. 
Kita vertus, darbo ne per daugiausia: normalių leidyklų eks- 
peditoriai siunčia knygas knygynams, o mūsų jas siunčia Lu- 
čianas tik jų autoriams. „Manuzio“ nerūpi skaitytojai... „Svar- 
bu, - kaip mėgsta sakyti ponas Garamondas, - kad mūsų ne- 
paliktų autoriai, be skaitytojų išgyvensim.“ 

Belbas žavėjosi ponu Garamondu. Jame matė tą jėgą, ku- 
rios pats stokojo. 

„Manuzio“ sistema buvo labai paprasta: kelios Žinutės vie- 
tiniuose dienraščiuose, atitinkamuose žurnaluose, literatūri- 
nės pakraipos provincijos leidiniuose, ypač tuose, kurių išlei- 
džiama vos keli numeriai. Skelbimai vidutinio dydžio, su au- 
toriaus nuotrauka ir keletu įtaigių eilučių: „Skambiausias bal- 
sas mūsų poezijoje“ arba „Naujas „Florianos ir seserų“ auto- 
riaus kūrinys“. 

— Taip ištempiamas tinklas, — paaiškino Belbas, - ir ASL 
kekėmis krinta į jį, jei tik galima kristi kekėmis į tinklą, tačiau 
netinkama metafora būdinga „Manuzio“ autoriams, o ir aš, 
deja, spėjau įgyti tą bjaurų įprotį. 

— O paskui? 

— Prisiminkite de Gubernatį. Po mėnesio, kai mūsų pensi- 
ninkas jau kamuosis nerimo liepsnose, ponas Garamondas pa- 
skambins jam ir pakvies pavakarieniauti keleto rašytojų drau- 
gijoje. Susitikimas įvyks arabų restorane, labai prabangiame, 
be jokių iškabų: reikia paspausti skambutį ir į mikrofoną pa- 
sakyti savo vardą. Vidus ištaigingas, prietema, egzotiška mu- 
zika. Garamondas spaudžia ranką metrdoteliui, vadina pada- 
vėjus vardais ir prašo atnešti kito vyno, nes jam nepatinka pa- 
tiektojo vyno gamybos metai, arba sako: „Brangusis, apgailes- 
tauju, bet šitas kuskusas ne toks, kokį valgo Marakeše“. De 
Gubernatį supažindins su komisaru A..., kuris vadovauja oro 
uosto aptarnavimo skyriui, bet kuris — ir tai svarbiausia — yra 

Kosmoranto, visuotinės kalbos už taiką, apaštalas, o šią kalbą 
svarsto UNESCO. Po to profesorius B..., žymus prozininkas, 
1980-ųjų „Petruzzelis della Gattina“ premijos laureatas, taip pat 
medicinos mokslų šviesulys. „Profesoriau, kiek metų jūs jau dės- 
tote? Taip, kiti laikai, tuomet studijos buvo rimtas dalykas. O 
čia mūsų puikioji poetė mieloji Olinda Medzofanti Sasabeti, 
tomelio „Iyrieji virpesiai“ autorė, neabejotinai skaitėte.“ 

Belbas prisipažino jau seniai svarstąs, kodėl visos moteriš- 
kos lyties ASL pasirašinėja dviem pavardėmis — Laureta Soli- 
meni Kalkanti, Dora Ardenci Fjama, Karolina Pastoreli Če- 
falu, o rimtos rašytojos turi tik vieną pavardę, išskyrus Aivi 
Kompton-Bernet, kai kurios net visai be pavardės, kaip Kole- 
tė. ASL būtinai turi vadintis Odolina Medzofanti Sasabeti. Ko- 
dėl? Todėl, kad tikras rašytojas rašo iš meilės savo darbui ir 
jam nerūpi, jei išgarsėja prisidengęs pseudonimu, kaip, tar- 
kim, Nervalis, o ASL trokšta, kad juos atpažintų kaimynai ir 
kvartalo gyventojai, taip pat gyventojai to kvartalo, kur jie anks- 
čiau gyveno. Vyrui gana jo pavardės, moteriai — ne, nes yra 
tokių, kurie pažįsta ją mergautine pavarde, ir tokių, kurie pa- 
žįsta ją vyro pavarde. Todėl ji pasirašo abiem. 

— Trumpai tariant, vakarėlis kupinas intelektualinių patir- 
čių, de Gubernatis jaučiasi lyg išgėręs LSD kokteilį. Jis klau- 
sosi užstalės kalbų, kandaus anekdoto apie žymų poetą, gar- 
sėjantį savo impotencija, kuris ir kaip poetas ne kažin ko ver- 
tas, susijaudinęs žvilgčioja į naująjį „Garsiųjų italų enciklope- 
dijos“ leidimą, netikėtai atsiradusį Garamondo rankose, kurį 
šis rodo komisarui. „Brangusis, matėte, ir Jūs patekote į Pan- 
teoną? Teisingumas triumfuoja!“ 

Belbas parodė man enciklopediją. 

— Prieš valandą skaičiau jums pamokslą, tačiau nė vienas 
nesame be nuodėmės. Enciklopediją ruošiame mudu su Dio- 
taleviu. Nors, patikėkite, visai ne tam, kad prisidurtume prie 
algos. Tai pats smagiausias dalykas pasaulyje, kasmet išeina 

naujas papildytas leidimas. Jo sandara maždaug tokia: viena 
pozicija skirta garsiam rašytojui, kita — ASL. Svarbiausia - jas 
sudėti pagal abėcėlę ir nepadauginti eilučių garsiems rašyto- 
jams. Štai raidė L. 


LAMPEDŪZA, Džiuzepė Tomazis di (1896-1957). Sicilijos 
rašytojas. Ilgai nepripažintas ir išgarsėjęs po mirties savo romanu 
„Leopardas“. 


LAMPUSTRIS, Adeodatas (1919- ). Rašytojas, mokytojas, 
karys (bronzos medalis Rytų Afrikoje), mąstytojas, prozininkas, 
poetas. Jo figūra savo didybe išsiskiria šio amžiaus italų literatii- 
roje. Lampustris išgarsėjo 1959-aisiais pirmuoju plataus užmojo 
trilogijos „Broliai Karmasiai“ tomu, kuriame su žiauriu realiz- 
mu ir giliu poetiniu įkvėpimu aprašyta Lukanijos žvejų šeimos 
istorija. Po šio kūrinio, kuriam 1960 metais įteikta „Petruzzelis 
della Gattina“ premija, išleisti „Atleistieji“ ir „Pantera be blaks- 
tienų“, kurie gal net labiau už pirmąją knygą atskleidžia šio ne- 
prilygstamo menininko epinę galią, ryškią plastinę vaizduotę, ly- 
rinį alsavimą. Uolus ministerijos darbuotojas Lampustris gerbia- 
mas savo aplinkoje kaip sąžiningas, tyras žmogus, pavyzdingas 
tėvas ir vyras, subtilus oratorius. 

— De Gubernatis, - paaiškino Belbas, —- pajus nenugalimą 
troškimą patekti į enciklopediją. Jis visada teigė, kad tų gar- 
siųjų šlovė netikra, tiesiog paslaugių kritikų sąmokslas. Tačiau 
pirmiausia jis supras atsidūręs rašytojų, kurie tuo pat metu 
yra visuomeninių organizacijų vadovai, bankų darbuotojai, aris- 
tokratai, savivaldybių pareigūnai, būryje. Jis praplėtė savo pa- 
žinčių ratą ir dabar prireikus žinos, į ką kreiptis. Ponas Gara- 
mondas gali išvesti de Gubernatį iš provincijos glūdumos į pa- 
čias viršūnes. Baigiantis vakarienei Garamondas pašnibždės 
jam, kad kitą rytą užsuktų į leidyklą. 

— Ir kitą rytą jis ateis? 

— Be jokios abejonės. Praleidęs bemiegę naktį, svajodamas 
apie Adeodato Lampustrio šlovę. 

— O paskui? 

— Kitą rytą Garamondas jam tars: „Vakar Jums to nepasa- 
kiau, nenorėdamas pažeminti kitų, bet jūsų kūrinys nuosta- 
bus, jau nekalbu apie atsiliepimus, kupinus susižavėjimo, dar 
daugiau - liaupsių. Aš pirmasis praleidau prie šių lapų bemie- 
gę naktį. Knyga verta literatūrinės premijos. Didis, didis kūri- 
nys“. Jis grįš prie rašomojo stalo, padės delną ant rankraščio — 
suglamžyto, sutrinto meilių bent keturių skaitytojų rankų (ran- 
kraščių glamžymas - ponios Gracijos darbas), ir įsmeigs į ASL 
sutrikusį žvilgsnį. „Ką darysim? Ką mes su juo darysim?“ — 
paklaus de Gubernatis. Garamondas jam atsakys, kad kūrinio 
vertė neabejotina, tačiau jis aplenkė savo laiką, todėl bus gali- 
ma parduoti gal tik du tūkstančius egzempliorių, ne, du tūks- 
tančius ir penkis šimtus. De Gubernačiui dviejų tūkstančių eg- 
zempliorių pakaktų apdovanoti visus pažįstamus, ASL nemąsto 
globaliai, teisingiau, jo pasaulį sudaro pažįstami veidai: mo- 
kyklos draugai, banko direktoriai, tos pačios vidurinės mokyk- 
los kolegos mokytojai, atsargos pulkininkai. Tai- asmenys, ku- 
riuos ASL norėtų įtraukti į savo poetinį pasaulį, net ir tie, ku- 
rie visai to nenorėtų, kaip mėsininkas ar prefektas... Bijoda- 
mas, kad Garamondas neimtų trauktis, kai jau visi namie, kai- 
me, tarnyboje žino, kad jis pateikė savo rankraštį garsiai Mila- 
no leidyklai, de Gubernatis skubiai skaičiuoja. Galėtų paimti 
iš banko visas santaupas, paprašyti paskolos, parduoti kelias tu- 
rimas valstybines obligacijas, pasiskolinti iš savišalpos kasos — 
verta rizikuoti. Jis nedrąsiai siūlo prisidėti prie išlaidų. Gara- 
mondas atrodo sunerimęs, „Manuzio“ taip nesielgia, paskui — 
gerai, sutarta, jūs mane įtikinote, pagaliau juk ir Prustas su 
Džoisu turėję nusilenkti Žiauriai tikrovei. Kaina būtų tokia ir 
tokia, dabar spausdiname du tūkstančius egzempliorių, tačiau 
sutartį sudarome dešimčiai tūkstančių. Du šimtus egzemplio- 

rių duodame Jums kaip dovaną, kad galėtumėte juos padova- 
noti, du šimtus siunčiame spaudai, nes norime sukelti tokį 
triukšmą, lyg tai būtų „Andželika - angelų markizė“, o tūks- 
tantį šešis šimtus parduodame. Suprantama, Jūs į šiuos eg- 
zempliorius neturite jokių teisių, bet jei knygos būtų parduo- 
tos, leidžiame pakartotinai, ir tuomet Jūs gaunate dvylika pro- 
centų nuo gauto pelno. 

Vėliau mačiau tipinę sutartį, kurią poetinio kvaitulio apim- 
tas de Gubernatis pasirašė nė neperskaitęs, administratoriui 
verkšlenant, kad ponas Garamondas pernelyg sumažino išlai- 
das. Dešimt puslapių sutarties sąlygų aštuonių punktų kege- 
liu: vertimai į užsienio kalbas, papildomos teisės, teatras, ra- 
dijas ir kinas, leidimas Brailio raštu akliesiems, teisė spaus- 
dinti sutrumpintą variantą „Reader's Digest“ žurnale, garan- 
tijos proceso už šmeižtą atveju, autoriaus teisė aprobuoti re- 
daktoriaus pakeitimus, ginčai sprendžiami Milano teisme... Iš- 
sekęs, jau sapnuodamas būsimąją šlovę, ASL skaito pražūtin- 
gas sutarties sąlygas, kur parašyta, jog maksimalus tiražas — 
dešimt tūkstančių egzempliorių, bet nieko nepasakyta apie mi- 
nimalų tiražą, parašyta, kad mokėtina suma nesusijusi su ti- 
ražu, tai buvo aptarta tik žodžiu, o svarbiausia - kad po metų 
leidėjas turi teisę atiduoti į popieriaus fabriką neparduotus 
egzempliorius, nebent autorius juos nupirktų už pusę kainos. 
Parašas. 

Knygos reklama būtų satrapiška: dešimties lapų praneši- 
mas spaudai, su biografija ir kritine apybraiža. Be jokios gė- 
dos, laikraščių redakcijose tai vis tiek keliaus tiesiai į šiukš- 
lių dėžę. Realus tiražas: tūkstantis egzempliorių lapais, iš ku- 
rių surišama tik trys šimtai penkiasdešimt. Du šimtai — auto- 
riul, penkiasdešimt - antraeiliams ir jungtiniams knygynams, 
penkiasdešimt - provincijos žurnalams, trisdešimt - dienraš- 
čiams, viliantis išvysti eilutę rubrikoje „Gautos knygos“. Po 
vieną egzempliorių dovanojama ligoninėms ar kalėjimams: 

dabar aišku, kodėl vienuose nepasveikstama, o kituose - ne- 
atgailaujama. 

Vasarą įteikiama „Petruzzelis della Gattina“ premija, Ga- 
ramondo kūrinys. Išlaidos: žiuri narių apgyvendinimas ir mai- 
tinimas, dvi dienos, ir purpurinė Samotrakijos Nikė. Sveikini- 
mo telegramos nuo „Manuzio“ leidyklos autorių. 

Galiausia po pusantrų metų išmuša tiesos valanda. Gara- 
mondas rašo: „Mielas drauge, numačiau tai, Jūs pralenkėte 
laiką mažiausia penkiasdešimčia metų. Recenzijų, kaip pats 
galėjote įsitikinti, kalnai, kritikų pripažinimas ir premijos - ça 
va sans dire*. Bet parduota vos keletas egzempliorių, skaityto- 
jai dar nepasiruošę. Esame priversti ištuštinti sandėlį, kaip nu- 
matyta sutartyje (pridedama). Siunčiame likusius egzemplio- 
rius į popieriaus fabriką arba Jūs nuperkate juos už pusę kai- 
nos, tai — Jūsų teisė“. 

De Gubernačiui skausmas temdo protą, giminės jį guodžia: 
„Žmonės tavęs nesupranta, jei būtum davęs kyšį, tavo knygos 
recenzija būtų išspausdinta ir „Corriere“ dienraštyje, visi — vie- 
na mafija, reikia nepasiduoti. Iš dovanotųjų egzempliorių teli- 
ko penki, o dar yra tiek svarbių žmonių, kuriuos reikėtų pama- 
loninti, negali leisti, kad tavo vertingas kūrinys būtų perdirbtas 
į tualetinį popierių, pažiūrėsime, kiek surinksime pinigų, jie bus 
išleisti teisingai, gyvenimas tik vienas, na, galėtume nupirkti pen- 
kis šimtus egzempliorių, o dėl likusių - sic transit gloria mundi“. 

„Manuzio“ leidykloje likę 650 egzempliorių lapais, ponas 
Garamondas įriša 500 ir, gavęs čekį, juos išsiunčia. Galutinė 
sąmata: autorius dosniai sumokėjo už 2000 egzempliorių 1š- 
leidimą, „Manuzio“ išleido 1000, o įrišo tik 850, už 500 iš jų 
sumokėta antrą kartą. Penkiasdešimt autorių per metus — ir 
„Manuzio“ leidykla visada gauna pelną. 

Be jokių sąžinės priekaištų: ji dalija laimę. 


* Savaime aišku (pranc.). 

Bailys, kol jis gyvas, miršta nuolat... 


(Shakespeare „Julius Caesar“, II, 2) 


Iš karto pastebėjau skirtumą tarp to pasiaukojimo, su kuriuo 
Belbas dirbo prie savo gerbiamų autorių „Garamond“ leidyk- 
loje, bandydamas gauti jų knygų, kuriomis galėtų didžiuotis, 
ir tos grobuoniškos aistros, su kuria jis ne tik bandydavo ap- 
sukti nelaiminguosius „Manuzio“ klientus, bet ir siųsdavo į 
Gualdi gatvę visus, kurių nelaikė vertais „Garamond“ leidyk- 
los — tai bandė padaryti ir su pulkininku Ardenčiu. 

Dirbdamas su juo dažnai pagalvodavau, kodėl jis taikstosi 
su tokia padėtim. Manau, ne dėl pinigų. Puikiai išmanė savo 
amatą ir galėjo rasti geriau mokamą darbą. 

Ilgai maniau, jog taip jis elgiasi norėdamas plėsti žmonių 
kvailumo studijas iš tiesiog pavyzdinio stebėjimo taško. Jį ža- 
vėjo tai, ką vadino kvailumu, aukščiausio laipsnio paralogiz- 
mu, klastingais, į nepriekaištingų argumentų rūbą įvilktais pais- 
talais, ir jis tai nuolat kartodavo. Bet ir šis jo elgesys tebuvo 
kaukė. Diotalevis išties ten dirbo dėl pramogos, gal tikėdama- 
sis kada nors kokioje nors „Manuzio“ knygoje rasti dar nema- 
tytą Toros kombinaciją. Ir aš įsitraukiau į tą darbą dėl žaidi- 
mo, dėl gryniausio smagumo, iš pašaipos ir iš smalsumo, ypač 
po to, kai „Garamond“ leidykla paskelbė Hermio projektą. 

Belbui buvo visai kitaip. Tai supratau tik pasirausęs po jo 

FILENAME: Kerštas, Žiaurusis kerštas 


Ji visada ateina taip. Net jei kabinete yra žmonių, truk- 
teli mane už švarko apykaklės, atgręžia į save veidą ir 

pabučiuoja. Bučiuodama Ana visada stovi ant pirštų ga- 
lų. Bučiuoja mane lyg žaistų fliperį. 

Ji žino, kad mane trikdo. Bet iškelia mane viešumon. 

Ji niekada nemeluoja. 

— Myliu tave. 

— Sekmadienį susitiksim? 

— Ne, savaitgalį praleidžiu su draugu... 

— Norėjai pasakyti — su drauge. 

— Ne, draugu, pažįsti jį, tai tas, kuris aną savaitę buvo 
su manim bare. Jau pažadėjau, juk nenori, kad laužy- 
čiau duotą žodį? 

— Gali nelaužyti, bet neateik manęs... Prašau, turiu su- 
sitikti su autoriumi. 

— Genijumi, kurį reikia iškelti? 

— Vargeta, kurį reikia sunaikinti. 


Vargeta, kurį reikia sunaikinti. 


Atvykau į Pilado barą tavęs paimti. Neradau. Laukiau 
ilgai, po to išėjau vienas, galeriją jau būtų uždarę. Ten 
kažkas man pasakė, kad jūs jau išėjote į restoraną. Apsi- 
mečiau žiūrintis į paveikslus, vis tiek, sako, menas miręs 
jau nuo Helderlyno laikų. Restorano ieškojau dvidešimt 
minučių, nes galerijų savininkai paprastai pasirenka tuos, 
kurie taps populiarūs tik kitą mėnesį. 

Tu buvai ten, tarp pažįstamų veidų, greta — vyriškis su 
randu. Nė akimirkos nesutrikai. Pažvelgei į mane kaip 
sąmokslininkė ir — kaip tau tai pavyksta vienu metu? — 
su iššūkiu, lyg tardama: „Na ir kas?“ Įsibrovėlis su ran- 
du nužvelgė mane kaip įsibrovėlį. Kiti, žinantys kas ir 
kaip, laukė. Turėjau rasti pretekstą kivirčui. Nebūčiau 
apsijuokęs, net jei jis būtų mane primušęs. Visi žinojo, 
kad esi ten su juo norėdama mane išprovokuoti. Pavyks 

ar ne - man vaidmuo jau paskirtas. Taigi spektaklis pra- 
sidėjo. 

Vaidinti — tai vaidinti. Pasirinkau smagią komediją: 
maloniai įsiliejau į pokalbį ir tikėjausi, kad kas nors liks 
sužavėtas mano savitvarda. 

Vienintelis, kuris manim žavėjosi, buvau aš pats. 

Bailiai esame tuomet, kai jaučiamės esą tokie. 

Kaukėtas keršytojas. Kaip Klarkas Kentas globoju ne- 
suprastus jaunuosius genijus ir kaip Supermenas baudžiu 
tokius pat nesuprastus senuosius genijus. 

Bendradarbiauju išnaudodamas tą, kuriam neužteko 
drąsos ir kuris nemokėjo tenkintis žiūrovo vaidmeniu. 

Įmanoma? Visą gyvenimą bausti tuos, kurie niekada 
nesupras esą baudžiami? Norėjai tapti Homeru? Še tau, 
elgeta, ir tikėk. 

Nekenčiu tų, kurie bando man parduoti aistros iliuziją. 

Kai prisimename, kad Daath yra toje vietoje, kur Bedugnė kerta 
Vidurinįjį Piliorių, o Viduriniojo Pilioriaus viršūnėje yra Strėlės Ta- 
kas... ir čia taip pat yra Kundalinis, matome, kad Daath slypi ir gimi- 
mo, ir atgimimo paslaptis, visų dalykų pasireiškimo per priešybių 
porų pasidalijimą ir jų Susijungimą Trečiame raktas. 

(Dion Fortune „The mystical Oabalah“, Londonas, Fraternity of 


the Inner Light, 1957, 7.19) 


Tačiau turėjau rūpintis ne „Manuzio“ leidykla, o nuostabiąja 
metalų istorija. Pradėjau savo paieškas Milano bibliotekose. 
Pirmiausia griebiausi vadovėlių, skaičiau juose surašytą bib- 

liografiją. Taip atsekdavau daugiau ar mažiau senus origina- 
lus, kuriuose galėjau rasti vertingų iliustracijų. Nėra nieko bai- 
siau, kaip skyrių apie kosminius skrydžīus iliustruoti naujau- 
sio amerikiečių palydovo nuotrauka. Pono Garamondo pamo- 
kytas žinojau, kad tam mažų mažiausia reikėtų Dorė angelo. 

Pridariau krūvą įdomių reprodukcijų, tačiau jų buvo maža. 
Rengiant iliustruotą leidinį, vienas geras paveikslas randamas 
atmetus bent dešimtį kitų. 

Gavau leidimą vykti į Paryžių, keturioms dienoms. Mažo- 
ka, kad galėčiau apeiti visus archyvus. 

Išvykau kartu su Lija. Atvykau ketvirtadienį. Pirmadienio va- 
karui turėjau užsakytus atgalinius bilietus. Suklydau palikda- 
mas Muziejų pirmadieniui, nes pirmadienį pamačiau, kad kaip 
tik tą dieną jis uždarytas. Per vėlu, teko grįžti it musę kandus. 

Belbas buvo nepatenkintas, bet atsivežiau daug įdomios me- 
džiagos, kurią nunešėme parodyti ponui Garamondui. Šis pa- 
sklaidė mano surinktas reprodukcijas, dauguma jų buvo spal- 
votos. Po to pažvelgė į sąskaitą ir švilptelėjo: 

— Brangusis, brangu. Mes atliekame kultūrinę misiją, ça va 
sans dire, bet mes ne Raudonasis Kryžius, dar daugiau, ne Uni- 
cef. Ar reikėjo pirkti visą šią medžiagą? Na, kad ir šitas pana- 
šus į d'Artanjaną ūsuotas ponas su trumpikėmis, apsuptas ab- 
rakadabrų ir ožiaragių, kas jis, Mandreikas? 

— Medicinos ištakos. Zodiako įtaka įvairioms kūno dalims 
ir atitinkamos vaistažolės. Taip pat mineralai ir metalai. Kos- 
minių ženklų doktrina. Tais laikais riba tarp magijos ir mokslo 
buvo dar labai trapi. 

— Įdomu. O šitas frontonas, kokia jo prasmė? „Philosophia 
Moysaica“. Kuo čia dėtas Mozė, ar jis ne per daug arti ištakų? 

— Tai — disputas dėl unguentum armarium arba, kitaip ta- 
riant, weapon salve. Garsūs medikai penkiasdešimt metų svars- 
tė, ar šiuo tepalu patepus ginklą, kuriuo padaryta žaizda, gali- 
ma išgydyti žaizdą. 

— Kvailystės. Argi tai mokslas? 

— Kitokia prasme, nei suprantame mes. Tačiau jie svarstė šį 
dalyką todėl, kad ką tik buvo atskleistos nuostabios magneto 
savybės ir įsitikinta, jog galimas poveikis per nuotolį. Kaip, 
beje, teigė ir magija. Supraskite, jie suklydo, bet Volta ir Mar- 
konis nesuklys. Juk elektra ir radijas yra ne kas kita, kaip vei- 
kimas per nuotolį. 

— Taigi, taigi. Šaunuolis, Kazaubonai. Mokslas ir magija, 
žingsniuojantys už parankės. Puiki mintis. Ką gi, sumažinkite 
tų pasišlykštėtinų dinamų ir įdėkite daugiau Mandreikų. Kokį 
nors velnio apsireiškimą, tarkim, auksiniame fone. 

— Nenorėčiau perdėti. Juk tai nuostabioji metalų istorija. 
Keistenybės tinka tik joms deramoje vietoje. 

— Nuostabioji metalų istorija pirmiausia yra klaidų istorija. 
Įdedame gražią keistenybę, o vėliau paaiškinimuose parašo- 
me, jog tai — falsifikatas, bet jis jau ten, ir skaitytojai sužavėti, 
matydami, kad didieji žmonės irgi klysta. 

Papasakojau apie keistą nuotykį Senos pakrantėje, netoli 
Sen Mišelio krantinės. Įėjau į vieną knygyną, iš dviejų simet- 
riškų vitrinų tiesiog spinduliavusį šizofrenija. Vienoje — leidi- 
niai apie kompiuterius ir elektronikos ateitį, kitoje — okulti- 
niai mokslai. Tas pat ir viduje: Apple ir Kabala. 

— Neįtikėtina, — nusistebėjo Belbas. 

— Akivaizdu, — tarė Diotalevis. — Bent tu, Jakopai, neturė- 
tum stebėtis. Mašinų pasaulis bando atskleisti kūrybos paslaptį: 
raidės ir skaičiai. 

Garamondas tylėjo. Sudėjęs rankas lyg maldai, jis sėdėjo 
pakėlęs akis į dangų. Paskui suplojo delnais: 

— Tai, ką šiandien pasakėte, patvirtina mano mintį, kuri jau 
keletą dienų... bet viskam savo laikas, dar turiu pagalvoti. Dirb- 
kite. Šaunuolis, Kazaubonai, peržiūrėsime jūsų sutartį, esate 
vertingas bendradarbis. Įdėkite daug Kabalos ir kompiuterių. 
Juk kompiuterius gamina iš silicio? Tiesa? 

— Silicis ne metalas, o metaloidas. 

— Nejau smulkinsimės dėl galūnių? Gal tai rosa rosarum? 
Kompiuteris. Ir Kabala. 

— Kuri nėra metalas, - primygtinai pakartojau. 

Jis palydėjo mus iki durų. Ir ties slenksčiu tarė: 

— Kazaubonai, leidyba yra menas, ne mokslas. Nereikia re- 
voliucijų, jų laikas jau praėjo. Įdėkite Kabalą. Beje, iš jūsų iš- 
laidų ataskaitos išbraukiau miegamąją vietą traukinyje. Tikiuo- 
si, suprasite, ne iš šykštumo. Paieškas turėtų skatinti, kaip čia 
pasakius, spartietiška dvasia. Kitaip prarandamas tikėjimas. 


Po kelių dienų jis vėl mus pasikvietė. Kaip pasakė Belbas, pas 
jį atėjo Žmogus, su kuriuo norėtų supažindinti ir mus. 

Nuėjome. Garamondas šnekino apkūnų poną tapyro veidu, 
su šviesiais ūsiukais po didele gyvuliška nosimi, jokio smakro. 
Man pasirodė, kad jį pažįstu, paskui prisiminiau, tai buvo pro- 
fesorius Bramantis, kurio paskaitos klausiausi Rio, Rozenkrei- 
cerių ordino referendariumas ar kažkas panašaus. 

— Profesoriaus Bramančio nuomone, - tarė Garamondas, - 
apdairiam ir šiandienos kultūros klimatui jautriam leidėjui at- 
ėjo tinkamas laikas pradėti okultinių mokslų knygų seriją. 

— Bet... „Manuzio“ leidykloje, - pasiūlė Belbas. 

— Kurgi kitur? - gudriai šyptelėjo ponas Garamondas. — Pro- 
fesorius Bramantis, beje, rekomenduotas mano gero draugo, 
daktaro de Amičio, nuostabios „Zodiako kronikos“ autoriaus, 
kurią šiais metais išleidome, skundžiasi, kad kelios šiai sričiai 
skirtos knygų serijos beveik visada yra nerimtų ir menkai iš- 
manančių reikalą autorių kūriniai — paviršutiniški, begėdiški, 
neteisingi, dar daugiau, netikslūs — neatskleidžia šios studijų 
srities turtų, gelmės... 

— Žlugus šiuolaikinio pasaulio utopijoms, pribrendo laikas 
naujai įvertinti neaktualiąją kultūrą, - įsiterpė Bramantis. 

— Šventi žodžiai, profesoriau. Prašyčiau atleisti už mūsų, na, 

nesakau, neišmanymą, bet, tarkim, menkas žinias šiuo klausi- 
mu: ką turite galvoje kalbėdamas apie okultinius mokslus? Spi- 
ritizmą, astrologiją, juodąją magiją? 

Bramantis niekinamai mostelėjo. 

— Dėl Dievo meilės! Tai tik naivuoliams peršami paistalai! 
Aš kalbu apie mokslą, nors ir okultinį. Aišku, taip pat apie 
astrologiją, tikrąją, o ne tą, kuri mašininkei išpranašauja atei- 
nančio sekmadienio pasimatymą su savo gyvenimo jaunuoliu. 
Trumpai tariant, tai būtų rimta studija apie Dekanus. 

— Suprantu. Mokslinė studija. Atrodo, tai mūsų sritis, išties, 
bet ar negalėtumėt papasakoti kiek išsamiau? 

Bramantis atsilošė krėsle ir apžvelgė kambarį, lyg ieškoda- 
mas dangiškojo įkvėpimo. 

— Taip, aišku, galėčiau duoti keletą pavyzdžių. Manau, kad 
idealus tokios serijos skaitytojas turėtų būti Rozenkreicerių 
ordino sekėjas, taigi išmanantis in magiam, in necromantiam, 
in astrologiam, in geomantiam, in pyromantiam, in hydroman- 
tiam, in chaomantiam, in medicinam adeptam, jei cituotume 
Azotho knygą, tą, kurią, kaip pasakojama „Raptus philosop- 
horum“, paslaptingoji mergaitė įteikė Nešančiajam kryžių. Ta- 
čiau toks sekėjas išmano ir kitas sritis: fiziognoziją, kuri aprė- 
pia okultinę, statinę, dinaminę ir kinematinę fiziką, ezoterinę 
astrologiją arba biologiją, taip pat gamtos dvasių studijas, het- 
metinę zoologiją ir biologinę astrologiją. Pridėkite dar kosmog- 
noziją, kuri tyrinėja astrologiją, bet astronominiu, kosmologi- 
niu, fiziologiniu, ontologiniu požiūriais, arba antropognoziją, 
kuri tiria homologinę anatomiją, pranašavimo mokslus, fluidų 
fiziologiją, psichurgiją, socialinę astrologiją ir istorijos herme- 
tizmą. Dar yra kokybinė matematika, taigi, kaip jūs teisingai 
pastebėjote, aritmologija. Tačiau pradinės žinios turėtų aprėpti 
nedalomąją kosmografiją, magnetizmą, auras, sapnus, fluidus, 
psichometriją ir aiškiaregystę, taip pat bendrąsias kitų penkių 
hiperfizinių pojūčių studijas, jau neminiu horoskopinės astro- 

logijos, kuri, jei traktuojama be deramo atsargumo, tampa moks- 
lo degeneracija, dar fiziognomiją, minčių skaitymą, ateities spė- 
jimo menus (kortas, sapnininkus) iki pat aukščiausiųjų lygių — 
pranašavimo ir ekstazės. Reikia turėti pakankamai žinių apie 
fluidų valdymą, alchemiją, spagiriką, telepatiją, egzorcizmą, 
apeiginę magiją ir dvasių kvietimus, teurgijos pagrindus. Tikra- 
jam okultizmui siūlyčiau paprastosios Kabalos, brahmanizmo, 
gimnosofijos, Memfio hieroglifų tyrimus arba... 

— Tamplierių fenomenologiją, - pakišo Belbas. 

Bramantis nušvito: 

— Be jokios abejonės. Vos neužmiršau, prieš tai dar šioks 
toks supratimas apie nebaltųjų rasių nekromantiją ir ragana- 
vimą, onomantiją, pranašišką pasiutimą, savanorišką tauma- 
turgiją, sugestiją, jogą, hipnotizmą, somnambulizmą, Merku- 
rijaus chemiją... Vronskis siūlė mistikos kryptimis laikyti Lu- 
duno apsėdimo ir šventojo Medardo traukulių technikas, mis- 
tinius gėrimus — Egipto vyną, gyvybės eliksyrą ir aršeniko tir- 
palą. Kalbant apie blogio ištakas, nors suprantu, kad čia įsi- 
terpiame į slapčiausią galimos serijos skyrių, sakyčiau, derėtų 
supažindinti su Belzebubo kaip savidestrukcijos paslaptimis, 
su Šėtonu, kaip nuverstu nuo sosto kunigaikščiu, su Eurino- 
mijum, Molochu, slogučiais ir košmarais. Gėrio ištakų skyriu- 
je būtų dangiškosios švento Mykolo, Gabrieliaus ir Rapolo bei 
agatodemonų paslaptys. Dar Izidės, Mitros, Mortėjo, Samot- 
rakijos ir Eleusino paslaptys, gamtinės vyriškosios lyties — fa- 
lo, Gyvybės medžio, Mokslo rakto, Bafometo, lazdos - paslap- 
tys ir gamtinės moteriškosios lyties — Cereros, Kteis, Pateros, 
Kibelės, Astartės — paslaptys. 

Ponas Garamondas palinko pirmyn su pataikaujama šypse- 
na lūpose: 

— Tikiuosi, neužmiršite gnostikų... 

— Aišku, ne, nors apie juos yra daug nerimtų plepalų. Šiaip 
ar taip, kiekvienas sveikas okultizmas yra Gnozė. 


NL 


0, 


LRS AU, 
| 
Ay 
LAITON 


288 


— Taip ir sakiau, — tarè Garamondas. 

— Ir to jau būtų gana, - klausiamai ištarė Belbas. 

Bramantis išpūtė žandus, iš tapyro staiga virsdamas žiurkėnu. 

— Gana... pradžioje, bet ne įšventintiesiems. Tačiau su pen- 
kiomis dešimtimis knygų jau galėtumėt užkariauti tūkstančius 
skaitytojų, kurie ištroškę tiesos žodžio... Investavus keletą šimtų 
milijonų — atėjau pas jus, pone Garamondai, žinodamas jūsų 
polinkį į visokias naujoves — ir man, kaip serijos redaktoriui, 
paskyrus kuklų procentą... 

Bramantis pasakė pakankamai, kad prarastų bet kokį Ga- 
ramondo susidomėjimą. Su juo buvo atsisveikinta paskubo- 
mis, pažeriant krūvas pažadų. Įprastinė ekspertų kolegija tu- 
rėtų atidžiai apsvarstyti gautą pasiūlymą. 

Bet žinokite, kad visi mes sutariame, kad ir ką sakytume. 


(„Turba Philosophorum“) 


Bramančiui išėjus, Belbas pastebėjo, kad jam derėtų išsitraukti 
kamštį. Ponui Garamondui šis frazeologizmas buvo nežinomas, 
ir Belbas pateikė keletą pagarbių parafrazių, nesėkmingai. 

- Šiaip ar taip, - tarė Garamondas, — neverta savęs apkrau- 
ti. Tas ponas dar nebuvo pasakęs nė dešimties žodžių, O jau 
žinojau, kad jis — ne mūsų klientas. Jis. Tačiau tie, apie kuriuos 
jis kalbėjo, rašytojai ir skaitytojai — taip. Bramantis atvyko lyg 
norėdamas paremti mano jau keletą dienų trunkančius ap- 
mąstymus. Ponai, štai! - ir jis teatrališku mostu ištraukė iš stal- 
čiaus tris knygas. - Čia matote tris knygas, išleistas pastarai- 
siais metais. Visos turėjo didelį pasisekimą. Pirmoji — angliš- 

kai, neskaičiau jos, bet autorius — garsus kritikas. Ką gi jis ra- 
šo? Pažvelkite į paantraštę: gnostinis romanas. O štai kita kny- 
ga, iš pažiūros kriminalinis detektyvas, bestseleris. Ir apie ką 
ten kalbama? Apie vieną gnostinę bažnyčią Turino apylinkė- 
se. Jūs turbūt žinote, kas tie gnostikai... — Kilstelėjo ranką, 
neleisdamas prasižioti. - Nesvarbu, man gana žinoti, kad jie 
yra kažkas demoniška... Taip, Žinau, gal pernelyg skubu, bet 
noriu kalbėti ne taip kaip jūs, o taip kaip tas Bramantis. Šią 
akimirką esu leidėjas, o ne lyginamosios gnoseologijos ar dar 
ko panašaus profesorius. Kas Bramančio kalboje mane suvi- 
liojo, suteikė vilčių, sužadino mintis? Stebėtina geba viską su- 
plakti į vieną krūvą. Greta geomantijos, geovitalio ir gyvsi- 
dabrio jis nepridūrė gnostikų, nors būtų galėjęs tai padaryti. 
Kodėl prie to suku? Ogi dėl to, kad štai čia yra dar viena kny- 
ga, parašyta žinomos Žurnalistės, pasakojanti apie neįtikėti- 
nus dalykus, nutinkančius Turine, taip, Turine, automobilių 
mieste: raganos, juodosios mišios, velnio kvietimai, ir visa tai 
mokantiems gerus pinigus, o ne pietų padraikoms. Belbas man 
sakė, kad jūs, Kazaubonai, grįžote iš Brazilijos, kur dalyvavo- 
te tų laukinių šėtoniškose apeigose... Gerai, vėliau galėsit man 
tiksliau papasakoti, kas jie tokie, dabar tai nesvarbu. Ponai, 
Brazilija yra čia. Anądien užėjau į tą knygyną, pala, kaip jis 
vadinasi, na, nesvarbu, tame knygyne prieš šešerius ar septy- 
nerius metus pardavinėjo anarchistinius, revoliucinius, tupa- 
maros, teroristinius, marksistinius leidinius... Na? Kuo jis vir- 
to dabar? Tuo, apie ką kalbėjo Bramantis. Teisybė, šiandiena 
kupina sumaišties, užsukę į katalikišką knygyną, kur kažkada 
tebuvo katekizmas, dabar ten rasite ir naują Liuterio įvertini- 
mą, bet nerasite knygos, kuri skelbtų, kad religija — vien tik 
akių dūmimas. O tuose knygynuose, apie kuriuos kalbu, par- 
duodami ir autoriai, rašantys tiesą, ir tie, kurie paisto niekus, 
svarbiausia, kad tema būtų, kaip čia pasakius... 
— Hermetiška, — pakišo žodį Diotalevis. 

- Štai, manau, tai tikslus apibūdinimas. Mačiau bent dešimt 
knygų apie Hermį. Ir norėčiau aptarti „Hermio projektą“. At- 
ėjome prie šaltinio. 

— Aukso šaltinio, - tarė Belbas. 

— Būtent, - sutiko Garamondas nesupratęs aliuzijos, — nes 
tai yra aukso gysla. Supratau, kad jiems tinka viskas, kas yra, 
kaip jūs sakėte, hermetiška, ir skelbia dalykus, priešingus tiems, 
kurių juos mokė mokyklose. Laikyčiau tai kultūrine pareiga: 
nesu geradarys iš pašaukimo, bet šiais tamsiais laikais kam 
nors suteikti tikėjimą, antgamtiškų dalykų viltį... Juk „Gara- 
mond“ leidykla turi mokslinę misiją... 

Belbas suakmenėjo. 

— Maniau, galvojote apie „Manuzio“ leidyklą. 

— Apie vieną ir kitą. Paklausykit. Pasirausęs tame knygyne, 
nuėjau į kitą, labai rimtą, tačiau su puikia okultinių mokslų 
lentyna. Šiais klausimais yra ir universitetinių studijų, kurios 
stovi greta knygų, parašytų tokių ponų kaip Bramantis. Pagal- 
vokime: tų universitetinių autorių Bramantis gal niekada nė- 
ra nė sutikęs, bet skaitė jų kūrinius, ir skaitė taip, tarsi jie būtų 
jam lygūs. Tokie Žmonės kaip jis, kad ir ką jiems sakytum, vi- 
sada mano, jog tai susiję su jų problemomis. Kaip toje istori- 
joje apie katiną, kai sutuoktiniai kivirčijosi dėl skyrybų, o šis 
manė, kad jie aptaria jo pusryčių meniu. Belbai, pats matėte: 
vos tik pakišote tamplierius — jis iškart sutiko. Jam tas pats 
tamplieriai, Kabala, loto ir kavos tirščiai. Jie — visaėdžiai. Ar 
matėte Bramančio veidą: graužikas. Nesuskaičiuojama skai- 
tytojų galybė, pasidalijusi į du būrius, jau regiu juos rikiuojan- 
tis prieš mane, jų vardas — legionas. Pirmame — rašantys, o 
„Manuzio“ glaudžia juos po savo sparnais. Juos priviliotume 
krintančia į akis serija, ji galėtų vadintis... 

— „Tabula Smaragdina“, - tarė Diotalevis. 

— Kaip? Ne, per sunku, man šis pavadinimas beprasmis, rei- 
kia kažko, kas primintų kažką kita... 

— „Atskleistoji Izidė“, - tariau. 

— „Atskleistoji Izidė“! Skamba neblogai, šaunuolis, Kazau- 
bonai, primena Tutanchamoną, piramidžių skarabėją. „At- 
skleistoji Izidė“, su neįkyriais viršeliais iš juodosios magijos 
srities. Ir - pirmyn. Antrajame būryje — perkantys. Mielieji, 
žinau, norite pasakyti, kad „Manuzio“ leidyklai nerūpi pir- 
kėjai. Kas tai, daktaro diagnozė? Šįkart „Manuzio“ leidiniai 
bus parduodami, imsimės kokybinio šuolio! Ir pagaliau — 
mokslinės studijos, ir čia pasirodo „Garamond“ leidykla. Gre- 
ta istorinių studijų ir kitų universitetinių leidinių serijų rasi- 
me rimtą konsultantą ir šia tema. Išleisime tris keturias kny- 
gas per metus: rimtą, griežtą seriją, pavadintą aiškiai, bet ne 
pompastiškai... 

— „Hermetika“, - pasiūlė Diotalevis. 

— Puiku. Klasikinis stilius, skamba oriai. Paklausite, kam leisti 
pinigus „Garamond“ leidykloje, jei galima uždirbti „Manu- 
zio“. Tačiau rimta serija yra lyg masalas, ji pritrauks blaivaus 
proto žmones, kurie turės kitų pasiūlymų, nuties kelius, ku- 
riais atėję bramančiai pateks „Manuzio“ leidyklos globon. 
„Hermio projektas“ man atrodo tiesiog tobulas: tvarkingas, 
pelningas, idealiai paskirstantis pinigus tarp abiejų leidyklų... 
Taigi, ponai, prie darbo. Lankykitės knygynuose, rinkite bib- 
liografijas, rauskitės kataloguose, domeėkitės, ko pasiekta sve- 
tur... Kas žino, kiek Žmonių atėjo pas jus su savo lobiais, o jūs 
juos atstūmėte, nes jie mums netiko. Ir prašau, Kazaubonai, 
metalų istorijoje reikėtų trupučio alchemijos. Auksas, drįstu 
tikėtis, metalas. Komentarai vėliau. Kaip Žinote, esu atviras 
kritikai, pasiūlymams, ginčams, kaip įprasta tarp išsilavinusių 
žmonių. Projektas pradedamas vykdyti šią akimirką. „Ponia 
Gracija, įleiskite tą poną, kuris laukia jau dvi valandas, negali- 
ma taip elgtis su Autoriumi!“ — tarė atidarydamas duris taip, 
kad būtų išgirstas ir laukiamajame. 

Žmonės, kuriuos sutinkame gatvėje... slapta užsiima Juodąja Magi- 
ja ir yra susiję arba bando susisieti su Tamsos Dvasiomis, idant pa- 
tenkintų savo puikybės, neapykantos, meilės siekį - vienu žodžiu, 
darytų Blogį. 

(J. K. Huysmans, J. Bois knygos „Le satanisme et la magie“ pratar- 
mė, 1895, p. VIII-IX) 


Maniau, kad „Hermio projektas“ — dar vos gimusi mintis. Ne- 
pažinojau pono Garamondo. Kol aš iki vėlumos sėdėdavau 
bibliotekose, ieškodamas iliustracijų metalų istorijai, „Manu- 
zio“ leidykloje jau virė darbas. 

Po dviejų mėnesių pas Belbą radau ką tik išleistą „Svaiginan- 
čio Parnaso“ numerį su ilgu straipsniu „Okultizmo atgimimas“, 
kuriame garsus hermetikas daktaras Mėbijus — naujasis pseu- 
donimas Belbo, taip pelniusio pirmąjį „Hermio projekto“ taš- 
ką — rašė apie stebuklingą okultinių mokslų atgimimą šiuolaiki- 
niame pasaulyje ir pranešė, kad „Manuzio“ leidykla pradeda 
leisti naują šios srities knygų seriją „Atskleistoji Izidė“. 

Ponas Garamondas tuo metu rašė laiškus į įvairius herme- 
tizmo, astrologijos, būrimo kortomis, ufologijos žurnalus, pa- 
sirašydamas pirmu pasitaikiusiu vardu ir prašydamas pranešti 
apie naująją „Manuzio“ leidyklos knygų seriją. Į redaktorių 
skambučius paslaptingai atsakydavo dar negalįs skelbti pirmųjų 
dešimties pavadinimų, kurie, beje, jau spausdinami. Taip okul- 
tistų pasaulis, be perstojo audrinamas nuolatinių kalbų, susi- 
pažino su „Hermio projektu“. 

— Apsimeskime gėlėmis, - tarė mums ponas Garamondas, 
pasikvietęs į savo kabinetą, — ir bitės netruks atskristi. 

Tai buvo dar ne viskas. Garamondas norėjo parodyti mums 
dėpliant (dėppliant, kaip sakydavo jis, bet taip įprasta sakyti 

Milano leidyklose, lygiai kaip ir Citročn): paprastą, keturių la- 
pų, bet gero lakuoto popieriaus brošiūrą. Viršelyje puikavosi 
būsimųjų serijos knygų viršelio eskizas: lyg auksinė emblema 
(„Tai Saliamono penkiakampis“, — paaiškino Garamondas) 
juodame fone, su rėmu iš susipynusių svastikų (tai rytietiška 
svastika, patikslino Garamondas, kuri sukasi saulės kryptimi, 
o ne nacistinė, kuri sukosi laikrodžio rodyklės kryptimi). Vir- 
šuje, kur turėtų būti pavadinimas - užrašas „Danguje ir žemė- 
je yra dar daug dalykų...“. Vidiniuose puslapiuose buvo liaup- 
sinami „Manuzio“ leidyklos nuopelnai kultūrai ir pateikiamos 
kelios taiklios frazės, teigiančios, jog šiuolaikiniam pasauliui 
reikia gilesnių ir šviesesnių dalykų negu tie, kuriuos gali duoti 
mokslas: „Užmirštoji Egipto, Chaldėjos, Tibeto išmintis - dva- 
siniam Vakarų atgimimui“. 

Belbas paklausė, kam skirti šie dėpliant, o Garamondas nu- 
sišypsojo taip, kaip, pasak Belbo, šypsotųsi prakeiktoji Asamo 
radžos siela. 

— Iš Prancūzijos parsisiųsdinau visų šiandien pasaulyje eg- 
Zistuojančių slaptųjų draugijų metinį sąrašą ir neklauskite, kaip 
gali egzistuoti viešas slaptųjų draugijų sąrašas. Štai jis, „Ėdi- 
tions Henry Veyrier“, su adresais, telefonais, pašto indeksais. 
Jūs, Belbai, peržiūrėkite jį ir išbraukite mūsų nedominančias 
draugijas, nes, kaip matau, čia yra ir jėzuitai, „Opus dei“, kar- 
bonarai ir „Rotary Club“, bet pasižymėkite visas, turinčias nors 
menkiausią ryšį su okultizmu, aš kelias jau pasibraukiau. 

Jis pavartė lapus. 

— Štai: Absoliutistai (tikintys metamorfozėmis), „Aetherius 
Society“ Kalifornijoje (telepatiniai ryšiai su Marsu), „Astara“ 
Lozanoje (visiškai slapta), „Atlanteans“ Didžiojoje Britanijo- 
je (prarastosios laimės paieškos), „Builders of the Adytum“ 
Kalifornijoje (alchemija, Kabala, astrologija), „E. B. draugi- 
ja“ iš Perpinjano (skirta Hatorai, meilės deivei ir Mirusiųjų; 
kalvos saugotojai), „Eliphas Levi“ draugija iš Molė (nežinau, 

kas buvo tas Levis, gal prancūzų antropologas ar kas pana- 
šaus), Tamplierių sąjungos riteriai iš Tulūzos, Galijos druidų 
koledžas, Jericho spiritualistų konventas, „Cosmic Church 
of Truth“ Floridoje, Ecône tradicionalistų seminarija Švei- 
carijoje, Mormonai (apie juos esu skaitęs ir viename detek- 
tyviniame romane, bet gal jų nebėra), Mitros bažnyčia Lon- 
done ir Briuselyje, Šėtono bažnyčia Los Andžele, Prancūzi- 
jos suvienytoji Liuciferio bažnyčia, Apaštališkoji rozenkrei- 
cerių bažnyčia Briuselyje, Tamsos vaikai arba Žaliasis ordi- 
nas Aukso Krante (gal šitie netinka, kažin kokia kalba jie 
rašo), „Escuela Hermetista Occidental“ Montevidėjuje, „Na- 
tional Institute of Kabbalah“ Manhetene, „Central Ohio 
Temple of Hermetic Science“, „Tetra-Gnosis“ Čikagoje, „S€- 
noji Rozenkreicerių brolija“ iš San Siur siur Mer, Kaselio 
„Tamplierių rezurekcijos joanitų brolija“, Grenoblio „Tarp- 
tautinė Izidės brolija“, „Ancient Bavaran Illuminati“ San 
Franciske, „The Sanctuary of the Gnosis“ Šerman Oukse, 
„Grail Foundation of America“, „Sociedade do Graal do Bra- 
sil“, „Hermetic Broterhood of Luxor“, „Lectorium Rosicru- 
cianum“ Olandijoje, „Movimento del Graal“ Strasbūre, Anu- 
bio ordinas Niujorke, „Temple of Black Pentacle“ Mančes- 
teryje, „Odinist Fellowship“ Floridoje, Keliaraiščio ordinas 
(jam turėtų priklausyti ir pati Anglijos karalienė), Vril ordi- 
nas (neonacistinis masonų sąjūdis, be adreso), „Militia Tem- 
pli“ Monpeljė, Vyriausiasis Saulės šventyklos ordinas Monte 
Karle, Harlemo rozenkreiceriai (dabar jau ir negrai), „Wic- 
ca“ (keltiškoji Liuciferio draugija, iškviečia 72 Kabalos dva- 
sias)... ir panašiai, tęsti? 

— Jos visos tikrai egzistuoja? — paklausė Belbas. 

— "Tai dar ne visos. Prie darbo, paruoškit galutinį sąrašą ir 
išsiųsime jiems mūsų brošiūrą. Net į užsienį. Žinios tarp jų 
pasklinda greitai. Dabar - paskutinis dalykas. Reikia apsilan- 
kyti atitinkamuose knygynuose ir pasikalbėti ne tik su parda- 

vėjais, bet ir su pirkėjais. Lyg tarp kitko prasitariant apie to- 
kios ir tokios serijos egzistavimą. 

Diotalevis pareiškė, kad jie negali šitaip demonstruotis, rei- 
kia rasti anoniminių šauklių. Garamondo atsakymas buvo 
trumpas: 

— Puiku, jei tik nemokamai. 


„Nieko sau sąlyga“, — burbtelėjo Belbas, kai grįžome į savo 
kambarį. Bet požemio dievai mūsų neapleido. Kaip tik tą aki- 
mirką įėjo Lorenca Pelegrini, dar gražesnė nei paprastai. Bel- 
bas nušvito, ji pamatė brošiūrą ir susidomėjo. 

Vos sužinojusi apie gretimos leidyklos projektą, užsidegė: 

— Nuostabu, turiu labai mielą draugą, kažkada priklausiusį 
Urugvajaus tupamaros grupei, jis dirba žurnale, kuris vadina- 
si „Picatrix“. Visada pakviečia mane į spiritistų seansus. Susi- 
draugavau su nuostabia hektoplazma, dabar vos tik ji mate- 
rializuojasi, reikalauja manęs! 

Belbas pažvelgė į Lorencą lyg norėdamas kažko paklausti, 
bet apsigalvojo. Manau, jis jau įprato iš Lorencos tikėtis keis- 
čiausių draugysčių, bet nutarė jaudintis tik dėl tų, kurios būtų 
galėjusios užtemdyti jų meilės ryšius (mylėjo ją?). O paminėjus 
„Picatrix“, susijaudino ne dėl pulkininko šmėklos, o dėl to labai 
mielo urugvajiečio. Bet Lorenca jau kalbėjo visai apie ką kita. 
Pasakojo apie savo apsilankymus tuose knygynuose, kuriuose 
parduoda „Atskleistosios Izidės“ serijai tinkamas knygas. 

— Ten nuostabu, - plepėjo ji, - radau vaistažolių knygų ir 
nuorodų, kaip pasidaryti homunkulą, kone kaip Faustas su 
Helene iš Trojos. Jakopai, taip norėčiau tavo homunkulo, ga- 
lėtume laikyti jį kaip šuniuką. Visai lengva, toje knygoje rašo, 
kad reikia tik į buteliuką įlieti truputį žmogaus sėklos, tikiuosi, 
tau tai bus nesunku, kvailiuk, ko rausti, ir sumaišyti su hipo- 
mene, atrodo, tai skystis, išskiriantis... išsiskiriantis... kaip rei- 
kia sakyti? 

— Pasigaminantis, — tarė Diotalevis. 

— Tikrai? Žodžiu, tai, ką išskiria nėščios kumelės. Suprantu, 
čia jau sunkiau. Jei būčiau nėščia kumelė, nenorėčiau, kad kas 
nors imtų mano hipomenės, ypač jei tai būtų kokie nepažįsta- 
mieji, bet, manau, jos galima rasti vaistinėje, kaip agaro. Pas- 
kui viską supili į indą, palieki bręsti keturiasdešimt dienų ir 
matai, kaip po truputį formuojasi kūnelis, kuris dar po dviejų 
mėnesių virsta gražiu homunkulu, išlipa iš indo ir prisistato 
tavo paslaugoms - atrodo, jie nemirtingi, įsivaizduok, jis atneš 
gėlių ant tavo kapo! 

— O ką dar randi tuose knygynuose? — paklausė Belbas. 

— Nuostabių žmonių, kurie kalbasi su angelais, gamina auk- 
są, dar magus profesionalus su magų profesionalų veidais... 

— Koks yra mago profesionalo veidas? 

— Paprastai jo nosis ereliška, antakiai tankūs kaip ruso ir 
žvilgsnis grobuoniškas, plaukai ilgi, krintantys ant apykaklės, 
tarsi senovės dailininkų, jie būna su barzda, bet ne vešlia, o su 
plikvietėmis tarp smakro ir skruostų, ūsai kuokštais nukarę 
ant lūpų, kitaip ir negali būti, nes viršutinė lūpa pakilusi virš 
dantų, o dantys atsikišę ir susigrūdę vienas ant kito. Su tokiais 
dantimis jiems nederėtų šypsotis, bet jie visada maloniai šyp- 
sosi, o akys (juk sakiau, kad jos grobuoniškos?) žvelgia į tave 
keldamos nerimą. 

— Facies hermetica“, — tarė Diotalevis. 

— Taip? Na matote. Kai kas nors įeina ir paprašo knygos, 
tarkim, su maldomis nuo piktųjų dvasių, toks magas profesio- 
nalas iškart pasako pardavėjui knygos pavadinimą, tik tos kny- 
gos tame knygyne paprastai nebūna. Bet jei jį užkalbini ir pa- 
klausi, ar ta knyga tikrai padeda, jis atlaidžiai nusišypso, lyg 
vaikui, ir pataria su tokiais dalykais elgtis labai atsargiai. Po to 
papasakoja apie kelis siaubingus jo draugų susidūrimo su vel- 


* Paslaptingas veidas (lot.). 

niu atvejus, tu išsigąsti, bet jis tave nuramina sakydamas, kad 
dažnai tai yra tik isterija. Žodžiu, niekada nežinai, ar jie tuo 
tiki, ar netiki. Knygynų savininkai dažnai man dovanoja smil- 
kalų lazdelių, o kartą vienas padovanojo dramblio kaulo ran- 
ką nuo blogos akies. 

— Galėtum vaikščiodama po tuos knygynus paklausinėti, ar 
jie ką nors jau žino apie naująją „Manuzio“ seriją, gal net pa- 
rodyti brošiūrą, — tarė jai Belbas. 


Lorenca išėjo nešina gal dešimčia brošiūrų. Matyt, ateinan- 
čiomis savaitėmis ji irgi gerai pasidarbavo, bet nesitikėjau, jog 
viskas klostysis taip greit. Nepraėjo nė keli mėnesiai, o ponia 
Gracija nebepajėgė atremti visų velniavos meistrų, kaip pava- 
dinome okultinės pakraipos ASL. Jų buvo legionas, kaip jiems 
ir derėjo pagal prigimtį. 

Pagal Aukščiausias pentagramos apeigas jis iškviečia Sąjungos Sta- 
lo dvasias, su Aktyviąja ir Pasyviąja dvasiomis, su Ehėja ir Agla. Grįžta 
prie altoriaus ir perskaito tokį Hanoko dvasių kvietimą: Ol Sonut 
Vaorsag Goho lad Balt, Lonsh Calz Vonpho, Sobra Z-ol Ror I Ta 
Nazps, od Graa Ta Malprg... Ds Hol-q Qaa Nothoa Zimz, Od Com- 
mah Ta Nopbloh Zien... 

(Israel Regardie „The Original Account of the Teachings, Rites and 
Ceremonies of the Hermetic Order of the Golden Dawn“, Ritual 
for Invisibility, St. Paul, Llewellyn Publications, 1986, p. 423) 


Mums pasisekė, ir netrukus įvyko pirmas aukščiausio lygio susi- 
tikimas, bent pagal mūsų įšventinimų lygį. 

Ta proga susirinkome visi trys — Belbas, Diotalevis ir aš, o 
svečiui įėjus vos nešūktelėjome iš nuostabos: jo veidas buvo 
kaip Lorencos Pelegrini apibrėžtas facies hermetica, be to, jis 
vilkėjo juodais drabužiais. 

Įėjo įtariai žvalgydamasis ir prisistatė kaip „profesorius Ka- 
mestresas“. Paklausus, „kokių dalykų profesorius“, neapibrėž- 
tai mostelėjo, tarsi kviesdamas būti santūresnius. 

— Atleiskite, — tarė, — nežinau, ar ši problema jus domina 
grynai techniniu ir komerciniu požiūriu, ar priklausote kokiai 
nors įšventintųjų grupei... 

Patikinome jį, kad nepriklausome. 

— Nesu perdėtai atsargus, — tarė, - tiesiog nenorėčiau turėti 
kokių nors reikalų su OTO. 

Pastebėjęs mūsų sutrikimą, pridūrė: 

— „Ordo Templi Orientis“, tariamųjų Alisterio Kraulio se- 
kėjų slaptoji draugija... Matau, jūs ne iš... Juo geriau, neturė- 
site jokių išankstinių nusistatymų. 

Jis priėmė kvietimą sėstis. 

— Nes knygoje, kurią dabar norėčiau pristatyti, drąsiai prieš- 
taraujama Krauliui. Visi mes, taip pat aš, esame ištikimi „Li- 
ber AL vel legis“ knygoje surašytiems apreiškimams, kuriuos 
aukštesnysis protas, vardu Aivaz, 1904 metais padiktavo Krau- 
liui Kaire. Šiuo tekstu ir šiandien remiasi OTO sekėjai, taip 
pat ir keturiais jo leidimais, iš kurių pirmasis pasirodė likus 
devyniems mėnesiams iki Balkanų karo pradžios, antrasis — 
devyniems mėnesiams iki Pirmojo pasaulinio karo pradžios, 
trečiasis — devyniems mėnesiams iki Kinų-japonų karo pra- 
džios, ketvirtasis — devyniems mėnesiams iki Ispanijos pilieti- 
nio karo skerdynių... 

Nesusivaldžiau nesukryžiavęs pirštų. Tai pastebėjęs, jis liūd- 
nai šyptelėjo. 

— Suprantu jūsų nerimą. Turint omeny, jog tai, ką dabar jums 
atnešu, yra penktasis šios knygos leidimas — kas gali įvykti po 

devynių mėnesių? Užtikrinu, nieko, nes siūlau tik išplėstą ir 
papildytą „Liber legis“. Man teko garbė būti aplankytam ne 
šiaip kokio paprasto aukštesniojo proto, o paties Al, pradžių 
pradžios arba Hoor-Paar-Kraat, kuris yra Ra-Hoor-Khuit ant- 
rininkas ar mistinis brolis dvynys. Mano didžiausias rūpestis, 
kad knyga pasirodytų žiemos solsticijos dieną ir taip būtų už- 
kirstas kelias pražūtingų jėgų poveikiui. 

— Tai galima sutvarkyti, - drąsinamai tarė Belbas. 

— Džiaugiuosi. Knyga neabejotinai turės didžiulį pasiseki- 
mą tarp įšventintųjų, nes, kaip patys suprantate, mano mistiš- 
kasis šaltinis yra rimtesnis ir patikimesnis už Kraulio. Nejsi- 
vaizduoju, kaip galėjo Kraulis savo knygoje aprašyti Žvėries 
apeigas, nesilaikydamas Kalavijo liturgijos. Tik apnuoginus ka- 
laviją galima suprasti, kas yra Mahapralaya, kitaip tariant, tre- 
čioji Kundalinio akis. Be to, savo aritmologijoje, pagrįstoje Žvė- 
ries skaičiumi, jis neatsižvelgė į 93, 118, 444, 868 ir 1001, Nau- 
juosius skaičius. 

— Ką jie reiškia? — paklausė susijaudinęs Diotalevis. 

— Na, -atsakė profesorius Kamestresas, - kaip parašyta pir- 
mojoje „Liber legis“, kiekvienas skaičius yra begalinis, ir nėra 
jokio skirtumo! 

— Suprantu, — tarė Belbas, - bet ar nemanote, kad papras- 
tam skaitytojui tai pasirodys gan miglota? 

Kamestresas net pašoko nuo kėdės. 

— Tai absoliučiai būtina. Tas, kuris be reikiamo pasiruošimo 
suprastų šias paslaptis, prasmegtų į Pragarus! Patikėkite, rizi- 
kuoju net norėdamas paskelbti jas po slaptumo šydu. Aš lai- 
kausi Žvėries garbinimo pažiūrų, bet radikaliau už Kraulį. Tuo 
įsitikinsite perskaitę puslapius apie congressus cum daemone — 
patarimus, kaip įrengti šventyklą ir kūniškai suartėti su Pur- 
purine moterimi ir Žvėrim, ant kurio Ji raita. Kraulis sustojo 
ties vadinamuoju kūniškuoju suartėjimu prieš prigimtį, O aš 
bandau perkelti apeigas už jame slypinčio Blogio ribų, atsklei- 

džiu tai, kas nematoma, absoliutų Gėtijos, tolimiausios Bas- 
Aumgn ir Sa-Ba-Ft ribos, tyrumą... 

Belbui teliko ištirti finansines Kamestreso galimybes. Šis kal- 
bėjo ilgai ir aptakiai, kol pagaliau paaiškėjo, kad jis, lygiai kaip 
ir Bramantis, nė nemano mokėti už savo kūrinio išleidimą. 
Tada prasidėjo atsikratymo nenaudingu klientu etapas, jis ma- 
loniai paprašytas palikti rankraštį savaitei, kad leidykla galėtų 
nuspręsti, tačiau Kamestresas prispaudė rankraštį sau prie krū- 
tinės, tarė dar niekada nepatyręs tokio nepasitikėjimo ir išėjo 
leisdamas suprasti, jog turi neeilinių būdų priversti mus gailė- 
tis taip jį įžeidus. 


Bet netrukus jau turėjome dešimtį tikrai ASL rankraščių. Rei- 
kėjo atsirinkti, jei galvojome ir apie jų pardavimą. Perskaityti 
viską buvo ne mūsų jėgoms, todėl tenkindavomės turinio ap- 
žvalga, o vėliau pasidalydavome įspūdžiais. 

Iš to kyla vienas keistas klausimas. Ar egiptiečiai žinojo elektrą? 


(Peter Kolosimo „Žemė be laiko“, Milanas, Sugar, 1964, p. 111) 


— Radau tekstą apie išnykusias civilizacijas ir paslaptingas ša- 
lis, - tarė Belbas. - Atrodo, iš pradžių buvo toks Mu kontinen- 
tas, kažkur Australijos pusėje, iš jo išėjo didieji migracijų srau- 
tai. Vienas pasuko į Avalono salą, kitas — į Kaukazą ir prie 
Indo ištakų, dar yra keltai, Egipto civilizacijos įkūrėjai ir pa- 
galiau Atlantida... 

— Sena istorija, galiu jums pristatyti begalę rašančiųjų apie 
Mu, - tariau. 

— Bet gal šitas pasiryžęs mokėti. Be to, knygoje yra nuosta- 
bus skyrius apie graikų migraciją į Jukataną, jame aprašomas 
Čičen Icos bareljefas, kuriame pavaizduotas karys primena ro- 
mėnų legionierių. Kaip du vandens lašai... 

— Visus pasaulio šalmus puošia plunksnos arba žirgo kar- 
čiai, — įsiterpė Diotalevis. — Tai ne įrodymas. 

— Tau, ne jam. Jis randa žalčio garbinimo pavyzdžių visose 
civilizacijose ir tuo remdamasis teigia bendrą jų prigimtį... 

— O kas negarbino žalčio? — paklausė Diotalevis. - Išskyrus, 
aišku, Išrinktąją tautą. 

— Taip, toji garbino veršius. 

— Tai buvo tik silpnumo akimirka. Aš tą tekstą atmesčiau, 
net jei autorius ir pasiryžęs mokėti. Keltai, arijai, kalijuga, Va- 
karų saulėlydis ir SS dvasingumas. Gal esu paranoikas, bet man 
tai primena nacizmą. 

— Garamondui tai nebūtinai neigiamas bruožas. 

— Galbūt, bet viskam yra ribos. Aš radau kitą tekstą, apie 
nykštukus, undines, salamandras, elfus, silfides ir fėjas... Bet 
ir jame įpintos arijų civilizacijos ištakos. Atrodo, SS kilo iš sep- 
tynių nykštukų. 

— Ne septynių nykštukų, o nibelungų. 

— Bet čia kalbama apie Mažąją airių tautą. Fėjos čia blogos, 
o mažuliai geri, tik kiek padykę. 

— Padėk į šalį. Kazaubonai, o jūs ką radote? 

— Tik įdomų tekstą apie Kristupą Kolumbą: autorius tyrinė- 
ja jo parašą ir randa ryšį su piramidėmis. Jis siekė atstatyti 
Jeruzalės šventyklą, nes pats buvo didysis tamplierių magist- 
ras tremtyje. Kadangi buvo Portugalijos žydas, taigi išmanė 
Kabalą, todėl talismano užkeikimais numaldė audrą ir išgydė 
skorbutą. Tekstų apie Kabalą nevarčiau, manau, jais pasirūpi- 
no Diotalevis. 

— Visi su hebrajiškų raidžių rašybos klaidomis, nurašyti nuo 
sapnininko. 


PAg 
` 
B B 


0 


| 2 
TTT 


302 


— Neužmirškite, renkame knygas „Atskleistosios Izidės“ se- 
rijai. Filologija čia niekuo dėta. Gal velniavos meistrams pa- 
tinka nuo sapnininko nurašytos hebrajiškos raidės. Nežinau, 
ką daryti su masonais, ponas Garamondas patarė elgtis atsar- 
giai, jis nenorėtų įsivelti į ginčus tarp įvairių ložių. O aš neno- 
rėčiau atmesti šito teksto apie masoniškąjį simbolizmą Lurdo 
grotoje. Nė to kito, nuostabaus, kuriame pasakojama istorija, 
kaip Jungtinių Amerikos Valstijų vėliavos sukūrimo akimirką 
pasirodė kažkoks ponas, Franklino ir Lafajeto draugas, ma- 
tyt, tai buvo grafas Sen Žermenas. Tik gaila, kad jis gerai išaiš- 
kina žvaigždžių reikšmes, bet visiškai susipainioja kalbėdamas 
apie dryžius. 

— Grafas Sen Žermenas! - tariau. - Tik pamanykit! 

— Kodėl, jūs jį pažįstat? 

- Jei atsakysiu „taip“, vis tiek nepatikėsit. Tiek to. Čia turiu 
keturių šimtų lapų monstrą apie šiuolaikinio mokslo klaidas: 
Atomas - judėjų melas; Einšteino klaida ir mistinė energijos 
paslaptis; Galilėjaus iliuzija ir nemateriali mėnulio bei saulės 
prigimtis. 

— Jei jau apie tai kalba, — tarė Diotalevis, - man labiausiai 
patiko šitas fortiškų mokslų rinkinys. 

— Kokių mokslų? 

— Tokio Čarlzo Hoj Forto, surinkusio milžinišką nepaaiški- 
namų reiškinių kolekciją. Varlių lietus Birmingame, pasakiško 
gyvūno pėdsakai Devone, paslaptingi laiptai ir čiulptuvų at- 
spaudai ant kalnų, nereguliarus ekvinokcijų paankstėjimas, už- 
rašai ant meteoritų, juodas sniegas, kraujo audros, sparnuo- 
tos būtybės aštuonių tūkstančių metrų aukštyje virš Palermo, 
švytintys ratai jūroje, milžinų palaikai, sausų lapų griūtis Pran- 
cūzijoje, gyvosios materijos lietūs Sumatroje ir, aišku, visi tie 
atspaudai ant Maču Pikču bei kitų Pietų Amerikos viršūnių, 
liudijantys milžiniškų kosminių laivų apsilankymus priešisto- 
rinėje epochoje. Mes visatoje ne vieni. 

— Neblogai, — tarė Belbas. - O mane intriguoja šitie penki 
šimtai puslapių apie piramides. Ar žinojote, kad Cheopso pi- 
ramidė stovi tiesiai ant trisdešimtosios lygiagretės, tos pačios, 
kuri kerta daugiausia sausumos, kad Cheopso piramidės geo- 
metriniai santykiai tokie pat kaip Amazonės Pedra Pintada, 
kad Egipte buvo du plunksnuotieji žalčiai, vienas ant Tutan- 
chamono sosto, o kitas ant Sakaros piramidės, o tai siejasi su 
Kecalkoatlu? 

— Kas bendra tarp Kecalkoatlo ir Amazonės, juk jis priklau- 
so meksikietiškajam panteonui? — paklausiau. 

— Nežinau, gal ką praleidau. Kita vertus, kaip pateisinti tą 
faktą, kad Velykų salos skulptūros tokios pat megalitinės kaip 
ir keltų skulptūros? Vienas iš Polinezijos dievų vadinamas Ya 
ir tai yra aiški nuoroda į hebrajų Jod, kaip ir senovės vengrų 
Io-v, didelis ir geras dievas. Viename sename meksikietiška- 
me rankraštyje žemė pavaizduota kaip jūros apsuptas kvadra- 
tas, jo viduryje stovi piramidė, o ant jos pagrindo užrašas Ac- 
tlan, primenantis arba Atlasą, arba Atlantidą. Kodėl abiejose 
Atlanto vandenyno pusėse stovėjo piramidės? 

— Todėl, kad statyti piramides lengviau nei rutulius. Vėjas 
supučia kopas piramidžių, o ne partenono formos. 

— Niekinu Apšvietos dvasią, — tarė Diotalevis. 

— Tęsiu toliau. Ra kultas Egipto religijoje pasirodo tik kartu 
su Naująja imperija, taigi jo kilmė keltiška. Prisiminkite šven- 
tą Mikalojų ir jo rogutes. Priešistoriniame Egipte saulės laivas 
buvo rogutės, o kadangi Egipte tos rogutės nebūtų galėjusios 
šliuožti sniegu, jų kilmės reikėtų ieškoti šiaurėje... 

Nepasidaviau: | 

— Bet prieš išrandant ratą ir per smėlį būdavo šliuožiama 
rogėmis. 

— Nepertraukite. Knygoje parašyta, kad pirma reikia nusta- 
tyti analogijas, o po to ieškoti įrodymų. O štai čia parašyta, jog 
tie įrodymai yra moksliniai. Egiptiečiai žinojo elektrą, prie- 

šingu atveju nebūtų pajėgę padaryti tai, ką padarė. Vienas vo- 
kiečių inžinierius, tvarkęs Bagdado kanalizacijos tinklus, apti- 
ko dar veikiančių elektros baterijų, iš Sasanidų laikų. Kasinė- 
jant Babiloną, rasti akumuliatoriai, pagaminti prieš keturis 
tūkstančius metų. Pagaliau Sandoros skrynia, kurioje turėjo 
būti laikomos įstatymų lentelės, Aarono rykštė ir indas su ma- 
na iš dykumos, buvo tam tikra elektros jėgainė, pajėgi sukurti 
net penkių šimtų voltų įtampą. 

— Jau mačiau tai viename filme. 

— Na ir kas? Kaip manote, iš kur scenarijų kūrėjai semiasi 
minčių? Skrynia buvo pagaminta iš akacijos, apkalta ir išklota 
auksu - toks pat principas kaip elektros kondensatoriuose: du 
laidininkai atskirti 1z0liatoriumi. Ją juosė aukso girlianda, ji sto- 
vėjo sausoje vietoje, kur magnetinis laukas siekė 500—600 voltų 
vertikaliame metre. Sakoma, jog elektra padėjo Porsenai išlais- 
vinti savo karalystę nuo baisaus žvėries, vadinamo Volta. 

- Štai kodėl Volta pasirinko šį egzotišką slapyvardį. Tikrasis 
jo vardas Šmiršlinas Krasnopolskis. 

— Prašyčiau rimties. Nes, be rankraščių, turiu dar visą krūvą 
laiškų, siūlančių atskleisti ryšius tarp Žanos d'Ark ir Sibilės 
knygų, talmudiškosios demonės Lilitos ir didžiosios motinos 
hermafroditės, genetinio kodo ir marsietiškų raštų, slaptojo 
augalų proto, kosminio atgimimo ir psichoanalizės, Markso ir 
Dučės pagal naująją angelologiją, Aukso skaičiaus ir Materos 
akmenų, Kanto ir okultizmo, Eleusino paslapčių ir džiazo, Ka- 
liostro ir atominės energijos, homoseksualizmo ir gnozės, Go- 
lemo ir klasių kovos, ir pabaigoje — aštuonių tomų kūrinį apie 
Gralį ir Šventąją širdį. 

— Kas jame įrodinėjama? Kad Gralis - Šventosios širdies 
alegorija ar kad Šventoji širdis - Gralio alegorija? 

— Vertinu skirtumą, bet autoriui, manau, priimtina ir viena, 
ir kita. Žodžiu, nebežinau, ką daryti. Reikėtų pasiklausti pono 
Garamondo. 


UMBERTO ECO E FUKO ŠVYTUOKLĖ 305 


Pasiklauseme. Jis pasakė, kad nieko negalima atmesti, reikia 
išklausyti visų. 

— Bet didžioji šios rašliavos dalis pakartoja tai, ką galima 
rasti kiekvienos stoties kioske, - tariau. - Autoriai nusirašinė- 
ja vienas nuo kito, vienas pateikia kito teiginį kaip įrodymą, o 
visi kaip galutinį ir neginčijamą įrodymą cituoja Jamblichą. 

— Na ir kas? — paklausė Garamondas. - Gal norėtume par- 
duoti skaitytojams tai, ko jie nežino? Reikia, kad „Atskleisto- 
sios Izidės“ knygose būtų parašyta lygiai tas pat, ką galima 
rasti ir kitose knygose. Jos viena kitą patvirtina, taigi ten para- 
šyta tiesa. Originalumas apgaulingas. 

— Sutinku, - tarė Belbas, - tačiau reikia bent žinoti, kas yra 
akivaizdu, o kas —- ne. Mums reikalingas konsultantas. 

— Koks? 

— Nežinau. Jis turėtų būti mažiau pakvaišęs už tuos velnia- 
vos meistrus, bet gerai išmanyti jų pasaulį. Ir dar turėtų mums 
patarti, ką atidėti „Hermetikai“... Gal koks rimtas renesansi- 
nio hermetizmo tyrėjas... 

— Puiku, - tarė Diotalevis, — bet vos tik jam duosi Gralį ir 
Šventąją širdį, išeis trenkdamas durimis. 

„— Nebūtinai. 

— Manau, kad turiu tinkamą kandidatą, - tariau. - Akivaizdu, 
kad jis yra eruditas, į tuos dalykus žiūri rimtai, bet elegantiškai, 
net, sakyčiau, su ironija. Susipažinau su juo Brazilijoje, tačiau 
dabar turėtų būti Milane. Kažkur buvau užsirašęs telefoną. 

— Paskambinkite jam, - tarė Garamondas. — Tik atsargiai, 
viskas priklauso nuo kainos. Ir pabandykite juo pasinaudoti 
įstabiajai metalų istorijai. 


Išgirdęs mano balsą, Aljė, atrodo, nudžiugo. Paklausė apie 
„nuostabiąją Amparo“, o aš nedrąsiai leidau suprasti, jog ši 
istorija jau praeityje. Atsiprašė, ištaręs kelias mandagias fra- 
zes apie tą lengvumą, su kuriuo jaunuolis visada gali atversti 

naujus savo gyvenimo puslapius. Užsiminiau apie leidybinį pro- 
jektą. Atrodė susidomėjęs ir mielai sutiko su mumis susitikti. 
Sutarėme pasimatyti jo namuose. 


Nuo pat „Hermio projekto“ pradžios iki anos dienos lengva- 
būdiškai smaginausi atsukęs nugarą pusei pasaulio. Dabar Jie 
pateikė sąskaitą. Aš irgi buvau bitė, skrendanti prie gėlės, nors 
to dar nežinojau. 

Dieną daug kartų glauskis prie varlės ir kalbėk jai švelnius žodžius. 
Ir prašyk padaryti tavo trokštamus stebuklus... Tuo pat metu išsi- 
pjauk kryžių, ant kurio vėliau ją paaukosi. 


(Iš Aleister Crowley „Apeigų“) 


Aljė gyveno netoli Suzos aikštės: siaura nežymi gatvelė, pra- 
ejusio amžiaus pabaigos saikingai dekoruotas namas. Duris 
atidarė senyvas kamerdineris dryžuotu švarku. Jis palydėjo mus 
į svetainę ir paprašė palaukti pono grafo. 

— Tai vis dėlto jis grafas, - sušnibždėjo Belbas. 

— Ar aš jums nesakiau? Sen Žermenas, prisikėlęs iš numiru- 
siųjų. 

— Jis negali būti prisikėlęs iš numirusiųjų, nes niekada ne- 
buvo miręs, — pastebėjo Diotalevis. — Gal jis Ahasveras, 
amžinas žydas? 

— Kai kas mano, jog grafas Sen Žermenas buvo taip pat ir 
Ahasveras. 

— Ar nesakiau? 

Įėjo Alje. Atrodė, kaip visada, nepriekaištingai. Jis paspau- 
dė mums rankas ir atsiprašė: be galo nuobodus susitikimas, 

„nenumatytas, verčia jį dar dešimt minučių užtrukti studijoje. 
Liepė kamerdineriui atnešti mums kavos, paprašė patogiai įsi- 
taisyti ir išėjo pro sunkią senos odos uždangą. Tai nebuvo du- 
rys ir, gerdami kavą, girdėjome iš gretimo kambario sklindan- 
čius prislopintus balsus. Iš pradžių, nenorėdami klausytis jų 
pokalbio, bandėme garsiai šnekučiuotis tarpusavyje, tačiau Bel- 
bas pastebėjo, kad gal mes jiems trukdome. Tylos akimirką 
išgirdome balsą ir sakinį, sužadinusius mūsų smalsumą. Dio- 
talevis pakilo, lyg norėdamas pasigėrėti ant sienos ties uždan- 
ga kabojusiu septynioliktojo amžiaus paveikslu. Jame buvo pa- 
vaizduota kalnų ola, į kurią vedė septynios pakopos, o jomis 
kopė keli piligrimai. Netrukus jau visi trys apsimetėme be ga- 
lo susidomėję tuo raižiniu. 

Tas, kurį išgirdome kalbant, neabejotinai buvo Bramantis. 
Jis sakė: 

— Gana, aš dar niekam nesu pakenkęs! 

Tądien suvokėme, kad tapyrą priminė ne vien Bramančio 
išvaizda, bet ir jo balsas. 

Kitas balsas buvo nepažįstamas, su stipria prancūziška tar- 
tim, šaižus, kone isteriškas. Į pokalbį tarpais įsiterpdavo Aljė 
balsas, švelnus, raminantis. 

— Ponai, nereikia, - kalbėjo Aljė, - jūs kreipėtės į mane spren- 
dimo ir man tai didelė garbė, todėl prašau mane išklausyti. 
Visų pirma leiskite pasakyti, kad jūs, brangusis Pjerai, buvote 
mažų mažiausia neatsargus rašydamas šį laišką... 

— Pone grafe, dalykas labai paprastas, - suskambo prancū- 
ziškas balsas. — Ponas Bramantis išspausdino straipsnį mūsų 
visų gerbiamame žurnale ir piktai pašiepė kai kuriuos Liucife- 
rio išpažintojus, kurie norėtų priimti ostiją nė netikėdami jo 
buvimu, taip siekdami pasipelnyti ir taip toliau, ir panašiai. 
Bon, dabar jau visi Žino, kad vienintelė pripažinta Liuciferio 
bažnyčia yra ta, kurios tauroboliastas ir psichopompas yra ma- 
no kuklus asmuo, ir taip pat žinoma, kad manoji Bažnyčia ne- 

užsiima vulgariuoju satanizmu ir nedaro jokių machinacijų su 
ostijomis — tie dalykai artimesni Saint-Sulpice bažnyčios cha- 
noine Dokrui. Savo laiške rašiau, kad mes nesame satanistai 
vieux jeu, Grand Tenancier du Mal garbintojai ir mums nėra 
jokio reikalo mėgdžioti Romos bažnyčios su visomis jos monst- 
rancijomis ir tais, kaip jie ten, arnotais... Mes esame paladie- 
čiai, tai Žino visi, mums Liuciferis yra gėrio pradžia, tai Adonį 
reikėtų laikyti blogio pradžia, nes jis sukūrė šį pasaulį, o Liu- 
ciferis bandė tam pasipriešinti... 

— Na, gerai, - kalbėjo susijaudinęs Bramantis, — jau sakiau, 
gal pasielgiau lengvabūdiškai, tačiau tai neduoda jums teisės 
grasinti man užkeikimais! 

— Nesąmonės! Mano žodžiai buvo tik metafora! Tai jūs man 
padarėte I'envoūtement! 

— Kurgi ne, aš ir mano broliai neturime daugiau ką veikti, 
kaip tik siuntinėti prakeiksmus! Mes praktikuojame Dogmą 
ir Aukščiausios Magijos Apeigas, nesame kokie nors raganiai! 

— Pone grafe, kreipiuosi į jus. Visi žino, kad ponas Braman- 
tis susijęs su Butru abatu, o jūs puikiai žinote, kad šis dvasi- 
ninkas išsitatuiravo sau ant pėdos Nukryžiuotąjį, kad galėtų 
kiekvieną akimirką trypti mūsų Viešpatį, teisingiau, savąjį... 
Bon, prieš septynias dienas sutinku tą tariamąjį abatą „Du San- 
greal“ knygyne, žinote, jis man lipšniai nusišypso ir sako: „Pui- 
ku, greitai pasimatysime, kurį nors iš artimiausių vakarų...“ 
Ką reiškia „kurį nors iš artimiausių vakarų“? Ogi tai, kad po 
trijų dienų prasideda vizitai, jau ruošiausi gultis ir staiga ant 
savo veido pajutau dilgčiojimą, lyg fluidų srautą, juk žinote, 
tas emanacijas lengva atpažinti. 

— Matyt, įtrynėte į kilimą padus. 

— Kurgi ne! Tuomet kodėl ėmė skraidyti daiktai, vienas iš 
distiliacijos aparatų trenkė man per galvą, nukrito gipsinis Ba- 
tometas, mano vargšo tėvelio prisiminimas, o ant sienų atsira- 
do raudonai užrašytos nešvankybės, kurių nedrįstu čia pakar- 

toti? Puikiai žinote, kad mažiau nei prieš metus velionis mon- 
sieur Grosas apkaltino abatą darius jam kataplazmas iš, atsi- 
prašau, fekalijų, ir abatas pasmerkė jį myriop: po dviejų savai- 
čių vargšas monsieur Grosas paslaptingai mirė. Tai, kad tas 
Butru manipuliuoja nuodingomis substancijomis, konstatavo 
ir jury d'onore, kurį sušaukė Liono martinistai... 

— Remdamasis šmeižtu... — įsiterpė Bramantis. 

— Tikrai?! Tokie teismo procesai visada pagrįsti netiesiogi- 
niais įkalčiais... | 

— Taip, bet teismui nebuvo pasakyta, jog monsieur Grosas 
buvo alkoholikas, kuriam paskutinė kepenų cirozės stadija. 

— Nebūkite infantilus! Kerai skleidžiami natūraliais keliais 
ir, jei kas turi cirozę, pirmiausia paveikiamas jo nesveikas or- 
ganas — juk tai juodosios magijos abėcėlė... 

— Tuomet visus mirusius nuo kepenų cirozės paveikė gera- 
sis Butru! Nejuokinkite manęs! 

— Verčiau papasakokite, kas tas dvi savaites vyko Lione... 
Išniekinta koplyčia, ostija su tetragramatonu, jūsų Butru, ap- 
sigobęs raudoną apsiaustą su apverstu kryžiumi, poniai Ol- 
kot, be viso kito, jo asmeninei aiškiaregei, ant kaktos atsiran- 
da trišakis, tuščios taurės savaime prisipildo kraujo, o abatas 
spjaudo į veidus savo tikintiesiems... Teisybė ar ne? 

— Brangusis, jūs prisiskaitėte Hiuismanso! - nusijuokė Bra- 
mantis. — Tai buvo kultūrinis įvykis, istorinė inscenizacija, pa- 
našiai kaip Viko mokyklos ir kolegų druidų iškilmės! 

— O, taip, Venecijos karnavalas... 

Pasigirdo triukšmas, tarsi Bramantis bandytų pulti savo prie- 
šininką, o Aljė stengtųsi jį sulaikyti. 

— Jūs dar pamatysite, jūs dar pamatysite, — cypė prancūzas 
balsu, išeinančiu už viršutinės penklinės ribos, — saugokitės, 
Bramanti, paklauskite savo draugo Butru, kas jam atsitiko! 
Jūs to dar nežinote, bet jis ligoninėje, paklauskite jo, kas jį 
patvarkė! Nors ir nepraktikuoju jūsų magijos, šį bei tą apie ją 

išmanau. Supratęs, kad mano namuose apsigyveno piktosios 
dvasios, nusibrėžiau ant grindų apsaugos ratą ir, nors pats ne- 
tikiu, bet jūsų velniavininkai tiki, paėmiau Karmelio škaplie- 
rių ir padariau grįžtamuosius ženklus, /'envoūtement retourné, 
taigi. Jūsų abatas patyrė sunkių akimirkų! 

— Girdėjote, girdėjote? — šnopavo Bramantis. — Tai jis sklei- 
džia apžavus! 

— Ponai, liaukitės, — tarė Aljė maloniai, bet griežtai. - Da- 
bar paklausykite manęs. Jūs žinote, kaip aš pažintine prasme 
vertinu senųjų apeigų atkūrimą, o Liuciferio bažnyčia ar Šė- 
tono ordinas man yra vienodai gerbtini, nepaisant jų demono- 
loginių skirtumų. Jums žinomas mano skeptiškas nusiteikimas 
šiuo požiūriu, bet juk visi mes priklausome tai pačiai dvasinei 
kariaunai, todėl kviečiu jus nors minimaliai solidarizuotis. Po- 
nai, įpainioti Tamsybių Valdovą į asmenines nesantaikas!.. Jei 
tai būtų tiesa — atrodytų vaikiška. Laimė, viskas — okultistų 
prasimanymai. Jūs elgiatės lyg prastuoliai masonai. Butru — 
atskalūnas. Būkime atviri, ir jūs, brangusis Bramanti, gal pa- 
galiau įkalbėtumėt jį parduoti sendaikčių supirkėjui Boito „Me- 
fistofeliui“ tinkamas butaforijas. 

— Ah ah, c’est bien dir ca,“ — nusišiepė prancūzas, - c’est de 
la brocanterie...** 

— Prisiminkite faktus. Ginčas kilo dėl to, ką galėtume pava- 
dinti liturginiais formalumais, įsiplieskė aistros, bet nereikia 
perdėti. Brangusis Pjerai, įsidėmėkite, neneigiu, kad jūsų na- 
muose galėjo atsirasti svetimkūnių, tai pats natūraliausias da- 
lykas pasaulyje, tačiau pasitelkus nors truputį sveiko proto viską 
galima paaiškinti poltergeistu... 

— Negalima to atmesti, - tarė Bramantis, — žvaigždžių išsi- 
dėstymas šiuo metu... 


* Gera pasakyti (pranc.). 
** Tai sendaikčiai (pranc.). 

— Na, matote! Prašau paduoti vienas kitam rankas ir bro- 
liškai apsikabinti. 

Išgirdome abipusio atsiprašymo šnabždesius. 

— Ir jūs žinote, — kalbėjo Bramantis, — jog kartais, norint 
atskirti, kas iš tiesų yra įšventintasis, reikia panaudoti ir fol- 
klorą. Net ir niekuo netikintys Centrinės ložės prekeivos turi 
savas apeigas. 

— Bien entendu, le rituel, ah ca...“ 

— Susitarkim, Kraulio laikai praėjo, - tarė Aljė. - Dabar tu- 
riu jus palikti, manęs jau laukia kiti svečiai. 


Paskubomis grįžome į savo vietas ant sofos, kur santūriai, 
bet nesivaržydami laukėme pasirodant Alljė. 

Daug vargo įdėjome, kad įtaigiai, tinkamai, aiškiai sutvarkytume tas 
septynias priemones ir nuolat palaikytume jausmų budrumą ir pro- 
to skvarbumą... Toji aukščiausia tvarka, kuriai niekas negali prilygti, 
įgalina ne tik išsaugoti daiktus, žodžius ir menus... bet ir duoda mums 
tikrąją išmintį... 

(Giullo Camillo Delminio „Teatro idėja“, Florencija, Torrentino, 


1550, Pratarmė) 
Po kelių minučių įėjo Aljė. 
— Brangūs bičiuliai, prašau man atleisti. Ką tik baigiau, švel- 


niai tariant, nemalonų pokalbį. Kaip bičiulis Kazaubonas jau 
žino, save laikau religijos istorijos puoselėtoju, todėl daugelis 


* Savaime suprantama, apeigos... (Pranc.) 

neretai kreipiasi į mane pagalbos, pasitikėdami, sakyčiau, la- 
biau mano sveiku protu nei mano doktrina. Žinote, keista, 
bet tarp išminties studijų sekėjų kartais atsiranda išskirtinių 
asmenybių... Čia nekalbu apie paprastus transcendentinių ma- 
lonumų ieškotojus ar melancholiškas sielas, bet ir labai išmin- 
tingi, be galo subtilaus proto asmenys kartais panyra į nakti- 
nes fantazijas, prarasdami ribos tarp tradicinių tiesų ir keiste- 
nybių archipelago jausmą. Ponai, kuriuos ką tik išlydėjau, gin- 
čijasi dėl stačiai vaikiškų spėlionių. Deja, kaip sakoma, nėra 
šeimos be dėmės. Dabar prašyčiau pereiti į mano kuklią stu- 
diją, pasikalbėsime jaukesnėje aplinkoje. 

Jis pakėlė odos uždangą, praleisdamas mus į gretimą kam- 
bari, kuriam dėl jo dydžio ir daugybės senovinių knygų spintų, 
pilnų gražiai įrištų, neabejotinai garbaus amžiaus tomų var- 
giai tiko apibūdinimas „kukli studija“. Labiau už knygas mus 
pribloškė lentynėlės su įvairiausiais sunkiai apsakomais daik- 
tais, lyg akmenimis ir gyvūnėliais, sunku buvo suprasti, iškimš- 
tais, mumifikuotais ar tiesiog dirbtiniais. Viskas skendėjo švel- 
nioje prietemoje. Šviesa skverbėsi pro didelio lango gilumoje 
rombinius gintarinius vitražus ir maišėsi su ta, kurią skleidė 
ant popieriais nukrauto tamsaus raudonmedžio stalo stovinti 
didžiulė lempa. Ji buvo viena iš tų, kokių dar galima rasti se- 
nųjų bibliotekų skaityklose — su žaliu stiklinio gaubto kupolu, 
ant lapo metančiu baltą šviesos ovalą, kai viskas aplink lieka 
skendėti matinėje prieblandoje. Šis skirtingų — ir abiem atve- 
jais nenatūralių - šviesų žaismas kažkokiu būdu ne slopino, o 
pagyvino lubų polichromiją. 

Skliautines lubas keturiuose kampuose rėmė raudonų ply- 
tų kolonos su paauksuotais kapiteliais, tačiau dėl septynių ten 
buvusių paveikslų trompe-ľoeil jos atrodė lyg burinis skliau- 
tas, o visa salė priminė šarvojimo koplyčią: neapčiuopiamai 
nuodėmingą, melancholiškai juslią. 

— Mano mažasis teatras, — tarė Aljė, - panašus į renesanso 

fantazijas vaizdinėmis enciklopedijomis, visatos silogizmais. 
Ne namai, o mašina, padedanti prisiminti. Prieš jus nėra nė 
vieno vaizdo, kuris, deramai susietas su kitu, neatskleistų ko- 
kios nors pasaulio paslapties ir nebūtų jos santrauka. Pažvel- 
kite į šią procesiją: ji primena tą, kuri yra Mantujos rūmuose. 
Tai — trisdešimt šeši dekanai, dangaus viešpačiai. Iš įgeidžio, 
gal ištikimybės tradicijai, pamatęs tą nuostabią kopiją, už ku- 
rią nė nežinau kam turėčiau dėkoti, panorau, kad ir tie radi- 
niai, kuriuos matote lentynose, pakartojantys lubų piešinius, 
perteiktų pagrindinius visatos elementus: orą, vandenį, žemę 
ir ugni. Tai paaiškina, kodėl čia yra ši grakšti salamandra, ma- 
no artimo draugo taksidermijos šedevras, ar štai ši miniatiūri- 
nė, tiesa, jau vėlesnio laikotarpio subtili Herono eolipilių ko- 
pija. Rutulyje susikaupęs oras, jei uždegčiau spiritinę viryklę, 
kurioje jis guli nelyginant dubenyje, kaisdamas ir besiveržda- 
mas pro snapelius šonuose jis priverstų rutulį suktis. Magiškas 
įrankis, naudotas, kaip liudija daugelis garsių raštų, Egipto žy- 
nių šventyklose. Jis padėdavo jiems daryti netikrus stebuklus, 
o minios garbindavo tuos stebuklus, tačiau tikrasis stebuklas 
slypi auksinėje taisyklėje, valdančioje jos slaptą ir paprastą, 
visur esančią ir elementarią mechaniką, orą ir ugnį. Šia išmin- 
timi vadovavosi mūsų protėviai, taip pat alchemikai, bet ją pra- 
rado ciklotronų konstruktoriai. Bet aš Žvelgiu į savąjį atmin- 
ties teatrą, daugelio kitų, erdvesnių teatrų, žavėjusių didžią- 
sias praeities sielas, palikuonį, ir žinau. Žinau daugiau už ta- 
riamus mokslininkus. Žinau, kad kaip yra čia, žemai, taip yra 
ir ten, aukštai. Ir nėra kitų dalykų, kuriuos reikėtų žinoti. 

Jis pasiūlė mums kubietiškų cigarų, keistos formos - ne tie- 
sių, o lenktų, banguotų, įspūdingai storų. Keliais šūktelėjimais 
išreiškėme savo susižavėjimą, Diotalevis prisiartino prie kny- 
gų spintų. 

— Ak, - kalbėjo Alje, - tai tik mažytė biblioteka, vos du šīm- 
tai tomų, mūsų šeimos namuose turiu nepalyginti geresnę. Ta- 

čiau ir šios knygos, kukliai prisipažinsiu, gana vertingos bei 
retos ir, aišku, sustatytos neatsitiktinai, nes žodinės materijos 
tvarka atitinka paveikslų ir daiktų tvarką. 

Diotalevis nedrąsiai ištiesė ranką, norėdamas paliesti knygas. 

— O, prašau, - tarė Aljė, — tai Atanazijaus Kircherio „Oedy- 
pus Aegyptiacus“. Jūs, be abejo, žinote, kad jis pirmasis po 
Horapolo pabandė perskaityti hieroglifus. Nuostabus žmogus, 
norėčiau, kad šis mano teatras būtų panašus į jo stebuklų mu- 
ziejų, kuris šiandien laikomas prarastu, nes kas nemoka ieš- 
koti - neranda... Maloniausias pašnekovas. Koks jis buvo išdi- 
dus tą dieną, kai suprato, jog tas hieroglifas reiškia „dieviško- 
jo Ozirio malonės kyla iš šventųjų apeigų ir iš dvasių sekos...“ 
O paskui atėjo Šampoljonas, intrigantas, patikėkite, reto bjau- 
rumo žmogus, be to, kupinas vaikiškos tuštybės, ir ėmė tvir- 
tinti, jog tas ženklas reiškia tik faraono vardą. Mūsų amžinin- 
kai nuostabiai išradingi, kai reikia sumenkinti šventuosius sim- 
bolius. Ši knyga ne tokia jau reta: kainuoja mažiau už merse- 
desą. Verčiau pažvelkite į štai tą knygą, tai pirmasis Kunrato 
„Amphiteatrum sapientiae aeternae“ leidimas, 1595 metai. Sa- 
koma, pasaulyje yra tik du egzemplioriai. Šitas — trečiasis. O 
štai čia — Burnecijaus „Telluris Theoria Sacra“, pirmasis leidi- 
mas. Vakarais, žiūrėdamas jos iliustracijas, negaliu nepatirti 
mistinės klaustrofobijos jausmo. Mūsų rutulio gelmės... Neti- 
kėta, tiesa? Matau, poną Diotalevį sudomino Vigenerio 
„Iraictė des Chiffres“ hebrajiški rašmenys. Tuomet pažvelki- 
te štai čia: pirmasis Knoro Kristiano fon Rozenroto „Apnuo- 
gintosios Kabalos“ leidimas. Neabejoju, kad ją žinote, be to, 
knyga buvo išversta į anglų kalbą, tiesa, dalimis ir blogai, ir 
išplatinta šio amžiaus pradžioje, to vargetos Makgregoro Ma- 
terso darbas... Manau, girdėjote apie skandalingą Golden Dawn 
draugiją, kuria susižavėję daugelis anglų estetų. Tokia įšventi- 
nimo dokumentų falsifikatorių gauja negalėjo nepagimdyti iš- 
tisos išsigimimų grandinės, pradedant Stella Matutina ir bai- 

giant šetoniškomis Alisterio Kraulio bažnyčiomis: jis iškvies- 
davęs demonus, kad palenktų kai kuriuos džentelmenus, lin- 
kusius į vice anglais. Bičiuliai, kad jūs žinotumėt, kiek abejoti- 
nų asmenų sutinki ėmęsis šių studijų, patys tuo įsitikinsite, jei 
imsitės šios srities publikacijų. 

Belbas pasinaudojo Aljė suteikta proga pereiti prie mūsų 
reikalo. Jis pranešė, kad „Garamond“ leidykla norėtų kasmet 
išleisti po kelias ezoterinės pakraipos knygas. 

— O, ezoterinės, — nusišypsojo Aljė, ir Belbas paraudo. 

— Tarkime... hermetinės? 

— O, hermetinės, — nusišypsojo Aljė. 

— Na, gerai, - tarė Belbas, - gal vartoju klaidingus terminus, 
bet jūs, be abejo, supratote, kokį žanrą turiu omenyje. 

— O, — vėl nusišypsojo Aljė, - nėra vieno žanro. Yra moks- 
las. Jūs norite leisti neiškreipto mokslo rinktinę. Gal jūs rink- 
sitės žvelgdami leidėjų akimis, bet jei aš turėčiau to imtis, man 
tai būtų tiesos paieškos, queste du Graal. 

Belbas pasakė, kad kaip tinklą užmetęs žvejys kartu su žu- 
vim gali ištraukti tuščių kriauklių ir polietileno maišelių, taip 
ir į „Garamond“ leidyklą gali atkeliauti daug abejotinos ver- 
tės rankraščių, todėl ieškoma griežto vertintojo, kuris atskir- 
tų grūdus nuo pelų bei praneštų apie įdomesnes atliekas, nes 
yra tokia viena draugiška leidykla, kuri būtų dėkinga už ma- 
žesnio kalibro autorius... Aišku, reikia aptarti ir deramą už- 
mokesčio formą. 

— Dievo laimė, esu žmogus, kaip sakoma, pasiturintis. Pasi- 
turintis, tačiau smalsus, o ir įžvalgus. Man pakaktų, jei savo 
tyrimų metu rasčiau dar vieną Kunrato tomelį ar kokią gražią 
balzamuotą salamandrą, arba narvalo ragą (kurį gėdyčiaus lai- 
kyti savo kolekcijoje, bet Vienos lobyne jis eksponuojamas kaip 
vienaragio ragas) ir taip tuo maloniu sandoriu uždirbčiau dau- 
giau, nei jūs galėtumėte man sumokėti už dešimt metų kon- 
sultacijų. Nuolankiai perskaitysiu jūsų rankraščius. Tikiu, kad 

net blankiausiame tekste rasiu jei ne tiesos, tai bent įdomaus 
melo kibirkštį, o priešybės dažnai sueina į viena. Nuobodžiau- 
ju tik susidūręs su kasdienybe, ir už tą nuobodulį jums teks 
man atlyginti. Patirto nuobodulio pagrindu metų gale atsiųsiu 
trumpą sąskaitą su tikrai simboliška suma. Jei manysite ją esant 
per didelę, galėsite man atsiųsti dėžę gero vyno. 

Belbas atrodė sutrikęs. Jis buvo pratęs derėtis su konsul- 
tantais — godžiais ir grobuoniškais. Atvėrė atsineštąjį krepšį ir 
ištraukė storą rankraštį. 

— Nenorėčiau jums teikti optimistinių vilčių. Pažvelkite štai 
į Šitą, kuris man atrodo tipiška vidutinybė. 

Aljė atvertė rankraštį. 

— Slaptoji piramidžių kalba... Paskaitykime turinį... Pirami- 
dionas... Lordo Karnavono mirtis... Herodoto liudijimas... 

Jis užvertė rankraštį. 

— Jūs jį skaitėte? 

— Peržvelgiau prieš keletą dienų, - tarė Belbas. 

Aljė grąžino jam rankraštį. 

— Tuomet prašyčiau patvirtinti, ar mano santrauka yra tei- 
singa. 

Jis atsisėdo prie rašomojo stalo, įkišo ranką į liemenės kiše- 
nę, ištraukė iš jos dėžutę, kurią jau buvau matęs Brazilijoje, 
pasukiojo ją tarp savo švelnių laibų pirštų, vos prieš akimirką 
glosčiusių mėgstamas knygas, pakėlė akis į lubų freskas ir, kaip 
man pasirodė, ėmė sakyti seniai išmoktą tekstą. 

— Šios knygos autorius prisimena, kad Piaci Smitas 1864 me- 
tais atrado šventuosius ir ezoterinius piramidžių matmenis. 
Leiskite jums priminti tik sveikus skaičius, mano metuose 
atmintis pradeda šlubuoti... Įdomu, kad jų pagrindas yra kvad- 
ratas su 232 metrų ilgio šonine. Pradinis aukštis buvo 148 met- 
rai. Pavertę šventosiomis egiptiečių uolektimis gautume 366 
uolekčių ilgio pagrindo šoninę, taigi dienų keliamuosiuose me- 
tuose skaičių. Pasak Piaci Smito, aukštis, padaugintas iš de- 

šimties devintuoju laipsniu, duoda nuotolį nuo Žemės iki Sau- 
lės: 148 milijonai kilometrų. Neblogas tikslumas tais laikais, 
nes, šiandienos skaičiavimais, tas atstumas lygus 149 milijo- 
nams ir pusei kilometro, bet tai nereiškia, kad šiuolaikiniai 
mokslininkai nesuklydo. Padaliję pagrindo šoninę iš vieno lui- 
to pločio gauname 365. Pagrindo perimetras - 931 metras. Pa- 
daliję iš dvigubo aukščio gauname 3,14 - skaičių 1. Nuostabu, 
tiesa? 

Belbas sumišęs šypsojosi. 

— Neįtikėtina! Pasakykite, kaip jūs... 

— Jakopai, leisk kalbėti ponui Aljė, - paskubėjo jį pertraukti 
Diotalevis. 

Aljė jam padėkojo mandagia šypsena. Jis kalbėjo neatitrauk- 
damas akių nuo lubų, bet tas žvilgsnis, kaip man pasirodė, ne- 
buvo nei atsitiktinis, nei beprasmis. Jo akys sekė nematomą 
pėdsaką, tarytum skaitytų paveiksluose tai, ką jis apsimetė pa- 
sakojantis iš atminties. 

Didžiosios piramidės aukštis nuo viršūnės iki pagrindo egiptietiš- 
kais coliais būtų lygus 161 milijardui. Kiek Žmonių gyveno žemėje 
nuo Adomo iki šių dienų? Suapvalinus - maždaug tarp 153 milijar- 
dų ir 171 milijardo. 

(Piazzi Smyth „Our Inheritance in the Great Pyramid“, Londonas, 


Isbister, 1880, p. 583) 


— Manau, jūsų autorius tvirtina, jog Cheopso piramidės aukš- 
tis lygus kiekvieno iš šoninių paviršių ploto kvadratinei šak- 
niai. Aišku, matuoti dera pėdomis, egiptietiškai ir hebrajiškai 

uolekčiai artimesniu matu, o ne metrais, nes metras — abst- 
raktus matas, naujųjų laikų išradimas. Egipto uolektis lygi 1,728 
pėdos. Jei kartais negautume tikslaus aukščio, galime pasinau- 
doti piramidionu, maža piramide, užkelta ant didžiosios pira- 
midės viršūnės kaip šios smailė. Jis būdavo auksinis ar kito 
saulėje spindinčio metalo. Imkite piramidiono aukštį, padau- 
ginkite jį iš visos piramidės aukščio, padauginkite viską iš de- 
šimties penktuoju laipsniu - ir gausite Žemės pusiaujo ilgį. O 
paėmę pagrindo perimetrą ir padauginę jį iš dvidešimties ke- 
turių trečiuoju laipsniu, padalyto iš dviejų, gautumėte vidutinį 
Žemės spindulį. Dar daugiau - piramidės pagrindu uždengtas 
žemės plotas, padaugintas iš 96 ir vėl iš dešimties aštuntuoju 
laipsniu, duotų šimtą dvidešimt šešis milijonus aštuonis šim- 
tus dešimt tūkstančių kvadratinių mylių, o tai būtų lygu Že- 
mės paviršiaus plotui. Teisingai? 

Belbui patiko rodyti nuostabą taip, kaip jis tai matė darant 
originalioje filmo „Yankee Doodle Dandy“ versijoje su Džeim- 
su Kagnė: „I am flabbergasted!“* Taip jis padarė ir šį kartą. 
Aljė, matyt, gerai mokėjo ir šnekamąją anglų kalbą, nes nega- 
lėjo nuslėpti savo pasitenkinimo, visai nesigėdydamas tokio 
tuštybės protrūkio. 

— Bičiuliai, — tarė jis, — jei ponas, kurio vardas man nėra 
girdėtas, kurpia rašinį apie piramidžių paslaptis — jis negali 
pasakyti nieko kita, išskyrus tai, ką šiandien žino net ir vaikai. 
Nustebčiau, jei jis būtų parašęs ką nors nauja. 

— Tuomet, - nedrąsiai tarė Belbas, — šis ponas tiesiog karto- 
ja jau patvirtintas tiesas. 

— Tiesas? — nusijuokė Aljė, vėl atidarydamas savo susisuku- 
sių, bet nuostabiai kvapnių cigarų dėžutę. - Quid est veritas, 
kaip sakydavo mano senas pažįstamas. Iš dalies tai yra tik kvai- 
lysčių rinkinys. Pirmiausia, jei padalysime tikslų piramidės pa- 


* Aš apstulbintas! (Angl.) 

grindą iš tikslaus jos dvigubo aukščio, įskaitydami ir trupme- 
nines dalis, gausime ne skaičių m, bet 3,1417254. Skirtumas 
nedidelis, tačiau reikšmingas. Be to, Piaci Smito mokinys Flin- 
dersas Petris, tas pats, kuris išmatavo Stounhendžą, pasakoja 
kartą užtikęs savo mokytoją šlifuojant granitinius išsikišimus 
karališkajame prieškambaryje — taip šis siekė gauti reikiamus 
skaičius... Gal tai gandai, tačiau Piaci Smitas nebuvo pasitikė- 
jimo vertas Žmogus, reikėjo tik pamatyti, kaip jis rišdavosi kak- 
laraištį. Nors tarp tų nesąmonių, be abejo, yra ir neginčytinų 
tiesų. Ponai, ar nenorėtumėte prieiti prie lango? 

Teatrališku mostu jis atvėrė abi sąvaras ir pakvietė mus per- 
sisverti per palangę. Tada parodė į tolumoje, gatvelės ir bulva- 
ro sankryžos kampe stovintį medinį kioską, kuriame, matyt, 
parduodavo „Merano“ loterijos bilietus. 

— Ponai, - tarė jis, - kviečiu jus išmatuoti šį kioską. Įsitikin- 
site, jog pagrindo ilgis yra 149 centimetrai, taigi viena šimta- 
milijardinė nuotolio tarp Žemės ir Saulės dalis. Užpakalinės 
dalies aukštis, padalytas iš lango pločio, būtų 176/56=3,14. Prie- 
kinės dalies aukštis yra 19 decimetrų, taigi lygus metų skaičiui 
graikiškajame mėnulio cikle. Dviejų priekinių ir dviejų užpa- 
kalinių kampų aukščių suma būtų 19x24+1/6x2=732 - perga- 
lės ties Puatjė data. Pagrindo storis yra 3,10 centimetro, o lan- 
go apvado plotis - 8,8 centimetro. Sveikuosius skaičius pakei- 
čiant atitinkamomis abėcėlės raidėmis gautume C,„H,, taigi 
naftalino formulė. 

— Nuostabu, - tariau, - jūs tai padarėte? 

— Ne, - atsakė Aljė. — Tai padarė, tiesa, su kitu kiosku, toks 
Žanas Pjeras Adamas. Manau, kad visi loterijų kioskai yra 
daugmaž panašių matmenų. Su skaičiais gali daryti ką tinka- 
mas. Ką daryčiau, turėdamas šventąjį skaičių 9 ir norėdamas 
gauti 1314, Žako de Molė sudeginimo ant laužo datą, brangią 
kiekvienam, kas, kaip ir aš pats, ištikimas tamplierių riteriška- 
jai tradicijai? Padauginčiau jį iš 146, lemtingosios Kartaginos 

žlugimo datos. Kaip gavau šį rezultatą? Dalijau 1314 iš dviejų, 
iš trijų ir taip toliau, kol pagaliau radau tinkamą datą. Galėjau 
1314 padalyti taip pat iš 6,28, o tai dvigubas 3,14, ir gauti 209, 
Taigi tai metai, kuriais Pergamo Atalas Pirmasis prisijungia 
prie antimakedoniškos koalicijos. Patenkinti? 

— Tai jūs netikite jokia numerologija, - nusivylęs pratarė Dio- 
talevis. 

— Aš? Tvirtai tikiu, tikiu, kad visata yra stebuklinga dermės 
simfonija ir kad skaičių skaitymas bei jų simbolinė interpretaci- 
ja yra privilegijuoto pažinimo kelias. O jei pasaulis, kaip žema- 
sis, taip ir aukštasis, yra atitikimų sistema, kurioje tout se tient, 
natūralu, kad kiosko ir piramidės - žmogaus kūrinių - sandara 
atspindi kosmoso harmoniją. Vadinamieji piramidologai nejti- 
kėtinai sudėtingais būdais atskleidžia paprasčiausias tiesas, daug 
senesnes ir jau žinomas. Tai — iškreipta tyrimų ir atradimų logi- 
ka, nes tokia yra mokslo logika. Išminties logikai nereikalingi 
atradimai, nes ji jau viską žino. Kam demonstruoti tai, kas nė 
negalėtų būti kitaip? Jei yra paslaptis — ji daug giliau. Tie jūsų 
autoriai tiesiog plaukia paviršiumi. Tikriausiai šitas parašė ir 
tas kvailystes apie egiptiečius, jau Žinojusius elektrą. 

— Nė neklausiu, kaip jūs tai atspėjote. 

— Matote? Jie naudojosi elektra nelyginant inžinierius 
Markonis. Mažiau vaikiška atrodytų hipotezė apie radioakty- 
vumą. Tai būtų įdomus spėjimas, kuris, priešingai hipotezėms 
apie elektrą, paaiškintų garsųjį Tutanchamono prakeikimą. 
Kaip egiptiečiai pakeldavo piramidžių akmenų luitus? Elek- 
tros smūgiais, branduoliniais sprogimais? Egiptiečiai buvo ra- 
dę būdą traukos jėgai panaikinti ir išmanė levitacijos paslap- 
tis. Dar viena energijos forma... Žinoma, jog chaldėjų Žyniai 
priversdavo veikti šventuosius mechanizmus vien tik garsais, 
o kunigai iš Karnako ir Tėbų galėjo atverti šventyklos duris 
savo balso skambėjimu — gerai pagalvojus, argi ne apie tai le- 
genda „Sezamai, atsiverk“? 

— Taigi? — paklausė Belbas. 

— Tokios tokelės, bičiuli. Elektra, radioaktyvumas, atominė 
energija — tikras įšventintasis žino, kad tai metaforos, pavirši- 
niai gaubtai, sutartinis melas, daugių daugiausia apverktinas 
senesnės, užmirštos jėgos pakaitalas, todėl įšventintasis ieško, 
ir ateis ta diena, kai atras. Gal vertėtų pakalbėti, - jis valandė- 
lẹ padvejojo, — apie telūrines sroves. 

— Apie ką? — paklausė kažkuris iš mūsų trijų. 

Aljė atrodė nusivylęs: 

— Matote? O tikėjausi, kad tarp jūsų klientų atsiras nors vie- 
nas, galintis papasakoti man kokių įdomesnių dalykų. Bet jau 
labai vėlu. Taigi susitarėme, o visa kita buvo tik seno moksli- 
ninko fantazijos. 


Kai atsisveikindamas tiesė mums ranką, įėjo kamerdineris ir 
sušnibždėjo kažką į ausį. 

— O, mano brangioji draugė, — tarė Aljė, — visai užmiršau. 
Paprašykite minutėlę palaukti... ne, ne didžiojoje svetainėje, 
mažojoje turkiškoje svetainėje. 

Brangioji draugė, matyt, šiuose namuose jautėsi sava, nes ji 
jau stovėjo kukliosios studijos tarpduryje ir, nė nežvilgtelėjusi 
mūsų pusėn, prietemoje skendinčiu kambariu tvirtai žengė Aljė 
link ir, koketiškai perbraukusi pirštais jo veidą, tarė: 

— Simonai, juk neversi manęs laukti prieškambaryje! 

Tai buvo Lorenca Pelegrini. | 

Aljė kiek atsitraukė, pabučiavo jai ranką ir, mostelėjęs mū- 
sų pusėn, prabilo: 

— Mano brangioji, saldžioji Sofija, jūs esate lyg namie kiek- 
vienuose namuose ir juos praskaidrinate savo esybe. Norėjau 
tik atsisveikinti su savo svečiais. 

Lorenca pamatė mus ir džiugiai pasisveikino; neprisimenu, 
kad ją kas nors kada nors būtų nustebinęs ar sutrikdęs. 

— O, kaip gražu, — tarė, — ir jūs pažįstami su mano draugu! 

Jakopai, kaip laikaisi. (Ji neklausė, kaip jis laikosi, tiesiog kon- 
statavo.) 

Pastebėjau, kad Belbas išblyško. Atsisveikinome, Aljė pasi- 
džiaugė šia bendra pažintimi. 

— Manau, mūsų draugė yra pats natūraliausias kūrinys, kokį 
kada nors man teko sutikti. Jos gaivumas įkūnija, ir prašau 
atleisti už šią seno mokslininko fantaziją, į šią žemę ištremtąją 
Sofiją. Mano saldžioji Sofija, nespėjau jūsų perspėti, vakarėlis 
atidėtas kelioms savaitėms. Be galo apgailestauju. 

— Nesvarbu, - tarė Lorenca, - aš palauksiu. Jūs eisite į ba- 
rą? — paklausė mūsų, teisingiau, įsakė mums. — Pasisvečiuosiu 
čia pusvalandžiuką. Norėčiau, kad Simonas man įpiltų vieno 
iš savųjų eliksyrų, būtinai turėtumėt paragauti, bet jis sako, 
kad jie tik išrinktiesiems. Paskui susitiksime bare. 

Aljė nusišypsojo lyg atlaidus dėdulė, pasodino ją, o mus pa- 
lydėjo iki durų. 


Išėjome į gatvę ir, susėdę į mano automobilį, pasukome pas 
Piladą. Belbas tylėjo. Visą kelią nė vienas neištarėme nė žo- 
džio. Prie baro prekystalio tuos kerus derėjo išsklaidyti. 

— Nenorėčiau būti jus atidavęs į bepročio rankas, - tariau. 

— Ne, - atsakė Belbas. — Tas žmogus įžvalgus ir subtilus. Tik 
jis gyvena kitame pasaulyje nei mūsiškis. 

Paskui niūriai pridūrė: 

— Arba beveik. 

„Traditio Templi“ teigia tamplieriškos, dvasinės ir slaptos, riterijos 
tradiciją... 

(Henry Corbin „Temple et contemplation“, Paryžius, Flammarion, 
1980, p. 373) 


— Kazaubonai, manau, kad perkandau tą jūsų Aljė, - tarė Dio- 
talevis, užsisakęs baltą putojantį, o mes susirūpinome jo dva- 
sine sveikata. — Jis domisi slaptaisiais mokslais ir nepasitiki 
nei savamoksliais, nei mėgėjais. Bet, kaip šiandien nugirdo- 
me, nors niekindamas, jis juos išklauso, kritikuoja ir nuo jų 
neatsiriboja. 

— Šiandien tas ponas, grafas, markgrafas Aljė, ar kas jis bū- 
tų, ištarė lemtingą frazę, — tarė Belbas. - Dvasinė riterija. Jis 
niekina juos, tačiau jaučiasi susijęs su jais dvasinės riterijos 
saitais. Manau, suprantu jį. 

— Kokia prasme? - paklausėme. 

Belbas gėrė jau trečią taurę martinio („Viskį reikia gerti 
vakare, - sakydavo, - nes jis ramina ir verčia svajoti, o marti- 
nis tinka vėlyvai popietei, nes gaivina ir palaiko tvirtybę“), to- 
dėl kalba pakrypo apie jo vaikystę *** miestelyje, kaip jau ne 
kartą buvo nutikę mums kalbantis. 

— Tai buvo tarp tūkstantis devyni šimtai keturiasdešimt tre- 
čiųjų ir keturiasdešimt penktųjų, taigi tuo metu, kai fašizmą 
keitė demokratija, kurią vėliau pakeitė Salò respublikos dik- 
tatūra, o kalnuose vyko partizaninis karas. Man šios istorijos 
pradžioje buvo vienuolika, gyvenau dėdės Karlo namuose. 
Prieš tai gyvenome mieste, bet nuolatiniai bombardavimai 
keturiasdešimt trečiaisiais privertė mano motiną ryžtis, kaip 
tuomet sakydavo, evakuotis. *** miestelyje gyveno dėdė Kar- 
las su dėdiene Katerina. Dėdė Karlas buvo iš ūkininkų ir pa- 

veldėjo namą *** miestelyje kartu su žeme, kurioje pusinin- 
kavo toks Adelinas Kanepa. Pusininkas dirbo, kūlė grūdus, 
spaudė vyną ir pusę pelno atiduodavo savininkui. Padėtis, aiš- 
ku, buvo įtempta: pusininkas jautėsi išnaudojamas, lygiai kaip 
ir savininkas, iš savo žemės gaunantis tik pusę pajamų. Savi- 
ninkai nekentė pusininkų, o pusininkai nekentė savininkų. Ta- 
čiau sutarė, bent jau dėdė Karlas. Keturioliktaisiais dėdė Kar- 
las įstojo savanoriu į Alpių šaulius. Atšiaurios Pjemonto sąly- 
gos, pareiga ir auka Tėvynei: jis tampa leitenantu, vėliau — 
kapitonu. Trumpai tariant, viename iš mūšių ties Karsu jis at- 
siduria prie vieno kvailo kareivio, kurio rankose sprogsta gra- 
nata — ar ne todėl ji vadinama rankine granata? Žodžiu, jį jau 
ruošėsi mesti į brolišką kapą, kai vienas sanitaras pastebėjo, 
kad jis dar gyvas. Nunešė į lauko ligoninę, ten jam nupjovė 
ranką ir išėmė aki, jau iššokusią iš akiduobės, o po plaukais, 
pasak dėdienės Katerinos, pakišo metalo plokštelę, nes trūko 
dalies kiaušo. Žodžiu, viena vertus, chirurgijos šedevras, kita 
vertus - didvyris. Sidabro medalis, Italijos Karūnos kavalieriaus 
kryžius, o po karo - šilta vietelė administracijoje. Dėdė Karlas 
baigė karjerą *** miestelio mokesčių inspekcijos viršininku, to 
paties, kuriame paveldėjo šeimos turtus ir kur apsigyveno pro- 
senelių namuose kartu su Adelinu Kanepa ir jo šeima. 

Dėdė Karlas, kaip mokesčių inspekcijos viršininkas, buvo 
žinomas valdžios atstovas. O kaip karo invalidas ir Italijos Ka- 
rūnos kryžiaus kavalierius jautė prielankumą valdžiai, į kurią 
tuomet atėjo fašistai. Ar dėdė Karlas buvo fašistas? Vertinda- 
mi šešiasdešimt aštuntųjų metų požiūriu galėtume teigti, kad 
dede Karlas buvo truputį fašistas: fašistinė valdžia naujai pa- 
žvelgė į buvusius karius ir suteikė jiems apdovanojimus bei 
tarnybinius paaukštinimus. Pakankamai, kad Adelinas Kane- 
pa imtų jo neapkęsti: jis dėl labai aiškių priežasčių buvo anti- 
tašistas. Kasmet jam reikėdavo pristatyti dėdei savo pajamų 
deklaraciją. Į kabinetą jis įeidavo nutaisęs nutrūktgalvišką są- 

mokslininko veidą, prieš tai pabandęs papirkti dėdienę Kate- 
riną pora tuzinų kiaušinių. Ir atsidurdavo akis į akį su dėde 
Karlu, kuris buvo ne tik nepaperkamas didvyris, bet ir geriau 
nei kas nors kitas žinojo, kiek Kanepa per metus iš jo pavogė, 
ir neatleisdavo jam nė vieno cento. Adelinas Kanepa laikė sa- 
ve diktatūros auka ir paskleidė apie dėdę Karlą bjaurius gan- 
dus. Dėdė gyveno antrame aukšte, Kanepa — pirmame. Kas 
rytą jie susitikdavo, tačiau apie sveikinimąsi nebuvo nė kal- 
bos. Ryšį palaikydavo dėdienė Katerina, o mums atvykus — 
mano motina, kuriai Adelinas Kanepa reikšdavo savo karščiau- 
sią užuojautą dėl jos svainystės su pabaisa. Dėdė paprastai grįŽ- 
davo šeštą valandą vakaro, vilkėdavo pilką dvieilį švarką, su skry- 
bėle ir dar neskaitytu „Stampa“ numeriu rankoje. Jis ėjo tiesus 
kaip Alpių šaulys, o pilkos akies žvilgsnis smigo į dar nenugalė- 
tas viršūnes. Praeidavo pro Adeliną Kanepą, kuris tą valandą 
ilsėdavosi ant suolelio sode, tarsi jo ten nebūtų. Po to prie pir- 
mo aukšto durų sutikdavo ponią Kanepą ir ceremoningai nu- 
keldavo skrybėlę. Taip kiekvieną vakarą, metai iš metų. 

Artėjo aštunta, Lorenca vis nesirodė, Belbas gėrė penktą 
taurę martinio. 

— Atėjo 1943-ieji. Vieną rytą dėdė Karlas įėjo į mūsų kam- 
barį, garsiu bučiniu pažadino mane ir tarė: „Vaike, ar nori iš- 
girsti metų naujieną? Nužudytas Musolinis“. Taip ir nesupra- 
tau, ar dėdė Karlas dėl to kentėjo. Juk jis buvo lojalus pilietis 
ir valstybės tarnautojas. Jei kentėjo — to neparodė ir toliau 
vadovavo mokesčių inspekcijai, dabar jau valdant Badoljo vy- 
riausybei. Paskui atėjo rugsėjo aštuntoji, rajonas, kuriame gy- 
venome, atiteko Socialinei Respublikai, ir dėdė Karlas vėl pri- 
sitaikė. Jis rinko mokesčius Socialinei Respublikai. Tuo tarpu 
Adelinas Kanepa mezgė ryšius su pirmaisiais partizanų bū- 
riais kalnuose ir rezgė keršto planus. Mes, vaikai, dar nežino- 
jome, kas tie partizanai. Apie juos sklido kalbos, bet niekas jų 
nebuvo matęs. Kalbėta apie Badoljo šalininkų vadą, tokį Iercį 

(aišku, kaip tuomet iprasta, tai buvo slapyvardis, o daugelis 
kalbėjo, kad jis jį paėmęs iš komiksų apie Diką Žaibą, turė- 
jusį draugą Terci), buvusį karabinierių viršilą, kuris per pir- 
mas kautynes su fašistais ir SS neteko kojos. Jis vadovavo 
visiems būriams kalnuose aplink *** miestelį. Paskui tai įvy- 
ko. Vieną dieną miestelyje pasirodė partizanai. Jie nusileido 
nuo kalnų ir vaikštinėjo gatvėmis, dar be uniformų, su žyd- 
romis skarelėmis ant kaklų, leisdami į dangų šūvių papliū- 
pas, lyg sakydami: „Štai mes ir čia“. Žinia greit pasklido, visi 
užsidarė namuose, dar nežinojo, kas jie tokie. Dėdienė Ka- 
terina kiek sunerimo, nes juk jie buvo Adelino Kanepos drau- 
gai ar bentjau Adelinas Kanepa sakėsi esąs jų draugas, ar jie 
ko nepadarys dėdei Karlui? Jie padarė. Kaip mums pranešė, 
apie vienuoliktą valandą ginkluotų partizanų būrys įžengė į 
mokesčių skyrių, suėmė dėdę ir išsivedė nežinoma kryptimi. 
Dėdienė Katerina krito į lovą, iš burnos jai pasirodė balkš- 
vos putos ir ji pareiškė, kad jie nužudys dėdę Karlą. Užtektų 
vieno smūgio ir dėl tos poodinės plokštelės dėdė tuoj pat 
numirtų. Išgirdęs dėdienės dejones, atėjo Adelinas Kanepa 
su žmona ir vaikais. Dėdienė Katerina išvadino jį Judu, kad 
išdavė dėdę Karlą partizanams, nes šis rinkęs mokesčius So- 
cialinei Respublikai. Adelinas Kanepa prisiekinėjo viskuo, 
kas švenčiausia, jog tai netiesa, bet matėsi, kad jaučiasi kal- 
tas, pernelyg aptakiai kalbėjo. Dėdienė išvarė jį lauk. Adeli- 
nas Kanepa verkė, šaukėsi mano motinos užtarimo, primin- 
damas visus kartus, kai pusvelčiui pardavęs jai triušį ar vištą, 
mano motina oriai tylėjo, iš tetos Katerinos burnos toliau 
virto balkšvos putos. Aš verkiau. Pagaliau, po dviejų kanki- 
namų valandų, išgirdome šūksnius ir pasirodė dėdė Karlas 
ant dviračio, kurį vairavo viena ranka. Atrodė lyg grįžtų iš 
pasivaikščiojimo. Pamatęs sumaištį sode, rūsčiu veidu susi- 
ruošė klausti, kas atsitiko. Tragedijų nepakentė, kaip, beje, 
visi mūsų kraštų žmonės. Nusėdęs nuo dviračio, prisiartino 

prie dėdienės Katerinos kančių lovos, kurioje ši vis dar trūk- 
čiojo savo liesas kojas, ir paklausė, ko ji taip susijaudinusi. 

— Kas nutiko? 

— Tercio partizanai, matyt, išgirdo Adelino Kanepos skun- 
dus ir suėmė dėdę Karlą kaip vieną iš vietinių režimo atstovų, 
kad pamokytų visą miestelį. Dėdę Karlą sunkvežimiu išvežė 
už miestelio, kur jis akis į akį susitiko su Terciu, spindinčiu 
visais karo apdovanojimais, su šautuvu dešinėje rankoje ir ra- 
mentu kairiojoje. Dėdė Karlas išsitempė, ramiai atidavė pa- 
garbą ir prisistatė kaip Alpių šaulių majoras Karlas Kovasas, 
karo invalidas, apdovanotas sidabro medaliu. Nemanau, kad 
tai buvo gudrybė, matyt, instinktas, įprotis, riteriškos apeigos. 
Tada Tercis irgi išsitempė ir prisistatė kaip Karališkųjų karabi- 
nierių viršila Rebaudengas, Betino Rikasoli vardo partizanų 
brigados vadas, apdovanotas bronzos medaliu. „Kur?“ — pa- 
klausė dėdė Karlas. Tercis suglumęs: „Pordua, pone majore, 
327 aukštuma“. — „Dėl Dievo, — tarė dėdė Karlas, - aš buvau 
328 aukštumoje, trečiasis pulkas, Saso di Stria!“ — „Saulėgrį- 
žos mūšis?“ — „Saulėgrįžos mūšis.“ — „O tas susišaudymas ties 
Penkiais Pirštais?“ — „Velniai rautų, prisimenu. O toji durtuvų 
ataka švento Krispino išvakarėse?“ — „Po paraliais!“ Ir taip 
toliau, ta pačia dvasia. Po to jie, vienas be rankos, kitas be 
kojos, tarytum vienas žmogus žengė prie vienas kito ir apsika- 
bino. Tercis tarė: „Matote, kavalieriau, matote, ponas majore, 
turime žinių, kad jūs renkate mokesčius fašistinei vyriausybei, 
kuri tarnauja okupantams“. — „Matote, vade, - atsakė dėdė 
Karlas, — aš turiu šeimą ir gaunu algą iš centrinės vyriausybės, 
kuri yra tokia, kokia yra, bet ne ašją rinkau. Ką jūs darytumė- 
te, manim dėtas?“ — „Brangus majore, - atsakė Tercis, - jumis 
dėtas, elgčiausi lygiai taip pat, bet gal galėtumėt bent vilkinti 
bylas.“ — „Pamatysim, — tarė dėdė Karlas, - nieko prieš jus 
neturiu, ir jūs esate Italijos vaikai ir dori kariai.“ Manau, jie 
vienas kitą suprato todėl, kad abu tarė žodį Tėvynė iš didžio- 

sios raidės. Tercis įsakė duoti majorui dviratį ir dėdė Karlas 
sugrįžo. Adelino Kanepos nesimatė kelis mėnesius: Nežinau, 
ar dvasinė riterija yra kas nors panašaus, bet tie ryšiai, be jo- 
kios abejonės, kur kas aukščiau už pasidalijimą. 

Nes aš esu pirma ir paskutinė. Aš esu pagerbtoji ir paniekintoji. Aš 
esu kekšė ir šventoji. 


(Ištrauka iš „Nag Hammadi“, 6, 2) 


Įėjo Lorenca Pelegrini. Belbas pažvelgė į lubas ir užsisakė pas- 
kutinę taurę martinio. Pajutau ore tvyrančią įtampą ir paban- 
džiau pakilti, bet Lorenca mane sulaikė. 

— Ne, eime visi kartu, šįvakar atidaroma Rikardo paroda, 
jis pradeda naują stilių! Jis didis, Jakopai, tu gi jį pažįsti. 

Žinojau, koks buvo Rikardas, nuolat sukiojosi Pilado bare, 
bet tuomet dar nesupratau, kodėl Belbas dar įdėmiau įsiste- 
beilijo į lubas. Dabar, perskaitęs files, žinau, jog Rikardas — 
tas vyras su randu, kuriam Belbas anuomet neišdrįso kibti į 
atlapus. 

Lorenca primygtinai prašė, galerija netoliese, ten rasime tik- 
rą šventę, dar daugiau, tiesiog orgiją. Sukrėstas Diotalevis pa- 
reiškė turįs grįžti namo, aš svyravau, bet buvo akivaizdu, kad 
Lorencai reikia ir manęs, Belbas kentėjo ir dėl to, nes pokal- 
bio akis į akį akimirka jam vis labiau tolo. Negalėjau AE 
kvietimo, išėjome kartu. 

Rikardas man nepatiko. Septintojo dešimtmečio radioje 
jo darbai buvo be galo nykūs, nuobodūs: smulkūs juodi ir pilki 
raštai, griežtų geometrinių formų, truputį optical, nuo jų svai- 

go galva. Paveikslai vadinosi „Kompozicija 15“, „Paralaksas 
17“, „Euklidas X“. Prasidėjus šešiasdešimt aštuntiesiems jis 
rengė parodas užimtuose namuose. Spalvos pasikeitė, dabar 
vyravo agresyvūs juodo ir balto kontrastai, detalės stambes- 
nės, o pavadinimai skambėjo „Ce n’est qu’un debut“, „Moloto- 
vas“, „Šimtas gėlių“. Sugrįžęs į Milaną, mačiau jo paveikslus 
klube, kur garbino daktarą Vagnerį. Juoda spalva išnyko, liko 
tik balta, kontrastai išgaunami reljefiniais potėpiais ant akyto 
„Fabriano“ popieriaus, kad paveikslai, kaip sakydavo, priklau- 
somai nuo krintančios šviesos atskleistų savo įvairias formas. 
Dabar jie vadinosi „Liaupsė dviprasmybei“, „Įstrižai“, „Ca“, 
„Berggasse“, „Paneigimas 15“. 

Tą vakarą vos įėjęs į galeriją supratau, kad Rikardo poetika 
patyrė naują giluminę evoliuciją. Paroda vadinosi „Megale 
Apophasis“. Rikardas perėjo prie alegorijų, o jo paletė tie- 
siog pašėlo. Jis žaidė citatomis, o kadangi piešti, manau, ne- 
mokėjo, tikriausiai dirbo suprojektavęs drobėje garsaus pa- 
veikslo skaidrę, blaškydamasis tarp praėjusio amžiaus pabai- 
gos pompastikų ir šio amžiaus pradžios simbolistų. Originalo 
eskizą jis apdorodavo taškine technika, subtiliausiai atskirda- 
mas atspalvius, nuo pirmo taško iki paskutinio pereidamas vi- 
są spektrą, pradėdamas ryškiu, švytinčiu branduoliu, o baig- 
damas absoliučia juoduma, arba atvirkščiai, priklausomai nuo 
norėtos išreikšti mistinės ar kosmologinės minties. Kalnai sklei- 
dė iš blyškių spalvų dulkelių sudėtus šviesos spindulius, o tolu- 
moje matėsi dangaus skliautai su sklandančiais angelais, kaž- 
kas panašaus į Dorė „Rojų“. Pavadinimai buvo „Beatrix“, „Mis- 
tinė rožė“, „Dantė Gabrielius 33“, „Meilės išpažintojai“, 
„Atanėr“, „Homunculus 666“. Štai iš kur Lorencos aistra ho- 
munkulams, pagalvojau. Didžiausias paveikslas vadinosi „So- 
fija“. Jame buvo pavaizduotas kylantis būrys juodųjų angelų, 
o iš jų palikto skaidraus pėdsako radosi balta figūra, glamonė- 
jama milžiniškų melsvų delnų, nukopijuotų nuo tų, kurie tie- 

sėsi dangun „Guernica“ paveiksle. Kompozicija abejotina, iš 
arti matyti grubus darbas, bet žvelgiant iš dviejų ar trijų metrų 
įspūdis labai lyriškas. 

— Aš seno kirpimo realistas, - sušnibždėjo Belbas, - supran- 
tu tik Mondrianą. Ką reiškia toji negeometrinė tapyba? 

— Anksčiau ji buvo geometrinė, - tariau. 

— Tai buvo ne geometrija, o glazūruotos plytelės vonioms. 

Lorenca nuskubėjo apkabinti Rikardo, šis iš tolo mostu pa- 
sisveikino su Belbu. Žmonių buvo daug, galerija priminė Niu- 
jorko loft: baltos sienos ir lubos, o palubėje apnuoginti gal šil- 
dymo, gal vandentiekio vamzdžiai. Įdomu, kiek kainavo toks 
tariamai paprastas interjeras. Iš garsintuvų kampe sklindanti 
muzika kurtino susirinkusius rytietiško sitaro garsais. Melodi- 
jos negalėjai suprasti. Išsiblaškiusiais žvilgsniais apžvelgę pa- 
veikslus, visi skubėjo prie gilumoje stovinčių stalų, nukrautų 
gėrimais popierinėse stiklinėse. Vakaras jau buvo pačiame 
įkarštyje, oras prisotintas dūmų, kokia mergina retkarčiais ban- 
dydavo pradėti šokti salės viduryje, bet visi dar buvo pernelyg 
užimti pokalbiais ar gana gausiai apkrautų stalų tuštinimu. Pri- 
sėdau ant sofos, prie kurios stovėjo didžiulė stiklo vaza, dar 
puspilnė baltuoju vynu užpiltų vaisių salotų. Jau norėjau jų 
paragauti, nes buvau dar be vakarienės, bet viduryje pama- 
čiau pėdos atspaudą, kuriame vaisiai buvo susitrynę į vientisą 
masę. Nesistebėjau, nes ant grindų jau telkšojo vyno balos, o 
kai kurie svečiai sunkiai laikėsi ant kojų. 

Belbas su stikline rankose lėtai vaikštinėjo, atrodė, be jokio 
tikslo, nuo vienų prie kitų, kartkartėmis paplodamas kam nors 
per petį. Jis ieškojo Lorencos. 

Kiti taip pat nenustygo vietoje. Minia buvo panaši į sūkurį 
ar dar nepažįstamos gėlės ieškantį bičių spiečių. Aš neturėjau 
ko ieškoti, bet pakilau, pasiduodamas minios nuotaikai. Ne- 
toliese pamačiau Lorencą, ji vaikštinėjo pasimeilikaudama tai 
su vienu, tai su kitu, aukštai iškėlusi galvą, sąmoningai nieko 

nematančiu žvilgsniu, tiesia nugara, stačia krūtine, lengvu dy- 
kinėjančios žirafos žingsniu. 

Natūrali minios tekmė netikėtai įspraudė mane į kampą už 
stalo, prie pagaliau gal atsitiktinai susitikusių Lorencos ir Bel- 
bo. Jie stovėjo nusisukę nuo manęs, irgi negalėdami pajudėti 
iš vietos. Nežinau, ar matė mane, bet tame visuotiniame šur- 
mulyje niekas nebegirdėjo, ką kalbėjo kiti. Manė esantys vie- 
ni, 0 aš buvau priverstas klausytis jų pokalbio. 

— Na, - kalbėjo Belbas, — tai kur susipažinai su savuoju 
Aljė? 

— Manuoju? Ir tavuoju, po to, ką šiandien mačiau. Tu gali 
pažinoti Simoną, o aš - ne. Sveikinu. 

— Kodėl vadini jį Simonu? Kodėl jis tave vadina Sofija? 

— Juk tai žaidimas! Susipažinau su juo pas draugus, laimin- 
gas? Ir manau, kad jis žavus. Bučiuoja man ranką lyg kokiai 
karalaitei. O galėtų būti mano tėvu. 

— Žiūrėk, kad netaptų tavo vaiko tėvu. 

Man pasirodė, kad tai aš kalbu su Amparo, ten, Bahijoje. 
Lorenca teisi. Aljė mokėjo bučiuoti rankas jaunoms ponioms, 
nepratusioms prie tokio elgesio. 

— Kodėl Simonas ir Sofija? - neatlyžo Belbas. — Ar jo vardas 
Simonas? 

— Tai nuostabi istorija. Ar žinojai, kad mūsų visata yra klai- 
dos vaisius, ir čia yra truputis mano kaltės? Sofija buvo Dievo 
moteriškoji dalis, nes anuomet Dievas buvo labiau moteriškas 
nei vyriškas. Tai jūs jam prilipdėte barzdą ir pavadinote Jis. Aš 
buvau jo geriausioji dalis. Simonas sako, jog aš nesiklaususi 
panorau pagimdyti pasaulį, aš, Sofija, dar vadinama, palauk, 
štai, Enoja. Atrodo, kad mano vyriškoji dalis nieko nenorėjo 
kurti, gal bijojo, o gal buvo impotentė, ir aš, nepajėgdama su 
juo susijungti, nutariau viena sukurti pasaulį, negalėjau tam 
atsispirti, gal iš meilės pertekliaus, tikrai, dievinu šitą sujauktą 
visatą. Todėl esu šito pasaulio siela. Taip sako Simonas. 

— Koks malonus. Jis visoms taip sako? 

— Kvaileli, ne, tik man vienai. Nes jis mane supranta geriau 
nei tu, nebando manęs sutraukti į savo susikurtą įvaizdį. Su- 
pranta, kad reikia man leisti gyventi savaip. Taigi Sofija ėmė 
kurti pasaulį. Ji susidūrė su pirmykšte materija, ganėtinai at- 
grasia, manau, nevartojusia dezodorantų, ir tai įvyko visiškai 
atsitiktinai, bet kaip tik ji, atrodo, sukūrė tą Deme... kaip rei- 
kia sakyti? 

— Gal kartais Demiurgą? 

— Teisingai, jį. Neprisimenu, ar tą Demiurgą padarė Sofija, 
ar jis jau buvo, bet ji jam pašnabždėjo: „Nagi, eikš, padarykim 
pasaulį, o paskui pasismaginsim“. Demiurgas, atrodo, buvo 
nevėkšla ir nemokėjo daryti pasaulio taip, kaip reikėtų, o net 
ir būtų neturėjęs to daryti, nes materija yra pikta ir jam nede- 
rėjo kišti prie jos nagų. Žodžiu, jis padarė tai, ką padarė, o 
Sofija liko viduje. Pasaulio kalinė. 

Lorenca kalbėjo ir gere, daug... Daugelis užmerktomis akimis 
svajingai lingavo salės viduryje, o Rikardas, kas minutę eidamas 
pro šalį, vis kažko pylė jai į stiklinę. Belbas bandė jam sutrukdyti 
sakydamas, kad Lorenca jau gana išgėrusi, tačiau Rikardas tik 
juokėsi ir purtė galvą, o ji piktinosi ir tvirtino, kad alkoholis jai 
kenkia mažiau nei Jakopui, nes ji yra už jį jaunesnė. 

— Okay, okay, - kalbėjo Belbas, - neklausyk senelio. Klau- 
syk Simono. Ką dar jis tau sakė? 

— Tai, kad esu pasaulio belaisvė, teisingiau, blogųjų angelų 
belaisvė... nes šioje istorijoje angelai yra blogi, padėję Demiur- 
gui sukurti visą tą netvarką... Blogieji angelai laiko mane pas 
save, neleidžia pabėgti ir verčia kentėti. Bet tarp žmonių ret- 
karčiais pasitaiko tokių, kurie mane atpažįsta. Kaip Simonas. 
Jis sako, kad jam tai jau nutikę prieš tūkstantį metų, tiesa, dar 
nepasakiau, kad Simonas yra nemirtingas. Žinotum, kiek jis 
yra matęs... 

— Aišku, aišku. Bet daugiau negerk. 

— Pšš... Kartą Simonas pasakė, jog esu buvusi prostitute Ty- 
ro viešnamyje, o vadinausi Helenė... 

— Taip tau sako tas ponas? Ir tu džiaugiesi. Leiskite pabu- 
čiuoti jums ranką, o mūsų mėšlinos visatos kekšyte... Koks 
džentelmenas. 

— Na, šiaip ar taip, šliundra buvo ta Helenė, ne aš. Be to, tais 
laikais prostitutėmis būdavo laisvos moterys, be įsipareigojimų, 
intelektualės, nenorinčios tūnoti namuose kaip namų šeiminin- 
kės. Pats puikiai Žinai, kad prostitutės buvo kurtizanės, laikiu- 
sios meno salonus. Šiandienos požiūriu tai būtų viešųjų ryšių 
atstovė. Ar vadintum šliundra viešųjų ryšių atstovę, tarsi ji būtų 
kokia mergšė, žadinanti sunkvežimių vairuotojų aistras? 

Priėjo Rikardas ir paėmė ją už rankos. 

— Eime pašokti, - tarė. 

Jie šoko salės viduryje, judėdami taip lyg sulėtintai muštų 
būgną. Retkarčiais Rikardas pritraukdavo ją prie savęs, val- 
dingai apkabindavo kaklą, ir ji jam pasiduodavo, užsimerkusi, 
švytinčiu veidu, atlošusi galvą, ant nugaros užkritusiais plau- 
kais. Belbas rūkė vieną cigaretę po kitos. 

Paskui Lorenca apsivijo rankomis Rikardo liemenį ir lėtai 
ėmė vesti jį, kol jie atsidūrė vos per žingsnį nuo Belbo. Šokda- 
ma paėmė jam iš rankų taurę. Kairiąja ranka apsikabinusi Ri- 
kardą, dešiniąja laikydama taurę, ji žvelgė į Jakopą drėgno- 
mis akimis, lyg verktų, bet šypsojosi... Ir kalbėjo. 

— Žinai, tai ne vienintelis kartas. 

— Koks ne vienintelis? — paklausė Belbas. 

— Kai jis sutinka Sofiją. Po daugelio amžių Simonas buvo 
Vilhelmas Postelis. 

— Laiškanešys'? 

— Idiotas. Renesanso išminčius, skaitęs hebrajų... 

— Hebrajiškai. 

— Koks skirtumas? Skaitė tuos tekstus taip, kaip vaikai skai- 
to „Peliuko Mikio“ žurnalą. Vienu prisėdimu. Taigi vienoje 

Venecijos ligoninėje jis sutinka seną neraštingą tarnaitę, savą- 
ją Joaną, pažvelgia į ją ir taria: „Supratau, štai naujasis Sofi- 
jos, Enojos įsikūnijimas, Didžioji Pasaulio Motina, nužengusi 
pas mus, kad išganytų pasaulį, kurio siela yra moteriškos ly- 
ties“. Ir Postelis išsiveda Joaną, visi jį laiko bepročiu, bet jam 
tai nė motais, jis ją garbina, nori išlaisvinti iš angelų nelaisvės, 
o kai ji miršta, jis visą valandą Žiūri į saulę, daug dienų nevalgo 
ir negeria, gyvena prisiminimais apie Joaną, kurios jau nebė- 
ra, nors atrodo, lyg ji niekur nebūtų išėjusi, nes ji visada čia, 
šiame pasaulyje, vis atgimstanti, kaip čia pasakius, persikūni- 
janti... Ar tavęs ši istorija negraudina? 

— Tiesiog plūstu ašaromis. Tau patinka būti Sofija? 

— Esu ja taip pat ir dėl tavęs, mylimas. Ar žinai, kad prieš 
susipažindamas su manimi ryšėjai siaubingus kaklaryšius, o ta- 
vo pečiai buvo nusėti pleiskanomis. 

Rikardas vėl apsikabino jos kaklą. 

— Ar galiu įsiterpti į pokalbį? — paklausė jis. 

— Tu tylėk ir šok. Esi tik mano gašlumo įnagis. 

— Man tinka. 

Belbas tęsė, tarsi jo nė nebūtų: 

— Taigi esi jo kekšė, jo feministė, viešųjų ryšių atstovė, O jis 
yra tavasis Simonas. 

— Mano vardas ne Simonas, — tarė Rikardas besipinančiu 
liežuviu. 

— Ne apie tave kalba, - atšovė Belbas. 

Jaučiausi nepatogiai. Paprastai pavydžiai saugantis savo jaus- 
mus, dabar jis kivirčijosi su mylimąja liudininko, dar daugiau, 
varžovo akivaizdoje. Bet iš pastarosios frazės supratau, jog ap- 
sinuogindamas kito akivaizdoje, kai tikrasis varžovas buvo vi- 
sai kitas asmuo, jis vieninteliu jam prieinamu būdu teigė Lo- 
rencą esant jo nuosavybę. 

Lorenca vis kalbėjo, iš kažko paėmusi dar vieną stiklinę: 

— Bet tik juokais. Juk aš myliu tave. 

— Džiaugiuosi, kad nepelniau tavo neapykantos. Klausyk, 
norėčiau eiti namo, mane ištiko gastrito priepuolis. Vis dar 
esu žemosios materijos belaisvis. Man Simonas nieko nežadė- 
jo. Ar eisi su manim? 

— Dar pabūkim. Juk taip gera. Ar tau nelinksma? Be to, dar 
neapžiūrėjau paveikslų. Matei, vieną Rikardas paskyrė man. 

— Kiek daug dalykų norėčiau tau paskirti, - tarė Rikardas. 

— Esi vulgarus. Atstok. Aš kalbuosi su Jakopu. Dėl Dievo, 
Jakopai, ar manai, kad tu gali Žaisti su savo draugais intelek- 
tualiuosius žaidimus, o aš - ne? Kas elgiasi su manimi kaip su 
Tyro kekše? Tu. 

— Galiu tai prisiekti. Aš. Aš stumiu tave į nusenusių ponų 
glėbį. 

— Jis net nebandė manęs apkabinti. Jis — ne satyras. Tave 
pykdo, kad jis nenori įvilioti manęs į lovą, o laiko savo intelek- 
tualiu partneriu. 

— Allumeuse.“ | 

— Štai to ir nederėjo sakyti. Rikardai, eime, paieškosim ko 
nors išgerti. 

— Ne, palauk, - tarė Belbas. — Turi man atsakyti, ar Žiūri į jį 
rimtai, noriu suprasti, ar neišprotėjai. Ir užteks gerti. Po vel- 
nių, pasakyk, ar Žiūri į jį rimtai!? 

— Mylimasis, juk tai tik žaidimas, mano ir jo. Šioje istorijoje 
visų gražiausia, kad Sofija, supratusi, kas yra, ir išsivadavusi iš 
angelų tironijos, tampa tyra... 

— Lioveisi nusidėti? 

— Prašau, apsigalvok, — tarė Rikardas, slapta bučiuodamas 
jai kaktą. 

— Priešingai, — atsakė ji Belbui, nė nežvilgtelėjusi į dailinin- 
ką. — Tai jau nėra nuodėmė, galime daryti ką tinkami, kad išsi- 
laisvintume iš kūno, pakilę virš gėrio ar blogio. 


* Moteris, kaitinanti vyrų aistras, bet neketinanti jų patenkinti. (Pranc.) 

Ji stumtelėjo Rikardą tolyn nuo savęs ir garsiai sušuko: 

— Aš esu Sofija ir, norėdama išsilaisvinti iš angelų, turiu pra- 
daryti... pradaryti... pa-da-ry-ti visas nuodėmes, net ir pačias 
maloniausias! 

Kiek svirduliuodama priėjo prie kampe sėdinčios juodai ap- 
sirengusios gailių akių ir blyškaus veido merginos, išsivedė ją į 
salės vidurį ir ėmė judėti kartu su ja, priglaudusi savo pilvą 
prie josios, nusvirusiomis prie šonų rankomis. 

— Galiu mylėti ir tave, — tarė. Ir pabučiavo į lūpas. 

Kiti apsupo jas pusračiu, susijaudinę. Kažkas kažką pasakė. 
Belbas atsisėdo, akmeniniu veidu žvelgdamas į sceną, lyg impre- 
sarijus, stebintis bandymus. Jį išpylė prakaitas, kairioji akis virpė- 
jo, ko niekada anksčiau neteko matyti. Staiga, kai Lorenca jau 
šoko penketą minučių, vis gašliau judėdama, jis pratrūko: 

— O dabar eikš. 

Lorenca sustojo, plačiai įrėmusi kojas, ištiesė priekin ran- 
kas ir sušuko: 

— Aš esu kekšė ar šventoji! 

— Tu esi kvaiša, — tarė Belbas pakildamas. Nuėjo tiesiai prie 
jos, sugriebė už riešo ir nutempė prie durų. 

— Sustok, — šaukė ji, — nemanyk, kad gali sau leisti... — ir 
pravirko, apkabinusi jo kaklą. - Mylimasis, aš esu tavo Sofija, 
nejau supykai dėl šito... 

Belbas švelniai apkabino ją per pečius, pabučiavo į smilki- 
nį, sutvarkė plaukus ir, pasisukęs į susirinkusius, tarė: 

— Atleiskit. Ji nepratusi tiek gerti. 

Išgirdau keletą pašaipų. Manau, jas išgirdo ir Belbas. Pažvelgė 
į mane nuo slenksčio ir padarė tai, kas, taip niekada ir nesupra- 
tau, buvo skirta man, kitiems ar jam pačiam. Padarė tai vogčio- 
mis, pusbalsiu, kai kiti jau nebesidomėjo nei juo, nei Lorenca. 

Nepaleisdamas Lorencos pečių, grįžtelėjo į salę ir tyliai iš- 
tarė, taip, lyg sakytų patį akivaizdžiausią dalyką: 

— Kakariekū. 


51 


Todėl, kai godotinas Čeruelonė Kabalistas tau ką nors sako, nema- 
nyk, jog jis tau sako lengvabūdiškus, vulgarius, banalius dalykus - jis 
byloja didžiąją paslaptį, didžiąją pranašystę... 

(Thomaso Garzoni „Il Teatro de vari e diversi cervelli mondani“, 


Venecija, Zanfretti, 1583, XX XVI pokalbis) 


Milane ir Paryžiuje rastos ikonografinės medžiagos nepaka- 
ko. Ponas Garamondas leido man keletui dienų nuvykti į Miun- 
cheną, į Deutsches Museum. 

Vakarus leidau Švabingo baruose, kitaip tariant, tose 
milžiniškose kriptose, kuriose groja senyvi ūsuoti ponai trum- 
pomis odinėmis kelnėmis, įsimylėjėliai šypsosi pro tirštą ga- 
ruojančios kiaulienos rūką, pakėlę litrinius alaus bokalus, vie- 
na pora prie kitos, o popietes — vartydamas reprodukcijų ka- 
talogus. Retkarčiais išeidavau iš archyvo pasivaikščioti po mu- 
ziejų, kuriame buvo atkurta viskas, kas išrasta Žmogaus: pa- 
spaudi mygtuką, ir naftos gręžinių dioramose pradeda suktis 
gaminti rūgštis ar sukelti grandininę reakciją — Žodžiu, ma- 
žiau vaiduokliškas ir visiškai nuspėjamas Conservatoire, apgy- 
ventas apsėstų mokinukių, besimokančių mylėti inžinierius. 

Deutsches Museum gali sužinoti viską apie darbą kasyklose: 
nulipi laiptais, ir patenki į kasyklą — su galerijomis, keltuvais 
žmonėms ir arkliams, tuneliais, kuriais šliaužia sulysę išnau- 
dojami vaikai (tikiuosi, vaškiniai). Gali eiti nesibaigiančiais 
tamsiais koridoriais, sustoti ties bedugniais šuliniais, šaltis per- 
smelkia tau kaulus ir beveik pajunti sprogstamojo dujų ir oro 
mišinio kvapą. Mastelis vienas su vienu. 

Kai praradęs viltį vėl išvysti dienos šviesą slampinėjau šoni- 
ne galerija, prie bedugnės krašto netikėtai pamačiau Žmogų, 

kuris man pasirodė pažįstamas. Jo raukšlėtą pilką veidą, bal- 
tus plaukus, apuoko žvilgsnį jau buvau kažkur regėjęs, tik jau- 
čiau, kad drabužiai būtų turėję būti kiti, lyg tas veidas priklau- 
sytų kažkokiai uniformai, tarsi po ilgo nesimatymo būtum su- 
tikęs civiliškai apsirengusį kunigą ar kapuciną be barzdos. Jis 
irgi nužvelgė mane, taip pat dvejodamas. Kaip paprastai to- 
kiais atvejais, po vogčiomis mestų žvilgsnių dvikovos jis pir- 
mas ėmėsi iniciatyvos ir pasisveikino itališkai. Staiga išvydau 
jį tokį, kokį buvau įpratęs matyti: su ilgu gelsvu surdutu. Tai 
buvo ponas Salonas. „A. Salonas — taksidermininkas.“ Jo la- 
boratorija buvo už kelerių durų nuo manojo biuro, tame pa- 
čiame buvusio fabriko koridoriuje, kur dėjausi esąs kultūros 
Marlou. Kartais sutikdavau jį laiptinėje ir mes pasisveikinda- 
vom galvos linktelėjimu. 

— Įdomu, - tarė tiesdamas man ranką, - jau kuris laikas gy- 
vename greta, o susipažįstame tik dabar, čia, žemės gelmėse, 
už tūkstančio kilometrų. 

Persimetėme keliomis bereikšmėmis frazėmis. Man pasiro- 
dė, jog jis puikiausiai žino, ką aš veikiu, o tai jau buvo daug, 
nes nė aš pats to nežinojau. 

— Kokie vėjai jus atpūtė į technikos muziejų? Atrodo, lei- 
dykloje užsiimate dvasingesniais dalykais. 

— Iš kur jūs žinote? 

— Na, —- atsainiai mostelėjo, — žmonės kalba, o pas mane 
ateina daug lankytojų... 

— Kokie gi žmonės lankosi pas iškamšų meistrą, atsiprašau, 
taksidermininką ? 

— Įvairūs. Jūs, kaip ir daugelis kitų, manote, kad tai nėra 
įprastas amatas. Tačiau klientų nestokoju, visokiausio plauko. 
Muziejai, privatūs kolekcininkai. 

— Retai kuriuose namuose matau gyvūnų iškamšas, - tariau. 

- Taip? Nelygu, kokiuose namuose lankotės... Arba kokiuose 
rūsiuose. 

— Iškamšos laikomos rūsiuose? 

— Kai kas taip daro. Ne kiekviena jų skirta saulės šviesai. 
Arba mėnulio. Tokiais klientais nepasitikiu, supraskite, toks 
darbas... Nepasitikiu požemiais. 

— Todėl jais ir vaikštinėjate? 

— Tikrinu. Nepasitikiu požemiais, tačiau norėčiau juos su- 
prasti. O galimybių ne tiek jau daug. Sakysit, Romos katakom- 
bos. Ten nėra jokios paslapties, jose pilna turistų ir viską pri- 
žiūri bažnyčia. Paryžiuje yra kanalizacijos tuneliai... Buvote? 
Juos galima apžiūrėti pirmadieniais, trečiadieniais ir paskuti- 
nį kiekvieno mėnesio šeštadienį, įėjimas ties Almos tiltų. Irgi 
turistų išminti keliai. Aišku, ir Paryžiuje yra katakombų bei 
požemių, ką kalbėti apie metro. Ar teko būti prie Lafayette 
gatvės 145 numeriu pažymėto namo? 

— Prisipažinsiu, neteko. 

— Jis kiek nuošaliau, tarp Rytų ir Šiaurės stočių. Iš pirmo 
žvilgsnio — niekuo neišsiskiriantis statinys. Geriau įsižiūrėjęs 
supranti, kad iš pažiūros medinės durys yra metalinės, dažy- 
tos, o pro langus matyti niekada negyvenami kambariai. Jokių 
šviesų. Žmonės eina pro šalį ir nieko nežino. 

— Nežino ko? 

— Kad namas yra apgaulė, kad tai - tik fasadas, apvalkalas be 
stogo ir vidaus. Tuščias. Traukos vamzdžio anga, pro kurią vėdi- 
nami geležinkelio požemiai ir išeina garai. Tai supratęs pasijunti 
lyg prie pragaro vartų. Jei pajėgtum atsidurti kitapus sienos — tau 
atsivertų požeminis Paryžius. Ilgas valandas stovėdavau ties to- 
mis durimis, dengiančiomis įėjimą į stotį, iš kurios išvykstama į 
kelionę po žemės gelmes. Kaip manote, kam jį pastatė? 

— Juk sakėt, vėdinti metro. 

— Būtų užtekę paprasčiausių traukos angų. Todėl prie tų vartų 
į požemius man kilo įtarimas. Suprantate? 

Kalbėdamas apie tamsybes, jis visas tarytum nušvito. Pa- 
klausiau, kodėl požemiai jam kelia tokį įtarimą. 

— Todėl, kad jei yra Pasaulio Viešpačiai, jie gali būti tik po 
žeme, visi tai žino, bet tik nedaugelis drįsta kalbėti. Gal vienin- 
telis, išdrįsęs prabilti, buvo Sent Ivas d'Alvėdra. Pažįstate jį? 

Matyt, kažkuris iš velniavos meistrų jį buvo minėjęs, bet pri- 
siminiau labai miglotai. 

— Jis yra tas, kuris mums pasakė apie Agartą, požeminę Pa- 
saulio Karaliaus būstinę, slaptąjį Sinarchijos centrą, - paaiški- 
no Salonas. — Jis nebijojo, jautėsi saugus. Tačiau visi, viešai 
bandę juo sekti, buvo pašalinti, nes per daug žinojo. 

Patraukėme tuneliais tolyn, o ponas Salonas išsiblaškęs žval- 
gėsi aplink, į naujas kelių atšakas, į šulinių angas, tarytum prie- 
temoje ieškotų savųjų įtarimų patvirtinimo, ir kalbėjo toliau. 

— Ar niekada nesvarstėt, kodėl praėjusiame šimtmetyje vi- 
sose didžiosiose metropolijose suskubta statyti metro? 

— Siekiant išspręsti susisiekimo problemas? 

— Kai dar nebuvo automobilių, tik ekipažai? Iš tokio protin- 
go žmogaus kaip jūs tikėjausi subtilesnio paaiškinimo! 

— Jūs jį žinote? 

— Galbūt, - ištarė ponas Salonas, o jo mintys, atrodė, sklan- 
dė kažkur kitur. Tai buvo tik būdas nutraukti pokalbį. Netru- 
kus jis suskubo eiti. Paspaudęs man ranką dar akimirką stab- 
telėjo lyg ką prisiminęs: 

— Beje, tas pulkininkas... jo vardas... na tas, kuris prieš daug 
metų lankėsi „Garamond“ leidykloje norėdamas papasakoti 
apie tamplierių lobį? Nieko daugiau apie jį nesužinojote? 

Mane pribloškė toks brutalus ir įžūlus puikavimasis Žinio- 
mis, kurias laikiau konfidencialiomis ir jau nugrimzdusiomis 
užmarštin. Norėjau paklausti, iš kur jis Žino, tačiau išsigan- 
dau. Tik abejingai mečiau: 

— O, tai sena istorija, buvau ją visai užmiršęs. Beje, o kodėl 
jūs pasakėte „beje“? 

— Aš pasakiau „beje“? A, taip, atrodo, jis kažką rado 
požemiuose... 

— Iš kur jūs žinote? 

— Nieko nežinau. Neprisimenu, kas man apie tai pasakojo. 
Gal kuris nors klientas. Vos tik kas prabyla apie požemius — 
tuoj susidomiu. Senatvės manija. Likite sveikas. 

Ir jis nutolo, o aš likau mąstyti apie šio susitikimo prasmę. 

Himalajų dalyse, tarp dvidešimt dviejų šventyklų, simbolizuojančių 
dvidešimt dvi Hermio paslaptis ir dvidešimt du kai kurių šventųjų 
abėcėlių rašmenis, Agarta yra mistiškasis, nesurandamas Nulis... Mil- 
žiniška šachmatų lenta, nusidriekusi po žeme, po beveik visais Že- 
mės rutulio regionais. 

(Saint-Yves d'Alveydre „Mission de PInde en Europe“, Paryžius, 
Calmann Lėvy, 1886, p. 54 ir 65) 


Grįžęs viską papasakojau Belbui su Diotaleviu. Ėmėme kurti 
įvairias hipotezes. Ekscentrikas ir plepys Salonas, besimėgau- 
jantis paslaptimis, pažinojo Ardentį — štai ir viskas. Arba Sa- 
lonas žinojo apie Ardenčio dingimą ir dirbo tiems, kurie dėl 
to dingimo kalti. Dar viena hipotezė — Salonas buvo policijos 
informatorius... 

Paskui sutikome kitų velniavos meistrų, ir Salonas susimai- 
še su panašiais į save. 

Po kelių dienų leidykloje apsilankė Aljė, pasiruošęs pako- 
mentuoti kai kuriuos Belbo jam duotus rankraščius. Vertino 
juos tiksliai, griežtai, atlaidžiai. Aljė buvo gudrus, greitai per- 
prato dvigubą „Garamond“ ir „Manuzio“ leidyklų Žaidimą, 
todėl nebeslėpėme nuo jo tiesos. Jis, atrodo, suprato ir patei- 
sino. Keliomis taikliomis pastabomis sumaldavo tekstą į mil- 

tus, po to su mandagiu cinizmu tardavo, jog „Manuzio“ lei- 
dyklai šis būtų visai tinkamas. 

Paklausiau, ką jis galėtų pasakyti apie Agartą ir Sent Ivą 
d'Alvėdrą. 

— Sent Ivas d'Alvėdra... - pakartojo. - Keistas žmogus, nuo 
pat jaunų dienų susijęs su Fabre d'Olivė sekėjais. Buvo tik Vi- 
daus reikalų ministerijos darbuotojas, tačiau labai ambicin- 
gas... Tiesa, nepritarėme jo santuokai su Marija Viktorija... — 
Aljė neatsispyrė pagundai pereiti prie pasakojimo pirmuoju 
asmeniu. Jis gaivino prisiminimus. 

— Kas toji Marija Viktorija? Dievinu paskalas, — tarė Belbas. 

— Marija Viktorija de Riznič, nuostabaus grožio moteris, 
kai dar buvo imperatorienės Eugenijos patikėtinė. Bet kai su- 
tiko Sent Ivą, jau buvo perkopusi penkias dešimtis. O jam su- 
kako trisdešimt. Jai, aišku, mezaljansas. Norėdama gauti jam 
titulą, ji supirko, jau neprisimenu kur, žemes, priklausiusias 
tokiems markizams d'Alvėdroms. Taip mūsų begėdiškas vei- 
kėjas pasipuošė šiuo titulu, o Paryžiuje pradėjo dainuoti kup- 
letus apie gigolo*. Galėdamas gyventi iš rentos, jis atsidėjo 
savo svajonei — užsispyrė rasti politinę formulę, kuri padėtų 
sukurti darnesnę visuomenę. Sinarchija kaip anarchijos prie- 
šingybė. Europos visuomenė, valdoma trijų tarybų, atstovau- 
jančių ekonominei galiai, teismams ir dvasinei galiai, taigi baž- 
nyčiai ir mokslui. Apsišvietusi oligarchija be klasių kovos. Bū- 
ta ir blogesnių sumanymų. 

— O Agarta? 

— Jis teigė, jog vieną dieną jį aplankęs paslaptingas afganas, 
kažkoks Hadži Šarifas, nors jis negalėjo būti afganas, nes vardas 
akivaizdžiai albaniškas... Taigi jis jam atskleidęs Pasaulio Kara- 
liaus būstinės —- Agartos, Nesurandamosios - paslaptį, nors pats 
Sent Ivas niekada nevartojęs šio termino, tai vėliau padarė kiti. 


* Gigolo - moters išlaikomas meilužis (pranc.). 

— Kur tai parašyta? 

— Knygoje „Mission de U'Inde en Europe“. Kūrinys turėjęs 
didelę įtaką šiuolaikinei politinei minčiai. Agartoje yra pože- 
miniai miestai, o po jais, einant žemės centro link, yra penki 
tūkstančiai pundit, kurie ją valdo. Akivaizdu, kad skaičius penki 
tūkstančiai susijęs su hermetinėmis vedų kalbos šaknimis. Kiek- 
viena iš tų šaknų yra magiška hierograma, susieta su viena dan- 
giškąja galia ir viena pragariškosios galios bausme. Centrinį 
Agartos kupolą nušviečia tarytum veidrodžiai, leidžiantys švie- 
sai sklisti tik enharmonine spalvų gama, o mūsų fizikos trak- 
tatuose aprašomas saulės spektras tėra diatoninis jos atspin- 
dys. Agartos išminčiai mokosi visų šventųjų kalbų, kad išmok- 
tų visuotinę kalbą Vatantą. Kai panyra į labai gilias proble- 
mas, jie pakyla nuo žemės ir sklendžia į viršų..Jei ordino bro- 
liai jų nesulaikytų, atsitrenkę į kupolą nusisuktų sprandus. Jie 
rengia audras, nukreipia ciklines interpolinių ir intertropinių 
fluidų sroves bei interferencines atšakas įvairiose Žemės ilgu- 
mose ir platumose. Jie selekcionuoja rūšis ir yra sukūrę ma- 
žus nuostabių psichinių dorybių kupinus gyvūnus vėžlio kiau- 
tu, ant kurio yra geltonas kryžius, o kiekvienoje galūnėje - po 
akį ir burną. Daugiakojai gyvūnai, galintys judėti visomis kryp- 
timis. Matyt, sunaikinus ordiną Agartoje pasislėpė tamplie- 
riai, ji yra ta vieta, iš kurios jie stebi pasaulį. Pasakoti toliau? 

— Bet... jis kalbėjo rimtai? — paklausiau. 

— Manau, jis šia istorija aklai tikėjo. Iš pradžių jį laikėme 
fanatiku, vėliau supratome, jog jis kalbėjo apie okultinę isto- 
rijos pusę, gal perdėm svajingai. Juk sakoma, kadistorija kru- 
vina ir beprasmė mįslė? Ne, turi būti koks nors projektas. Rei- 
kalingas Protas. Todėl išmintingi žmonės ištisus amžius galvo- 
jo apie Pasaulio Viešpačius arba Pasaulio Karalių, gal ne kaip 
fizinius asmenis, o regulą, bendrąją regulą, laikiną, momenti- 
nį Amžinojo siekio įsikūnijimą. Kažką, su kuo neabejotinai 
palaikė ryšį didieji išnykę bažnytiniai ir riterių ordinai. 

— Jūs tuo tikite? — paklausė Belbas. 
— Už jį daug išmintingesni žmonės ieško Nepažįstamų Vy- 
resniųjų. 


— Ir randa? 

Aljė geraširdiškai nusijuokė. 

— Kas būtų tie Nepažįstami Vyresnieji, jei kiekvienas galėtų 
juos rasti? Ponai, prie darbo. Dar liko vienas rankraštis, kaip 
tik apie slaptąsias draugijas. 

— Vertas dėmesio? — paklausė Belbas. 

— Nesunku įsivaizduoti. Bet „Manuzio“ leidyklai tiktų. 

Negalėdama atvirai valdyti įvykių žemėje, nes vyriausybės tam pasi- 
priešintų, ši paslaptinga sąjunga tegali veikti per slaptąsias draugi- 
jas... Tos slaptosios draugijos, steigiamos palaipsniui, pagal poreikį 
padalytos į aiškias ir iš pažiūros priešingas grupes, skelbiančias pa- 
čias prieštaringiausias pažiūras, kad nepriklausomai ir patikimai ga- 
lėtų valdyti visas religines, politines, ekonomines ir literatūrines par- 
tijas, O visos jos susijusios su nežinomu centru, iš kurio gauna ben- 
drą veiklos kryptį ir kuriame slypi galinga spyruoklė, nematomai 
veikianti visas šios žemės valdžias. 


(J. M. Hoene-Wronski, cit. iš P. Sėdir „Histoire et doctrine des Ro- 


se-Croix“, Ruanas, 1932) 


Vieną dieną pamačiau poną Saloną, stovintį dirbtuvės tarp- 
duryje. Staiga nei iš šio, nei iš to pagalvojau, kad tuoj išgirsiu jį 
sakant eilėraštį apie apuoką. Pasisveikino lyg senas draugas ir 
paklausė, kaip sekasi. Mostelėjau ranka, nusišypsojau ir nu- 


skubėjau toliau. 

Vėl užplūdo mintys apie Agartą. Kaip sakė Aljė, Sent Ivo idė- 
jos galėjo žavėti velniavos meistrus, tačiau nekėlė nerimo. Ten, 
Miunchene, Salono kalboje ir veide pastebėjau nerimo šešėlį. 

Nutariau eiti į biblioteką ir susirasti „Mission del Inde en 
Europe“. Prie katalogų ir užsakymų stalo buvo įprastinė spūs- 
tis. Prasibrovęs iki reikiamo stalčiuko radau nuorodas, užpil- 
džiau lapelį ir padaviau jį bibliotekos tarnautojui. Šis pareiš- 
kė, kad knyga paimta, ir, kaip bibliotekose įprasta, atrodė tuo 
patenkintas. Tą pat akimirką išgirdau už nugaros balsą: 

Atsisukau. Tai buvo komisaras de Andželis. 

Atpažinau jį, O jis atpažino mane, sakyčiau, pernelyg grei- 
tai. Mes susitikome tokiomis aplinkybėmis, kurios man buvo 
išimtinės, o jam — tik eilinė apklausa. Be to, Ardenčio istorijos 
laikais buvau su barzdele ir ilgesniais plaukais. Stebėtinas pa- 
stabumas. 

Gal jis mane sekė nuo pat grįžimo? O gal buvo geras fizio- 
nomistas, juk policininkai privalo ugdytis pastabumą, įsidė- 
mėti veidus, vardus... 

— Ponas Kazaubonas! Skaitome tas pačias knygas?! 

Ištiesiau jam ranką: 

— Jau senokai esu daktaras, baigiau universitetą. Gal daly- 
vausiu konkurse dirbti policijoje, kaip man patarėte tą rytą. 
Tuomet galėsiu pirmas skaityti knygas. 

— Tereikia pirmam ateiti, — tarė jis. - Dabar knyga jau grą- 
žinta, galėsite ją pasiimti vėliau. Leiskite pakviesti jus kavos. 

Kvietimas mane sutrikdė, bet negalėjau atsisakyti. Nuėjo- 
me į gretimą barą. Jis paklausė, kodėl domiuosi Indijos misi- 
ja, man knietėjo paklausti, kodėl jis pats ja domisi, bet nu- 
sprendžiau pirma sutvirtinti užnugarį. Atsakiau, kad laisvalai- 
kiu tebestudijuoju tamplierius, o tamplieriai, pasak fon Ešen- 
bacho, paliko Europą ir apsistojo Indijoje, kai kieno nuomo- 
ne, Agartos karalystėje. Dabar atėjo jo eilė atsiskleisti. 

— Bet kodėl jus tai domina? — paklausiau. 

— O, žinote, nuo tada, kai pasiūlėte man tą knygą apie tam- 
plierius, pradėjau šviestis šia tema, — atsakė. — Sakote, nuo 
tamplierių iki Agartos — vienas žingsnis... - nutilo, paskui pri- 
dūrė: — Juokauju. Tą knygą skaičiau visai dėl kitos priežasties. 
Nes... — sudvejojo. — Žodžiu, kai esu ne tarnyboje, lankausi 
bibliotekose. Kad netapčiau tik policijos įnagiu ar automatu. 
Bet papasakokite apie save. 

Išdėsčiau savo trumpą biografiją iki pat nuostabiosios me- 
talų istorijos. 

Jis paklausė: 

— Ar toje leidykloje, taip pat ir toje, kur greta, neleidžiate 
knygų apie paslaptinguosius mokslus? 

Iš kur jis sužinojo apie „Manuzio“? Surinko žinias anksčiau, 
kai stebėjo Belbą? Ar vis dar seka Ardenčio pėdomis? 

— Kadangi į „Garamond“ leidyklos duris beldžiasi daug pa- 
našių į pulkininką Ardentį ir ponas Garamondas juos perme- 
ta į „Manuzio“ glėbį, - nuspręsta išplėsti veiklą, — tariau. — 
Tikrai naudinga. Jei ieškote tokių tipų kaip senasis pulkinin- 
kas, ten jų rasite pulkus. 

— Taip, bet Ardentis pradingo. Tikiuosi, tie kiti - ne. 

— Dar ne, ir galiu tik pridurti „deja“. Bet, komisare, paten- 
kinkit mano smalsumą. Jūsų darbe, manau, dingusių ar miru- 
sių žmonių pasitaiko kiekvieną dieną. Visiems jiems skiriate 
tiek... daug laiko? 

Jis linksmai pažvelgė į mane. 

— Kodėl manote, kad vis dar skiriu laiko pulkininkui Arden- 
čiui? 

Ką gi, jis įsitraukė į Žaidimą ir atmušė smūgį. Dabar jam 
teks atskleisti kortas, o man sukaupti drąsą ir pažvelgti į jas. 
Neturėjau ko prarasti. 

— Komisare, - tariau, - jūs žinote viską apie „Garamond“ ir 
„Manuzio“ leidyklas, skaitote knygas apie Agartą... 

— Argi Ardentis tuomet jums kalbėjo apie Agartą? 

Ir vėl taiklus smūgis. Tikrai, Ardentis, kiek atsimenu, minė- 
jo Agartą. Išsisukau. 

— Ne, bet, prisiminkite, jo istorija buvo apie tamplierius. 

— Teisybė, - tarė. Ir pridūrė: - Nemanykite, kad mes tiriame 
tik vieną bylą tol, kol išaiškiname. Taip būna tik televizijoje. 
Policininko darbas panašus į stomatologo: ateina pacientas, 
pragręži jam dantį, įdedi vaistų, jis grįžta po dviejų savaičių, o 
tuo laiku apžiūri dar šimtą pacientų. Tokia byla kaip pulkinin- 
ko gali dešimt metų gulėti archyve, tik staiga, nagrinėjant kitą 
bylą, apklausiant kokį nors tipą, išnyra kokia nors smulkme- 
na, trakšt, trumpasis jungimas smegeninėje ir kurį laiką vėl 
galvoji apie ją... Kol įvyksta dar vienas trumpasis jungimas ar- 
ba nieko daugiau neįvyksta, ir tiek Žinių. 

— Koks gi atradimas dabar sukėlė trumpąjį jungimą? 

— Ar nemanote, kad jūsų klausimas įžūlus? Bet, patikėkite, 
nėra jokių paslapčių. Pulkininkas prisimintas visai atsitiktinai, 
sekėme vieną tipą dėl visai kitų priežasčių ir pamatėme jį lan- 
kantis „Picatrix“ klube, neabejoju, kad esate apie jį girdėjęs... 

— Ne, žinau tokį žurnalą, bet ne draugiją. Kas jie? 

— Ramūs žmonės, gal truputį egzaltuoti. Prisiminiau, kad 
ten lankydavosi ir Ardentis — policininkas vertas tiek, kiek net 
ir po dešimties metų sugeba prisiminti, kur girdėjo vardus ir 
matė veidus. Tada ir pagalvojau, kas gi vyksta „Garamond“ 
leidykloje. Štai ir viskas. | 

— O kaip „Picatrix“ klubas siejasi su politikos skyriumi? 

— Gal jūsų landumas - švarios sąžinės požymis, bet atrodote 
nepaprastai smalsus. 

— Juk tai jūs mane pakvietėt kavos. 

— Tikrai, ir abudu esame ne tarnyboje. Žinote, tam tikru 
požiūriu šiame pasaulyje viskas susiję. 

„Puikus hermetinės filosofijos teiginys“, — pagalvojau. Jis 
tuoj pat pridūrė: 

— Tuo nenorėjau pasakyti, kad jie susiję su politika, nors... 
Kadaise ieškojome Raudonųjų brigadų narių užimtuosiuose 
namuose, 0 Juodųjų brigadų narių — kovos menų klubuose, 
bet šiandien viskas gali būti priešingai. Gyvename keistame 
pasaulyje. Patikėkit, prieš dešimt metų mano darbas buvo daug 
lengvesnis. Šiandien net ideologijoms trūksta tikėjimo. Kar- 
tais norėčiau pereiti į kovos su narkotikais skyrių. Tas, kuris 
prekiauja heroinu, prekiauja heroinu - ir viskas. Esi susijęs su 
nekintamomis vertybėmis. 

Jis kurį laiką tylėjo, manau, dvejojo. Po to išsitraukė 1š kiše- 
nės knygelę, panašią į maldaknygę. 

— Klausykite, Kazaubonai, jūsų darbas suveda jus su keis- 
tais žmonėmis, ateinate į biblioteką ieškoti dar keistesnių kny- 
gų. Padėkite man. Ką žinote apie sinarchiją? 

— Dabar jūs stumiate mane į nepatogią padėtį. Beveik nie- 
ko. Girdėjau kalbant apie ją kartu su Sent Ivu, tik tiek. 

— O kas apie ją kalbama? 

— Jei kas nors kur nors ir kalba apie ją, manęs tai nepasie- 
kia. Tiesą sakant, man tai kvepia fašizmu. 

— Išties daugelį tų teiginių perėmė „Action Française“. Jei 
tai būtų viskas - nebūtų problemų. Sutinku kalbančiųjų apie 
sinarchiją grupę ir jau Žinau jų spalvą. Bet kiek įsigilinęs į Šį 
klausimą sužinau, kad apie 1929 metus kažkoks Vivianas Po- 
stelis diu Masas ir Žanas Kanudas įkuria grupę „Polaris“, ku- 
rios įkvėpimo šaltinis yra mitas apie Pasaulio Karalių, o vėliau 
pasiūlo sinarchinį projektą: visuomeninis darbas prieš kapita- 
listinį pelną, klasių kovos naikinimas per kooperacinius judė- 
jimus... Tai panašu į fabianiškąjį socializmą, personalistinį ir 
bendruomeninį judėjimą. Iš tiesų ir „Polaris“, ir airių fabia- 
nistai kaltinami kaip žydų vadovaujamo sinarchinio sąmokslo 
emisarai. O kas meta šiuos kaltinimus? Žurnalas „Revue in- 
ternationale de sociétés secrètes“, rašęs apie žydų —- masonų — 
bolševikų sąmokslą. Daugelis žurnalo bendradarbių susiję su 

dar slaptesne dešiniųjų separatistų draugija „Sapinière“. Jie 
teigia, kad visos politinės revoliucinės organizacijos tėra vel- 
niško sąmokslo, kurį rezga okultinė draugija, fasadas. Gerai, 
pasakysite jūs, mes suklydome, Sent Ivas galų gale įkvėpė re- 
formistų grupes, dešiniesiems visi yra vienodi, jiems visi atro- 
do turintys demo-pluto-social-žydiškas šaknis. Taip darydavo 
ir Musolinis. Bet kodėl čia kaltinama okultinių draugijų do- 
minavimu? Mano žiniomis, nors žinau nedaug, reikia tik nu- 
eiti į „Picatrix“, ir pamatysit, kad tiems žmonėms darbininkų 
judėjimas rūpi visų mažiausiai. 

— Ir aš taip manau, o Sokratai. Taigi? 

— Dėkoju už Sokratą, o dabar - visų gražiausia. Kuo dau- 
giau apie tai skaitau, tuo labiau painiojuos. Penktojo dešimt- 
mečio pradžioje atsiranda įvairių sinąrchinėmis vadinamų gru- 
pių, kurios kalba apie naująją Europos tvarką, kuriai vado- 
vautų virš visų partijų iškilę išminčiai. Kur tos grupės susitiki- 
nėja? Viši kolaborantų aplinkoje. Taigi, tarsite jūs, mes ir vėl 
suklydome, sinarchija yra dešinėje. Neskubėkite. Po viso to, 
ką perskaičiau, suprantu, kad visi sutinka tik dėl vieno: sinar- 
chija egzistuoja ir slapta valdo pasaulį. Bet čia yra vienas „bet“... 

— Bet? 

— Bet 1937 metų sausio dvidešimt ketvirtąją „Organisation 
secrète d'action rėvolutionaire et nationale“, plačiau žinoma 
kaip „Cagoule“, kurią finansuoja Musolinis, nužudo masoną 
ir martinistą (nežinau, ką reiškia martinistas, gal vienos iš sektų 
narys) Dmitrijų Navašiną, Liaudies fronto patarėją ekonomi- 
kai, buvusį vieno Maskvos bankų direktorių. Tuomet kalbėta, 
jog organizacija veikė slaptosios sinarchijos įsakymu, o Nava- 
šinas nužudytas todėl, kad atskleidė paslaptis. Viename 1š vo- 
kiečių okupacijos metais išleistų dokumentų skelbiamas Im- 
perijos sinarchinis paktas, kuris padeda sutriuškinti prancū- 
zus, O pats paktas yra lotyniško tipo portugališkasis fašizmo 
pasireiškimas. Vėliau paaiškėjo, jog šį paktą parašė Masas ir 

Kanudas, o jame skelbiamas mintis jie jau buvo visur išplatinę 
ir pagarsinę. Taigi nieko slapto. Bet kažkoks Husonas 1946 
metais paskelbia revoliucinį sinarchinį kairiųjų paktą, kur šios 
mintys pristatomos kaip slaptos, dar daugiau, pačios slapčiau- 
sios. Visa tai pasirodo leidiniu „Synarchie, panorama de 25 
années d'activitė occulte“ , o pasirašo... palaukit, tuoj surasiu, 
štai, Žofrua de Šarnė. 

— Kuo toliau, tuo gražiau, - tariau, - de Šarnė buvo didžiojo 
tamplierių magistro Molė bendražygis. Jie kartu sudegė ant 
laužo. O čia turime neotamplierių, puolantį sinarchiją iš deši- 
nės. Bet sinarchija atsiranda Agartoje, kur rado prieglobstį 
tamplieriai! 

— O ką aš sakiau? Matote, jūs man duodate dar vieną pėd- 
saką. Deja, jis kelia dar didesnę sumaištį. Taigi dešinieji pa- 
skelbia socialistinį ir slaptą Imperijos sinarchinį paktą, nors 
jis niekada nebuvo slaptas, nes, kaip matote, tą patį slaptą si- 
narchinį paktą skelbia ir kairieji. O štai ir nauja interpretacija: 
sinarchija yra jėzuitų sąmokslas, skirtas sugriauti Trečiajai res- 
publikai. Tokią tezę pateikė kairysis Rodžeris Menevė. Kad 
ramiai miegočiau, rastose knygose perskaitau, jog 1943 me- 
tais kai kuriuose kariniuose, Peteno šalininkų, bet antivokiš- 
kuose Viši sluoksniuose platinti dokumentai, kurie rodo si- 
narchiją buvus nacių sąmokslą: Hitleris - masonų paveiktas 
rozenkreiceris, o masonai, kaip matote, pereina nuo žydiško- 
bolševikinio prie vokiško-imperialistinio sąmokslo. 

— Taigi viskas gerai. 

— Kurgi ne. Dar vienas atradimas. Sinarchija — tarptautinis 
technokratų sąmokslas. Taip 1960 metais teigė toks Vilema- 
restas savo kūrinyje „Le 14° complot du 13 mai“. Technosinar- 
chinis sąmokslas siekia destabilizuoti vyriausybes, todėl kurs- 
to karus, remia ir skatina valstybės perversmus, iš vidaus skal- 
do politines partijas ir kaitina jų vidaus kovas... Atpažįstate 
tuos sinarchistus? 

— Viešpatie, juk tai IDV, Imperialistinė daugianacionalinė 
valstybė, prieš kelerius metus apie ją kalbėjo Raudonosios bri- 
gados... 

— Pataikėte į dešimtuką! Ką daro komisaras de Andželis, 
radęs kokią nors nuorodą į sinarchiją? Klausimas daktarui Ka- 
zaubonui, kuris viską išmano apie tamplierius. 

— Atsakau: galvoja apie visame pasaulyje paplitusią slaptą 
draugiją, kuri skleidžia gandus, jog egzistuoja pasaulinis są- 
mokslas. 

— Jūs juokaujate, o aš... 

— Nejuokauju. Ateikite paskaityti į „Manuzio“ atnešamų ran- 
kraščių. Bet jei norite paprastesnės interpretacijos, tai prime- 
na mikčiaus pasakojimą, kad jo nepriėmė į radijo pranešėjus, 
nes nebuvo partijos narys. Visada reikia rasti kaltus dėl savo 
nesėkmių; diktatūros, norėdamos suvienyti savo šalininkus, bū- 
tinai iškelia išorės priešą. Kaip sakydavo vienas žmogus, kiek- 
viena sudėtinga problema turi vieną paprastą sprendimą, ku- 
ris yra klaidingas. 

— O traukinyje radęs bombą, įvyniotą į atsišaukimą, kuria- 
me rašoma apie sinarchiją, turiu pasitenkinti mintimi, jog tai 
yra paprastas sudėtingos problemos sprendimas? 

— Kodėl? Traukiniuose esate radęs bombų, kurios... Ne, atsi- 
prašau. Tai tikrai ne mano reikalas. Kodėl man tai pasakojate? 

— Tikėjausi, kad žinote daugiau už mane. Gal man palengvė- 
ja, kai matau, jog ir jums sunku susigaudyti. Skundžiatės, kad 
jums tenka skaityti per daug bepročių rašliavos, ir manote, kad 
veltui gaištate laiką. Aš - ne, man jūsų bepročių tekstai - sakau 
jūsų, turėdamas galvoje normalius žmones — be galo svarbūs. 
Bepročio rašinys kartais gali man paaiškinti, kaip mąsto tas, ku- 
ris padeda traukinyje bombą. O gal bijote tapti policijos šnipu ? 

— Ne, prisiekiu garbe. Be to, minčių ieškojimas kartoteko- 
se yra mano amatas. Radęs tinkamą žinutę, būtinai jus prisi- 
minsiu. 

Jau stodamasis metė paskutinį klausimą: 

— O tarp tų rankraščių... neaptikote nuorodos į „Tres“? 

— Kas tai? 

— Nežinau. Gal kokia draugija ar panašiai, nė nežinau, ar ji 
tikrai egzistuoja. Girdėjau ją minint, o dabar prisiminiau ry- 
šium su bepročiais. Linkėjimai jūsų draugui Belbui. Pasakyki- 
te jam, kad neseku jūsų. Tiesiog mano darbas yra bjaurus, ir, 
nelaimei, jis man patinka. 


Grįždamas namo svarsčiau, kas iš mūsų susitikimo turėjo dau- 
giau naudos. Jis man papasakojo krūvą dalykų, aš - nieko. Jei 
būčiau įtarus, būčiau galėjęs pamanyti, kad gal jis ką iš manęs 
išpešė man to nesuvokiant. Bet būdami įtarūs tampame sinar- 
chinio sąmokslo psichozės aukomis. 

Kai papasakojau savo nuotykį Lijai, ši tarė: 

— Manau, jis buvo nuoširdus. Tikrai norėjo išsikalbėti. Gal 
manai, kad nuovadoje kas nors klausytų jo svarstymų, ar Žanas 
Kanudas buvo dešinysis ar kairysis? Jis tik norėjo suvokti, ar 
jis ko nesupranta, ar istorija išties tokia sudėtinga. O tu ne- 
gebėjai jam duoti vienintelio teisingo atsakymo. 

— O toks yra? 

— Aišku. Kad nėra ko suprasti. Kad sinarchija yra Dievas. 

— Dievas? 

— Taip. Žmonija nepakenčia minties, jog pasaulis atsirado 
atsitiktinai, per klaidą, tik todėl, kad keturi kietakakčiai ato- 
mai susidūrė šlapiame greitkelyje. Todėl reikia rasti kosminį 
sąmokslą, Dievą, angelus ar velnius. Sinarchijos funkcija to- 
kia pati, tik siauresnio masto. 

— Manai, turėjau jam pasakyti, kad žmonės deda į trauki- 
nius bombas ieškodami Dievo? 

— Galbūt. 

Tamsybių viešpats irgi juk didikas... 
(Shakespeare „King Lear“, III, IV, 140) 


Atėjo ruduo. Vieną rytą užsukau į Markizo Gualdi gatvę, no- 
rėdamas gauti pono Garamondo sutikimą parsisiųsdinti iš už- 
sienio spalvotas fotokopijas. Ponios Gracijos kambaryje pa- 
stebėjau prie „Manuzio“ autorių kartotekos palinkusį Aljė. 
Vėlavau į susitikimą, todėl nestabtelėjau su juo pasikalbėti. 

Kai aptarėme techninius klausimus, paklausiau Garamon- 
do, ką sekretoriate veikia Aljė. 

— Jis — genijus, — atsakė Garamondas. - Nepaprastai subti- 
lus ir išsilavinęs Žmogus. Vieną vakarą pakviečiau jį vakarie- 
nės su keliais mūsų autoriais, ir jis man padarė nepaprastą 
įspūdį. Kokia kalba, koks stilius. Seno raugo didikas, tikras 
ponas, šiandien tokių jau nebėra. Koks apsiskaitymas, kokia 
kultūra, dar daugiau - koks išmanymas! Jis pasakojo smagiau- 
sius anekdotus apie žmones, gyvenusius prieš šimtą metų, pa- 
tikėkite, tarsi būtų juos asmeniškai pažinojęs. Ir žinote, kokią 
važiuojant namo pakišo man mintį? Iš pirmo žvilgsnio per- 
pratęs mano svečius, dabar pažinojo juos geriau už mane. Jis 
pasakė, kad nėra ko laukti, kol „Atskleistosios Izidės“ serijos 
autoriai patys prisistatys, bergždžias darbas, krūvos rankraš- 
čių, kuriuos reikia perskaityti, ir nežinia, ar visi jie pasiruošę 
apmokėti išlaidas. Tačiau turime aukso kasyklą — per pasta- 
ruosius dvidešimt metų visų „Manuzio“ leidykloje išleistų kny- 
gų autorių kartoteką! Suprantate! Iereikia parašyti šiems mūsų 
seniems, šlovingiems autoriams ar bent tiems, kurie nupirko 
tiražo likutį, ir pranešti: mielas pone, pradėjome naują tauria- 
jam dvasingumui skirtų mokslo ir tradicijos knygų seriją. Ar 
toks subtilus autorius kaip jūs nenorėtumėt pasigilinti į šią ter- 
ra incognita ir taip toliau, ir panašiai? Sakau jums, genijus. 

Atrodo, sekmadienį vakare jis mus visus kviečia į svečius. No- 
ri nuvežti į pilį, tvirtovę, nuostabią vilą Turino apylinkėse. Ten, 
atrodo, vyks nepaprasti dalykai - apeigos, šventė, raganų puo- 
ta, kurių metu kažkas pagamins auksą ar gyvsidabrį, ar kažką 
panašaus. Tai — ištisas pasaulis, laukiantis, kad būtų atrastas, 
taip, brangusis Kazaubonai, nors žinote, kokią pagarbą jaučiu 
tam mokslui, kuriam jūs taip aistringai atsiduodate, ir esu la- 
bai, labai patenkintas mūsų bendradarbiavimu... Žinau, toji 
piniginė pataisa, apie kurią man užsiminėte, neužmiršau, at- 
ėjus laikui aptarsime. Aljė sakė, jog ten bus ir toji ponia, toji 
gražuolė, gal ne pati gražiausia, bet turinti savo stilių ir kažką 
akyse, ta Belbo draugė, koks jos vardas... 

— Lorenca Pelegrini. 

— Atrodo. Ją ir mūsų Belbą kažkas sieja, tiesa? 

— Manau, jie geri draugai. 

— Ak, štai džentelmeno atsakymas. Šaunuolis, Kazaubonai. 
Tai nebuvo vien tik smalsumas, aš jaučiuosi tarsi visų jūsų tėvas 
ir... glissons, d la guerre comme à la guerre*. Sudie, brangusis. 


Belbas patvirtino, kad Aljė tikrai paskyrė mums pasimatymą 
kalnuose prie Turino. Dvigubą pasimatymą. Pirmojoje vakaro 
pusėje — šventė turtingo rozenkreicerio pilyje, paskui Aljė mus 
palydėsiąs į netoliese, aišku, vidurnaktį vyksiančias druidų apei- 
gas, apie kurias jis kalbėjo gana miglotai. 

— Pamaniau, pats laikas baigti metalų istoriją, o čia mums 
visą laiką kas nors trukdo, - pridūrė Belbas. - Gal išvyktume 
šeštadienį ir praleistume dvi dienas mano senajame name *** 
miestelyje? Graži vieta, pamatysite, kalnai verti to vargo. Bus 
Diotalevis, gal Lorenca. Aišku... galite važiuoti ne vienas. 

Lijos jis nepažinojo, bet žinojo, kad turiu draugę. Atsakiau, 
kad važiuosiu vienas. Jau dvi dienas pykausi su Lija. Smul- 


* Pirmyn, kare kaip kare (pranc.). 

kmena, po savaitės viskas susitvarkys, bet jaučiau poreikį po- 
rai dienų ištrūkti iš Milano. 


Taigi į *** išsiruošė „Garamond“ leidyklos trio ir Lorenca Pe- 
legrini. Išvykstant padėtis atrodė kiek įtempta. Lorenca pri- 
ėmė kvietimą, bet lipdama į automobilį pasakė: 

— Gal man geriau likti, tuomet galėsite ramiai dirbti. Vėliau 
atvažiuočiau pas jus kartu su Simonu. 

Belbas, jau prie vairo, ištiesė rankas ir lėtai pratarė: 

— Lipk. 

Lorenca įlipo ir visą kelią laikė uždėjusi ranką Belbui ant 
kaklo, o šis vairavo tylėdamas. 

*** miestelis atrodė taip, kaip Belbas jį pamatė karo me- 
tais. Vos keli nauji namai, merdintis žemės ūkis, jaunimas 1š- 
važiavęs į miestus. Jis parodė keletą šlaitų, dabar apaugusių 
pieva, kuriuose kadaise geltonavo javai. Miestelis netikėtai iš- 
niro iš už posūkio, išsidriekęs kalvos, kur stovėjo ir Belbo na- 
mas, papėdėje. Kalva buvo žema ir neužstojo už jos plytinčio 
slėnio, paskendusio lengvame spindinčiame rūke. Mums ky- 
lant į viršų, Belbas mostelėjo į kalvelę priešais, beveik pliką, 
jos viršuje stovėjo koplytėlė su dviem pušimis. 

— Tai - Brikas, — tarė. Ir pridūrė: — Nesvarbu, jei jums tas 
vardas nieko nesako. Ten eidavome Didįjį Velykų pirmadienį 
į Angelo mišias. Dabar su mašina gali užskrieti per penkias 
minutes, o anuomet reikėjo eiti pėsčiomis, tikra maldininkų 
kelionė. 

Teatru vadinu [tą vietą, kurioje] visi veiksmai, žodžiai ir mintys, po- 
kalbių detalės ir temos pateikiami lyg viešajame teatre, kur stato- 
mos tragedijos ir komedijos. 

(Robert Fludd „Utriusque Cosmi Historia“, Tomi Secundi Tracta- 
tus Primi Sectio Secunda, Openhaimas (?), 1620 (?), p. 55) 


Privažiavome dvarą. Anoks ten dvaras, vien tik vardas, šiaip 
sodyba, tik su dideliais rūsiais po pirmu aukštu, kur Adelinas 
Kanepa, tas pikčiurna pusininkas, išdavęs dėdę partizanams, 
spaudė vyną iš Kovaso ūkio vynuogynuose nuskintų vynuogių. 
Buvo akivaizdu, kad namas jau senokai stovi tuščias. 

— Gretimoje trobelėje dar gyvena senutė Adelino teta, — ta- 
rė Belbas, - kiti jau mirę: dėdė su dėdiene ir pats Kanepa, liko 
tik toji šimtametė, kuri dirba daržiuką ir prižiūri keturias viš- 
tas ir vieną paršelį. Žemės atiduotos kaip mokestis už paliki- 
mą, o skolų niekas nebeprisimena. 

Belbas pabeldė į trobelės duris, senolė pasirodė tarpduryje, 
kiek užtruko, kol pažino svečią, po to ilgai reiškė jam savo 
pagarbą. Norėjo pasikviesti pasisvečiuoti į savo namus, bet Bel- 
bas, ją apkabinęs, griežtai to kvietimo atsisakė. 

Kai įėjome į dvarą, Lorenca kaskart pratrūkdavo džiaugsmo 
šūksniais — atradusi laiptus, koridorius ar skendinčius prieblan- 
doje kambarius su senoviniais baldais. Belbas atrodė ramus. Nors 
kalbėjo, jog kiekvienas turi tai, ko nusipelnė, vis dėlto buvo susi- 
jaudinęs. Kartkarčiais čia atvažiuodavęs, tarė, bet gana retai. 

— Dirbti čia gera, vasarą vėsu, o Žiemą storos sienos saugo 
nuo šalčio, be to, visur stovi krosnys. Aišku, kai buvau vaikas ir 
per karą atvykome čia iš miesto, gyvenome tik tuose dviejuose 
šoniniuose kambarėliuose, ten, didžiojo koridoriaus gale. Da- 
bar užvaldžiau ir dėdės pusę. Dirbu dėdės Karlo studijoje. 

Ten stovėjo vienas iš tų sekreterų, ant kurių vos išsitekdavo 
popieriaus lapas, bet buvo daug stalčiukų ir slaptaviečių. 

— Abulafija čia netilptų, — tarė, - tačiau, kai atvažiuoju, mie- 
lai rašau ranka, kaip kadaise. 

Jis mostelėjo į didžiulę spintą: 

— Štai, kai manęs nebebus, prisiminkite, čia — visas mano 
jaunystės literatūrinis palikimas: eilėraščiai, kuriuos rašiau bū- 
damas šešiolikos, šešių tomų sagos apmatai, parašyti, kai man 
buvo aštuoniolika... Ir taip toliau... ir panašiai... 

— Tuojau pažiūrėsim, pažiūrėsim! - sušuko Lorenca, suplo- 
dama delnais ir vogčiomis slinkdama spintos link. 

— Gali nesivarginti, — tarė Belbas. - Nė aš pats jau seniai tuo 
nesidomiu. Be to, miręs vis viena ateisiu čia viską sudeginti. 

— Name, tikiuosi, vaidenasi, — tarė Lorenca. 

— Dabar - taip, bet dėdės Karlo laikais nesivaideno, namas 
buvo labai linksmas. Tiesiog georgiškas. Dabar atvykstu čia 
kaip tik dėl to, kad jis bukoliškas. Nuostabu dirbti vakarais, 
kai slėnyje skalija šunys. | 

Parodė mums mūsų miegamuosius: mano, Diotalevio ir Lo- 
rencos. Lorenca apžiūrėjo kambarį, palietė senovinę lovą su 
didžiule balta lovatiese, pauostė paklodes ir pasakė, kad jau- 
čiasi tarsi senelės pasakoje, nes užuodžianti levandos kvapą. 
Belbas atsakė, jog tai netiesa, tai tik drėgmės kvapas. Lorenca 
atšovė, kad nesvarbu, ir, atsirėmusi į sieną, atkišusi priekin 
šlaunis ir gaktikaulį, lyg ruoštųsi sutriuškinti fliperį, paklausė: 

— Aš čia miegosiu viena? 

Belbas nusuko akis, bet ten stovėjome mes, tada pažvelgė 
dar į kitą pusę ir, eidamas į koridorių, tarė: 

— Apie tai dar pakalbėsime. Šiaip ar taip, šitas kambarys 
priklauso tik tau vienai. 

Mes su Diotaleviu nuėjome, bet dar spėjome išgirsti Loren- 
cą klausiant, ar jis jos gėdijasi. Belbas atsakė, kad, jei nebūtų 
davęs jai kambario, ji būtų užsipuolusi, kur, jo manymu, turin- 
ti miegoti. 

— Todėl aš pirmas žengiau šį žingsnį, - kalbėjo, - ir tu neturi 
pasirinkimo. 
— Klastingas afganas! — piktinosi ji. — Tuomet aš čia ir mie- 
gosiu. 


— Na, nepyk, - kalbėjo suirzęs Belbas, - bet mes atvažiavom 
čia padirbėti, verčiau eikime į terasą. 

Dirbome erdvioje terasoje, virš kurios buvo sukonstruotas 
stogelis, apsirūpinę gaiviaisiais gėrimais ir kava. Alkoholiniai 
gėrimai iki vakaro buvo uždrausti. 

Nuo terasos matėsi Brikas, o Briko kalvos papėdėje - dide- 
lis neišvaizdus statinys su kiemu ir futbolo aikšte, pilnas spal- 
votų figūrėlių, kaip man pasirodė, vaikų. 

— Saleziečių oratoriumas, — paaiškino Belbas. — Ten don Ti- 
kas išmokė mane groti. Orkestre. 

Prisiminiau trimitą, kurio tąkart susapnavęs neteko Belbas. 
Paklausiau: 

— Trimitu ar klarnetu? 

Akimirką jį apėmė panika. 

— Iš kur jūs žinote... Taip, tiesa, pasakojau jums savo sapno 
ir trimito istoriją. Don Tikas išmokė mane trimituoti, bet or- 
kestre pūčiau genis. 

— Kas tas genis? 

— Sena istorija. Verčiau dirbkime. 


Dirbant pastebėjau jį dažnai žvilgčiojant oratoriumo link. Man 
pasirodė, kad, norėdamas netrukdomas į jį Žiūrėti, jis mums 
pasakojo apie visai kitus dalykus. Retkarčiais įsiterpdavo į po- 
kalbį: 

— Ten, apačioje, vyko vienas iš įnirtingiausių karo pabaigos 
susišaudymų. *** miestelyje tarp fašistų ir partizanų įsigaliojo 
tam tikras susitarimas. Artėjant pavasariui, partizanai nusi- 
leisdavo į miestelį, o fašistai jiems netrukdydavo. Fašistai bu- 
vo ne iš šių kraštų, o partizanai — vietiniai vaikinai. Susidūrę 

su fašistais, jie mokėdavo pasislėpti kukurūzuose, miškeliuo- 
se, krūmokšniuose. Fašistai buvo įsikūrę mieste, iš kurio išei- 
davo tik į trumpus žygius. Žiemą partizanams slėnyje buvo 
sunkiau, jie negalėjo pasislėpti, sniege matydavosi iš toliau- 
siai, o iš kulkosvaidžio galėjai juos nudėti net ir per kilometrą. 
Todėl partizanai patraukdavo į kalnus. Ten jie žinojo visus per- 
ėjimus, takus, slėptuves. Fašistai užimdavo slėnį. Bet tą pava- 
sarį jau buvo išlaisvinimo išvakarės. Čia dar gyveno fašistai, 
jie, atrodo, neskubėjo grįžti į miestą, lyg nujausdami, kad pas- 
kutinis smūgis bus suduotas būtent ten, taip vėliau ir atsitiko 
balandžio dvidešimt penktąją. Manau, jie sulaužė susitarimą, 
bet partizanai laukė, nenorėdami kautis, dabar jau tikri, kad 
greitai turi kažkas įvykti. Naktimis Londono radijas perduo- 
davo vis labiau padrąsinančių žinių, ten būdavo įterpti specia- 
lūs pranešimai Frankui — rytoj ir vėl lietus, dėdė Pjetras atnešė 
duonos ar kas nors panašaus, gal tau, Diotalevi, teko juos gir- 
dėti. Žodžiu, įvyko nesusipratimas, partizanai nusileido nuo 
kalnų, fašistai dar nebuvo išėję, taigi vieną dieną mano sesutė 
žaidė čia, terasoje, ir staiga įbėgo vidun pasakyti, kad ten, lau- 
ke, dviese vaikosi vienas kitą, su šautuvais. Tai mūsų visai ne- 
nustebino, nes vaikai ištisas dienas žaisdavo su ginklais. Kartą 
juokaudami jie tikrai iššovė, o kulka įsmigo į medžio kamie- 
ną, ties kuriuo stovėjo mano sesutė. Ji to nė nepastebėjo, mums 
papasakojo kaimynai, ir nuo to laiko jai buvo liepta, pamačius 
ką žaidžiant su šautuvu, bėgti namo. Jie ir vėl žaidžia, tarė ji 
įeidama, norėdama parodyti, kokia yra klusni. Tada išgirdo- 
me pirmą papliūpą. Po jos — antrą, trečią, po to — daugybę, 
girdėjosi sausi muškietų šūviai, automatų - ta ta ta ta, vienas 
kitas duslesnis garsas, gal rankinių granatų sprogimai, ir pa- 
galiau kulkosvaidžių tratėjimas. Supratome, kad tai ne žaidi- 
mas. Dabar jau nebegalėjome susikalbėti. Pimpum bang rata- 
tata. Susigūužėme po kriaukle - aš, mano sesutė ir mama. Pas- 
kui atėjo dėdė Karlas, keturpėsčias per visą koridorių, ir pa- 

aiškino, kad mūsų pusėje pavojinga, geriau pereiti į jų pusę. 
Persikraustėme į kitą galą, kur verkė dėdienė Katerina, nes 
senelė buvo išėjusi... 

— Tai tuomet, kai senelė krito lauke kniūbsčia, veidu į žemę, 
tarp dviejų ugnių... 

— O jūs iš kur žinote? 

— Pasakojote man septyniasdešimt trečiaisiais, tą dieną po 
eisenos. 

— Viešpatie, kokia atmintis. Su jumis kalbantis reikia galvo- 
ti, ką sakai... Taip. Mano tėvas irgi buvo išėjęs. Kaip vėliau 
sužinojome, mūšis jį užklupo centre, tarpuvartėje, iš kur ne- 
galėjo nė nosies iškišti, nes išilgai gatvės iš vieno galo į kitą 
lakstė kulkos, o iš municipaliteto bokšto Juodųjų brigadų bū- 
rys apšaudė aikštę iš kulkosvaidžio. Pavartėje kartu su tėvu 
buvo ir buvęs miestelio meras, fašistas. Staiga jis nutarė bėgti 
namo, jam reikėjo tik pasukti už kampo. Sulaukęs tylos minu- 
tės, iššoko iš tarpuvartės, pribėgo iki kampo ir buvo nušautas 
į nugarą iš municipaliteto bokšto. Mano tėvas, perėjęs ir Pir- 
mojo pasaulinio karo mokyklą, instinktyviai liko tarpuvartėje. 

- Čia tave užplūsta maloniausi prisiminimai, — pastebėjo 
Diotalevis. 

— Gali netikėti, bet jie tikrai malonūs. Jie — vienintelis tikras 
dalykas, kurį prisimenu. 

Kiti nesuprato, aš nujaučiau, o dabar tikrai žinau. Tuomet, 
kai jis maudėsi velniavos meistrų meluose, po ilgų nusivylimo 
literatūriniu melu metų, tos dienos *** miestelyje jo atminty- 
je iškildavo kaip pasaulis, kuriame kulka buvo kulka, nuo ku- 
rios galėjai išsisukti arba ją gauti, o dvi pusės stovėjo viena 
„prieš kitą, pažymėtos savo spalvomis — raudona ir juoda arba 
chaki ir pilkai žalia, be dviprasmybių, ar bent anuomet taip 
atrodė. Miręs buvo miręs buvo miręs buvo miręs. Ne taip, kaip 
pulkininkas Ardentis, dingęs neaiškiomis aplinkybėmis. Pagal- 
vojau, kad gal reikėtų jam papasakoti apie sinarchiją, kuri jau 

anuomet šliaužiojo aplinkui: argi dėdės Karlo ir Tercio susiti- 
kimas nebuvo sinarchinis? Tie patys riteriški idealai juos atve- 
dė į priešiškas stovyklas. Bet kodėl turėčiau atimti iš Belbo jo 
Kombrė? Jis džiaugėsi savo prisiminimais, nes jie teigė vie- 
nintelę tiesą, kurią jis pažino, abejonių kilo vėliau. Išskyrus, 
kaip supratau, kad net ir tomis tiesos dienomis jis tebuvo ste- 
bėtojas. Prisiminimuose jis žvelgė į tuos laikus, kai matė gims- 
tant kitų atmintį, gimstant Istoriją ir daugelį kitų istorijų, ku- 
rias ne jam teks rašyti. 

O gal tai buvo šlovės ir pasirinkimo akimirka? Nes jis tarė: 

— Tą dieną atlikau savo gyvenimo žygdarbį. 

— Mano Džonas Veinas, - tarė Lorenca. - Pasakok. 

— Ak. Smulkmena. Nuropojęs į dėdės pusę, užsispyriau ko- 
ridoriuje atsistoti stačias. Langas buvo žemai, o mes — antra- 
me aukšte, niekas į mane nepataikys, kalbėjau. Ir jaučiausi lyg 
savo poste stovintis kapitonas, tiesus, kai aplink švilpia kul- 
kos. Dėdė Karlas supyko, įtraukė mane vidun, jau buvau be- 
pravirkstąs dėl taip šiurkščiai nutraukto pasismaginimo, ir tą 
akimirką išgirdome tris šūvius, dūžtant stiklą ir bildesį, lyg kas 
koridoriuje žaistų tenisą. Kulka įlėkė pro langą, atsimušė į van- 
dens vamzdį ir pašokusi įsmigo į sieną toje vietoje, kur ką tik 
stovėjau. Jei būčiau ten likęs, būčiau suluošintas. Galbūt. 

— Viešpatie, juk nenorėjai likti luošas, — tarė Lorenca. 

— Gal šiandien man tai patiktų, — atsakė Belbas. 

Tikrai, ir tą kartą pasirinko ne jis. Jį įtraukė dėdė. 


Po valandėlės jis ir vėl nukrypo į šalį. 

— Paskui netikėtai atėjo Adelinas Kanepa ir pasakė, kad vi- 
siems bus saugiau rūsyje. Jau pasakojau, jie su dėde jau seniai 
nesikalbėdavo, tačiau nelaimės akimirką Adelinas atgavo žmo- 
giškumą ir dėdė net paspaudė jam ranką. Taip valandą prasė- 
dėjome tamsoje, tarp statinių, apsupti svaigaus daugybės vy- 
nuogių derliaus nuėmimo švenčių kvapo, toli nuo šūvių. Pa- 

pliūpos pamažu rimo, šūviai darėsi vis tylesni. Supratome, kad 
kažkuri pusė traukiasi, dar nežinojome, kuri. Kol pro langelį 
virš mūsų galvų, išeinantį į skersgatvį, išgirdome tarmiškai klau- 
siant: „Monssu, i'ė d'la repubblica bele si?“ 

— Ką tai reiškia? —- paklausė Lorenca. 

— Maždaug: „Pone, gal būtumėt toks malonus pasakyti, ar 
apylinkėse dar liko Italijos socialinės respublikos šalininkų?“ 
Anuomet „respublika“ buvo blogas žodis. Partizanas klausė 
kažkokio praeivio, o gal ko nors, žiūrinčio pro langą. Tai reiš- 
kė, kad skersgatvis vėl buvo laisvas, o fašistai pasitraukė. Te- 
mo. Netrukus grįžo tėvas ir senelė, kiekvienas su savo nuoty- 
kiu. Mama su dėdiene paruošė valgyti, dėdė su Adelinu Kane- 
pa pompastiškai atsisveikino. Visą likusį vakarą girdėjome to- 
limus šūvius kalnų pusėje. Partizanai vijo fašistus. Mes nuga- 
lėjome. 


Lorenca pabučiavo jį į plaukus, Belbas suraukė nosį. Žinojo 
nugalėjęs kitų dėka. Iš tiesų jis tik Žiūrėjo filmą ir, vieną aki- 
mirką atsiradęs per plauką nuo atšokusios kulkos, tapo to fil- 
mo veikėju. Bet tik epizodiniu, tarytum filme „Hellzapoppin“, 
kai supainiojamos juostos ir į patį šokių šventės sūkurį įlekia 
raitas indėnas klausdamas, kur jie nuėjo. Kažkas mosteli „ten“, 
ir jis prapuola jau kitoje istorijoje. 

Jis taip galingai užgrojo savo nuostabiuoju trimitu, kad sugaudė vi- 
sas kalnas. 
(Johann Valentin Andreae „Die Chymische Hochzeit des Christian 


Rosencreutz“, Strasbūras, Zetzner, 1616, I, p. 4) 


Skaitėme skyrių apie hidraulinių mechanizmų stebuklus ir še- 
šioliktojo amžiaus raižinyje iš Herono „Spiritalia““ pamatėme 
tarsi altorių su robotu, kuris, varomas kažkokios garo maši- 
nos, pūtė trimitą. 

Grąžinau Belbą į jo prisiminimus. 

— Kokia buvo toji istorija su don Tiku Brae, ar kaip jis ten, 
išmokiusiu jus groti trimitu? 

— Taip, don Tikas. Taip niekada ir nesužinojau, ar tai buvo 
pravardė ar pavardė. Oratoriume nebesilankiau, bet kartą ten 
atsidūriau atsitiktinai: mišios, katekizmas, žaidimai, kuriuose 
galėjai laimėti palaimintojo Dominyko Savijaus atvaizdą — to 
paauglio sulamdytomis drobinėmis kelnėmis, kuris visada vaiz- 
duojamas įsikibęs į don Bosko sutaną, pakėlęs į dangų akis, 
kad negirdėtų draugų nešvankių juokelių. Sužinojau, kad don 
Tikas sukūrė orkestrą, kuriame grojo vaikai nuo dešimties iki 
keturiolikos metų. Mažiausieji pūtė klarnetus, fleitas, sakso- 
fonus, vyresnieji gaudavo lėkštes ir būgnus. Jie vilkėdavo uni- 
formą: chaki spalvos švarkelis, mėlynos kelnės ir kepurė su 
snapeliu. Svajojau būti vienas iš jų. Don Tikas pasakė, kad 
jam reikalingas genis. 

Jis pažvelgė į mus iš aukšto ir paaiškino: 

— Orkestro žargonu genis - tai toks mažas trombonas, kurio 
tikrasis pavadinimas yra mi bemol tonacijos fliugelhorno kon- 
traltas. Pats kvailiausias instrumentas visame orkestre. Jis groja 
umpa umpa umpa umpap, paskui parapapa pa pa pa paaa ir 
galiausia pa pa pa pa... Bet lengva išmokti juo groti, jis pri- 

klauso varinių pučiamųjų klasei, kaip ir trimitas, o jo mecha- 
nika nesiskiria nuo trimito mechanikos. Irimitui reikia dau- 
giau kvapo ir gerai sudėtų lūpų, žinote, tokio rato kaip Arm- 
strongo. Geras sudėjimas taupo kvapą, o garsas išeina skaid- 
rus ir švarus, be šnypštimo, tik niekada nereikia išpūsti žandų, 
taip tebūna vaidinant arba karikatūrose. 

— O kaip trimitas? 

— Groti trimitu mokiausi pats, savarankiškai, kai oratoriu- 
me būdavo tuščia, pasislėpęs teatro salės parteryje... Mokiau- 
Si groti trimitu erotiniais sumetimais. Matote namą ten, že- 
mai, per kilometrą nuo koplytėlės? Ten gyveno Sesilija, sale- 
ziečių geradarės duktė. Per kiekvieną orkestro koncertą šven- 
čių proga po procesijos koplytėlės kieme, o ypač teatre, prieš 
prasidedant spektakliui, Sesilija su motina visada sėdėdavo pir- 
moje eilėje, garbės svečių vietose, greta katedros klebono. To- 
kius koncertus orkestras pradėdavo maršu, kuris vadinasi „Ge- 
ra pradžia“, jį pradėdavo auksu ir sidabru žvilgantys trimitai si 
bemol tonacija. Trimitininkai atsistodavo ir sugrodavo solo. 
Paskui atsisėsdavo ir prie jų prisijungdavo orkestras. Tik gro- 
damas trimitu galėjau tikėtis, kad Sesilija mane pastebės. 

— O kitaip? 

— Jokios vilties. Aš buvau trylikos, o ji - trylikos su puse. Mer- 
gaitė, kuriai trylika su puse, jau yra moteris, o trylikametis ber- 
niukas tėra snarglius. Be to, ji mylėjo saksofoną kontraltą, tokį 
Papi, kaip man atrodė, baisų, nusišėrusį, ir tik jį vieną tematė. 
Jis bliovė tiesiog nepadoriai, nes saksofonas, kai jis orkestre ir 
juo groja ne Ornetas Kolemanas, o bjaurusis Papi, yra (taip man 
tuomet atrodė) ožiškas ir vaginalinis instrumentas, jo balsas lyg 
pradėjusios gerti ir kekšauti manekenės... 

— O koks pradėjusios gerti ir kekšauti manekenės balsas? Iš 
kur tu žinai? 

- Žodžiu, Sesilija net nenujautė apie mano egzistavimą. Va- 
karais, kabarodamasis į kalvą pieno, kurdavau istorijas, kaip 

ją pagrobia Juodosios brigados, o aš bėgu jos gelbėti, man virš 
galvos švilpia kulkos ir čeksėdamos sminga į ražieną, aš jai 
pasakau tai, ko ji negalėjo Žinoti — jog esu slaptasis viso pasi- 
priešinimo judėjimo Monferato apylinkėse vadas, o ji taria vi- 
sada tai nujautusi, ir tuomet susigėsdavau, nes pajusdavau, ta- 
rytum medus tekėtų mano gyslomis, patikėkit, man net nesu- 
drėkdavo tarpukojis, tai buvo visai kas kita, daug baisiau ir 
didingiau, o grįžęs namo eidavau išpažinties... Manau, kad 
nuodėmė, meilė ir šlovė yra būtent tai: surišęs paklodes tu 
nusileidi pro Liūdnosios Vilos langą, o ji apkabina tave, pa- 
kibusį ore, ir šnibžda visada apie tave svajojusi. Visa kita tė- 
ra seksas, santykiavimas, gėdingas sėklos išleidimas. Žodžiu, 
jei būčiau grojęs trimitu, Sesilija nebūtų galėjusi manęs ne- 
pastebėti: aš - nuostabus - stoviu, o niekingasis saksofonas 
sėdi. Trimitas karingas, angeliškas, apokaliptiškas, pergalin- 
gas, jis trimituoja žygį, o saksofonas groja per briliantinu iš- 
sitepusių plaukus provincijos šaunuolių šokius su savo pra- 
kaituotomis merginomis, skruostas prie skruosto. Lyg pami- 
šęs mokiausi trimituoti, kol pagaliau galėjau ateiti pas don 
Tiką ir jam tarti: „Paklausykite!“ Jaučiausi lyg Oskaras Le- 
vantas per pirmąjį bandymą Brodvėjuje su Džene Keli. Don 
Tikas tarė: „Tu - tikras trimitas“. Bet... 

— Kaip dramatiška, - tarė Lorenca, - pasakok, neversk mū- 
sų laukti užgniaužus kvapą. 

— Bet privalėjau rasti, kas vietoj manęs grotų genis. „Iai — 
tavo rūpestis“, - pasakė man don Tikas. Ir aš radau išeitį. Tai- 
gi, vaikai, turėtumėt žinoti, jog tais laikais “** miestelyje gy- 
veno du vargetos mano klasės draugai, nors vyresni dvejais 
metais, o tai turėtų jums aiškiai byloti apie jų požiūrį į mokslą. 
Tiedu nevykėliai vadinosi Hanibalas Kantalamesa ir Pijus Bo. 
Vienas: istorinė tiesa. 

— Kas? - paklausė Lorenca. 

Paaiškinau lyg sąmokslininkas: 

— Kai Salgaris rašo apie tikrą įvykį (ar bent jau įsitikinęs, 
kad tikrą), tarkim, kad Sėdintis Jautis po Little Big Horn mü- 
šio suvalgo generolo Kasterio širdį - puslapio apačioje jis už- 
rašo pastabą: 1. Istorinė tiesa. 

— Taigi. Istorinė tiesa, kad Hanibalas Kantalamesa ir Pijus 
Bo tikrai taip vadinosi, nors tai nebuvo blogiausias jų bruožas. 
Jie buvo tinginiai, vogdavo komiksų žurnaliukus iš laikraščių 
kiosko ir šovinių tūtas iš tų, kurie turėdavo dideles kolekcijas, 
ir būtinai padėdavo sumuštinį su dešra ant tavo nuotykių kny- 
gos, kurią gavai dovanų per Kalėdas ir kurią jiems ką tik pa- 
skolinai. Kantalamesa skelbėsi esąs komunistas, o Bo — fašis- 
tas, bet kiekvieną akimirką už tris skatikus jie galėjo pereiti į 
priešingą stovyklą. Jie pasakodavo istorijas apie seksą, nė ne- 
mokėdami teisingai apibūdinti įvairių anatominių smulkme- 
nų, ir konkuravo, kuris iš jų vakar ilgiau masturbavosi. Jie bu- 
vo viskam pasiryžę, kodėl gi ne groti genis? Nutariau juos su- 
vilioti. Liaupsinau orkestrantų uniformą, vedžiojau į viešus pa- 
sirodymus, gundžiau Marijos dukterų mokyklos auklėtinėmis... 
Mane apėmė panika. Ištisas dienas leidau teatre su ilga lazde- 
le, kokias matydavau knygose apie misionierius. Ja mušdavau 
jiems per pirštus, kai supainiodavo natas: genis turi tris kla- 
višus, reikia spaudyti tik smilium, didžiuoju ir bevardžiu, o vi- 
sa kita, kaip sakiau, priklauso nuo lūpų sudėjimo. Nebandysiu 
ilgiau jūsų kantrybės, mano mažieji klausytojai, tik pasakysiu, 
kad atėjo diena, kai don Tikui galėjau pristatyti du genis, ne- 
tobulus, bet priimtinus, bent pirmajam ilgai ruoštam bandy- 
mui. Don Tikas buvo įtikintas, aprengė juos uniformomis, O 
man davė trimitą. Ir tą pat savaitę, per Marijos Globėjos šven- 
tę, pradedant teatro sezoną „Mažuoju paryžiečiu“, stovėjau 
su trimitu prieš visą garbingą publiką ir grojau „Geros pra- 
džios“ įžangą. 

— Ak, nuostabu, - tarė Lorenca švelnaus pavydo nušviestu 
veidu. — O Sesilija? 

— Jos nebuvo. Gal sirgo. Nežinau. Jos ten nebuvo. 

Jis permetė žvilgsniu žiūrovus: dabar jautėsi dainiumi. Iš- 
laikė pauzę. Po to tęsė: 

— Po dviejų dienų don Tikas pasišaukė mane ir pasakė, kad 
Hanibalas Kantalamesa ir Pijus Bo sugadino visą koncertą. 
Jie nelaikė tempo, šnypštė ir blerbė per pauzes, laiku neįstojo. 
„Genis, - kalbėjo don Tikas, - yra orkestro griaučiai, ritminė 
sąmonė, dvasia. Orkestras — lyg banda, instrumentai — avys, 
dirigentas — piemuo, o genis — ištikimas ir piktas šuo, laikantis 
avis krūvoje. Dirigentas visų pirma Žiūri į genis ir, jei genis jo 
klauso, klauso ir avys. Brangusis Jakopai, žinau, kad prašau 
didelės aukos, bet privalai grįžti prie genis ir groti kartu su tais 
dviem. Tu turi ritmo jausmą, privalai padėti jiems išlaikyti žings- 
nį. Prisiekiu, vos tik jie taps nepriklausomi, tu vėl gausi trimi- 
tą.“ Don Tikui buvau dėkingas už viską, ką turėjau. Sutikau. 
Per kitą šventę trimitai stovėdami vėl grojo „Geros pradžios“ 
įžangą, o Sesilija sėdėjo pirmoje eilėje. Manęs ji negalėjo ma- 
tyti — genis tarp genis. Tiedu vargetos taip niekada ir netapo 
nepriklausomi, o aš negrįžau prie trimito. Karas baigėsi, išva- 
žiavome į miestą, mano nuotykis su pučiamaisiais baigėsi, O 
Sesilija... nežinau net jos pavardės. 

— Vargšelis, — tarė Lorenca, apglėbdama jo pečius. - Bet 
turi mane. 

— Maniau, kad tau labiau patinka saksofonai, - tare Belbas. 
Ir, vos pasukęs galvą, pabučiavo jai ranką. - Dabar prie darbo. 
Privalome kurti ateities istoriją, o ne prarasto laiko kroniką, — 
baigė jis surimtėjęs. 


Vakare smagiai atšventėme draudimo gerti pabaigą. Jakopas, 
atrodo, užmiršo savo elegines nuotaikas ir kartu su Diotaleviu 
vienas per kitą kūrė absurdiškas mašinas, kaskart atrasdami, 
kad tokios mašinos jau yra išrastos. Vidurnaktį, po kupinos įvy- 
kių dienos, visi panoro išbandyti, koks miegas čia, kalnuose. 

Įsirangiau į lovą senajame kambaryje į patalus, dar drėg- 
nesnius, nei man pasirodė dieną. Jakopas primygtinai reikala- 
vo, kad iš anksto pasiruoštumėme šildynes - tokį ovalų karka- 
są, ant kurio pasikelia užklotas, o į jį įsideda pūslė su žarijo- 
mis, - matyt, norėdamas mums parodyti visus kaimiško gyve- 
nimo malonumus. Tačiau tokia šildynė sutraukia išsisklaidžiu- 
sią drėgmę ir, nors juntama maloni šilumėlė, audinys atrodo 
lyg šlapias. Tiek to, būna ir blogiau. Įsijungiau lempą, kurios 
gaubtas buvo su kutais. Į jį prieš numirdamos atmuša sparnus 
efemeridės, kaip yra pasakęs vienas poetas. Pabandžiau už- 
migti, skaitydamas laikraštį. 

Bet dar valandą ar dvi girdėjau žingsnius koridoriuje, vars- 
tomas duris, o vieną kartą (paskutinį, kurį girdėjau) užtren- 
kiamas duris. Lorenca Pelegrini bandė Belbo kantrybę. 

Jau snaudžiau, kai išgirdau krebždesį prie mano durų. Ne- 
galėjau suprasti, ar tai koks gyvūnas (nemačiau čia nei kačių, 
nei šunų), bet man šis garsas pasirodė lyg kvietimas, lyg prašy- 
mas, lyg vilionė. Gal tai buvo Lorenca, žinodama, jog Belbas 
ją stebi. O gal ne. Laikiau Lorencą Belbo nuosavybe, bent jau 
kiek tai siejosi su manim, be to, nuo tada, kai sutikau Liją, 
kitų apžavams tapau bejausmis. Vylingi, kviečiantys žvilgsniai, 
kuriuos man mesdavo Lorenca darbe ar bare, kai norėdavo 
paerzinti Belbą, lyg ieškotų sąjungininko ar liudininko, tebu- 
vo — kaip man atrodė - žaidimas. Be to, Lorenca Pelegrini į 
visus žvelgė taip, lyg mestų iššūkį jų sugebėjimui mylėti, ta- 
čiau keistai, tarsi sakydama: „Noriu tavęs, bet tik tam, kad 
parodyčiau, jog bijai...“ Tą vakarą, klausydamas to krebžde- 
sio, nagų skrebenimo į staktą, patyriau priešingą jausmą: su- 
pratau, jog geidžiu Lorencos. 

Pakišau galvą po pagalve ir pagalvojau apie Liją. „Noriu 
turėti su ja vaikų, — tariau sau. — Ir vos tik jis (ar ji) pajėgs 
pūsti, išmokysiu groti trimitu.“ 


57 


Ant kas trečio medžio, abiejose pusėse, kabojo po žibintą, o nuosta- 
bi mergelė, irgi apsirengusi žydrais drabužiais, uždeginėjo juos nuo- 
stabiu deglu, ir užtrukau daugiau nei reikėtų, kad pasigėrėčiau šiuo 
neapsakomo grožio reginiu. 

(Johann Valentin Andreae „Die Chymische Hochzeit des Christian 


Rosencreutz“, Strasbūras, Zetzner, 1616, 2, p. 21) 


Apie vidurdienį Lorenca atėjo pas mus į terasą šypsodamasi 
ir pranešė radusi puikų traukinį, sustojantį *** miestelyje pu- 
sẹ pirmos, kuris tik su vienu persėdimu nuvežtų ją į Milaną 
dar šią popietę. Paklausė, ar palydėsime ją į stotį. 

Belbas, nesiliaudamas vartyti užrašų, tarė: 

— Maniau, kad Alje laukia ir tavęs, dar daugiau, maniau, 
kad šį žygį jis surengė vien dėl tavęs. 

— Juo blogiau jam, - atsakė Lorenca. - Kas mane palydės? 

Belbas pakilo tardamas: 

— Aš tik palydėsiu ir tuoj grįšiu. Po to galėsime dar porą 
valandėlių padirbėti. Lorenca, ar turėjai krepšį? 

Nežinau, ką jie kalbėjosi pakeliui į stotį. Belbas grįžo po 
dvidešimties minučių ir ėmėsi darbo, netardamas nė žodžio 
apie tai, kas įvyko. 


Antrą valandą įsitaisėme jaukiame restoranėlyje turgaus aikš- 
tėje, o rinkdamasis patiekalus ir vyną Belbas vėl turėjo progą 
pasinerti į vaikystės prisiminimus. Tačiau jis kalbėjo lyg skai- 
tydamas kieno nors kito biografiją, praradęs laimingą vaka- 
rykščio pasakojimo gaidą. Vėlyvą popietę turėjome susitikti 
su Aljė ir Garamondu. 


Belbas važiavo į pietvakarius, o kraštovaizdis keitėsi su kiek- 
vienu kelio kilometru. *** miestelio kalvos net ir tą vėlyvo 

rudens metą atrodė jaukios ir švelnios. Dabar horizontas vė- 
rėsi vis plačiau, o už kiekvieno posūkio daugėjo kaimeliais ap- 
kibusių viršūnių. Tarp vienos ir kitos viršūnės plytėjo neaprė- 
piami toliai: ten, kitapus gyvatvorės, pastebėjo Diotalevis, iš- 
mintingai įvardydamas mūsų atradimus. Kildami į trečiąją vir- 
šūnę su kiekvienu kelio vingiu žvelgėme į vis platesnius vilni- 
jančius plotus, kurių tolumoje jau tvyrojo kone žiemiškos ūka- 
nos. Atrodė, kad tai — tik banguojanti plokštuma, o iš tiesų 
buvo pats kalnų vidurys. Tarsi nevykėlio demiurgo ranka būtų 
prispaudusi viršūnes, kurios jam pasirodė per aukštos, pavers- 
dama jas ištisiniu svarainių marmeladu, plytinčiu iki pat jūros 
arba iki statesnių ir raiškesnių kalnagūbrių šlaitų. 

Atvykome į kaimelį, kurio pagrindinės aikštės bare turėjo- 
me susitikti su Aljė ir Garamondu. Sužinojęs, kad Lorencos 
su mumis nėra, Aljė gal ir suirzo, bet to neparodė. 

— Mūsų subtilioji draugė nenori kitiems atskleisti savo pa- 
slapčių. Įstabus drovumas, vertas pagarbos, - tarė. Tik tiek. 

Patraukėme toliau, Garamondo „Mercedes“ priekyje, o Bel- 
bo „Renault“ — už jo. Važiavome per slėnius ir kalnus, kol jau 
leidžiantis saulei pamatėme keistą prie šlaito prilipusį statinį. 
Lyg aštuonioliktojo amžiaus pilį, geltonos spalvos, nuo kurios, 
kaip man iš tolo pasirodė, atsišakojo terasos, apsodintos ne- 
paisant vėlyvo rudens vešinčiomis gėlėmis ir medžiais. 

Privažiavę stačią įkalnę, jos papėdėje radome pilną auto- 
mobilių aikštelę. 

— Čia teks sustoti, — tarė Aljė. — Toliau eisime pėsčiomis. 

Sutemos virto naktimi. Kopėme deglų, kuriais buvo nusags- 
tyti skardžių pakraščiai, šviesoje. 


Keista, bet tai, kas nutiko vėliau, nuo tos akimirkos iki pat 
vėlyvos nakties, prisimenu ir aiškiai, ir miglotai. Tą vakarą pe- 
riskope tie prisiminimai vėl aplankė mane, o tarp šių dviejų 
patirčių įžvelgiau keistą panašumą. Štai, tariau, dabar esi čia, 

nejprastos būklės, svaiginamas neapčiuopiamų seno medžio 
kvapų, tarytum būtum kapy rūsyje ar kokiame inde, kuriame 
vyksta transformacijos procesas. Jei tik iškištum galvą iš kam- 
barėlio, pamatytum, kad daiktai, kurie dieną atrodė sustingę, 
juda lyg paslaptingi šešėliai tarp kerinčių garų. Taip buvo ir tą 
vakarą pilyje: šviesos, pakeliui įvairios staigmenos, nugirsti žo- 
džiai, o vėliau ir smilkalai — visa susimokė, kad įtikintų mane 
sapnuojant, bet neįprastai, taip, kaip būna, kai jau ruošiesi pa- 
busti, bet sapnuoji, kad sapnuoji. 

Turėčiau nieko neprisiminti. Tačiau prisimenu viską, tarsi 
ne aš pats būčiau viską patyręs, o išgirdęs iš kito. 

Nežinau, ar tai, ką taip miglotai prisimenu, tikrai nutiko, ar 
yra tik tai, ko troškau, kad būtų nutikę, bet tą vakarą, be jo- 
kios abejonės, Planas mūsų galvose įgavo formą kaip noras 
suteikti kokią nors formą tai beformei patirčiai, paverčiant 
fantastine realybe tą fantaziją, kurią kažkas norėjo matyti esant 
realybę. 

— Šis kelias — apeigų dalis, - kalbėjo Aljė mums lipant 
aukštyn. — Ten — kabantys sodai, tie patys ar beveik, kuriuos 
Saliamonas de Kausas didingame rozenkreicerių amžiuje su- 
projektavo Heidelbergo, norėjau pasakyti, rūmų kurfiursto Fryd- 
richo Penktojo, sodams. Šviesos mažoka, bet taip ir turi būti, 
nes geriau nujausti, nei matyti. Mūsų svetingasis šeimininkas 
ne tiksliai atkūrė Saliamono de Kauso projektą, o jį suspaudė į 
mažesnę erdvę. Heidelbergo sodai imitavo makrokosmą, o tie, 
kurie juos čia įkūnijo, sukūrė tik mikrokosmą. Matote tą kriauk- 
lės pavidalo olą... Neabejotinai puošni. Bet de Kausas rėmėsi 
tuo Mykolo Majerio knygos „Atalanta Fugiens“ simboliu, ku- 
riame koralas yra filosofinis akmuo. De Kausas žinojo, jog so- 
dų forma galima veikti dangaus kūnus, nes yra tokių ženklų, 
kurie savo sandara pakartoja visatos harmoniją... 

— Stebuklinga, — tarė Garamondas. — Kaip gali sodas veikti 
dangaus kūnus? 

— Yra ženklų, linkstančių vienas prie kito, žvelgiančių vienas 
į kitą ir meiliai apsikabinančių. Jie neturi ir neprivalo turėti ko- 
kios nors apibrėžtos, užbaigtos formos. Kiekvienas priklauso- 
mai nuo to, ar skleidžia savo geismą, ar savo dvasios protrūkį, 
patiria tam tikras jėgas. Taip yra su egiptiečių hieroglifais. Ry- 
šys tarp mūsų ir dieviškųjų būtybių įmanomas tik per atspau- 
dus, simbolius, ženklus ir kitas apeigas. Lygiai taip dievybės by- 
loja ir mums. Taip ir su šiais sodais. Kiekvienas šios terasos as- 
pektas atkartoja kokią nors alchemijos meno mįslę, tačiau mes, 
deja, jau nebemokame jų įminti, nemoka to nė mūsų šeiminin- 
kas. Pamatysite, tas žmogus dega neregėtu pasiaukojimu pa- 
slaptingiems dalykams, ir viską, ką yra sukaupęs, jis išleidžia 
kurdamas ideogramas, kurių prasmės jau nebesupranta. 

Kopėme vis aukščiau, o kiekvienoje terasoje matėme vis ki- 
tokius sodus. Vieni buvo kaip labirintai, kiti - kaip simboliai, 
bet žemesniųjų terasų raštą matydavai tik žvelgdamas iš aukš- 
tesniųjų. Taip iš viršaus pamačiau karūnos kontūrą ir dar daug 
kitų simetriškų raštų, kurių eidamas per juos negalėjau įžiūrė- 
ti, be to, nemokėjau nė perskaityti. Kiekviena terasa einančio 
tarp gyvatvorių akims perspektyvos dėsnių dėka atskleisdavo 
kokius nors vaizdus, bet, žvelgiant iš aukštesnės terasos, išnir- 
davo naujų atradimų, kartais net priešingos prasmės, ir kiek- 
viena tų laiptų pakopa tuo pat metu kalbėjo dviem skirtingo- 
mis kalbomis. 

Kopdami aukščiau, rasdavome nedidelių statinių: falo for- 
mos fontaną, įrėmintą arkos ar nedidelio portiko, su delfiną 
trypiančiu Neptūnu; duris su asiriškomis kolonomis; nenusa- 
komos formos arką, lyg vienas ant kito būtų sudėti trikampiai 
ir daugiakampiai, o kiekviena viršūnė padabinta figūra - brie- 
džio, beždžionės, liūto... 

— Ir visa tai ką nors įprasmina? — paklausė Garamondas. 

— Be jokios abejonės! Pakaktų perskaityti Pičinelio „Mundus 
Symbolicus“, kurį su stebėtina aistra išpranašavo Alsėjas. Visą 

sodą galima skaityti nelyginant knygą ar kerus, o tai galų gale yra 
viena ir tas pat. Jei mokėtume, galėtume pusbalsiu kartoti sodo 
tariamus žodžius, ir tada mums paklustų viena iš nesuskaičiuoja- 
mų pasaulį veikiančių jėgų. Sodas - įrankis valdyti visatą. 


Jis parodė olą. Liguista dumblių ir jūros gyvūnų skeletų gau- 
sa, nežinau, tikrų, gipsinių, akmeninių... Regėjau najadę, ap- 
sikabinusią jautį su žvynuota didžiulės biblinės žuvies uodega, 
gulinčius šaltinyje, tekėjusiame iš kriauklės, kurią tritonas lai- 
kė tarsi amforą. 

— Norėčiau, kad jūs suprastumėte gilią prasmę to, kas prie- 
šingu atveju tebūtų banalus žaisliukas. De Kausas žinojo, jog 
paėmus indą, pripildžius jį vandens ir uždengus, jei net jo dug- 
ne padaroma skylė, vanduo neišteka. Bet, jei skylė padaroma 
ir viršuje, vanduo iš indo teka arba trykšta. 

— Juk tai akivaizdu, — pastebėjau. — Antruoju atveju iš vir- 
šaus į indą patenka oro, kuris išstumia vandenį. 

— Tipiškas mokslininko paaiškinimas, kai priežastis sukei- 
čiama su pasekme arba atvirkščiai. Jums neturėtų rūpėti, ko- 
dėl antruoju atveju vanduo išteka. Turėtumėt susimąstyti, ko- 
dėl jis nenori ištekėti pirmuoju atveju. 

— Kodėl? — sunerimęs paklausė Garamondas. 

— Todėl, kad jam ištekėjus inde liktų tuštuma, o gamta bijo 
tuštumos. Nequaquam vacuum - toks buvo rozenkreicerių šū- 
kis, kurį šiuolaikinis mokslas, deja, pamiršo. 

— Įspūdinga, - atsiduso Garamondas. - Kazaubonai, labai 
prašyčiau mūsų nuostabioje metalų istorijoje rasti vietos ir šī- 
tiems dalykams. Ir nesakykite, kad vanduo - ne metalas. Rei- 
kia tik trupučio vaizduotės. | 

— Atleiskit, — tarė Belbas Aljė, - bet jūsų argumentas yra 
post hoc ergo ante hoc. Tai, kas bus, yra priežastis to, kas buvo. 

— Nereikia mąstyti tiesinėmis sekomis. Šio fontano vanduo 
taip nesielgia. Gamta taip nesielgia, gamta nepaiso laiko. Lai- 
kas — Vakarų išradimas. 

Pakeliui sutikdavome kitų svečių. Pamatęs kai kuriuos iš jų, 
Belbas kumštelėdavo Diotalevį, kuris pusbalsiu ištardavo: 

— Taigi taip, facies hermetica. 

Tarp lankytojų su facies hermetica pamačiau poną Saloną, 
kiek atokiau, su griežtai atlaidžia šypsena lūpose. Nusišypso- 
jau jam, jis atsakė tuo pačiu. 

— Pažįstate Saloną? — paklausė Alje. 

— Pažįstate Saloną? — perklausiau. - Be abejo, mes kaimy- 
nai. Ką apie jį manote? 

— Mažai jį pažįstu. Bet kai kurie draugai sako, kad jis yra 
policijos informatorius. 

Štai kodėl Salonas žinojo apie „Garamond“ leidyklą ir Ar- 
dentį. O kas siejo Saloną su de Andželiu? Bet tik paklausiau 
Aljė: 

— Ką policijos informatorius veikia šioje šventėje? 

— Policijos informatoriai lankosi visur, - atsakė Aljė. - Kiek- 
viena patirtis tinka kokiam nors pranešimui. Policijoje esi tuo 
galingesnis, kuo daugiau žinai arba bent parodai žinąs. Ir visai 
nesvarbu, ar tai tikra, ar ne. Įsidėmėkite, svarbiausia - Žinoti 
paslaptį. 

— Kodėl Saloną čia pakvietė? — neatstojau. 

— Mielas drauge, — atsakė Aljė, - matyt, todėl, kad mūsų 
šeimininkas laikosi auksinės išminties taisyklės, pagal kurią 
kiekviena klaida gali atskleisti nežinomą tiesą. Tikrasis ezote- 
rizmas nebijo priešingybių. 

— Norite pasakyti, kad galų gale visi sutinka vieni su kitais. 

— Quod ubique, quod ab omnibus et quod semper. Įšventini- 
mas — tai amžinosios filosofijos atradimas. 


Taip filosofuodami užkopėme į aukščiausią terasą ir atsidūrė- 
me take, kuris per didžiulį sodą vedė prie vilos ar pilaitės du- 
rų. Didesnio nei kiti, pritvirtinto kolonos viršuje deglo švieso- 
je pamatėme mergaitę žydra, aukso žvaigždėmis nusėta suk- 

nele, rankoje laikančią trimitą, tokį, kokiu operose trimituoja 
šaukliai. Kaip bažnytiniuose vaidinimuose su angelais, aplip- 
dytais popierinėmis plunksnomis, taip ir čia mergaitei ant nu- 
garos buvo du didžiuliai balti sparnai su migdolo formos or- 
namentais ir su dviem taškais viduryje, kurie priminė akis. 

Susitikome profesorių Kamestresą, vieną iš pirmųjų velnia- 
vos meistrų, apsilankiusių „Garamond“ leidykloje, Ordo Tem- 
pli Orientis priešininką. Sunkiai jį atpažinome dėl gana keistų 
drabužių, kuriuos Aljė apibūdino tinkamais šiam įvykiui: jis 
vilkėjo balto lino apsiaustu, sujuostu raudona juosta, sukry- 
žiuota ant krūtinės ir ant nugaros, su keista septynioliktojo 
amžiaus mados skrybėle, papuošta keturiomis raudonomis ro- 
žėmis. Jis priklaupė prieš mergaitę su trimitu ir kažką pasakė. 

— Tikrai, danguje ir žemėje dar yra daug dalykų... - sumur- 
mėjo Garamondas. 

Praėjome po figūromis papuoštu portalu, kuris man primi- 
nė Staljeno kapines. Aukštai, virš sudėtingos neoklasikinės ale- 
gorijos, pamačiau iškaltus žodžius: CONDOLEO ET CONG- 
RATULOR*. 

Viduje buvo daug ir įvairių kviestinių svečių, gyvai šurmu- 
liuojančių prie stalų erdviame hole, iš kurio dveji laiptai vedė 
į viršutinius aukštus. Pamačiau daugiau pažįstamų veidų, tarp 
jų Bramančio ir — kokia staigmena! - komandoro de Guber- 
načio, ASL, kurį Garamondas jau išnaudojo, bet kuriam, ma- 
tyt, dar nepateikė to baisaus pasirinkimo - išgelbėti visus savo 
šedevro egzempliorius iš linmarkos pragaišties, nes jis žengė 
link mano viršininko su pagarba ir pripažinimu. Iš minios prie 
mūsų priėjo nedidelis žmogutis kupinomis susižavėjimo aki- 
mis, kad pagarbiai pasisveikintų su Aljė. Iš jo prancūziškos 
tarsenos atpažinome Pjerą, tą, kurį pro Aljė studijos duris gir- 
dėjome kaltinant Bramantį apžavų skleidimu. 


* Smarkiai kenčiu ir sveikinu. (Lot.) 

Priėjau prie stalo. Ant jo stovėjo ropinės su įvairių spalvų 
skysčiais, kurių kilmę sunkiai galėjau nuspėti. Įsipyliau gelto- 
no gėrimo, atrodžiusio lyg vynas, neblogo skonio, tarsi senovi- 
nio antpilo, su alkoholiu. Gal jame buvo kažko daugiau - man 
ėmė svaigti galva. Aplink mane būriavosi facies hermeticae greta 
griežtų atsargos prefektų veidų, gaudžiau kalbų nuotrupas... 

— Pirmiausia privalai susisiekti su kitais protais, vėliau — per- 
duoti kitiems mintis ir vaizdus, įkrauti vietas emocinėmis būk- 
lėmis, įgyti valdžią gyvūnų karalystei. Trečiajame etape paban- 
dyk perkelti savo antrininką į kokį nors erdvės tašką, — tai bio- 
lokacija, ją moka jogai. Jos dėka privalėtum vienu metu rody- 
tis keletu aiškių pavidalų. Paskui reikia pereiti prie augalijos 
pažinimo. Galiausia pabandyk išsiskaidyti, reikia tik perprasti 
telūrinę kūno sandarą ir, ištirpstant vienoje vietoje, atsirasti 
kitoje, kalbu apie save patį, o ne antrininką... Paskutinis eta- 
pas - fizinio gyvenimo pailginimas... 

— Ne nemirtingumas... 

— Ne iš karto. 

— O tu? 

— Reikia susikaupti. Neslėpsiu, tai vargina. Žinai, man jau 
ne dvidešimt... 


Susiradau savo būrelį. Jie kaip tik ėjo į kambarį baltomis sie- 
nomis ir suapvalintais kampais. Gilumoje, tarsi Greveno mu- 
ziejuje, buvo dvi beveik natūralaus dydžio vaškinės figūros, 
apgaubtos blizgančia medžiaga, lyg prasčiausios kokybės bu- 
taforija, bet tą vakarą man tai priminė altorių, kurį mačiau 
Rio tenda de umbanda. Viena iš jų buvo soste sėdinti moteris 
nesutepta, ar beveik nesutepta, suknele, nusagstyta blizgučiais. 
Virš jos ant siūlų kabojo neaiškios formos padarai, kurie man 
pasirodė padaryti iš tankaus blizgančio audinio. Kampe sto- 
vintis garsiakalbis skleidė tolimų trimitų garsus. Jie buvo ko- 
kybiški, gal koks nors Gabrieliaus kūrinys, ir garsinis įspūdis 

buvo įtikinamesnis nei vaizdinis. Dešinėje — kita moters figū- 
ra, aprengta rožinio aksomo suknia su baltu dirželiu, ant gal- 
vos - laurų vainikas. Ji stovėjo greta auksinių svarstyklių. Aljė 
mums aiškino įvairias sąsajas, bet meluočiau sakydamas, kad 
įdėmiai klausiausi. Mane labiau domino kviestinių svečių, ku- 
rie pagarbiai ir susijaudinę ėjo nuo vienos statulos prie kitos, 
veidai. 

— Jie visiškai nesiskiria nuo tų, kurie ateina į šventyklą, norė- 
dami pamatyti juodąją Dievo Motiną su išsiuvinėta suknia, nu- 
sagstyta sidabro širdimis, — tariau Belbui. - Gal jie mano, kad 
tai Kristaus motina iš kūno ir kraujo? Ne, bet ir neneigia. Mė- 
gaujasi panašumu, priimdami tą reginį kaip viziją, o viziją - kaip 
tikrovę. 

— Taip; - atsakė Belbas, — bet svarbiausia ne tai, ar čia atėju- 
sieji geresni ar blogesni už tuos, kurie eina į šventyklą. Kaip 
tik svarsčiau, kas esame mes, tie, kuriems Hamletas atrodo 
tikresnis už mūsų durininką. Ar galiu teisti čia susirinkusius, 
jei aš pats ieškau ponios Bovari, norėdamas jai iškelti pavydo 
sceną? 

Diotalevis tik papurtė galvą ir pusbalsiu man tarė, kad die- 
viškųjų dalykų nederėtų vaizduoti, o viskas, ką čia matome, 
yra tik pagarbos aukso veršiui išraiška. Bet buvo akivaizdu, 
kad jis smaginasi. 

Alchemija yra tyroji kekšė, kuri turi daug meilužių, tačiau visus juos 
apvilia ir nė vieno nepamalonina savo glamonėmis. Ji paverčia kvai- 
lius kvėšomis, turtuolius skurdžiais, filosofus girtuokliais, o apgau- 
tuosius — vikriausiais apgavikais. 

(Tritemijus „Annalium Hirsaugensium Tomus II“, S. Gallo, 1690, 


225) 


Netikėtai laiptai paskendo prieblandoje, o sienos nušvito. Tik 
dabar pastebėjau, kad tris ketvirčius jų aukščio dengia pus- 
apvalis ekranas, kuriame atsirado vaizdų. Jiems pasirodžius, 
pamačiau, jog dalis lubų ir grindų yra iš šviesą atspindinčios 
medžiagos, taip pat ir kai kurie daiktai, pirma mane apstul- 
binę savo grubumu: ornamentai, svarstyklės, skydas, vario 
taurės. Pasijutome lyg panardinti į vandenį, kur vaizdai dau- 
ginosi, dalijosi, maišėsi su susirinkusiųjų šešėliais, grindys at- 
spindėjo lubas, lubos - grindis, o visi kartu — ant sienų pasi- 
rodančius paveikslus. Kartu su muzika salėje pasklido kva- 
pai — iš pradžių indiškų smilkalų, paskui kiti, ne tokie pažįs- 
tami, kartais atgrasūs. 

Prieblanda virto visiška tamsa ir atsidūrėme kraterio vidu- 
je, kur burbuliavo verdanti lava, o tąsią tamsią masę retkar- 
čiais nušviesdavo geltonos ir melsvos liepsnos. 

Į viršų švirkštė riebus lipnus skystis, krintantis žemyn lietu- 
mi ar rasa, ir pasklido lyg pūvančios žemės, lyg pelėsių tvai- 
kas. Kvėpavau lavonų, pragaro, požemių oru, mane supo nuo- 
dingas skystis, tekantis tarp mėšlo ir humuso liežuvių, anglių 
dulkių, purvo, išskyrų, dūmų, švino, išmatų, dumblo, putų, naf- 
tos, juodesnis už juodžiausią juodumą, kuri pamažu skaidrė- 
jo, atskleisdama du roplius — žydrą ir rausvą — susiglaudusius 
tarytum glamonėje, įsikandusius vienas kito uodegas, suda- 
rančius lyg vieną apvalų kūną. 

Jaučiausi tarsi be saiko išgėręs, nebemačiau savo draugų, 
prasmegusių tamsoje, neatpažinau aplink mane slankiojančių 
figūrų, tik suvokiau jas lyg takius, išskydusius kontūrus... Tada 
pajutau, kaip kažkas ima mane už rankos. Žinojau, kad tai 
netiesa, bet nedrįsau atsigręžti, nenorėdamas suprasti apsiri- 
kęs. Uodžiau Lorencos kvapą, ir tik tuomet supratau, kaip stip- 
riai jos geidžiu. Tai turėjo būti Lorenca. Ji atėjo, norėdama 
pratęsti tą praėjusį vakarą pradėtą ir nebaigtą šnaresių, nagų 
krebždenimo į duris pokalbį. Atrodė, kad siera ir gyvsidabris 
susijungia į drėgmės prisotintą šilumą, suvirpinusią mano kirkš- 
nis, tačiau be aistros. | 

Laukiau Rebio, dvilyčio jaunuolio, filosofinės druskos, balto- 
sios magijos apvainikavimo. 

Man atrodė, kad viską žinau. Gal mintyse vėl sklaidžiau pas- 
taraisiais mėnesiais skaitytų knygų puslapius, gal Lorenca ran- 
kos prisilietimu perdavinėjo man savo žinias, ir jaučiau, kad 
jos delnas truputį drėgnas. 

Nustebau pradėjęs šnibždėti tolimus vardus, vardus, kuriais, 
tikrai žinojau, filosofai vadino Baltumą, bet kuriais aš - gal- 
būt - baikščiai šaukiau Lorencą, nežinau, gal tik kartojau juos 
sau tarsi gailestingąją litaniją: Baltasis varis, Iyrasis avinėlis, Ai- 
bathest, Aušra, Šventasis vanduo, Grynasis gyvsidabris, Arseno 
sulfatas, Putos, Kelmas, Švinas, Vaškas, Elektra, Eufratas, Ieva, 
Garai, Šiltas vėjas, Meno pamatas, Deimantas, Zibach, Ziva, 
Šydas, Narcizas, Lelija, Hermafroditas, Hae, Hipostazė, Hyle, 
Mergelės pienas, Vienatinė uola, Mėnulio pilnatis, Motina, Gy- 
vybės aliejus, Daržovė, Kiaušinis, Gleivės, Taškas, Šaknis, Gam- 
tos druska, Sulapojusi žemė, Zėvos, Tincar, Garai, Vakarė žvaigž- 
dė, Vėjas, Sūkurys, Faraono stiklas, Vaiko šlapimas, Avėdra, 
Placenta, Išskyros, Pabėgęs tarnas, Kairioji ranka, Metalų sper- 
ma, Dvasia, Alavas, Sultys, Riebioji siera... 

Dabar jau papilkėjusioje dervoje ryškėjo uolėtas horizon- 
tas su sausais medžiais, už jo leidosi juoda saulė. Paskui įsižie- 

bė akinama šviesa ir pasirodė spindintys paveikslai, besisu- 
kantys tarsi kaleidoskope. Kvapai tapo liturginiai, bažnytiniai, 
man suskaudo galvą, apsunko kakta, išvydau puošnią salę su 
paauksuotais gobelenais, gal jungtuvių puotą su kunigaikščiu 
jaunikiu ir baltai apsirengusia nuotaka, ten dar buvo pagyve- 
nęs karalius ir karalienė soste, o prie jų — karys ir kitas kara- 
lius, tamsaus gymio. Prieš karalių — nedidelis altorius, su juo- 
du aksomu aptraukta knyga ir žvakėmis dramblio kaulo žva- 
kidėje. Greta žvakidės — besisukantis gaublys ir laikrodis, ant 
jo - mažas krištolinis fontanėlis, iš kurio tekėjo kraujo spalvos 
skystis. Virš fontano buvo tarsi kaukolė, o iš jos akiduobių šliau- 
žė baltas žaltys... Lorenca šnabždėjo man į ausį žodžius, bet 
negirdėjau jos balso. 

Žaltys rangėsi pagal liūdną lėtos muzikos ritmą. Senieji val- 
dovai dabar vilkėjo juodais drabužiais, o prieš juos atsirado 
šeši uždengti karstai. Pasigirdo žemi niūrūs tūbos garsai ir pa- 
sirodė Žmogus su juodu gobtuvu. Iš pradžių įvyko hieratinė 
egzekucija, atlikta tarsi sulėtintai, kurią karalius stebėjo su 
skausmingu džiugesiu, nuolankiai palenkęs galvą. Po to žmo- 
gus su gobtuvu suvirpino kirvio ašmenis ir greitai nukirto švy- 
tuoklę. Kirtis suspindo visuose atspindinčiuose paviršiuose, o 
kiekvienas iš jų atspindėjo visus kitus. Nusirito tūkstančiai galvų 
ir visi vaizdai nebeatskiriamai susipynė į vieną. Atrodo, kad 
visi ten buvę, kartu su tamsiaodžiu karaliumi, buvo greit nu- 
kirsdinti ir suguldyti į karstus, o visa salė virto pajūriu ar ežero 
pakrante, ir pamatėme priplaukiančius šešis apšviestus laivus, 
į kuriuos nunešė karstus. Laivai nutolo veidrodiniu vandens 
paviršiumi, ištirpdami naktyje, o smilkalų kvapas tapo apčiuo- 
piamas, virto tirštais garais. Akimirką pabūgau atsidurti tarp 
pasmerktųjų, o daugelis aplink mane murmėjo „jungtuvės, 
jungtuvės...“. 

Praradau sąlytį su Lorenca ir tik dabar atsigręžiau, ieškoda- 
mas jos tarp šešėlių. 

Salė virto kripta ar prabangiu kapu, kurį nuo skliautų ap- 
švietė įstabaus dydžio karbunkulas. 

Iš visų kampų išniro moterys mergelių rūbais, jos apsupo 
dviaukštę krosnį, lyg pilaitę su akmeniniu pagrindu ir portiku, 
kuris atrodė tarsi židinys su dviem šoniniais bokšteliais, iš ku- 
rių kilo du distiliacijos aparatai, su kiaušinio pavidalo burbu- 
lais viršuje, ir trečiuoju, viduriniu bokštu, užbaigtu kaip fonta- 
nas... Pilaitės apačioje matėsi nukirsdintųjų kūnai. Viena iš 
moterų atnešė dėželę, iš jos ištraukė kažkokį apvalų daiktą, 
įdėjo jį į virš pagrindo esančią centrinio bokšto židinio angą, 
ir fontanas tuoj pradėjo švirkšti. Atpažinau tą daiktą - tai bu- 
vo mirusiojo galva. Jis pats dabar jau liepsnojo lyg pliauska, 
iki virimo įkaitindamas fontano vandenį. Garai, atodūsiai, gar- 
galiavimai... 

Šį kartą Lorenca padėjo ranką man ant sprando, glamonė- 
dama, kaip mačiau ją vogčiomis darant automobilyje su Jako- 
pu. Moteris atnešė aukso rutulį, atsuko čiaupą pagrindo pa- 
kuroje ir į rutulį pradėjo tekėti raudonas tirštas skystis. Po to 
rutulį atidarė, o vietoj raudonojo skysčio jame buvo didelis 
gražus kiaušinis, baltas lyg sniegas. Moteris paėmė jį ir padėjo 
ant žemės, į geltono smėlio krūvelę, kiaušinis skilo ir iš jo išsi- 
rito paukštelis, dar beformis ir kraujuotas. Pagirdytas nukirs- 
dintųjų krauju, jis ėmė augti akyse ir tapo gražus, švytintis. 


Dabar nukirto galvą paukščiui ir sudegino jį ant mažojo alto- 
riaus. Pelenus suminkė į tešlą, supylė ją į dvi formas, pašovė jas 
į krosnį, dumplėmis įpūtė ugnį. Po to formas atidarė ir jose pa- 
matėme dvi blyškias, grakščias figūras, beveik skaidrias, ber- 
niuko ir mergaitės, ne didesnes kaip keturi sprindžiai, iš kūno ir 
kraujo, tarsi gyvas būtybes, bet dar stiklinėmis akimis. Jas pa- 
guldė ant dviejų pagalvių ir senis įlašino joms į burnas kraujo... 

Pasirodė daugiau moterų su auksiniais trimitais, pasipuo- 
šusių žaliomis karūnomis, vieną iš jų uždėjo vyriausiajam, ku- 

ris palinko prie tų dviejų būtybių, dar apimtų augalinio apmi- 
rimo ir saldaus gyvūnų miego, burnų ir ėmė pūsti dvasią į jų 
kūnus... Salė nušvito, po to vėl stojo sutemos ir tamsa, raižo- 
ma oranžinių blyksnių, ją pakeitė ryški aušra. Kai kurie trimi- 
tai Šaižiai užgrojo ir viską nušvietė nepakenčiamai raudona 
žaibo šviesa. Tą akimirką vėl pamačiau Lorencą ir supratau 
daugiau jos neberasiąs. 

Viską apgaubė ugningas raudonis, pamažu virtęs mėliu, ku- 
ris virto violetu, ir ekranas užgeso. Galvos skausmas tapo tie- 
siog nepakenčiamas. 


— Mysterium Magnum, — garsiai ir ramiai kalbėjo Aljė greta 
manęs. - Naujo žmogaus gimimas per mirtį ir kančias. Pripa- 
žįstu, atlikta puikiai, net jei polinkis į alegoriją kiek pakenkė 
fazių tikslumui. Tai, ką matėte, aišku, buvo tik spektaklis, ta- 
čiau jis bylojo apie Daiktą. Mūsų šeimininkas teigia tą Daiktą 
sukūręs. Eime, pažvelgsime į baigtą stebuklą. 

O jei gimsta tokie pabaisos, reikia manyti, kad yra jie gamtos kūri- 
niai, nors ir atrodo skirtingi nuo žmogaus. 

(Paracelsas „De Homunculis“ iš „Operum Volumen Secundum“, 
Ženeva, De Tournes, 1658, p. 475) 


Jis išvedė mus į sodą, ir staiga pasijutau geriau. Nedrįsau pa- 
klausti kitų, ar Lorenca tikrai sugrįžo. Matyt, viską susapna- 
vau. Tačiau vos už kelių žingsnių įėjome į šiltnamį ir karštis vėl 
mane apsvaigino. Tarp augalų, daugiausia tropinių, išvydome 
šešis stiklainius, kriaušės — ar ašaros — formos, hermetiškai 

uždarytus, sklidinus melsvo skysčio. Kiekviename iš indų plau- 
kiojo gal dvidešimties centimetrų aukščio būtybė: atpažino- 
me žilaplaukį karalių, karalienę, maurą, kareivį ir du paaug- 
lius su laurų lapų vainikais, vieną žydrą, kitą rausvą... Jie judė- 
jo grakščiai, lyg savo aplinkoje. | 

Negalėjau suprasti, ar tai plastmasės, vaško maketai, ar gy- 
vos būtybės, nes lengvai drumstas skystis neleido įžvelgti, ar jų 
lengvas alsavimas yra tik optinė apgaulė ar tikrovė. 

— Sako, jie auga, — tarė Aljė. — Kiekvieną rytą stiklainius 
užkasa į šviežią arklių mėšlą, dar šiltą, palankios augti tempe- 
ratūros. Kaip rašė Paracelsas, homunkulus reikia auginti ar- 
klio pilvo temperatūroje. Pasak mūsų šeimininko, šie homun- 
kulai su juo kalbasi, atveria jam paslaptis, pranašauja: vienas 
pasako tikruosius Saliamono šventyklos matmenis, kitas - kaip 
išvaryti demonus... Prisipažinsiu, aš negirdėjau jų kalbant. 

Jų veidai buvo labai iškalbingi. Karalius švelniai žvelgė į ka- 
ralienę, o jo žvilgsnis buvo be galo saldus. 

— Mūsų šeimininkas man pasakojo vieną rytą radęs žydrąjį 
paauglį, nežinia kaip pabėgusį iš nelaisvės, bandantį atidaryti 
savo draugės indą... Tačiau atsidūręs ne savo aplinkoje jis du- 
so ir vos spėjo jį išgelbėti, vėl panardindami į skystį. 

— Siaubinga, - tarė Diotalevis. — Aš visai nenorėčiau jų turė- 
ti. Reikėtų visur tampyti indą ir ieškoti arklio mėšlo. O per 
atostogas? Paliktum juos prižiūrėti namsargiui? 

— Gal jie tik plūdurai, Dekarto velniūkščiai. Arba robotai. 

— Velniai rautų, - kalbėjo Garamondas. — Pone Aljė, jūs man 
atskleidžiate naujus pasaulius. Brangieji, mums visiems reikė- 
tų tapti nuolankesniems. Danguje ir žemėje yra dar daug da- 
lykų... Bet galų gale d la guerre comme a la guerre... 

Garamondas buvo priblokštas, Diotalevis išlaikė smalsaus 
ciniko veido išraišką, Belbas nerodė jokių jausmų. 

Norėjau atsikratyti visų abejonių ir tariau jam: 

— Kaip gaila, kad Lorenca neatvažiavo, būtų pasismaginusi. 

— Taigi, — atsakė jis atsainiai. 

Lorenca neatvažiavo. O aš buvau kaip Amparo Rio de Ža- 
neire. Mane pykino. Jaučiausi apgautas. Niekas man nepada- 
vė 12080. 

Atsiskyriau nuo būrelio ir nuėjau į namą. Prasibroviau per 
minią, priėjau prie stalo ir paėmiau kažkokį gaivųjį gėrimą 
būgštaudamas, kad jis nebūtų koks nuoviras. Ieškojau vonios. 
Norėjau nusiprausti. Radau ir pajutau palengvėjimą. Išėjęs iš 
jos pastebėjau sraigtinius laiptus ir nepajėgiau atsispirti smal- 
sumui. Troškau naujų nuotykių. O gal vis dar ieškojau Loren- 
COS, nors maniau jau atgavęs pusiausvyrą. 

Vargšas kvaily! Ar esi toks naivus ir patikėjai, jog atvirai mokysime 
tave didžiausios ir svarbiausios paslapties? Žinok, tas, kuris norės 
pagal įprastą ir tiesioginę žodžių prasmę išaiškinti tai, ką rašo filo- 
sofai hermetikai, atsidurs labirinto vingiuose, iš kur negalės ištrūkti, 
ir neturės Ariadnės siūlo, kuris jį išvestų. 


(Artefijus) 


Atsidūriau blankiai apšviestoje požeminėje salėje, jos sienos 
buvo aplipusios kriauklėmis, kaip ir fontanas parke. Kampe 
pamačiau angą, lyg ten būtų įmūrytas trimitas, ir jau iš tolo 
išgirdau pro ją sklindančius garsus. Prisiartinau, garsai tapo 
aiškesni, kol pagaliau galėjau suprasti žodžius, tarsi juos tartų 
greta manęs. Dioniso ausis! 

Ausis, matyt, vedė į vieną iš viršuje buvusių salių ir iš jos 
atsklisdavo kalbos tų, kurie priartėdavo prie jos žiočių. 

— Ponia, pasakysiu jums tai, ko niekada niekam nesu sakęs. 
Jaučiuosi pavargęs... Dirbau su cinoberiu, gyvsidabriu, subli- 
mavau alkoholį, fermentus, geležies druskas, plieną ir jų pu- 
tas, bet neradau Akmens. Paskui paruošiau stipriuosius van- 
denis, gailiuosius vandenis, ugninguosius vandenis, tačiau re- 
zultatas buvo toks pat. Naudojau kiaušinio lukštus, sierą, vit- 
riolį, arseną, amonio druską, stiklo druską, šarmų druską, pa- 
prastąją druską, akmens druską, salietrą, sodos druską, atin- 
karo druską, vynakmenio druską, alembroto druską, bet, sakau 
jums, nepasitikėkite jomis. Reikia vengti netobulų šarminių 
metalų, kitaip nusivilsite, kaip ir aš nusivyliau. Išbandžiau vis- 
ką: kraują, plaukus, Saturno dvasią, markazitą, aes ustum, Mar- 
so šafraną, geležies plokštes ir putas, litargitą, antimoną. Bergž- 
džiai. Bandžiau išgauti iš sidabro aliejų ir vandenį, kaitinau 
sidabrą su preparuota druska ir be jos, ir su degtine, bet išga- 
vau tik korozinius aliejus, nieko daugiau. Naudojau pieną, vy- 
ną, krekenas, į žemę krintančią žvaigždžių sėklą, chelidonia, 
placentą, maišiau gyvsidabrį su metalais, kristalizuodamas juos, 
ieškojau pelenuose... Ir pagaliau... 

— Pagaliau? 

— Nėra nieko kito pasaulyje, kas reikalauja tokio atsargu- 
mo, kaip tiesa. Ją pasakyti — tarsi nuleisti sau kraują tiesiai iš 
širdies... 

— Pakaks, pakaks, jūs mane sujaudrinote... 


— Tik jums drįstu atskleisti savo paslaptį. Nepriklausau jokiai 
epochai ir jokiai vietai. Mano amžinasis gyvenimas driekiasi 
už laiko ir erdvės ribų. Yra būtybių, kurios nebeturi savo an- 
gelų sargų, aš esu viena iš jų... 

— Bet kodėl mane čia atsivedėt? 

Pasigirdo kitas balsas: 

— Brangusis Balzamai, Žaidžiame nemirtingumo mitą? 

— Kvėša! Nemirtingumas nėra mitas. Tai — faktas. 

Jau norėjau eiti, tie plepalai man nusibodo, tik staiga išgirdau 
Salono balsą. Jis kalbėjo tyliai, greitai, tarsi laikydamas kažką 
už parankės. Atpažinau Pjerą. 

— Na, - kalbėjo Salonas, - tik nesakykit, kad ir jūs čia atvy- 
kote dėl tos alcheminės komedijos. Ir nesakykit atvažiavęs 
pakvėpuoti tyru sodų oru. Ar žinote, kad po Heidelbergo de 
Kausas priėmė Prancūzijos karaliaus pasiūlymą imtis Paryžiaus 
valymo darbų? 

— Les façades? 

— Jis nebuvo Malro. Įtariu, čia kalbama apie kanalizaciją. 
Įdomu, tiesa? Tas ponas imperatoriams kūrė simbolinius apel- 
sinmedžių ir obelų sodus, tačiau jį domino Paryžiaus pože- 
miai. Tais laikais Paryžiuje nebuvo vientiso kanalizacijos tin- 
klo. Tai buvo antžeminių griovių ir požeminių kanalų rezgi- 
nys, apie kurį mažai ką žinojo. Romėnai nuo pat respublikos 
laikų viską žinojo apie savo Didžiąją kloaką, o ir po tūkstančio 
penkių šimtų metų Paryžiuje niekas nežino, kas vyksta miesto 
požemiuose. De Kausas priima karaliaus kvietimą, nes nori 
apie tai daugiau sužinoti. Ko jis ieškojo? Jau po de Kauso Kol- 
beras nori išvalyti požeminę kanalizaciją — tai buvo tik pre- 
tekstas, prisiminkite, Geležinės Kaukės laikai, ir pasiunčia ten 
katorgininkus, o šie ima plaukti su srutomis, įplaukia į Seną ir 
pabėga su visu laiveliu, nes niekas nedrįsta sulaikyti tų pasi- 
baisėtinų padarų, skleidžiančių nepakenčiamą smarvę ir apli- 
pusių musėmis... Tada Kolberas prie kiekvienos kanalizacijos 
susiliejimo su upe angos pastato po žandarą ir katorgininkai 
miršta tuneliuose. Per tris šimtmečius Paryžiuje sugebėta už- 
dengti vos tris kilometrus nutekamųjų griovių. O aštuoniolik- 
tajame amžiuje uždengti dvidešimt šeši kilometrai, kaip tik 
revoliucijos išvakarėse. Ar jums tai nieko nesako? 

— Ak, žinote, tai... 

— Tai reiškia, kad į valdžią atėjo nauji žmonės, žinantys kaž- 
ką, ko nežinojo buvusieji. Napoleonas siunčia būrius vyrų, ku- 

rie tamsoje brenda per metropolijos atmatas. Tas, kas išdrįso 
dirbti ten, po žeme, anuomet galėjo rasti daug dalykų. Žiedai, 
auksas, vėriniai, papuošalai ir dar kiti daiktai, nežinia kaip at- 
sidūrę tuose kanaluose. Žmonės, turėję gerus skrandžius, ga- 
lėjo praryti savo radinius, o išėję išgerti laisvinamųjų ir tapti 
turtingi. Žinoma, kad daugelis namų turėjo požeminius ke- 
lius, vedusius tiesiai prie kanalų. 

— Ca, alors... 

— Tais laikais, kai naktipuodį paprastai išpildavo pro langą? 
O kodėl dar iš tų laikų išlikę kanalai, pagal kuriuos eina tarsi 
šaligatvis, ir sienoje įmūryti žiedai, kad galėtum pasilaikyti? 
Tie keliai vedė į tapis francs, kur rinkosi padugnės, pėgre, kaip 
juos tuomet vadino, kad, užėjus policijai, jie galėtų pabėgti ir 
atsirasti kitoje vietoje. 

— Prasimanymai... 

— Taip? Ką norite apsaugoti ? Valdant Napoleonui III, baro- 
no Hausmano įsakymu visuose Paryžiaus namuose įrengiamas 
atliekų rinktuvas, kuris požeminiu koridoriumi sujungiamas su 
pagrindiniais kanalais... Dviejų metrų trisdešimties centimetrų 
aukščio ir metro trisdešimties pločio galerija. Įsivaizduojate? 
Kiekvieną Paryžiaus namą požeminis koridorius susieja su ka- 
nalu. O ar žinote, koks šiandien Paryžiaus kanalų ilgis? Du tūks- 
tančiai kilometrų, visuose sluoksniuose ir lygiuose. Ir viskas pra- 
sidėjo nuo to, kuris Heidelberge suprojektavo šituos sodus... 

— Na ir kas? 

— Matau, jūs tiesiog nenorite kalbėti. Nors žinote tai, ko 
nenorite man pasakyti. 

— Maldauju, leiskite eiti, jau vėlu, manęs laukia viename su- 
sitikime. 

Žingsnių garsas. 


Nesupratau, ko siekė Salonas. Apsidairiau ir pasijutau lyg po- 
žemyje, įsispraudęs tarp kriauklelių ir ausies angos, po skliau- 

tais, ir man atrodė, kad šio fonurginio kanalo Žiotys yra niekas 
kitas, kaip tik kelio pradžia į tuos tamsiausius kanalus, vedan- 
čius į žemės centrą ir knibždėte knibždančius nibelungų. Ma- 
ne nukrėtė šaltis. Jau ruošiausi eiti, kai vėl išgirdau balsą: 

— Eime. Tuoj pradėsim. Slaptojoje salėje. Pašaukite kitus. 


61 


Aukso vilną saugo trigalvis Slibinas, kurio pirmoji galva kilo iš van- 
dens, antroji — iš žemės ir trečioji — iš oro. Šios trys galvos turi 
priklausyti vienam galingiausiam Slibinui, kuris praris visus kitus 
Slibinus. 

(Jean d'Espagnet „Arcanum Hermeticae Philosophiae Opus“, 1623, 
138) 


Susiradau savo būrelį. Aljė pasakiau girdėjęs apie kažkokį su- 
sirinkimą. 

— Aha, smalsaujame! — nusijuokė jis. — Bet suprantu jus, su- 
prantu, jei jau kas pradeda gilintis į hermetines paslaptis, nori 
viską Žinoti. Ką gi, kiek girdėjau, šį vakarą turėtų įvykti naujo 
nario įšventinimas į Senąjį ir pripažintąjį rozenkreicerių ordiną. 

— Ar galima pamatyti? — paklausė Garamondas. 

— Negalima. Nedera. Nederėtų. Bet būtų galima. Pasielgsi- 
me kaip tie graikų mito veikėjai, kurie pamatė tai, ko neturėjo 
matyti, ir nepaisysime dievų pykčio. Leidžiu jums žvilgtelėti. 

Jis nusivedė mus laiptais į viršų iki tamsaus koridoriaus, pra- 
vėrė uždangą ir pro stiklą galėjome pamatyti greta buvusią 
salę, apšviestą keliose vietose stovinčių gorių. Jos sienos buvo 
išmuštos lelijomis išsiuvinėtu damastu, o gilumoje stūksojo sos- 
tas su paauksuotu baldakimu. Abiejose sosto pusėse ant dvie- 

jų trikojų stovėjo iš popieriaus ar plastmasės padaryti saulė ir 
mėnulis. Grubaus darbo, bet padengti metalo plokštelėmis ar 
folija, aišku, auksine ir sidabrine. Rezultatas neatrodė pras- 
čiausias, nes kiekvieną iš figūrų apšvietė gorės liepsna. Virš 
baldakimo nuo lubų kabojo didžiulė žvaigždė, žaižaruojanti 
brangakmeniais arba stikliukais. Lubas dengė žydras damas- 
tas, nubertas didelėmis sidabro žvaigždėmis. 

Prieš sostą stovėjo ilgas stalas, papuoštas palmių lapais, ant 
jo gulėjo kalavijas. Prieš pat stalą — liūto iškamša su plačiai 
pražiotais nasrais. Jo galvoje buvo įtaisyta raudona lemputė, 
nes akys bauginamai Žžibėjo, ir atrodė, kad iš nasrų virsta lieps- 
nos. Pagalvojau, jog tai Salono darbas, ir pagaliau supratau, 
kokius įdomius klientus jis turėjo galvoje tą dieną Miuncheno 
kasyklose. 

Prie stalo stovėjo Bramantis, pasipuošęs purpurine tunika, 
sujuosta žalia siuvinėta juosta, užsimetęs baltą apsiaustą su auk- 
siniais kutais, ant krūtinės blizgančiu kryžiumi ir mitros formos 
skrybėle, papuošta baltomis ir raudonomis plunksnomis. Prieš 
ji išsirikiavo koks dvidešimt žmonių, irgi su purpurinėmis tuni- 
komis, tačiau be juostų. Visiems ant krūtinių blizgėjo kažkoks 
auksinis ženklas, kuris man pasirodė pažįstamas. Prisiminiau 
renesanso laikų paveikslą, didelę habsburgišką nosį, tą už juos- 
mens parištą keistą eriuką nukarusiomis kojomis. Čia susirin- 
kusieji puikavosi pusėtina Aukso vilnos ordino imitacija. 

Bramantis kalbėjo pakėlęs rankas, lyg skaitytų litaniją, kiti 
jam atsakydavo. Paskui Bramantis pakėlė kalaviją, visi iš tuni- 
kų išsitraukė po durklą ar peilį ir iškėlė virš galvų. Tą akimir- 
ką Aljė nuleido uždangą. Pamatėme net per daug. 

Išėjome („Rožinės panteros žingsniu“, — pastebėjo Diota- 
levis, puikiai išmanantis šiuolaikinio pasaulio perversijas) ir 
atsidūrėme sode, kiek uždusę. 

Garamondas buvo pritrenktas. 

— Jie... masonai? 

— Ak, - tarė Alje, — ką reiškia „masonai“? Jie — riterių ordi- 
no sekėjai, ordino, kuris remiasi rozenkreiceriais ir netiesio- 
giai tamplieriais. 

— Bet ar tai nesusiję su masonų lože? — vėl paklausė Gara- 
mondas. 

— Tai, kaip galėjote įsitikinti, siejasi su masonais tik tiek, 
kad Bramančio apeigos yra laisvalaikio užsiėmimas provinci- 
jos politikieriams ir laisvųjų profesijų atstovams. Taip buvo iš 
pat pradžių: masonų judėjimas yra tik blankus tamplierių at- 
spindys. O tai, ką matėte, yra karikatūros karikatūra. Tačiau 
tie ponai į viską žvelgia siaubingai rimtai. Deja! Pasaulis knibž- 
da rozenkreicerių ir tamplierių. Tokių, kaip matyti šį vakarą. 
Ne iš jų reikia laukti apreiškimo, nors ir tarp jų yra tikėjimo 
vertų įšventintųjų. 

— Bet juk jūs su jais susitikinėjate? — paklausė Belbas, be 
ironijos ar įtarumo, lyg tas klausimas liestų jį asmeniškai. — 
Kuriais iš jų jūs tikite... atsiprašau... tikėjote? 

— Niekuo, tai akivaizdu. Argi aš panašus į tikintį žmogų? 
Žvelgiu į juos šaltai, suprasdamas, susidomėjęs, taip, kaip te- 
ologas gali žiūrėti į neapoliečių minias, kurios rėkdamos lau- 
kia švento Dženaro stebuklo. Tos minios liudija tikėjimą, stip- 
rų jo poreikį, ir teologas sukiojasi tarp tų prakaituotų, apsisei- 
lėjusių žmonių, tikėdamasis ten sutikti nežinomą šventąjį, aukš- 
čiausios tiesos skleidėją, galintį naujai nušviesti Šventosios Tre- 
jybės paslaptį. Bet Šventoji Trejybė nėra šventasis Dženaras. 

Jis buvo neperkandamas. Nežinojau, kaip apibūdinti jo her- 
metinį skepticizmą, jo liturginį cinizmą, tą aukštesnįjį netikė- 
jimą, kuris jam padėjo pripažinti kiekvieno niekinamą prieta- 
ro orumą. 

— Viskas labai paprasta, — kalbėjo jis Belbui. — Jei tamplie- 
riai, tie tikrieji, paliko paslaptį ir tęstinumą, reikia jų ieškoti 
ten, kur jie lengviausia galėjo pasislėpti, kur jie patys kuria 
apeigas ir mitus, kad galėtų veikti nepastebėti, lyg Žuvis van- 

denyje. Ką daro policija, ieškodama pabėgusio nusikaltėlio, 
blogio genijaus? Naršo tarp padugnių, blogos šlovės baruose, 
kur paprastai sukiojasi smulkūs vagišiai, neįgalūs sugalvoti di- 
džiųjų ieškomojo nusikaltimų. Ką daro teroro strategas, ver- 
buodamas savo būsimus bendrininkus, bandydamas susitikti 
su saviškiais ir juos atpažinti? Sukiojasi po pseudoperversmi- 
ninkų prieglobsčio vietas, daugelis iš jų niekada nieko nenu- 
vers, nes tam stokoja drąsos, tačiau turi jos tiek, kad viešai 
demonstruotų savo stabų gyvenimo būdą. Prarastos šviesos ieš- 
koma gaisravietėse ar miškuose, kur deginti laužai ir liepsne- 
lės dar tvilkčioja po sausomis šakelėmis, samanomis, apsvilu- 
siais lapais. O kur kitur, jei ne tarp savo karikatūrų, galėtų 
pasislėpti tikras tamplierius'? 

Druidinėmis draugijomis laikome tokias, kurios save vadina drui- 
dinėmis, turi druidiškų tikslų ir teikia įšventinimus, pagrįstus drui- 
dizmu. 

(M. Raoult „Les druides. Les sociėtės initiatigues celtes contempo- 


raines“, Paryžius, Rocher, 1983, p. 18) 


Artėjo vidurnaktis, o pagal Aljė programą mūsų laukė antroji 
vakarėlio staigmena. Palikome rūmų sodus ir vėl leidomės į 
kelionę per kalnus. 

Po trijų ketvirčių valandos kelionės Aljė liepė sustoti pa- 
miškėje. Reikėjo per tankumyną pasiekti laukymę, kur neve- 
dė nei keliai, nei takeliai. 

Toliau keliavome įkalnėn, čiužinėdami miško paklotu: ne- 
buvo šlapia, tačiau batai slydo pūvančių lapų ir drėgnų šaknų 

kilimu. Aljė retkarčiais uždegdavo žibintą, nušviesdavo kelią, 
bet tuoj ir vėl jį užgesindavo, nes, kaip sakė, apie mūsų atėji- 
mą šventės dalyviai neturėtų žinoti. Diotalevis bandė pajuo- 
kauti, neprisimenu, atrodo, apie Raudonkepurę, bet Aljė griež- 
tai paprašė jį laikytis rimties. 

Artėdami prie tankmės pakraščio išgirdome tolimus balsus. 
Pagaliau priėjome laukymę, nušviestą švelnia šviesa, deglų ar 
pažemiui siūbuojančių žiburių, silpnų sidabrinių atšvaitų, ta- 
rytum kažkokia dujinė substancija šalta chemine liepsna deg- 
tų žolės viršūnėmis klajojančiuose muilo burbuluose. Aljė lie- 
pė sustoti krūmokšnių šešėlyje ir laukti nepastebimiems. 

— Netrukus pasirodys šventikės. Druidės. Bus iškviesta di- 
džioji kosminė mergelė Mikil - šventas Mykolas yra populia- 
rus jos pritaikymas krikščionybei. Neatsitiktinai šventas My- 
kolas yra angelas, taigi androgeninė būtybė, galėjusi užimti 
moteriškosios dievybės vietą... 

— Iš kur jos? — paklausė Diotalevis. 

— Įvairių vietų: Normandijos, Norvegijos, Airijos... Šis įvy- 
kis ypatingas, o vieta tinkama apeigoms. 

— Kodėl? — paklausė Garamondas. 

— Nes kai kurios vietos yra magiškesnės už kitas. 

— Bet kas jos yra... gyvenime? — dar kartą paklausė Gara- 
mondas. 

— Moterys. Mašininkės, draudikės, poetės. Moterys, kurių 
rytoj sutikęs neatpažintum. 

Pamatėme būrelį, besiruošiantį eiti į laukymės vidurį. Su- 
pratau, jog šaltosios ugnys - tai maži žiburėliai, kuriuos šven- 
tikės laikė rankose ir kurie atrodė esą žolės paviršiuje todėl, 
kad laukymė buvo kalvos viršūnėje. Pastebėjau druides, at- 
kopiančias šlaitu ir išnyrančias viršūnėje, kitoje plačios lau- 
kymės pusėje. Jos vilkėjo baltas tunikas, lengvai plevenan- 
čias vėjyje. Sustojo ratu, į kurio vidurį išėjo trys apeigų vy- 
riausiosios. 

— Tai - trys Aallouines iš Lizjė, Klonmaknua ir Pino Torine- 
ze, — tarė Aljė. 

Belbas paklausė, kodėl būtent jos, o Aljė patraukė pečiais: 

— Tylos, palaukime. Negaliu dviem žodžiais nupasakoti šiau- 
rietiškos magijos apeigų ir hierarchijos. Pasitenkinkime tuo, 
ką sakau. Jei nesakau daugiau - tai dėl to, kad nežinau... ar 
negaliu pasakyti. Turiu gerbti kai kuriuos tylėjimo įsipareigo- 
jimus... 

Laukymės centre pastebėjau krūvą akmenų, blankiai pri- 
menančių dolmeną. Gal ši laukymė pasirinkta būtent dėl tos 
krūvos. Viena iš apeigų dalyvių užlipo ant dolmeno ir papūtė 
trimitą. Jis priminė „Aidos“ triumfo maršo ragą dar labiau 
nei trimitas prieš porą valandų matytame renginyje, tačiau pa- 
sklidęs garsas buvo slopus, tamsus, lyg atėjęs iš labai toli. Bel- 
bas palietė mano ranką: 

— Tai ramsinga, thugs ramsinga prie šventojo baniano... 

Buvau nesubtilus. Nesupratau, kad jis juokauja, norėdamas 
paslėpti kitas analogijas, ir smeigiau peiliu stačiai į širdį: 

— Aišku, genis skambėtų ne taip kerinčiai, - tariau. 

Belbas linktelėjo. 

— Esu čia todėl, kad jiems nereikia genis, — atsakė. 

Ar tik ne tą vakarą jis pradėjo įžvelgti ryšį tarp savo sapnų ir 
to, kas jam per tuos mėnesius nutiko. 

Aljė nesiklausė mūsų pokalbio, bet matė šnibždantis. 

— Tai — ne perspėjimas ar sąšauka, — tarė, — o tam tikras 
ultragarsas, ryšiui su požeminėmis bangomis užmegzti. Pažvel- 
kite, druidės stovi ratu susikibusios rankomis. Jos yra lyg gy- 
vasis akumuliatorius, surenkantis ir sukoncentruojantis telū- 
rines vibracijas. Tuoj turėtų pasirodyti debesis... 

— Koks debesis? — sušnibždėjau. 

— Tradicija vadina jį Žaliuoju debesiu. Palaukite... 

Nesitikėjau jokio žalio debesies. Bet netikėtai nuo žemės 
pakilo švelnus ūkas — galėčiau jį pavadinti rūku, jei jis būtų 

buvęs vienalytis, tirštas. Tačiau tai buvo kažkokia gumulinė 
masė, susikaupusi vienoje vietoje, kad vėjui pūstelėjus pakil- 
tų lyg cukraus vatos kamuolys ir palėkusi nutūptų kitoje lau- 
kymės vietoje. Įspūdis buvo nepakartojamas: kartais pro jį 
matėsi kitoje laukymės pusėje augę medžiai, kartais viską ap- 
traukdavo balkšvi garai, kartais tas vilnų kuokštas susikaup- 
davo laukymės viduryje, užstodamas visą reginį, palikdamas 
tik pakraščius ir dangų, kuriame ir toliau švietė mėnulis. Ka- 
muolys judėjo staigiai, netikėtai, tarsi paklusdamas aikštin- 
gam pūstelėjimui. 

Pagalvojau apie kokią nors cheminę medžiagą, paskui apsi- 
galvojau: juk buvome beveik šešių šimtų metrų aukštyje ir na- 
tūralu, kad čia galėjo būti tikrų debesų. Pakviestų dalyvauti 
apeigose? Nebūtinai, tačiau apeigų dalyvės galėjo apskaičiuo- 
ti, kad šitame aukštyje, susidarius palankioms sąlygoms, že- 
mės gelmėse gali susiformuoti klajojantys garai. 

Sunku buvo atsikratyti reginio kerų dar ir todėl, kad apeigų 
dalyvių drabužiai maišėsi su ūko baltuma, ir jų figūros atrodė 
išnyrančios ir vėl pranykstančios tose pieniškose tamsybėse, 
tarytum būtų jų pagimdytos. 

Vieną akimirką debesis užgulė visą pievos vidurį, o kai ku- 
rie į viršų kylantys gumulai beveik uždengė mėnulį, nors lau- 
kymės pakraščiai vis dar buvo šviesūs. Tuomet pamatėme vie- 
ną druidę, išnyrančią iš debesies ir nubėgančią miško link, iš- 
tiestomis rankomis, rėkiančią taip, kad net pagalvojau, kad 
jos mus pastebėjo ir siunčia savo prakeiksmus. Tačiau likus 
keliems metrams iki mūsų ji staiga pakeitė kryptį ir ėmė bėgti 
ratu aplink rūką pranykdama kairėje ir vėl išnirdama dešinė- 
je, paskui vėl prisiartino prie mūsų tiek, kad galėjau įžvelgti 
jos veidą. Atrodė kaip būrėja, didele kumpa nosim virš siaurų 
lūpų, žiopčiojančių lyg povandeninė gėlė, bedante burna, iš- 
skyrus du kandžius ir vieną iltinį. Akys judrios, ereliškos, at- 
grasios. Išgirdau, o gal pamaniau išgirdęs, o gal dabar prisi- 

menu išgirdęs ir susieju šį prisiminimą su kitais, kartu su žo- 
džiais, kuriuos tuomet maniau esant gališkos kilmės, kai ku- 
riuos šūksnius, primenančius lotyniškus, tarsi „O, penja (oh! 
E oh! Intus) et eee uluma!“. Rūkas staiga išsisklaidė, aikštelė 
prašviesėjo ir pamačiau, kad ją užplūdo kiaulių banda su žalių 
obuolių vėriniais ant kaklų. Druidė, pūtusi trimitą, tebesto- 
vinti dolmeno viršūnėje, mojavo peiliu. 

— Eime, - sausai tarė Aljė, — viskas baigta. 

Jį išgirdęs, suvokiau, kad debešis dabar buvo virš mūsų ir 
aplink mus, ir beveik negalėjau matyti savo draugų. 

— Kaip viskas, - tarė Garamondas. - Maniau, kad gražiau- 
sia tik prasideda! 

— Baigta tai, ką galėjote matyti. Negalima. Gerbkime apei- 
gas. Eime. 

Grįžome į mišką ir iškart pasinėrėme į mus apsupusią drėg- 
mę. Ėjome drebėdami, slidinėdami per pūvančių lapų paklo- 
tą, šnopuodami, pakrikę tarytum bėganti kariuomenė. Atsi- 
dūrėme kelyje. Milaną galėjome pasiekti mažiau nei per dvi 
valandas. Prieš įlipdamas į automobilį kartu su Garamondu, 
Aljė atsisveikino su mumis: 

— Atleiskite, kad nutraukiau reginį. Norėjau parodyti jums 
tai, kas gyvena greta mūsų ir kam jūs dabar darbuojatės. Bet 
daugiau negalėjote matyti. Kai sužinojau apie šį įvykį, turėjau 
pažadėti, kad netrukdysiu apeigų. Mūsų buvimas galėjo nei- 
giamai paveikti tolesnę jų eigą. 

— O kiaulės? Ir kas dabar ten vyksta? — paklausė Belbas. 

— Jau pasakiau tiek, kiek galėjau. 

„Ką tau primena ta žuvis?“ — „Kitas žuvis.“ - „Ką tau primena kitos 
žuvys?“ — „Kitas Žuvis.“ 

(Joseph Heller „Catch 22“, Niujorkas, Simon & Schuster, 1961, 
XXVII) 


Iš Pjemonto grįžau kankinamas sąžinės priekaištų. Pamatęs 
Liją, užmiršau kitus kilusius geismus. 

Tačiau toji kelionė paliko manyje kitus pėdsakus ir dabar 
graužiuosi dėl to, kad anuomet visai nebuvau dėl to suneri- 
męs. Skyrių po skyriaus rikiavau metalų istorijos iliustracijas 
ir nebepajėgiau atsikratyti panašumų demono, kaip man jau 
buvo nutikę Rio. Kuo skyrėsi toji cilindrinė, 1750 metais su- 
kurta Reomiuro krosnis, tas inkubatorius kiaušiniams perinti 
ir septynioliktojo amžiaus atanėr, motinos pilvas, tamsiosios 
įsčios kažin kokiems metalams brandinti? Atrodė, tarsi prieš 
savaitę aplankytoje Pjemonto pilyje kažkas būtų įrengęs Deut- 
sches Museum. 

Vis sunkiau pajėgiau atskirti magijos pasaulį nuo to, kurį 
šiandien vadiname tiksliuoju. Skaičiau apie žmones, apie ku- 
riuos mokykloje buvau girdėjęs kaip apie matematikos ar fi- 
zikos šviesos skleidėjus prietarų tamsybėse, o čia sužinoda- 
vau, kad jie dirbo viena koja stovėdami Kabaloje, o antrąja — 
laboratorijoje. Gal skaičiau istoriją mūsų velniavos meistrų 
akimis? Tačiau turėjau neginčijamų dokumentų, kad fizikai 
pozityvistai, vos peržengę universiteto slenkstį, eidavo į me- 
diumų seansus ir astrologų būrelius, o Niutonas atrado vi- 
suotinės traukos dėsnį todėl, jog tikėjo okultinių jėgų egzis- 
tavimu (prisimindavau jo rozenkreicerių kosmologijos tyri- 
nėjimus). 

Paverčiau netikėjimą savo moksline pareiga, dabar turėjau 
nepasitikėti mokytojais, išmokiusiais mane netikėti. 

Tariau: esu kaip Amparo, netikiu, bet pasiduodu. Ir pagau- 
davau save mąstant apie tai, kad didžiosios piramidės aukštis 
tikrai yra milijardinė nuotolio tarp Žemės ir Saulės dalis, ir 
keltų ir Amerikos indėnų mitologijų analogijas. Pradėjau tyri- 
nėti viską, kas mane supo: namus, parduotuvių iškabas, debe- 
sis danguje, raižinius bibliotekose, ieškodamas juose neabejo- 
tinai slypėjusių kitų istorijų, kurios galų gale atskleisdavo tik 
jų paslaptinguosius panašumus. 


Mane išgelbėjo Lija, bent laikinai. 

Papasakojau jai viską (ar beveik) apie kelionę į Pjemontą ir 
kas vakarą grįždavau namo su naujomis įdomiomis žiniomis 
savajai kryžminei kartotekai. Ji sakydavo: 

— Valgyk, esi išdžiūvęs kaip šiekštas. 

Vieną vakarą ji atsisėdo greta rašomojo stalo, praskleidusi 
kirpčius per vidurį, kad galėtų pažvelgti man tiesiai į akis, lyg 
kaimietė sudėjusi rankas į skreitą. Niekada anksčiau taip ne- 
sėdėdavo: praskėtusi kojas, su tarp kelių išsitempusiu sijonu. 
Pagalvojau, kad tokia laikysena nėra grakšti. Bet paskui pa- 
žvelgiau jai į veidą, jis man pasirodė nušvitęs, užlietas švel- 
naus raudonio. Klausiausi jos pagarbiai, nors dar nežinojau 
kodėl. 

— Pimai, — tarė ji, - man nepatinka tavo įsijautimas į „Ma- 
nuzio“ istoriją. Anksčiau rinkdavai faktus taip, kaip renkamos 
kriauklės, o dabar elgiesi, lyg brauktum loto numerius. 

— Tai tik todėl, kad su jais smagiau. 

— Tu nesismagini, tu įsijauti, o tai visai kas kita. Būk atsar- 
gus, jie tave susargdins. 

— Nereikia perdėti. Daugių daugiausia serga jie patys. Juk 
dirbdamas beprotnamyje sanitaru neišeini iš proto. 

— Tai dar reikia įrodyti. 

— Žinai, niekada nepasitikėjau analogijomis. Dabar atsidū- 
riau analogijų puotoje - Koni Ailendas, Gegužės 1-osios šventė 

Maskvoje, tiesiog Šventieji analogijų metai. Suprantu, kai ku- 
rios iš jų geresnės už kitas, ir svarstau, ar tai tikrai nepagrįsta. 

— Pimai, - tarė man Lija, - skaičiau tavo korteles, nes aš jas 
tvarkau. Visi tavo velniavos meistrų atradimai jau yra čia. Pa- 
žvelk, — ir ji pliaukštelėjo sau per pilvą, šonus, šlaunis ir kaktą. 
Taip sėdėdama, plačiai išskėstomis, įtempusiomis sijoną kojo- 
mis, veidu į mane, ji priminė tvirtą, sveiką Žindyvę, nors buvo 
gležna ir lanksti, nes kažkokia romi išmintis įžiebė joje mat- 
riarchalinę jėgą. 

Pimai, nėra archetipų, yra kūnas. Pilve yra gražu, nes ten 
auga vaikas, ten džiugiai įsispraudžia tavasis paukštelis ir įkrin- 
ta geras skanus maistas, todėl gražios ir svarbios olos, ragu- 
vos, tuneliai, požemiai, net labirintas, kuris panašus į mūsų 
gerąsias šventąsias žarnas. Ir kai kas nori sukurti ką nors svar- 
baus, sukuria tai ten ir iš ten išveda, nes iš ten visi išėjome 
savo gimimo dieną. Vaisingumas visada susijęs su kokia nors 
skyle, kurioje iš pradžių kas nors pūva, o paskui — štai, mažytis 
kinas, datulių medis, baobabas. Bet aukštai geriau nei žemai, 
nes, jei stovi žemyn galva, į galvą suteka kraujas. Kojos dvo- 
kia, o plaukai - mažiau, nes geriau lipti į medį ir skinti vaisius, 
nei atsidurti po žeme ir penėti kirmėles, nes retai kada susi- 
žeisi stiebdamasis (nebent būtum palėpėje), o dažniausia su- 
sižeidi krisdamas. Todėl aukštai - angeliška, o žemai - velniš- 
ka. Bet kadangi tiesa ir tai, ką pirma sakiau apie savo pilvuką, 
abu dalykai yra tikri — vienaip gražu yra žemai ir viduje, o ki- 
taip gražu aukštai ir išorėje, ir Merkurijaus dvasia su visatos 
prieštaravimais čia niekuo dėti. Ugnis skleidžia šilumą, šaltis 
sukelia plaučių uždegimą, ypač jei esi išminčius, gyvenęs prieš 
keturis tūkstantmečius, todėl ugnis turi paslaptingų dorybių, 
taip pat ir dėl to, kad išverda tau vištą. Bet šaltis tą vištą pade- 
da išlaikyti ilgai, o palietus ugnį iškils to-0-0-kia pūslė, todėl 
galvodamas apie jau tūkstančius metų egzistuojanti dalyką, tokį 
kaip išmintis, turi apie jį galvoti kalno viršūnėje, aukštai (kaip 

matėme, tai yra gerai), arba oloje (tai irgi yra gerai), arba amži- 
nųjų Tibeto sniegynų šaltyje (tai tiesiog puiku). Jei nori žinoti, 
kodėl išmintis atėjo iš Rytų, o ne iš Šveicarijos Alpių, tai todėl, 
kad tavo protėviai rytais, pabudę dar su tamsa, žiūrėdavo į Ry- 
tus tikėdamiesi, kad patekės saulė ir nelis. Bjaurūs laikai. 

— Taip, mama. 

— Aišku, kad taip, sūnau. Saulė yra gera, nes pamalonina kū- 
ną, be to, gera yra tai, kas sugrįžta, o ne tai, kas praeina ir iš- 
nyksta. Patogiausias būdas grįžti ten, iš kur atėjai, du kartus 
neinant tuo pačiu keliu — tai eiti ratu. O kadangi vienintelis gy- 
vūnas, susiriečiantis į ratą, yra žaltys arba gyvatė, todėl tiek daug 
žalčio kultų ir mitų. Juk sunku pavaizduoti saulės grįžimą surie- 
čiant begemotą. Be to, norint surengti saulės iškvietimo apei- 
gas, patogiausia judėti ratu, nes judėdamas tiesiąja tolsi nuo 
namų ir apeigos bus labai trumpos, kita vertus, ratas — pato- 
giausia forma apeigoms, tai Žino net ugnies rijikai turgaus aikš- 
tėse, nes, sustoję ratu, visi vienodai mato, kas vyksta viduryje, o 
jei visa gentis išsirikiuotų tiesiąja lyg koks kareivių būrys, sto- 
vintys toliau nieko nepamatytų. Todėl ratas, judėjimas ratu ir 
cikliškas grįžimas yra visų kultų bei apeigų pagrindas. 

— Taip, mama. 

— Aišku, kad taip. Dabar pakalbėkime apie magiškuosius 
skaičius, kuriuos taip mėgsta tavieji autoriai. Vienas esi tu, 
nes tu nesi du, vienas yra tas tavo dalykėlis ir vienas yra tas 
manasis, viena yra nosis ir viena širdis, matai, kiek svarbių da- 
lykų yra po vieną. Dvi yra akys, ausys, šnervės, mano krūtys, o 
tavo kiaušinėliai, kojos, rankos ir sėdmenys. Trys - pats magiš- 
kiausias skaičius, nes mūsų kūnas jo nepažįsta, neturime nie- 
ko, ko būtų trys, ir priskiriame jį Dievui kaip paslaptingiausią 
skaičių, nesvarbu, kur gyventume. Bet tik pagalvok — aš turiu 
vieną dalykėlį ir tu turi vieną dalykėlį, — tylėk ir nesišaipyk, — 
ir, kai mes tuos mūsų dalykėlius sujungiame, išeina dar vienas 
dalykėlis, taigi trys. Ar reikia būti universiteto profesorium, 

kad atrastum, jog visos tautos turi trilypes formas, trejybes ir 
panašius dalykus? Religijos nekurtos kompiuteriais, tie žmo- 
nės buvo tvirti, dulkindavosi kaip reikiant, ir visos trejybės for- 
mos yra ne kokia nors paslaptis, o pasakojimas apie tai, ką 
darai tu, ir apie tai, ką darydavo jie. Dvi kojos ir dvi rankos — 
jau keturi, o keturi — taip pat gražus skaičius, ypač kai pagal- 
voji, kad gyvuliai turi keturias kojas, ir keturiomis ropoja maži 
vaikai - tą žinojo jau Sfinksas. Apie penkis neverta nė kalbėti: 
penki yra rankos pirštai, o dvi rankos duoda dar vieną šventąjį 
skaičių — dešimt, todėl tiek yra įsakymų, nes jei jų būtų dvyli- 
ka, kunigas, sakydamas juos ir iškeldamas vieną, du, tris pirš- 
tus, priėjęs paskutiniuosius turėtų skolintis zakristijono ran- 
ką. Dabar pažvelk į kūną ir suskaičiuok visus dalykus, atsiša- 
kojančius nuo kamieno - su rankomis, kojomis, galva ir peniu 
jų būtų šeši, o moterys turi septynis. Todėl, manau, tavo auto- 
riai niekada rimtai nežiūrėjo į šešis, nebent kaip į dvigubą tre- 
jetą, nes tas skaičius galioja tik vyrams, neturintiems jokio sep- 
tyneto, ir jie, imdami vadovauti, linkę septynetą laikyti šventu 
skaičium, užmiršdami, kad ir mano krūtys išsišokusios į prie- 
kį, bet... kantrybės. Aštuoni — Viešpatie, neturime jokio aštuo- 
neto... ne, pala, jei kojas ir rankas laikysime ne vientisu daik- 
tu, o sudvejintu, dėl kelių ir alkūnių, tuomet turėsim nuo ka- 
mieno atsikišusius aštuonis ilguosius kaulus, paimk tuos aš- 
tuonis, dar kamieną — ir gausi devynis, pridėjęs galvą - gausi 
dešimt. Sukdamasis apie kūną, visada gali gauti visus norimus 
skaičius, ką jau kalbėti apie skyles. 

— Skyles? 

— Taip, kiek skylių yra tavo kūne? 

— Na, - skaičiavau, - akys, šnervės, ausys, burna, užpakalis — 
aštuonios. 

— Matai? Dar viena priežastis, kodėl aštuoni - gražus skai- 
čius. O aš turiu devynias! Ir devintoji padeda tau išvysti pa- 
saulį, štai kodėl devyni dieviškesnis skaičius už aštuonis! Nori, 

kad paaiškinčiau kitus pasikartojančius simbolius? Nori savo 
menhyrų anatomijos, tų, apie kuriuos kalba tavo autoriai? Die- 
ną stovima, o naktį - gulima. Ir tavasis dalykėlis, ne, gali man 
nepasakoti, ką jis veikia naktį, akivaizdu, kad dirbama stovint, 
o ilsimasi gulint. Todėl vertikali būsena yra gyvenimas ir ryšys 
su saule - obeliskai sminga dangun kaip ir medžiai, o horizon- 
tali būsena ir naktis yra miegas, taigi mirtis, ir visi garbina men- 
hyrus, piramides, kolonas, bet niekas negarbina balkonų ar 
baliustradų. Gal esi girdėjęs apie kokį nors senovinį šventojo 
porankio kultą? Matai? Dar ir todėl, kad to tau neleidžia kū- 
nas: kai garbinamas vertikalus akmuo, net jei garbintojų yra 
daug, visi jį mato, o kai garbinamas horizontalus daiktas, jį 
mato tik tie, kurie yra pirmoje eilėje, o kiti stumdosi šaukda- 
mi „ir aš, ir aš!“. Toks reginys nedera magiškoms apeigoms... 

— Bet upės... 

— Upės garbinamos ne todėl, kad jos horizontalios, o todėl, 
kad jose vanduo, ir tikrai nereikia tau aiškinti ryšio tarp van- 
dens ir kūno... Žodžiu, tokie jau esame, su tokiu kūnu, visi 
mes, ir todėl nutolę net per milijonus kilometrų sukuriame 
tuos pačius simbolius, todėl viskas tarpusavyje panašu, o pro- 
tingi žmonės, matydami alchemiko krosnelę, uždarytą ir šiltą 
viduje, pagalvoja apie motinos pilvą, kuriame auga kūdikis, ir 
tik tavieji velniavos meistrai, žvelgdami į kūdikio laukiančią 
Dievo Motiną, galvoja, kad tai yra aliuzija į alchemiko kros- 
nelę. Laukiant naujienos prabėgo tūkstančiai metų, o viskas 
jau seniai buvo čia, reikėjo tik pažvelgti į veidrodį. 

— Tu man visada atskleidi tiesą. Esi mano Aš, kuris yra ma- 
nasis Jis žvelgiant Tavo akimis. Noriu atrasti visas archetipi- 
nes kūno paslaptis. 

Tą vakarą sukūrėme posakį „imtis archetipų“, kurį varto- 
davome kalbėdami apie mūsų švelnumo akimirkas. 

Jau grimzdau į miegus, kai Lija palietė man petį. 

— Vos nepamiršau, - tarė. — Aš nėščia. 

Privalėjau paklausyti Lijos. Ji kalbėjo išmintingai, kaip tie, kurie 
žino, kur gimsta gyvybė. Skverbdamiesi į Agartos požemius, į 
Atskleistosios Izidės piramidę, patekome į Geburah, siaubo 
sefirą, tą akimirką, kai pasaulyje jaučiamas pyktis. Gal mane 
suvedžiojo, nors tik akimirką, mintis apie Sofiją? Mozė iš Kor- 
dobos sako, jog viskas, kas Moteriška, yra kairėje ir kyla iš 
Geburah... Nebent vyras pasitelkia šias sroves, kad papuoštų 
savo Sutuoktinę, ir sušvelninęs priverčia kurti gėrį... Kitais Žo- 
džiais, kiekvienas geismas turi likti savo ribose. Priešingu at- 
veju Geburah tampa atšiaurumu, tamsiąja iliuzija, demonų pa- 
sauliu. 

Pažaboti geismą... Padariau tai tenda de umbanda, groda- 
mas agog, dalyvaudamas renginyje kaip orkestro narys, taip 
išvengdamas transo. Taip ir su Lija, pažabojau geismą, paro- 
džiau pagarbą Sutuoktinei ir savo strėnų gelmėse buvau ap- 
dovanotas, mano sėkla buvo palaiminta. 

Bet nemokėjau išsilaikyti. Mane jau viliojo Tiferet grožis. 

Sapnuoti, kad gyveni svetimame ir nepažįstamame mieste, reiškia 
greitą mirtį. Išties ten, kažkur, gyvena mirusieji, ir nežinia kur. 


(Gerolamo Cardano „Somniorum Synesiorum“, Bazelis , 1562, 1, 58) 


Geburah yra blogio ir baimės sefira, o Tiferet yra grožio ir har- 
monijos sefira. Diotalevis sakydavo: „Ji yra apšviečianti medi- 
tacija, gyvybės medis, malonumas, purpurinė iliuzija. Ji yra Įsta- 
tymo ir Laisvės sutartis“. 

Tas laikas mums buvo malonumų ir žaismingo didžiojo vi- 
satos rašto griovimo metai, kai šventėme tradicijos jungtuves 
su elektronine mašina. Kūrėme ir mėgavomės savo kūryba. 
Tais metais sugalvojome Planą. 

Man tie metai buvo tikrai laimingi. Lijos nėštumas vystėsi 
ramiai, darbas „Garamond“ leidykloje ir mano agentūroje lei- 
do mums gyventi plačiau, pasilikau biurą senojoje gamykloje 
miesto pakraštyje, bet įrengėme Lijos butą. 

Nuostabioji metalų istorija jau pateko į spaustuvininkų ir 
korektorių rankas. Kaip tik tuomet ponui Garamondui šovė 
jo genialioji mintis: 

— Iliustruota magiškųjų ir hermetiškųjų mokslų istorija. Vel- 
niavos meistrų pateikiama medžiaga, jūsų įgyta patirtis, pade- 
dant tokiam įstabiam žmogui kaip ponas Aljė - ir per pusmetį 
galėtumėt parengti knygą, didelio formato, keturių šimtų pus- 
lapių su iliustracijomis — spalvotais, kvapą gniaužiančiais pa- 
veikslais. Būtų galima panaudoti dalį ikonografinės medžia- 
gos iš metalų istorijos. 

— Na, tai jau visai kita tema, — paprieštaravau. — Kur toje 
knygoje pritaikyčiau ciklotrono nuotrauką? 

— Kur pritaikytumėt? Daugiau vaizduotės, Kazaubonai! Kas 
vyksta tose atominėse mašinose, tuose megatroniniuose po- 

zitronuose, ar kaip jie ten vadinasi? Materija suskyla, įmeti 
varškės ir išeina kvarkas, juodoji skylė, centrifuguotas uranas 
ar dar kažin kas! Sudaiktinta magija, Hermes et Alchermes, 
žodžiu, jūsų darbas man pasakyti, kaip tai pateikti. Kairėje — 
raižinys su Paracelsu, distiliavimo aparatų abrakadabra auksi- 
niame fone, o dešinėje — kvazaras, sunkiojo vandens maišytu- 
vas, gravitacinė galaktinė antimaterija, žodžiu, kodėl viską tu- 
riu daryti aš vienas? Magas - ne tas, kuris nieko nesupranta ir 
ieško apgraibomis, tai mokslininkas, išpešantis okultines ma- 
terijos paslaptis. Atskleisti mus supantį pasaulį, priversti ma- 
nyti, kad ant Palomaro kalno žinoma daugiau, nei pasakoma... 

Norėdamas padrąsinti, jis man pakėlė atlyginimą, net žen- 
kliai. Puoliau tyrinėti Irismozino „Liber Solis“, Pseudo-Lullo 
„Liber Mutus“ miniatiūrų. Pripildžiau aplankus penkiakam- 
pių, sefirų medžių, dekanų, talismanų, lankiausi nuošaliausio- 
se bibliotekų salėse, dešimtimis pirkau knygas iš knygų parda- 
vėjų, kadaise prekiavusių kultūrine revoliucija. 

Tarp velniavos meistrų sukinėjausi kaip savo ligoniais susi- 
žavėjęs psichiatras, kuriam iš šimtamečio jo privačios klinikos 
parko dvelkianti smarvė atrodo gaiviausias vėjelis. Po kurio 
laiko jis pradeda rašyti apie kliedėjimus, o vėliau prirašo išti- 
sus puslapius kliedesių. Jis nesuvokia, kad ligoniai jį suvedžio- 
jo: mano tapęs menininku. Taip gimė mintis apie Planą. 

Diotalevis prisidėjo prie žaidimo, nes jam tai buvo malda. 
Maniau, kad Jakopas Belbas smaginosi lygiai kaip ir aš. Tik 
dabar supratau, kad jis nejautė tikro pasitenkinimo. Veikė iš 
įpročio, kaip kiti kramto nagus. 

O gal žaidė, tikėdamasis rasti vieną iš tų klaidingų adresų 
ar sceną be rampos šviesų, apie kurią pasakojo file, pavadin- 
tame „Sapnas“. Teologijos pakaitalas Angelui, kuris niekada 
neateis. 

FILENAME: Sapnas 


Neprisimenu, ar sapnavau, kad sapnuoju, ar abu sapnus 
sapnavau tą pačią naktį, o gal tiesiog sapnavau juos vieną 
po kito. 

Ieškau moters, moters, kurią pažįstu, kuri buvo man 
artima, ir dabar negaliu suprasti, kodėl ji nutolo — dėl 
mano kaltės, nes nebepasirodžiau. Nesuprantu, kodėl 
prabėgo tiek daug laiko. Ieškau jos, ne - jų, moteris ne 
viena, jų daug, visas praradau per savo nerangumą. Ma- 
ne apninka netikrumas, užtektų vienos, nes žinau, kad 
jas prarasdamas praradau labai daug. Nerandu, netu- 
riu, nesiryžtu atversti užrašų knygelės su telefono nu- 
meriu, O jei ir atverčiu — lyg toliaregis negaliu perskaity- 
ti vardų. 

Žinau, kur ji galėtų būti, nežinau, kur ta vieta, bet ži- 
nau, kaip ji atrodo, aiškiai prisimenu laiptus, duris, laip- 
tų aikštelę. Neinu per miestą, ieškodamas tos vietos, o 
esu sukaustytas baimės, stabdžio, vis dar kremtuosi, ko- 
dėl leidau tam ryšiui nutrūkti, o gal neateidamas į pas- 
kutinį pasimatymą norėjau, kad jis nutrūktų. Esu tikras, 
kadji laukia mano skambučio. Jei tik žinočiau jos vardą. 
Puikiai žinau, kas ji, tik negaliu prisiminti jos veido. 

Kartais, jau atsibudęs, bet dar lyg snausdamas, bandau 
paneigti sapną. Prisimink, tu viską pažįsti ir prisimeni, ir 
su viskuo jau suvedei sąskaitas, o gal jų nė nebuvo. Nėra 
nieko, ko nežinotum, kur tai yra. Nėra nieko. 

Vis dar įtari kažką palikęs skubėjimo klostėse, kaip 
mažojoje kelnių ar seno švarko kišenėlėje pamirštamas 
pinigas ar raštelis su vertinga žinia, ir tik paskui su- 
pranti, jog tai buvo svarbiausias, lemiamas, vienintelis 
dalykas. 

Miestą matau aiškiau. Tai Paryžius, esu kairiajame 
krante, Žinau, kad perėjęs upę atsidurčiau aikštėje, kuri 
galėtų būti Vosges aikštė... ne, ši aikštė atviresnė, o tolu- 
moje matyti tarytum Madeleine bažnyčios kontūrai. Per- 
ėjęs aikštę ir pasukęs už šventovės atsiduriu ties gatve 
(kampe yra antikvarinis knygynas), kuri suka dešinėn, ją 
kerta daug skersgatvių, ir jau tikrai atsiduriu Barselonos 
Barrio Gotico rajone. Galėčiau pasukti į vieną gatvę - pla- 
čią, pilną šviesų — ir joje, aiškiai prisimenu, dešinėje, ak- 
ligatvio gilumoje stovi Teatras. 

Nežinau, kas vyksta toje malonumų vietoje, neabejo- 
tinai kažkas lengvo ir džiugaus, bet nepadoraus. Gal 
striptizas (todėl nedrįstu klausti), šitai žinau gana gerai, 
kad norėčiau sugrįžti, esu susijaudinęs. Bergždžiai: prie 
Chatham Road visos gatvės labai panašios. 

Atsibundu su neįvykusio pasimatymo skoniu burnoje. 
Negaliu susitaikyti su mintimi, kad nežinau, ką praradęs. 

Kartais esu dideliame kaimo name. Jis didelis, tačiau 
žinau, kad yra ir kita jo pusė, tik nebegaliu ten nueiti, 
tarsi angos būtų užmūrytos. Toje kitoje pusėje yra daug 
kambarių. Kažkada tikrai esu juos matęs, negalėjau su- 
sapnuoti kitame sapne. Ten seni baldai ir išblukę raiži- 
niai, konsolės su devynioliktojo amžiaus teatriukais iš 
karpyto kartono, spintos su visų metų „Iliustruoto ke- 
lionių žurnalo“ ir „Nuotykių Žemėje ir jūroje“ numeriais, 
netiesa, kad nuo skaitymo jie nutriušo ir mama atidavė 
juos skudurininkui. Stebiuosi, kas supainiojo koridorius 
ir laiptus, juk ten norėjau įsirengti savo buen retiro, tarp 
tų širdžiai brangiausių sendaikčių kvapų. 


Kodėl negaliu, kaip visi, sapnuoti abitūros egzaminų? 

Staklės turėjo dvidešimt ketvirtainių pėdų ir stovėjo vidury kambario. 
Jų viršus buvo sudėtas iš daugelio nevienodo didumo ketvirčiuotų me- 
džio gabalėlių. Jie buvo suvarstyti ant laibų vielų. Tų medžio gabalėlių 
šonai buvo apklijuoti popierium, o ant to popieriaus be jokios tvarkos 
surašyti visi jų kalbos žodžiai. Profesorius panorėjo dabar paleisti ma- 
šiną ir man liepė žiūrėti, kaip ji dirbs. Jo suraginti mokiniai kiekvie- 
nas pagriebė už geležinės rankenos, kurių buvo iš kraštų aplink stak- 
les keturiasdešimt, ir smagiai pasuko, tada visas žodžių išdėstymas 
tuojau pasikeitė. Tada jos liepė trisdešimt šešiems mokiniams skaityti 
naujai pasidariusias eilutes, ir jei iš trijų keturių žodžių išeidavo koks 
sakinys, kiti keturi berniukai turėdavo užrašyti. 

(J. Swift „Gulliver's Travels“, III, 5) l 


Manau, kad aprašydamas sapną Belbas ir vėl grįžo prie ap- 
mąstymų apie prarastas galimybes ir savo lemties netekti pro- 
gos — jei tokia kada buvo, nes nemokėjo ja pasinaudoti. Planas 
gimė todėl, kad jis susitaikė su mintimi turintis kurti fiktyvias 
progas. 

Paprašiau kažkokio rankraščio, ir jis ėmė raustis po jų krū- 
vą, sukrautą ant stalo be jokios tvarkos, neatsižvelgiant nei į 
rankraščių dydį, nei į storį ar formą. Radęs tą, kurio ieškojo, 
pabandė jį ištraukti ir nuvertė žemėn visus kitus. Aplankai at- 
siverė ir iš jų pabiro nesusegti lapai. 

— Gal vertėjo pirma nukelti bent pusę krūvos? - paklausiau. 

Bergždžias burnos aušinimas: jis visada taip darydavo. 

Į tokias pastabas jis turėjo vieną atsakymą: 

— Vakare Gudruna juos surinks. Ji privalo turėti kokį nors 
gyvenimo tikslą, priešingu atveju praras savąją tapatybę. 

Šįkart jaučiausi asmeniškai atsakingas už rankraščių saugu- 
mą, nes jau buvau visateisis leidyklos narys. 


KARSU 
K R) 
TT 


410 


— Gudruna nemokės jų sutvarkyti, ji sudės į aplankus ne tuos 
lapus. 

— Jus girdėdamas, Diotalevis netvertų džiaugsmu. Taip ras- 
tusi kitokios, eklektinės, atsitiktinės knygos. Tai visiškai ati- 
tinka mūsų velniavos meistrų logiką. 

— Taip taptume panašūs į Kabalos tyrinėtojus. Tūkstantme- 
čiai, sugaišti ieškant teisingo derinio. Jūs tiesiog pakeičiate 
beždžionę Gudruna, nuolat kalančia rašomąja mašinėle. Ski- 
riasi tik trukmė. Evoliucijos požiūriu mes nieko nelaimėjome. 
Ar nėra programos, kuri priverstų Abulafiją atlikti šį darbą? 

Įėjo Diotalevis. 

— Be abejo, yra, - atsakė Belbas. — Teoriškai į ją galima įves- 
ti du tūkstančius duomenų. Tereikia norėti juos parašyti. Tar- 
kime, tai įvairių eilėraščių eilutės. Programa klausia, kelių ei- 
lučių turėtų būti eilėraštis, jūs atsakote - dešimties, dvidešim- 
ties, šimto. Programa iš vidinio kompiuterio laikrodžio paima 
kokį nors sekundžių skaičių ir jį randomizuoja, paprastai kal- 
bant, sudaro vis naują derinių formulę. Su dešimčia eilučių 
gali gauti tūkstančius atsitiktinių eilėraščių. Vakar į kompiu- 
terį surašiau tokias eilutes: „virpa sušalusios liepos“, „vokai 
apsunkę krinta“, „jei tik norėtų aspidistra“, „štai, gyvenimą 
tau dovanoju“ ir panašiai. Čia keli rezultatai: 


Naktis skaičiuoju, suskamba sistras... 
Tu nugalėjai, o mirtie... 

Tu nugalėjai, o mirtie... 

Jei tik norėtų aspidistra... 


Iš aušros širdies (ak, ta širdis) 
Tu, negandų albatrose, 

(Jei tik norėtų aspidistra...) 
"Tu nugalėjai, o mirtie. 

Virpa sušalusios liepos, 

Naktis skaičiuoju, suskamba sistras, 
Kukutis mane jau pamatė, 

Virpa sušalusios liepos. 


— Yra pasikartojimų, nepavyko jų išvengti, atrodo, tai per 
daug komplikuotų programą. Bet ir pasikartojimai turi poeti- 
nę prasmę. 

— Įdomu, - tarė Diotalevis. — Tai sutaiko mane su tavąja 
mašina. Sakai, jei aš sudėčiau į ją visą Torą, o po to liepčiau 
jai, kaip tai vadinasi, randomizuoti, ji taptų pačia tikriausia 
Temurah ir pateiktų naują Knygos eilučių derinį? 

— Neabejotinai, tai tik laiko klausimas. Per keletą amžių su- 
sidorotum. 

Pasiūliau: 

— O jei į ją surašytume porą dešimčių sakinių iš velniavos 
meistrų rašliavos, tarkim, kad tamplieriai pabėgo į Škotiją ar- 
ba Corpus Hermeticum atsirado Florencijoje 1460 metais, dar 
keletą jungiamųjų frazių, kaip „akivaizdu, kad“, „tai įrodo, 
kad“ - galėtume gauti tikrai nuostabių atradimų. Paskui užpil- 
dom tuštumas, pasikartojimus pavadinam pranašiškais, įtai- 
giais ir įspėjančiais. Blogiausiu atveju sukurtume naują magl- 
jos istorijos skyrių. 

— Genialu, - tarė Belbas, - pradedame nedelsdami. 

— Ne, jau septynios. Rytoj. 

— Aš pradėsiu šįvakar. Prašau tik man padėti, ilgai neužtruk- 
site. Pakelkite nuo žemės dešimtį kitą tų lapų, atsitiktinai per- 
skaitykite pirmą kritusį į akis sakinį — ir jis taps vienu iš duo- 
menų. 

Pasilenkiau, pakėliau ir perskaičiau: 

— „Juozapas iš Arimatėjos atvežė Gralį į Prancūziją“. 

— Puiku, užrašyta. Toliau. 

— „Tamplierių tradicija byloja, kad Gotfrydas iš Bujonės Je- 

ruzalėje įkūrė Didijį Siono prioratą“, „Debiusi buvo rozen- 
kreiceris“. 

— Atleiskite, — įsiterpė Diotalevis, — reikėtų įrašyti ir keletą 
nesusijusių duomenų, gal tokių, kaip: „Koala gyvena Australi- 
joje“ arba „Papinas išrado greito virimo puodą“. 

— „Mini yra Mikio sužadėtinė“, - pasiūliau. 

— Nereikia perdėti. 

— Reikia, netgi būtina. Jei manysime, kad pasaulyje yra nors 
vienas duomuo, neturintis ryšio su kokiu nors kitu duomeniu, 
išeisime už hermetinio mąstymo ribų. 

— Teisybė. Tegul bus Mini. Jums leidus, įrašyčiau dar ir tokį 
sakinį: „Tamplieriai visada ir su viskuo susiję“. 

— Tai nekelia jokių abejonių, - patvirtino Diotalevis. 

Dirbome dar gal dešimt minučių. Po to jau tikrai pasidarė 
vėlu. Belbas liepė mums nesijaudinti, jis gali tęsti ir vienas. 
Gudruna įėjusi pasakė norinti viską uždaryti. Belbas jai tarė 
dar pasiliksiantis ir paprašė surinkti nukritusius lapus. Iš Gud- 
runos pasigirdo kažkokie garsai, galėję vienodai priklausyti 
lotynų sine flexione arba cheremis kalbai ir abiejose reiškiantys 
pasipiktinimą bei nusivylimą: akivaizdus visų kalbų kilmės iš 
vieno pirmykščio kamieno ir ryšio ženklas. Ji pakluso, rando- 
mizuodama geriau už bet kokį kompiuterį. 


Kitą rytą Belbas tiesiog švytėjo. 

— Veikia, — tarė. — Veikia ir duoda tiesiog neįtikėtinų rezul- 
tatų. 

Jis parodė atspausdintą kompiuterio tekstą. 


Tamplieriai visada ir su viskuo susiję. 

Tai, kas toliau parašyta, yra netiesa. 

Jėzus nukryžiuotas valdant Poncijui Pilotui. 

Išminčius Ormusas Egipte įkūrė rozenkreicerių ordiną. 
Provanse yra kabalistų. 

Kieno vestuvės įvyko Kanoje? 

Mini yra Mikio sužadėtinė. 

Iš to kyla, kad 

Jei 

Druidai garbino juodąsias mergeles, 

Tai 

Simonas Magas tapatina Sofiją su Tyro kekše. 
Kieno vestuvės įvyko Kanoje? 

Mėrovingai save vadina karaliais iš Dievo. 
Tamplieriai visada ir su viskuo susiję. 


— Gal kiek miglota, - tarė Diotalevis. 

— Nes tu nemoki įžvelgti sąsajų. Ir nesuteiki deramos svar- 
bos tam du kartus pasikartojančiam klausimui: Kieno vestu- 
vės įvyko Kanoje? Pasikartojimai — tai magiški raktai. Tiesa, 
pridėjau kai ką ir nuo savęs, bet juk papildyti tiesą — įšventin- 
tojo teisė. Štai mano interpretacija. Jėzus nebuvo nukryžiuo- 
tas, štai kodėl tamplieriai neigė krucifiksą. Juozapo iš Arima- 
tėjos legenda atskleidžia dar gilesnę tiesą: Jėzus, o ne Gralis 
atvyksta į Prancūziją, pas Provanso kabalistus. Jėzus yra Pa- 
saulio karaliaus — tikrojo rozenkreicerių įkūrėjo — metafora. 
Su kuo atvyksta Jėzus? Su savo žmona. Kodėl Evangelijoje 
neparašyta, kieno vestuvės įvyko Kanoje? Todėl, kad tuokėsi 
Jėzus, ir tuokėsi su viešąja nusidėjėle Marija Magdaliete. Štai 
kodėl nuo tada visi išminčiai, pradedant Simonu Magu ir bai- 
giant Posteliu, amžinojo moteriškumo pradžios ieško viešna- 
miuose. O Jėzus yra Prancūzijos karališkosios giminės pradi- 
ninkas. 

Jei mūsų hipotezė teisinga, Šventasis Gralis... yra Jėzaus giminė ir 
palikuonys, „Sang real“, kurį saugo tamplieriai... Šventasis Gralis 
tiesiogine prasme turėjo būti ir indas, į kurį buvo supiltas ir laikytas 
Jėzaus kraujas. Kitaip tariant, jis buvo Magdalietės įsčios. 

(M. Baigent, R. Leigh, H. Lincoln „The Holy Blood ant the Holy 
Grail“, 1982, Londonas, Cape, XIV) 


— Na... - tarė Diotalevis, - niekas tavimi nepatikės. 

— Priešingai, jis parduotų kelis šimtus tūkstančių šios istori- 
jos egzempliorių, - niūriai tariau. — Ji jau parašyta, su nedide- 
liais nukrypimais. Turiu galvoje knygą apie Gralio ir Ren le 
Šato paslaptis. Neturėtumėte apsiriboti vien rankraščiais, ver- 
tėtų paskaityti ir kitose leidyklose leidžiamas knygas. 

— O, šventieji serafimai, — tarė Diotalevis. — Taip ir maniau. 
Ta mašina pasako tik tai, ką visi jau Žino, - ir nuliūdęs išėjo. 

— Visai ne, — burbtelėjo įžeistas Belbas. — Sugalvojau tai, ką 
kiti jau buvo sugalvoję? Na ir kas? Tai vadinasi literatūrinė 
poligenezė. Pasak pono Garamondo, tai tik patvirtina, kad sa- 
kiau tiesą. Tie rašytojai, matyt, galvojo ilgus metus, o aš viską 
sukūriau per vieną vakarą. 

— Sutinku, verta pabandyti. Tik manau, kad reikėtų įvesti 
daugiau duomenų, nesusijusių su velniavos meistrų rašliava. 
Svarbiausia — ne slaptų ryšių tarp Debiusi ir tamplierių paieš- 
kos. Tai daro visi. Svarbiausia — rasti slaptus ryšius tarp, tar- 
kim, Kabalos ir automobilio žvakių. 

Pasakiau atsitiktinai, tačiau Belbas užsikabino. Po kelių die- 
nų jis vėl grįžo prie mūsų pokalbio. 


— Jūsų tiesa. Kiekvienas duomuo tampa svarbus, kai yra susi- 
jęs su kitu duomeniu. Ryšys pakeičia perspektyvą. Verčia tikė- 

ti, kad kiekviena pasaulio regimybė, kiekvienas žodis, ištartas 
ar parašytas, turi ne tą reikšmę, kuri atrodo, o byloja mums 
apie paslaptį. Kriterijus labai paprastas: įtarinėti, visada įtari- 
nėti. Tada net ir eismą draudžiantis ženklas gali reikšti visai 
ką kita. 

— Be abejo. Katarų moralę. Pasibaisėjimą dauginimusi. Eis- 
mas draudžiamas, nes ten — Demiurgo pinklės. Ne tuo keliu 
ateinama į Kelią. 

— Vakar vakare man į rankas pateko „B“ kategorijos vaira- 
vimo vadovas. Gal tai tik proto aptemimas, o gal jūsų Žodžių 
poveikis, bet mane apėmė įtarimas, kad tie puslapiai kalba 
apie kažką kita. Gal automobilis — tik kūrybos metafora? Ne- 
galima apsiriboti vien išore ar prietaisų skydelio iliuzija, rei- 
kia stengtis įžvelgti tai, ką mato tik Kūrėjas, tai, kas yra viduje. 
O viduje yra tas pat kas išorėje. Tai - sefirų medis. 

— Negali būti. 

— Tai - ne mano žodžiai. Jis taip sako. Pirma, kardaninis 
velenas yra pats medis. Paskaičiuokime: variklis priekyje, du 
priekiniai ratai, sankaba, greičių dėžė, dvi jungtys, diferencia- 
las ir du galiniai ratai. Dešimt sąnarių, kaip ir sefirų. 

— Bet neatitinka padėtys. 

— Kodėl gi? Diotalevis mums aiškino, kad kai kuriose versi- 
jose Tiferet yra ne šeštoji, o aštuntoji sefira, prieš Nezah ir Hod. 
Manasis medis yra Belboth medis, kitos tradicijos. 

— Fiat. 

— Tačiau pasekime Medžio dialektiką. Viršūnėje — Variklis, 
Omnia Movens, kurį vadiname Kūrybos Šaltiniu. Variklis per- 
duoda savo kūrybinę energiją dviem Tauriesiems Ratams — 
Proto ir Išminties. 

— Taip, jei automobilis yra su priekiniais varomais ratais... 

— Belboth medis nuostabus tuo, kad yra pakantus alternaty- 
vioms metafizikoms. Su priekiniais varomais ratais, kur prie- 
kyje esantis Variklis iškart perduoda savo valią Tauriesiems 

Ratams, jis yra dvasinio kosmoso įvaizdis, o materialistinėje ver- 
sijoje jis yra degradavusio kosmoso įvaizdis, kur Judesys iš Pas- 
kesniojo Variklio pereina dviem Puolusiems Ratams: iš kosmi- 
nės emanacijos gilumos išsilaisvina žemosios materijos jėgos. 

— Ojei ir variklis, ir varomieji ratai yra gale? 

— Šėtoniška. Aukščiausiojo ir Žemiausiojo sutapimas. Die- 
vas sutapatinamas su netašytos užpakalinės materijos judesiais. 
Dievas kaip amžinas beviltiškas dievybės siekimas. Neabejoti- 
nai susiję su Indų skilimu. 

— O gal Duslintuvo skilimu? 

— Taip yra tik Neišnešiotuose Kosmosuose, kur nuodingas 
Archontų kvėpavimas pasklinda po visą Kosminį Eterį. Bet 
neišklyskime iš kelio. Po Variklio ir Dviejų Ratų eina Sanka- 
ba, Malonės sefira, įjungianti arba nutraukianti Meilės srovę, 
siejančią likusią Medžio dalį su Aukščiausiąja Energija. Dis- 
kas — mandala, glamonėjanti kitą mandalą. Toliau - Mutacijų 
Skrynia, arba greičių dėžė, kaip teigia pozityvistai, kuri yra 
blogio pradžia, nes leidžia žmogui sulėtinti ar pagreitinti ne- 
nutrūkstamą emanacijos procesą. Automatinė greičių dėžė yra 
brangesnė todėl, kad joje tai nulemia Medis, remdamasis Aukš- 
tesniąja Pusiausvyra. Po to eina Jungtis, kuri, tik pažiūrėkite, 
pavadinta Kardanu nelyginant renesanso magas, toliau yra kū- 
ginė Pora (atkreipkite dėmesį į priešingybę Cilindrų ketvertui 
variklyje), su Vainiku (Mažąja Keter), perduodančiu judesį že- 
miškiesiems ratams. Čia akivaizdžiai matyti, kaip veikia Skir- 
tumo sefira, arba diferencialas, kuris su didingu grožio jaus- 
mu paskirsto kosmines jėgas dviem Ratams - Šlovės ir Perga- 
lės, kurie išnešiotame kosmose (su priekiniais varomaisiais ra- 
tais) rieda Tauriųjų Ratų pasirinktu keliu. 

— Logiška interpretacija. O Variklio širdis, Vienio būstas, 
Karūna? 

— Reikia tik pažvelgti įšventintojo akimis. Vainikuojantis Va- 
riklis gyvas per Įkvėpimą ir Iškvėpimą. Sudėtingas dieviškasis 

alsavimas, kuriame iš pradžių Cilindrais (akivaizdus geomet- 
rinis archetipas) vadinami daiktai yra du, paskui gimsta tre- 
čias, ir jie, save apmąstydami, juda bendros meilės ketvirtojo 
vardan. Pirmojo Cilindro kvėpavime (nė vienas iš jų nėra pir- 
mas pagal hierarchiją, o tik dėl padėties ir stebuklingos ryšių 
kaitos) Stūmoklis* (etimologiškai kilęs iš Pistis Sophia) iš Aukš- 
čiausiojo Mirties Taško leidžiasi į Žemiausiąjį Mirties Tašką. 
Cilindras tuo metu prisipildo grynosios energijos. Supapras- 
tintas vaizdas, nes nereikėtų pamiršti angeliškųjų hierarchijų 
arba Paskirstymo Tarpininkų, kurie, kaip parašyta manajame 
vadove, „padeda atidaryti ir uždaryti Angas, jungiančias Ci- 
lindrų vidų su mišinio įsiurbimo kanalais“... Variklio vidus su 
likusiu kosmosu gali susisiekti tik per tuos tarpininkus, ir čia, 
manau, atsiskleidžia — bet nenorėčiau skleisti erezijų — pri- 
gimtinės Vienio ribos, Vienio, kuris kurdamas kažkaip priklau- 
so nuo Didžiųjų Ekscentrikų. Vertėtų atidžiau perskaityti Teks- 
tą. Šiaip ar taip, kai Cilindras prisipildo Energijos, Stūmoklis 
pakyla į Aukščiausiąjį Mirties Tašką ir atlieka Maksimalų Su- 
spaudimą. Tai yra tsimtsum. Štai jums ir visas Big Bang. Spro- 
gimo ir Ekspansijos šlovė. Šoka Kibirkštis, mišinys įsižiebia ir 
sudega, o tai, kaip rašoma vadove, yra vienintelė Aktyvioji Cik- 
lo fazė. Ir vargas, jei į Mišinį patenka kriauklelių, qelippot, ne- 
grynosios materijos lašų, tarkim, vandens ar kokakolos. Eks- 
pansija neįvyksta arba vyksta persileidimą sukeliančiais prie- 
puoliais... 

— Argi „Shell“ nereiškia gelippot? Reikėtų su jais atsargiau. 
Nuo šiol - tik Mergelės Pienas... 

— Patikrinsim. Tai gali būti Septynių Seserų pinklės, tų že- 
mesniųjų principų, siekiančių kontroliuoti Kūrimo procesą... 
Šiaip ar taip, po Ekspansijos eina didysis dieviškasis Iškvėpi- 
mas, kuris senesniuose raštuose vadinamas Išmetimu. Stūmok- 


* It. pistone. 

lis pakyla iki Aukščiausiojo Mirties Taško ir išstumia jau sude- 
gusią beformę materiją. Jei šis apsivalymo veiksmas pavyksta, 
prasideda Naujas Ciklas. Toks yra ir neoplatoniškasis Egzodo 
ir Proto mechanizmas, stebuklinga Kelio Aukštyn ir Kelio 
Žemyn dialektika. 

— Quantum mortalia pectora caecae noctis habent!* O mate- 
rijos vaikai to nė nepastebėjo! 

— Būtent todėl Gnozės mokytojai sako, kad reikia pasitikėti 
ne Hilikais, o Pneumatikais. 

— Rytojui paruošiu mistinę telefonų knygos interpretaciją... 

— Mūsų Kazaubonas, kaip visada, kupinas puikybės. Nepa- 
mirškite, kad ten jums teks spręsti miglotą Vienio ir Daugio 
klausimą. Verčiau neskubėkit. Iš pradžių panagrinėkite skal- 
bimo mašinos mechanizmą. 

— Čia viskas aišku. Alcheminė transformacija, juodžiausią 
darbą paverčianti balčiausiu iš balčiausių. 

Da Rosa, nada digamos agora...** 
(Sampayo Bruno „Os Cavaleiros do Amor“, Lisabona, Guimarães, 


1960, p. 155) 


Pradėjus įtarinėti, viskas ima kelti įtarimą. Po tų svaičiojimų 
apie variklio medį buvau linkęs įžvelgti apreiškimo ženklus 
kiekviename daikte, kurį tik paimdavau į rankas. 

Su savo draugais Brazilijoje nenutraukiau ryšių, o tomis die- 


* Kiek mirtingiesiems aklų priklauso naktų tamsiųjų! (Lot.) 
** Apie Rožę dabar nekalbėsim... (Isp.) 

nomis Koimbroje turėjo įvykti suvažiavimas portugalų kultū- 
ros klausimais. Daugiau iš noro vėl mane pamatyti nei pagar- 
bos mano protui draugai iš Rio man išrūpino kvietimą. Lija 
nevažiavo, ji laukėsi jau septintą mėnesį, ir, nors nėštumas vos 
suapvalino jos liauną liemenį, paversdamas ją trapia flaman- 
dų madona, nutarė verčiau nepatirti kelionės išbandymų. 

Su senaisiais draugais praleidau tris linksmus vakarus, o grįŽ- 
tant autobusu į Lisaboną įsiplieskė ginčas, kur reikėtų stabte- 
lėti: Fatimoje ar Tomare. Tomaras buvo pilis, kurioje įsitvirti- 
no portugalų tamplieriai po to, kai karalius ir popiežius išgel- 
bėjo juos nuo teismo ir žūties, perkrikštydami Kristaus rite- 
riais. Negalėjau neaplankyti tamplierių pilies, ir, laimė, kitiems 
Fatima irgi nelabai rūpėjo. 

Tomaras buvo tobulas mano įsivaizduojamos tamplierių pi- 

lies įgyvendinimas. Į ją vedė kelias su įtvirtinimais, juosian- 
čiais išorinius mūrus su kryžiaus formos šaudymo angomis. 
Padvelkė kryžiaus žygių dvasia. Toje vietoje Kristaus riteriai 
klestėjo ilgus amžius. Sakoma, kad jiems priklausė ir Henri- 
kas Jūreivis, ir Kristupas Kolumbas. Jie užkariavo jūras ir iš- 
garsino Portugaliją. Ilgai ir laimingai gyvendami toje pilyje, 
jie daug kartų ją perstatė ir išplėtė, tad prie viduramžių stati- 
nių prisišliejo renesanso ir baroko priestatai. Susijaudinau įŽen- 
gęs į tamplierių bažnyčią su aštuoniakampe rotonda, atkarto- 
jančia tą, kuri yra Šventajame Kape. Susidomėjau pamatęs, 
kad tamplierių kryžiaus forma kito priklausomai nuo jo vietos 
bažnyčioje: tai jau buvau pastebėjęs vartydamas padriką su 
jais susijusią ikonografinę medžiagą. Maltos riterių kryžius li- 
ko daugmaž nepakitęs, o tamplierių kryžius tarsi pasiduodavo 
laiko ar vietos tradicijų įtakai. Štai kodėl tamplierių medžio- 
tojams gana rasti bet kokios formos kryžių, kad jame tuoj 
įžvelgtų riterių pėdsaką. 

Paskui mūsų gidė parodė manueliškąjį langą, tobuląją jane- 
la, ažūrą, jūros ir jūros gelmių pasaulį: dumblių, kriauklelių, 

inkarų, lynų ir grandinių koliažą, įamžinantį riterių pergales 
vandenynų platybėse. Bet abiejose lango pusėse, ant jį įrėmi- 
nusių dviejų bokštelių lyg sutvirtinimo diržas vijosi Keliaraiš- 
čio ordino ženklai. Ką anglų ordino simbolis veikė toje portu- 
galų vienuolyno tvirtovėje? Į šį klausimą gidė negalėjo atsaky- 
ti, bet netrukus kitoje pusėje, atrodo, šiaurės vakarų, parodė 
Aukso vilnos ordino ženklus. Pagalvojau apie tą subtilų sąry- 
šių žaismą, susiejusį Keliaraiščio ordiną su Aukso vilnos ordi- 
nu, Šį — su argonautais, argonautus — su Graliu, o Gralį — su 
tamplieriais. Prisiminiau Ardenčio pasakojimą ir kai kurias 
velniavos meistrų rankraščių vietas... Net krūptelėjau, kai gi- 
dė, atvedusi mus į kažkokią mažiau reikšmingą salę, parodė 
jos skliautų spynas. Tai buvo nedidelės rozetės, o kai kuriose 
iš jų išvydau barzdotą veidą, primenantį ožį. Bafometas... 

Nusileidome į kriptą. Nulipus septynias pakopas, akmeninis 
kelias vedė į apsidę, kur galėjo stovėti altorius ar didžiojo ma- 
gistro krėslas. Bet iki jo reikėjo eiti po septyniomis skliautų spy- 
nomis. Kiekviena jų buvo rožės formos, viena didesnė už kitą, o 
paskutinioji, didžiausia — virš šulinio. Kryžius ir rožė tamplierių 
vienuolyne, salėje, kuri tikrai pastatyta dar iki rozenkreicerių 
manifestų... Uždaviau gidei kelis klausimus, ši nusišypsojo: 

— Kad Žinotumėt, kiek okultinių mokslų tyrinėtojų atvyksta 
čia lyg į šventąją vietą... Sakoma, šioje salėje vykdavo įšventi- 
nimai... 

Atsitiktinai įėjęs į dar nerestauruotą kambarį, be kelių dul- 
kėtų baldų, aptikau daug kartoninių dėžių, užgriozdusių be- 
veik visas grindis. Žvilgtelėjęs į pirmą pasitaikiusią, pamačiau 
hebrajiškų knygų lapus, matyt, XVII amžiaus. Ką Tomare vei- 
kė žydai? Gidė paaiškino, jog riteriai palaikė gerus ryšius su 
vietos žydų bendruomene. Ji privedė mane prie lango ir paro- 
dė prancūziško stiliaus sodą, panašų į mažą elegantišką labi- 
rintą. Tai, tarė, aštuonioliktojo amžiaus architekto žydo Sa- 
muelio Švarco darbas. 

Antrasis susitikimas Jeruzalėje... O pirmasis — Pilyje. Ar ne 
taip parašyta Proveno pranešime? Viešpatie, Ingolfo rasta or- 
dino pilis buvo ne Monsalvatas 1š riterių romanų — per daug 
neįtikėtina — ir ne Avalonas šiaurėje. Kokią vietą pirmajam 
susitikimui galėjo pasirinkti Proveno tamplieriai, labiau pratę 
vadovauti kovai, nei skaityti Apvaliojo stalo riterių romanus? 
Tik Tomarą, Kristaus riterių pilį, vietą, kurioje išlikę ordino 
nariai galėjo džiaugtis visiška laisve, tvirtomis garantijomis ir 
iš kur jie palaikė ryšius su antrąja grupe! 

Palikau Tomarą ir Portugaliją įjaudrintu protu. Pagaliau rim- 
tai pažvelgiau į Ardenčio mums parodytą raštą. Tamplieriai, 
susibūrę į slaptą ordiną, sukuria Planą, kuris turi tęstis šešis 
šimtus metų ir užsibaigti mūsų amžiuje. Tamplieriai buvo rim- 
ti žmonės. Kalbėdami apie pilį jie galvojo apie tikrą vietą. Pla- 
nas prasidėjo Tomare. Koks galėjo būti jo idealusis kelias? Ko- 
kia kitų penkių susitikimų seka? Vietose, kur tamplieriai ga- 
lėjo tikėtis draugystės, globos, paramos. Pulkininkas minėjo 
Stounhendžą, Avaloną, Agartą... Nesąmonės. Reikia dar kar- 
tą perskaityti visą pranešimą. 

Grįždamas namo įtikinėjau save, kad mes neieškome tam- 
plierių paslapties, mes ją tik kuriame. 


Belbas, atrodė, sunerimo vėl turėdamas grįžti prie pulkininko 
jam palikto dokumento. Jį rado apatiniame stalčiuje, tačiau 
ieškojo labai nenoriai. Nors, kaip pastebėjau, jį išsaugojo. Vėl 
perskaitėme Proveno pranešimą. Po tiekos metų. 

Jis prasidėjo Tritemijaus šifru užkoduotu sakiniu: Les XXXVI 
inuisibles separez en six bandes. Paskui ėjo: 


a la... Saint Jean 

36 p charrete de fein 

6... entiers avec saiel 

p... les blancs mantiax 

r... S... Chevaliers de Pruins pour la... j . nc 

6 foiz 6 en places 

chascune foiz 20 a... 120 a... 

iceste est Vordonation 

al donjon li premiers 

it li secunz joste iceus qui... pans 

it al refuge 

it a Nostre Dame de l'altre part de Viau 
it a lostel des popelicans 

it a la pierre 

3 foiz 6 avant la feste... la Grant Pute. 


— Praėjus trisdešimt šešeriems metams po šieno vežimo, 1344 
metų švento Jono naktį, šeši užantspauduoti raštai riteriams 
baltais apsiaustais, atsivertusiems keršyti riteriams iš Prove- 
no. Šešis kartus po šešis šešiose vietose, kaskart po dvidešimt 
metų, iš viso šimtą dvidešimt metų - toks yra Planas. Pirmieji 
Pilyje, po to vėl pas tuos, kurie valgė duoną, vėl į slėptuvę, vėl 
pas Dievo Motiną kitame upės krante, vėl popelikanų namuose 
ir vėl ant akmens. Matote, rašte sakoma, kad 1344-aisiais pir- 
mieji turi eiti į pilį. Iš tiesų riteriai įsikūrė Iomare 1357-ai- 
siais. Dabar reikia sugalvoti, kur apsistoja antrasis branduo- 
lys. Na, įsivaizduokite, kad esate bėgantis tamplierius, kur įkur- 
tumėte antrąjį branduolį ? 

— Gal... Jei tiesa, tai tie buvę šieno vežime pabėgo į Škoti- 
ją... Bet kodėl Škotijoje valgė duoną? 

Asociacijų grandinėse tapau tiesiog nenugalimas. Galėjau 
pradėti nuo bet kokio išeities taško. Škotija, aukštikalnės, drui- 
dų apeigos, švento Jono naktys, vasaros solsticija, švento Jono 
ugnys, aukso šakelė... Štai pėdsakas, nors ir trapus. Apie šven- 
to Jono ugnis skaičiau Freizerio „Aukso šakelėje“. 

Paskambinau Lijai. 

— Būk gera, paimk „Aukso šakelę“ ir paskaityk, kas joje pa- 
rašyta apie švento Jono ugnis. 

Lija tokiais atvejais būdavo tiesiog nuostabi. Skyrių rado 
tuoj pat. 

— Ką nori žinoti? Tai senovinės apeigos, praktikuotos be- 
veik visuose Europos kraštuose. Švenčiama saulės įkopimo į 
aukščiausią tašką akimirka, šventas Jonas pridėtas visam tam 
įvykiui sukrikščioninti... 

— Ar Škotijoje valgoma duona? 

— Palauk, pažiūrėsiu... Atrodo, ne... Štai, radau, duona val- 
goma ne per šventą Joną, o gegužės pirmosios — Beltano ug- 
nių — naktį, tai druidiškos kilmės šventė, ypač paplitusi škotų 
aukštikalnėje... 

— Radome! O kodėl valgo duoną? 

— Padaro paplotėlį iš miltų ir avižų ir paskrudina jį ant žari- 
jų... Vėliau prasideda apeigos, primenančios senovinį žmonių 
aukojimą... Tie paplotėliai vadinosi bannock... 

— Kaip? Pasakyk paraidžiui! 

Ji pasakė, padėkojau pavadindamas ją savo Beatriče, savo 
fėja Morgana ir dar kitais meiliais vardais. Bandžiau prisiminti 
savo diplominį. Slaptasis branduolys, kaip skelbia legenda, at- 
vyksta į Škotiją valdant karaliui Robertui ir tamplieriai padeda 
karaliui laimėti Bannock Burn mūšį. Atsilygindamas karalius 
sukuria jiems naują Škotijos švento Andriaus riterių ordiną. 

Iš stalčiaus išsitraukiau didįjį anglų kalbos žodyną ir sura- 
dau: bannok viduramžių anglų kalba (bannuc senąja saksų, ban- 
nach - galų kalba) yra tam tikras ant lakšto ar grotelių keptas 
paplotėlis iš rugių, avižų ar kitokių grūdų. Burn — tai srautas. 
Tereikėjo išversti taip, kaip išvertė prancūzų tamplieriai, siųs- 
dami pranešimą iš Škotijos savo tautiečiams Provene, ir gau- 
name kažką panašaus į paplotėlio, bandelės, duonos srautą. 
Tas, kuris valgė duoną, yra tas, kuris laimėjo ties duonos srau- 
tu, taigi tai yra škotiškasis branduolys, tuo metu gal jau papli- 
tęs po visas britų salas. Logiška: iš Portugalijos į Angliją kelias 
trumpesnis nei kelionė iš Šiaurės ašigalio į Palestiną. 

Tavo rūbai tebus akinamo baltumo... Jei naktis, uždek daug šviesų, 
kad viskas žaižaruotų... Dabar pradėk rašyti kokią nors raidę, ar daug 
raidžių, keisk jas vietomis ir dėk vieną prie kitos, kol tavo širdį už- 
lies šiluma. Įdėmiai sek raidžių judėjimą ir tai, ką gali sukurti jas 
maišydamas. Kai pastebėsi, kad tavo širdis karšta, kai pamatysi, kad 
raidžių junginiai padeda tau suvokti dalykus, kurių negalėjai įžvelg- 
ti pats ar padedamas tradicijos, kai būsi pasiruošęs priimti tave už- 
liejantį dieviškosios galios srautą - tuomet sukaupk visą savo protą, 
kad savo širdyje pamatytum Vardą ir Jo aukščiausiuosius angelus, 
tarsi jie būtų greta tavęs stovinčios žmogiškos būtybės. 

(Abulafia „Hayye ha-Olam ha-Ba“) 


— Viskas dera, — tarė Belbas. — O kur būtų Slėptuvė? 

— Šeši būriai įsikuria šešiose vietose, bet tik viena iš jų pava- 
dinta Slėptuve. 

Įdomu. Tai reiškia, kad kitose vietose, pavyzdžiui, Portuga- 
lijoje ar Anglijoje, niekas netrikdo pakeitusių vardą tamplie- 
rių ramybės, o čia jiems tenka slėptis. Manyčiau, kad Slėptuvė 
yravieta, kur pabėgo Paryžiaus tamplieriai. Kadangi trumpiau- 
sias kelias iš Anglijos veda atgal į Prancūziją, galėtume tarti, 
jog tamplieriai įkūrė Slėptuvę pačiame Paryžiuje, slaptoje ir 
saugioje vietoje. Jie buvo puikūs politikai, todėl neabejojo, kad 
per du šimtus metų viskas gerokai pasikeis ir jie galės veikti 
atvirai ar beveik atvirai. 

— Tegul bus Paryžius. O ketvirtoji vieta? 

— Pulkininkas kalbėjo apie Šartrą, bet jei jau trečiąja vieta 
įrašėme Paryžių, Šartras negali būti ketvirtoji, nes Planas turi 
susieti visus Europos centrus. Be to, ieškodami politinio ke- 
lio, užmiršome mistinį. O jis atrodo panašus į sinusoidę, todėl 
turime eiti į Vokietijos šiaurę. Ten, anapus upės ar vandens, 

taigi anapus Reino, vokiečių žemėse yra ne bažnyčia, o ištisas 
miestas, skirtas Dievo Motinai. Netoli Gdansko yra Mergelės 
miestas — Marienburgas. 

— O kodėl susitikimas turėtų vykti Marienburge? 

— Nes jis yra teutonų riterių sostinė! Tamplierių ir teutonų 
santykiai ne tokie įtempti kaip tamplierių ir hospitaljerų, ku- 
rie lyg maitvanagiai laukia Šventyklos sunaikinimo, norėdami 
užvaldyti jos turtus. Vokietijos imperatoriai įkurdino teuto- 
nus Palestinoje kaip atsvarą tamplieriams, tačiau netrukus jie 
buvo pašaukti į šiaurę, kad sulaikytų Prūsijos barbarų įsiverži- 
mą. Jiems tai pavyko taip puikiai, jog per du šimtmečius jie 
tapo valstybe, išplitusia po visas baltų žemes. Jie traukia per 
Lenkiją, Lietuvą ir Livoniją, įkuria Kionigsbergą. Tik vieną 
kartą Estijoje juos sumuša Aleksandras Nevskis. Maždaug tuo 
pačiu metu, kai Paryžiuje suimami tamplieriai, teutonai savo 
karalystės sostine pasirenka Marienburgą. Jei egzistavo dva- 
sinės riterijos Planas užkariauti pasaulį - tamplieriai ir teuto- 
nai tik pasidalijo įtakos zonomis. 

— Žinote, ką jums pasakysiu? — paklausė Belbas. — Sutinku. 
Dabar - penktasis būrys. Kur yra tie popelikanai? 

— Nežinau, - atsakiau aš. 

— Kazaubonai, jūs mane nuvylėte. Matyt, reikės klausti Abu- 
lafijos. 

— Ne, pone, - atsakiau įsižeidęs. - Abulafija turi mums duo- 
ti dar nežinomus sąryšius. Popelikanai - duomuo, ne sąryšis, o 
duomenys - Semo Speido darbas. Prašau poros dienų. 

— Duodu jums dvi savaites, - tarė Belbas. - Jei per dvi saval- 
tes neatnešite man popelikanų - atneškite butelį viskio „Bal- 
lantine 12 Years Old“. 


Ne mano kišenei. Baigiantis savaitei perdaviau popelikanus 
savo nekantraujantiems bendrininkams. 
— Viskas aišku. Klausykite atidžiai, nes teks grįžti į ketvirtąjį 

amžių, Bizantijos žemes, kai Viduržemio jūros pakrantėse jau 
plito įvairūs manicheizmo įkvėpti judėjimai. Pradėkime archon- 
tiečiais, kuriuos Petras iš Kafarbaruko įkūrė Armėnijoje — pri- 
pažinkite, labai gražus vardas. Jie yra prieš žydus, nes, pasak 
jų, velnias susitapatino su Sabaoth, žydų Dievu, gyvenančiu 
septintajame danguje. Norėdamas pasiekti Didžiąją Šviesos 
Motiną aštuntajame danguje, turi atsižadėti ir Sabaoth, ir 
krikšto. Tinka? 

— Atsižadėkime. 

— Bet archontiečiai — dar palyginti šaunūs vaikinai. Penkta- 
jame šimtmetyje pasirodo mesaljanai, kurie, beje, Trakijoje iš- 
liko iki vienuoliktojo amžiaus. Mesaljanai - ne dualistai, o mo- 
narchistai, tačiau jie susipainioję su pragaro jėgomis, o kai ku- 
riuose tekstuose vadinami borboritais, — nuo borboros, tai reiš- 
kia „dumblą“, - nes darė daug neapsakomų dalykų. 

— O ką jie darė? 

— Įprastus dalykus. Vyrai ir moterys delnuose keldavo į dan- 
gų savo gėdą, kitaip tariant, spermą ar menstruacijų kraują, o 
paskui tai valgydavo, vadindami Kristaus kūnu. O jei kuris iš 
jų apvaisindavo savo moterį, atėjus laikui įkišdavo ranką jai į 
pilvą, išplėšdavo vaisių, sugrūsdavo piestoje, sumaišydavo su 
medumi ir pipirais ir suvalgydavo. 

— Pasibjaurėtina, — tarė Diotalevis. - Medus su pipirais! 

— Tokie tad buvo mesaljanai, kuriuos vieni dar vadino stra- 
diotikais ir fibionitais, kiti - barbelitais, atsiradusiais iš nasea- 
nų ir femionitų. Tačiau, pasak kai kurių Bažnyčios tėvų, bar- 
belitai buvo vėluojantys gnostikai, taigi dualistai, garbinantys 
Didžiąją Motiną Barbelo, o jų įšventintieji borborianus vadi- 
no hilikais, kitaip tariant, materijos vaikais, atskirdami juos 
nuo psichikų, kurie laikyti geresniais, ir pneumatikų, kurie buvo 
tiesiog išrinktieji, visos tos kompanijos Rotary Club. Bet gal 
stratiotikai buvo tik mitraistų hilikai. 

— Ar tai neatrodo kiek painu? — paklausė Belbas. 

— Nieko nepadarysi. Jie nepaliko rašytinių dokumentų. Vie- 
nintelės Žinios apie juos paimtos iš jų priešų apkalbų. Bet tai 
nesvarbu. Tiesiog norėjau parodyti, kokia sumaištis tuo metu 
buvo Viduržemio jūros pakrantėse. Ir paaiškinti, iš kur atsira- 
do paulikianai. Jie yra Pauliaus mokiniai, prie jų prisidėjo ir iš 
Albanijos išvaryti ikonoklastai. Nuo aštuntojo amžiaus pau- 
likianų pradeda sparčiai gausėti, iš sektos jie tampa bendruo- 
mene, iš bendruomenės — gauja, iš gaujos — politine jėga. Bi- 
zantijos imperatoriai sunerimsta ir pasiunčia prieš juos impe- 
rijos pulkus. Jie paplinta iki pat arabiškojo pasaulio ribų, pa- 
sklinda Eufrato link, užplūsta Bizantijos teritoriją iki Juodo- 
sios jūros. Visur kuria savo gyvenvietes, jų aptinkame XVII 
amžiuje, kai juos atverčia jėzuitai, bet ir šiandien Balkanuose 
ir piečiau dar yra jų bendruomenių. Kuo tiki paulikianai? Die- 
vu, vienu ir trejybėje, tik Demiurgas užsispyrė sukurti pasaulį, 
o to rezultatus matome visi. Jie atmeta Senąjį Testamentą, at- 
sisako sakramentų, niekina kryžių ir negarbina Mergelės, nes 
Kristus įsikūnijo tiesiai danguje, o pro Mariją praėjo lyg pro 
kokį vamzdį. Bogomilai, kurie iš dalies jais rėmėsi, sakys, kad 
Kristus Marijai pro vieną ausį įėjo, pro kitą išėjo, o ji to nė 
nepajuto. Kažkas juos dar apkaltins garbinus saulę ir velnią, 
maišius duoną ir eucharistinį vyną su vaikų krauju. 

— Kaip visi. 

— Anuomet eretikui eiti į pamaldas būdavo tikra kančia. Ver- 
čiau tapti musulmonu. Tokie jie buvo žmonės. Jums apie juos 
pasakoju todėl, kad, kai eretikai dualistai paplito Italijoje ir 
Provanse, norėdami juos prilyginti paulikianams, juos vadino 
popelikanais, publikanais, popublikanais, kurie gallice etiam 
dicuntur ab aliguis popellicant*! 

— Štai ir radome. 

— Tikrai. Paulikianai devintajame amžiuje vis dar veda iš 


* Net ir gališkai, kaip kai kurių sakoma, vograuja. (Lot.) 

proto Bizantijos imperatorius, tada imperatorius Bazilijus pri- 
siekia, kad jei pagausiąs jų vadą, Kryzokeirą, kuris Efese įsi- 
veržęs į Švento Jono nuo Dievo bažnyčią ir pagirdęs arklius 
švęstu vandeniu... 

— Vis ta pati yda, - tarė Belbas. 

— „tai jam galvon susmeigsiąs tris strėles. Imperatorius pa- 
siunčia prieš jį imperijos kariauną, toji jį pagauna, nukerta galvą 
ir nusiunčia ją imperatoriui, o tas pasideda ją ant stalo su veid- 
rodžiais, užmauna ant mažos porfyro kolonos ir - čiak čiak 
čiak - susmeigia į Ją tris strėles. Manau, po vieną į akis, o tre- 
čią - į burną. 

— Nuostabūs žmonės, — tarė Diotalevis. 

— Taip jie darė ne iš pykčio, - įsiterpė Belbas. — Tai - tikėji- 
mas. Kazaubonai, tęskite, mūsų Diotalevis neišmano teologi- 
nių subtilybių, jis yra tik purvinas dievažudys. 

— Jau baigiu. Taigi kryžeiviai sutinka paulikianus. Jie susi- 
tinka per pirmąjį Kryžiaus žygį prie Antiochijos, kur pastarieji 
kaunasi arabų pusėje. Sutinka juos ir Konstantinopolio apgul- 
tyje, kur Filopopolio paulikianų bendruomenė iš neapykan- 
tos prancūzams bando atiduoti miestą bulgarų carui Joanui. 
Taip rašo Viljearduinas. Štai jums ryšys su tamplieriais ir mis- 
lės įminimas. Pasak legendos, tamplierius įkvėpė katarai, bet 
iš tiesų katarus įkvėpė tamplieriai. Per kryžiaus žygius jie susi- 
duria su paulikianų bendruomenėmis ir su jais susisieja pa- 
slaptingais ryšiais taip pat, kaip ir su musulmonų mistikais bei 
eretikais. Kita vertus, gana pažvelgti į pranešimo nubrėžtą ke- 
lią. Jis negalėjo aplenkti Balkanų. 

— Kodėl? 

— Nes, manau, akivaizdu, jog šeštasis susitikimas turi vykti 
Jeruzalėje. Rašte liepiama eiti prie akmens. O kur yra šian- 
dien musulmonų garbinamas akmuo? Kad jį pamatytum, turi 
nusiauti batus. Jis - pačiame Omaro mečetės Jeruzalėje vidu- 
ryje, ten, kur kadaise buvo tamplierių Šventykla. Nežinau, kas 

galėjo laukti Jeruzalėje, gal branduolys išlikusių tamplierių, 
pakeitusių savo išvaizdą, o gal su portugalais susiję kabalistai, 
bet tikra yra tai, kad kelias iš Vokietijos į Jeruzalę turėjo vesti 
per Balkanus, o ten laukė penktasis - paulikianų - būrys. Taigi 
visas Planas tampa aiškus ir paprastas. 

— Prisipažinsiu, kad jūs mane įtikinote, - tarė Belbas. - Bet 
kurioje Balkanų vietoje galėjo laukti popelikanai? 

— Manau, natūrali paulikianų tąsa buvo bulgarų bogomilai, 
bet Proveno tamplieriai dar negalėjo žinoti, kad vos po kele- 
rių metų Bulgariją užims turkai ir valdys šalį ištisus penkis šimt- 
mečius. 

— Todėl galima manyti, jog Planas sutrinka einant iš Vokie- 
tijos į Bulgariją. Kada tai galėjo atsitikti? 

— 1824 metais, — tarė Diotalevis. 

— Kodėl? 

Diotalevis nubrėžė diagramą: 


Portugalija Anglija Prancūzija Vokietija Bulgarija Jeruzalė 
1344 1464 1584 1704 1824 1944 


— 1344-aisiais pirmieji didieji kiekvieno būrio magistrai įsi- 
kuria šešiose numatytose vietose. Per šimtą dvidešimt metų 
kiekviename būryje pasikeičia po šešis didžiuosius magistrus, 
o 1464-aisiais šeštasis Tomaro magistras susitinka su šeštuoju 
Anglijos grupės magistru. 1584-aisiais dvyliktasis Anglijos ma- 
gistras susitinka su dvyliktuoju Prancūzijos magistru. Ši gran- 
dinė tęsiasi vienodu žingsniu, ir, jei neįvyksta susitikimas su 
paulikianais, jis neįvyksta 1824 metais. 

— Tarkime, kad jis neįvyksta, — tariau, — bet kodėl tokie įžval- 
gūs žmonės, turėdami savo rankose keturias šeštąsias galuti- 
nio pranešimo dalis, negalėjo jo užbaigti? Arba kodėl, neįvy- 
kus susitikimui su bulgarais, jie nebandė susisiekti su po jų 
ėjusiu būriu? 

— Kazaubonai, nejaugi manote, kad Proveno pranešimo 
kūrėjai buvo kvailiai? Jei jie norėjo, kad paslaptis liktų pa- 
slaptis šešis šimtus metų, ėmėsi visų priemonių. Kiekvienas 
grupės magistras Žino, kur rasti paskesnės grupės magistrą, 
bet nežino, kur ieškoti kitų grupių, o nė vienas iš tų grupių 
nežino, kur rasti prieš tai buvusias grupes. Vokiečiai, nesusi- 
tikę su bulgarais, niekada nesužinos, kur rasti tuos, kurie Je- 
ruzalėje, o šie nežinos, kur ieškoti kitų. Teksto atkūrimas iš 
paskirų dalių priklauso nuo jų išdėstymo. Šis, be jokios abe- 
jonės, nebuvo paremtas logika. Jei trūksta nors gabalėlio — 
visas tekstas lieka neaiškus, o tas, kuris turi trūkstamą dalį, 
nežino, ką su ja daryti. 

— Tik pagalvokite, - tarė Diotalevis, — jei susitikimas neįvy- 
ko, tai šiandien Europa yra slapto baleto teatras, kur būriai 
ieško vieni kitų ir nesuranda, bet visi žino, jog reikia labai ne- 
daug, kad taptum pasaulio šeimininku. Kazaubonai, kaip va- 
dinasi tas iškamšų meistras, apie kurį jūs mums pasakojote? 
Gal tikrai egzistuoja sąmokslas, o istorija yra tik mūšio dėl to 
prarastojo pranešimo išdava. Mes jų nematome, o jie, nema- 
tomi, veikia aplink mus. 

Mums su Belbu tuo pat metu šovė ta pati mintis, ir prabilo- 
me abu kartu. Tiesą sakant, tokiam teisingam sąryšiui nedaug 
ir tereikėjo. Juk žinojome, kad bent dvi mintys iš Proveno pra- 
nešimo — nuoroda į trisdešimt šešis nematomuosius, padaly- 
tus į šešias grupes, ir šimto dvidešimties metų laikas - kartoja- 
si ir kalbose apie rozenkreicerius. 

— Vis dėlto tai buvo vokiečiai, — tariau. — Jie skaitė rozen- 
kreicerių manifestus. 

— Juk sakėte, kad jie buvo netikri, - tarė Belbas. 

— Na ir kas? Juk ir mes kuriame netikrą Planą. 

— Tiesa, — sutiko Belbas. - Užsimiršau. 

Elles deviennent le Diable: débiles, timorėes, vaillantes à des heu- 
res exceptionnelles, sanglantes sans cesse, lacrymantes, caressan- 
tes, avec des bras qui ignorent les lois... Fi! Fi! Elles ne valent rien, 
elles sont faites d'un côté, d'une os courbe, d'une dissimulation 
rentrée... Elles baisent le serpent...* 


(Jules Bois „Le satanisme et la magie“, Paryžius, Chailley, 1895, p. 12) 


Jis užsimiršdavo, dabar jau Žinau. Neabejotinai iš to laiko ir 
šitas file, trumpas, pakrikas. 


FILENAME: Enoja 

Netikėtai sugrįžai namo. Turėjai žolės. Nenorėjau jos. 
Nesutinku, kad kokios nors augalinės substancijos veik- 
tų mano smegenų veiklą (meluoju, juk rūkau tabaką ir 
geriu grūdų distiliatus). Šiaip ar taip, kaskart, kai šešias- 
dešimtųjų pradžioje kas nors man pasiūlydavo prisidėti 
prie bendro rato - suktinės iš lipnaus seilėmis permerk- 
to popieriaus, kai paskutinį kartą patraukiama pasmei- 
gus ją ant segtuko - norėdavosi juoktis. 

Bet vakar man ją pasiūlei tu. Pamaniau, gal tai tavo 
būdas siūlyti save, todėl traukiau labai nuoširdžiai. Šo- 
kome susiglaudę taip, kaip jau seniai niekas nešoka, ir — 
kokia gėda — skambant Ketvirtajai Malerio simfonijai. 
Jaučiau, kaip mano rankose lengvai sklando senovinis 


* Jos virsta velniu: silpnos, baikščios, bet tam tikromis valandomis padrąsėja, be perstojo 
srūvančios kraujais, ašarojančios, glamonėjančios jokių taisyklių nepripažįstančiomis ran- 
komis... Fe! Fe! Jos niekam tikusios, padarytos iš šonkaulio, iš šonkaulio, iš kreivo kaulo, 


iš užgniaužtos veidmainystės... Jos bučiuoja gyvatę... (Pranc.) 

padaras, švelniu ir raukšlėtu senos ožkos veidu, gyvatė, 
išnyranti iš mano strėnų gelmių, ir dievinau tave kaip 
seną, rūpestingą tetą. Matyt, tebejudėjau prigludęs prie 
tavo kūno, bet pajutau, kad skrendi, virsti auksu, atida- 
rai uždarytas duris ir judini ore pakibusius daiktus. Skver- 
biausi į tavo tamsiąsias įsčias, Megale Apophasis. Angelų 
kalinė. 

Ar ne tavęs ieškojau? Gal esu čia, kad amžinai tavęs 
laukčiau. Kaskart prarasdavau tave, negalėdamas atpa- 
žinti? Kaskart prarasdavau tave, nes atpažindavau, bet 
neišdrįsau? Kaskart prarasdavau tave, nes atpažindamas 
žinojau, kad turėsiu prarasti? 

Kur pražuvai vakar vakare? Šįryt atsibudau skauda- 
ma galva. 

Prisiminkime slaptąsias užuominas į 120 metų, kurias mums, iš tre- 
čiosios paveldėjimo sekos, skiria brolis A., brolio D. paveldėtojas ir 
paskutinysis antrojoje paveldėjimo sekoje, gyvenęs su daugeliu iš 
mūsų... 

(„Fama Fraternitatis“ iš „Allgemeine und general Reformation“, 


Kaselis, Wessel, 1614) 


Emiausi dviejų rozenkreicerių manifestų: „Fama“ ir „Confes- 
sio“. Taip pat žvilgtelėjau į „Kristiano Rozenkreico chemines 
vestuves“, parašytas Johano Valentino Andrė, nes Andrė bu- 
vo ir spėjamas manifestų autorius. 


Abu manifestai pasirodė Vokietijoje tarp 1614 ir 1615 me- 


tų. Praėjus trisdešimčiai metų po 1584 metų susitikimo tarp 

prancūzų ir anglų, bet likus beveik šimtui metų iki prancūzų 
susitikimo su vokiečiais. 

Manifestus perskaičiau nusiteikęs netiketi tuo, kas juose pa- 
rašyta, o žvelgti kiaurai, tarsi jie skelbtų kažką kita. Žinojau, 
tam, kad priversčiau juos skelbti ne tai, kas parašyta, privalė- 
jau praleisti ištisas pastraipas ir vienus teiginius laikyti vertes- 
niais už kitus. Bet būtent to mus mokė velniavos meistrai bei 
jų mokytojai. Judant trapiame apreiškimų laike negalima va- 
dovautis smulkmeniškai sukonstruotomis logikos grandinėmis 
ir jų monotonišku nuoseklumu. Kita vertus, perskaityti tiesio- 
giai abu manifestai atrodė nesąmonių, mįslių ir prieštaravimų 
rinkinys. 

Taigi jie negalėjo skelbti to, ką, kaip atrodė, skelbė, todėl 
tai nebuvo nei kvietimas imtis esminės dvasinės pertvarkos, 
nei vargšo Kristiano Rozenkreico gyvenimo istorija, o buvo 
užkoduotas pranešimas, kurį derėjo skaityti uždėjus ant jo tin- 
klelį, kuris vienas vietas palieka atviras, o kitas uždengia. Kaip 
šifruotame Proveno pranešime, kur prasmę turėjo tik pirmo- 
sios raidės. Tinklelio neturėjau, bet pakako jį įsivaizduoti, o, 
norėdamas jį įsivaizduoti, turėjau skaityti nepatikliai. 

Nebuvo abejonių, kad manifestai bylojo apie Proveno Pla- 
ną. K. R. kape (Granž o Dim alegorija, 1344 metų birželio 23 
naktis!) buvo padėtas lobis, skirtas palikuonims, lobis „paslėp- 
tas... šimtui dvidešimt metų“. Taip pat aiškėjo, jog tas lobis 
nebuvo pinigai. Ne tik ginčytasi su atviru alchemikų godumu, 
bet ir tiesiai pasakyta, jog tai, kas pažadėta, yra didis istorinis 
pasikeitimas. O jei kam nors tai dar būtų neaišku, antrajame 
manifeste pakartota, kad negalima nepaisyti miranda sextae 
aetatis (šeštojo ir paskutiniojo susitikimo stebuklo!), ir primyg- 
tinai pakartota: „Jei tik Dievas būtų norėjęs atskleisti mums 
savo šeštojo Candelabrum šviesą... jei tik būtų galima perskai- 
tyti viską vienoje knygoje, o skaitant suprasti ir prisiminti tai, 
kas įvyko... Kaip būtų gera, jei daina (garsiai perskaitytu pra- 

nešimu!) galėtume uolas (lapis exillis!) paversti perlais ir bran- 
gakmeniais...“ Dar parašyta apie mįslingas paslaptis ir apie 
valdymą, kokį Europoje reikėtų sukurti, ir apie „didį darbą“, 
kurį reikia atlikti. 

Pasak manifestų, K. R. nuvykęs į Ispaniją (o gal Portugali- 
ją?) ir rodęs tenykščiams mokslo vyrams, „kaip įžvelgti tik- 
ruosius ateinančių amžių ženklus“, tačiau bergždžiai. Kodėl 
Vokietijos tamplierių būrys septynioliktojo amžiaus pradžioje 
viešai paskelbė slapčiausiąją paslaptį, tarsi jam būtų tekę atsi- 
skleisti dėl kažkokio stabdžio perdavimo procese? 

Niekas negalėjo paneigti, kad manifestuose bandyta atkur- 
ti Plano dalis taip, kaip jas glaustai pateikė Diotalevis. Pirma- 
sis brolis, apie kurio mirtį ar pasiektą „ribą“ rašyta, buvo bro- 
lis I. O., jis mirė Anglijoje. Taigi kažkas pergalingai atėjo į pir- 
mąjį susitikimą. Minimos ir antroji bei trečioji paveldo sekos. 
Ir iki tol viskas, atrodo, vyko puikiai: antroji seka, angliškoji, 
1584 metais susitinka su trečiąja seka, prancūziškąja, ir rašiu- 
sieji septynioliktojo amžiaus pradžioje galėjo kalbėti tik apie 
tai, kas nutiko pirmosioms trims grupėms. „Cheminėse vestu- 
vėse“, kurias Andrė parašė jaunystėje, taigi dar iki manifestų 
(net jei jie pasirodo 1616 metais), minimos trys didingos šven- 
tyklos, trys vietos, jau turėjusios būti žinomos. 

Tačiau man pasirodė, kad abu manifestai bylojo tais pačiais 
žodžiais, tačiau taip, lyg būtų nutikę kažkas negero. 

Tarkim, kodėl primygtinai kartojama, kad jau atėjo laikas, 
kad jau atėjo ta akimirka, nors priešas ėmėsi visų gudrybių, 
kad ta proga nebūtų pasinaudota? Kokia proga? Kalbėta, kad 
paskutinė K. R. kelionės vieta buvo Jeruzalė, bet jis negalėjęs 
ten nuvykti. Kodėl? Liaupsinti arabai, kurie dalijosi žiniomis, 
o Vokietijoje mokytos galvos nemokėjo viena kitai padėti. Mi- 
nima „pati didžiausia grupė, norinti viena viską pasiglemžti“. 
Čia ne tik kalbėta apie kažką, kas dėl kažkokių tikslų norėjo 
iškreipti Planą, bet ir apie tikrai įvykusį jo iškreipimą. 

„Fama“ skelbė, kad pradžioje kažkas sukūrė magišką raštą 
(teisingai, tai - Proveno pranešimas), tačiau Dievo laikrodis 
muša kiekvieną minutę, „o mūsiškis neišgali skambinti nė va- 
landų“. Kas suklydo skaičiuodamas dieviškojo laikrodžio dū- 
žius, kas nesugebėjo numatytu laiku atvykti į pasirinktą vietą? 
Paminėtas pagrindinis branduolys, galėjęs atskleisti slaptąją 
filosofiją, tačiau nutaręs pasklisti po pasaulį. 

Manifestai kėlė nerimą, netikrumą, sąmyšį. Broliai iš pir- 
mųjų paveldo sekų pasirūpino, kad „kiekvieną jų pakeistų ver- 
tas paveldėtojas“, bet „jie patikėjo paslaptį... savo palaidoji- 
mo vietai, O ir šiandien nežinia, kur jie palaidoti“. 

Ką norėta tuo pasakyti? Kas nebuvo žinoma? Kokio „kapo“ 
vietos negalėta rasti? Akivaizdu, kad manifestai parašyti todėl, 
jog kažkokia informacija buvo prarasta, ir bandyta kreiptis į tuos, 
kurie ką nors atsitiktinai žinojo, prašant juos pasirodyti. 

„Fama“ pabaigoje atvirai parašyta: „Dar kartą prašome vi- 
sus Europos mokslininkus... geranoriškai pažvelgti į mūsų krei- 
pimąsi... ir pranešti mums savo mintis... Nes, nors kol kas ne- 
atskleidėme savo vardų... kiekvienas, kuris mums prisistatys, 
galės su mumis pasikalbėti žodžiu arba, jei būtų tam kokių 
kliūčių, raštu“. 

To paties siekė ir pulkininkas, paskelbdamas savo istoriją. 
Priversti ką nors prabilti. 

"Turėjo būti kažkoks šuolis, pauzė, tarpas, trūkis. K. R. kape 
rastuose dokumentuose parašyta ne vien post 120 annos pate- 
bo, primenant susitikimų tarpsnius, bet ir Neguaguam vacu- 
um. Ne „nėra tuštumos“, bet „neturėtų būti tuštumos“. Ta- 
čiau tuštuma atsirado, ir ją reikėjo pripildyti! 


Mane kankino klausimas: kodėl apie tai prabilta Vokietijoje, kur 
ketvirtoji seka turėjo kantriai laukti savo eilės? Vokiečiai negalė- 
jo 1614 metais apgailėti neįvykusio susitikimo Marienburge, nes 
Marienburgo susitikimas buvo numatytas 1704 metais! 

Tik viena galėjo būti tikra: vokiečiai skundėsi dėl neįvyku- 
sio ankstesnio susitikimo! 

Štai kur raktas! Ketvirtosios sekos vokiečiai apgailestavo, 
kad antrosios sekos anglai nesusitiko su trečiosios sekos pran- 
cūzais! Tai akivaizdu. Tekste galėjai rasti tiesiog vaikiškai skaid- 
rių alegorijų: atvėrus K. R. kapą, ten randami pirmosios ir 
antrosios grupės brolių parašai, bet nėra trečiosios! Yra por- 
tugalai ir anglai, o kur prancūzai? 

Žodžiu, abu rozenkreicerių manifestai, teisingai perskaity- 
ti, skelbė, kad anglai nesusitiko su prancūzais. Mūsų duome- 
nimis, anglai vieninteliai žinojo, kur rasti prancūzus, o pran- 
cūzai vieninteliai žinojo, kur rasti vokiečius. Net jei 1704 me- 
tais prancūzai ir būtų suradę vokiečius, jie būtų atėję be dvie- 
jų trečiųjų dalių to, ką turėjo perduoti. 

Rozenkreiceriai atsiskleidžia, rizikuodami tuo, kuo rizika- 
vo, nes tai buvo vienintelis kelias išgelbėti Planą. 

Nežinome net, ar antrosios sekos Broliai žinojo tą patį, ką ir pirmo- 
sios, ir ar jiems buvo atskleistos visos paslaptys. 
(„Fama Fraternitatis“ iš „Allgemeine und general Reformation“, 


Kaselis, Wessel, 1614) 


Šią išvadą autoritetingai pateikiau Belbui su Diotaleviu, o jie 
sutiko, jog slaptoji manifestų prasmė akivaizdi net ir prakti- 
kuojančiam okultizmą. 

— Dabar viskas aišku, - tarė Diotalevis. - Mes užsispyrėme gal- 
voti, kad Planas įstrigo, kai vokiečiai turėjo susisiekti su paulikia- 
nais, O jis sustojo 1584, perėjime tarp Anglijos ir Prancūzijos. 

— Kodėl? - paklausė Belbas. — Ar yra kokia nors svarbi prie- 
žastis, dėl kurios 1584 metais anglai negalėjo susitikti su pran- 
cūzais? Juk anglai žinojo, kur yra Slėptuvė, dar daugiau - jie 
vieninteliai tai žinojo. 

Jis troško tiesos, todėl įjungė Abulafiją, o kaip bandymą da- 
vė užduotį susieti tik du duomenis. Rezultatas buvo: 


Mini yra Peliuko Mikio sužadėtinė. 
Lapkritį, kaip ir balandį, birželį ir rugsėjį, yra trisdešimt dienų. 


— Kaip galėtume tai interpretuoti? — paklausė Belbas. - Mi- 
ni turi susitikti su Peliuku Mikiu, bet suklysta, paskirdama pa- 
simatymą rugsėjo trisdešimt pirmąją, ir Mikis... 

— Sustokit! - sušukau. — Mini galėjo suklysti tik paskirdama 
savo pasimatymą 1582 metų spalio penktąją! 

— Kodėl? 

— Akivaizdu, Grigaliaus kalendorius! 1582 metais įsigali Gri- 
galiaus kalendorius, pataisantis Julijaus kalendorių, kuriame 
pusiausvyrai atkurti išbraukiama dešimt spalio mėnesio die- 
nų, nuo 5 iki 14! 

— Tačiau pasimatymas Prancūzijoje paskirtas 1584 metais, 
švento Jono naktį, birželio dvidešimt trečią, - tare Belbas. 

— Tikrai, bet, jei neklystu, reforma ne visur įsigalėjo vienu 
metu, — išsitraukiau iš stalčiaus amžinąjį kalendorių. - Štai, 
reforma paskelbta 1582 metais ir išbraukiamos dienos nuo spa- 
lio 5 iki 14, tačiau tai galioja tik popiežiui. Prancūzija priima 
reformą 1583 metais, išbraukdama gruodžio dienas nuo 10 iki 
19. Vokietijoje įvyksta schizma, ir katalikiškieji rajonai, tokie 
kaip Bohemija, priima reformą 1584 metais, o protestantiš- 
kieji rajonai tai padaro 1775 metais, suprantate, beveik po dvie- 
jų šimtų metų, ką jau kalbėti apie Bulgariją — ir tai reikėtų 
įsidėmėti, — kuri reformą priima tik 1917 metais. Pažvelkime į 
Angliją. Ji pereina prie Grigaliaus kalendoriaus 1752-aisiais! 

Aišku, iš paniekos popiežiui anglikonai irgi spyriojasi du šim- 
tus metų! Dabar suprantate, kas atsitiko. Prancūzija dešimt 
dienų išbraukia dar aštuoniasdešimt trečiųjų pabaigoje, ir 1584 
metų birželį visi su tuo jau apsiprato. Tačiau kai Prancūzijoje 
yra 1583 metų birželio dvidešimt trečioji, Anglijoje dar tik bir- 
želio tryliktoji. Ir pagalvokite, ar anglui, o dar tamplieriui, ypač 
anuomet, kai žinios sklisdavo gana lėtai, visa tai būtų rūpėję. 
Jie ir šiandien tebevažinėja kairiąja puse ir nepaiso dešimtai- 
nės matų sistemos... Taigi anglai Slėptuvėje pasirodo savo bir- 
želio dvidešimt trečią. Prancūzams tai jau yra liepos trečioji. 
Manau, sutiksite, kad buvo ne pasimatymas, su gėlėmis ir dū- 
dų orkestrais, o susitikimas vogčiomis sutartu laiku sutartoje 
vietoje. Prancūzai ten atvyksta birželio dvidešimt trečiąją, lau- 
kia dieną, dvi, tris, savaitę, po to pasitraukia, manydami, kad 
kas nors nutiko. Gal jie, netekę vilties, pasitraukia kaip tik 
liepos antrosios vakare. Anglai, atvykę liepos trečiąją, nieko 
neberanda. Gal ir jie laukia aštuonias dienas, bet taip nieko ir 
nesulaukia. Taip du didieji magistrai pameta vienas kitą. 

— Nuostabu, - tarė Belbas. — Kaip tik taip viskas ir vyko. Ta- 
čiau kodėl sujunda Vokietijos, o ne Anglijos rozenkreiceriai? 

Paprašiau dar vienos dienos, pasirausiau savo kartotekoje 
ir grįžau į leidyklą be galo išdidus. Radau pėdsaką, labai ne- 
ryškų, bet juk taip dirba Semas Speidas. Jo ereliškam žvilgs- 
niui nėra nieko nereikšmingo. Apie 1584 metus Džonas Di, 
magas ir Kabalos tyrinėtojas, Anglijos karalienės astrologas, 
įpareigojamas išstudijuoti Julijaus kalendoriaus reformą! An- 
glai susitiko su portugalais 1464-aisiais. Po metų britų salas, 
atrodo, ėmė krėsti kabalistinė karštligė. Dirbama prie jau tu- 
rimų žinių ir ruošiamasi kitam susitikimui. Džonas Di vado- 
vauja šiam magiškam ir hermetiškam atgimimui. Jis surenka 
asmeninę keturių tūkstančių tomų biblioteką, kuri atrodo lyg 
būtų sudaryta Proveno tamplierių. Jo knyga „Monas Ieroglip- 
hica“ tarsi įkvėpta „Iabula smaragdina“, alchemikų biblijos. 

Ką veikia Džonas Di nuo 1584 metų? Skaito Tritemijaus „Ste- 
ganographia“! Ir skaito jos rankraštį, nes išspausdinta ji bus 
tik septynioliktojo amžiaus pradžioje. Kaip Anglijos grupės 
didysis magistras, Di nori suprasti, kas atsitiko, kur suklysta. 
O kadangi jis yra ir puikus astronomas, tai pliaukšteli sau per 
kaktą, taria „Koks buvau kvailys!“ ir ima studijuoti Grigaliaus 
reformą, iš Elžbietos gavęs tam išimtinę teisę, tikėdamasis rasti, 
kaip ištaisyti padarytą klaidą. Bet supranta, kad jau per vėlu. 
Nežino, su kuo susisiekti Prancūzijoje, bet turi ryšių su Vidu- 
rio Europa. Rudolfo II laikų Praha - tai alchemijos laborato- 
rija, ir tikrai, kaip tik tada Di vyksta į Prahą ir ten susitinka su 
Kunratu, knygos „Amphitheatrum sapientiae aeternae“ au- 
toriumi. Jos alegoriniai paveikslai įkvėpė ir Andrė, ir rozen- 
kreicerių manifestus. Kokius ryšius užmezga Di? Iš grauža- 
ties, kad padarė nepataisomą klaidą, 1608 metais jis miršta. 
Bet nereikia baimintis, nes Londone jau veikia kitas asmuo, 
kuris, visų nuomone, yra rozenkreiceris. Apie juos jis prabils 
savo „Naujojoje Atlantidoje“. Turiu galvoje Frans; Beikoną. 

— Ar tikrai Beikonas apie juos rašo? — paklausė Belbas. 

— Netiesiogiai, bet toks Džonas Heidonas perrašo „Naują- 
ją Atlantidą“, pavadina ją „The Holy Land“ ir ten įtraukia 
rozenkreicerius. Mums tai tinka. Beikonas apie juos nekalba 
slaptumo sumetimais, bet viskas atrodo taip, lyg jis apie juos 
kalbėtų. 

— O kas nesupranta, tetrenkia jį perkūnas. 

— Teisingai. Beikono įkvėpti Anglijos ir Vokietijos rozen- 
kreicerių būriai bando dar labiau suartėti. 1613 metais įvyksta 
Elžbietos, tuo metu karaliavusio Jokūbo I dukters, jungtuvės 
su Frydrichu V, Reino princu. Rudolfui II mirus, Praha pra- 
randa savo pozicijas, veiksmas perkeliamas į Heidelbergą. 
Dviejų valdovų jungtuvės tampa tamplieriškų alegorijų per- 
gale. Ceremoniją Londone režisavo pats Beikonas, joje paro- 
dyta mistinės riterijos alegorija, su kalno viršūnėje pasirodan- 

čiais riteriais. Neabejotina, kad Beikonas po Di tapo didžiuo- 
ju angliškojo tamplierių būrio magistru... 

— ..o kadangi jis neabejotinai yra Šekspyro dramų autorius, 
privalome vėl perskaityti visą Šekspyrą, kuris rašo būtent apie 
Planą, - tarė Belbas. - Švento Jono naktis, vasarvidžio nakties 
sapnas. 

— Birželio 23-i0ji — tai vasaros pradžia. 

— Poetinė laisvė. Įdomu, kodėl niekas niekada nepasidomė- 
jo šiais sutapimais, šiomis realijomis. Man viskas atrodo tie- 
siog kankinamai aišku. 

— Mus paklaidino racionalistinis mąstymas, — tarė Diotale- 
vis, — nesiliausiu tai kartojęs. 

— Netrukdyk kalbėti Kazaubonui, manau, jis puikiai padir- 
bėjo. 

— Jau baigiau. Po iškilmių Londone prasideda šventė Hei- 
delberge. Čia Saliamonas de Kausas imperatoriui įrengė ka- 
bančius sodus, kurių blankų atvaizdą matėme aną vakarą Pje- 
monte, prisiminkite. O šventės metu pasirodo alegorinis veži- 
mas, šlovinantis jaunąjį kaip Jasoną, o ant dviejų tuo vežimu 
vežamo laivo stiebų pasirodo Aukso vilnos ir Keliaraiščio or- 
dinų ženklai, ir, tikiuosi, nepamiršote, jog Aukso vilnos ir Ke- 
liaraiščio ordinų simboliai puikuojasi ir ant Tomaro kolonų ?.. 
Viskas sutampa. Tais pat metais pasirodo rozenkreicerių ma- 
nifestai — pagalbos šauksmas, kurį anglų tamplieriai, padeda- 
mi draugų iš Vokietijos, paskleidžia po visą Europą, norėda- 
mi sumegzti nutrūkusio Plano siūlo galus. 

— Ko gi jie tikisi? 

Nos inuisibles pretendus sont (à ce que Pon dit) au nombre de 36, 
separez en six bandes.* 

(„Effroyables pactions faictes entre le diable 6 les pretendus Inui- 
sibles“, Paryžius, 1623, p. 6) 


— Gal jie turi dvejopą tikslą: duoti Žinią prancūzams ir suburti 
pasklidusį vokiečių būrį, kurį galbūt suskaldė Liuterio refor- 
ma. Tačiau būtent Vokietijoje kyla didžiausia sumaištis. Nuo 
manifestų pasirodymo iki maždaug 1621 metų manifestų au- 
toriai gauna net per daug atsakymų... 

Pacitavau keletą šia tema pasirodžiusių knygelių, kurias 
linksmai skaičiau tą vakarą Salvadore su Amparo. 

— Gal tarp jų ir yra ką nors žinančių, bet jie pranyksta tie- 
siogiai suprantančių manifestus fanatikų ir entuziastų, gal net 
siekiančių pakenkti provokatorių, o gal tik šiaip terlių mi- 
nioje... Anglai mėgina įsiterpti į diskusijas, padaryti nors ko- 
kią tvarką — juk neatsitiktinai Robertas Fladas, kitas anglų 
tamplierius, per metus parašo net tris knygas, kuriose patei- 
kia teisingą manifestų interpretaciją... Tačiau reakcija — ne- 
bekontroliuojama, prasideda Trisdešimties metų karas, im- 
peratorių nugali ispanai, imperija ir Heidelbergas atitenka 
plėšikams, Bohemija dega... Anglai nutaria pasitraukti į Pran- 
cūziją ir ten bandyti laimę. Štai kodėl 1623 metais rozenkrei- 
ceriai su savo manifestais pasirodo Paryžiuje, siūlydami pran- 
cūzams maždaug tą patį, ką ir vokiečiams. Kas parašyta vie- 
noje iš knygelių prieš rozenkreicerius, kurios leistos Paryžiu- 
je ir kurių autorius arba jais netikėjo, arba norėjo sudrumsti 
vandenį? Aišku, ten parašyta, kad jie garbina velnią, o ka- 


* Mūsų tariami nematomieji (kalbama) yra 36, susiskirstę į šešis būrius. (Pranc.) 

dangi ir šmeižte būna dalis tiesos, pasakyta, kad jie renkasi 
Marė. 

— Na ir kas? 

— Ar nepažįstate Paryžiaus? Marė — Šventyklos kvartalas, 
taip pat - koks sutapimas - žydų geto kvartalas! Jau neminė- 
siu, kad tose knygelėse rozenkreiceriai apkaltinami ryšiais su 
ispanų kabalistų sekta Alumbrados! Gal pamtletai prieš ro- 
zenkreicerius, apsimestinai puolantys trisdešimt šešis nema- 
tomuosius, iš tiesų bando padėti juos atpažinti... Gabrielis No- 
dė, kardinolo Rišeljė bibliotekininkas, parašo „Instructions à 
la France sur la vérité de l’histoire des Frères de la Rose-Croix“. 
Kokias instrukcijas? Kas jis - trečiojo tamplierių būrio atsto- 
vas spaudai ar avantiūristas, įsipainiojęs ne į savo žaidimą? 
Viena vertus, atrodo, kad ir jis nori juos vaizduoti niekingais 
velnio išpažintojais, kita vertus, jis parašo, jog yra išlikusios 
dar trys rozenkreicerių kolegijos, ir tai būtų beveik tiesa, nes, 
be trečiojo būrio, jų dar yra trys. Jis nurodo vos ne pasakiškas 
jų buvimo vietas (viena iš jų - Indijoje, plūduriuojančiose sa- 
lose), tačiau viena iš jų, pasak jo, yra Paryžiaus požemiuose. 

— Manote, tai paaiškina Irisdešimties metų karą? - paklau- 
sė Belbas. 

— Rišeljė neabejotinai gauna iš Nodė slaptų žinių, - atsa- 
kiau, — nori dalyvauti šioje istorijoje, bet viską supainioja, pra- 
deda ginkluotą kovą ir dar labiau sudrumsčia vandenį. Nerei- 
kėtų pamiršti dar dviejų dalykų. 1619 metais Tomare, po ketu- 
rių dešimčių tylos metų, susirenka Kristaus riterių kapitula. Ji 
buvo susirinkusi 1573 metais, tik keleri metai prieš 1584 metus, 
matyt, tam, kad kartu su anglais surengtų kelionę į Paryžių, o 
pasirodžius manifestams ir vėl susirenka, kad pasitartų, kokios 
krypties laikytis: dėtis prie anglų ar išmėginti kitus kelius. 

— Be abejo, dabar jie atsidūrė nelyginant labirinte, — tarė 
Belbas, — vieni eina vienu keliu, kiti - kitu, kažkas kažką pasa- 
ko, ir negali suprasti, ar tai, ką girdi, pasakė kiti, ar yra tik tavo 

balso aidas... Visi juda apgraibomis. O ką tuo metu veikia 
paulikianai ir jeruzaliečiai? 

— Norėtųsi žinoti, — tarė Diotalevis. - Tačiau nepamirškime, 
jog būtent tuo metu paplinta Lurijos Kabala ir pradedama kal- 
bėti apie dūžtančius Indus... Tuomet vis garsiau kalbama apie 
Torą kaip neužbaigtą žinią. Egzistuoja Lenkijos chasidų raštas, 
kuriame pasakyta: jei būtų kitaip, būtų susidarę kiti raidžių jun- 
giniai. Bet kabalistams, aišku, nepatiko vokiečių noras aplenkti 
laiką. Teisinga Toros seka ir tvarka yra paslaptis, žinoma tik Šven- 
tajam, tebūnie pagarbintas. Ir neverskite manęs kalbėti kvailys- 
čių. Jei į Planą įtrauksime ir šventąją Kabalą... 

— Jei yra Planas, jis turi aprėpti viską. Arba jis yra visa ap- 
imantis, arba nieko nepaaiškina, — tarė Belbas. - Tačiau Ka- 
zaubonas minėjo dar vieną pėdsaką. 

— Taip. Dar daugiau -visą jų virtinę. Dar iki sužlungant 1584 
metų susitikimui Džonas Di ėmė domėtis kartografinėmis stu- 
dijomis ir organizuoti jūrų ekspedicijas. Su kuo? Su Pedru Nun- 
jesu, karališkuoju Portugalijos kosmografu... Di ragina ieško- 
ti šiaurės vakarų kelio į Katajų, investuoja pinigus į Frobišerio 
ekspediciją, vykusią į ašigalį ir sugrįžusią iš ten su eskimu, kurį 
visi palaiko mongolu, kursto Frensį Dreiką ir pastūmėja jį į 
kelionę aplink pasaulį. Nori, kad būtų keliaujama į rytus, nes 
rytuose yra visų okultinių pažinimų ištakos, o prieš išvykstant 
vienai iš daugelio ekspedicijų iškviečia angelus. 

— Ką tai galėtų reikšti? 

— Manau, kad Di domino ne naujų žemių atradimas, o jų kar- 
tografinis vaizdas, ir dėl to jis glaudžiai bendradarbiavo su di- 
džiaisiais Merkatoriumi ir Ortelijumi. Tarsi iš turimo pranešimo 
atplaišų jis būtų supratęs, jog galutinis jo vaizdas — tai žemėlapis, 
ir būtų bandęs atkurti jį savo jėgomis. Būtent taip sakyčiau, kaip 
tai mėgsta daryti ponas Garamondas. Ar galėjo tokio masto moks- 
lininkas pražiopsoti kalendorių skirtumą? O jei jis tai padarė ty- 
čia? Di panašus į tą, kuris nori pats vienas atkurti pranešimą, 

apeidamas kitas grupes. Įtariu, kad būtent Di paskleidė mintį, 
jog pranešimą galima atkurti pasitelkus magiją ar mokslą, nelau- 
kiant, kol Planas išsipildys. Nekantrumo sindromas. Pradėjus for- 
muotis pergalingam buržua, prarandamas solidarumo principas, 
kuriuo rėmėsi dvasinė riterija. Jei taip mąstė Di, ką jau kalbėti 
apie Beikoną. Nuo tos akimirkos anglai bando atskleisti paslap- 
tį, panaudodami visas naujausiųjų mokslų paslaptis. 

— O vokiečiai? 

— Vokiečiams patinka eiti tradicijos keliu. Taip galėtume pa- 
aiškinti mažiausia du filosofijos istorijos amžius — anglosak- 
siškasis empirizmas prieš romantiškąjį realizmą... 

— Pamažu kuriame naują pasaulio istoriją, - tarė Diotalevis — 
Perrašome Knygą. Man tai patinka, patinka. 


13 


Kitas įdomus kriptografijos pavyzdys viešai paskelbtas 1917 metais, 
vieno geriausių Beikono biografų, daktaro Alfredo fon Vėberio Eben- 
hofo iš Vienos. Jis pasirėmė tomis pačiomis su Šekspyro kūriniais jau 
išbandytomis sistemomis ir pritaikė jas Servanteso knygoms... Tyrimo 
metujis rado stulbinamą daiktinį įrodymą: pirmame angliškame „Don 
Kichoto“ vertime, kurio autorius Šeltonas, yra pataisymų Beikono 
ranka. Iš to jis padarė išvadą, kad angliškoji versija yra romano origi- 
nalas, o Servantesas išspausdino jo ispaniškąjį variantą. 

(J. Duchaussoy „Bacon, Shakespeare ou Saint-Germain?“, Paryžius, 


La Colombe, 1962, p. 122) 


Manęs visai nenustebino tai, kad po šio pokalbio Jakopas Bel- 
bas visa galva pasinėrė į rozenkreicerių laikų istorinių raštų 
studijas, tačiau mums papasakotose išvadose iš jo fantazijų 

buvo likusi tik plika intriga, kurioje radome naudingų nuorodų. 
Dabar žinau, kad Abulafijoje jis tuo pat metu rašė daug išsa- 
mesnę istoriją, kurioje pašėlęs citatų žaismas susipynė su jo as- 
meniniais mitais. Įgijęs galimybę laisvai dėlioti kitų istorijos frag- 
mentus, jis staiga pajuto norą papasakoti savo istoriją. Nieko 
mums nesakydamas. Ir nežinau, ar įsidrąsinęs nutarė išbandyti 
savo sugebėjimus kurti, ar lyg koks velniavos meistras susitapa- 
tino su Didžiąja Istorija, nutaręs ją sukurti iš naujo. 


FILENAME: Keistas daktaro Di kabinetas 


Jau seniai užmiršau esąs Talbotas. Bent nuo tada, kai 
nusprendžiau pasivadinti Keliu. Aš tik pasikeičiau do- 
kumentus, visi taip daro. Karalienės žmonės nežino pa- 
sigailėjimo. Kad paslėpčiau savo vargšes nupjautas au- 
sis, buvau priverstas mūvėti juodą kepuraitę, ir visi ap- 
link šnibždėjo, jog esu magas. Tegul. Daktarui Di tokia 
šlovė lyg balzamas. 

Kai aplankiau jį Mortleike, jis tyrinėjo žemėlapį. Se- 
nas velnias, nieko aiškaus nepasakė. Gudrios akutės pik- 
tai žaižaravo, kaulėta ranka glostė ožio barzdelę. 

— Tai - Rodžerio Beikono rankraštis, jį man paskolino 
imperatorius Rudolfas II. Pažįstate Prahą? Patariu ap- 
lankyti. Galėtumėte rasti tai, kas pakeistų jūsų gyveni- 
mą. Tabula locorum rerum et thesaurorum absconditorum 
Menabani...* 

Vogčiomis žvilgtelėjau į daktaro darytus slaptosios 
abėcėlės transkripcijos bandymus, bet jis iškart pakišo 
rankraštį po pageltusių lapų stirta. Gyvenome tais lai- 
kais ir toje aplinkoje, kur kiekvienas lapas, net ką tik iš 
popieriaus fabriko, jau pageltęs. 


* Menabo lentelė, rodanti daiktų ir paslėptų lobių vietas... 

Parodžiau daktarui Di keletą savo bandymų, daugiau- 
sia eilėraščių, skirtų Tamsiajai Ledi. Ji - šviesiausias ma- 
no vaikystės prisiminimas, tamsi, nes užklota laiko šešė- 
lių ir pabėgusi nuo priklausomybės man. Taip pat savo 
tragiškąjį bandymą, Kanapių Džimo istoriją, kai šis grįžta 
į Angliją kartu su seru Valteriu Reiliu ir randa tėvą, miru- 
sį nuo iš kraujomaišos gimusio brolio rankos. Jovalas. 

— Keli, jūs turite talentą, - tarė man Di. — Ir jums reika- 
lingi pinigai. Yra vienas jaunuolis, tikras sūnus to, kurio 
vardo jūs nedrįstumėt ištarti net mintyse. Jį reikia išgar- 
sinti ir išaukštinti. Tačiau jam trūksta talento, todėl jūs 
būsite jo slaptoji dvasia. Rašykite ir gyvenkite jo šlovės 
šešėlyje, tik jūs ir aš žinosime, kad ji, Keli, priklauso jums. 

Ir štai aš jau ilgus metus audžiu raštus, karalienei ir 
visai Anglijai pristatomus to išblyškusio jaunuolio var- 
du. If I have seen further it is by standing on ye sholders of 
a Dwarf.“ Man buvo trisdešimt, ir niekam neleisiu saky- 
ti, jog tai — gražiausi gyvenimo metai. 

— Viljamai, — tariau jam, — užsiaugink plaukus, krin- 
tančius ant ausų, tau jie tiktų. 

Turėjau planą (pakeisti jį savimi?). 

Ar galima gyventi niekinant Ietininką, kuris iš tikro 
esi tu pats? That sweet thief which sourly robs from me.“ * 

— Nusiraminkite, Keli, - tarė man Di, - tarpti šešėlyje — 
privilegija tų, kurie ruošiasi užkariauti pasaulį. Keepe a 
Lowe Profyle.*** Viljamas bus viena iš mūsų priedangų. 

Ir jis man atskleidė — ak, tik iš dalies - Kosminį Są- 
mokslą. Tamplierių paslaptį! 

— O vieta? - paklausiau. 


* Jei įžvelgiau toliau, tai tik todėl, kad stovėjau ant tavo - Nykštuko - pečių. (Angl.) 


** Meilus vagis, skaudžiai mane apvogęs. (Angl.) 
*** Neišsišok. (Angl.) 

— Ye Globe. 

Jau seniai buvau įpratęs gulti anksti, bet vieną vakarą, 
vidurnaktį, pasirausęs po asmeninę Di skrynelę, radau 
keletą formulių ir panorau iškviesti angelus, kaip jis tai 
darydavo pilnaties naktimis. Di rado mane aukštielnin- 
ką, Makrokosmo rato viduryje, lyg parblokštą kažkokio 
rimbo. Ant kaktos — Saliamono žvaigždė. Dabar turiu 
dar labiau užsitraukti ant akių savo kepuraitę. 

— Dar nežinai, kaip tai daroma, - tarė man Di. - Sau- 
gokis, nes liepsiu nupjauti ir nosį. 7 will show you Fear in 
a Handful of Dust...“ — is pakėlė savo liesą ranką ir išta- 
rė siaubingą Žodį: - Garamond! 

Pasijutau deginamas vidinės liepsnos. Pabėgau (į naktį). 

Turėjo praeiti metai, kad Di man atleistų ir paskirtų 
savo Ketvirtąją Paslapčių knygą, „Post reconciliationem 
kellianam“**. 

Tą vasarą mane užvaldė pašėlusios abstrakcijos. Di 
pasikvietė mane į Mortleiką, kur, be manęs, dar buvo 
Viljamas, Spenseris ir jaunas neramių akių aristokratas, 
Fransis Beikonas. He had a delicate, lively, hazel Eie. Doc- 
tor Dee told me it was like the Eie of a Viper. *** Di prista- 
tė mums vieną iš Kosminio Sąmokslo dalių. Pagal ją Pa- 
ryžiuje reikėjo susitikti su prancūziškuoju tamplierių 
branduoliu ir sujungti dvi vieno žemėlapio dalis. Vykti 
turėjo Di ir Spenseris, lydimi Pedro Nunjeso. Mums su 
Beikonu buvo patikėti keli dokumentai, kuriuos prisie- 
kėme atplėšti tik tuo atveju, jei jie negrįžtų. 


e oe əy ù% 10 


* Parodysiu tau baimę dulkių saujoj. (Angl.) 

** Po Keli grąžinimo. (Lot.) 

*** Jo akys buvo skvarbios, judrios, rusvos. Daktaras Di pasakė, kad jos panašios į gyva- 
tės akis. (Angl.) 

— Negali būti, - kalbėjo Di, - Planas matematiškai ap- 
skaičiuotas, jis astrališkai tobulas, kaip ir mano „Monas 
Ierogliphica“. Privalėjome juos sutikti, juk buvo švento 
Jono naktis. 

Nepakenčiu, kai manęs deramai neįvertina. Tariau: 

— Švento Jono naktis? Mums ar jiems? 

Di pliaukštelėjo sau per kaktą ir prapliupo siaubin- 
gais keiksmais: 

— Oh, - tarė, - from what power hast thou this powerful 
might?” 

Išblyškėlis Viljamas užsirašė sakinį — niekingas pla- 
giatorius. 

Di karštligiškai rausėsi po kalendorius ir efemerides. 

— Viešpatie, po velnių, kaip galėjau būti toks kvailas? 

Jis plūdo Nunjesą ir Spenserį: 

— Kodėl aš vienas turiu viskuo rūpintis? Netikša kos- 
mografas! — Įtūžęs šaukė Nunjesui. Ir pridūrė: - Ama- 
nasiel Zorobabel! 

Nunjesas, lyg nematomo avino trenktas ragais į pilvą, 
išblyškęs Žingtelėjo kelis žingsnius atgal ir susmuko ant 
grindų. 

— Skystaprotis, — sušvokštė Di. 

Spenseris buvo baltas kaip popierius. Jis sunkiai pra- 
lemeno: 

— Galėtumėm užmesti jauką. Kaip tik baigiu rašyti po- 
emą, alegoriją apie lemties karalienę, kurioje norėjau 
pavaizduoti ir rozenkreicerių riterį... Leiskite man ją pa- 
rašyti. Tikrieji tamplieriai atpažįsta vieni kitus, jie su- 
pras, kad mes žinome, ir susisieks su mumis... 

— Pažįstu tave, — tarė Di. — Kol tu parašysi, o žmonės 
perskaitys tavo poemą, praeis penkeri metai, o gal ir dau- 
giau. Bet pati mintis apie jauką nėra kvaila. 


* Kokia jėga tau teikia šitą galią? (Angl.) 

— Daktare, kodėl nesusisiekiate su jais per savo ange- 
lus? — paklausiau. 

— Skystaprotis, — vėl sušnypštė jis, šį kartą man. — Ar 
neskaitei Tritemijaus? Adresato angelai padeda jam su- 
prasti gautą pranešimą. Manieji angelai — ne raitieji pa- 
siuntiniai. Prancūzai jau prarasti. Bet turiu Planą. Žinau, 
kaip rasti tuos iš vokiečių būrio. Reikia vykti į Prahą. 

Išgirdome triukšmą, sunki damasto uždanga pakilo, 
pamatėme blyškią ranką, o po to pasirodė Ji, Taurioji 
Mergelė. 

— Didenybe, - ištarėme parpuolę ant kelių. 

— Di, - tarė Ji, - viską žinau. Nemanykite, kad mano 
protėviai išgelbėjo riterius norėdami jiems perduoti vieš- 
patavimą pasaulyje. Reikalauju, suprantate, reikalauju, 
kad paslaptis priklausytų vien tik Karūnai. 

— Didenybe, trokštu sužinoti paslaptį bet kokia kaina, 
ir trokštu to Karūnai. Noriu rasti tuos, kurie ją Žino, toks 
yra trumpiausias kelias, o kai jie man atskleis savo Ži- 
nias, lengvai galėsiu juos pašalinti, durklu ar nuodais. 

Karalienės Mergelės veide nušvito atšiauri šypsena. 

— Puiku, mano gerasis Di... Noriu nedaug, tik Pasauli- 
nės Valdžios. Jei jums pavyks - apdovanosiu Keliaraiš- 
čio ordinu. Tau, Viljamai, - šleikščiai saldžiai kreipėsi Ji 
į mažąjį parazitą, — irgi teks Keliaraiščio ir Aukso vilnos 
ordinai. Eikš su manim. 

Sušnibždėjau Viljamui į ausį: 

— Perforce I am thine, and that is in me... * 

Viljamas man metė įsiteikiantį padėkos žvilgsnį ir nu- 
sekė paskui karalienę, pradingdamas už uždangos. Je 
tiens la reine!** 


* Nes aš esu jūsų ir tai yra manyje. (Angl.) 
** Karaliene mano! (Pranc.) 

Kartu su Di atsidūrėme Aukso Mieste. Vaikščiojome 
siaurais smirdinčiais skersgatviais netoli žydų kapinių, 
ir Di įspėjo, kad elgčiausi apdairiai. 

— Jei Žinia apie neįvykusį susitikimą pasklido, - kalbėjo 
jis, — kiti būriai neabejotinai pradėjo paieškas. Bijau, kad 
žydai ir jeruzaliečiai čia, Prahoje, turi per daug šnipų... 

Vakarėjo. Melsvai švytėjo sniegas. Ties tamsiu įėjimu 
į žydų kvartalą spietėsi Kalėdų mugės prekijai, o vidury- 
je, deglų šviesoje, nepadoriai ryškėjo lėlių teatro scena, 
uždengta raudonu audeklu. Tuoj už tašytų akmenų ar- 
kos, greta bronzinio fontano, nuo kurio grotelių kabojo 
ilgi varvekliai, buvo vartai į kitą gatvelę. Ant senų durų 
auksinės liūtų galvos dantyse laikė bronzinius Žiedus. At- 
rodė, kad šiuos namus krečia lengvas drebulys, nepaaiš- 
kinamas ūžesys ritosi žemais stogais ir latakais gargėjo 
žemyn. Namai, tie mistiniai gyvenimo šeimininkai, gy- 
veno savo vaiduoklišką gyvenimą... Vos nesusidūrėme 
su senu palūkininku, užsimetusiu palaikį apsiaustą. Jis 
praėjo pro pat mus, ir man pasirodė, kad išgirdau jį mur- 
mant: 

— Saugokitės Atanazijaus Pernato... 

Di sumurmėjo: 

— Bijau visai kito Atanazijaus... 

Ir staiga atsidūrėme Aukso gamintojų skersgatvyje... 

Dar ir dabar mano nesamos ausys suvirpa po palaike 
kepuraite, kai prisimenu staiga gatvelės tamsoje prieš 
mus išnirusį milžiną, baisų žilą padarą blausiu žvilgsniu, 
su kūną dengiančia bronzine patina, pasirėmusį ant gum- 
buotos suktos balto medžio lazdos. Tas regėjimas sklei- 
dė stiprų sandalo kvapą. Prieš mane stovėjusi būtybė kėlė 
stingdantį siaubą, o kartu kerėjo. Negalėjau atitraukti 
akių nuo jo pečius gaubusio skaidraus rūko, pro kurį sun- 

kiai įžvelgiau plėšrų egiptiečių ibio veidą, 0 už jo - dau- 
gybę kitų veidų, savo vaizduotės ir prisiminimų košma- 
rus. Vaiduoklio kontūrai gatvelės fone plėtėsi ir traukė- 
si, lyg koks lėtas mineralinis alsavimas būtų užvaldęs vi- 
są figūrą... Žvelgdamas į jį, vietoj kojų sniege pamačiau 
beformius strampus, kurių pilka, bekraujė mėsa sukosi 
išpampusiais ratilais. 

Ak, mano godūs prisiminimai... 

— Golemas! - ištarė Di. Po to pakėlė į dangų abi ran- 
kas, ojo juodasis apsiaustas su plačiomis rankovėmis kri- 
to iki žemės tarsi saitas, virkštelė, jungianti aukštai ore 
iškeltas rankas, žemės paviršių ir jos gelmes. — Jezebel, 
Malkuth, Smoke Gets in Your Eyes!“ 

Golemas staiga suiro kaip smėlio pilis praūžus vėjo 
gūsiui, o mus ko neapakino jo kreidinio kūno dulkelės, 
lyg atomai pasklidusios po orą. Ir pagaliau prie mūsų 
kojų liko tik krūvelė sausų pelenų. Di pasilenkė, pasi- 
rausė po juos savo kaulėtais pirštais ir ištraukė lapelį, 
kurį paslėpė apsiausto klostėse. 

Tą akimirką iš šešėlio išėjo senas rabinas su kepurai- 
te, labai panašia į manąją. 

— Jūs, manau, esate daktaras Di, - tarė. 

— Here Comes Everybody, Rabbi Allevi,“* - nuolankiai 
atsakė Di. — Nepaprastai malonu jus matyti... 

Šis tarė: 

— Gal kartais matėte čia besisukiojančią būtybę? 

— Būtybę? — perklausė Di, apsimesdamas nustebęs. — 
Kas ją padarė? 

— Po velnių, Di, - tarė rabinas Alevis. - Tai buvo mano 
Golemas. 


* Jezebel, Malkut, dūmai tau temdo akis! (Angl.) 
** Visi čia ateina, rabine Alevi. (Angl.) 

— Jūsų Golemas? Nieko apie jį nežinau. 

— Saugokitės, daktare Di, - piktai ištarė rabinas Ale- 
vis. - Jūs ėmėtės pavojingų žaidimų. 

— Rabbi Allevi, nežinau, apie ką kalbate, - tarė Di. — 
Atėjome, kad pagamintume vieną kitą unciją aukso jū- 
sų imperatoriui. Mes — ne kokie apgailėtini nekroman- 
tai. 

— Grąžinkite nors raštelį, - maldavo rabinas Alevis. 

— Kokį raštelį? — paklausė Di šėtoniškai naiviai. 

— Būkit prakeiktas, daktare Di, — tarė rabinas. — Ir 
sakau jums, kad nesulauksite išauštant naujojo amžiaus. 

Jis nutolo naktyje, murmėdamas niaurius priebalsius 
be jokių balsių. O, Velniška ir Šventa kalba! 

Di stovėjo prisišliejęs prie drėgnos skersgatvio sienos, 
pajuodusiu veidu, pasišiaušusiais kaip besirangančios gy- 
vatės plaukais. 

— Pažįstu rabiną Alevį, - tarė. - Mirsiu 1608 metų rug- 
pjūčio penktąją pagal Grigaliaus kalendorių. Keli, pra- 
šau man padėti pradėti manojo projekto įgyvendinimą. 
Jums teks jį baigti. Gilding pale streams with heavenly al- 
chymy“, prisiminkite. 

Prisimenu tai, o Viljamas — kartu su manimi. Ir prieš 
mane. 


Daugiau jis nieko nepasakė. Blyškus rūkas, kuris nuga- 
ra trinasi į langus, ir gelsvas dūmas, kuris nugara trinasi 
į langus, ilgais liežuviais laižė vakaro kampus. Jau buvo- 
me kitame skersgatvyje, balkšvi garai kilo pro groteles 
pažemėje, o prieš mus stovėjo lūšnos sukrypusiomis sie- 
nomis, išnyrančios iš pilkų miglų... Pamačiau apgraibo- 
mis besileidžiančią laiptais (nenatūraliai stačiakampė- 


* Versmes baltąsias auksindamas dieviškais kerais. (Angl.) 

mis pakopomis) senio figūrą, su palaikėm jojimo kelnė- 
mis ir aukštu cilindru. Di taip pat jį pamatė: 

— Kaligaris! — sušuko. - Jis irgi čia, The Famous Clair- 
voyante* Madam Sosostris namuose! Paskubėkime. 

Paspartinome žingsnį ir atsidūrėme prie kažkokio na- 
tiškoje gatvelėje. 

Pabeldėme ir durys atsivėrė lyg pamojus burtų lazde- 
le. Įėjome į erdvų saloną, apšviestą septyniašakėmis žva- 
kidėmis, dekoruotomis reljefinėmis tetragramomis ir 
spindulingomis Dovydo žvaigždėmis. Prie durų ant ana- 
mortiškai netaisyklingos formos stalo gulėjo krūva se- 
novinių paveikslų, lakuotų smuikų. Nuo lindynės skliau- 
tų sviro krokodilo iškamša, lėtai siūbuojanti vakaro vė- 
jyje, nušviesta vieno — o gal daugelio arba nė vieno — 
deglo. Gilumoje, prieš uždangą ar baldakimą, po kuriuo 
matėsi tarsi tabernakulis, klūpojo Vyresnysis, be persto- 
jo ir šventvagiškai murmėdamas septyniasdešimt du Die- 
vo Vardus. Netikėtai Nous man nušvietė protą, ir jau Ži- 
nojau, kad tai - Henrikas Kunratas. 

— Drąsiau, Di, - tarė jis pasisukęs, pertraukdamas mal- 
dą, - ko norite? 

Jis atrodė lyg šarvuočio iškamša, nenusakomo am- 
žiaus iguana. 

— Kunratai, - tarė Di, - trečiasis susitikimas neįvyko. 

Kunratas siaubingai nusikeikė: 

— Lapis Ekxillis! Kas toliau? 

— Kunratai, - tarė Di, - jūs galėtumėt mesti jauką ir 
suvesti mane su Vokietijos tamplieriais. 

— Pamatysim, - atsakė Kunratas. - Galėčiau paprašyti 
Majerio, jis dvare turi daug ryšių. Tačiau jūs turite man 


* Garsiosios aiškiaregės (angl). 

atskleisti Mergelės Pieno, Slapčiausios Filosofų Kros- 
nies, paslaptį. 

Di nusišypsojo - ak, dieviška klastūno šypsena! Po to 
susigūžė tarsi per maldą ir pusbalsiu sušnabždėjo: 

— Kai norėsi transmutuoti ir ištirpdyti vandenyje ar 
Mergelės Piene sublimuotą gyvsidabrį, padėk jį ant lakšto 
tarp krūvelių ir taurės su kruopščiai į dulkes sutrintu 
Daiktu, tik neuždenk, kad šiltas oras liestųsi su atvira 
materija, uždek po juo ugnį iš trijų anglių ir kūrenk aš- 
tuonias saulės dienas. Paskui nuimk ir gerai sugrūsk ant 
marmurinės plokštelės, kol taps neapčiuopiamas. Tai pa- 
daręs, sudėk gautą materiją į stiklinį distiliatorių ir kai- 
tink Balneum Mariae virš puodo su vandeniu, įtaisęs taip, 
kad būtų ne arčiau kaip per du pirštus nuo vandens, ky- 
botų ore. Tuo pat metu kūrenk po katilu ugnį. Tuomet, 
ir tik tuomet, kai gyvojo sidabro materija neliečia van- 
dens, o tyvuliuoja tame šiltame ir drėgname pilve, ji gali 
pavirsti vandeniu. 

— Mokytojau, - tarė Kunratas, krisdamas ant kelių ir 
bučiuodamas liesą, blyškią daktaro Di ranką, - mokyto- 
jau, taip ir padarysiu. O tu gausi tai, ko nori. Prisimink 
šiuos žodžius — Rožė ir Kryžius. Dar juos išgirsi. 

Di susisuko į savo platųjį apsiaustą taip, kad matėsi 
tik jo piktai Žaižaruojančios akys. 

— Eime, Keli, - tarė. — Tas žmogus jau mūsų. O tu, Kun- 
ratai, laikykis atokiau nuo Golemo iki mes grįšime į Lon- 
doną. Paskui tegul Praha tevirsta vienu dideliu laužu. 

Jis pasisuko eiti. Kunratas ropomis dar spėjo sugrieb- 
ti jo apsiausto kraštą. 

— Gal vieną dieną pas tave ateis žmogus. Jis norės ra- 
šyti apie tave. Būk jam draugiškas. 

— Duok man Valdžią, - pratarė Di su nenusakoma iš- 
raiška liesame veide, - ir laimė jo neaplenks. 

Mes nuėjome. 

Žemo slėgio banga nuo Atlanto slinko į rytus susitikti 
su aukšto slėgio mase virš Rusijos. 

— Važiuokime į Maskvą, - tariau. 

— Ne, - atsakė jis, - grįžkime į Londoną. 

— Į Maskvą, į Maskvą, - šnibždėjau lyg beprotis. - Pui- 
kiai Žinai, Keli, kad niekada jos nepasieksi. Tavęs laukia 
Bokštas. 

Grįžome į Londoną. Daktaras Di tarė: 

— Jie nori rasti atsakymą anksčiau už mus. Keli, parašyk 
Viljamui apie juos ką nors... ką nors, velniškai bjauraus. 

Velniai rautų, padariau tai, bet Viljamas sugadino teks- 
tą ir perkėlė veiksmą iš Prahos į Veneciją. Di stačiai įsiu- 
to, tačiau išblyškęs slidusis Viljamas jautėsi saugus po 
savo karališkosios sugyventinės sparnu. Jam to dar buvo 
negana. Rašiau jam geriausius sonetus, o jo begėdiškas 
žvilgsnis vis klausė manęs apie Jus, apie Tave, my Dark 
Lady“. Koks siaubas girdėti tavo vardą, tariamą jo nie- 
kingų lūpų (nežinojau, kad jis, toji prakeikta dvilypė, su- 
keista siela, ieškojo jos Beikonui). 

— Pakaks, - tariau jam. — Pavargau šešėlyje kurti tavą- 
ją šlovę. Rašyk sau pats. 

— Negaliu, - atsakė jis, žvelgdamas taip, lyg būtų pa- 
matęs lemūrą, — jis man draudžia. 

— Kas, Di? 

— Ne, Verulamietis. Ar dar nesupratai, kad dabar jis 
vadovauja žaidimui? Verčia mane rašyti kūrinius, kuriais 
vėliau puikuosis kaip savais. Supranti, Keli, aš esu tikra- 
sis Beikonas, bet palikuonys to niekada nesužinos. Ak, 
tas parazitas! Kaip nekenčiu to pragaro nuodėgulio! 


* Mano Tainsioji Ledi (angl). 

— Beikonas niekšas, bet talentingas, — tariau. - Kodėl 
jis pats nerašo? 

Nežinojau, kad tam jis neturėjo laiko. Supratome tai 
vėliau, kai po kelerių metų Vokietiją apėmė rozenkrei- 
ceriškas pamišimas. Tuomet, susiedamas netyčia jam 1š- 
sprūdusius žodžius, supratau, kad rozenkreicerių mani- 
festų autorius buvo jis. Tai jis pasirašinėjo Johano Va- 
lentino Andrė vardu! 

Anuomet dar nežinojau, kam rašė Andrė, tačiau da- 
bar, žvelgdamas iš šios savo paskutiniųjų dienų celės tam- 
sybių, būdamas aiškesnio proto už patį don Izidrą Paro- 
dį, dabar jau žinau. Man tai pasakė Soupsas, kalėjimo 
draugas, buvęs portugalų tamplierius: Andrė rašė rite- 
rių romaną tokiam ispanui, kuris tuo metu tūnojo kita- 
me kalėjime. Nežinau kodėl, bet tas sumanymas buvo 
parankus niekingajam Beikonui, kuris norėjo patekti į 
istoriją kaip slaptasis riterio iš Lamanšo nuotykių auto- 
rius, todėl paprašė Andrė slapta parašyti jam kūrinį, ku- 
rio tikruoju slaptuoju autoriumi jis vėliau galėtų apsi- 
mesti, kad šešėlyje (bet kodėl, kodėl?) galėtų mėgautis 
kito šlove. 

Bet nukrypau nuo temos, šioje vienutėje drebu nuo 
šalčio ir gelia nykštį. Blausioje silpstančio Žiburio švie- 
soje rašau paskutiniuosius kūrinius, kurie liks ateičiai, 
pasirašyti Viljamo vardu. 

Daktaras Di mirė murmėdamas „Šviesos, daugiau švie- 
sos!“ ir reikalaudamas dantų krapštuko. Po to pasakė: 
„Qualis Artifex Pereo!“* Beikonas pasirūpino jį nužudy- 
ti. Prieš daugelį metų, dar iki karalienės mirties, jau sutri- 
kus protui ir širdžiai, Verulamietis kažkokiu būdu ją su- 


* Kaip nuostabiai mirštu! (Lot.) 

gundė. Dabar jos bruožai buvo pakitę ir ji atrodė panaši į 
skeletą. Jos dienos valgis tebuvo maža bandelė ir cikorijų 
sriubos lėkštė. Visada po ranka ji laikė durklą, kuriuo pyk- 
čio priepuolių akimirkomis badydavo savo atsiskyrėliškos 
buveinės užuolaidas ir audinį ant sienų. (O jei už jų kas 
nors slapta klausytųsi? Arba žiurkė, žiurkė? Puiki mintis, 
seni Keli, reikia ją užsirašyti.) Nusigyvenusią senę Beiko- 
nas nesunkiai įtikino esąs Viljamas, jos benkartas -jis puo- 
lė jai, jau beveik aklai, prie kojų, apsisiautęs avikailiu. Auk- 
so vilna! Sako, jis taikėsi į sostą, bet aš Žinau, kad jis norė- 
jo visai ko kito: valdyti Planą. Tada jis ir tapo Sant Albano 
vikontu. O pasijutęs stiprus — pašalino Di. 

Karalienė mirė, tegyvuoja karalius... Dabar buvau nepa- 
togus liudininkas. Jis įviliojo mane į pasalą tą vakarą, kai 
Tamsioji Ledi pagaliau būtų galėjusi būti mano ir šoko, 
prigludusi prie manęs, paveikta žolės, galinčios sukelti re- 
gėjimus. Ji - amžinoji Sofija, su raukšlių išvagotu senos 
avies veidu... Jis įėjo su keliais ginkluotais vyrais, liepė 
užrišti man akis skarele. Iškart supratau: vitriolis! Kaip 
juokėsi Ji, kaip juokeisi tu, Pin Ball Lady, - oh, maiden 
virtue rudely strumpeted, oh gilded honor shamefully misp- 
lac'd!* — kai jis lietė tave tomis savo plėšriomis rankomis, 
o tu vadinai jį Simonu ir bučiavai jo atgrasų randą... 

Į Bokštą, į Bokštą, juokėsi Verulamietis. Ir nuo to lai- 
ko tūnau čia, kartu su ta žmogaus šmėkla, kuri save va- 
Džimą. Karštai, stropiai ir iš pagrindų studijavau filoso- 
fiją, teisę ir mediciną. Deja, taip pat ir teologiją. Ir štai 
aš čia, vargšas beprotis, žinau tik tiek kiek ir prieš tai. 


* Fliperio Madona - ak, mergiška skaistybė išmesta į gatvę, o spindulingą garbę pakeitė 
gėda! (Angl.) 

Pro šaunamąją angą žvelgiau į karališkąsias jungtuves, 
su raudonojo kryžiaus riteriais, mūdraujančiais aidint tri- 
mitams. Turėjau būti ten, tai aš turėjau pūsti trimitą, bet 
iš manęs ir vėl paveržė apdovanojimą ir tikslą. Grojo 
Viljamas. Aš šešėlyje rašiau, rašiau jo vardu. 

— Pasakysiu tau, kaip atkeršyti, - sušnibždėjo man Soup- 
sas, kuris tą dieną pasirodė esąs tas, kas išties buvo — aba- 
tas bonapartininkas, jau ilgus amžius palaidotas šioje vie- 
nutėje. 

— Manai iš čia išeisiąs? — paklausiau. 

— If... — buvo bepradedąs. Bet nutilo. Belsdamas šaukš- 
teliu į sieną ta paslaptingąja abėcėle, kurią, kaip prisipa- 
žino, gavo iš Tritemijaus, jis perdavė žinias kažkam iš 
gretimos celės. Monsalvato grafui. 

Prabėgo metai. Soupsas nė minutės nesiliovė beldęs į 
sieną. Dabar žinau, kam ir kodėl. Jo vardas Nofas Dei. 
Dei (kokios paslaptingosios Kabalos dėka Dei ir Di 
skamba taip panašiai? Kas įskundė tamplierius?), Soupso 
pamokytas, įskundė Beikoną. Nežinau, ką jis pasakė, bet 
prieš kelias dienas Verulamietis buvo įkalintas. Apkal- 
tintas sodomija, nes (drebu vien pagalvojęs, kad tai gali 
būti tiesa) tu - Tamsioji Ledi, druidų ir tamplierių Juo- 
doji Mergelė - sako, buvai ne kas kita, kaip amžinasis 
hermafroditas, sukurtas nagingų rankų, tačiau kieno, kie- 
no? Dabar jau žinau, dabar žinau, - tavo meilužio, grafo 
Sen Žermeno! Bet kas yra Sen Žermenas, ar tai ne tas 
pats Beikonas (kiek daug dalykų žino Soupsas, tas pa- 
niuręs tamplierius, turįs daug gyvenimų...)? 

Verulamietis išėjo iš kalėjimo ir magiškais kerais atgavo 
karaliaus prielankumą. Dabar, kaip sako Viljamas, jis 
leidžia naktis prie Temzės, Pilado bare, žaisdamas ta keis- 

ta mašina, kurią jam sukūrė Nolanietis, vėliau jo Žiau- 
riai sudegintas Romoje, bet prieš tai atviliotas į Londo- 
ną, idant išplėštų jo paslaptį - astralinę mašiną, ryjančią 
išprotėjusius rutulius, kurią begaliniams ir visuotiniams 
pasauliams jis pavadino Gottlieb's, parodijuodamas An- 
drè priskiriamų manifestų šventąją kalbą, ir taip, nušvies- 
tas angeliškų spindulių, lyg triumfuojantis žvėris nepa- 
doriai daužydamas korpusą gaktikauliu, kad pakartotų 
dangaus kūnų judėjimą Dekanų būste ir suprastų visas 
jos didžiojo atsiradimo paslaptis, o ir pačią Naujosios 
Atlantidos paslaptį... Ak! Sušukau (s'ėcria-t-il*) prare- 
gėjęs, bet per vėlai ir bergždžiai. Širdis daužėsi po kor- 
seto mezginiais, štai kodėl jis atėmė iš manęs trimitą, 
amuletą, talismaną, kosminį saitą, galėjusį valdyti demo- 
nus. Ką rezga jis savo Saliamono Namuose? Per vėlu, 
kartoju, dabar jis jau per daug galingas. 

Sako, kad Beikonas miręs. Soupsas tikina mane, kad tai 
netiesa. Niekas nematė lavono. Jis gyvena pas Hesės 
landgrafą, pasivadinęs svetimu vardu, jau pažinęs aukš- 
čiausias paslaptis. Taigi jis nemirtingas, pasiryžęs tęsti 
savo niaurią kovą dėl Plano triumfo — dabar jau vadin- 
damas jį savu — ir valdydamas. 

Po šios tariamos mirties mane aplankė Viljamas. Su ta 
veidmainiška šypsena, kurios nepaslėpė nė grotos. Paklau- 
sė, kodėl 111 sonete rašiau apie kažkokį Dažytoją, ir pa- 
citavo eilutę: To What It Works in, Like the Dyer's Hand...** 

— Niekada nerašiau šių žodžių, - atsakiau jam. 

Tai buvo tiesa. Jokios abejonės, juos prieš išvykdamas 
įterpė Beikonas, norėdamas duoti kažkokį paslaptingą 


* Jis sušuko (pranc.). 
** Ką tik paliečia, lyg dažytojo ranka. (Angl.) 

ženklą tiems, kurie vėliau priims Sen Žermeną savo rū- 
muose kaip nuovirų meistrą... Manau, ateityje jis ban- 
dys įtikinti, kad Viljamo kūriniai - jo darbas. Kaip vis- 
kas aiškiai matyti, kai žvelgi iš vienutės tamsos! 


Where Art Thou, Muse, That Thou Forget'st So Long?* 
Jaučiuosi pavargęs, sergu. Viljamas laukia mano naujų 
kūrinių toms savo niekingoms klounadoms ten, „Glo- 
be“ teatre. 

Soupsas rašo. Žvelgiu jam per petį. Jis vedžioja kaž- 
kokį nesuprantamą pranešimą: Rivverrun, past Eve and 
Adam's... Jis paslepia lapą ir Žiūri į mane, blyškesnį už 
Šmėklą, įžvelgdamas mano akyse Mirtį. Šnibžda: 

— Ilsėkis. Nebijok. Aš už tave parašysiu. 

Jis taip padaro, šešėlio šešėlis. Aš lėtai gęstu, o jis 
atima iš manęs paskutiniąją — tamsybių — šviesą. 


74 


Nors jo norai ir būtų geri, tačiau dvasia ir pranašystės yra tikros 
velnio pinklės... Jos gali apgauti daugelį smalsių žmonių ir sukelti 
daug rūpesčių bei nuostolių mūsų Viešpaties Bažnyčiai. 

(Tėvų jėzuitų Salmerono, Lusto ir Ugoleto nuomonė apie Viljamą 


Postelį, perduota Ignacijui Lojolai 1545 metų gegužės 10 dieną) 


Belbas bendrais bruožais papasakojo mums savo įspūdžius, 
neskaitydamas užrašų ir praleisdamas asmenines nuorodas. 
Jis bandė mus įtikinti, kad tuos derinius gavo iš Abulafijos. 


* Kur, Mūza, tu skraidei, mane ilgam užmiršus? (Angl.) 

Tai, kad Beikonas buvo rozenkreicerių manifestų autorius, jau 
buvau kažkur girdėjęs. Mane pribloškė viena: kad Beikonas 
buvo ir Sant Albano vikontas. 

Galvoje sukosi kažkokios minties šešėlis, kažkas susijęs su 
mano diplominiu darbu. Naktį praleidau besirausdamas savo 
kartotekoje. 

— Ponai, - kitą rytą pompastiškai tariau savo bendražygiams, — 
sąsajų nereikia kurti. Jos yra. Kai šventas Bernardas meta 
Bažnyčios susirinkimo, turėjusio įteisinti tamplierius, idėją, 
tarp įgaliotųjų jį sušaukti yra ir Sant Albano prioras, kuris, 
beje, vadinasi Verulame gimusio pirmojo anglų kankinio, bri- 
tų salų evangelizuotojo, vardu — o juk tai buvo Beikono dva- 
ras. Šv. Albanas (vardas keltiškas ir neabejotinai druidiškas) 
įšventintas kaip šventasis Bernardas. 

— Mažoka, - tarė Belbas. 

— Palaukit. Šis Sant Albano prioras yra Saint-Martin-des- 
Champs vienuolyno abatas, vienuolyno, kuriame vėliau bus 
įkurtas Menų ir amatų Conservatoire! 

— Čia tai bent! - šūktelėjo Belbas. 

— Ir ne vien tai, - pridūriau, - juk Conservatoire sumanytas 
kaip dovana Beikonui. Trečiųjų metų briumero mėnesio dvi-. 
dešimt penktą dieną Konventas įgalioja savo Liaudies švieti- 
mo komitetą išleisti visus Beikono kūrinius. Tų pačių metų 
vandemjero mėnesio aštuonioliktą dieną tas pats Konventas 
priima įstatymą dėl menų ir amatų namų statybos, kurie pa- 
kartotų Saliamono Namų, Beikono aprašytų „Naujojoje At- 
lantidoje“, idėją. Namų, kuriuose būtų surinkti visi techniniai 
žmonijos išradimai. 

— Na ir kas? — paklausė Diotalevis. è 

— Ogi tas, kad Conservatoire yra Švytuoklė, - atsakė Belbas. 
= Iš Diotalevio reakcijos supratau, kad Belbo mintys apie Fu- 
ko švytuoklę jam buvo ne paslaptis. 

— Nereikia karščiuotis, - tariau. — Švytuoklė išrasta ir įreng- 
ta praėjusiame šimtmetyje. Kol kas palikime ją ramybėje. 

— Palikti ramybėje? — pasipiktino Belbas. - Bet ar jums ne- 
teko matyti Džono Di „Monade Geroglifica“ talismano, turė- 
jusio sukaupti visą visatos išmintį? Ar jums jis neprimena švy- 
tuoklės? 


— Na, gerai, - tariau, - tarkim, kad šiuos du dalykus kažkas 
sieja. Bet koks ryšys yra tarp Sant Albano ir Švytuoklės? 

Po kelių dienų jau Žinojau. 

— Taigi Sant Albano prioras yra Saint-Martin-des-Champs 
vienuolyno, kur įsikuria protamplieriškas centras, abatas. Bei- 
konas per savo valdas susisiekia su druidais - švento Albano 
sekėjais. Dabar įsidėmėkite: kai Anglijoje pradėjo kilti Beiko- 
no žvaigždė, Prancūzijoje kaip tik baigė leistis Viljamo Poste- 
lio žvaigždė. 

(Pamačiau, kaip Belbo veide trūktelėjo raumuo, ir prisimi- 
niau pokalbį Rikardo parodoje — Postelis jam priminė tą, ku- 
ris pasisavino jo Lorencą. Bet tai truko tik akimirką.) 

— Postelis studijuoja hebrajų kalbą, bando įrodyti, jog ji yra 
bendra visų kalbų matrica. Išverčia „Zohar“ ir „Bahir“, palai- 
ko ryšius su kabalistais, paskelbia pasaulinės taikos projektą, 
panašų į tą, kurį iškėlė vokiečių rozenkreicerių grupės, siekia 
įtikinti Prancūzijos karalių sudaryti sąjungą su sultonu, aplan- 
ko Graikiją, Siriją, Mažąją Aziją, studijuoja arabų kalbą - trum- 
pai tariant, atkartoja Kristiano Rozenkreico kelią. Ir neatsi- 
tiktinai kai kuriuos raštus pasirašo kaip Rosispergius, kitaip 
tariant, barstantis rasą. O Gasendis savo knygoje „Examen Phi- 
losophiae Fluddanae“ sako, kad Rozenkreico vardas kilęs ne 

iš „rosa“ — rožė, o iš „ros“ — rasa. Viename iš rankraščių jis 
kalba apie paslaptį, kurią reikia saugoti iki ateis laikas, ir rašo: 
„Kad perlai neatitektų kiaulėms“. Ar žinote, kur pasirodo ši 
Evangelijos citata? Tituliniame „Cheminių vestuvių“ lape. Tē- 
vas Marinas Mersenas, įskundęs rozenkreicerį Fladą, sako, kad 
šis to paties molio yra kaip ir tas atheus magnus, taigi Postelis. 
Kita vertus, atrodo, kad Di ir Postelis susitiko 1550 metais ir 
tada dar nežinojo, negalėjo žinoti to, ką sužinojo po trisde- 
šimties metų: kad jie yra du didieji Plano magistrai, kuriems 
lemta susitikti 1584 metais. Tik paklausykit, Postelis paskel- 
bia, kad, kaip tiesioginis vyriausiojo Nojaus sūnaus įpėdinis (o 
Nojus yra keltiškos giminės, taigi druidiškosios civilizacijos įkū- 
rėjas), Prancūzijos karalius yra vienintelis teisėtas pretenden- 
tas į Pasaulio Karaliaus titulą. Būtent taip - Agartos Pasaulio 
Karalius, bet jis tai pasako prieš tris šimtus metų. Tam žmogui 
tikrai trūko poros šulų, ką jau kalbėti apie jo meilę senei, var- 
du Joana, kurią jis laiko dieviškąja Sofija. Nepamirškime, kad 
jis turėjo galingų priešų. Jį vadino šunimi, šlykščiąja pabaisa, 
visų erezijų kloaka, demonų legiono apsėstuoju. Žodžiu, net 
po skandalo su Joana inkvizicija nelaiko jo eretiku, o amens, 
kitaip tariant, kuoktelėjusiu. Taigi nedrįsta jo sunaikinti, Žino- 
dami, kad jis yra kažkokios pakankamai galingos grupės at- 
stovas. Norėčiau pasakyti Diotaleviui, kad Postelis keliavo ir į 
Rytus ir yra Izaoko Lurijos amžininkas. Iš to galite pasidaryti 
jums tinkamas išvadas. 1564 metais (tais metais Di parašo „Mo- 
nas Ierogliphica“) Postelis atsižada savo erezijų ir pasitraukia — 
spėkite kur? — į Saint-Martin-des-Champs vienuolyną! Ko jis 
laukia? Akivaizdu - 1584 metų. 

— Akivaizdu, - pritarė Diotalevis. 

Tęsiau: 

— Suprantate? Postelis yra prancūziškojo būrio didysis ma- 
gistras, laukiantis susitikimo su Anglijos būriu. Tačiau jis miršta 
1581 metais, likus trejiems metams iki susitikimo. Išvados: pir- 

ma, 1584 metų nesusipratimas įvyksta, nes nebėra tokio įžval- 
gaus proto kaip Postelis, kuris būtų supratęs kalendorių mai- 
šatį; antra, Saint-Martin-des-Champs vienuolynas yra vieta, ku- 
rioje tamplieriai visada jautėsi esą namuose ir kurioje jie pasi- 
slepia, laukdami įgaliotojo asmens trečiajam susitikimui. Tai- 
gi Saint-Martin-des-Champs ir yra Slėptuvė! 

— Viskas sugula į savo vietas lyg kokioje mozaikoje. 

— Dabar prašau dėmesio. Tais neįvykusio susitikimo metais 
Beikonui tėra dvidešimt. Bet 1621-aisiais jis tampa Sant Alba- 
no vikontu. Ką jis randa įgytose valdose? Paslaptis. Tikra tik 
tai, kad būtent tuomet kažkas apkaltina jį korupcija ir jis už- 
daromas į kalėjimą. Beikonas rado kažką, kas kėlė baimę. 
Kam? Neabejotina, kad kaip tik tuo metu Beikonas supranta, 
jog nuo Saint-Martin-des-Champs reikia nenuleisti akių, ir jam 
kyla mintis ten įkurti Saliamono Namus, laboratoriją, kurioje 
eksperimentuodamas jis galėtų atskleisti paslaptį. 

— Bet kas sieja Beikono įpėdinius ir aštuonioliktojo amžiaus 
pabaigos revoliucines grupes? — paklausė Diotalevis. 

— Gal masonų sąjūdis? — tarė Belbas. 

— Puiki mintis. Pagaliau juk tą vakarą pilyje mums ją pakišo 
Aljė. 

— Reikėtų atkurti įvykius. Kas tose grupėse įvyko? 


Jò 


Nuo amžinojo miego... išsigelbės tik tas, kas dar gyvas būdamas išmo- 
ko nukreipti savo sąmonę į aukštesnį lygį. Įšventintieji, Adeptai - jie 
pirmieji žengia šiuo keliu. Įgiję atmintį, Plutarcho žodžiais, anam- 
nesis, jie tampa laisvi, be jokių įsipareigojimų, karūnuoti švenčia „mis- 
terijas“ ir iš aukšto žvelgia, kaip žemėje minios tų, kurie nėra įšven- 
tintieji ir nėra „švarūs“, voliojasi ir stumdosi purve bei tamsybėse. 

(Julius Evola „Hermetiškoji tradicija“, Roma, Edizioni Mediterra- 


nee, 1971, p. 111) 


Nutrūktgalviškai pasisiūliau atlikti greitą ir tikslų tyrimą. Ver- 
čiau jau nebūčiau pasižadėjęs, nes lyg pelkėje įklimpau tarp 
knygų, kuriose istorinės studijos mainėsi su hermetinėmis pa- 
skalomis, ir sunkiai sekėsi atskirti tikras Žinias nuo pramany- 
tų. Lyg robotas dirbau visą savaitę, kol pagaliau nutariau pasi- 
daryti beveik nesuprantamą sektų, ložių, slaptų draugijų sąra- 
šą. Jį rašant mane nukrėsdavo šiurpas susidūrus su pažįsta- 
mais vardais, kurių nesitikėjau šioje draugėje rasti, ar aptikus 
chronologinius sutapimus, kuriuos, kaip man atrodė, verta už- 

Parodžiau raštą savo sąmokslininkams. 

Londonas: Ašmolis įkuria rozenkreiceriškos pakraipos 
„Invisible College“. 

Iš „Invisible College“ išsirutulioja „Royal Society“, kaip 
visi žino — masonų sąjūdis. 

Paryžius: „Académie des Sciences“. 

Gimsta Klodas Lui de Sen Žermenas, jei iš tikro gimsta. 
Įkuriama Didžioji Londono ložė. 

Andersonas parašo anglų masonų judėjimo Įstatus, Lon- 
done įšventintas Petras Didysis įkuria Rusijos ložę. 
Įšventinamas per Londoną keliavęs Monteskjė. 
Remzis tvirtina masonų sąjūdį kilus iš tamplierių ordi- 

no. Įkuriama Škotų ložė ir prasideda nuolatinė jos ko- 
va su Didžiąja Londono lože. 

Įšventinamas Frydrichas, tuometinis Prūsijos sosto įpė- 
dinis. Jis taps enciklopedininkų globėju. 

Maždaug tais metais Prancūzijoje įkuriamos įvairios lo- 
žės: Tulūzoje — „Ecossais Fidèles“, „Souverain Conseil 
Sublime“, „Mère Loge Ecossaise du Grand Globe 
Français“. Bordo — „Collège des Sublimes Princes du 
Royal Secret“, Karkasone -— „Cour des Souverains Com- 
mandeurs du Temple“, Narbonoje — „Philadelphes“, 
Monpeljė - „Chapitre des Rose-Croix“, „Sublimes Elus 
de la Vérité“... 

Pirmasis viešas grafo Sen Žermeno pasirodymas. Lio- 
ne atsiranda Kadošo riterio laipsnis, kurį gavęs asmuo 
privalo atkeršyti už tamplierius. 

Vilermozas įkuria „Parfaite Amitiė“ ložę. 

Martinesas de Paskualis įkuria „Elus Cohen Šventyk- 
lą“ (o gal jis tai padaro 1760). 

Baronas fon Hundas įkuria Slaptąjį tamplierių ordiną. Kai 
kas sako, kad jį įkvėpė Prūsijos karalius Frydrichas II. Ten 
pirmą kartą prabylama apie Nepažįstamus Vyresniuo- 
sius. Kai kas bando tikinti, kad Nepažįstami Vyresnieji — 
tai Frydrichas ir Volteras. 

Į Paryžių atvyksta Sen Žermenas, pasiūlo karaliui sa- 
vo, tinktūrų paslaptis išmanančio chemiko, paslaugas. 
Jis susitikinėja su Pompadur. 

Įkuriamas „Conseil des Empereurs d'Orient et d'Occi- 
dent“, kuris po trejų metų surašo „Constitutions et 
rėglemente de Bordeaux“, iš kurio kilo Senoji ir patvir- 
tintoji škotų ložė (oficialiai ji pasirodo tik 1801). Škotų 
ložei būdingas aukštųjų rangų skaičiaus išplėtimas iki 
trisdešimt trijų. 

Sen Žermeno dviprasmė diplomatinė misija Olandijo- 

je. Jis turi bėgti, suimamas Londone, vėliau paleidžia- 
mas. Domas Pernetis įkuria Avinjono apšviestųjų drau- 
giją. Martinesas de Paskualis įkuria „Chevaliers Maçons 
Elus de l’ Univers“. 

Sen Žermenas Rusijoje. 

Kazanova Belgijoje susitinka su Sen Žermenu: šis pa- 
sivadina de Siurmonu ir paverčia monetą auksu. Viler- 
mozas įkuria „Souverain Chapitre des Chevaliers de 
V Aigle Noire Rose-Croix“. 

Vilermozas įstoja į Paskualio „Elus Cohen“ ložę. Jeru- 
zalėje išleidžiamas apokrifas „Les plus secrets mystėres 
des hauts grades de la maçonnerie devoilėe, ou le vrai 
Rose-Croix“, kuriame rašoma, kad rozenkreicerių ložė 
yra Heredono kalne, už šešiasdešimties mylių nuo Edin- 
burgo. Paskualis susitinka su Klodu Lui de Sen Marte- 
nu, kuris vėliau išgarsės kaip Le Philosophe Inconnu. 
Domas Pernetis tampa Prūsijos karaliaus bibliotekinin- 
ku. 

Šartro kunigaikštis, kuris vėliau bus žinomas kaip Filipas 
Egalitė, tampa didžiuoju Centrinės ložės magistru, vė- 
liau — didžiuoju Prancūzijos centrinės ložės magistru ir 
bando suvienyti visas ložes. Tam priešinasi škotų ložės. 
Paskualis išvažiuoja į Santo Domingą, o Vilermozas su 
Sen Martenu įkuria „Iribunal Souverain“, kuris vėliau 
taps „Grande Loge Ecossaise“. 

Sen Martenas pasitraukia, kad taptų Philosophe Incon- 
nu, O Slaptojo tamplierių ordino pasiuntinys vyksta de- 
rėtis su Vilermozu. Derybų rezultatas — Overnės pro- 
vincijos Škotų direktoratas. Iš Overnės direktorato vė- 
liau atsiras Apvalytoji škotų ložė. 

Sen Žermenas, pasivadinęs grafu Veldonu, pristato 
Frydrichui II savo chemijos projektus. Įkuriama „So- 
ciété des Philathėtes“, sujungusi visus hermetikus. 

„Neuf Soeurs“ ložė: į ją įeina Giljotenas ir Kabanis, 
Volteras ir Franklinas. Vaishauptas įkuria Bavarijos ap- 
šviestųjų draugiją. Kai kurių teigimu, pakeliui iš Egip- 
to jį įšventina danų pirklys Kelmeris, kitaip tariant, pa- 
slaptingasis Altotas, Kaliostro mokytojas. 

Berlyne Sen Žermenas susitinka su Domu Pernečiu. 
Vilermozas įkuria „Ordre de Chevaliers Bienfaisants de 
la Citė Sainte“. Slaptasis tamplierių ordinas susitaria su 
Centrine lože dėl Apvalytosios škotų ložės patvirtini- 
mo. 

Didysis visų slaptųjų ložių susirinkimas Vilhelmsbade. 
Markizas Tomė įkuria Svedenborgo ložę. 

Miršta Sen Žermenas; tarnaudamas pas Hesės land- 
grafą, jis ten įkuria dažų fabriką. 

Kaliostras įkuria Memfio ložę, kuri vėliau taps Senąja 
ir Primityviąja Memfio-Misraimo lože, kurioje aukštų- 
jų laipsnių skaičius išsiplės iki devyniasdešimties. 
Įvyksta Kaliostro organizuotas skandalas su karalienės 
vėriniu. Siekdamas diskredituoti monarchiją, Diuma jį 
aprašo kaip masonų sąmokslą. 

Uždaroma Bavarijos apšviestųjų draugija, įtariama re- 
voliucinėmis užmačiomis. 

Berlyne Bavarijos apšviestieji įšventina Mirabo. Lon- 
done pasirodo rozenkreicerių manifestas, priskiriamas 
Kaliostrui. Mirabo rašo laiškus Kaliostrui ir Lavaterui. 
Prancūzijoje yra apie septynis šimtus ložių. Išleista Vais- 
haupto knyga „Nachtrag“. Čia pateikiama slaptosios 
organizacijos struktūra, pagal kurią kiekvienas narys 
pažįsta tik savo tiesioginį vyresnįjį. 

Prasideda Prancūzijos revoliucija. Prancūzijos ložių 
krizė. 

Vandemjero mėnesio aštuntą dieną deputatas Gregu- 
aras pateikia Konventui Menų ir amatų Conservatoire 

projektą. Jis bus įkurtas Saint-Martin-des-Champs vie- 
nuolyne 1799 metais Penkių šimtų tarybos sprendimu. 
Brunsviko kunigaikštis kviečia ložes išsiskirstyti, nes vi- 
sas jas užnuodijusi maištininkų dvasia. 

Romoje suimamas Kaliostras. 

Čarlstoune paskelbtas oficialus Senosios ir patvirtinto- 
sios škotų ložės su 33 laipsniais įkūrimas. 

Vienos rūmų laiškas Prancūzijos vyriausybei. Jame pra- 
nešama apie slaptas Absoliutų, Nepriklausomųjų, Di- 
džiojo karbonarų sambūrio draugijas. 

Kabalistas Etingeris teigia sutikęs Sen Žermeną Pary- 
žiuje. 

Vienos rašytojas Fransas Graferis aprašo savo brolio su- 
sitikimą su Sen Žermenu tarp 1788 ir 1790 metų; Sen Žer- 
menas priima lankytoją vartydamas Paracelso knygą. 
Anglijoje įkurta Rozenkreicerių draugija (pagal kitus 
šaltinius, tai įvyko 1860 arba 1867 metais). Joje veikia 
Buliveris-Litonas, rozenkreicerių romano „Zanoni“ au- 
torius. 

Bakuninas įkuria Tarptautinę socialdemokratų sąjun- 
gą, kaip manoma, remdamasis Bavarijos apšviestųjų 
draugija. 

Jelena Petrovna Blavatskaja įkuria Izosofų draugiją. 
Išleidžiama knyga „Atskleistoji Izidė“. 

Baronas Spedaljeris pasiskelbia Vienišųjų kalnų brolių 
didžiosios ložės nariu, Senojo ir atkurtojo manichėjų 
ordino apšviestuoju broliu ir Aukštuoju martinistų ap- 
šviestuoju. 

Ponia Blavatskaja kalba apie teosofinį Sen Žermeno 
vaidmenį. Jis buvo atgimęs Rodžeriu ir Fransiu Beiko- 
nais, Rozenkreicu, Proklu, šv. Albanu... 

Centrinė Prancūzijos ložė uždraudžia melstis Didžia- 
jam Visatos Kūrėjui ir skelbia absoliučią sąmonės lais- 

vę. Ji nutraukia ryšius su Didžiąja Anglijos lože ir tam- 
pa akivaizdžiai pasaulietinės bei radikalios krypties. 
JAV isteigiamos Rozenkreicerių draugijos. 

Pradeda veikti Sent Ivas d'Alvėdra. Leopoldas Engle- 
ris reorganizuoja Bavarijos apšviestųjų draugiją. 
Leonas XIII savo enciklikoje „Humanum Genus“ pa- 
smerkia masonų sąjūdį. Iš jo pabėga katalikai, o į jį su- 
puola racionalistai. 

Stanislas de Guaita įkuria „Ordre Kabbalistigue de la 
Rose-Croix“. 

Anglijoje įkurtas „Hermetic Order of the Golden 
Dawn“. Jame vienuolika laipsnių —- nuo neofito iki Ip- 
sissimus. Juo tampa imperatorius Makgregoras Mater- 
sas. Jo sesuo išteka už Bergsono. 

Žozefinas Peladanas atsiskiria nuo de Guaitos ir įkuria 
„Rose + Croix Catholique du Temple et du Graal“; jis 
pasiskelbia Sar Merodaku. Kova tarp Guaitos ir Pela- 
dano bus pavadinta Dviejų rožių karu. 

Papusas išleidžia „Traitė Mėthodigue de Science Oc- 
culte“. 

Alisteris Kraulis įšventinamas į „Golden Dawn“. Vė- 
liau jis sukurs savąjį Thelema ordiną. | 

Iš „Golden Dawn“ atsiranda „Aušrinė“, kuriai priklauso 
Jeitsas. 

Amerikoje Spenseris Liuisas „prikelia“ „Anticus Mys- 
ticus Ordo Rosae Crucis“, 0 1916 metais viename vieš- 


butyje sėkmingai paverčia cinko gabalą auksu. 


Maksas Heindelis įkuria „Rosicrucian Fellowship“. Pas- 
kui atsiranda „Lectorium Rosicrucianum“, „Les Frėres 
Ainės de la Rose-Croix“, „Fraternitas Hermetica“, 
„ Iemplum Rosae-Crucis“, nors tikslios jų įkūrimo da- 
tos nežinomos. 

Blavatskajos mokinė Ana Besant Londone įkuria Ro- 
zenkreicerių šventyklos ordiną. 

1918 Vokietijoje atsiranda „Tulės draugija“. 

1936 Prancūzijoje atsiranda „Grand Prieuré des Gaules“. 
Leidinyje „Cahiers de la fraternité polaire“ Enrikas 
Kontardis iš Rodo pasakoja apie susitikimą su grafu 
Sen Žermenu. 


— Ką visa tai reiškia? — paklausė Diotalevis. 

— Neklauskite. Jums reikėjo duomenų? Štai jie. Nieko dau- 
giau nežinau. 

— Reikėtų pasitarti su Aljė. Kertu lažybų, kad nė jis nėra 
girdėjęs apie visas šias organizacijas. 

— Kurgi ne, juk tai jo duona. Bet galėtume jį išbandyti. Pridė- 
kime dar kokią nors neegzistuojančią sektą. Neseniai įkurtą. 

Man galvoje sukosi keistas de Andželio klausimas: ar esu 
ką nors girdėjęs apie „Ires“. Tariau: 

— „Ires“. 

— O kas tai? — paklausė Belbas. 

— Jei tai santrumpa, turi būti ir jai priklausantis tekstas, — 
pastebėjo Diotalevis, — priešingu atveju manieji rabinai nebū- 
tų galėję naudotis Notarikonu. Pažiūrėsim... „Templi Resur- 
gentes Equites Synarchici“*. Tinka? 

Vardas mums patiko. Įrašėme jį sąrašo gale. 

— Turint tokią daugybę draugijų, sukurti dar vieną - ne toks 
jau menkas dalykas, - sumurmėjo Diotalevis, pagautas tuš- 
tybės. 


* „Atgimstančiųjų sinarchijos riterių šventykla“ (/ot.). 

Jei vienu žodžiu reikėtų nusakyti pagrindinį XVIII amžiaus prancū- 
zų masonų judėjimo bruožą, tinkamiausias būtų - diletantizmas. 
(Renė Le Forestier „La Franc-Maçonnerie Templičre et Occultiste“, 


Paryžius, Aubier, 1970, 2) 


Kitą vakarą pakvietėme Aljė į Pilado barą. Jo naujieji lanky- 
tojai jau vilkėjo švarkus ir ryšėjo kaklaryšius, bet mūsų svečias 
tamsiai mėlyna eilute siaurais baltais dryželiais, baltais marš- 
kiniais ir auksiniu kaklaryšio segtuku sukėlė nemenką nuosta- 
bą. Laimė, šeštą valandą vakaro Pilado baras buvo apytuštis. 

Aljė sutrikdė Piladą, užsisakydamas geriausios rūšies kon- 
jako. Aišku, bare jo buvo, tačiau butelis jau ilgus metus nepa- 
liestas dulkėjo lentynoje už cinkuoto prekystalio. 

Kalbėdamas Aljė pažvelgė į taurę prieš šviesą ir apglėbė ją 
delnais, atskleisdamas auksines egiptietiškų formų sąsagas. 

Parodėme jam sąrašą — jį pristatėmė kaip sudarytą pagal 
velniavos meistrų rankraščius. 

— Tai, kad tamplieriai buvo susiję su senosiomis mūrininkų 
ložėmis, susikūrusiomis statant Saliamono šventyklą, yra tik- 
ra. Lygiai kaip yra tikra, kad nuo to laiko jų nariai prisimena 
paslaptingai nužudyto šventyklos architekto Hiramo auką ir 
prisiekia už jį atkeršyti. Persekiojami daugelis šventyklos rite- 
rių neabejotinai įsiliejo į amatininkų brolijas, suliedami į vie- 
na keršto už Hiramą mitą su keršto už Žaką de Molė mitu. 
Aštuonioliktajame amžiuje Londone dar buvo tikrų mūrinin- 
kų ložių, vadinamųjų darbinių ložių, bet kai kurie nuobodulio 
iškankinti, tačiau be galo gerbiami ponai, suvilioti jų tradici- 
nių apeigų, tiesiog varžėsi norėdami į jas įstoti. Taip tikrasis 
judėjimas, tikrųjų mūrininkų istorija, virto spekuliatyviu judė- 
jimu, simbolinių mūrininkų istorija. Tokioje aplinkoje toks 

Desaguljeris, Niutono minčių propaguotojas, prikalba protes- 
tantų pastorių Andersoną sukurti deistinio pobūdžio Mūrinin- 
kų brolijos įstatus ir pradeda kalbėti apie masonų brolijas kaip 
apie susibūrimus, kurių šaknys siekia keturis tūkstančius metų, 
Saliamono šventyklos statytojų laikus. Štai iš kur masonų mas- 
karadas: prijuostė, mentė, plaktukas. Gal kaip tik todėl maso- 
nų judėjimas tampa mada, traukia kilminguosius, turinčius šako- 
tus genealoginius medžius, bet dar labiau — buržua, kurie ne tik 
įgyja galimybę kaip lygūs su lygiais bendrauti su didikais, bet ir 
gali nešioti ginklą. Gimstančio naujojo pasaulio nelaimė: kil- 
mingiesiems reikia aplinkos, kur jie galėtų susitikti su naujai- 
siais kapitalo gamintojais, o šie, aišku, trokšta save įteisinti. 

— Tačiau tamplieriai pasirodo tik vėliau. 

— Pirmasis su tamplieriais tiesiogiai susisiekia Remzis, apie 
kurį čia nenorėčiau kalbėti. Įtariu, kad jis tai darė paakintas 
jėzuitų. Tai jis pasirūpina, kad atsirastų škotiškoji masonų są- 
jūdžio atšaka. 

— Kokia prasme škotiškoji? 

— Škotų ložė - prancūzų ir vokiečių išradimas. Londono ma- 
sonų judėjimas nustatė tris laipsnius: mokinio, draugo ir mo- 
kytojo. Škotų masonų judėjimas padidina laipsnių skaičių, nes 
tai reiškia ir daugiau įšventinimo bei paslapties lygių... Pran- 
cūzai, iš prigimties tuščiagarbiai, dėl to tiesiog eina iš proto... 

— Bet kokios paslapties? 

— Aišku, jokios. Jei būtų buvusi kokia paslaptis - teisingiau, 
jei jie būtų ją Žinoję - jos daugiasluoksniškumas būtų pateisi- 
nęs įšventinimo laipsnių įvairovę. Bet Remzis padidina laips- 
nių skaičių norėdamas įtikinti, kad žino paslaptį. Galite įsi- 
vaizduoti, kaip suvirpa šaunieji prekijai, pagaliau galėdami tap- 
ti keršto kunigaikščiais... 


Alje žerte žerė paskalas iš masonų gyvenimo. Kalbėdamas jis 
palengva perėjo prie atsiminimų pirmuoju asmeniu, kaip pa- 
prastai darydavo. 


474 


LABS 4V 
TOIANAS 


— Anuomet Prancūzijoje apie naująją Frimaçons madą buvo 
rašomi kupletai, ložės dygo kaip grybai po lietaus, jose kartu 
sukiojosi monsinjorai, vienuoliai, markizai ir krautuvininkai, o 
karališkųjų rūmų nariai tapdavo didžiaisiais magistrais. To niekšo 
fon Hundo Slaptojoje tamplierių ložėje buvo Gėtė, Lesingas, 
Mocartas, Volteras. Ložės kūrėsi kariniuose daliniuose, pulkuo- 
se, regzti keršto už Hiramą planai ir kalbėta apie neišvengiamą 
revoliuciją. Kitiems masonų judėjimas buvo société de plaisir, 
klubas, padėties simbolis. Čia galėjai sutikti visus: Kaliostrą, Mes- 
merą, Kazanovą, baroną d'Holbachą, d'Alamberą... Enciklo- 
pedininkai ir alchemikai, laisvamaniai ir hermetikai. Aki- 
vaizdžiausiai tai atsiskleidė kilus revoliucijai, kai tos pačios lo- 
žės nariai atsidūrė priešingose stovyklose ir didžiąją broliją apė- 
mė, kaip anuomet manyta, amžina krizė... 

— Ar nebuvo priešpriešos tarp Centrinės ložės ir Škotų ložės? 

— Tik žodinės. Pateiksiu pavyzdį: į „Neuf Soeurs“ ložę įstojo 
Franklinas, kuris, aišku, siekė ją pasaulietiškai pertvarkyti, nes 
jo vienintelis rūpestis buvo paremti amerikiečių revoliuciją... 
Bet tuo pat metu vienas iš didžiųjų magistrų buvo grafas de 
Milji, ieškojęs jaunystės eliksyro, o kadangi buvo kvailys, tai 
eksperimentuodamas apsinuodijo ir numirė. Kita vertus, pri- 
siminkite Kaliostrą: jis ne tik kūrė Egipto ložes, bet ir dalyva- 
vo skandalingoje istorijoje su karalienės vėriniu, kurią naujie- 
ji valdantys sluoksniai sugalvojo norėdami diskredituoti ľAn- 
cien Rėgime“. Matote, ir vėl Kaliostras. Įsivaizduojate, su ko- 
kiais žmonėmis reikėjo gyventi... 

— Turėjo būti sunku, - supratingai pritarė Belbas. 

— O kas tie baronai fon Hundai, ieškantys Nepažįstamų Vy- 
resniųjų? — paklausiau. 

— Miesčioniškas farsas apaugo įvairiomis grupėmis, turėju- 
siomis visai kitų ketinimų, šios, viliodamos savo narius, gal su- 


* Senąją tvarką (pranc.). 

sitapatindavo su masonų ložėmis, bet jų tikslai buvo daug slap- 
tesni. Būtent tuomet prabylama apie Nepažįstamus Vyresniuo- 
sius. Tačiau fon Hundas, deja, nebuvo rimtas žmogus. Iš pra- 
džių jis įtikina savo ordino narius, kad Nepažįstami Vyresnieji 
yra Stiuartų giminė. Vėliau pareiškia, kad ordino tikslas — at- 
gauti tamplierių turtus, ir renka pinigus iš visur, kur tik pajė- 
gia. Tačiau niekaip nesurenka reikiamos sumos ir patenka į 
tokio Starko rankas, kuris tvirtino, kad iš tikrųjų Nepažįsta- 
mų Vyresniųjų, gyvenančių Peterburge, sužinojęs aukso ga- 
mybos paslaptį. Apie fon Hundą ir Starką susiburia teosofai, 
antrarūšiai alchemikai, naujai iškepti rozenkreiceriai ir jie 
sutartinai išrenka didžiuoju magistru kilmingą poną, kuriam 
nieko negalima prikišti, Brunsviko kunigaikštį, kuris netrun- 
ka suprasti atsidūręs pačioje prasčiausioje draugijoje. Vie- 
nas iš ordino narių, Hesės landgrafas, pasikviečia pas save 
grafą Sen Žermeną tikėdamasis, kad šis ponas gamins jam 
auksą. Ką gi, tais laikais reikėjo tenkinti galingųjų užgaidas. 
Bet, lyg to nebūtų gana, jis dar manė esąs ir šventas Petras. 
Patikėkite, kartą Lavateris, svečiuodamasis pas landgrafą, tu- 
rėjęs iškelti sceną Devonšyro kunigaikštienei, kuri save laikė 
Marija Magdaliete. 

— Bet tie vilermozai, tie martinesai de paskualiai, steigian- 
tys vieną sektą po kitos... 

— Paskualis buvo avantiūristas. Savo slaptame kambarėlyje 
jis atsiduodavo teurginei praktikai, o angeliškosios dvasios pa- 
sirodydavo jam šviesos blyksnių ir hieroglifų pavidalu. Viler- 
mozas juo tikėjo, nes pats buvo entuziastas, sąžiningas, tačiau 
nedidelio proto. Jis žavėjosi alchemija, svajojo apie Didįjį Dar- 
bą, kuriam turėtų save paskirti išrinktieji, kuris per šešiose pir- 
mojo Dievo vardo - kurį Saliamonas atskleidė savo išrinktie- 
siems — raidėse slypinčių galių studijas padėtų atskleisti šešių 
tauriųjų metalų sąlyčio tašką. 

— Ir kas toliau? 

— Vilermozas įkuria daug draugijų ir vienu metu tampa dau- 
gelio ložių nariu, kaip tais laikais buvo įprasta, tikėdamasis 
rasti atsakymą ir būgštaudamas, kad šis atsakymas glūdi visai 
kitur, o taip iš tiesų ir buvo, dar daugiau, gal tai ir yra vieninte- 
lė tiesa... Taip jis ateina į Paskualio sukurtą „Elus Cohen“. Bet 
septyniasdešimt antraisiais Paskualis dingsta, išvyksta į Santo 
Domingą, viską palikdamas likimo valiai. Kodėl? Įtariu, kad 
jis atskleidė kažkokią paslaptį ir nenorėjo ja dalytis. Šiaip ar 
taip, Paskualis, tesiilsi ramybėje, prapuola tame kontinente, 
užmirštamas, kaip to ir nusipelnė... 

— O Vilermozas? 

— Tais metais visus sukrėtė Svedenborgo mirtis. Tas žmogus 
galėjo daug duoti sergantiems Vakarams, jei tik Vakarai būtų 
norėję jį išklausyti, bet amžius jau ritosi revoliucinės beproty- 
bės link, tenkindamas Trečiosios respublikos ambicijas. Taigi 
tais metais Vilermozas išgirsta apie fon Hundo Slaptąjį tam- 
plierių ordiną ir juo susižavi. Be abejo, žinote, jog tamplierius, 
kuris atsiskleidžia sukurdamas viešą draugiją, nėra tamplie- 
rius, bet aštuonioliktasis amžius — didelio patiklumo metas. 
Vilermozas su fon Hundu kuria draugijas, kurių sąrašą turite, 
kol pagaliau nukrinta fon Hundo kaukė - kitaip tariant, pa- 
aiškėja, kad jis pabėgo su kasos pinigais, ir kunigaikštis Bruns- 
vikas išmeta jį iš draugijos. 

Jis dar sykį žvilgtelėjo į sąrašą: 

— O, Vaishauptas, vos neužmiršau. Bavarijos iliuminatai. 
Taip, tas vardas iš pradžių pritraukė daug didžiųjų protų. Bet 
Vaishauptas buvo anarchistas, šiandien jį vadintume komu- 
nistu, ir toje aplinkoje visko būta: valstybės perversmų, kara- 
lių nuvertimų, kraujo upių... Taip, žavėjausi Vaishauptu, ne 
tiek jo idėjomis kiek aiškiu supratimu, kaip turi veikti slaptoji 
draugija. Bet galima turėti puikias organizacines idėjas ir pa- 
drikus tikslus. Žodžiu, Brunsviko kunigaikštis perima fon Hun- 
do paliktą sumaištį ir supranta, kad Vokietijos masonų pasau- 

lyje susidūrė mažiausiai trys srovės: moksliškoji ir okultinė, 
aprėpianti ir kai kurias rozenkreicerių draugijas, racionalisti- 
nė ir anarchistinė, ir revoliucinė, kuriai priklausė Bavarijos 
iliuminatai. Tuomet jis įvairiems ordinams ir tradicijoms pa- 
siūlo Vilhelmsbade sušaukti generalinių štabų „pasitarimą“, 
kaip tuomet sakydavo. Reikėjo atsakyti į tokius klausimus: ar 
ordinas tikrai kilęs iš senosios draugijos ir kokios; ar tikrai 
egzistuoja Nepažįstami Vyresnieji - senosios tradicijos saugo- 
tojai — ir kas jie; kokie tikrieji ordino tikslai; ar jis siekia atkur- 
ti tamplierių ordiną? Ir taip toliau, tarp jų buvo ir klausimas, 
ar ordinas turėtų užsiimti okultiniais mokslais. Vilermozas su- 
žavėtas, pagaliau jis randa atsakymą į visą gyvenimą jį kanki- 
nusius klausimus... Ir čia pasirodo de Mestras. 

— Kuris de Mestras? — paklausiau. - Jozefas ar Ksavjeras? 

— Jozefas. 

— Reakcionierius? 

— Jei jis ir buvo reakcionierius, tai tik menkai. Smalsus žmo- 
gus. Įsidėmėkite, kad šis katalikų bažnyčios rėmėjas įstoja į 
vieną iš ložių ir pasivadina Jozefu a Floribus kaip tik tuomet, 
kai popiežiai pradeda leisti bules prieš masonų sąjūdį. Dar 
daugiau, jis suartėja su masonais, kai 1773 metais popiežius 
breve pasmerkia jėzuitus. Aišku, Mestras suartėja ir su škotų 
ložėmis. Tai akivaizdu, juk jis ne koks buržuazinis švietėjas, jis — 
iliuminatas, tačiau įsidėmėkite šiuos skirtumus, nes italai švie- 
tėjais vadina jakobinus, o kitose šalyse tuo pačiu vardu vadi- 
nami tradicijos sekėjai — įdomi painiava... 


Jis gurkšnojo konjaką, rūkė cigariles, traukdamas jas iš beveik 
balto metalo portsigaro („Jas man siunčia iš Londono, - tarė, — 
kaip ir cigarus, kuriuos matėte mano namuose, vaišinkitės, pui- 
kios...“ ), ir kalbėjo paskendęs prisiminimuose. 

— De Mestras... Nepaprastas žmogus, jo kalbos teikdavo tik- 
rą dvasinį pasitenkinimą. Tarp įšventintųjų jis buvo įgijęs didelį 

autoritetą. Tačiau Vilhelmsbade jis visus apvilia. Siunčia laišką 
kunigaikščiui, kuriame ryžtingai neigia tamplierių broliją, Ne- 
pažįstamus Vyresniuosius ir ezoterinių mokslų naudą. Jo atsi- 
žadėjimą paskatino ištikimybė katalikų bažnyčiai, tačiau jo ar- 
gumentai - lyg buržuazinio enciklopedininko. Kai kunigaikštis 
perskaito šį laišką draugų rate, niekas nenori tikėti. De Mestras 
teigė, jog ordino tikslas yra tik dvasinė reintegracija, o tradici- 
nės apeigos skirtos tik mistinei dvasiai palaikyti. Jis liaupsino 
visus naujuosius masonų simbolius, bet sakė, jog daugelį dalykų 
perteikiantis vaizdas nieko nebeperteikia. O tai, jei galiu pa- 
reikšti savo kuklią nuomonę, prieštarauja visai hermetiškajai 
tradicijai, nes simbolis yra tuo tobulesnis, prasmingesnis, galin- 
gesnis, kuo jis daugiaprasmiškesnis ir miglotesnis. Priešingu at- 
veju kur būtų Hermio, dievo su tūkstančiu veidų, dvasia? Apie 
tamplierius de Mestras pasakė tik tiek, kad per šykštumą jų or- 
dinas buvo sukurtas, šykštumas jį ir sugriovė. Savojietis negalė- 
jo pamiršti, kad ordinas sunaikintas popiežiui palaiminus. Nie- 
kada nepasitikėkite katalikų legitimistais, kad ir koks karštas 
būtų jų hermetinis pašaukimas. Atsakymas dėl Nepažįstamų Vy- 
resniųjų irgi buvo juokingas: jų nėra, o to įrodymas — mes jų 
nepažįstame. Jam paprieštarauta, jog išties mes jų nepažįsta- 
me, nes priešingu atveju jie nebūtų nepažįstami. Kaip galima 
šitaip mąstyti? Tiesiog keista, kad tokio masto tikintysis taip 
stokotų paslapties jausmo. Paskui de Mestras meta paskutinį 
šūkį: palikime Memfio kvailystes ir grįžkime prie Evangelijos. 
Jis tiesiog siūlė grįžti prie tūkstantmetės bažnyčios linijos. Tad 
galite įsivaizduoti, kokia nuotaika tvyrojo Vilhelmsbado susiti- 
kime. Išduotas tokio autoriteto kaip de Mestras, Vilermozas 
atsidūrė mažumoje, ir daugių daugiausia galėjo būti pasiektas 
kompromisas: paliekamos tamplierių apeigos, bet atmetama bet 
kokia kalba apie jų kilmę, žodžiu, visiškas krachas. Kaip tik tuo- 
met Škotų ložė prarado savąją progą: jei viskas būtų klostęsi 
kitaip, gal ateinančio amžiaus istorija būtų buvusi visai kitokia. 

— O paskui? — paklausiau. — Ar nieko nepavyko pataisyti? 

— O kas turėjo būti pataisyta, jei kalbėtume jūsų žodžiais... 
Po trejų metų miršta vienas Evangelijos skleidėjas, toks Lan- 
cas, prisidėjęs prie Bavarijos iliuminatų — miške jį nutrenkia 
žaibas. Prie jo randamos ordino taisyklės, įsikiša Bavarijos vy- 
riausybė, paaiškėja, kad Vaishauptas rezgė planus prieš vyriau- 
sybę, ir jau kitais metais ordinas uždraudžiamas. Dar daugiau: 
paskelbiami Vaishaupto raštai su tariamais iliuminatų projek- 
tais. Tai mažiausiai šimtmečiui diskredituoja visą prancūzų ir 
vokiečių neotamplierizmą... Galimas dalykas, kad Vaishaupto 
iliuminatai palaikė jakobiniško masonų judėjimo pusę, o prie 
neotamplierių prisišliejo tam, kad juos sunaikintų. Neatsitik- 
tinai šie piktadariai patraukė į savo pusę Mirabo, revoliucijos 
tribūną. Norėtumėte išgirsti paslaptį? 

— Sakykite. 

— Tokie žmonės kaip aš, siekiantys surišti prarastosios Tra- 
dicijos gijas, sutrinka susidūrę su tuo, kas įvyko Vilhelmsbade. 
Kažkas numanė, bet tylėjo, kažkas žinojo, bet melavo. O pas- 
kui jau buvo per vėlu, iš pradžių — revoliucijos turbina, vėliau — 
devynioliktojo amžiaus okultizmo šurmulys... Tik pažvelkite į 
savo sąrašą: suktybės ir patiklumo, abipusių trukdymų ir eks- 
komunikų, viešųjų paslapčių šventė. Okultizmo teatras. 

— Manote, kad okultistais negalima pasitikėti? — paklausė 
Belbas. 

— Reikia mokėti skirti okultizmą nuo ezoterizmo. Ezoteriz- 
mas - tai mokslo, išreikšto profanams nesuprantamais simbo- 
liais, studijos. Tuo tarpu devynioliktajame amžiuje paplitęs 
okultizmas yra tik ledkalnio viršūnė, nedidelė iškilusi ezoteri- 
nės paslapties dalis. Tamplieriai buvo įšventintieji, to įrody- 
mas — kankinami jie pasirenka mirtį, kad išsaugotų savo pa- 
slaptį. O jėga, padėjusi jiems išsaugoti paslaptį, rodo juos tik- 
rai buvus įšventintuosius ir ištikimus savajam žinojimui. Okul- 
tistas yra ekshibicionistas. Kaip sakydavo Peladanas, atskleis- 


p 
9 


QaRSIHAUS, 
| i 
105145 


480 


ta įšventintųjų paslaptis niekam nebereikalinga. Nelaimė, Pela- 
danas buvo ne įšventintasis, o okultistas. Devynioliktasis am- 
žius — viešumo amžius. Visi stengiasi paskelbti magijos, telurgi- 
jos, Kabalos, būrimo kortomis paslaptis. O gal net tiki jomis. 

Atlaidžiai šypsodamasis Aljė toliau skaitė mūsų sąrašą: 

— Jelena Petrovna. Šauni moteris, bet viskas, ką ji kalbėjo, 
seniai buvo žinoma visiems ir kiekvienam... De Guaita, pami- 
šęs bibliomanas. Papusas, neblogai. 

Jis staiga sustojo. 

— „Tres“... Iš kur šitas vardas? Kokio nors rankraščio? 

Šaunuolis, pagalvojau, pastebėjo interpoliaciją. Atsakiau ga- 
na miglotai: 

— Žinote, sudarydami šį sąrašą rėmėmės įvairiais tekstais, 
didesnę jų dalį jau grąžinome autoriams, jie buvo visai nieko 
verti. Belbai, gal prisimenate, iš kur paėmėme tą „Ires“? 

— Nelabai. Diotalevi? 

— Jau praėjo tiek laiko... Ar tai svarbu? 

— Ne, ne, - nuramino mus Aljė, — tiesiog to vardo dar nebu- 
vau girdėjęs. Ar tikrai neprisimenate, iš kokio jis rankraščio? 

Mes labai apgailestavome, bet neprisiminėme. 

Iš liemenės kišenės Aljė išsitraukė laikrodį: 

— Viešpatie, manęs jau laukia kitas susitikimas. Prašau at- 
leisti. 

Jis išėjo, o mes likome kalbėtis. 

— Dabar viskas aišku. Anglai meta masonišką pasiūlymą, kad 
visus Europos įšventintuosius suvienytų apie Beikono projektą. 

— Bet projektas pasisekė tik pusiau: Beikono šalininkų min- 
tys buvo tokios viliojančios, kad davė visai priešingus rezulta- 
tus, nei tikėtasi. Škotiškoji atšaka mano, jog tik nauja slaptoji 
draugija padėtų sumegzti nutrūkusią sekos giją, todėl susisie- 
kia su vokiečių tamplieriais. 

— Aljė tos istorijos nesupranta. Tai akivaizdų. Dabar tik mes 
galime pasakyti, kas nutiko ir kas, mūsų nuomone, turėtų nutik- 

ti. Įvairios tautinės grupės puola kovoti viena su kita ir nenu- 
stebčiau, jei Martinesas de Paskualis būtų Tomaro grupės 
agentas. Anglai demaskuoja škotus, kurie pasirodo esą pran- 
cūzai, o prancūzai aiškiai suskilę į dvi grupes: proangliškąją 
ir provokiškąją. Masonų sąjūdis tėra išorinė priedanga, pre- 
tekstas, po kuriuo visi šie skirtingų būrių agentai — vienas 
Dievas težino, kur yra paulikianai ir jeruzaliečiai - susitinka 
ir kaunasi, bandydami vienas iš kito išplėšti kokį nors pa- 
slapties gabalą. 

— Masonų judėjimas panašus į „Rick's Cafė Americain“ Ka- 
sablankoje, — tarė Belbas. — O tai nusistovėjusią nuomonę ap- 
verčia aukštyn kojom. Masonų sąjūdis nėra slapta organizacija. 

— Kur ten slapta, tiesiog atviras uostas, kaip Makao. Fasa- 
das. Paslaptis slypi kitur. 

— Vargšai masonai. 

— Pažanga reikalauja aukų. Bet negalite nepripažinti, kad 
mes atradome imanentinę istorijos išmintį. 

— Istorijos išmintis yra teisingai perrašytos Toros išdava, — 
tarė Diotalevis. - Tai mes dabar ir darome, visada tebus pašlo- 
vintas Aukščiausiojo vardas. 

— Na, gerai, — tarė Belbas. - Dabar Beikono šalininkai turi 
Saint-Martin-des-Champs vienuolyną, prancūziškai vokiškas 
neotamplierių sparnas pasklinda po begalę sektų... Bet dar ne- 
sutarėme, kokia turi būti paslaptis. 

— Čia jau jūsų darbas, - tarė Diotalevis. 

— Jūsų? O ne, tai liečia mus visus. Jei nepavyks garbingai iš 
to išsipainioti — atrodysime apgailetinai. 

— Prieš ką? 

— Prieš istoriją, prieš Tiesos teismą. 

— Quid est veritas?* — paklausė Belbas. 

— Mes, - atsakiau. 


* Kas yra tiesa? (Lot.) 

Filosofai tą žolę vadina „Velnio varytoja“. Praktika parodė, kad tik 
ji gali išvaryti velnius ir jų haliucinacijas... Vieną mergaitę naktimis 
kankindavęs velnias, ir ta žolė padėjo jį išvaryti. 


(Johannes de Rupescissa „Traktatas apie kvintesenciją“, II) 


Vėliau kiek primiršau mūsų Planą. Lijos nėštumas artėjo prie 
pabaigos ir kiekvieną laisvą minutę leidau su ja. Lija mane 
ramino sakydama, kad dar ne laikas. Ji lankė beskausmio gim- 
dymo kursus, o aš stebėjau jos pratimus. Lija atsisakė mokslo 
jai teikiamos galimybės iš anksto žinoti kūdikio lytį. Ji troško 
staigmenos. Sutikau su šia jos užgaida. Glosčiau jos pilvą ne- 
klausdamas, kas iš jo išeis: nusprendėme pavadinti jį Daiktu. 

Klausinėjau, kaip galėčiau dalyvauti gimdyme. 

— Tas Daiktas kartu ir mano, - kalbėjau. - Nenoriu būti tė- 
vas iš filmų, kuris vaikštinėja koridorium, traukdamas vieną 
cigaretę po kitos. 

— Pimai, nieko daugiau ir negali padaryti. Ateina toks lai- 
kas, kai dirbti tenka man vienai. Be to, tu nerūkai ir nemanau, 
kad šia proga norėtum pradėti. 

— Tai ką man tuomet daryti? 

— Tù dalyvausi prieš tai ir po to. Po to, jei bus berniukas, 
galėsi jį auklėti, o vieną dieną parodysi jam savo varganą biu- 
rą, kartoteką, nuostabiosios metalų istorijos projektus ir tarsi: 
„Mano sūnau, ateis laikas, ir visa tai priklausys tau“. 

— O jei bus mergaitė? 

— Tarsi: „Mano dukra, ateis laikas, ir visa tai priklausys tavo 
tinginiui vyrui“. 

— O prieš tai? 

— Per sąrėmius, tarp vieno sąrėmio ir kito, reikia skaičiuoti 
laiką, nes trumpėjantys tarpai reiškia, kad toji akimirka artė- 

ja. Skaičiuosime kartu ir tu man muši ritmą, lyg irklininkams 
galerose. Atrodys, jog ir tu po truputį stumi Daiktą iš jo tam- 
saus urvelio. Vargšelis vargšelė... Jauti, jam dabar taip gera 
tamsoje, jis čiulpia syvus tarsi koks aštuonkojis, viską gauna 
veltui, tik staiga — pokšt! — išstumiamas į saulės šviesą. Su- 
mirksi, sumirksi ir taria: „Kur, po velnių, atsidūriau?“ 

— Vargšelis vargšelė, nors dar nesusipažino su ponu Gara- 
mondu. Eikš, pabandysim skaičiuoti. 

Skaičiavome tamsoje, laikydamiesi už rankų. Svajojau. Tai 
buvo Daiktas, kuris gimdamas suteiktų prasmės visai velnia- 
vos meistrų beprotybei. Vargšai tyrinėtojai, naktimis įsivaiz- 
duojantys chemines jungtuves ir klausiantys savęs, ar tikrai jų 
metu buvo sukurtas aštuoniolikos karatų auksas, ar filosofinis 
akmuo - tai lapis exillis ar apgailėtinas molinis gralis: manasis 
Gralis buvo ten, Lijos pilve. 

— Taip, - kalbėjo Lija, vedžiodama mano delną per savo kie- 
tą pilvotą indą, - štai čia kankinasi tavo geroji pirminė materi- 
ja. Kaip tie žmonės, kuriuos sutikai pilyje, įsivaizdavo tai, kas 
vyksta inde? 

— Na, jų nuomone, ten verda melancholija, sieringas molis, 
juodasis švinas, Saturno aliejus, kad tai yra Stiksas, kur minkš- 
tėja, sukepa, pūva, skystėja, minkosi, persisunkia, pasineria, 
kur perpuvusi žemė ir dvokiantis kapas... 

— Gal jie impotentai? Argi nežino, kad inde auga mūsų Daik- 
tas, visas gražiai baltas ir rausvas? 

— Taip, jie tai Žinojo, tačiau jiems ir tavo pilvas yra metafo- 
ra, kupina paslapčių... 

— Nėra jokių paslapčių, Pimai. Mes puikiai Žinome, kaip at- 
siranda Daiktas su savo mažyčiais nervais, raumenėliais, aky- 
tėmis, kasomis... 

— Viešpatie, o kiek jų? Kas tai, gal Rosemary's Baby? 

— Taip tik sakoma. Bet turime būti pasiruošę priimti Daiktą 
ir su dviem galvom. 

— Aišku! Išmokysiu jį groti duetus, trimitui ir klarnetui... 
Keturios rankos gal būtų kiek per daug, bet tik pagalvok, 
koks puikus pianistas jis taptų. Visai kas kita nei koncertas 
kairiajai rankai. Brrr... Bet ir mano velniavos meistrai pui- 
kiai žino, jog tą dieną klinikoje įvyks baltoji magija, gims Re- 
bis, androginas... 

— Tik to mums ir trūko. Geriau paklausyk, pavadinsim Daiktą 
Julijum arba Julija, mano senelio vardu, gerai? 

— Man patinka, skamba gražiai. 


Reikėjo čia ir sustoti. Visiems Atskleistosios Izidės adeptams 
būčiau parašęs baltąją knygą, gerąjį grimoire*, paaiškinęs jiems, 
kad nebereikia ieškoti secretum secretorum, kad gyvenimo raš- 
tuose nėra jokios slaptos prasmės, o viskas yra ten — visų pa- 
saulio Lijų pilvuose, klinikų kambariuose, ant čiužinių ir ak- 
menuotose upių pakrantėse, ir iš tremties sugrįžę akmenys ir 
šventasis Gralis yra ne kas kita, kaip tos su nukarusiomis bam- 
bagyslėmis rėkiančios beždžionėlės, kurioms daktaras pliauk- 
ši per užpakalius. O tam Daiktui mudu su Lija esame Nepa- 
žįstami Vyresnieji, bet jis netruks mus pažinti, nė neklausda- 
mas to mulkio de Mestro. 

Bet ne, mes — šaipokai - norėjome eiti slėpynių su velniavos 
meistrais, parodydami jiems, kad, jei turėjo būti kosminis są- 
mokslas, mes mokame sukurti tokį, kad labiau kosminio nė 
negalėtų būti. 

„Taip tau ir reikia, - kalbėjau sau aną vakarą. - Todėl dabar 
esi čia ir lauki, kas įvyks po Fuko švytuokle.“ 


* Slaptaraštis (pranc.). 

Tikrai sakyčiau, kad tas siaubingas mišrūnas negimė iš motinos įsčių, 
o radosi iš Efialto, iš Inkubo ar kokio kito baisaus demono, lyg būtų 
pradėtas kokio pūvančio nuodingo grybo, faunų ir nimfų sūnus, 
panašesnis į demoną nei į žmogų. 

(Athanasius Kircher „Mundus Subterraneus“, Amsterdamas, Jans- 
son, 1665, II, p. 279-280) 


Tą dieną norėjau likti namuose, kažką nujaučiau, bet Lija man 
liepė nevaizduoti karališkojo sutuoktinio ir eiti dirbti. 

— Pimai, dar yra laiko, jis dar negimsta. Man irgi reikia eiti. 
Eik. 

Jau buvau prie savo biuro durų, kai prasivėrė pono Salono 
durys ir pasirodė jis pats, ryšėdamas įprastą nuo darbo pagel- 
tusią prijuostę. Negalėjau nepasisveikinti, o jis pakvietė mane 
užeiti. Dirbtuvės dar nebuvau matęs, todėl užėjau. 

Jei už durų kada nors ir buvo butas, Salonas, matyt, išgriovė 
visas jo pertvaras, nes tai, ką išvydau, buvo erdvi miglotų kon- 
tūrų patalpa. Kažkokiais architektūriniais sumetimais ši pa- 
stato dalis buvo su mansarda ir šviesa krito pro nuožulnius 
langus. Nežinau, gal stiklai buvo nešvarūs, gal matiniai, gal 
Salonas juos uždengė vengdamas tiesioginių saulės spindulių, 
o gal dėl daugybės daiktų, visais būdais rodančių tuštumos bai- 
mę, tačiau patalpoje tvyrojo vėlyvų sutemų šviesa. Spintelės, 
panašios į tas, kokios būna senosiose vaistinėse, skirstė tą di- 
džiulę erdvę į daug pasažų ir perspektyvų. Vyravo ruda spal- 
va: rudi daiktai, spintos, stalai, viskas paskendę pro langus krin- 
tančios šviesos ir kur ne kur degančių senovinių lempų šviesos 
mišinyje. Pirmas įspūdis buvo lyg įėjus į nuo Stradivarijaus lai- 
kų neveikiančią smuikų meistro dirbtuvę, kur dulkių sluoks- 
nis pamažu kaupėsi ant dryžuotų tiorbų pilvų. 

Vėliau, apsipratus akims, supratau atsidūręs — kaip ir galė- 
jau tikėtis — sustingusiame zoologijos sode. Meškiukas švie- 
siomis stiklinėmis akimis ropštėsi dirbtine šaka, stovėjo nu- 
stebusi didinga pelėda, ant stalo priešais išvydau žebenkštį, o 
gal kiaunę ar šešką, nebuvau tikras. Stalo viduryje puikavosi 
priešistorinis gyvūnas, kurį pažinau ne iš karto, panašus į rent- 
geno spinduliais peršviestą kačių giminės atstovą. 

Tai galėjo būti puma, leopardas, didelis šuo. Mačiau jo griau- 
čius, pusiau prikimštus plaušų, apjuostus vieliniu tinkleliu. 

— Turtingos jausmingos ponios dogas, - kreivai šyptelėjo Sa- 
lonas. - Ji nori jį prisiminti tokį, koks jis buvo, kai jie gyveno 
kartu. Matote? Gyvūnui nudiriama oda, ji ištepama arseno 
muilu, po to išmirkomi ir išbalinami kaulai... Pažvelkite į tą 
lentyną, kokia graži stuburų ir krūtinės ląstos kaulų kolekcija. 
Puikus osarijus, tiesa? Paskui kaulai sujungiami metaliniais 
siūlais, o sudėjus griaučius ant jų užtempiamas karkasas. Pa- 
prastai kemšu šiaudais ar popieriaus skutais, kartais kreida. 
Galiausia užtraukiama oda. Taisau mirties ir irimo daromą 
žalą. Pažvelkite į tą apuoką, argi jis nepanašus į gyvą? 

Nuo tos dienos kiekvienas gyvas apuokas man atrodė lyg 
miręs, Salono perkeltas į sklerotinę amžinybę. Pažvelgiau į šio 
gyvuliškos kilmės faraonų balzamuotojo veidą, jo vešlius ant- 
akius, pilkus skruostus ir pabandžiau suprasti, ar jis - gyva bū- 
tybė ar savo paties meno šedevras. 

Norėdamas geriau įsižiūrėti, žengiau žingsnį atgal ir paju- 
tau, kaip kažkas trinktelėjo man per sprandą. Krūptelėjęs at- 
sigręžiau ir pamačiau sujudinęs kabantį daiktą. 

Didžiulis negyvas paukštis sklandė kartu su jo galvą per- 
vėrusia strėle, o pro atvirą krūtinę galėjai matyti, kaip ten, 
kur kadaise buvo širdis ir gūžys, ji išsišakoja į apverstą triša- 
kį. Storiausia atšaka vėrė tą vietą, kur kadaise buvo žarnos, 
ir kaip kalavijas krypo į žemę, dvi likusios ėjo per kojas, išlįs- 
damos simetriškai nagams. Paukštis lengvai siūbavo, o trys 

smailės būtų palikusios pėdsaką grindyse, jei tik būtų galėju- 
sios jas liesti. 

— Gražus karališkojo erelio pavyzdys, — tarė Salonas, — bet 
reikės dar dieną kitą padirbėti. Dabar kaip tik rinkau jam 
akis, — ir parodė man dėželę, pilną akies obuolių ir lėliukių, 
tarsi koks budelis būtų surinkęs savo darbo metų relikvijas. — 
Čia ne taip lengva kaip su vabzdžiais, kur pakanka smeigtuko 
ir dėžutės. Tarkim, bestuburius reikia apdoroti formalinu. 

Pajutau lavoninės kvapą. 

— Turbūt jūsų darbas labai įdomus, - tariau. 

Ir pagalvojau apie gyvybę, plazdančią Lijos pilve. Man šovė 
stingdanti mintis: jei Daiktas mirtų, tariau sau, aš pats jį palai- 
dosiu, kad penėtų visus požemių sliekus ir tręštų žemę. Tik 
taip jausiu jį dar esant gyvą... 

Krūptelėjau, nes Salonas kalbėjo, iš kažkurios lentynos 
traukdamas keistą būtybę. Jos ilgis buvo apie trisdešimt centi- 
metrų ir ji atrodė kaip drakonas. Roplys su dideliais juodais 
plėvėtais sparnais, su gaidžio skiautere, išžiotais nasrais ir 
dviem eilėm pjūklinių dantų. 

— Gražus, tiesa? Mano kūrinys. Panaudojau salamandrą, 
šikšnosparnį, žalčio žvynus... Požemių drakonas. Mane įkvėpė 
ši knyga... 

Mostelėjo į ant kito stalo gulinčią storą knygą senovinio per- 
gamento viršeliais ir odos apvadais. 

— Ji man brangiai kainavo, nesu bibliofilas, bet šitos knygos 
tikrai norėjau. Tai pirmasis Atanazijaus Kircherio knygos 
„Mundus Subterraneus“ leidimas, 1665 metai. Štai drakonas. 
Visai toks pat, tiesa? Kaip rašo tas šaunusis jėzuitas, kuris Ži- 
nojo viską apie tai, kas žinoma, nežinoma ir ko nėra, jie gyve- 
na vulkanų krateriuose... 

— Jūs vis galvojate apie požemius, — tariau, prisimindamas 
mūsų pokalbį Miunchene ir tas nuotrupas, kurias išgirdau pro 
Dioniso ausį. 

Jis atvertė knygos puslapį: ten buvo pavaizduotas gaublys, 
atrodantis lyg koks anatominis organas, juodas ir išpurtęs, iš- 
vagotas švytinčių kraujagyslių vingiais. 

— Jei Kircheris neklydo, žemės gelmėse daugiau kelių nei 
paviršiuje. Kai gamtoje kas atsitinka, tai dėl apačioje tvoskian- 
čio karščio... 

Aš galvojau apie juodąją magiją, apie Liją, apie Daiktą, ku- 
ris ieškojo kelio iš savo mielojo vulkano. 

— ...ir viskas, kas Žmonių pasaulyje įvyksta, jau seniai sugal- 
vota ten, apačioje. 

— Taip sako tėvas Kircheris. 

— Ne, jis domisi tik gamta... Tačiau antrojoje šios knygos 
dalyje kalbama apie alchemiją bei alchemikus, ir būtent ten, 
toje vietoje, užsipuolamas rozenkreicerių ordinas. Kodėl ro- 
zenkreicerių ordinas puolamas knygoje apie požemių pasau- 
li? Mūsų jėzuitas puikiai Žinojo, jog paskutinieji tamplieriai 
pasislėpė požeminėje Agartos karalystėje... 

— Ir, atrodo, vis dar ten yra, - mečiau iššūkį. 

— Vis dar yra, — sutiko Salonas, — bet ne Agartoje, o kituose 
požemiuose. Gal po mumis. Dabar ir Milane yra metro. Kam 
jo reikėjo? Kas užsakė darbus? 

— Sakyčiau, inžinieriai, specialistai. 

— Esate linkęs užsimerkti. O toje savo leidykloje leidžiate 
nežinia kieno knygas. Kiek tarp jūsų autorių yra žydų? 

— Mūsų autoriai neprivalo pristatyti savo genealoginių me- 
džių, — sausai atšoviau. 

— Nepamanykite, kad esu antisemitas. Kai kurie iš mano 
geriausių draugų — žydai. Kalbu apie tam tikrą žydų tipą... 

— Kokį? 

— Aš Žinau, kokį... 

Jis atvėrė savo skrynutę. Ten be jokios tvarkos gulėjo apykaklės, gu- 
melės, virvutės, įrankiai, įvairių technikos mokyklų ženkleliai, net 
imperatorienės Aleksandros Fiodorovnos monograma ir Garbės le- 
giono ordinas. O per savo apkvaitimą ant visų jų matė Antikristo 
ženklą, trikampio ar dviejų sukryžiuotų trikampių formos. 
(Alexandre Chayla „Serge A. Nilus et les Protocoles“, „La Tribune 
Juive“, 1921 gegužės 14, p. 3) 


— Matote, - pridūrė, - aš gimęs Maskvoje. Mano jaunystės 
metais Rusijoje pasirodė slaptieji žydų dokumentai, kuriuose 
buvo aiškiai parašyta, kad, norint valdyti vyriausybes, reikia 
dirbti požemiuose. Tik paklausykite, - jis paėmė sąsiuvinį, ku- 
riame ranka buvo surašęs citatas. — „Tuo laiku visuose mies- 
tuose jau bus metro ir požeminiai keliai: iš ten sprogdinsime 
visus pasaulio miestus.“ „Senųjų Siono išminčių protokolai“, 
devintasis dokumentas! 

Pamaniau, kad tas stuburų, akių, ant griaučių tempiamų odų 
rinkinys yra iš kokio nors žudynių lauko. Bet ne, prieš mane 
stovėjo tik nostalgija sergantis senis, gyvenantis rusiškojo an- 
tisemitizmo prisiminimais. 

— Jei gerai supratau, ne visi žydai, o kažkokia jų slapta drau- 
gija kažką rezga. Bet kodėl požemiuose? 

— Juk tai akivaizdu! Jei jau kas nors ką nors rezga, tai rezga 
ten, gelmėse, o ne dienos šviesoje. Visi jau senų seniausiai tai 
žino. Valdyti pasaulį reiškia valdyti tai, kas yra gelmėse. Pože- 
mines sroves. 

Prisiminiau vieną klausimą, kurį Alje uždavė savo studijoje, 
ir Pjemonto druides, iškviečiančias telūrines sroves. 

— Kodėl keltai žemėje kasdavo šventyklas su tuneliais, ve- 
dančiais prie šventojo šulinio? — tęsė Salonas. - Šulinys būda- 

vo kasamas radioaktyviuose kloduose, tai visi žino. O kaip pa- 
statytas Glanstonberis? O gal tai nesusiję su Avalono sala? Iš 
kur kilęs Gralio mitas? Kas, jei ne žydas, išrado Gralį? 

Viešpatie, ir vėl Gralis. Yra tik vienas Gralis, manasis Daik- 
tas, susijęs su radioaktyviais Lijos įsčių klodais, ir gal kaip tik 
dabar Jis džiaugsmingai plaukia prie šulinio žiočių, o aš styp- 
sau čia, tarp iškimštų pelėdų, šimto negyvėlių ir vieno, kuris 
dedasi esąs gyvas. 

— Visos katedros stovi ten, kur buvo keltų menhyrai. Kodėl 
jie kasdavo į žemę akmenis, nors tai didžiulis darbas? 

— O kodėl epigtiečiai varginosi statyti piramides? 

— Būtent. Antenos, termometrai, zondai, kinų daktarų adatos, 
įsmeigtos tose vietose, kur kūnas reaguoja, tam tikruose taškuo- 
se. Žemės centre yra besilydantis branduolys, kažkas panašaus į 
saulę, dar daugiau, tai yra tikroji saulė, aplink kurią kažkas įvai- 
riomis trajektorijomis sukasi. Telūrinių srovių orbitos. Keltai ži- 
nojo, kur jos yra ir kaip jas valdyti. O Dantė, Dantė? Ką jis norė- 
jo mums pasakyti tuo savo pasakojimu apie kelionę į gelmes? 
Mielas drauge, ar suprantate, ką noriu tuo pasakyti? 

Neapsidžiaugiau tapęs jo mielu draugu, bet toliau klausiau 
jo kalbos. Julijus Julija, manasis Rebis tarsi Liuciferis įkurdin- 
tas Lijos pilvo centre, bet jis, ji, Daiktas turės apsiversti, nusi- 
taikyti aukštyn, kažkaip išeiti. Daiktas padarytas taip, kad iš- 
eitų iš įsčių, atskleistų savo tyrą paslaptį, o ne įeitų į jas nulei- 
dęs galvą, ieškodamas tamsiosios paslapties. 

Salonas vis kalbėjo, dabar jau lyg kartodamas seniai išmok- 
tą monologą. 

— Ar žinote, kas yra anglų „leys“? Praskriskite virš Anglijos 
ir pamatysite, kad visos šventos vietos sujungtos tiesia linija, 
tiesiog linijų tinklas, išvagojęs visą teritoriją. Jos vis dar mato- 
mos, nes pagal jas vėliau buvo nutiesti keliai... 

— Jei egzistavo šventos vietos, jas turėjo susieti keliais, o tuos 
kelius bandyta tiesti kuo tiesesnius... 

— Taip? Tai kodėl išilgai šių linijų migruoja paukščiai? Ko- 
dėl jie žymi skraidančiųjų lėkščių maršrutus? Romėnų invazi- 
ja tą paslaptį nustūmė užmarštin, bet dar liko ją žinančių... 

— Žydai, - mestelėjau. 

— Jie irgi ieško. Pirmasis alchemijos principas yra VITRIOL: 
Visita Interiora Terrae, Rectificando Invenies Occultum Lapidem. * 

Lapis exillis. Manasis Akmuo, lėtai grįžtantis iš tremties, iš 
saldžios užmirštos hipnotinės tremties į talpų Lijos indą, ne- 
ieškantis kitų gelmių, mano gražus ir baltas Akmuo, norintis 
išeiti į paviršių... Troškau bėgti namo, pas Liją, ir kartu su ja 
laukti, kada pasirodys Daiktas, kas valandą tikėtis išvysti at- 
kovoto paviršiaus triumfą. Salono urve tvyrojo požemių tvai- 
kas. Požemiai — tai pradžia, kurią reikia palikti, o ne tikslas, 
kurio reikėtų siekti. Bet klausiausi Salono, o mano galvoje su- 
kosi naujos klastingos mintys apie Planą. Laukdamas vienin- 
telės šio pasaulio Tiesos pasirodymo blaškiausi, kurdamas nau- 
ją melą. Aklas kaip požemių gyventojai. 

Krūptelėjau. Privalėjau išeiti iš tunelio. 

— Man reikia eiti, - tariau. - Galėtume pasiūlyti jums litera- 
tūros šiuo klausimu. 

— Na, viskas, kas parašyta šia tema, - netikra kaip Judo sie- 
la. Tai, ką Žinau, išmokau iš savo tėvo... 

— Geologo? 

— O, ne, - nusijuokė Salonas, — visai ne. Mano tėvas — ir nėra 
čia ko gėdytis, tai jau seni laikai - dirbo Ochrankoje. Jis buvo 
tiesiogiai pavaldus jos viršininkui, legendiniam Račkovskiui. 

Ochranka, Ochranka, kažkas panašaus į KGB, ar tai nebu- 
vo slaptoji caro policija? O kas tas Račkovskis? Kur girdėjau 
panašų vardą? Viešpatie, paslaptingasis pulkininko svečias gra- 
fas Rakoskis... Ne, palauk, nereikia pasiduoti sutapimams. Aš 
nedarau negyvų kūnų iškamšų, aš kuriu gyvus kūnus. 


* Apsilankyk krašto gilumoje, eidamas tiesiai rasi paslaptingąjį akmenį. (Lot.) 

Kai Didžiojo Kūrinio materijoje pasirodo Balta spalva - Gyvenimas 
nugalėjo Mirtį, jų Karalius prisikėlė iš numirusių, Žemė ir Vanduo 
tapo Oru, stojo Mėnulio tvarka, jų Vaikas gimė... Tuomet Materija 
yra pasiekusi tokią tvirtybę, kad Ugnis nebepajėgia jos sunaikinti... 
Kai menininkas pamato tobulą baltumą, filosofai sako, jog reikia 
suplėšyti knygas, nes jos jau nebereikalingos. 

(Dom. J. Pernety „Dictionnaire mytho-hermėtigue“, Paryžius, Bau- 
che, 1758, „Blancheur“) 


Skubiai sumurmėjau kažkokį atsiprašymą. Atrodo, pasakiau, 
kad „mano mergina rytoj turi gimdyti“, Salonas mane pasvei- 
kino, bet su tokia veido išraiška, lyg nesuprastų, kas tėvas. Bėgte 
leidausi namo, įkvėpti gryno oro. 

Lijos nebuvo. Virtuvėje ant stalo radau raštelį: ,„Brangusis, 
man išbėgo vandenys. Tavęs biure neradau. Skubu į kliniką 
taksi. Atvažiuok, jaučiuosi vieniša“. 

Mane apėmė panika, juk turėjau būti ten ir skaičiuoti kartu 
su Lija, turėjau būti biure, turėjau būti randamas. Tai mano 
kaltė, Daiktas galėjo gimti negyvas, Lija galėjo mirti, Salonas 
būtų iškimšęs juos abu. 

Įlėkiau į kliniką lyg sirgdamas vidinės ausies uždegimu, klau- 
sinėjau tų, kurie nieko nežinojo, du kartus supainiojau sky- 
rius. Visiems kartojau, kad jie privalo žinoti, kur gimdo Lija, o 
visi man sakė nurimti, nes čia gimdė visi. 

Pagaliau, pats nežinau kaip, atsidūriau viename iš kamba- 
rių. Lija buvo išblyškusi — perlamutrinio baltumo ir šypsojosi. 
Kažkas jai pakėlė kirpčius ir paslėpė po balta kepuraite. Pir- 
mą kartą pamačiau Lijos kaktą visu gražumu. Greta jos gulėjo 
Daiktas. 

— Julijus, — ištarė jJi. 

Mano Rebis. Jis kartu ir mano kūrinys, bet ne iš mirusių 
kūnų dalių, be arseno muilo. Jam nieko netrūko: visi pirštai 
buvo savo vietose. 

Norėjau apžiūrėti jį visą. 

— Ak, koks gražus pimpaliukas, o, kokie dideli kamuoliukai! 

Paskui puoliau bučiuoti apnuogintą Lijos kaktą: 

— Tai tavo nuopelnas, brangioji, viskas priklauso nuo indo. 

— Aišku, kad tai mano nuopelnas, kvailiuk. Aš skaičiavau 
viena. 

— Tu esi mano lobis, - tariau jai. 

Požemių žmonės pasiekė didžiausią išmintį... Jei mūsų kvaila žmo- 
nija pradėtų prieš juos karą, jie galėtų išsprogdinti visą planetos pa- 
viršių. 

(Ferdinand Ossendowski „Beasts, Men and Gods“, 1924, V) 


Buvau su Lija ir jai išėjus iš klinikos, nes, vos tik grįžome 
namo, keisdama mažylio vystyklus ji prapliupo verkti, saky- 
dama verčiau jau niekada nebūtų jo turėjusi. Vėliau kažkas 
man paaiškino, jog tai normalu: po džiaugsmo ateina bejė- 
giškumo jausmas. Tomis dienomis, kai slampinėjau po na- 
mus jausdamasis nereikalingas, visai nepritaikomas kūdikiui 
žindyti, ilgas valandas skaičiau viską, ką pavyko rasti apie 
telūrines sroves. 

Vėliau aptariau tai su Aljė. Jis mostelėjo perdėtai abejingai: 

— Varganos žalčio Kundalinio metaforos. Ir kinų geomanti- 
ja ieškojo žemėje drakono pėdsakų, tačiau telūrinis žaltys te- 
reiškė įšventinimų žaltį. Deivė ilsisi kaip susirangęs žaltys ir 
miega amžinu letargo miegu. Kundalinis plazda švelniai, plazda 

lengvai šnypšdamas ir susieja sunkiuosius kūnus su trapiaisiais. 
Lyg sūkurys ar vandens turbina, kaip skiemens OM vidurys. 
— Bet apie kokią paslaptį byloja žaltys? 
— Apie telūrines sroves. Tačiau tikrąsias. 
— O kas yra tos tikrosios telūrinės srovės? 
— Didžioji kosmologinė metafora. Jos byloja apie žaltį. 
„Velniop Alje, - pagalvojau. - Aš žinau daug daugiau.“ 


Perskaičiau savo užrašus Belbui su Diotaleviu, ir mums neliko 
jokių abejonių. Pagaliau galėjome tamplieriams priskirti pa- 
garbos vertą paslaptį. Tai buvo ekonomiškiausias, elegan- 
tiškiausias sprendimas, o visos mūsų tūkstančio gabalėlių puz- 
zle dalys gražiai sugulė į savo vietas. 

Taigi keltai žinojo apie telūrines sroves: jie tai sužinojo iš 
atlantidų, kai išlikę paskendusio žemyno gyventojai apsigyve- 
no Egipte ir Britanijoje. 

Savo ruožtu atlantidai tai sužinojo iš mūsų protėvių, kurie 
iš Avalono per Mu žemyną pasiekė centrinę Australijos dyku- 
mą, tuomet, kai visi žemynai buvo viena ištisa žemė - nuosta- 
bioji Pangėja. Reikia tik mokėti perskaityti (kaip tai moka abo- 
rigenai, tačiau jie tyli) didžiajame Ayers Rock masyve įspaustą 
paslaptingąją abėcėlę, ir viskas paaiškės. Ayers Rock yra di- 
džiojo (nežinomo) kalno antipodas, to tikrojo ašigalio, įšven- 
tintųjų ašigalio, o ne to, į kurį atvyksta eilinis tyrinėtojas. Kaip 
paprasta ir akivaizdu visiems, kurių akių netemdo netikroji 
vakarietiško mokslo išmintis. Regimasis ašigalis yra tas, kurio 
nėra, o tas, kuris yra — tai tas, kurio niekas negali regėti, išsky- 
rus kelis adeptus, tačiau jų lūpos surakintos. 

Keltai tikėjo, kad pakanka turėti bendrąjį srovių planą. Štai 
kodėl jie statė megalitus; menhyrai buvo radioestezės apara- 
tai, velenai, elektros dėžutės, įstatytos tose vietose, kur srovės 
šakojasi į daugelį krypčių. Leys žymėjo jau atrastos srovės ke- 
lią. Dolmenai buvo energijos kondensatoriai, per kuriuos drui- 

dai, pasinaudodami geometrine išmone, bandė ištirti Žemės ru- 
tulio schemą, kromlechai ir Stounhendžas buvo mikro- ir mak- 
rokosminės observatorijos, iš kurių pagal žvaigždynų išsidėsty- 
mą bandyta spėti apie srovių išsidėstymą, nes pagal Tabula Sma- 
ragdina tai, kas viršuje, iz0morfiška tam, kas yra apačioje. 

Bet problema slypėjo ne čia ar bent ne vien čia. Tai suprato 
kita migrantų iš Atlantidos grupė. Okultinis egiptiečių pažini- 
mas per Hermį Trismegistą buvo perduotas Mozei, kuris ypač 
stengėsi neišduoti jo saviesiems driskiams su dar pilnais ma- 
nos gurkliais: jiems jis paliko dešimt įsakymų tikėdamasis, kad 
kada nors šie bus suprasti. Aristokratiškąją tiesą Mozė užšif- 
ravo Penkiaknygėje. Kabalistai tai puikiai suprato. 

— Tik pagalvokite, — kalbėjau, - Saliamono šventyklos mat- 
menyse viskas jau buvo surašyta lyg atverstoje knygoje, pa- 
slapties saugotojai buvo rozenkreiceriai, sudarę Didžiąją bal- 
tąją broliją, kitaip tariant, esenai, kurie, kaip žinoma, atsklei- 
džia Jėzui savo paslaptis. Štai motyvas, kitaip visai nesupran- 
tama, kodėl Jėzus nukryžiuojamas... 

— Aišku, Kristaus kančia yra alegorija, įspėjimas apie tam- 
plierių procesą. 

— Būtent. O Juozapas iš Arimatėjos nuneša arba grąžina Jė- 
zaus paslaptį į keltų šalį. Tačiau paslaptis dar ne visa. Krikščio- 
nys druidai žino tik jos dalį, štai ezoterinė Gralio prasmė: yra 
kažkas, bet nežinome, kas tai. Kas tai yra, ką jau seniai byloja 
Šventykla, įtaria tik Palestinoje likusi rabinų grupė. Jie atsklei- 
džia paslaptį įšventintosioms musulmonų sektoms: sufijams, iZ- 
mailitams, mutakalimams. O iš jų ją sužino tamplieriai. 

— Pagaliau pasirodė tamplieriai. Jau pradėjau nerimauti. 

Nykščiu baksnojome Planą, o šis tarsi minkštas molis pa- 
kluso mūsų kūrybiniams įgeidžiams. Tamplieriai sužinojo pa- 
slaptį tomis bemiegėmis naktimis, kai gulėdavo apsikabinę su 
savo balno draugais, dykumoje, kur be perstojo pūtė simunas. 
Gabalėlis po gabalėlio jie išplėšė ją iš tų, kurie žinojo Juodojo 

Mekos Akmens - babiloniečių buveinės — kosminės koncen- 
tracijos galias, nes buvo visiškai aišku, jog Babelio bokštas ne- 
galėjo būti niekas kitas, kaip tik bandymas, deja, skubotas ir 
dėl jo projektuotojų puikybės nepavykęs, pastatyti galingiau- 
sią visų laikų menhyrą. Babilono architektai suklydo skaičiuo- 
dami, nes, kaip įrodė tėvas Kircheris, jei bokštas būtų iškilęs 
iki pat viršaus, dėl didelio svorio jis būtų devyniasdešimt, o gal 
ir daugiau laipsnių pasukęs Žemės ašį ir mūsų vargšas rutulys 
vietoj statmenai į viršų kylančios falinės karūnos būtų įgijęs 
žemyn nukarusį sterilų apendiksą, suglebusią varpą, beždžio- 
nės uodegą, kvaitulingose antarktinio Malkut gelmėse pasi- 
metusią Shekinah, genitalijų hieroglifą pingvinams. 

— Kokią paslaptį atskleidė tamplieriai? 

— Kantrybės, greit sužinosime. Pasaulis sukurtas per septy- 
nias dienas. Pabandykime. 

Žemė yra magnetinis kūnas. Kaip nustatė kai kurie mokslininkai, ji 
yra vienas didelis magnetas. Paracelsas tai tvirtino jau prieš tris šim- 
tus metų. 

(H. P Blavatsky „Isis Unveiled“, Niujorkas, Bouton, 1877, I, p. XXIII) 


Pabandėme, ir mums pavyko. Žemė yra didžiulis magnetas, ir 
jos srovių jėgą bei kryptį lemia dangaus kūnai, metų laikų cik- 
lai, ekvinokcijų paankstėjimai, kosminiai ciklai. Todėl srovių 
sistema yra kintama, tačiau ji panaši į plaukus, kurie, nors ir 
apaugę visą viršutinę kiaušo dalį, bet atrodo išsisukantys iš 
vieno taško viršugalvyje, ten, kur sunkiausia sekasi juos sušu- 
kuoti. Suradus tą tašką ir įrengus jame galingiausią stotį, būtų 
galima valdyti visus telūrinius planetos srautus. Tamplieriai su- 

prato, kad paslaptis — ne tik viso Žemės rutulio srovių žemėla- 
pis, bet ir kritinio taško — Omphalos, Umbilicus Telluris, Pa- 
saulio centro, Vadavietės — vieta. 

Visos alcheminės išmonės, chtoniškasis juodosios magijos 
nuopuolis, baltosios magijos elektros iškrova buvo įšventin- 
tiesiems aiškūs šios šimtmetinės auskultacijos ženklai, o galu- 
tinis rezultatas turėjo būti raudonoji magija, visuotinis pažini- 
mas, absoliutus planetos srovių sistemos valdymas. Tikroji al- 
cheminė ir tamplieriška paslaptis — rasti to vidinio, švelnaus, 
siaubingo ir tolygaus it žalčio Kundalinio plastėjimas ritmo 
ištakas, to dar galutinai nepažinto, bet tikslaus kaip laikrodis 
ritmo, kuriuo plakė tas vienintelis, tikras Akmuo, niekada ne- 
nukritęs tremtin iš dangaus - Didžioji Motina Žemė. 

Kita vertus, Pilypas Gražusis irgi siekė tai suprasti. Štai ko- 
dėl inkvizitoriai taip įkyriai klausinėjo apie paslaptingąjį buči- 
nį in posteriori parte spine dorsi. Jie troško pažinti Kundalinio 
paslaptį. Tai rūpėjo daugiau negu sodomija. 

— Puiku, - tarė Diotalevis, — bet kai moki valdyti telūrines 
sroves, ką su jomis darai? Alų? 

— Liaukitės, — atsakiau, — argi jums neaiški atradimo pras- 
mė? Įtvirtinkite telūrinėje bamboje galingiausią kištuką... Tu- 
rėdami tokią stotį, galėsite numatyti liūtis ir sausras, paleisti 
uraganus, audras, žemės drebėjimus, skaldyti žemynus, paskan- 
dinti salas (Atlantida neabejotinai pradingo dėl vieno iš tokių 
nepavykusių bandymų), išjudinti miškus ir kalnus... Suvokia- 
te? Tai jums ne atominė bomba, kenkianti ir tiems, kurie ją 
numeta. Iš savo valdymo bokšto paskambini, tarkim, Jungti- 
nių Valstijų prezidentui ir sakai: „Iki rytojaus noriu gauti fan- 
tastilijoną dolerių!“ arba: „Reikalauju Lotynų Amerikos ar- 
ba Havajų nepriklausomybės!“, arba: „Reikalauju sunaikinti 
visas branduolines atsargas, priešingu atveju Kalifornijos 
sprūdis atsivers galutinai, o Las Vegasas taps plūduriuojan- 
čiu kazino“. | 

— Bet Las Vegasas yra Nevadoje... 

— Koks skirtumas, valdydamas telūrines sroves gali atskirti 
ir Nevadą, ir Koloradą. Paskui skambini į Aukščiausiąją Tary- 
bą ir sakai: „Brangieji, iki pirmadienio noriu gauti visus Vol- 
gos ikrus ir Sibirą, kur galėčiau įsirengti šaldytų produktų san- 
dėlį, priešingu atveju nugramzdinsiu Uralo kalnus, išliesiu iš 
kraštų Kaspijos jūrą, paleisiu dreifuoti Lietuvą su Estija ir pa- 
skandinsiu jas Filipinų įdauboje“. 

— Tikrai, - tarė Diotalevis. - Didžiulė jėga. Perrašyti Žemę 
kaip Torą. Nukelti Japoniją į Panamos įlanką. 

— Panika Wall Street. 

— Čia jums ne priešraketinis skydas. Ar metalų pavertimas 
auksu. Randi teisingą iškrovą, sukeli žemės gelmių orgazmą, 
priverti per dešimt sekundžių padaryti tai, ką jos darė milijar- 
dus metų — ir visas Rūro rajonas tampa deimantų telkiniu. 
Elifas Levis sakydavo, jog potvynių ir atoslūgių bei pasaulio 
srovių pažinimas yra Žmonių visagališkumo paslaptis. 

— Matyt, taip ir yra, — tarė Belbas, — tai lyg visos Žemės pa- 
vertimas orgonine kamera. Akivaizdu, kad Reichas buvo tam- 
plierius. 

— Visi buvo, išskyrus mus. Laimė, laiku susipratome. Dabar 
mes juos aplenksime. 


Kas sustabdė tamplierius, kai jie jau buvo atskleidę paslaptį? 
Turėjo ja pasinaudoti. Bet viena yra žinoti, visai kas kita — mo- 
kėti. O velniškojo švento Bernardo pamokyti tamplieriai var- 
ganus keltų menhyrus pakeitė gotikinėmis katedromis, daug 
jautresniais ir galingesniais kištukais su požeminėmis kripto- 
mis, apgyventomis juodųjų mergelių, — tiesiogiai susijusiomis 
su radioaktyviosiomis bangomis, ir visą Europą apgaubė ret- 
ransliacijos stočių tinklu, per kurį sklido žinios apie skysčių 
galingumą ir kryptis, srovių prigimtį ir įtampą. 

— Manau, tai jie atrado, kur Naujajame pasaulyje yra sidab- 

ro kasyklos, sukėlė išsiveržimus, o paskui, valdydami Golfo 
srovę, nuplukdė mineralą prie Portugalijos krantų. Tomaras 
buvo skirstymo punktas, Rytų Miškas — pagrindinis aruodas. 
Štai jų turtų ištakos. Bet tai tik smulkmena. Jie suprato, jog 
tam, kad galėtų visiškai pasinaudoti savo paslaptim, privalo 
sulaukti tinkamo technologijos išsivystymo lygio, o tai truktų 
mažiausia šešis šimtus metų. 

Taigi tamplieriai sukūrė Planą, kad jų palikuonys, kai jau 
galės panaudoti savo žinias, atrastų, kur yra Umbilicus Tellu- 
ris. Bet kaip jie padalijo paslapties išaiškinimo dalis trisdešimt 
šešiems, pasklidusiems po pasaulį? Ar tai buvo vieno ir to pa- 
ties pranešimo dalys? Ar tam, kad pasakytum, jog Umbilicus 
yra, tarkim, Baden Badene, Kunėjuje ar Čatanugoje, reikia 
tokio sudėtingo pranešimo? 

Žemėlapis? Bet žemėlapyje Umbilicus vieta pažymėta kry- 
žiuku. Turintis šią žemėlapio dalį jau viską Žino ir jam nerei- 
kalingos kitos jo dalys. Ne, viskas turėjo būti daug sudėtin- 
giau. Kelias dienas nėrėmės iš kailio, kol pagaliau Belbas nu- 
tarė išbandyti Abulafiją. Atsakymas buvo toks: 


Vilhelmas Postelis mirė 1581 metais. 
Beikonas yra Sant Albano vikontas. 
Conservatoire yra Fuko švytuoklė. 


Atėjo laikas skirti Švytuoklei kokį nors vaidmenį. 


Po kelių dienų jau galėjau pateikti gana elegantišką sprendi- 
mą. Vienas iš velniavos meistrų mums įteikė rankraštį apie 
hermetinę katedrų paslaptį. Pasak jo, Šartro katedros statyto- 
jai po vienu iš skliautų pakabinę svambalą ir taip galėję leng- 
vai nuspėti Žemės sukimąsi. 

— Štai kodėl Galilėjaus proceso metu bažnyčia jį palaikė tam- 
plieriumi, — pastebėjo Diotalevis. 

— Ne, - tarė Belbas, — kardinolai, nuteisę Galilėjų myriop, 
buvo Romoje infiltruoti tamplierių mokiniai, todėl jie pasku- 
bėjo užčiaupti burną prakeiktajam toskaniečiui, išdavikui tam- 
plieriui, kuris iš savo tuštybės norėjo viską išplepėti, nors iki 
Plano pabaigos dar buvo likę keturi šimtai metų. 

Šiaip ar taip, tas atradimas paaiškino, kodėl po švytuokle 
tie meistrai mūrininkai nubrėžė labirintą, stilizuotą požemi- 
nių srovių sistemos atvaizdą. Suradome Šartro labirinto at- 
vaizdą: saulės laikrodis, vėjų rožė, gyslota sistema, glitus mie- 
guistų žalčio judesių pėdsakas. Bendrasis srovių žemėlapis. 

— Gerai, tarkime, tamplieriai pasinaudojo švytuokle, kad nu- 
rodytų Umbilicus vietą. Labirintas visada yra gana abstrakti 
schema, verčiau pakloti ant grindų pasaulio žemėlapį ir sutar- 
ti, kad tokios dienos tokią valandą švytuoklės smaigalio liečia- 
mas taškas ir yra Umbilicus vieta. Bet kur tai padaryti? 

— Negali būti jokių dvejonių, tai Saint-Martin-des-Champs, 
Slėptuvė. 

— Taip, - neatlyžo Belbas, — bet tarkim, kad vidurnaktį švy- 
tuoklė svyruoja išilgai ašies — pasirenku atsitiktinai - Kopenha- 
ga-Keiptaunas. Kur yra Umbilicus - Danijoje ar Pietų Afrikoje? 

— Teisinga pastaba, - tariau, — bet mūsų velniavos meistras 
rašo, kad Šartro choro vitraže yra įtrūkis, pro kurį tam tikrą 
valandą prasiskverbęs saulės spindulys apšviečia visada tą patį 
grindų akmenį. Nebeatsimenu, kokią išvadą jis iš to padaro, 
bet, šiaip ar taip, kalbama apie didžiulę paslaptį. Štai jums ir 
veikimo Planas. Saint-Martin-des-Champs bažnyčios chore yra 
langas su įtrūkiu toje vietoje, kur du spalvoti ar šlifuoti stiklai 
sujungti švino juosta. Tas įtrūkis apskaičiuotas iki milimetro 
dalių, o gal jau šešis šimtus metų kas nors rūpinasi, kad jis 
neprarastų savo formos. Per saulės patekėjimą tam tikrą me- 
tų dieną... 

— ...O toji diena, be abejo, yra birželio 24-0ji, šventas Jonas, 
saulės solsticijos šventė... 

— „taigi tą dieną ir tą valandą pirmasis pro langą prasiskver- 
bęs saulės spindulys krinta ant švytuoklės, ir toje vietoje, kur 
yra švytuoklė, kai ant jos krinta saulės spindulys, būtent tame 
žemėlapio taške ir yra Umbilicus! 

— Nuostabu, - tarė Belbas. - O jei apsiniaukę? 

— Laukiama kitų metų. 

— Atleiskite, — tarė Belbas. - Paskutinis susitikimas vyksta 
Jeruzalėje. Ar Švytuoklė neturėtų kaboti Omaro mečetės ku- 
polo centre? 

— Ne, -užtikrinau. - Kai kuriose Žemės rutulio vietose Švy- 
tuoklė apsuka ratą per 36 valandas, Šiaurės ašigalyje tai truk- 
tų 24 valandas, pusiaujyje švytavimo padėtis nesikeistų. Taigi 
vieta labai svarbu. Jei tamplieriai padarė savo atradimą Saint- 
Martin-des-Champs bažnyčioje, jų skaičiavimai galioja tik Pa- 
ryžiuje, nes Palestinoje švytuoklės kelias būtų kitoks. 

— O kodėl manome, kad atradimą jie padarė Saint-Martin- 
des-Champs? 

— Todėl, kad jie pasirinko Saint-Martin-des-Champs savo 
Slėptuve, kad pradedant Sant Albano prioru iki Postelio, iki 
pat Konvento stebėjo tą vietą, o tuoj po pirmųjų Fuko bandy- 
mų liepė ten pakabinti Švytuoklę. Požymių net per daug. 

— Bet paskutinis susitikimas vyksta Jeruzalėje. 

— Na ir kas? Jeruzalėje bus vėl atkurtas pranešimas, tai - ne 
kelių minučių darbas. Po to metus ruošiamasi, ir kitų metų 
birželio 23-iąją visos šešios grupės susitinka Paryžiuje, kad pa- 
galiau sužinotų, kur yra Umbilicus, o paskui imtųsi darbo — 
užkariauti pasaulį. 

— Tačiau dar vienas dalykas man kelia abejonių, - nenusilei- 
do Belbas. — Visi trisdešimt šeši žinojo, jog galutinis praneši- 
mo tikslas - Umbilicus. Švytuoklė jau kabojo daugelyje kated- 
rų, todėl joje neslypėjo jokia paslaptis. Kas trukdė Beikonui, 
Posteliui ar pačiam Fuko - jei jau jis pakabino tą nelemtą Švy- 
tuoklę, tai turėjo būti gaujos narys — kas, po velnių, trukdė 

jiems patiesti ant grindų pasaulio žemėlapį ir suorientuoti jį 
pagal pasaulio šalis? Mes pasiklydome. 

— Mes nepasiklydome, - tariau. - Pranešime buvo parašyta 
tai, ko niekas negalėjo žinoti: kurį žemėlapį naudoti! 

Žemėlapis - tai ne teritorija. 
(Alfred Korzybski „Science and sanity“, 1993, 4* leid., The Interna- 
tional Non-Aristotelian Library, 1958, II, 4, p. 58) 


— Ar įsivaizduojate, kaip tamplierių laikais atrodė kartografi- 
ja, - tariau. — Tame amžiuje naudotasi arabiškais žemėlapiais, 
kuriuose, beje, Afrika yra viršuje, o Europa — apačioje, jūri- 
ninkų žemėlapiais — gana tiksliais, ir prieš tris ar keturis šim- 
tus metų sudarytais žemėlapiais, kuriuos mokyklose dar laikė 
tinkamais. Įsidėmėkite, kad, norint atskleisti, kur yra Umbili- 
cus, nebūtina turėti tikslų Žemėlapį ta prasme, kurią šiandien 
teikiame šiai sąvokai. Pakanka turėti bet kokį žemėlapį su vie- 
nu vieninteliu bruožu: suorientuotas jis parodo Umbilicus ta- 
me taške, kuriame Švytuoklė apšviečiama per birželio 24-osios 
saulėtekį. Dabar įdėmiai klausykite: hipotetiškai tarkime, kad 
Umbilicus yra Jeruzalėje. Mūsų moderniuose žemėlapiuose Je- 
ruzalė yra tam tikroje vietoje, kuri dar ir šiandien priklauso 
nuo projekcijos tipo. Tamplierių turėtas žemėlapis sudarytas 
remiantis nežinia kuo. Nes koks jiems skirtumas? Juk ne Švy- 
tuoklė pavaldi žemėlapiui, o žemėlapis pavaldus Švytuoklei. 
Suprantate? Tai galėjo būti pats beprasmiškiausias pasaulio 
žemėlapis, tereikėjo, kad, padėjus jį po Švytuokle, lemtingasis 
birželio 24-osios aušros saulės spindulys parodytų tašką, ku- 
riame būtent tame žemėlapyje būtų Jeruzalė. 

— Bet tai neišsprendžia mūsų problemos, - tarė Diotalevis. 

— Aišku, kad neišsprendžia. Neišsprendžia ir kitos, dėl tris- 
dešimt šešių nematomųjų. Nes jei nerasime teisingo žemėla- 
pio — nieko nebus. Įsivaizduokime tradiciškai orientuotą že- 
mėlapį, kur rytai nukreipti į apsidę, o vakarai - į navą, nes taip 
statomos bažnyčios. Tarkime - pasirenku atsitiktinai - kad tos 
lemtingosios aušros metu Švytuoklė turi atsidurti rytinėje zo- 
noje, beveik pietryčių kvadrato ribose. Jei palygintume su laik- 
rodžiu, galėtume sakyti, kad jis turėtų rodyti dvidešimt pen- 
kias minutes po penkių. Sutarėm? Dabar Žiūrėkite. 

Suradau kartografijos istoriją. 

— Štai, pirmu numeriu pažymėtas XII amžiaus žemėlapis. 
Jis pakartoja T formos žemėlapių sandarą, su Azija ir Žemės 
rojumi viršuje, Europa kairėje, Afrika dešinėje, bet šitame, be 
Afrikos, dar ir Antipodai. Antru numeriu pažymėtas žemėla- 
pis, įkvėptas Makrobijaus „Somnium Scipionis“, kuris įvairio- 
mis redakcijomis gyvavo iki šešioliktojo amžiaus. Afrika gal 
per siaura, bet tiek jau to. Dabar įdėmiai žiūrėkite, vienodai 
suorientuokite abu žemėlapius ir pamatysite, kad pirmajame 
dvidešimt po penkių yra Arabija, o antrajame — Naujoji Ze- 
landija, nes toje vietoje yra Antipodai. Gali žinoti apie Švy- 
tuoklę absoliučiai viską, bet, jei nežinosi, kokiu žemėlapiu nau- 
dotis, — esi pražuvęs. Pranešime buvo slaptos nuorodos, kur 
rasti teisingą žemėlapį, gal sukurtą kaip tik šiai progai. Prane- 
šimas bylojo, kur ieškoti žemėlapio: kokiame rankraštyje, bib- 
liotekoje, abatijoje, pilyje. Galėjo atsitikti ir taip, kad Di, Bei- 
konas ar dar kas nors atkūrė pranešimą, o jame buvo parašy- 
ta, tarkim, žemėlapis yra ten ir ten, bet per tą laiką dėl visos 
Europoje kilusios sumaišties abatija, kurioje jis buvo, sudegė, 
arba žemėlapis buvo pavogtas ir paslėptas nežinia kur. Gal 
kas nors turi žemėlapį, bet nežino, kam jis reikalingas, arba 
žino, kad kažkam reikalingas, tačiau tiksliai nežino kam ir kla- 
joja po pasaulį, ieškodamas pirkėjo. Tik pagalvokite: kiek pa- 

siūlymų, klystkelių, pranešimų, suprastų taip, lyg būtų byloję 
apie žemėlapį, tačiau kalbėję visai apie ką kita, ir pranešimų, 
bylojusių apie žemėlapį, o perskaitytų lyg nuorodos į, tarkim, 
aukso gamybą. Gal kas nors bando atkurti žemėlapį remda- 
masis spėjimais? 

— Kokiais spėjimais? 

— Na, mikro- ar makrokosminiais ryšiais. Štai dar vienas že- 
mėlapis. Žinote, iš kur jis? Jis pasirodė antrajame Roberto 
Flado traktate „Utriusque Cosmi Historia“. Nepamirškime, 
Fladas - tai rozenkreicerių ordino atstovas Londone. Ką daro 
mūsų Robertas de Fluktibus, kaip jis mėgo būti vadinamas? 
Jis pateikia ne žemėlapį, o viso Žemės rutulio projekciją žvel- 
giant iš Ašigalio, be abejo, iš mistinio Ašigalio, t. y. žvelgiant 
iš idealios Švytuoklės, pakabintos idealaus skliauto rakte, taš- 
ko. Štai žemėlapis, kurį reikėtų padėti po Švytuokle! Juk tai 
akivaizdu, ir kodėl niekas to iki šiol nesuprato... 

— Todėl, kad tie velniavos meistrai dirba labai lėtai, — tarė 
Belbas. 

— Todėl, kad mes esame vieninteliai verti paveldėti tamplie- 
rių Žinias. Bet leiskite tęsti. Atpažinote schemą? Tai judantis 
skridinys, panašus į tą, kurį Tritemijus naudojo savo šifruo- 
tiems pranešimams. Tai - ne žemėlapis. Tai — variantų paieš- 
kos, alternatyvių žemėlapių kūrimo mašinos projektas, kuri 
veiks tol, kol bus rastas teisingas Žemėlapis! Parašas po juo 
skelbia: tai — instrumentum pavyzdys, prie jo dar reikia padir- 
bėti. 

Bet ar ne Fladas užsispyręs neigė Žemės sukimąsi? Kaip jis 
galėjo galvoti apie Švytuoklę? 

— Juk pažįstame įšventintuosius. Įšventintasis neigia tai, ką 
žino, neigia, kad tai Žino, meluoja, siekdamas išsaugoti pa- 
slaptį. 

— Tai paaiškintų, kodėl jau Di taip glaudžiai bendradarbia- 
vo su karališkaisiais kartografais, - tarė Belbas. - Ne tam, kad 

pažintų „tikrąją“ pasaulio formą, o kad tarp visų klaidingų že- 
mėlapių atrastų vienintelį jam reikalingą, taigi vienintelį tei- 
singą žemėlapį. 

— Neblogai, neblogai, — tarė Diotalevis. - Ieškoti tiesos tiks- 
liai atkuriant melagingą tekstą. 

Pagrindinis ir pats naudingiausias šio Susirinkimo tikslas, manau, 
turėtų būti gamtos istorijos apdorojimas pagal Verulamiečio pro- 
jektus. 

(Christiaan Huygens „Laiškas Kolberui“, „Oeuvres Complėtes“, Ha- 


ga, 1888-1950, VI, p. 95-96) 


Šešių būrių darbas neapsiribojo žemėlapio paieškomis. Matyt, 
dviejose pirmosiose pranešimo dalyse, kurias turėjo portugalai 
ir anglai, tamplieriai rašė apie Švytuoklę, tačiau anuomet su- 
pratimas apie švytuokles buvo dar gana miglotas. Viena - paka- 
binti švytuojantį svambalą, visai kas kita — sukurti tokio tikslu- 
mo mechanizmą, kurį saulė apšviestų per sekundės dalelę. To- 
dėl tamplieriai užsibrėžė šešis amžius. Beikono būrys griebiasi 
darbo ta kryptim ir bando patraukti savo pusėn visus įšventin- 
tuosius, su kuriais karštligiškai bando susisiekti. 

Neatsitiktinis sutapimas: rozenkreiceris Saliamonas de Kau- 
sas parašo Rišeljė traktatą apie saulės laikrodžius. Vėliau, pra- 
dedant Galilėjum ir toliau, karštligiškai tyrinėjamos švytuok- 
lės. Pretekstas — kaip jas panaudoti ilgumoms nustatyti, ta- 
čiau, kai 1681 metais Hiuigensas atranda, kad Paryžiuje tiks- 
liai einanti Švytuoklė Kajenoje vėluoja, jis iškart supranta, jog 
tai priklauso nuo išcentrinės jėgos pokyčių, atsirandančių su- 

kantis Žemei. O kai jis išleidžia savo knygą „Horologium“, 
kurioje išplėtoja Galilėjaus mintis apie Švytuoklę, kas pakvie- 
čia jį į Paryžių? Kolberas, tas pats, kuris pakviečia į Paryžių 
Saliamoną de Kausą, kad šis imtųsi požemių. 

Kai 1661 metais Bandymų akademija anksčiau už Fuko pa- 
skelbia eksperimentų išvadas, Leopoldas Toskanietis ją pa- 
leidžia nepraėjus nė penkeriems metams, o netrukus po to iš 
Romos gauna kardinolo kepuraitę kaip slaptasis ganytojas. 

Ir tai dar ne viskas. Švytuoklės medžioklė tęsiasi. 1742 me- 
tais (metai prieš pirmą dokumentais patvirtintą grafo Sen Žer- 
meno pasirodymą!) toks de Meranas pateikia Prancūzijos Ka- 
rališkajai Mokslų Akademijai atmintinę apie švytuokles; 1756- 
aisiais (kai Vokietijoje gimsta Slaptasis tamplierių ordinas!) 
toks Buge rašo „Sur la direction gu'affectent tous les fils à 
plomb“ *. 

Aptikdavau tiesiog fantasmagoriškų pavadinimų, tarkim, 
1821 metų Žano Batisto Bio knyga: „Recueil d'observations 
gėodesigues, astronomigues et physigues, exėcutėes par ordre 
du Bureau des Longitudes de France, en Espagne, en France, en 
Angleterre et en Ecosse, pour déterminer la variation de la pėsan- 
teur et des degrės terrestres sur le prolongement du meridien de 
Paris“ **. 

Prancūzijoje, Ispanijoje, Anglijoje ir Škotijoje! Ir viskas sie- 
jasi su Saint-Martin-des-Champs dienovidiniu! O seras Eduar- 
das Sabinas, 1823 metais išleidžiantis knygą „An Account of 
Experiments to Determine the Figure of the Earth by Means of 
the Pendulum Vibrating Seconds in Different Latitudes“***? 


* Apie jėgą, turinčią įtakos visiems svambalams (pranc.). 

** „Ataskaita apie geodezinius, astronominius ir fizikinius matavimus, atliktus Prancūzi- 
jos ilgumų biuro užsakymu Ispanijoje, Prancūzijoje, Anglijoje ir Škotijoje, siekiant nusta- 
tyti švytavimo ir ilgumų paklaidas Paryžiaus dienovidinio tąsoje“ (pranc.). 

*** „Ataskaita apie bandymus nustatyti Žemės formą pagal švytuoklės švytavimo perio- 


dą įvairiose platumose“ (angl.). 

O paslaptingasis grafas Fiodoras Petrovičius Litkė, 1836 me- 
tais išleidęs savo tyrimų rezultatus apie Švytuoklės judėjimą 
keliaujant jūra aplink pasaulį? Juos užsakė Peterburgo Impe- 
ratoriškoji Mokslų Akademija. Kodėl tai domina ir rusus? 


O jei tuo metu kuri nors grupė, neabejotinai Beikono būrio 
įpėdiniai, nusprendžia atskleisti srovių paslaptį be žemėlapio 
ir be Švytuoklės, naujai, iš pat pradžių įsiklausydama į žalčio 
alsavimą? Štai kur galėjo pasitvirtinti Salono nuojauta: maž- 
daug Fuko laikais pramonės pasaulis - Beikono būrio kūrinys — 
pradeda kasti metro Europos metropolijų širdyje. 

- Išties devynioliktasis amžius apsėstas požemių: Žanas Val- 
žanas, Fantomas, Žaveras, Rokambolė — viskas prasideda ir 
baigiasi kanaluose bei kloakose, — tarė Belbas. — Viešpatie, 
kai dabar pagalvoju -visa Verno kūryba yra įšventintojo žvilgs- 
nis į požemio paslaptis! Kelionė į žemės gelmes, dvidešimt 
tūkstančių mylių po vandeniu, paslaptingosios salos olos, mil- 
žiniškas Juodosios Indijos požemių pasaulis! Reikėtų atkurti 
įstabiųjų kelionių planą ir tikrai rastume žalčio apvijų pėdsa- 
ką, kiekvieno žemyno /eys žemėlapį. Vernas tyrinėja telūrinių 
srovių tinklą iš viršaus ir iš apačios. 

Nutariau paremti jo hipotezę. 

Kuo vardu buvo knygos apie Juodąją Indiją pagrindinis he- 
rojus? Džonas Garalis, kone Gralio anagrama. 

— Mes nieko neprasimanome, o remiamės tikrais faktais. 
Vernas duoda ir daug aiškesnių ženklų. Robur le Conquérant, 
R.C., Rosa-Croce — Rožė ir Kryžius. O perskaitytas atvirkščiai 
„Robur“ yra „rubor“, rožės raudonis. 

Phileas Fogg. Vardas kaip parašas: Eas graikiškai turi visuotinumo 
prasmę (taigi yra pan ir poly atitikmuo), o Phileas yra Polifilas. Fogg 
angliškai reiškia „rūką“... Vernas, be jokios abejonės, priklausė „Le 
Brouillard“ draugijai. Jis netgi malonėjo paaiškinti mums ryšius tarp 
šios draugijos ir rozenkreicerių ordino, nes kas pagaliau buvo tas 
žymusis keliautojas, jei ne rozenkreiceris?.. Be to, argi jis nepriklau- 
sė „Reform Club“, kurio pirmosios raidės R. C. reiškia reformuotą- 
jį rozenkreicerių ordiną? O „Reform Club“ įsikūręs Pall-Mall gatvė- 
je, tuo dar kartą primindamas Polifilo Sapną. 

(Michel Lamy „Jules Verne, initiė et initiateur“, Paryžius, Payot, 
1984, p. 237-238) 


Kūrėme daug dienų, pertraukdavome savo darbus, kad pasi- 
dalytume naujausiais atradimais, skaitėme viską, kas pakliū- 
davo po ranka - enciklopedijas, žurnalus, komiksus, leidyklų 
katalogus, be atrankos, ieškodami galimų trumpųjų jungimų, 
stabtelėdavome pasirausti pas visus gatvės knygų pardavėjus, 
šniukštinėjome kioskuose, begėdiškai vogėme iš velniavos 
meistrų atneštų rankraščių, pergalingai įpuolę į leidyklą mes- 
davome ant stalo naujausią radinį. Prisiminus tas savaites visa 
istorija iškyla prieš mane siautulinga, lyg Lario Semono filme, 
su šuoliais ir kritimais, su viršgarsiniu greičiu atsidarančiomis 
ir užsidarančiomis durimis, skraidančiais kreminiais tortais, 
bėgimu laiptais aukštyn ir žemyn, senų automobilių susidūri- 
mais, griūvančiomis vaistinių lentynomis, virstančia dėželių, 
buteliukų ir minkštų sūrių lavina, sodos vandens fontanais, 
sproginėjančiais miltų maišais. Ir, atvirkščiai, prisimindamas 
pertraukas, sustingusį laiką — likusį mus supantį gyvenimą — 
regiu jį lyg sulėtintame filme, kur Planas formavosi meninės 
gimnastikos žingsniu, lyg lėtai besisukantis disko metikas, at- 

sargūs sunkumų kilnotojo judesiai, nusitęsęs golfo Žaidimas 
ar beprasmės beisbolo pauzės. Šiaip ar taip, nepriklausomai 
nuo ritmo likimas mums buvo palankus, nes, ieškodamas ry- 
šių, jų visada rasi, visur ir tarp visko, o pasaulis virsta tinklu, 
panašumų versme, kur viskas primena viską ir viskas viską pa- 
aiškina... 

Lijai nieko nepasakojau, bijojau supykdyti, bet Julijui ras- 
davau vis mažiau laiko. Pabusdavau naktį, staiga suvokęs, kad 
Renė Dekartas“ yra R. C. ir kad jis pernelyg uoliai ieškojo, o 
vėliau neigė radęs rozenkreicerių ordino riterius. Kodėl tokia 
ištikimybė Metodui? Metodas buvo reikalingas tik atskleisti 
paslaptį, jau žavėjusią visus Europos įšventintuosius... Kas šlo- 
vino gotikos magiją? Renė de Šatobrianas. Kas Beikono lai- 
kais parašė „Steps to the Temple“? Ričardas Krašo. O Ranje- 
ris de Kalcabidžis, Renė Šaras, Reimondas Čandleris? O Ri- 
kas iš Kasablankos? 

Šio mokslo, kurio bent jau materialioji dalis nėra prarasta, bažnyčių 
statytojai išmoko iš Sito vienuolių... Praeitame šimtmetyje jie buvo 
žinomi kaip „Compagnons du Tour de France“. Ir būtent į juos krei- 
pėsi Eifelis dėl savo bokšto statybos. 

(L. Charpentier „Les mystėres de la cathėdrale de Chartres“, Pa- 
ryžius, Laffont, 1966, p. 55-56) 


Dabar jau visa naujųjų amžių istorija knibždėjo požemius rau- 
siančių darbščių kurmių, sekančių planetą iš apačios. Tačiau 


* Lotynizuotai - Renatus Cartesius. 

turėjo būti ir kažkas kita, kažkokia kita veikla, pradėta Bei- 
kono šalininkų, kurios rezultatus bei etapus matė visi, tačiau 
nekreipė dėmesio... Rausimasis į žemės gelmes padeda pa- 
žinti giliausius jos klodus, bet nei keltai, nei tamplieriai ne- 
apsiribojo šuliniais, o statė savo į dangų kylančius kištukus, 
kad palaikytų ryšį tarp vieno ir kito megalito ir įmintų Žvaigž- 
džių įtaką... 

Mintis Belbui kilo vieną bemiegę naktį, kai, žvelgdamas pro 
langą, toli virš Milano stogų pamatė metalinio RAI bokšto — 
didžiosios miesto antenos — šviesas. Kuklus Babelio bokštas. 
Ir tada jis suprato. 

— Eifelio bokštas, — tarė mums kitą rytą. - Kodėl mes apie jį 
nepagalvojome? Metalo megalitas, paskutiniųjų keltų men- 
hyras, tuščiavidurė smailė, aukštesnė už visas gotikines smai- 
les. Kam Paryžiui buvo reikalingas tas beprasmis paminklas? 
Tai - dangaus zondas, antena, surenkanti Žinias 1š visų į žemės 
plutą susmeigtų hermetinių kištukų — iš statulų Velykų saloje 
ir Maču Pikču, Laisvės statulos Bedlou saloje, kurios atsiradi- 
mu pasirūpino įšventintasis Lafajetas, iš Luksoro obelisko, 
aukščiausiojo Tomaro bokšto, Rodo salos koloso, kuris ir to- 
liau siunčia žinias iš uosto gelmių, tik niekas nebegali jo rasti, 
iš brahmaniškųjų šventyklų džiunglėse, Didžiosios sienos bokš- 
telių, Ayers Rock viršūnės, Strasbūro smailių, kuriomis taip ža- 
vėjosi įšventintasis Gėtė, iš Mount Rushmore skliautų, kur tiek 
daug dalykų suprato įšventintasis Hičkokas, iš Empire State 
dangoraižio antenos - pasakykite, kieno aliuzija yra šis kūri- 
nys, jei ne užuomina į imperatoriaus Rudolfo iš Prahos impe- 
riją? Bokštas gaudo žinias iš požemių ir lygina jas su tomis, 
kurios ateina iš dangaus. O kas mums parodė pirmąjį sukre- 
čiantį kinematografinį Bokšto vaizdą? Renė Kleras filme „Pa- 
ris gui dort“*. Renė Clair, R. C. 


* „Miegantis Paryžius“ (pranc.). 

Reikėjo naujai perskaityti visą mokslo istoriją: pagaliau ta- 
po suprantamos tos kosminės varžybos su visais kvailais paly- 
dovais, kurie nieko kito nedaro, tik fotografuoja žemės plutą, 
kad nustatytų joje esančias nematomas įtampas, povandeni- 
nes tėkmes, šilto oro sroves. Ir kalbėdamiesi tarpusavyje kal- 
basi su Bokštu, kalbasi su Stounhendžu... 

Įdomus sutapimas: Šekspyro vardu pasirašytoje knygoje, išleistoje 
1623 metais, yra lygiai trisdešimt šeši kūriniai. 

(W. F C. Wigston „Francis Bacon versus Phantom Captain Shakes- 
peare: The Rosicrucian Mask“, Londonas, Kegan Paul, 1891, p. 353) 


Dalydamiesi savo svaičiojimais, manėme - ir visai teisingai, — 
kad remiamės neteisingais asociatyviais ryšiais ir keistais su- 
tapimais, kuriais, jei kas kitas būtų mums juos pateikęs, nebū- 
tume patikėję. Tačiau mums teikė jėgų susitarimas - nebylus, 
kaip to reikalauja ironijos etiketas, —- kad parodijuojame kitų 
logiką, bet per ilgas pauzes, kai kiekvienas atskirai rinkome 
medžiagą savo susitikimams, ramia sąžine galvodami, jog kau- 
piame mozaikos gabalėlius parodijai, mūsų smegenys prati- 
nosi sieti, sieti, sieti kiekvieną dalyką su kiekvienu kitu, o kad 
tai vyktų automatiškai, reikėjo, jog taptų įpročiu. Manau, pa- 
siekėme tokį lygį, kai nebebuvo skirtumo tarp įpročio apsi- 
mesti, jog tiki, ir įpročio tikėti. 

Šnipų istorija: jie prasiskverbia į slaptąsias priešo tarnybas, 
įpranta galvoti taip kaip jis, jei lieka gyvi, tai tik todėl, kad 
jiems tai puikiai pavyksta, todėl akivaizdu, kad netrukus per- 
eina į kitą pusę, kuri jau tapo jų. Arba istorija to, kuris gyvena 

vienas su šunimi, visą dieną su juo kalbasi, iš pradžių stengiasi 
suprasti jo logiką, paskui apsimeta, kad jis supranta jo logiką. Iš 
pradžių šuo jam atrodo drovus, vėliau - pavydus, dar vėliau — 
įtarus, pagaliau ima jam kelti pavydo scenas, jį įžeidinėti, o 
kai mano, kad šis tapo toks pat kaip jis - jis jau tapo toks pat 
kaip anas. Jis didžiuojasi, kad sužmogino šunį, o iš tiesų tik 
pats sušunėjo. 

Gal todėl, kad kasdien bendravau su Lija ir vaiku, žaidimas 
mane paveikė mažiausiai. Buvau tikras, kad aš jį valdau, jau- 
čiausi, lyg vis dar muščiau agogo apeigų metu: buvau su tais, ku- 
rie sukelia, o ne su tais, kurie patiria jausmus. Tuomet nesupra- 
tau Diotalevio, dabar žinau: Diotalevis mokė savo kūną galvoti 
taip, kaip galvojo velniavos meistrai. Belbas su jais sutapatino ir 
savo sąmonę. Aš tik pratinausi, Diotalevis save žlugdė, Belbas — 
keitė. Tačiau visi mes lėtai naikinome tą išminties krislą, kuris 
padeda atskirti panašų nuo tapataus, įžvelgti daiktų metaforą, 
tą paslaptingą, stulbinančią ir nuostabią kokybę, dėl kurios visa- 
da galime ką nors pavadinti žvėrimi visai neturėdami galvoje, 
kad jam užaugo kailis ir iltys. O ligonis, galvodamas apie „Žvė- 
rį“, iškart mato jį lojant, šliaužiant, skrendant ar kriuksint. 

Jei nebūtume taip įsijautę, būtume pastebėję Diotalevio bū- 
seną. Sakyčiau, viskas prasidėjo vasaros pabaigoje. Jis atrodė 
plonesnis, tačiau ne tuo natūraliu lieknumu, kuris atsiranda 
keletą savaičių pavaikštinėjus po kalnus. Jo švelnus albinoso 
gymis įgavo gelsvą atspalvį. Jei būtume tai pastebėję, gal bū- 
tume supratę, kad atostogas jis praleido palinkęs prie savo ra- 
biniškų ritinių. Bet mūsų mintys sklandė visai kitur. 

Išties netrukus jau galėjome surikiuoti ir prie Beikono bū- 
rio nepritapusias atšakas. 

Tarkim, šiuolaikinė masonologija Bavarijos iliuminatus, sie- 
kusius sunaikinti tautas ir destabilizuoti valstybę, traktuoja ne 
vien kaip Bakunino anarchizmo, bet ir marksizmo įkvėpėjus. 
Vaikiška. Iliuminatai buvo provokatoriai, kuriuos Beikono se- 

kėjai infiltravo tarp teutonų, tačiau Marksas su Engelsu 1848 
metų „Manifeste“ rašydami „šmėkla klaidžioja po Europą“ 
galvojo visai apie ką kita. Kodėl tokia vaiduokliška metafora? 
Komunistų manifestas sarkastiškai užsimena apie jau keletą 
amžių žemyną trikdžiusią vaiduoklišką Plano medžioklę. Jie 
pasiūlo alternatyvą ir Beikono šalininkams, ir neotamplieriams. 
Marksas buvo žydas, gal iš pradžių jis atstovavo Cheronos ar 
Safedo rabinams ir bandė įtraukti į paieškas visą Dievo tautą. 
Paskui jis ima veikti nepriklausomai, sutapatina Shekinah — 
ištremtąją tautą — su proletariatu, išduoda jį įkvėpusiųjų viltis, 
apverčia judėjiškojo mesianizmo siekius. Visų šalių tamplie- 
riai, vienykitės! Žemėlapį — darbininkams! Puiku! Koks dar 
galėtų būti geresnis istorinis komunizmo paaiškinimas? 

— Taip, - kalbėjo Belbas, - tačiau Beikono sekėjai savo kely- 
je irgi susiduria su kliūtimis. Kai kurie iš jų pradeda nuo moks- 
linės svajonės, o baigia akligatvyje. Sakyčiau, kad paskutinieji 
dinastijos palikuonys — einšteinai, ferma, ieškantys paslapties 
mikrokosmo širdyje, — padaro klaidingus atradimus. Vietoj te- 
lūrinės energijos — švarios, natūralios, išmintingos, - jie atran- 
da atominę energiją — technologinę, bjaurią, užterštą... 

— Erdvės ir laiko priklausomybė - Vakarų klaida, - tarė Dio- 
talevis. 

— Taip prarandamas Centras. Vakcina ir penicilinas kaip jau- 
nystės eliksyro karikatūra, - įsiterpiau. 

— Arba dar vienas tamplierius, Froidas, kuris vietoj fizinio 
požemio kasinėjo psichinio požemio labirintus, tarytum apie 
tai nebūtų jau visko pasakę — ir daug geriau —- alchemikai, — 
tarė Belbas 

— O tu nori išleisti daktaro Vagnerio knygas, - įgėlė Diota- 
levis. - Manau, kad psichoanalizė — penas neurotikams. 

— Taip, o penis tik falinis simbolis, — užbaigiau aš. - Ponai, 
nepaleiskime vadžių. Ir negaiškime laiko. Juk dar nežinome, 
kur padėti paulikianus ir jeruzaliečius. 

Bet, dar neradę atsakymo į šį naują klausimą, susidūrėme su 
kitu būriu, nepriklausiusiu trisdešimt šešiems nematomiesiems, 
tačiau gana anksti įsitraukusiu į žaidimą ir iš dalies, nes veikė 
kaip keliantis sumaištį elementas, sujaukusiu planus. Jėzuitai. 


SO 


Baronas fon Hundas, kavalierius Remzis... ir daugelis kitų aukštųjų 
laipsnių šiose ložėse dirbo vadovaujami jėzuitų generolo... Tamplie- 
rizmas - tai jėzuitizmas. 

(Charles Sotheran, 32 .. Air P R.94 -. Memphis, K R. *, K. Kadosch, 
M. M. 104, Eng. etc., Rožės ir kryžiaus brolijos Anglijoje ir kitų slap- 
tųjų draugijų įšventintojo laiškas poniai Blavatskajai, 1877 01 11, iš 
„Isis Unveiled“, 1877, II, p. 390) 


Per daug dažnai su jais susidurdavome, nuo pat pirmųjų ro- 
zenkreicerių ordino manifestų. Jau 1620 metais Vokietijoje 
pasirodo „Rosa Jesuitica“, kur primenama, jog rožės simboli- 
ka visų pirma priklauso katalikybei ir Marijai, o ne rozenkrei- 
cerių ordinui, ir teigiama, kad abu ordinai yra vieningi, O ro- 
zenkreiceriai tėra viena iš jėzuitų mistikos apraiškų, skirta re- 
formuotos Vokietijos gyventojams. 

Prisiminiau, kaip Salonas, kalbėdamas apie Žemės rutulio 
gelmes, prabilo apie pagiežą, su kuria tėvas Kircheris statė 
prie gėdos stulpo rozenkreicerių riterius. 

— Šioje istorijoje tėvas Kircheris yra pagrindinis asmuo. Ko- 
dėl tas žmogus, tiek kartų įrodęs turįs stebėtojo gyslelę ir ekspe- 
rimentatoriaus sielą, vėliau savo geras mintis paskandino tūks- 
tančiuose puslapių su neįtikėtinomis hipotezėmis? Jis susira- 

šinėjo su garsiausiais anglų mokslininkais. Be to, kiekvienoje 
iš jo knygų nagrinėjamos rozenkreicerių ordinui būdingos te- 
mos, gal tam, kad jas paneigtų, bet, labiausia tikėtina, kad jas 
pasisavintų, suteiktų joms savą kontrreformistinę traktuotę. 
Pirmajame „Fama“ leidinyje ponas Haselmajeris, jėzuitų įka- 
lintas už reformistines mintis, stengiasi pasakyti, jog tikrieji 
gerieji jėzuitai yra jie, rozenkreiceriai. Ką gi, Kircheris parašo 
per trisdešimt knygų, norėdamas įteigti, jog tikrieji gerieji ro- 
zenkreiceriai yra jie, jėzuitai. Jėzuitai bando perimti Planą. 
Jis - tėvas Kircheris — veržiasi tyrinėti švytuokles ir jas, nors ir 
savaip, tyrinėja, išrasdamas laikrodį visai planetai, rodantį tiks- 
lų laiką visose po pasaulį pasklidusios draugijos būstinėse. 

— Bet kaip jėzuitai galėjo sužinoti apie Planą, jei tamplieriai 
buvo verčiau linkę mirti, negu prisipažinti? — paklausė Diota- 
levis. 

Atsakyti, kad jėzuitai visada žino daugiau už velnią, buvo 
per daug paprasta. Troškome labiau viliojančio paaiškinimo. 


Jį radome gangreit. Ir vėl Viljamas Postelis. Vartydami Kre- 
tin6-Žoli jėzuitų istoriją (o kiek prisikrizenome iš tokio neti- 
kusio vardo) atradome, kad Postelis, apimtas mistinės bepro- 
tybės, ištroškęs dvasinio atsinaujinimo, 1544 metais Romoje 
prisijungia prie švento Ignacijaus Lojolos. Ignacijus jį priėmė 
su didžiausiu džiaugsmu, bet Postelis nesugebėjo atsisakyti savo 
įkyrių minčių, kabalizmo, ekumenizmo, o šie dalykai jėzuitams 
negalėjo patikti, juo labiau — pati įkyriausia mintis, dėl kurios 
Postelis nesileido į jokius kompromisus: kad Prancūzijos ka- 
ralius kartu yra ir pasaulio karalius. Ignacijus buvo šventasis, 
tačiau ispanas. 

Taigi įvyko skilimas, Postelis paliko jėzuitus arba jėzuitai jam 
parodė duris. Bet, kad ir trumpą laiką būdamas jėzuitas, Po- 
stelis neabejotinai atskleidė savo misiją šventajam Ignacijui, 
nes buvo prisiekęs jam ištikimybę perinde ac cadaver. „Bran- 

gus Ignacijau, - matyt, tarė jis, - žinok, kad priimdamas mane 
kartu priimi paslaptį tamplierių Plano, kuriam mano nevertas 
asmuo atstovauja Prancūzijoje, dar daugiau - visi mes laukia- 
me trečiojo kas šimtmetį vykstančio susitikimo1584 metais, ir 
verta jo laukti ad majorem Dei gloriam.“ 

Taigi jėzuitai per Postelį, pasinaudoję jo silpnybės akimir- 
ka, sužino tamplierių paslaptį. Tokią svarbią paslaptį reikia 
išnaudoti. Šventasis Ignacijus išeina į amžinosios palaimos ka- 
ralystę, bet jo sekėjai budi ir nenuleidžia nuo Postelio akių. 
Jie nori Žinoti, su kuo jis susitiks tais lemtingais 1584-aisiais. 
Deja, Postelis miršta anksčiau, tačiau, kaip tvirtina vienas iš 
mūsų šaltinių, nepažįstamas jėzuitas budi prie jo mirties pata- 
lo. Jėzuitai nežino, kas yra jo įpėdinis. 

— Kazaubonai, atleiskit, — tarė tuomet Belbas, — bet kažkas 
čia man nesisieja. Jei viskas taip ir buvo, jėzuitai negalėjo ne- 
žinoti, kad 1584 metų susitikimas neįvyko. 

— Nereikia užmiršti, - pastebėjo Diotalevis, - kad, kaip kal- 
bėjo pagonys, jėzuitai buvo geležiniai vyrukai ir negalėjai taip 
lengvai jais atsikratyti. 

— Na, jei jau apie tai kalba, — tarė Belbas, — tai jėzuitas galė- 
tų praryti du tamplierius per pusryčius ir du per vakarienę. Jų 
ordinas ne kartą buvo išsklaidytas, tai darė visos Europos vy- 
riausybės, bet jie vis dar egzistuoja. 

Reikėjo įlįsti į jėzuito kailį. Ką daro jėzuitas, kai Postelis iš- 
slysta jam iš rankų? Man iš karto šovė į galvą mintis, bet tokia 
velniška, kad net mūsų velniavos meistrai, manau, nebūtų galė- 
jẹ jos suvirškinti: rozenkreicerių ordiną sukūrė jėzuitai! 

— Mirus Posteliui, — tariau, - jėzuitai, būdami tokie užsispy- 
rę, kokie jie ir buvo, matematiškai numato maišatį kalendo- 
riuose ir nusprendžia imtis iniciatyvos. Jie mistifikuoja rozen- 
kreicerius ir tiksliai apskaičiuoja tai, kas vėliau įvyko. Tarp dau- 
gelio ant meškerės pakliuvusių fanatikų atsiskleidžia ir vienas 
kitas tikrųjų grupių narys. Galima įsivaizduoti Beikono pyktį: 

„Fladai, kvaily, ar negalėjai patylėti?“ — „Bet, vikonte, My 
Lord, jie atrodė mūsiškiai...“ — „Kretine, argi nemokiau ne- 
pasitikėti popiežiaus šalininkais? Turėjo sudeginti tave, o ne 
tą vargetą Nolą!“ 

— Bet kodėl rozenkreiceriams persikėlus į Prancūziją jėzui- 
tai arba jiems dirbantys katalikai provokatoriai užsipuola juos 
kaip eretikus ir apsėstuosius? — paklausė Belbas. 

— Juk nemanote, kad jėzuitai veikė atvirai, kitaip kokie jie 
būtų jėzuitai? 

Ilgai ginčijomės dėl mano siūlymo ir pagaliau vieningai su- 
tarėme priimti pradinę hipotezę: rozenkreiceriai buvo Beiko- 
no sekėjų ir vokiečių jaukas prancūzams. O jėzuitai prarijo jį, 
vos tik pasirodė manifestai. Ir nedelsdami įsitraukė į žaidimą, 
kad sumaišytų kortas. Jėzuitų tikslas, matyt, buvo sutrukdyti 
anglų ir vokiečių grupių susitikimą su prancūzais, o tam tiko 
kiekviena priemonė, kad ir kokia niekinga. 

Jie rinko žinias, informaciją, kaupė viską... kur? „Abulafi- 
joje“, — pajuokavo Belbas. Tačiau Diotalevis, savarankiškai rin- 
kęs dokumentus šiuo klausimu, tarė, jog tai - ne juokai. Jėzui- 
tai neabejotinai sukūrė milžinišką, galingą elektroninę skai- 
čiavimo mašiną, kuri turėjo padaryti išvadas iš to kantriai il- 
gus šimtmečius kaupto tiesos ir melo nuotrupų rinkinio. 

— Jėzuitai, - kalbėjo Diotalevis, — suprato tai, ko nenujautė 
nei senieji Proveno tamplieriai, nei Beikono sekėjų sparnas: že- 
mėlapį buvo galima atkurti tik per kombinacijas, taigi panau- 
dojant priemones, panašias į šiuolaikines elektronines smege- 
nis! Jėzuitai pirmieji išrado Abulafiją! Tėvas Kircheris perskai- 
tė visus traktatus apie kombinacijų meną, pradedant Lulu. Tik 
pažiūrėkite, ką jis rašo savo knygoje „Ars Magna Sciendi...“. 

— Man tai primena nėrimo vąšeliu raštą, — tarė Belbas. 

— Ne, pone, tai — visos galimos „n“ elementų kombinacijos. 
Faktorialinis skaičiavimas, tas pats kaip Sefer Jesirah. Kombi- 
nacijų ir permutacijų skaičiavimas, pati Zėmurah esmė! 


170 ArTIS MAGNA SCIENDI, 


EPILOGISMUS 


OC Nd 
SR 


l 


ooto 


Zerre k N gsis LS 

PEI -T P. ` Ra~ są NN 
KA CES PO RSS 
NS 
J - 

"THIS 

142 LAA 


rrp; 
AH 
AD EZ 


GIDD 


fi 
O, 
|) 


(ARS AU, 
SONYS 


520 


Taip tikrai ir buvo. Viena — pasinaudoti miglotu Flado pro- 
jektu, kuriant žemėlapį pagal vieną poliarinę projekciją, visai 
kas kita — Žinoti, kiek reikia bandymų, ir mokėti visus juos 
patikrinti, kad gautum optimalų sprendimą. O svarbiausia: vie- 
na — kurti abstraktų modelį iš galimų kombinacijų, visai kas 
kita — galvoti apie mašiną, galinčią jas įgyvendinti. Todėl Kir- 
cheris su savo mokiniu Skotu suprojektuoja mechaninius var- 
gonėlius, mechanizmus su perforuotomis kortomis, kompiu- 
terius ante litteram, pagrįstus dvejetainiu skaičiavimu. Šiuolai- 
kinei mechanikai pritaikyta Kabala. 

IBM: Iesus Babbage Mundi, lesum Binarium Magnificamur. 
AMDG: Ad Maiorem Dei Gloriam? Ne: Ars Magna, Digitale 
Gaudium! IHS: Iesus Hardware & Software! 

Tamsiausių tamsybių gelmėse susiformavo naujų būtybių bendruo- 
menė, būtybių, kurios pažįsta viena kitą, nors niekada nesimatė, su- 
pranta viena kitą, nors niekada nesiaiškino, tarnauja viena kitai be 
jokios draugystės... Toji visuomenė perėmė iš jėzuitų tvarkos aklą 
paklusnumą, iš masonų judėjimo - išbandymus ir ceremonijas, iš 
tamplierių —- gyvenimą požemiuose ir nepaprastą narsą... Gal grafas 
Sen Žermenas ne vien tik mėgdžiojo Viljamą Postelį, turėjusį mani- 
ją dėtis senesniu, nei iš tikrųjų buvo? 

(Marguis de Luchet „Essai sur la secte des illuminės“, Paryžius, 1789, 


V ir XII) 


Jėzuitai suprato, kad, norint sužlugdyti priešininką, geriausia 
kurti slaptas sektas, palaukti, kol į jas supuls pavojų keliantys 
entuziastai, o paskui visus suimti. Kitaip tariant, jei bijai są- 

mokslo — organizuok jį pats, tuomet visi jame dalyvaujantys 
taps tau pavaldūs. | 

Prisiminiau Aljė pastabą apie Remzį, kuris pirmasis atskleidė 
tiesioginį ryšį tarp masonų judėjimo ir tamplierių. Aljė sakė, 
kad jis buvo susijęs su katalikiškąja aplinka. Išties jau Volteras 
skelbė Remzį buvus jėzuitų žmogų. Į anglų masonų judėjimą 
Prancūzijos jėzuitai atsako škotišku neotamplierizmu. 

Todėl suprantama, kodėl toks markizas de Liušė 1789 me- 
tais anonimiškai parašo „Essai sur la secte des iliuminės“ kaip 
atsakymą į šią intrigą, kur iškoneveikia visų rūšių iliuminatus, 
pradėdamas Bavarijos (ar kaip jis juos ten vadina) ir baigda- 
mas anarchistiniais antiklerikalais ir mistiniais neotamplieriais, 
o viršaus pridėdamas (tiesiog neįtikėtina, kaip visos mūsų mo- 
zaikos dalys sugulė į savo vietas, pamažu ir stebėtinai!) ir pau- 
likianus, ką jau kalbėti apie Postelį ir Sen Žermeną. Ir skun- 
džiasi, kad šios tamplieriškojo misticizmo formos sumenkino 
pasitikėjimą masonų judėjimu, buvusiu šaunių ir sąžiningų as- 
menų bendruomene. 

Beikono sekėjai masonų judėjimą įsivaizdavo panašiai kaip 
Kasablankos „Rick's Bar“, o jėzuitų neotamplierizmas jų kū- 
rinį vertė niekais ir Liušė buvo pasiųstas kaip samdytas žudi- 
kas, kad sunaikintų visas grupes, nepriklausiusias Beikono pa- 
kraipai. 

Tačiau reikėjo nepamiršti ir kito dalyko, kurio vargšas Aljė 
nesugebėjo perprasti. Kodėl de Mestras, jėzuitų žmogus, li- 
kus septyneriems metams iki markizo de Liušė knygos pasiro- 
dymo, nuvyko į Vilhelmsbadą, kad paskleistų nesantaiką tarp 
neotamplierių ? 

— Neotamplierizmui sekėsi aštuonioliktojo amžiaus pirmo- 
joje pusėje, — kalbėjo Belbas, - ir nesisekė amžiaus pabaigoje 
visų pirma todėl, kad jam ėmė vadovauti revoliucionieriai, ku- 
riems viskas, pradedant išminties deive ir baigiant Aukščiau- 
siuoju, turėjo tarnauti tam, kad būtų nukirsdintas karalius. Pri- 

siminkite Kaliostrą. Ir dar todėl, kad Vokietijoje į šį sąjūdį įsi- 
maišė ir vokiečių kunigaikščiai, netgi Prūsijos Frydrichas, ku- 
rių tikslai tikrai nesutapo su jėzuitų tikslais. Kai mistiškasis 
neotamplierizmas, nesvarbu, kas jį sukūrė, pagimdo „Magiš- 
kąją fleitą“, visiškai natūralu, kad Lojolos Žmonės nuspren- 
džia juo atsikratyti. Čia kaip su finansais: tu perki įmonę, ją 
parduodi, uždarai, sužlugdai, didini kapitalą — viskas pagal ge- 
neralinį planą, ir tau visai nesvarbu, kas nutiks durininkui. Ar- 
ba kaip su senu automobiliu: kai nebevažiuoja, atiduodi į są- 


vartyną. 

Masonų kodekse yra tik vienas Dievas - Mani. Jis yra masonų kaba- 
listų, senųjų rozenkreicerių dievas; jis yra masonų martinistų Die- 
vas... Kita vertus, visos tamplieriams priskiriamos nedorybės yra tos 
pačios, kurios priskiriamos manichėjams. 

(Abbé Barruel „Mémoires pour servir a l’histoire du jacobinisme“, 


Hamburgas, 1798, 2, XIII) 


Jėzuitų strategija mums paaiškėjo, kai atradome tėvą Baruelį. 
Devyniasdešimt septintaisiais-devyniasdešīmt aštuntaisiais, at- 
sakydamas į Prancūzijos revoliuciją, jis rašo savo „Mémoires 
pour servir à l’histoire du jacobinisme“, tikrą bulvarinį roma- 
ną, prasidedanti — koks sutapimas! — tamplieriais. Po Molė 
sudeginimo jie transformuojasi į slaptą draugiją, kad sugriau- 
tų monarchiją ir popiežiaus valdžią ir sukurtų pasaulinę res- 
publiką. Aštuonioliktajame amžiuje jie valdo frankmasonus, 
kurie tampa jų įnagiu. 1763 metais jie įkuria literatūros aka- 
demiją, į kurią įeina Volteras, Turgo, Kondorsė, Didro ir 

d'Alamberas. Jie renkasi barono d'Holbacho namuose ir 1776 
metais padeda atsirasti jakobinams, kurie yra marionetės tik- 
rųjų vadų, Bavarijos iliuminatų - karalžudžių iš pašaukimo — 
rankose. 

Čia jums ne automobilių sąvartynas. Padedami Remzio, jė- 
zuitai suskaldė masonų judėjimą, o paskui vėl jį suvienijo, kad 
galėtų galutinai sutriuškinti. 


Baruelio knyga padarė įspūdį, nes Prancūzijos nacionalinia- 
me archyve buvo bent du policijos raportai apie slaptąsias sek- 
tas, parašyti Napoleono užsakymu. Tuos raportus pateikė toks 
Šarlis de Berkhaimas, kuris — kaip tai daro visos slaptosios 
tarnybos, gaunančios įslaptintą informaciją iš jau žinomų šal- 
tinių — nesugalvoja nieko geriau, kaip pirmiausia nurašyti nuo 
markizo de Liušė, o paskui ir nuo Baruelio knygų. 

Susidūrus su kraują stingdančiu Bavarijos iliuminatų apra- 
šymu ir stulbinamu galinčio valdyti pasaulį Nepažįstamų Vy- 
resniųjų direktorato demaskavimu Napoleonui nelieka kito 
pasirinkimo: jis nusprendžia tapti vienu iš jų. Savo brolį Juo- 
zapą jis padaro Centrinės ložės didžiuoju magistru, o pats, pa- 
gal vėlesnius šaltinius, užmezga ryšius su masonų judėjimu, 
pagal kitus - tampa jo aukščiausio laipsnio nariu. 

Nežinojome, ką žinojo Napoleonas, bet nereikia užmiršti, 
kad nemažai laiko jis praleido Egipte, ir kas Žino, su kokiais 
išminčiais kalbėjosi piramidžių šešėlyje (net ir vaikui aišku, 
kad garsieji į jį žvelgiantys keturiasdešimt amžių buvo aiški 
aliuzija į hermetiškąją tradiciją). 

Bet jis, matyt, žinojo nemažai, nes 1806 metais sušaukia 
Prancūzijos žydų asamblėją. Oficialios priežastys banalios: ban- 
dymas apriboti palūkininkavimą, užsitikrinti žydų tautos išti- 
kimybę, rasti naujų finansinių šaltinių... Tačiau tai nepaaiški- 
na, kodėl toji asamblėja pavadinta Didžiuoju Sinedrionu, taip 
atgaivinant daugiau ar mažiau nepažįstamų vyresniųjų direk- 

torato idėją. O iš tiesų gudrusis korsikietis atpažino Jeruzalės 
būrio atstovus ir bandė suvienyti kitas pasklidusias grupes. 

— Neatsitiktinai 1808 metais maršalo Neji pulkai atvyksta į 
"Tomarą. Įžvelgiate ryšį? 

— Čia ir esame, kad įžvelgtume ryšius. 

— Taigi dabar Napoleonas, besiruošiantis sutriuškinti Angli- 
ją, valdo visus Europos būrius, o per Prancūzijos žydus - ir 
jeruzaliečius. Ko trūksta? 

— Paulikianų. 

— Taigi. Ir mes dar neradome jiems vietos. Bet Napoleonas 
mums ją parodo, vykdamas ieškoti jų ten, kur jie buvo - į Rusiją. 


Natūralu, kad paulikianai, ilgus amžius uždaryti slavų žemė- 
se, persitvarkė prisidengdami įvairiomis Rusijos mistinėmis 
grupėmis. Vienas iš įtakingiausių Aleksandro I patarėjų buvo 
kunigaikštis Galycinas, susijęs su kai kuriomis martinistinės 
pakraipos sektomis. O kas dvylika metų prieš Napoleoną at- 
vyksta į Rusiją kaip Savojos kunigaikščio įgaliotinis užmegzti 
ryšių su Sankt Peterburgo mistikais? De Mestras. 

Jis nebepasitiki nė viena iliuminatų draugija, kuri jam nie- 
kuo nesiskiria nuo švietėjų, kaltų dėl revoliucijos paskandini- 
mo kraujo jūroje. Tuo metu jis, beveik pažodžiui kartodamas 
Baruelį, kalbėjo apie šėtonišką sektą, norinčią užkariauti pa- 
saulį, ir, matyt, turėjo omeny Napoleoną. Jei mūsų didysis re- 
akcionierius ir nutaria suvilioti martinistų grupes, tai tik to- 
dėl, kad aiškiai nujaučia, jog jie, nors ir semiasi įkvėpimo iš tų 
pačių prancūziško ir vokiško neotamplierizmo šaltinių, yra va- 
karietiško mąstymo dar nesugadinto vienintelio būrio - pauli- 
kianų - išraiška. 

Tačiau de Mestro planas, atrodo, nepavyko. 1816 metais jė- 
zuitai išvejami iš Peterburgo ir de Mestras grįžta į Turiną. 

— Na, gerai, — kalbėjo Diotalevis, - suradome paulikianus. 
Nukelkime nuo scenos Napoleoną, kuris aiškiai nepasiekė savo 

tikslo, priešingu atveju iš Šventosios Elenos salos vienu piršto 

mostelėjimu būtų galėjęs sudrebinti savo priešininkus. Kas da- 

bar vyksta tarp visų tų žmonių? Aš jau pradedu pamesti galvą. 
— Pusė iš jų jas jau buvo pametę, - atsakė Belbas. 

Ak, kaip sumaniai jūs demaskavote tas pragariškas sektas, kurios: 
tiesia kelią Antikristui... Bet yra dar viena tokia sekta, kurią jūs tik 
probėgšmais paminėjote. 

(Iš kapitono Simoninio laiško Barueliui, „La civilta cattolica“, 
1882 10 21) 


Napoleono žingsnis žydų atžvilgiu privertė jėzuitus pakore- 
guoti kursą. Baruelio „Mėmoires“ žydai nepaminėti, tačiau 
1806 metais Baruelis gauna tokio kapitono Simoninio laišką, 
kuriame jam primenama, kad ir Mani, ir Kalnų Senis buvę 
žydai, masonus sukūrė žydai ir žydai yra infiltruoti į visas eg- 
zistuojančias slaptąsias draugijas. 

Simoninio laiškas, meistriškai išplatintas Paryžiuje, įstūmė 
Napoleoną, kuris ką tik užmezgė ryšį su Didžiuoju Sinedrio- 
nu, į keblią padėtį. Tas ryšys, matyt, sukėlė nerimą ir paulikia- 
nams, nes tais metais Maskvos stačiatikių bažnyčios Šventasis 
Sinodas paskelbia: „Napoleonas siekia suvienyti visus žydus, 
kuriuos Dievo pyktis išsklaidė po visą žemę, kad jie sugriautų 
Kristaus bažnyčią ir Jį paskelbtų tikruoju Mesiju“. 

Gerasis Baruelis sutinka su mintimi, kad sąmokslą rezga ne 
vieni masonai, o sudarę sąjungą su žydais. Kita vertus, mintis 
apie tokį velnišką sąmokslą labai tiko pulti naująjį priešą, Vy- 
riausiąją karbonarų venditą, o su ja ir Risordžimento tėvus 
antiklerikalus, nuo Madzinio iki Garibaldžio. 

— Visa tai vyksta devynioliktojo amžiaus pradžioje, - kalbėjo 
Diotalevis, — o didysis antisemitinis puolimas prasideda šimt- 
mečio pabaigoje, paskelbus „Siono išminčių protokolus“. „Pro- 
tokolai“ pasirodo rusų žemėse. Taigi jie yra paulikianų darbas. 

— Be abejo, - sutiko Belbas. - Aišku, kad dabar jeruzaliečių 
būrys pasidalijo į tris šakas. Pirmoji per ispanų ir Proveno ka- 
balistus įkvėpė neotamplierių sparną, antroji susiliejo su Bei- 
kono sparnu ir tapo mokslininkais bei bankininkais. Kaip tik 
prieš juos sukyla jėzuitai. Bet yra dar ir trečioji šaka, kuri įsi- 
kuria Rusijoje. Dalis Rusijos žydų verčiasi smulkia prekyba ir 
skolina pinigus, taigi neturtingi kaimiečiai jų nemėgsta, kita 
jų dalis įsilieja į liberaliosios ir revoliucinės inteligentijos gre- 
tas, nes hebrajiškoji kultūra yra Knygos kultūra ir visi žydai 
moka skaityti bei rašyti. Paulikianai yra mistikai, reakcionie- 
rai, dvigubais saitais susiję su feodalais ir su caro rūmais. Aki- 
vaizdu, kad tarp jų ir jeruzaliečių negali būti jokių sąlyčio taš- 
kų. Todėl jie suinteresuoti diskredituoti žydus, o per žydus — 
to jie išmoko iš jėzuitų — sunkina gyvenimą savo išoriniams 
priešams: ir neotamplieriams, ir Beikono sekėjams. 

Neliko jokių abejonių. Izraelio pergalingojo Karaliaus Karalystė at- 
eina į mūsų neatgimusį pasaulį su visa Šėtono galia ir siaubu. Anti- 
kristas, Karalius, gimęs iš Siono kraujo, artinasi prie pasaulinės 
valdžios sosto. 


(Sergej Nilus, „Protokolų“ epilogas) 


Mintis priimtina. Reikėjo tik sugalvoti, kas atvežė „Protoko- 
lus“ į Rusiją. 

Vienas 1š įtakingiausių amžiaus pabaigos martinistų, Papu- 
sas, apsuko Nikolajui II galvą jo kelionės į Paryžių metu, vė- 
liau jis atvyko į Maskvą su tokiu Filipu, tiksliau, Filipu Nizjė 
Anzelmu Vachodu. Šešerių metų apsėstas velnio, trylikos iš- 
garsėjęs kaip gydytojas, Lione žinomas kaip ekstrasensas, jis 
sužavėjo Nikolajų II ir jo isterikę žmoną. Filipas pakviečia- 
mas į rūmus, paskiriamas Peterburgo karo akademijos dakta- 
ru, generolu ir valstybės patarėju. 

Jo priešininkai nusprendžia surasti tokią pat charizmatinę 
figūrą, kuri sugriautų jo reputaciją. Ir randa Nilusą. 

Nilusas buvo vienuolis piligrimas, kuris vilkėdamas sutaną 
keliavo kaip piligrimas (o kaipgi kitaip?) miškais su ilga pra- 
našo barzda, dviem žmonom, dukrele ir padėjėja ar meiluže, 
kurios jo besąlygiškai klausė ir gerbė. Pusiau guru, iš tų, kurie 
vėliau pabėga su pinigais, o pusiau atsiskyrėlis, 1š tų, kurie šau- 
kia, kad artėja pasaulio pabaiga. Iš tiesų jo idea fix buvo Anti- 
kristo žabangos. 

Niluso rėmėjų planas buvo padaryti jį popu, kad vėliau, ve- 
dęs (žmona mažiau ar daugiau...) Jeleną Aleksandrovną Oze- 
rovą, carienės freiliną, jis taptų caro šeimos nuodėmklausiu. 

— Esu ramus žmogus, - tarė Belbas, - bet pradedu įtarti, kad 
Romanovų skerdynės, matyt, buvo žiurkių naikinimo akcija. 

Trumpai tariant, Filipo šalininkai vėliau apkaltino Nilusą 
palaidu gyvenimu, ir, dievai žino, ar tik jie nekalbėjo tiesos. 
Nilusas turėjo palikti rūmus, bet tada kažkas jam padėjo, per- 
duodamas „Protokolų“ tekstą. Kadangi visi painiojo martinis- 
tus (kurie rėmėsi šventuoju Martynu) ir martinesistus (Marti- 
neso de Paskualio sekėjus, to paties, kurio taip nemėgo Aljē), 
o Paskualis buvo žinomas kaip žydas, diskredituojant žydus 
buvo diskredituojami martinistai, o diskredituojant martinis- 
tus buvo galima sunaikinti Filipą. 

Iš tiesų pirmoji ne visa „Protokolų“ versija pasirodė 1903 
metais Peterburgo laikraštyje „Znamia“, kurio redaktorius bu- 

vo karingas antisemitas Kruševanas. 1905 metais, vyriausybi- 
nei cenzūrai palaiminus, ši pirmoji papildyta versija išleidžia- 
ma knyga „Mūsų nelaimių šaltiniai“, kurią, atrodo, redagavo 
toks Butmi, kartu su Kruševanu dalyvavęs kuriant Rusų tauti- 
nę sąjungą, vėliau pagarsėjusią kaip Juodosios šimtinės, į ku- 
rią būrėsi eiliniai nusikaltėliai, kad galėtų vykdyti pogromus ir 
ekstremistinės dešinės išpuolius. Butmi ir toliau spausdino šį 
kūrinį, dabar jau savo vardu, pavadinęs jį „Žmonių giminės 
priešai — Centrinės Siono kanceliarijos slaptųjų tarnybų pro- 
tokolai“. 

Bet tai buvo tik pigios brošiūros. Išplėstinė „Protokolų“ ver- 
sija, vėliau paplitusi po visą pasaulį, pasirodė 1905 metais tre- 
čiajame Niluso knygos „Didis Mažame: Antikristas - neišven- 
giama politinė galimybė“ leidime, išėjusiame Carskoje Selo, 
po vietos Raudonojo kryžiaus skyriaus sparnu. Visa „Proto- 
kolų“ aplinka buvo platesni mistiniai apmąstymai, ir knyga pa- 
tenka į caro rankas. Maskvos metropolitas įsako ją skaityti vi- 
sose Maskvos cerkvėse. 

— Bet kaip „Protokolai“ siejasi su mūsų Planu? — paklau- 
siau. — Nesiliaujame apie juos kalbėti, gal galėtume juos per- 
skaityti? 

— Nėra nieko paprasčiau, - atsakė Diotalevis, - visada koks 
nors leidėjas juos pakartoja. Kažkada jie tai darydavo atvirai 
piktindamiesi, iš pareigos, o vėliau jiems tai pradėjo patikti. 

— Kokie malonūs! 

Vienintelė žinoma draugija, kuri šiame mene galėtų su mumis kon- 
kuruoti, yra jėzuitai. Mes sugebėjome kvailos prastuomenės akyse 
diskredituoti jėzuitus todėl, kad toji draugija yra atvira organizacija, 
o mes slepiamės, saugodami paslaptį. 

(„Protokolai“, V) 


„Protokolai“ — tai dvidešimt keturi programiniai pareiškimai, 
priskiriami Siono išminčiams. Šių Išminčių siekiai mums pa- 
sirodė gan prieštaringi: vienur jie nori uždrausti spaudos lais- 
vę, kitur - skatina laisvamanybę. Jie kritikuoja liberalizmą, 
bet taip, lyg skelbtų programą, kurią kairieji radikalai priski- 
ria kapitalistinėms daugianacionalinėms bendrovėms, neiš- 
skiriant sporto ir vaizdinio švietimo panaudojimo liaudžiai 
kvailinti. Analizuoja įvairias pasaulinės valdžios paėmimo 
technikas, liaupsina aukso galią. Nutaria paremti revoliuciją 
kiekvienoje šalyje, išnaudodami nepasitenkinimą ir susuk- 
dami žmonėms galvas liberaliomis mintimis, tačiau iš tikro 
siekia skatinti nelygybę. Apskaičiuoja, kaip visose šalyse įvesti 
prezidentinę santvarką, kontroliuojamą Išminčių statytinių. 
Nutaria kelti karus, didinti ginklų gamybą ir (tai sakė ir Sa- 
lonas) statyti metro (kasti požemius!), kad galėtų užminuoti 
didžiuosius miestus. 

Jie skelbia, kad tikslas pateisina priemones, ir siūlosi ska- 
tinti antisemitizmą, kad galėtų kontroliuoti neturtingus žydus 
ir suminkštinti pagonių širdis jų nelaimės akivaizdoje („Bran- 
gu, — tarė Diotalevis, — bet veiksminga“). Atvirai teigia: „Mes 
turime beribes ambicijas, nepasotinamą rajumą, negailestin- 
gą keršto troškimą ir begalinę neapykantą“ (demonstruoda- 
mi rafinuotą mazochizmą, nes su pasimėgavimu atkuria anti- 
semitinėje spaudoje paplitusį niekingo žydo įvaizdį, kuris vė- 

liau papuoš visų jų knygos leidimų viršelius), — ir nusprendžia 
panaikinti klasikų bei senovės istorijos studijas. 

— Žodžiu, — pastebėjo Belbas, — Siono išminčiai buvo kvai- 
lių gauja. 

— Nejuokaukime, - tarė Diotalevis. - Ši knyga sutikta labai 
rimtai. Bet mane stulbina vienas dalykas: nors jie pateikiami 
kaip šimtų metų senumo hebrajų planas, tačiau visos nuoro- 
dos yra į smulkią prancūzų fin de siėcle polemiką. Atrodo, kad 
mintis apie masėms kvailinti skirtą vaizdinį švietimą paimta iš 
Leono Buržua švietimo programos, kurio vyriausybėje buvo 
devyni masonai. Kitoje vietoje siūloma į valdžią rinkti asme- 
nis, susikompromitavusius per Panamos skandalą, o būtent 
toks yra Emilis Lubė, kuris 99-aisiais taps respublikos prezi- 
dentu. Nuoroda į metro susijusi su dešiniųjų protestais, kad 
žydai turi per daug „Compagnie du Metropolitain“ įmonės 
akcijų. Todėl manoma, kad tekstas sukurtas Prancūzijoje pas- 
kutinį devynioliktojo amžiaus dešimtmetį, kai vyko Dreifuso 
byla, siekiant susilpninti liberalų frontą. 

— Mane stebina visai ne tai, — tarė Belbas, — o déjà vu jaus- 
mas. Visos šios istorijos esmė ta, kad tie Išminčiai dėsto pa- 
saulio užkariavimo planą, o tokių kalbų mes jau esame girdė- 
jẹ. Pabandykite išmesti kai kurias nuorodas į praėjusio am- 
žiaus faktus ir problemas, pakeiskite metro požemius Prove- 
no požemiais ir kiekvieną kartą vietoj „žydai“ rašykite „tam- 
plieriai“, o visur, kur parašyta „Siono išminčiai“, rašykite „tr1s- 
dešimt šeši nematomieji, suskirstyti į šešias grupes“... Drau- 
gai, tai yra Proveno Ordonation*! 


* Įsakas (pranc.). 

Voltaire lui-même est mort jésuite: en avoit-il le moindre soupçon? * 
(F. N. De Bonneville „Les Jésuites chassés de la Maçonnerie et leur 


poignard brisé par les Maçons“, Orient de Londres, 1788, 2, p. 74) 


Jau seniai tai matėme, bet nepajėgėme visiškai suprasti. Šešis 
amžius šešios grupės kovojo dėl Proveno Plano įgyvendinimo, 
o kiekviena iš grupių paimdavo idealų to Plano tekstą, pakeis- 
davo jo subjektą ir priskirdavo jį priešininkui. 

Po to, kai Prancūzijoje pasirodo rozenkreiceriai, jėzuitai pa- 
verčia Planą jo negatyvu: diskredituodami rozenkreicerius, jie 
diskredituoja Beikono sekėjus ir besikuriantį anglų masonų 
judėjimą. 

Kai jėzuitai išranda neotamplierizmą, markizas de Liušė pri- 
skiria Planą neotamplieriams. Jėzuitai, dabar bandantys atsi- 
kratyti ir neotamplierių, per Baruelį nusirašo Planą nuo Liu- 
šė, tačiau priskiria jį visiems frankmasonams. 

Beikono sekėjų kontrapuolimas. Įdėmiai skaitydami visus 
liberalios ir pasaulietinės polemikos tekstus atradome, kad pra- 
dedant Mišlė bei Kvinė ir baigiant Garibaldžiu ir Džioberčiu 
Ordonation buvo priskiriamas jėzuitams (tą mintį gal pakišo 
tamplierius Paskualis ir jo draugai). Tema tapo populiari pasi- 
rodžius Eženo Sju knygai „Amžinas žydas“, kurioje veikė pik- 
tadarys monsieur Rodenas - viso pasaulinio jėzuitų sąmokslo 
kvintesensija. Paieškoję Sju raštuose radome dar daugiau: teks- 
tą, kuris atrodė žodis žodin nurašytas - bet parašytas penkias- 
dešimčia metų anksčiau — nuo „Protokolų“. Tai buvo paskuti- 
nis „Tautos paslapčių“ skyrius. Jame velniškas jėzuitų planas 
iki paskutinės nusikalstamos smulkmenos paaiškintas doku- 


* Volteras irgi mirė jėzuitu: ar jis pats tai suvokė? (Pranc.) 

mente, kurį kompanijos generolas tėvas Rotanas (istorinė as- 
menybė) siunčia monsieur Rodenui („Amžino žydo“ veikėjui). 
Rudolfas Gerolštainas („Paryžiaus paslapčių“ veikėjas) peri- 
ma šį dokumentą ir atskleidžia jį demokratams: „Matote, bran- 
gusis Lebrenai, kaip puikiai suregztos tos velnio pinklės, ko- 
kios baisios kančios, kokia siaubinga valdžia, koks nepakelia- 
mas despotizmas laukia Europos ir pasaulio, jei kartais pa- 
vyktų...“ 

Panašu į Niluso „Protokolų“ pratarmę. Sju priskiria jėzui- 
tams tokį šūkį (vėliau „„Protokoluose“ jis priskiriamas žydams): 
„Tikslas pateisina priemones“. 

Nereikia papildomų įrodymų, kad nustatytum, jog šį rozenkreicerių 
ordino laipsnį sumaniai įterpė masonų sąjūdžio vadai... Jo doktri- 
nos, neapykantos ir šventvagiškų praktikų tapatumas tam, ką skelbė 
Kabala, gnostikai ir manichėjai, nurodo į jų autorius, kitaip tariant, 
žydų kabalistus. 

(Mons. Léon Meurin, S. J. „La Franc-Maçonnerie, Synagogue de 


Satan“, Paryžius, Retaux, 1893, p. 182) 


Pasirodžius „Tautos paslaptims“ jėzuitai pamato, kad Ordo- 
nation priskiriamas jiems, ir griebiasi vienintelės dar nepanau- 
dotos gynybinės taktikos: perima Simoninio laišką ir priskiria 
Ordonation žydams. 

1869 metais Gugenotas de Muso, pagarsėjęs dviem kny- 
gomis apie devynioliktojo amžiaus magiją, išleidžia „Les Juifs, 
le judaisme et la judaisation des peuples chrėtiens“, kur teigia, 
kad žydai naudojasi Kabala ir garbina Šėtoną, nes slapta gi- 

minystė tiesiogiai sieja Kainą su gnostikais, tamplieriais ir ma- 
sonais. De Muso gauna asmeninį popiežiaus Pijaus IX palai- 
minimą. 

Tačiau Sju aprašytą Planą imasi apdoroti ir kiti, ne vien jė- 
zuitai. Žinoma viena graži, beveik detektyvinė istorija, tiesa, 
nutikusi daug vėliau. Pasirodžius „Protokolams“, kurie sutikti 
labai rimtai, 1921 metais „Times“ parašo, kad vienas Rusijos 
monarchistas žemvaldys, pabėgęs į Turkiją, nupirko iš buvu- 
sio Rusijos slaptosios policijos karininko, pabėgusio į Konstan- 
tinopolį, krūvą senų knygų, tarp kurių buvusi ir viena be virše- 
lio, o ant nugarėlės matėsi tik „Joli“, joje buvusi 1864 metų 
pratarmė. Ji atrodė kaip „Protokolų“ šaltinis. „Times“ paieš- 
kojo Britų muziejuje ir ten rado originalią Moriso Žoli a 
„Dialogue aux enfers entre Montesquieu et Machiavel“, 
leistą Briuselyje (bet su nuoroda „Ženeva, 1864“). Morisas 
Žoli nebuvo niekaip susijęs su Kretino- Žoli, tačiau į tokią ana- 
logiją derėjo atsižvelgti, nes ji vis dėlto turėjo kažką reikšti. 

Žoli knyga buvo liberalus pamfletas prieš Napoleoną III, 
kur Makiavelis — diktatoriaus cinizmo šauklys — diskutavo su 
Monteskjė. Dėl šios revoliucinės veiklos Žoli buvo suimtas ir, 
iškalėjęs penkiolika mėnesių, nusižudė 1878 metais. Žydų pro- 
grama „Protokoluose“ beveik pažodžiui pakartojo tai, ką Žoli 
priskyrė Makiaveliui (tikslas pateisina priemones), o per 
Makiavelį - Napoleonui. Tačiau „Times“ nepastebėjo (bet mes 
pastebėjome), kad Žoli viską nurašė nuo prieš septynerius me- 
tus pasirodžiusio Sju dokumento. 

Susidūrusi su šiuo faktu, sumenkinusiu „Protokolus“ iki ba- 
nalaus plagiato, rašytoja antisemitė, aistringa sąmokslo teori- 
jos ir Nepažįstamų Vyresniųjų šalininkė Nesta Vebster, paki- 
šo puikią mintį, galėjusią kilti tik tikram įšventintajam arba 
įšventintųjų medžiotojui. Žoli buvo įšventintasis, jis žinojo Ne- 
pažįstamų Vyresniųjų Planą ir, nekęsdamas Napoleono III, 
priskyrė šį Planą jam, tačiau tai nereiškė, kad Planas neegzis- 

tavo nepriklausomai nuo Napoleono. Kadangi „Protokoluo- 
se“ išdėstytas Planas tiksliai skelbė tai, ką žydai paprastai da- 
ro, todėl Planas priklausė žydams. Mums neliko nieko kito, 
kaip tik pataisyti ponią Vebster, remiantis jos pačios logika: 
kadangi Planas puikiai derėjo su tuo, ką, kaip manyta, turėję 
galvoti tamplieriai, tai Planas priklausė tamplieriams. 


Mūsų logika rėmėsi faktų logika. Mums labai patiko Prahos 
kapinių istorija. Ją papasakojo Hermanas Gėtšė, kuklus Prū- 
sijos pašto tarnautojas. Jis jau buvo paskelbęs netikrus do- 
kumentus, diskredituojančius demokratą Valdeką, kuriuose 
šis kaltinamas ketinęs nužudyti Prūsijos karalių. Po demas- 
kavimo Gėtšė tapo stambiųjų savininkų konservatorių leidi- 
nio „Die Preussische Kreuzzeitung“ redaktoriumi. Vėliau, 
pasivadinęs seru Džonu Retklifu, pradėjo rašyti sensacijų ro- 
manus. Vienas iš jų, „Biarritz“, išleistas 1868-aisiais. Jame 
aprašoma Prahos kapinėse vykusi okultinė scena, labai pa- 
naši į iliuminatų susirinkimą, Diuma aprašytą romano „Juo- 
zapas Balzamo“ pradžioje, kur Kaliostras - Nepažįstamų Vy- 
resniųjų, tarp kurių buvo ir Svedenborgas, vadas — rezga są- 
mokslą dėl karalienės vėrinio. Prahos kapinėse susirenka dvy- 
likos Izraelio genčių atstovai ir pristato savo planus, kaip už- 
kariauti pasaulį. 

1876 metais rusų pamflete „Biarritz“ scena pakartojama 
taip, lyg ji tikrai būtų įvykusi. Tą patį 1881 metais padaro „Le 
Contemporain“ laikraštis Prancūzijoje. Jame teigiama, kad ži- 
nutė gauta iš patikimo šaltinio, anglų diplomato sero Džono 
Rydklifo. 1896 metais toksai Burnanas išleidžia knygą „Les 
Juifs, nos contemporains“, kurioje pateikia sceną iš Prahos 
kapinių teigdamas, jog kurstančią kalbą joje pasakęs didysis 
rabinas Džonas Rydklifas. Tačiau, pasak vėlesnės tradicijos, 
tikrąjį Rydklifą į nelemtąsias kapines atvedęs Ferdinandas La- 
salis, žydas ir socialistas. 

Tie planai priminė prieš kelerius metus, 1880-aisiais, ap- 
rašytuosius laikraštyje „Revue des Etudes Juives“ (antisemiti- 
niame), išspausdinusiame du žydams priskiriamus XV amžiaus 
laiškus. Arli žydai prašo Konstantinopolio žydų pagalbos, nes 
yra persekiojami, o šie atsako: „Mylimieji broliai Mozėje, jei 
Prancūzijos karalius nori jus paversti krikščionimis — tapkite 
jais, nes neturite kito pasirinkimo, bet išsaugokite Mozės įsta- 
tymą savo širdyse. Jei atima jūsų turtus - tegul jūsų vaikai tampa 
prekijais, kad pamažu atimtų iš krikščionių jų gėrybes. Jei kė- 
sinamasi į jūsų gyvybes — tegul jūsų vaikai tampa daktarais ir 
vaistininkais, idant galėtų iš krikščionių atimti jų gyvenimus. 
Jei griauna jūsų sinagogas — tegul jūsų vaikai tampa kanau- 
ninkais ir klierikais, kad sugriautų jų bažnyčias. Jei kitaip jus 
persekioja — tegul jūsų vaikai tampa advokatais ir notarais ir 
dalyvauja visų valstybių reikaluose, ir kai krikščionys atsidurs 
jūsų galioje, jūs galėsite valdyti pasaulį ir jiems atkeršyti“. 

Tai buvo vis tas pats jėzuitų planas arba, dar anksčiau, tam- 
plierių Ordonation. Keletas pakeitimų, minimalios permuta- 
cijos ir „Protokolai“ kūrėsi patys. Abstraktus sąmokslo pro- 
jektas keliavo iš vieno sąmokslo į kitą. 

O sukdami galvas, kur rasti trūkstamą grandį, kuri sujungtų 
šią gražią istoriją su Nilusu, atradome Račkovskį, baisiosios 
Ochrankos - slaptosios caro policijos — viršininką. 

Priedanga visada būtina. Didžiąją mūsų galios dalį teikia slaptumas. 
Todėl visada privalome slėptis, prisidengdami kitos draugijos vardu. 
(„Die neuesten Arbeiten des Spartacus und Philo in dem Illumina- 
ten-Orden“, 1794, p. 165) 


Kaip tik tuomet, skaitydami savųjų velniavos meistrų pusla- 
pius, atradome, kad grafas Sen Žermenas tarp įvairių savo pa- 
vidalų buvo ir Rakočis arba bent taip jį vadino Frydricho II 
pasiuntinys Dresdene. O Hesės landgrafas, pas kurį Sen Žer- 
menas tarytum mirė, sakė jį buvus iš Transilvanijos ir vadinu- 
sis Ragozkiu. Dar priduriama, jog Komenijus savo „Pansofi- 
ją“ (neabejotinai rozenkreiceriško dvelksmo kūrinį) paskyrė 
landgrafui (kiek šioje istorijoje landgrafų!), vardu Ragovskis. 
Paskutinis mozaikos gabalėlis: rausdamasis po knygų parda- 
vėjo Castello aikštėje prekystalį, radau vokiečių kūrinį apie ma- 
sonų judėjimą, anoniminį, kurio pirmame puslapyje nežino- 
ma ranka buvo užrašyta, jog tekstas priklauso Karlui Aug. Ra- 
gotkiui. Turėdami omeny, kad pulkininką Ardentį galbūt nu- 
žudęs paslaptingas individas vadinosi Rakoskis, pasinaudojo- 
me proga įterpti į Planą mūsų grafą Sen Žermeną. 

— Ar ne per daug svarbos teikiame tam avantiūristui? — pa- 
klausė susirūpinęs Diotalevis. 

— Ne, ne, — atsakė Belbas, - tai būtina. Kaip sojos padažas 
kinų patiekaluose. Be jo — tai ne kinų patiekalas. Tik pažvelkite 
į Aljė, kuris tą reikalą išmano: jis nesekė nei Kaliostru, nei Vi- 
lermozu. Sen Žermenas - štai Homo Hermeticus kvintesencija. 


Piotras Ivanovičius Račkovskis. Geraširdis, įtaikus, katiškų ju- 
desių, gudrus ir klastingas, genialus falsifikatorius. Kuklus tar- 
nautojas, vėliau susidėjęs su revoliucinėmis grupuotėmis, o 

1879 metais slaptosios policijos suimtas ir apkaltintas suteikęs 
prieglobstį draugams teroristams, pasikėsinusiems į generolą 
Drentelį. Pereina į policijos pusę ir įstoja (įsidėmėkit!) į Juo- 
dąsias šimtines. 1890 metais Paryžiuje atskleidžia organizaci- 
ją, gaminusią bombas pasikėsinimams Rusijoje, o tėvynėje jam 
pavyksta suimti šešiasdešimt tris teroristus. Po dešimties me- 
tų paaiškės, kad bombas gamino jo žmonės. 

1887 metais jis išplatina kažkokio Ivanovo, atgailaujančio 
revoliucionieriaus, laišką, kuriame tvirtinama, jog didžioji te- 
roristų dalis yra žydai. Devyniasdešimtaisiais metais išplatina 
„Confession par un vieillard ancien rėvolutionnaire““*, kur į 
Londoną pasitraukę revoliucionieriai kaltinami esą britų agen- 
tai. Devyniasdešimt antraisiais jo pastangomis pasirodo ne- 
tikras Plechanovo tekstas, kaltinantis „Narodnaja volia“ par- 
tijos vadovybę šios išpažinties išplatinimu. 

1902 metais jis bando sukurti prancūzų ir rusų antisemitų 
lygą. Norėdamas įgyvendinti savo sumanymą, naudojasi pa- 
našiu metodu kaip rozenkreiceriai: tvirtina, kad tokia lyga eg- 
zistuoja, tikėdamasis, kad kas nors ją sukurs. Tačiau taiko ir 
kitus metodus: sumaniai supina tai, kas tikra, su tuo, kas pra- 
manyta, tai, kas tikra, jai akivaizdžiai kenkia, todėl niekas ne- 
abejoja tuo, kas pramanyta. Paryžiuje išplatina paslaptingą 
kvietimą, kuriame prancūzai skatinami remti Patriotinę rusų 
lygą, kurios būstinė Krokuvoje. Tame kvietime kaltina save 
ketinimu lygą sužlugdyti ir pasižada, kad jis, Račkovskis, pa- 
keis pažiūras. Apkaltina save pasinaudojęs tokiais diskredi- 
tuotais individais kaip Nilusas, o tai buvo tikra tiesa. 

Kodėl galėjome priskirti „Protokolus“ Račkovskiui? 

Račkovskį globojo ministras Sergejus Vitė, pažangos šali- 
ninkas, norėjęs paversti Rusiją šiuolaikine valstybe. Vienas 
Dievas težino, kodėl pažangusis Vitė naudojosi reakcionie- 


* Seno revoliucionieriaus išpažintis (pranc.). 

rium Račkovskiu, bet dabar jau mes buvome viskam pasi- 
ruošę. Vitė turėjo politinį priešininką, tokį Elį de Sioną, kar- 
tą viešai užsipuolusį jį teiginiais, primenančiais kai kurias 
„Protokolų“ ištraukas. Tačiau Siono raštuose neakcentuoja- 
mi žydai, nes jis pats yra žydų kilmės. 1897 metais Vitės įsa- 
kymu Račkovskis organizuoja Siono namo Teritate kratą ir 
randa Siono pamiletą pagal Žoli (arba Sju) knygą, kuriame 
Vitei priskiriamos Makiavelio - Napoleono III mintys. Rač- 
kovskis, falsifikavimo genijus, pakeičia Vitę žydais ir išplati- 
na tekstą. Vardas Sionas atrodo lyg tyčia sugalvotas, kad pri- 
mintų biblinį Sioną, ir todėl galima tvirtinti, kad autoritetin- 
gas žydų veikėjas atskleidžia žydų sąmokslą. Taip atsiranda 
„Protokolai“. Tekstas patenka į Julianos ar Justinos Glinkos 
rankas, kuri Paryžiuje lankosi ponios Blavatskajos namuose 
ir laisvu laiku šnipinėja bei išdavinėja rusų revoliucionierius 
tremtyje. Glinka neabejotinai buvo paulikianų agentė. Šie 
buvo susiję su žemvaldžiais, todėl siekė įtikinti carą, kad Vi- 
tės planai tokie pat kaip ir tarptautinio žydų sąmokslo. Glin- 
ka siunčia dokumentus generolui Orgijevskiui, o šis per im- 
peratoriškosios gvardijos vadą perduoda juos carui. Vitė pa- 
tenka į bėdą. 

Taip antisemitiškos pagiežos pagautas Račkovskis iškasa 
duobę savo globėjui. O gal ir pačiam sau, nes čia jo pėdsakai 
dingsta. Matyt, Sen Žermenas susižavėjo naujais įsikūnijimais 
ir naujais vaidmenimis. Taip mūsų istorija įgavo priimtiną, lo- 
gišką, aiškią formą, nes ją patvirtino daug tokių tikrų faktų, 
pasakė Belbas, koks tikras yra Dievas. 


Man tai priminė de Andželio istoriją apie sinarchiją. Mūsų 
istorija, O gal ir visos Istorijos, kaip tikino Belbas karščiuojan- 
čiomis akimis, rodydamas man savo užrašus, graži tuo, kad į 
mirtiną kovą stojusios grupės viena kitą naikino naudodamosi 
tais pačiais ginklais. 

— Pirmoji šaunaus infiltruoto asmens pareiga yra demas- 
kuoti kaip infiltruotus tuos, tarp kurių jis buvo infiltruotas, — 
pasakiau. 


Belbas tarė: 

— Prisimenu *** miestelyje nutikusią istoriją. Saulei leidžian- 
tis vienoje gatvelėje visada sutikdavau tokį Remo ar panašiai 
besivadinantį jaunuolį su juodu „Balilla“*. Juodi ūsai, garba- 
noti juodi plaukai, juodi marškiniai ir juodi, siaubingai iškir- 
miję dantys. Jis bučiuodavo merginą. Šlykštėjausi tais juodais 
dantimis, bučiuojančiais gražią ir šviesiaplaukę būtybę. Ne- 
prisimenu jos vardo. Ji man atrodė nekaltoji ir kekšė, amžina- 
sis moteriškumas. Tai matant mane nukrėsdavo šiurpas. 

Jis instinktyviai prabilo didingu tonu, norėdamas pabrėžti 
savo ironiją ir suprasdamas, kad vėl leidosi nešamas nekaltų 
ilgesingos atminties bangų. 

— Svarsčiau, klausinėjau ir negalėjau suprasti, kaip tas Re- 
mo, priklausęs Juodosioms brigadoms, galėjo taip atvirai rody- 
tis net ir tuomet, kai *** miestelis būdavo neužimtas fašistų. 
Man atsakydavo, jog sklido kalbos, kad jis yra partizanų agen- 
tas. Kaip ten buvo, kaip nebuvo, vieną vakarą pamačiau jį tame 
pačiame juodame „Balilla“, su tais pačiais juodais dantimis, bu- 
čiuojant tą pačią šviesiaplaukę merginą, bet su raudona skarele 
ant kaklo ir chaki spalvos marškiniais. Jis perėjo į Garibaldžio 
būrius. Visi jį sveikino, o jo kovinis slapyvardis buvo X9, kaip 
Alekso Raimondo herojaus, apie kurį, matyt, perskaitė „Nuo- 
tykių ieškotojo“ žurnaluose. „Šaunuolis X9!“ — kalbėjo jam... O 
aš nekenčiau jo dar labiau, nes dabar jis turėjo merginą su vi- 
suotiniu pritarimu. Tačiau kai kas kalbėjo, kad jis yra tarp parti- 
zanų infiltruotas fašistas, ir, manau, taip kalbėjo tie, kurie geidė 
jo merginos, bet nieko nepadarysi, X9 atrodė įtartinas... 


* Automobilio markė. 

— O vėliau? 

— Kazaubonai, kodėl jus taip domina mano reikalai? 

— Nes jūs pasakojate, o pasakojimai yra kolektyvinės vaiz- 
duotės padarinys. 

— Good point.* Taigi vieną rytą X9 važiavo užmiesčio keliu, 
gal jis buvo paskyręs merginai pasimatymą laukuose, norėda- 
mas pažengti toliau už apgailėtinas glamones ir parodyti, kad 
jo varpa ne tokia sukirmijusi kaip dantys, atleiskit, bet vis dar 
jo nemėgstu, žodžiu, fašistai surengė jam pasalą, atvežė į mies- 
telį ir kitos dienos penktą valandą ryto sušaudė. 

Pauzė. Belbas pažvelgė į savo rankas, sudėtas tarsi maldai. 
Paskui išskyrė jas ir tarė: 

— Tai patvirtino, kad jis nebuvo infiltruotas. 

— O šios parabolės prasmė? 

— Kas jums sakė, kad parabolės turi turėti prasmę? Nors, 
geriau pagalvojus, gal tai reiškia, jog dažnai, kad ką nors įro- 
dytum, reikia numirti. 


* Teisingai. (Angl.) 

Ego sum gui sum.* 
(„Egzodas“, 3, 14) 


Ego sum qui sum. An axiom of hermetic philosophy.* * 
(Mme Blawatsky „Isis Unveiled“, p. 1) 


— Kas tu? - vienu metu paklausė trys šimtai balsų, o artimiausių 
vaiduoklių rankose sublizgo dvidešimt kalavijų... 
— Ego sum qui sum, - atsakė jis. 


(Alexandre Dumas „Juozapas Balzamo“, II) 


Kitos dienos rytą sutikau Belbą. 

— Vakar parašėme neblogą feljetoną, — tariau jam, — bet jei 
norime, kad Planas būtų įtikėtinesnis, reikėtų laikytis arčiau 
tikrovės. 

— Kokios tikrovės? — paklausė jis. — Gal tik feljetonas ir yra 
tikrasis tikrovės matas. Mus apgavo. 

— Kas? 

— Mus įtikino, kad vienoje pusėje yra didysis menas, tas, kur 
vaizduoja tipiškus herojus tipiškomis aplinkybėmis, o kitoje 
pusėje — bulvarinis romanas, pasakojantis apie netipiškus he- 
rojus netipiškomis aplinkybėmis. Maniau, tikras dendis nie- 
kada nebūtų pamilęs Skarletės O'Haros, nė Konstancijos Bo- 
nasjė ar Perlos iš Labuano. Aš žaidžiau feljetonu, tikėdamasis 
peržengti gyvenimo ribas. Jis mane ramino, nes siūlė tai, kas 
nepasiekiama. Bet taip nėra. 

— Ne? 

— Ne. Prusto tiesa: gyvenimą geriau atspindi bloga muzika, 


* Aš esu toks, koks esu. (Lot.) 
** Hermetinės filosofijos aksioma. (Angl.) 

o ne „Missa Solemnis“. Menas mulkina mus ir ramina, verčia 
matyti pasaulį tokį, kokį jį norėtų turėti menininkai. Feljeto- 
nas tik apsimeta juokaująs, tačiau rodo mums pasaulį tokį, 
koks jis yra, arba bent jau tokį, koks jis bus. Moterys panašes- 
nės į Miledi, o ne į Liučiją Mondelą, Fu Manču tikresnis už 
Nataną Išminčių, o Istorija panašesnė į tą, kurią pasakoja Sju, 
nei į tą, kurią suplanavo Hėgelis. Šekspyras, Melvilis, Balza- 
kas ir Dostojevskis rašė feljetonus. Gyvenime nutiko tai, kas 
jau buvo papasakota bulvariniuose romanuose. 

— Tiesiog feljetonus lengviau imituoti nei meną. Kad tap- 
tum Džokonda, reikia dirbti, kad taptum Miledi, tereikia va- 
dovautis įgimtu polinkiu rinktis lengvesnį kelią. 

Iki tol tylėjęs Diotalevis pastebėjo: 

— Tik pažvelkite į mūsų Aljė. Jam lengviau imituoti Sen Žer- 
meną negu Volterą. 

— Taip, - tarė Belbas, — ir moterims Sen Žermenas atrodo 
įdomesnis už Volterą. 


Vėliau radau file, kuriame Belbas romano stiliumi reziumavo 
mūsų išvadas. Sakau „romano stiliumi“, nes suprantu, kaip jis 
smaginosi atkurdamas šią istoriją, nuo savęs įdėdamas tik ke- 
letą jungiamųjų frazių. Visų citatų, skolinių ir plagiatų nepa- 
jėgiau identifikuoti, tačiau atpažinau daugelį šio siautulingo 
koliažo ištraukų. Dar kartą bėgdamas nuo Istorijos nerimo, 
Belbas rašė ir žvelgė Į gyvenimą per to, kas jau buvo parašyta, 
prizmę. 


FILENAME: Sen Žermeno sugrįžimas 


Jau penki amžiai, kai kerštingoji Visagalio ranka nustū- 
mė mane iš Azijos glūdumų į šiuos kraštus. Kartu su ma- 
nim eina baimė, sielvartas, mirtis. Bet drąsiau, aš esu 
Plano notaras, net jei kiti to nežino. Būdavo ir blogiau, 

o švento Baltramiejaus naktis suteikė man daugiau var- 
go, nei buvau pasiruošęs kęsti. Ak, kodėl mano lūpas 
iškreipia ši šetoniška šypsena? Aš esu tas, kuris yra, jei 
tik prakeiktasis Kaliostras neatėmė iš manęs ir šios pas- 
kutinės teisės. 

Bet pergalė arti. Kai buvau Kelis, Londono Taueryje 
Soupsas man atskleidė viską. Visa paslaptis — tapti kitu. 

Gudria klasta priverčiau uždaryti Juozapą Balzamo į 
San Leo tvirtovę ir pasisavinau jo paslaptis. Kaip Sen 
Žermenas aš nebeegzistuoju, visi mano, kad esu grafas 
Kaliostras. 


Miesto laikrodžiai ką tik išmušė vidurnaktį. Kokia ne- 
natūrali ramybė. Netikiu šia tyla. Vakarais puikus, nors 
ir šaltas, mėnulis aukštai danguje balzganai apšviečia se- 
nojo Paryžiaus akligatvius. Galėtų būti dešimta valanda 
vakaro: Black Friars vienuolyno varpinėje ką tik lėtai iš- 
mušė aštuonias. Gūdžiai kaukdamas vėjas plazdena ge- 
ležines vėliavėles ištuštėjusioje stogų dykynėje. Stori de- 
besys dengia dangų. 

Kapitone, kylam? Ne, priešingai, leidžiamės. Po vel- 
nių, „Patna“ tuoj nuskęs, šok, Kanapių Džimai, šok! Ar- 
gi neatiduotum riešuto didumo deimanto, kad tik galė- 
tum atsikratyti šios baimės? Vairą pavėjui, iškelt bures 
ar ką tik nori, greičiau iš šios pragaišties, čia pučia! 

Siaubingai sugriežiu dantimis, o mirtinas blyškumas 
mano vaškiniame veide įžiebia žalsvas liepsneles. 

Kaip aš atsidūriau čia, atrodantis lyg pats keršto įsi- 
kūnijimas? Pragaro dvasios niekinamai juoksis iš ašarų 
to, kurio grėsmingas balsas taip dažnai vertė jas drebėti 
pačioje jų liepsningos pragarmės širdyje. 

Deglą, greičiau! 

Kiek pakopų nusileidau prieš įeidamas į šį urvą? Septy- 
nias? Trisdešimt šešias? Kiekvienas akmuo, kurį liečiau, 

kiekvienas akmuo, ant kurio stačiau koją, buvo pažymė- 
tas hieroglifu. Kai jį atskleisiu, mano patikėtiniai paga- 
liau sužinos Paslaptį. Tuomet liks tik ją iššifruoti, o jos 
sprendimas bus Raktas, už kurio slypi Pranešimas, kuris 
įšventintajam, ir tik jam, aiškiai parodys Mįslės prigimtį. 

Nuo mįslės iki jos įminimo - tik žingsnelis, ir tuomet 
nušvis Hierograma, pagal kurią reikia tobulinti klausia- 
mąją maldą. Vėliau jau kiekvienam atsiskleis Paslaptis, 
šydas, drobulė, Egipto gobelenas, dengiantys penkiakam- 
pį talismaną. O iš ten - į šviesą, paskelbti Slaptąją talis- 
mano Prasmę, Kabalistinį Klausimą, į kurį tik nedauge- 
lis atsakys, kad griausmingu balsu ištartum, koks yra Ne- 
perregimasis Ženklas. Palinkę ties juo, trisdešimt šeši 
nematomieji turės duoti atsakymą, Runos apibrėžimą, 
kurios prasmė atvira tik Hermio vaikams, ir tik jiems 
bus duotas Juokdario Antspaudas, Kaukė, už kurios sly- 
pi veidas, kurį jie nori pamatyti, Mistiškasis Rebusas, 
Aukščiausioji Anagrama... 


— Satorai Arepai! — šaukiu balsu, galinčiu sudrebinti 
šmėklą. Ir pasitraukęs nuo vairo, kurį atsargiai laikė sa- 
vo žmogžudžio rankomis, Satoras Arepas stoja prieš ma- 
ne laukdamas įsakymų. Pažįstu jį, jau anksčiau įtariau, 
kas jis. Tai - Lučianas, berankis ekspeditorius, kurį Ne- 
pažįstami Vyresnieji paskyrė mano niekingos ir kruvi- 
nos užduoties vykdytoju. 

— Satorai Arepai, - pašaipiai klausiu, — ar žinai, kokį 
galutinį atsakymą slepia Aukščiausioji Anagrama? 

— Ne, grafe, — atsako jis lengvabūdiškai, — ir laukiu, 
kad man pasakytumėt. 

Iš mano blyškių lūpų išsiveržia pragariškas juokas, nu- 
aidintis senoviniais skliautais. 

— Svajotojas! Tik tikras įšventintasis moka to nežinoti! 

— Taip, pone, — bukai atsako invalidas ekspeditorius, — 
jūs geriau žinote. Aš pasiruošęs. 

Esame bjaurioje lūšnoje Klinjankūre. Šį vakarą turiu 
nubausti tave, pirmiausia tave, įšventinusią mane į kilnų 
nusikaltimo meną. Atkeršyti tau, nes apsimeti mylinti 
mane ir, dar blogiau, tuo tiki, ir bevardžiams priešams, 
su kuriais praleisi artimiausią savaitgali. Lučianas, ne- 
parankus mano pažeminimų liudytojas, padės man savo 
vienintele ranka, o paskui mirs. 

Lūšna su dangčiu grindyse virš tranšėjos, rezervuaro, 
požeminės žarnos, nuo neatmenamų laikų naudotos kon- 
trabandinėms prekėms slėpti, kur nemaloniai drėgna dėl 
artumo su Paryžiaus kanalizacijos kanalais - nusikaltimų 
labirintu, o senos sienos skleidžia nenusakomas miazmas, 
tereikia Lučianui padedant - ištikimiausias tarnas, kai rei- 
kia daryti blogį - pramušti sienoje skylę ir vanduo kliok- 
damas užlieja rūsį, sugriauna jau ir taip palaikes sienas, 
sujungia tranšėją į vieną visumą su likusiais kanalais. Da- 
bar ten plūduriuoja pūvančios žiurkės, iš viršaus pro dangtį 
matomas juosvas paviršius tapo naktinės pražūties prie- 
angiu: ten, toli toli, Sena, paskui jūra... 

Pro dangtį nuleidžiamos virvinės kopėčios, tvirtina- 
mos prie viršutinio angos krašto, o ant jų virš vandens 
įsitaiso Lučianas su peiliu: viena ranka suspaudusi pir- 
mą pakopą, antra — durtuvą, trečia pasiruošusi griebti 
auką. „Dabar tyliai lauk, - sakau jam, — ir pamatysi.“ 

Įtikinau tave atsikratyti visais randuotais vyrais. Eikš 
su manimi, būk mano per amžius, atsikratykime tų įky- 
ruolių, puikiai Žinau, kad tu jų nemyli, tu man sakei, li- 
kime tik tu, aš ir požeminės srovės. 

Tu gėjai, išdidi lyg vestalė, perekšliška ir susisukusi lyg 
ragana, O pragaro vizija, deginanti mano šimtametes strė- 
nas ir spaudžianti krūtinę geismo gniaužtais, o nuosta- 

bioji mulate, mano pražūties įnagi! Sukumpusiais pirš- 
tais sudraskau ploniausio batisto marškinius, kurie den- 
gia mano krūtinę, nagais išvagoju joje kraujuojančias 
žaizdas, o siaubingas karštis degina man lūpas, šaltas lyg 
žalčio rankos. Duslus riaumojimas pakyla iš juodžiausių 
mano sielos gelmių ir prasiveržia pro mano žvėriškų dan- 
tų užtvaras, aš — pragaro išspjautas kentauras, ir beveik 
negirdėti, kaip skrenda salamandra, todėl sulaikau riks- 
mą ir einu prie tavęs, kraupiai šypsodamasis. 

— Mano brangioji, mano Sofija, - sakau meilikauja- 
mai, kaip moka kalbėti tik slaptasis Ochrankos vadas. — 
Eikš, laukiau tavęs, priglusk prie manęs šioje tamsoje ir 
lauk, - o tu juokiesi, perekšliška, slidi, džiaugiesi kokiu 
nors palikimu ar grobiu, „Protokolų“ rankraščiu, kurį 
tikiesi parduoti Carui... Kaip moki tu už savo angeliško 
veidelio slėpti velnišką prigimtį, droviai įsispraudusi į an- 
drogininius blue jeans ir beveik permatomus trikotažinius 
marškinėlius, kurie vis dėlto slepia gėdingąją leliją, Li- 
lio budelio įspaustą tavo baltoje odoje! 

Pasirodo pirmasis kvailys, kurį įviliojau į spąstus. Po 
skraiste su gobtuvu sunkiai įžvelgiu jo veido bruožus, bet 
jis man parodo Proveno tamplierių ženklą. Tai Soupsas, 
Tomaro būrio samdomas žudikas. 

— Grafe, — taria jis man, — atėjo laikas. Daug metų 
klajojame pasklidę po pasaulį. Jūs turite pranešimo pa- 
baigą, o aš - Didžiojo Žaidimo pradžią. Tačiau tai jau 
visai kita istorija. Suvienykime savo jėgas, kiti... 

Užbaigiu jo sakinį: 

— Kiti velniop. Eik, broli, kambario viduryje rasi skry- 
nelę, o skrynelėje tai, ko ieškojai ilgus amžius. Nebijok 
tamsos, ji mums ne grasina, O saugo. 

Kvailys eina apgraibomis. Duslus pliukštelėjimas. Jis 
prasmenga angoje, virš vandens pakibęs Lučianas pa- 

gauna jį ir užsimoja ašmenimis, greitas kirtis per gerklę, 
gargiantis kraujas maišosi su chtoniškuoju skysčiu. 


Beldimas į duris. 

— Ar tai tu, Dizraeli? 

— Taip, - atsako man nepažįstamasis, kuriame mano 
skaitytojai atpažino didįjį anglų būrio magistrą, jau pa- 
siekusį valdžios viršūnę, bet dar nepasisotinusį. 

Jis taria: 

— My Lord, it is useless to deny, because it is impossible 
to conceal, that a great part of Europe is covered with a 
network of these secret societes, just as the superficies of 
the earth is now being covered with railroads...* 

— Jau sakei tai Bendruomenių rūmuose 1856 metų lie- 
pos keturioliktąją, aš viską žinau. Eikime prie esmės. 

Beikono žydas keikiasi pro sukąstus dantis. Ir tęsia: 

— Jų daug. Trisdešimt šeši nematomieji tapo trim šim- 
tais šešiasdešimčia. Padaugink iš dviejų, gausi septynis 
šimtus dvidešimt. Atimk šimtą dvidešimt metų, kuriems 
pasibaigus atsiveria durys, ir turėsi šešis šimtus, kaip Ba- 
laklavos puolimas. 

Velniškas žmogus, slaptajame skaičių moksle jam ne- 
bėra paslapčių. 

— Na ir kas? 

— Mes turime aukso, tu - žemėlapį. Susivienykime ir 
būsime nenugalimi. 

Valdovo mostu rodau jam vaiduoklišką skrynelę, o jis, 
apakintas savo troškimo, tiki matąs ją tamsoje. Eina, 
krinta. 


* Mano pone, beprasmiška neigti, nes neįmanoma nuslėpti, kad didžioji Europos dalis 
apraizgyta tų slaptųjų draugijų tinklu taip, kaip žemės paviršius dabar pasidengia geležin- 
keliais... (Angl.) 

Girdžiu grėsmingą Lučiano ašmenų švytavimą, nors 
tamsu, nebylioje anglo lėliukėje matau gargimo spindu- 
li. Teisingumas įvykdytas. 


Laukiu trečiojo, Monfokono de Viljaro, prancūzų ro- 
zenkreicerio, pasiruošusio, kaip man jau pranešė, išduoti 
savo sektos paslaptis. 

— Aš esu grafas di Gabalis, - prisistato, melagis ir kvailys. 

Vos kelių sušnibždėtų žodžių užtenka, kad jis žengtų 
savo likimo link. Krinta, o ištroškęs kraujo Lučianas pa- 
daro savo darbą. | 

Tu šypsaisi su manimi tamsoje, kalbi, kad priklausai 
man, ir tikiesi išgauti mano paslaptį. Tikėkis, tikėkis, 
atgrasioji Shekinah karikatūra. Taip, esu tavasis Simo- 
nas, palauk, dar nežinai paties įdomiausio. O kai suži- 
nosi — liausies Žžinojusi. 


Ką galėčiau pridurti? Vienas po kito įeina likusieji. 

Tėvas Brešianis man sakė, kad turėtų ateiti Babetė d'In- 
terlaken, Vaishaupto proanūkė, atstovaujanti vokiečių iliu- 
minatams, didžioji helvetiškojo komunizmo mergelė, už- 
augusi tarp orgijų, plėšimų ir kraujo, slapčiausių paslap- 
čių išviliojimo, laiškų skaitymo nelaužant antspaudų, nuo- 
dų pilstymo meistrė, klausanti savo sektos įsakymų. 

Ji įeina, jaunoji nusikaltimų deivė, apsisiautusi baltais 
meškos kailiniais, šviesūs plaukai krinta iš po valiūkiš- 
kai pakreiptos kailinės kepurės, akys išdidžios, žvilgsnis 
sarkastiškas. Su įprasta klasta pasiunčiu ją į pragaištį. 

Ak, kalbos ironija —- gamtos mums duota dovana, kad 
nutylėtume savo sielos paslaptis! Iliuminatė — apšvies- 
toji - tampa Tamsos auka. Girdžiu ją griaudžiančią siau- 
bingais prakeiksmais, neatgailaujančią, o Lučianas du 
kartus pasuka į jos širdį įsmeigtą peilį. Déjà vu, dėja vu... 

Niluso eilė, akimirką įtikėjusio, kad savo rankose turi ir 
carienę, ir žemėlapį. Šlykštus, gašlus vienuoli, troškai An- 
tikristo? Stovi prieš jį, bet jo nematai. Siunčiu ir jį, apa- 
kintą tūkstančio mistiškų iliuzijų, į jo laukiančias gėdin- 
gas žabangas. Lučianas iškerta jo krūtinėje kryžiaus for- 
mos žaizdą ir jis panyra į amžinąjį miegą. 


Turiu įveikti paskutiniojo Siono išminčiaus įgimtą nepa- 
tiklumą. Jis dedasi esąs Ahasveras, Amžinas Žydas, kaip 
ir aš nemirtingas. Jis nepasitiki, saldžiai šypsodamasis, o 
barzda dar drėgna nuo mažųjų krikščionių kraujo, ku- 
riuos žudydavo Prahos kapinėse. Jis žino, kad esu Rač- 
kovskis, turiu jį pergudrauti. Duodu jam suprasti, jog 
skrynelėje ne vien žemėlapis, bet ir deimantai, dar ne- 
nušlifuoti. Žinau, kaip šią dievažudžių padermę žavi ne- 
šlifuoti deimantai. Gobšumo vedamas jis žengia likimo 
ir savojo Dievo link, žiaurus ir kerštingas, piktžodžiau- 
damas mirties akimirką, perdurtas tarsi Hiramas, ir jam 
sunku net piktažodžiauti, nes jis negali ištarti savojo Die- 
vo vardo. 


Klydau manydamas baigęs Didįjį Darbą. 


Lūšnos durys lyg vėjo sūkurio stumtelėtos vėl atsivėrė ir 
jose pasirodė figūra blyškiu veidu, dievobaimingai ties 
krūtine sudėtomis rankomis, lakstančiu žvilgsniu, po juo- 
dais juodosios Draugijos rūbais negalinti nuslėpti savo 
prigimties. Lojolos sūnus! 

— Kretino! — šaukiu apgautas. 

Jis pakelia ranką veidmainiškam palaiminimo mostui. 

— Aš nesu tas, kuris esu, — taria šypsodamasis nieko 
žmoniška nebeturinčia šypsena. 

Teisybė, jie visada taip darydavo: kartais patys sau 

neigdavo savo egzistavimą, o kartais aukštindavo savojo 
ordino galią, kad įbaugintų neišmanėlius. 

— Mes visada esame kiti, nei manote jūs, Belialio vai- 
kai, — taria tas valdovų suvedžiotojas. — Bet tu, o Sen 
Žermenai... 

— Iš kur žinai, kas aš iš tikro esu? - klausiu sunerimęs. 

Jis bauginamai šypsosi: 

— Mes pažįstami iš anksčiau, nuo tada, kai bandei ma- 
ne nutempti nuo Postelio mirties patalo, kai, pasivadi- 
nęs d'Erblė abatu, vedžiau tave, kad Bastilijos širdyje 
užbaigtum vieną iš savo persikūnijimų (ak, vis dar jau- 
čiu ant veido geležinę kaukę, kuriai mane pasmerkė 
Draugija, padedama Kolbero!), nuo tada, kai sekiau ta- 
vo susitikimus su d'Holbachu ir Kondorsė... 

— Rodenas! - sušukau lyg žaibo trenktas. 

— Taip, Rodenas, slaptasis jėzuitų generolas! Rode- 
nas, kurio neįviliosi į angą rūsio grindyse, kaip tai pada- 
rei su kitais lengvatikiais. Žinok, o Sen Žermenai, kad 
nėra nusikaltimo, pražūtingos išmonės, nusikalstamų 
spąstų, kurių mes nebūtume išradę anksčiau už jus, var- 
dan dar didesnės šlovės to mūsų Dievo, kuris pateisina 
priemones! Kiek karūnuotų galvų įviliojome į daug sub- 
tilesnes žabangas, naktimis, po kurių neišaušdavo rytas, 
kad užvaldytume pasaulį. O dabar tu tikiesi sukliudyti, 
kad vos per žingsnį nuo tikslo mes savo grobuoniškomis 
rankomis nesugriebtume paslapties, jau penkis amžius 
varančios pasaulio istoriją? 

Taip kalbėdamas Rodenas atrodė bauginamai. Visi 
kraugeriškų, šventvagiškų, pasibjaurėtinų ambicijų ins- 
tinktai, būdingi renesanso popiežiams, dabar atsisklei- 
dė šio Ignacijaus sūnaus veide. Mačiau, kaip nenumal- 
domas valdžios troškimas kaitino netyrą kraują, kaip jį 
išpylė karštas prakaitas ir aplink jį tarsi pasklido šleikš- 
tulį keliantys garai. 

Kaip nugalėti šį paskutinį priešą? Mane aplanko ne- 
laukta nuojauta, kurios gali tikėtis tik tas, kuriam jau 
ilgus amžius žmogaus siela neturi paslapčių. 

— Pažvelk į mane, - tariu, — ir aš esu Tigrė. 

Vienu smūgiu išstumiu tave į kambario vidurį, nuplė- 
šiu marškinėlius, sudraskau prigludusius diržo šarvus, sle- 
piančius tavo gintarinį pilvą. Pro praviras duris krintan- 
čioje mėnulio šviesoje tu išsitiesi, gražesnė už žaltį, suvi- 
liojusį Adomą, išdidi ir gašli, mergelė ir kekšė, prisiden- 
gusi tik savo kūniška galybe, nes nuoga moteris yra gin- 
kluota moteris. 

Egiptietiškas klaft* nusileidžia ant tavo tankių plaukų, 
net melsvų nuo juodumo, o krūtinė banguoja po plonu 
muslinu. Mažą, iškilią kaktą apsiveja auksinis žaltys sma- 
ragdų akimis, nuo tavo galvos grasindamas savo trišakiu 
rubino liežuviu. Tavoji sidabru žaižaruojanti juodo šydo 
tunika perjuosta pražūtingais vilkdalgiais išsiuvinėta juos- 
ta. Jie — iš juodųjų perlų. Tavo iškilusi gakta glotniai nu- 
skusta, kad prieš savo meilužius stotum nuoga nelyginant 
statula! Tavo vergė iš Malabaro švelniu teptuku jau nuda- 
žė tavo spenelius tuo pačiu raudoniu, kuris krauju užliejo 
tavo lūpas, viliojančias tarytum žaizda! 

Rodenas sunkiai alsuoja. Ilga abstinencija, svajojant 
apie valdžią prabėgęs gyvenimas uždegė nepasotinamą 
geismą. Tos gražios ir begėdiškos karalienės juodomis 
lyg demono akimis, apvaliais pečiais, kvapniais plaukais, 
balta švelnia oda akivaizdoje Rodeną pagavo nepažintų 
glamonių, neišvengiamos palaimos viltis, ir jis suvirpėjo 
visu savo kūnu, kaip miškų dievas virpa gėrėdamasis į 
vandenį žvelgiančia apsinuoginusia nimfa. Tas vanduo 
jau pražudė Narcizą. Įsivaizduoju nevaldomą grimasą 


* Moteriškas galvos dangalas. 

jo veide, jis yra lyg suakmenėjęs nuo Medūzos žvilgsnio, 
sustingęs tramdyto, dabar jau blėstančio vyriško geismo 
akimirką. Gyvenimo pabaigoje, kai įkyrios gašlumo lieps- 
nos varsto kūną, šis yra lyg iki galo įtemptas lankas, 
įtemptas taip stipriai, kad pasiduoda ir lūžta. 

Staiga jis susmunka kniūbsčias ant žemės prieš šį re- 
gėjimą, ištiesia į nagą panašią ranką, meldžia gurkšnelio 
eliksyro. 

— Ak, kokia tu graži, - kriokia, — ak, tie mažyčiai vil- 
kės dantukai, švytintys, kai praveri savo raudonas put- 
lias lūpas... Ak, tavo didžiulės smaragdinės akys, kurios 
tai sužiba, tai vėl užgęsta. Ak, palaimos demone. 

Jo, niekingojo, tiesa, o tu banguoji klubais, apsiaus- 
tais melsvu audiniu, ir atkiši gaktą, kad išvarytum fliperį 
iš proto. 

— Ak, šmėkla, - sako Rodenas, - būk mano, nors vie- 
ną akimirką, pamalonink laimės minute už visą gyveni- 
mą, praleistą tarnaujant pavydžiai dievybei, atlygink gaš- 
lumo blyksniu už liepsningąją amžinybę, į kurią dabar 
mane stumia ir traukia tavo pasirodymas. Meldžiu, pa- 
liesk mano veidą savo lūpomis, tu - Antinėja, tu — Mari- 
ja Magdalietė, tu, kurios geidžiau ekstazės iškreiptų šven- 
tųjų atvaizduose, kurios troškau veidmainiškai garbin- 
damas mergelių paveikslus, Ponia, tu esi graži lyg saulė, 
balta lyg mėnuo, aš išsižadu Dievo ir šventųjų, ir paties 
Romos popiežiaus, dar daugiau - išsižadu Lojolos ir nu- 
sikalstamos priesaikos, siejančios mane su Draugija, mel- 
džiu tik vieno tavo bučinio, o paskui galiu mirti. 

Jis žengia dar vieną žingsnį, šliauždamas sustingusiais 
keliais, prie strėnų pasikėlusia sutana, tiesdamas ranką į 
šią nepasiekiamą laimę. Staiga krinta aukštielninkas, o 
akys, rodos, iššoks iš akiduobių. Siaubingi traukuliai ne- 
žmoniškai iškreipia jo veidą, kaip Voltos antspaudas iš- 

kreipia lavonų veidus. Melsvos putos raudonai nudažo 
jo lūpas, pro kurias prasiveržia švokščiantis ir prislopin- 
tas balsas, toks pat kaip hidrofobo, nes, kaip teisingai 
sakė Šarko, kai užeina tos siaubingos ligos — satiriazės, 
kuri yra bausmė už gašlumą, priepuolis, jo žymės tokios 
pat kaip šunų pasiutligės. 

Galas. Rodenas prapliumpa beprotiškai juoktis. Ir 
krinta bedvasis, gyvas negyvėlio spazmų įvaizdis. 

Per vieną akimirką jis išprotėjo ir mirė prakeiktas. 

Atsargiai pastūmiau kūną prie angos, saugodamasis 
nesutepti aukštų plonos odos batų į riebaluotą savo pas- 
kutiniojo priešo sutaną. 

Žudikiškas Lučiano peilis nereikalingas, bet žudikas 
nebevaldo savo mostų, galvodamas vien apie pražūtin- 
go veiksmo kartojimą. Jis juokiasi ir persmeigia jau be- 
dvasį kūną. 


Nusivedu tave prie angos krašto, glamonėju tavo spran- 
dą, kaklą, ištemptą, kad pasimėgautum scena, ir sakau: 

— Ar tu patenkinta savuoju Rokambolė, mano nepa- 
siekiama meile? 

O kol tu gašliai man pritari ir seilėdamasi kikeni į tuš- 
tumą, nepastebimai suspaudžiu pirštus, mano meile, nie- 
ko nepadarysi, nebėra Sofijos, žudau tave, dabar esu Juo- 
zapas Balzamo ir man tavęs nebereikia. 

Archontų meilužė išleidžia dvasią, krinta į vandenį, 
Lučianas ašmenų mostu patvirtina mano negailestingos 
rankos nuosprendį. Tariu jam: 

— Gali išlipti, mano ištikimas tarne, mano prakeiktoji 
siela. 

O jam lipant lauk, kai atsuka man nugarą, smeigiu 
tarp menčių ploną triašmenį durklą, kuris beveik nepa- 
lieka žaizdos. Jis krinta žemyn, uždarau dangtį, viskas, 

išeinu iš lūšnos, aštuoni kūnai plaukia Chatelet link, tik 
man vienam žinomais kanalais. 

Grįžtu į savo butą Faubourg Saint Honoré gatvėje ir 
pasižiūriu į veidrodį. „Štai, — tariu, — aš — Pasaulio Kara- 
lius.“ Iš savo tuščiavidurės smailės viešpatauju visatoje. 
Kartais nuo mano galios man ima suktis galva. Valdau 


energiją. Apsvaigintas valdžios. 


Deja, gyvenimas netrunka atkeršyti. Po keleto mėnesių, 
giliausioje Tomaro pilies kriptoje aš, dabar jau žinantis 
požeminių srovių paslaptį ir šešių šventų vietų, kadaise 
priklausiusių trisdešimt šešiems nematomiesiems, šeimi- 
ninkas, paskutinis iš paskutiniųjų tamplierių ir visų Ne- 
pažįstamų Vyresniųjų Vyriausias Nepažįstamasis, turiu 
susituokti su Sesilija, hermafroditu ledinėmis akimis, nuo 
kurios jau niekas manęs nebeskiria. Vėl radau ją, po am- 
žių, Ją iš manęs buvo atėmęs vyras su saksofonu. Dabar 
ji eina balansuodama suolo atkalte, žydra ir šviesiaplau- 
kė, bet nežinau, ką slepia ją gaubiantis lengvas šydas. 

Koplyčia iškirsta uoloje, virš altoriaus nerimą keliantis 
paveikslas, jame vaizduojamos prakeiktųjų kančios pra- 
garo gelmėse. Einu, lydimas vienuolių tamsiais gobtuvais, 
bet dar nesijaudinu, sužavėtas ispanų vaizduotės... 

Bet — o siaube - drobė pakyla, o už jos, to nuostabaus 
lindynių Arčimboldo kūrinio, pasirodo kita koplyčia, pri- 
menanti tą, kurioje esu, joje, prieš kitą altorių, klūpo 
Sesilija, o greta jos — šaltas prakaitas išpila man kaktą, 
plaukai ant mano galvos stojasi piestu - ką matau pašai- 
piai rodantį savo randą? Kitą, tikrąjį Juozapą Balzamo, 
kurį kažkas išlaisvino iš San Leo vienutės! 

O aš? Tą akimirką seniausiasis vienuolis nusimeta gob- 
tuvą ir atpažįstu siaubingą Lučiano šypseną. Jis nežinia 
kaip išvengė mano durtuvo, nutekamųjų griovių, kruvi- 

no dumblo, kuris dabar jau būtų turėjęs plukdyti lavoną 
į tylų vandenyno dugną. Jis perėjo pas mano priešus, 
trokšdamas atkeršyti. 

Vienuoliai nusimeta abitus ir stoja prieš mane pasi- 
ruošę kovai, su liepsnojančiais kryžiais ant baltų kaip 
sniegas apsiaustų. Proveno tamplieriai! 

Jie sugriebia mane, priverčia pasukti galvą, už savęs pa- 
narvą, pašventina įkaitinta geležim kaip amžiną kalėjimo 
sargo grobį, niekingas Bafometo šypsnys visiems laikams 
lieka ant mano peties, dabar jau žinau, kad kuo greičiau 
San Leo kalėjime turėčiau pakeisti Balzamo, kitaip ta- 
riant, užimti jau prieš amžinybę man skirtą vietą. 

Mane atpažins, tikinu save, juk visi jau įtikėjo, kad aš 
esu jis, O jis — prakeiktasis. Kas nors man padės, bent 
mano bendražygiai, juk negalima nepastebimai sukeisti 
kalinių. Geležinės kaukės laikai praėjo... Kvailys! Supra- 
tau tai akimirksniu, kai budelis palenkė mano galvą prie 
vario dubens, iš kurio kilo žalsvi garai... Vitriolis! 

Man užrišo akis, o veidą panardino į ėdrų skystį. Ne- 
pakeliamas, veriantis skausmas. Skruostų, nosies, kak- 
tos oda susitraukia ir nusilupa, tai trunka tik akimirką, o 
kai už plaukų vėl pakelia mano galvą, veidas nebeatpa- 
žįstamas — tabesas, raupai, nenusakomas niekas, him- 
nas bjaurasčiai, grįšiu į vienutę, kaip grįžta daugelis pa- 
bėgėlių, turėjusių drąsos susidarkyti, kad nebūtų sučiupti. 

Ak, šaukiu nugalėtas, ir, kaip tartų pasakotojas, vie- 
nas žodis išsiveržia pro mano supuvusias lūpas, atodū- 
sis, vilties šūksnis: Išganymas! 

Koks išganymas, senasai Rokambolė, juk puikiai žino- 
jai, kad nereikia stengtis tapti pagrindiniu herojumi! Bu- 
vai nubaustas savo paties metodu. Pažeminai aprašiu- 
sius iliuzijas, o dabar - tik pažiūrėk — rašai prisidengda- 

mas mašinos alibi. Apgaudinėji save esąs žiūrovas, nes 
ekrane skaitai savo žodžius, lyg jie būtų kieno nors kito, 
bet jau pakliuvai į spąstus ir bandai palikti pėdsakus smė- 
lyje. Išdrįsai pakeisti pasaulio tekstą ir pasaulio roma- 
nas įtraukė tave į savo apmatus, apipynė savo intriga, 
kurią sukūrei ne tu. 

Geriau jau būtum likęs savo salose, Kanapių Džimai, 
o ji manytų, kad esi miręs. 

Nacionalsocialistų partija netoleravo slaptų draugijų, nes ir pati bu- 
vo tokia — su savo didžiuoju magistru, savo rasistine gnoze, savo 
apeigomis ir įšventinimais. 

(Renė Alleau „Les sources occultes du nazisme“, Paryžius, Grasset, 


1969, p. 214) 


Manau, kaip tik tada Aljė išslydo mums iš rankų. Taip pasakė 
Belbas, labai abejingai tardamas žodžius. Ir vėl pamaniau, kad 
tai tik jo pavydas. Tyliai kentėdamas dėl Aljė įtakos Lorencai, 
jis garsiai šaipėsi iš vis didėjančios Aljė įtakos Garamondui. 
Dėl to buvome kalti ir mes. Aljė pavergė Garamondą be- 
veik prieš metus, per alcheminę šventę Pjemonte. Garamon- 
das perdavė jam ASL kartoteką, kad šis atrinktų naujas aukas 
„Atskleistosios Izidės“ serijai, tardavosi su juo visais klausi- 
mais ir kas mėnesį įteikdavo jam čekį. Gudruna, periodiškai 
einanti žvalgybon kitapus stiklinių durų, koridoriaus gale ve- 
dusių į išpuoselėtą „Manuzio“ leidyklos karalystę, susirūpinu- 
si pasakodavo, kad Aljė praktiškai įsitvirtino ponios Gracijos 
kabinete, diktuoja jai laiškus, palydi naujus lankytojus į Gara- 

mondo kabinetą — žodžiu, iš apmaudo Gudruna praleisdavo 
dar daugiau balsių — jaučiasi šeimininku. Tikrai, privalėjome 
susimąstyti, kodėl Aljė valandų valandas leidžia prie „Manu- 
zio“ kartotekos. Juk jau turėjo pakankamai laiko, kad atrink- 
tų ASL, galinčius tapti naujais „Atskleistosios Izidės“ serijos 
autoriais, tačiau jis vis rašė, mezgė ryšius, kvietė žmones. O 
mes tiesiog skatinome jo nepriklausomybę. 

Negalėčiau sakyti, kad tokia padėtis Belbui nepatiko. Kuo 
daugiau Aljė buvo Markizo Gualdi gatvėje, tuo mažiau - Sin- 
čero Renato gatvėje, ir tuo mažesnė būdavo tikimybė, kad ku- 
rį nors iš nelauktų Lorencos Pelegrini įsiveržimų, per kuriuos 
jis kaskart vis patetiškiau nušvisdavo, dabar nė nebandyda- 
mas slėpti savo susijaudinimo, sutrukdys netikėtas „Simono“ 
pasirodymas. 

Man tai irgi patiko. Tapau abejingas „Atskleistajai Izidei“, bet 
vis labiau įsitraukiau į magijos istoriją. Maniau, kad iš velniavos 
meistrų jau išmokau viską, ko buvo galima išmokti, tad palikau 
Aljė rūpintis ryšiais (ir sutartimis) su naujaisiais autoriais. 

Diotaleviui tai irgi patiko, ta prasme, kad pasaulis jį, atro- 
do, domino vis mažiau. Dabar, kai apie tai pagalvoju, prisime- 
nu jo nerimą keliantį lysimą ir tuos kartus, kai užtikdavau jį 
kabinete, palinkusį prie rankraščio, nieko nematančiu žvilgs- 
niu, iš rankų krintančiu rašikliu. Jis nemiegodavo, tiesiog bu- 
vo išsekęs. 

Turėjome ir kitą priežastį džiaugtis vis retesniais Aljė pasi- 
rodymais: jis tik atiduodavo mums sukritikuotus rankraščius 
ir vėl pranykdavo koridoriaus gale. Nenorėjome, kad klausy- 
tųsi mūsų pokalbių. Jei kas būtų paklausęs, kodėl, būtume at- 
sakę, kad iš gėdos ar mandagumo, nes parodijavome metafi- 
zikas, kuriomis jis, šiaip ar taip, tikėjo. Bet iš tiesų taip elgė- 
mės iš nepasitikėjimo, mus pamažu užvaldė tas natūralus at- 
sargumas, būdingas tikintiems, jog žino paslaptį, ir nejučio- 
mis išstūmėme Aljė į neįslaptintųjų minią, o patys lėtai ir vis 

rečiau juokdamiesi gilinomės į tai, ką sukūrėme. Kita vertus, 
kaip juokaudamas pasakė Diotalevis, dabar, turėdami tikrąjį 
Sen Žermeną, nebežinojome, ką daryti su tariamuoju. 

Toks mūsų atsiribojimas, atrodo, visai neužgavo Aljė. Jis be 
galo mandagiai pasveikindavo ir pasišalindavo. Tas mandagu- 
mas jau ribojosi su puikybe. 

Vieną pirmadienį atėjau į darbą kiek vėliau ir Belbas ne- 
kantraudamas pasikvietė mane į savo kabinetą, kartu su Dio- 
taleviu. 

— Turiu naujienų, — tarė jis. 

Jau buvo bepradedąs pasakoti, kai įėjo Lorenca. Belbas at- 
rodė besiblaškąs tarp šio apsilankymo suteikto džiaugsmo ir 
nekantraus noro kuo greičiau atskleisti mums savo atradimus. 
Netrukus po to išgirdome beldžiant ir Aljė įkišo galvą: 

— Nenorėčiau įkyrėti, prašau man atleisti, sėdėkite. Žinau, 
kad negaliu trukdyti jūsų svarbaus pasitarimo, tik norėčiau pra- 
nešti brangiajai Lorencai, kad esu pono Garamondo pusėje, 
ir tikiuosi bent jau galintis pakviesti ją vidurdienį į savo kabi- 
netą taurelės chereso. 

Į savo kabinetą. Šį kartą Belbas nesusivaldė. Taip, kaip tik 
sukąstus dantis: 

— Ma gavte la nata. 

Lorenca, kuri vis dar draugiškai džiugiai mojo ranka, pa- 
klausė, ką tai reiškia. 

— Tai — Turino tarme. Reiškia „išsitrauk kamštį“ arba, jei 
tau taip labiau patinka, „gal malonėtumėt išsitraukti kamštį“. 
Kai susiduri su išpuikėliu ar pasipūtėliu, manai, kad jį išpūtusi 
puikybė, kuri laikosi kūne tik dėl kamščio užpakalyje: jis ne- 
leidžia išeiti tai aerostatinei puikybei. Taigi, kai jam pasiūlai 
pašalinti šią kliūtį, jis neišvengiamai subliūkšta. Bliūkšdamas 
neretai išleidžia šaižų švilpimą ir kūnas susitraukia iki varga- 
nos būtybės, blyškaus buvusios didybės vaiduoklio. 

— Nemaniau, kad esi toks vulgarus. 

— Dabar žinai. 

Lorenca išėjo, apsimesdama supykusi. Žinojau, kad Belbas 
dėl to dar labiau kentėjo: tikras pyktis jį būtų nuraminęs, o 
tokia teatrališka bloga nuotaika pakišo jam mintį, kad ir Lo- 
rencos aistra yra tik vaidinimas. 

Manau, kaip tik todėl jis tuoj pat ištarė: 

— Na, pirmyn. 

Tai turėjo reikšti: tęskime, dirbkime su Planu. 

— Nenoriu, - tarė Diotalevis. - Man bloga. Skauda štai čia, — 
ir jis palietė skrandį. - Manau, gastritas. 

— Tik pamanykit, lyg aš neturėčiau gastrito... - atsakė Bel- 
bas. — Nuo ko tau gastritas, nuo mineralinio vandens? 

— Galbūt, - įtemptai nusišypsojo Diotalevis. - Vakar kiek 
padauginau. Esu pratęs prie „Fiuggi“, o išgėriau „San Pel- 
legrino““. 

— Turėtum būti atsargesnis, tokie piktnaudžiavimai gali ta- 
ve pražudyti. Prie darbo, jau dvi dienas mirštu noru jums pa- 
pasakoti. Pagaliau Žinau, kodėl trisdešimt šeši nematomieji iš- 
tisus amžius negalėjo rasti žemėlapio formos. Džonas Di kly- 
do, reikia perrašyti geografiją. Mes gyvename tuščiavidurės 
žemės viduje, apsupti žemės paviršiaus. Ir Hitleris tai suprato. 

Nacizmas - akimirka, per kurią magijos dvasia užvaldo materialios 
pažangos svertus. Leninas teigė, kad komunizmas - tai socializmas 
plius elektrifikacija. Tam tikra prasme hitlerizmas buvo guenoniz- 
mas* plius šarvuotosios divizijos. 

(Pauwels ir Bergier „La matin des magiciens“, Paryžius, Gallimard, 
1960, 2, VII). 


Belbui pasisekė įtraukti į Planą ir Hitlerį. 

— Viskas surašyta, popierius išduoda. Įrodyta, kad nacizmo 
kūrėjai buvo susiję su teutoniškuoju neotamplierizmu. 

— Nesąmonė. 

— Kazaubonai, aš neišsigalvoju, šį vienintelį kartą neišsigal- 
voju! 

— Nusiraminkite, ar mes ką nors išsigalvojome? Rėmėmės 
objektyviais duomenimis, na, bent jau visiems prieinama in- 
formacija. 

— Taip pat ir šį kartą. 1912 metais įkuriama „Germanenor- 
den“ draugija, propaguojanti ariosofiją, kitaip tariant, filoso- 
fiją apie arijų rasės pranašumą. 1918 metais toks baronas fon 
Zebotendorfas įkuria jos filialą „Thule Gesellschaft“, slaptąją 
draugiją, n-tąją Šventyklos riterių ordino versiją, tačiau su ryš- 
kiais rasistiniais, pangermaniškais, neoarijiškais bruožais. O 
trisdešimt trečiaisiais tas Zebotendorfas parašys, jog pasėjo 
tai, ką vėliau išaugino Hitleris. Kita vertus, kaip tik „Thule 
Gesellschaft“ aplinkoje pasirodo svastika. O kas nedelsdamas 
įstoja į „Thule“? Rudolfas Hesas, prakeiktoji Hitlerio siela! 
Vėliau — Rozenbergas! Ir pats Hitleris! O kaip, tikiuosi, skai- 
tėte laikraščiuose, savo vienutėje Špandau Hesas dar ir šian- 


* Renė Guenon - prancūzų orientalistas, metafizikos ir ezoterizmo puoselėtojas. 

dien užsiima ezoteriniais mokslais. Fon Zebotendorfas dvide- 
šimt ketvirtaisiais parašo knygelę apie alchemiją, kurioje pa- 
stebi, kad pirmieji atomo branduolio skilimo bandymai rodo, 
jog Didysis Darbas yra tikrovė. Ir parašo romaną apie rozen- 
kreicerius! Be to, jis leidžia astrologijos žurnalą „Astrologis- 
che Rundschau“, o kaip rašė Trevor-Roperas, nacistiniai va- 
deivos su Hitleriu priešakyje nežengdavo nė žingsnio, prieš 
tai nesužinoję savo horoskopo. Atrodo, kad 1943 metais, ieš- 
kant Musolinio įkalinimo vietos, buvo apklausta grupė me- 
diumų. Žodžiu, visa nacistinių vadų grupė buvo susijusi su vo- 
kišku neokultizmu. 

Belbas, atrodo, jau užmiršo incidentą su Lorenca, o aš jam 
antrinau, greitindamas rekonstrukcijos eigą: 

— Per šią prizmę galėtume pažvelgti ir į didžiulę Hitlerio 
įtaką masėms. Fiziškai jis buvo neišvaizdus, jo balsas — šaižus. 
Kaip jam pavykdavo vesti minias iš proto? Privalėjo turėti me- 
diumo galių. Matyt, kokios nors savo šalies druidės pamoky- 
tas, jis susisiejo su požeminėmis srovėmis. Ir buvo kištukas, 
biologinis menhyras. Perdavinėjo srovių energiją Niurnbergo 
stadione susirinkusiems tikintiesiems. Kurį laiką jam sekėsi, 
vėliau nusilpo baterijos. 


100 


Visam pasauliui: pareiškiu, kad žemė yra tuščia ir galima apgyventi 
iš vidaus, kad ji sudaryta iš keleto koncentrinių, kitaip tariant, vie- 
nas kito viduje esančių rutulių ir yra atvira dviejuose ašigaliuose, 
dvylikos arba šešiolikos laipsnių plote. 

(J. Cleves Symmes, pėstininkų kapitonas, 1818 metų balandžio 10; 
cit. iš Sprague de Camp ir Ley „Lands Beyond“, Niujorkas, Rine- 
hart, 1952, X) 


— Kazaubonai, džiaugiuosi, savo nekaltybės dėka turite teisin- 
gą nuojautą. Tikrasis ir vienintelis Hitlerio apsėdimas buvo 
požeminės srovės. Hitleris pritarė tuščiavidurės žemės teori- 
jai - Hohlweltlehre. 

— Vaikinai, aš išeinu, man gastritas, - pakartojo Diotalevis. 

— Palauk, dabar - įdomiausia. Mes gyvename ne išorėje, ant 
išgaubtos išorinės plutos, o viduje, ant vidinio įgaubto pavir- 
šiaus. Tai, kas mums atrodo dangus, yra dujos su šviesos zono- 
mis, pripildančios rutulio vidų. Reikia peržiūrėti visus astro- 
nominius dydžius. Dangus nėra beribis, jis apibrėžtas. Saulė, 
jei tokia išvis yra, ne tokia didelė, kaip atrodo. Tiesiog trisde- 
šimties centimetrų skersmens lašelis žemės centre. Tai įtarė 
jau graikai. 

— Tu pats tai sukūrei, - pavargusiu balsu tarė Diotalevis. 

— Kaip tik to aš nesukūriau! Toksai Simsas iškėlė šią mintį 
Amerikoje dar devynioliktojo amžiaus pradžioje. Vėliau, am- 
žiaus pabaigoje, ją parėmė kitas amerikietis, Iydas, kuris rė- 
mėsi alcheminiais eksperimentais ir Izaijo raštais. O po Pir- 
mojo pasaulinio karo šią teoriją ištobulino vokietis, vardu... 
na, tas, kuris įkuria „Hohlweltlehre“ sąjūdį, paremtą, kaip sa- 
ko pats žodis, tuščiavidurės žemės teorija. Hitleris su savali- 
siais atranda, kad tuščiavidurės žemės teorija tiksliai atitinka 
jų principus, ir sklido kalbos, kad jis kartais prašaudavo pro 

šalį su „Fau-1“ būtent todėl, kad skaičiavo trajektorijas remda- 
masis įgaubto, o ne išgaubto paviršiaus teorija. Hitleris įsitiki- 
nęs, kad jis yra Pasaulio Karalius, o jo nacistinis vyriausiasis šta- 
bas yra Nepažįstami Vyresnieji. Kur gyvena Pasaulio Karalius? 
Viduje, apačioje, ne išorėje. Remdamasis šia hipoteze Hitleris 
nusprendžia apversti visą tyrimų tvarką, galutinio žemėlapio idė- 
ją, Švytuoklės interpretavimo būdą! Reikia paleisti šešias gru- 
pes ir viską perskaičiuoti iš naujo. Tik prisiminkite hitleriškąją 
užkariavimo logiką... Iš pradžių jis atkovoja Gdanską, kad vėl 
užvaldytų klasikines teutoniškosios grupės vietas. Po to užka- 
riauja Paryžių, užvaldo Švytuoklę ir Eifelio bokštą, susisiekia su 
sinarchinėmis grupuotėmis ir įveda jas į Viši vyriausybę. Paskui 
garantuoja portugališkosios grupės neutralumą, kuris iš tiesų 
yra bendrininkavimas. Ketvirtasis tikslas akivaizdus — Anglija, 
bet, kaip Žinome, ten buvo sunkiau. Per Afrikos kampanijas jis 
stengiasi pasiekti Palestiną, bet ir čia jam nepasiseka. Tuomet 
nusitaiko į paulikianų teorijas, įsiverždamas į Balkanus ir Rusi- 
ją. Manydamas turįs savo rankose keturis šeštadalius Plano, jis 
siunčia Hesą su slapta misija į Angliją, siūlydamas sąjungą. Ka- 
dangi Beikono sekėjų nepavyksta apgauti, jį aplanko nuojauta: 
tie, kurie turi svarbiausią paslapties dalį, negali būti niekas ki- 
tas, kaip tik amžini priešai — žydai. Ir visai nereikia ieškoti Jeru- 
zalėje, kur jų mažiausia. Jeruzalės grupės turima pranešimo dalis 
yra ne Palestinoje, o kažkurios iš diasporos grupių rankose. Štai 
ir holokausto paaiškinimas. 

— Kokia prasme? 

— Pagalvokite, įsivaizduokite, kad norite įvykdyti genocidą. 

— Prašau, nereikia perdėti, man skauda skrandį, aš išeinu, — 
tarė Diotalevis. 

— Dėl Dievo, palauk, kai tamplieriai skerdė saracėnus, tau 
buvo smagu, nes jau praėjo daug laiko, o dabar moralizuoji it 
koks varganas intelektualas. Mes perkuriame Istoriją ir mūsų 
niekas neturi bauginti. 

Leidome jam kalbėti, nugalėti jo energijos. 

— Labiausiai stebina žydų genocido sudėtingumas: pirmiau- 
sia jie uždaromi į stovyklas, kad badautų, vėliau išrengiami nuo- 
gai, paskui išmaudomi, skrupulingai saugomos lavonų krūvos ir 
drabužiai, surašomi asmeniniai daiktai. Tai buvo neracionalus 
būdas, jei norėta tik nužudyti. Jis taptų racionalus tuo atveju, 
jei būtų ieškota pranešimo, kurį turėjo vienas iš tų milijonų žmo- 
nių, vienas iš trisdešimt šešių nematomųjų, jei kuris nors Jeru- 
zalės būrio narys būtų jį slėpęs drabužių klostėse, burnoje, išta- 
tuiruotą ant kūno... Tik Planas gali paaiškinti nepaaiškinamą 
genocido biurokratiją! Tarp žydų Hitleris ieško kokio nors žen- 
klo, minties, kuri jam padėtų Švytuoklės dėka nustatyti tikslų 
tašką, kuriame po įgaubtos tuščiavidurės žemės skliautais susi- 
kerta požeminės srovės, kurios dabar - atkreipkite dėmesį į pa- 
žiūros tobulumą — sutampa su dangiškomis srovėmis, todėl 
įgaubtos žemės teorija materializuoja, jei taip galima pasakyti, 
tūkstantmetę hermetiškąją intuiciją: tai, kas apačioje, tapatu 
tam, kas viršuje! Mistinis Ašigalis sutampa su Žemės Širdimi, 
slaptasis dangaus kūnų piešinys yra ne kas kita, kaip slaptasis 
Agartos požemių piešinys. Nebėra skirtumo tarp dangaus ir pra- 
garo, 0 Gralis, lapis exillis, yra lapis ex coelis ta prasme, kad yra 
filosofinis akmuo, gimęs kaip dausų apvalkalas, riba, galas, chto- 
niškosios įsčios! Hitleriui nustačius šį tuščiavidurės žemės cen- 
tre esantį tašką, kuris yra ir tobulas dangaus centras, jis taptų 
šeimininku to pasaulio, kurio karalius buvo rasės teise. Štai ko- 
dėl iki paskutinės akimirkos iš savo bunkerio gelmių jis vis dar 
tikėjosi rasti mistinį Ašigalį. 

— Gana, - tarė Diotalevis. - Man tikrai bloga. Man skauda. 

— Jam tikrai bloga, tai - ne ideologinė polemika, - tariau. 

Atrodo, Belbas tik dabar tai suprato. Jis skubiai atsistojo ir 
priėjo prie draugo, kuris rėmėsi į stalą ir, atrodė, tuoj nualps. 

— Brangusis, atleisk, įsijaučiau. Juk tau bloga ne dėl to, ką 
čia prikalbėjau? Jau dvidešimt metų kartu juokaujame, tiesa? 

Tau tikrai bloga, matyt, gastritas. Pakanka „Merankol“ tabletės 
ir pūslės su šiltu vandeniu. Palauk, nuvešiu tave namo, bet pas- 
kui turėsi išsikviesti daktarą, dėl viso pikto reikia pasitikrinti. 

Diotalevis atsakė galintis pats parvažiuoti namo taksi, nes 
dar nesiruošia mirti. Jam tik reikia atsigulti. Ir pažada nedels- 
damas pakviesti daktarą. Ne Belbo istorija jį taip sukrėtė, jam 
bloga jau nuo vakar vakaro. Atrodo, Belbui palengvėjo ir jis 
palydėjo Diotalevį iki taksi. 

Grįžo sunerimęs. 

— Kai dabar pagalvoju, tas vaikinas jau kuris laikas atrodo 
išblyškęs. Ir tie juodi paakiai... Viešpatie, aš jau prieš dešimt 
metų turėjau mirti nuo cirozės, o gyvenu, jis gyvena kaip aske- 
tas — ir še tau, gastritas, ar dar blogiau, manau, tai opa. Vel- 
niop Planą. Kažkoks beprotiškas gyvenimas. 

— Manau, nuo „Merankol“ tabletės jam turėtų praeiti, — ta- 
riau. 

— Ir aš taip manau. Bet būtų dar geriau, jei jis užsidėtų šilto 
vandens pūslę. Tikėkimės, susiprotės. 

Qui operatur in Cabala... si errabit in opere aut non purificatus ac- 
cesserit, deuorabitur ab Azazale.* 


(Pico della Mirandola „Conclusiones Magicae“ ) 


Priepuolis ištiko Diotalevį lapkričio pabaigoje. Kitą dieną lau- 
kėme jo darbe, bet jis paskambino ir pasakė turįs gultis į ligo- 


* Kas verčiasi Kabala, jei tik ką nors suklaidins arba imsis ko nors nešvarus būdamas, bus 
Azazalės prarytas. (Lot.) 

ninę. Daktaro nuomone, simptomai nekėlė nerimo, bet ge- 
riau padaryti tyrimus. 

Mudu su Belbu jo ligą siejome su Planu, su kuriuo gal kiek 
perlenkėme. Nors bandėme vienas kitą įtikinti, kad tai nepro- 
tinga, bet jautėmės kalti. Jau antrą kartą jaučiausi Belbo ben- 
drininku: pirmą kartą abu tylėjome (kai klausinėjo de Andže- 
lis), šį kartą — abu per daug kalbėjome. Kaltės jausmas buvo 
be jokio pagrindo — tuomet tuo neabejojome - tačiau jautė- 
mės nepatogiai. Todėl daugiau nei mėnesį nė žodžiu neužsi- 
minėme apie Planą. 

Diotalevis pasirodė po dviejų savaičių ir nerūpestingai pra- 
nešė paprašęs Garamondą laikino atleidimo iš darbo dėl ligos. 
Jam paskyrė gydymą - jis nepatikslino kokį, dėl kurio privalėjo 
kas dvi tris dienas eiti į ligoninę, o tai sekina. Nežinau, kiek dar 
jis galėjo išsekti, nes jau tuomet jo veidas buvo plaukų spalvos. 

— Ir užmirškite tas istorijas, — tarė, - kaip matote, jos kenkia 
sveikatai. Tai - rozenkreicerių kerštas. 

— Nesijaudink, prigriebsime rozenkreicerius ir jie paliks ta- 
ve ramybėje, — šypsodamasis atsakė Belbas. - Pakanka vieno 
mosto, — ir jis spragtelėjo pirštais. 

Gydymas tęsėsi iki kitų metų pradžios. Aš pasinėriau į ma- 
gijos istoriją — tą tikrąją, rimtąją, tikinau save, — ne tą mūsų. 
Bent kartą per dieną mūsų pusėje pasirodydavo Garamon- 
das, klausdamas apie Diotalevį. 

— Ponai, prašau pranešti, jei ko prireiktų, turiu galvoje kiek- 
vieną iškilusią problemą, kiekvieną aplinkybę, kur aš, leidyk- 
la, galėtume kuo nors padėti mūsų brangiajam draugui. Jis 
man kaip sūnus, dar daugiau - kaip brolis. Šiaip ar taip, gyve- 
name civilizuotoje šalyje ir, ačiū Dievui, kad ir ką kalbėtų, gali- 
me džiaugtis puikia socialinės saugos tarnyba. 

Aljė irgi atrodė labai rūpestingas, paklausė, kokia tai klinika, 
ir paskambino direktoriui, savo artimam draugui (be to, jis yra 
vieno iš ASL brolis; su šiuo ASL dabar palaikomi kuo nuo- 

širdžiausi ryšiai). Diotaleviu turėjo būti pasirūpinta ypatingai. 

Lorenca buvo sukrėsta. Ji lankėsi Garamondo leidykloje 
beveik kasdien, klausdama žinių. Belbui tai būtų galėję teikti 
džiaugsmo, bet tapo niūrios diagnozės priežastim. Ateidama 
Lorenca slydo jam iš rankų, nes ateidavo ne dėl jo. 

Prieš pat Kalėdas nugirdau dalį jų pokalbio. Lorenca kalbėjo: 

— Patikėk, puikus sniegas ir nuostabūs kambariai. Galėtum 
paslidinėti, gerai? 

Pamaniau, kad jie kartu sutiks Naujuosius metus. Bet po 
Trijų Karalių Lorenca kartą pasirodė koridoriuje ir Belbas, 
išsisukdamas nuo jos bandymo jį apkabinti, jai tarė: „Laimingų 
Naujųjų...“ 

Išėję iš ten, priėjome vietovę, kuri vadinosi Milestre... ir kur, kaip 
kalbėta, dažnai būdavęs tas, kuris vadintas Kalnų Seniu... Virš 
aukščiausių apsupusių slėnį kalnų jis liepė pastatyti storą ir aukštą 
sieną, nusitęsusią XXX mylių, o į vidų galėjai patekti pro dvejas 
slaptas duris, iškirstas kalne. 

(Odorico da Pordenone „De rebus incognitis“, Impressus Esauri, 
1513, c. 21, p. 15) 


Kartą, sausio pabaigoje eidamas Markizo Gualdi gatve, kur 
buvau pasistatęs mašiną, pamačiau iš „Manuzio“ leidyklos iš- 
einant Saloną. 

— Šnektelėjau su savo draugu Aljė... — tarė. 

Draugu? Kiek prisiminiau iš šventės Pjemonte, Aljė jo ne- 
mėgo. Ar Salonas smalsavo „Manuzio“ leidykloje, ar Aljė nau- 
dojosi juo kokiems nors ryšiams? 

Jis nepaliko man laiko svarstymams ir pasiūlė išgerti. Užsu- 
kome į Pilado barą. Niekada anksčiau nebuvau jo čia matęs, 
bet jis pasisveikino su Piladu lyg senas pažįstamas. Atsisėdo- 
me, jis pasidomėjo, kaip man sekasi su magijos istorija. Žino- 
jo ir tai. Užvedžiau kalbą apie tuščiavidurę žemę ir Zeboten- 
dorfą, kurį minėjo Belbas. 

Jis nusijuokė. 

— "Taigi, taigi, bepročių jums netrūksta! Toji tuščiavidurės 
žemės istorija man negirdėta. Na, o fon Zebotendorfas buvo 
keistas tipas... Sugebėjo įteigti Himleriui ir kompanijai min- 
tis, pražūtingas vokiečių tautai. 

— Kokias mintis? 

— Rytietiškas fantazijas. Tas žmogus šalinosi žydų, bet gar- 
bino arabus ir turkus. Ar žinote, kad ant Himlerio rašomojo 
stalo, be „Mein Kampf“, visada gulėjo ir Koranas? Jaunystėje 
Zebotendorfas susidėjo su kažkuria iš slaptųjų turkų sektų ir 
pradėjo studijuoti islamiškąjį pažinimą. Tardamas „Führer“, 
jis galvojo apie Kalnų Senį. Kai jie visi kartu įkūrė SS, galvojo 
apie organizaciją, panašią į asasinų... Kodėl Pirmojo pasauli- 
nio karo metu Vokietija ir Turkija buvo sąjungininkės?.. 

— Iš kur jūs tai žinote? 

— Atrodo, jau sakiau jums, kad mano vargšas tėvelis dirbo 
rusų Ochrankoje. Prisimenu, tais laikais caro policija labai do- 
mėjosi asasinais, manau, kad ta mintis pirmiausia kilo Rač- 
kovskiui... Vėliau jie nusiramino, nes jei dėl ko nors buvo kalti 
asasinai, tai negalėjo būti kalti ir žydai, o tuomet pavojų kėlė 
Žydai. Kaip visada. Žydai grįžo į Palestiną ir privertė tuos ki- 
tus išlįsti iš urvų. Bet ši istorija be galo paini, verčiau čia ją ir 
baikime. | 

Atrodė, jis apgailestavo per daug pasakęs ir paskubomis at- 
sisveikino. Tada nutiko dar vienas dalykas. Po viso to, kas įvy- 
ko, dabar esu įsitikinęs, kad to nesusapnavau, bet tądien ma- 
niau sapnuojąs, nes, lydėdamas žvilgsniu išeinantį iš baro Sa- 

loną, pamačiau ar bent taip man pasirodė, kad ties kampu jis 
susitiko su kažkokiu rytietiškos išvaizdos asmeniu. 

Šiaip ar taip, Salonas man papasakojo pakankamai, kad ma- 
no vaizduotėje sukeltų didžiausią audrą. Apie Kalnų Senį ir 
asasinus juk buvau girdėjęs: minėjau juos savo darbe, nes tam- 
plieriai buvo kaltinami ir ryšiais su jais. Kaip galėjome juos 
užmiršti? 

Priverčiau dirbti galvą, o ypač pirštus, vartydamas senas kor- 
teles, ir tuomet man šovė tokia stulbinama mintis, kad nebe- 
galėjau susitvardyti. 


Rytą įpuoliau į Belbo kabinetą. 

— Mes suklydome. Suklydome. 

— Kazaubonai, nusiraminkite. Kas suklydo? Taip, Planas, — 
jis akimirką dvejojo. - Žinote, apie Diotalevį prastos naujie- 
nos. Jis nieko nekalba, paskambinau į kliniką, bet man neno- 
rėjo nieko sakyti, nes aš ne giminė, o juk jis neturi giminių. 
Kas juo pasirūpins? Jų išsisukinėjimai man nepatiko. Sako, 
kažkas gerybinio, tačiau gydymo nepakako, dar reikia mėnesį 
pagulėti ligoninėje, o gal net bandyti operuoti... Žodžiu, tie 
žmonės kažką nutyli ir šita istorija man vis mažiau patinka. 

Nežinojau, ką atsakyti, ir, norėdamas užglostyti savo perga- 
lingą įėjimą, ėmiau sklaidyti kažkokius popierius. Belbas pa- 
sidavė pirmas. Jis buvo panašus į lošėją, kuriam staiga parodė 
kortų malką. 

— Velniop, - tarė. - Gyvenimas, deja, tęsiasi. Pasakokite. 

— Jie suklydo. Mes suklydome ar beveik. Taigi: Hitleris daro 
su žydais tai, ką daro, bet nieko nepeša. Pusė pasaulio okultis- 
tų ištisus amžius varginasi mokydamiesi hebrajų kalbos, visais 
įmanomais būdais taiko Kabalą, bet daugių daugiausia gauna 
horoskopą. Kodėl? 

— Bet... todėl, kad dalis Jeruzalės grupės narių vis dar slaps- 
tosi. Kita vertus, kiek mums žinoma, dar nepasirodė ir pauli- 
kianų būrys... 

— Taip galėtų atsakyti Aljė, o ne mes. Turiu geresnį atsaky- 
mą. Žydai čia niekuo dėti. 

— Kokia prasme? 

— Žydai su Planu nesusiję. Negali būti susiję. Pabandykime 
įsivaizduoti tamplierių padėtį, iš pradžių Jeruzalėje, vėliau — 
Europos būstinėse. Prancūzų riteriai susitinka su vokiečiais, 
portugalais, ispanais, italais, anglais, visi kartu jie palaiko ry- 
šius su Bizantijos žemėmis, o svarbiausia — varžosi su priešu: 
turkais. Priešu, su kuriuo kovoja, bet, kaip galėjome įsitikinti, 
ir derasi. Tokios tuomet buvo jėgos, o ryšiai palaikomi tarp 
vienodo rango kilmingųjų. Kas anuomet buvo Palestinos žy- 
dai? Religinė ir tautinė mažuma, toleruojama ir gerbiama ara- 
bų, kurie į ją žvelgė geranoriškai atlaidžiai, tačiau krikščionys 
elgėsi su ja blogai, o per įvairius kryžiaus žygius pakeliui bū- 
davo apiplėšinėjami getai ir skerdžiami jų gyventojai. Kaip ga- 
lėjome pagalvoti, kad tamplieriai, būdami tokie išdidūs, daly- 
tųsi mistine informacija su žydais? Nieku gyvu. Europos būs- 
tinėse žydai pasirodydavo kaip palūkininkai, taigi nemėgsta- 
mi žmonės, kuriais galima naudotis, bet nereikia pasitikėti. 
Mes kalbame apie ryšius tarp riterių, kuriame dvasinės riteri- 
jos Planą, ir kaip galėjome manyti, kad Proveno tamplieriai 
įtrauks į jį antrarūšius piliečius? Niekada. 

— Bet renesanso magija, supuolusi studijuoti Kabalos... 

— Kitaip ir negalėjo būti, artėja trečiasis susitikimas, visi ne- 
rimsta, ieško trumpiausių kelių, hebrajų kalba atrodo šventa 
ir paslaptinga, kabalistai turi ir kitų tikslų, o trisdešimt šeši, 
pasklidę po pasaulį, mano, kad nesuprantamoje kalboje gali 
slypėti įvairios paslaptys. Pikas dela Mirandola pasakys, kad 
„nulla nomina, ut significativa et in quantum nomina sunt, in 
magico opere virtutem habere non possunt, nisi sint Hebrai- 
ca“*. Na ir kas? Pikas dela Mirandola buvo kretinas. 


* Jokie asmenys, kiek tik kartų mėginantys atspėti ateitį, kad ir kokie jie būtų, magija 
užsiimti negali, jei jie nėra hebrajai. (Lot.) 

— Tarkim! 

— Be to, būdamas italas jis buvo atsietas nuo Plano. Ką jis 
galėjo apie jį žinoti? Blogiau buvo visiems tiems agripoms, 
roichlinams ir kompanijai, pasukusiems klaidingu keliu. Su- 
prantate, atkūrėme klaidingo kelio istoriją. Mums įtaką darė 
Diotalevis, nuolat galvojantis apie Kabalą. Jis galvojo apie Ka- 
balą, o mes įtraukėme į Planą žydus. Jei jis būtų domėjęsis 
kinų kultūra, ar būtume įtraukę į Planą kinus? 

— Galbūt. 

— Galbūt ne. Tačiau neverta pyktis, kiti irgi viliojo mus į šią 
klaidą. Ją darė visi, pradedant Posteliu. Praėjus dviem šim- 
tams metų po įvykių Provene, jie tikėjo, kad šeštasis būrys yra 
jeruzaliečiai. Tai netiesa. 

— Kazaubonai, juk mes patys pataisėme Ardenčio interpre- 
taciją ir sutarėme, kad susitikimas ant akmens turi įvykti ne 
Stounhendže, bet ant Omaro mečetės akmenų. 

— Ir taip sakydami klydome. Yra ir kitų akmenų. Mums rei- 
kėjo galvoti apie tokią vietą, kuri stovi ant akmens, kalno, ant 
uolos, skardžio, gūbrio... Šeštasis būrys laukia Alamuto tvir- 
tovėje. 

Ir pasirodė Kairosas, laikydamas rankoje skeptrą, karališką ženklą, 
ir įteikė jį pirmajam sukurtam dievui, o šis jį paėmė, tardamas: „Ta- 
vo slaptasis vardas bus iš 36 raidžių“. 


(Hasan-i Sabbah „Sargozašt-i Sayyid-na“ ) 


Po tokio šaunaus pasirodymo turėjau pateikti paaiškinimus. 
Juos pateikiau po keleto dienų - ilgus, detalius, pagrįstus do- 
kumentais, - ant staliuko Pilado bare dėliojau prieš Belbą įro- 

dymų įrodymus, o jis žvelgė į juos vis labiau baisėdamasis, nuo- 
rūka prisidegdamas naują cigaretę ir kas penkias minutes iš- 
tiesdamas ranką su tuščia taure, kurios dugne gulėjo ledo ga- 
balėliai, o Piladas skubėjo ją vėl pripildyti, nelaukdamas kitų 
nurodymų. 

Pradiniai šaltiniai buvo tie, kuriuose pasirodė pirmieji pa- 
sakojimai apie tamplierius, pradedant Gerardu iš Strasbūro ir 
baigiant Žuanviliu. Tamplieriai užmezgė ryšį su Kalnų Senio 
asasinais, kartais jis virsdavo konfliktu, bet dažniausia buvo 
paslaptinga sąjunga. 

Istorija, aišku, buvo daug sudėtingesnė. Ji prasidėjo po Ma- 
hometo mirties, įvykus skilimui tarp tradicinio įstatymo sekė- 
jų, sunitų, ir Ali - Pranašo žento, Fatimos vyro - sekėjų, paste- 
bėjusių, kad valdžia slysta jam iš rankų. Ali šalininkai, susibū- 
ręįshi'a, adeptų grupę, įkūrė eretiškąjį islamo sparną - šiitus. 
Jų slaptoji doktrina apreiškimo tęstinumą matė ne tradicinėje 
Pranašo žodžių meditacijoje, o pačiame Imamo - Viešpaties, 
galvos, dieviškumo epifanijos, teofaniškos realybės, Pasaulio 
Karaliaus — asmenyje. 

Kas atsitiko tam eretiškajam islamizmo sparnui, pamažu pra- 
siskverbusiam į visas ezoterines Viduržemio jūros baseino dok- 
trinas, nuo manichėjų iki gnostikų, nuo neoplatonikų iki Ira- 
no mistikų, į visus apžavus, kurių vakarietišką raidą stebėjo- 
me jau daug metų? Istorija buvo labai ilga, sunkiai sekėsi ją 
narplioti dar ir todėl, kad įvairūs arabų autorių ir veikėjų il- 
giausi vardai rimtuose tekstuose būdavo transkribuoti, su diak- 
ritiniais ženklais. Vėlai vakare jau nebegalėdavome atskirti 
Abū 'Abdi'l-lia Muhammad b.Ali ibn Razzam at-Ta'i al-Kūti 
nuo Abū Muhammad 'Ubaydu'!-lah ar Abū Mu'ini'd-Din Nasir 
ibn Hosrow Marwazi Oobadyani (manau, kad arabui būtų bu- 
vę taip pat sunku atskirti Aristotelį, Aristomeną, Aristarchą, 
Aristidą, Anaksimandrą, Anaksimeną, Anaksagorą, Anakre- 
ontą ar Anacharsį). 

Tačiau viena buvo tikra. Šiizmas suskilo į dvi šakas: vadina- 
mąją duodecimanų, laukiančią mirusio ir ateisiančio Imamo, 
ir izmailitų, kuri išsivysto į Kairo fatimidų karalystę, o vėliau 
žavaus, mistiško ir Žiauraus veikėjo Hasano Sabbah dėka įvai- 
riais keliais įsitvirtina Persijoje kaip reformuotas izmailizmas. 

Taigi Hasanas savo būstinę, savo nenugalimą sostą — Plėš- 
rūno lizdą - įkuria į pietvakarius nuo Kaspijos jūros, Alamuto 
tvirtovėje. 

Jis suburia apie save tarnus, fidū'iyyūn arba fedain, ištiki- 
mus jam iki pat mirties, kurių rankomis vykdo politines 
žmogžudystes, kurios buvo gihād hafi - švento slapto karo - 
įrankiai. Tie fedain, ar kaip jis juos vadino, vėliau liūdnai pa- 
garsėjo kaip asasinai — dabar tai neatrodo gražus vardas, ta- 
čiau tuomet jiems jis skambėjo labai gražiai, lyg vienuolių ka- 
rių, primenančių tamplierius, visada pasiruošusius numirti už 
tikėjimą, giminės simbolis. Dvasinė riterija. 

Alamuto uola arba pilis: Akmuo. Pastatyta ant stataus kriau- 
šio, keturių šimtų metrų ilgio ir vietomis vos kelių žingsnių, 
daugiausia - trisdešimties — pločio. Keliaujantiems į Azerbai- 
džaną iš tolo ji atrodė tarsi gamtos sukurta siena — balta die- 
nos saulės spinduliuose, žydra purpuriniame saulėlydyje, blyški 
brėkštant ir srūvanti krauju per aušrą, kartais apsisiautusi de- 
besimis ar svaidanti žaibus. Jos viršuje sunkiai galėjai įžvelgti 
miglotą keturkampių bokštelių kontūrą, iš apačios atrodantį 
lyg šimtus metrų į dangų smingančių uolos smailių seka, ku- 
rios, rodės, krinta ant tavęs, o prieinamiausias šlaitas buvo nuo- 
laidi žvyro nuošliauža, kurios dar ir šiandien neįveikia archeo- 
logai. Tais laikais į tvirtovę, matyt, galėjai patekti sraigtiniais 
uoloje iškaltais laiptais, lyg kas būtų nulupęs suakmenėjusį 
obuolį, o jiems ginti pakako vieno lankininko. Neįveikiama, 
svaiginamai kylanti į Anapus. Alamutas, asasinų tvirtovė. Į ją 
patekdavai tik raitas ant erelių. 


574 


2 
ITT 


Ten karaliavo Hasanas, o po jo kiti, garsėję Kalnų Senio 
vardu. Pirmasis buvo jo pragariškasis įpėdinis Sinanas. 

Hasanas sukūrė savųjų ir savo priešininkų valdymo techni- 
ką. Priešams jis paskelbė, kad jei šie nevykdysią jo valios — 
būsią nužudyti. Nuo asasinų negalėjai pabėgti. Nizamu'!-Mulk, 
pirmąjį sultono ministrą, tais laikais, kai kryžiaus žygiais vis 
dar buvo bandoma užkariauti Jeruzalę, nudūrė dervišu persi- 
rengęs samdytas žudikas, kai tas neštuvais buvo nešamas pas 
jo moteris. Himso atabekas Senio žudikų nudurtas, kai ap- 
suptas iki dantų ginkluotos apsaugos leidosi iš savo pilies į 
penktadienines pamaldas. 

Sinanas nutaria nužudyti krikščionį markizą Konradą iš 
Monferato. Išmoko du savo vyrus, kurie, ilgai ruošęsi, susi- 
maišo su kitatikiais, mėgdžiodami jų papročius ir apeigas. Per- 
sirengę vienuoliais per Tyro vyskupo nieko nenutuokiančio 
markizo garbei surengtą puotą jie puola markizą ir sužeidžia 
jį. Vieną asasiną vietoje užmuša Konrado asmens sargybinis, 
kitas pasislepia bažnyčioje, palaukia, kol ten atnešamas su- 
žeistasis, jį užpuolęs pribaigia ir pats laimingas žūsta. 

Sunitų atšakos arabų istoriografai, o vėliau ir krikščionių 
metraštininkai nuo Odoriko iš Pordenono iki Marko Polo, pa- 
sakoja, kad Senis atrado siaubingą būdą priversti savo riterius 
būti ištikimus iki mirties, padaryti juos nenugalimomis Žudy- 
mo mašinomis. Dar jaunus, miegančius jis užkeldavo juos ant 
uolos viršūnės ir nualindavo malonumais: vynu, moterimis, gė- 
lėmis, orgijomis, svaigindavo hašišu — iš čia ir sektos pavadini- 
mas. O kai jie jau nebegalėjo gyventi be iškreiptų to menamo 
rojaus džiaugsmų, miegančius išnešdavo lauk ir liepdavo rink- 
tis: eik ir Žudyk, jei pavyks — tas rojus, kurį palieki, amžiams 
vėl bus tavo, jei nepavyks - grįši į kasdienę rutiną. 

Ir jie, apsvaiginti narkotikų, jo valios vergai, aukodavosi tam, 
kad paaukotų kitus, žudikai, pasmerkti mirčiai, aukos, pra- 
keiktos ieškoti aukų. 

Kaip baimingai pasakodavo apie juos kryžeiviai tomis tam- 
siomis naktimis, kai dykumoje pūsdavo simunas! Kaip jais ža- 
vėjosi tamplieriai, tie skaidraus kankinystės troškimo užval- 
dyti galiūnai kariai, mokėdami savo mokytojams duoklę, o mai- 
nais imdami formalius mokesčius, per abipusį nuolaidžiavi- 
mą, sąmokslus, broliavimąsi, kai kovos lauke jie skerdė vieni 
kitus, o slapta glamonėjosi, šnibždėjosi apie mistines vizijas, 
magiškas formules, alchemines subtilybes... 

Iš asasinų tamplieriai perima savo okultines apeigas. Tik 
aklas karaliaus Pilypo valdytojų ir inkvizitorių kvailumas ne- 
leido jiems suprasti, kad spjūvis į kryžių, užpakalio bučiavi- 
mas, juodas katinas ir Bafometo garbinimas yra pakartojimas 
kitų apeigų, kurias atlikdavo tamplieriai, paveikti pirmosios 
Rytuose patirtos paslapties — hašišo. 

Todėl buvo akivaizdu, kad Planas gimė, privalėjo gimti ten: 
iš Alamuto vyrų tamplieriai sužinojo apie požemines sroves, 
su Alamuto vyrais jie susitiko Provene ir sukūrė slaptą tinklą 
su trisdešimt šešiais nematomaisiais, dėl to Kristianas Rozen- 
kreicas keliavo į Fesą ir kitas Rytų vietas, todėl į Rytus žvalgė- 
si Postelis, todėl iš Rytų, iš Egipto - fatimidų izmailitų būsti- 
nės — renesanso magai atsivežė dieviškąjį Plano eponimą — 
Hermį, Hermete-Teuth arba Toth, o pagal egiptietiškus simbo- 
lius savo apeigas kūrė intrigantas Kaliostras. Jėzuitai, kurie 
nebuvo tokie bukagalviai, kaip manėme, nedelsdami puolė prie 
hieroglifų, koptų ir kitų rytietiškų kalbų su geruoju tėvu Kir- 
cheriu priešakyje, prisidengę hebrajų kalba, tarsi atiduodami 
duoklę to laiko madai. 

Šie tekstai neskirti paprastiems mirtingiesiems... Gnostinė apercep- 
cija — išrinktųjų kelias... Nes, kaip skelbia Šventasis Raštas, nedera 
mėtyti perlų kiaulėms. 

(Kamal Jumblatt, interviu „Le Jour“, 1967 03 31) 


Arcana publicata vilescunt: et gratiam prophanata amittunt. Ergo: 
ne margaritas obijce porcis, seu asino substerne rosas.* 
(Johann Valentin Andreae „Die Chymische Hochzeit des Cristian 


Rosencreutz“, Strasbūras, Zetzner, 1616, pirmas puslapis) 


Kita vertus, kur rasti tokį, kuris mokėtų laukti šešis amžius 
ant akmens ir kuris būtų ant akmens laukęs? Taip, Alamutas 
galų gale pasidavė mongolų spaudimui, bet izmailitų sekta iš- 
liko visuose Rytuose: vieni susiliejo su nešiitiniu sufizmu, kiti 
pagimdė siaubingą drūzų sektą, treti išliko netoli nuo Agar- 
tos, tarp indų khoja - Aga Chano sekėjų. 

Bet atradau dar ir kitą dalyką. Valdant fatimidų dinastijai, 
hermetinė senovės egiptiečių išmintis per Heliopolio akade- 
miją vėl atgijo Kaire, kur įkurti Mokslų Namai. Mokslų Na- 
mai! Kas įkvėpė Beikoną sukurti Saliamono Namus, tapusius 
Menų ir amatų Conservatoire modeliu? 

— Taip ir yra, taip ir yra, jokių abejonių, - kartojo apgirtęs 
Belbas. — O kaip kabalistai? 

— Jie yra lygiagreti istorija. Jeruzalės rabinai nujaučia, kad 
tarp tamplierių ir asasinų kažkas įvyko, ir po Europos būsti- 
nes besisukiojantys Ispanijos rabinai, apsimesdami už palūka- 
nas skolinantys pinigus, kažką suuodžia. Jie atskirti nuo pa- 


* Viešos paslaptys tampa bevertės: ir dėkingumą piktieji siunčia. Taigi: kiaulėms nemesk 
perlų, o asilui neklok rožių. (Lot.) 

slapties, todėl, pagauti tautinio pasididžiavimo, nutaria viską 
suprasti patys. Kaipgi mes, Išrinktoji tauta, galime nežinoti 
paslapčių paslapties? Ir spragt - pradedama kabalistinė tradi- 
cija, didvyriškas diasporos, atstumtųjų bandymas perspjauti po- 
nus, viešpačius, kurie dedasi viską Žiną. 

— Bet iš tokio jų elgesio krikščionys nusprendžia, kad jie tik- 
rai viską žino. 

— Ir tuomet kažkas padaro esminę klaidą. Supainioja Izma- 
elį su Izraeliu. 

— Baruelis, „Protokolai“, holokaustas - tik klaidingos prie- 
balsės vaisius. 

— Šeši milijonai žydų, nužudytų dėl Piko dela Mirandolos 
klaidos. 

— Gal yra ir kita priežastis. Išrinktoji tauta ėmė aiškinti Kny- 
gą. Ji paskleidė apsėdimą. O tie, kurie Knygoje nieko nerado, 
tiesiog atsikeršijo. Žmonės bijo tų, kurie mus pastato akis į 
akį prieš Įstatymą. Bet kodėl asasinai nepasirodė anksčiau? 

— Belbai! Prisiminkite, kaip tas kraštas sunyksta po Lepan- 
to kautynių. Jūsų Zebotendorfas supranta, kad turkų dervišai 
kažką turi, bet Alamuto jau nebėra, o jie pasislėpė nežinia 
kur. Jie laukia. Ir jų valanda ateina. Kartu su islamiško ire- 
dentizmo banga ir jie pakelia galvas. Įtraukę į Planą Hitlerį, 
radome puikią priežastį Antrajam pasauliniam karui. Įtraukę 
į jį Alamuto asasinus paaiškiname viską, kas jau ilgus metus 
vyksta žemėse tarp Viduržemio jūros ir Persų įlankos. Taigi 
čia randa vietą TRES - Templi Resurgentes Equites Synarchici. 
Draugija, kuri pagaliau imasi atkurti ryšius su dvasinėmis įvai- 
rių tikėjimų riterijomis. 

— Arba kursto nesantaiką, tikėdamasi žvejoti drumstame 
vandenyje. Tai akivaizdu. Atėjome prie savo naujai sukirp- 
tos Istorijos pabaigos. Ar lemiamą akimirką neatsitiks taip, 
kad Švytuoklė mums atskleis, jog Pasaulio bamba yra Ala- 
mute? 

— Nereikia perdėti. Šį paskutinį klausimą siūlyčiau palikti 
pakibusį ore. 

— Kaip Švytuoklę. 

— Jei norite. Negalima sakyti visko, kas sukasi galvoje. 

— Be abejo, be abejo... Svarbiausia - griežta tvarka. 


Tą vakarą didžiavausi sukūręs gražią istoriją. Buvau lyg este- 
tas, kuris iš pasaulio kūno ir kraujo kuria jo Grožį. O Belbas 
jau tapo adeptu. Kaip ir visi, ne todėl, kad būtų apšviestas, bet 


faute de mieux“. 

Claudicat ingenium, delirat lingua, labat mens.** 


(Lucrezio „De rerum natura“, III, 453) 


Matyt, kaip tik tomis dienomis Belbas pabandė suprasti, kas 
su juo vyksta. Bet ne tam, kad griežta savianalizė padėtų jam 
atsikratyti to blogio, prie kurio jis pamažu ėmė priprasti. 


FILENAME: O jei taip būtų? 


Sukurti Planą: Planas taip tave pateisina, kad net nebe- 
sijauti už jį atsakingas. Reikia tik mesti akmenį ir pa- 
slėpti ranką. Jei Planas tikrai egzistuotų — nebūtų ne- 
sėkmių. 

Neturėjai Sesilijos, nes archontai neapdovanojo Ha- 
nibalo Kantalamesos ir Pijaus Bo gebėjimu groti pačiu 


* Nesant geresnio (pranc.). 
** Šlubuoja talentas, krypsta į šalį kalba, žūva protas. (Lor.) 

mieliausiu iš varinių pučiamųjų instrumentų. Pabėgai 
nuo Griovelio gaujos, nes dekanai norėjo išsaugoti tave 
kitam holokaustui. O žmogus su randu turi talismaną, 
galingesnį už tavąjį. 

Vienas Planas — vienas kaltininkas. Žmonijos svajo- 
nė. An Deus sit. Jei jis yra — jo kaltė. 

Tas daiktas, kurio adresą pamečiau, ne Pabaiga, o Pra- 
džia. Ne tau priklausantis objektas, o subjektas, kuriam 
priklausai. Pusinis džiaugsmas yra visuotinis blogis, argi 
ne tai skelbia Mitas? Dvigubas aštuonių pėdų ritmas. 

Kas parašė tą mieliausią iš visų kada nors sugalvotų 
minčių? Niekas manęs nejįtikins, kad šis pasaulis yra kaž- 
kokio tamsybių dievo vaisius, o aš - tik jo šešėlio tęsinys. 
Tikėjimas veda į Absoliutų Optimizmą. 

Teisybė, aš ištvirkavau (arba neištvirkavau), bet juk Die- 
vas neišsprendė Blogio problemos. Pirmyn, sugrūskime 
gemalą piestoje su medum ir pipirais. To nori Dievas. 

Jei jau reikia tikėti — tebus tai religija, kuri nevers ta- 
vęs jaustis kaltą. Padrika, garuojanti, požeminė, nieka- 
da nesibaigianti religija. Lyg romanas, ne teologija. 

Penki keliai į tą patį vienintelį tašką. Koks išlaidavi- 
mas. Verčiau labirintas, kuris veda visur ir niekur. Kad 
stilingai numirtum, privalai gyventi baroke. 

Tik blogasis Demiurgas priverčia mus pasijusti gerus. 

Bet jei kosminio Plano nėra? 

Kokia patyčia gyventi tremtyje, į kurią niekas tavęs 
neišsiuntė. Tremtyje, vietoje, kurios nėra. 

O jei Planas yra, bet tu niekada jo nesužinosi? 

Kai apvilia religija, padeda menas. Planą sugalvoji kaip 
metaforą to, kuris nepasiekiamas. Net ir žmonių sąmoks- 
las gali pripildyti tuštumą. Mano knygos „Širdis ir aistra“ 
neišspausdino todėl, kad nepriklausau tamplierių klikai. 

Gyventi taip, lyg Planas egzistuotų: filosofinis akmuo. 

If you cannot beat them, join them.“ Jei Planas yra, te- 
reikia prisitaikyti... 

Lorenca nori mane išbandyti. Nuolankumas. Jei turė- 
čiau nuolankumo iškviesti angelus, net jais netikėdamas, 
ir nubrėžti teisingą ratą, nusiraminčiau. Galbūt. 

Tikėk, kad yra paslaptis, ir pasijusi įšventintas. Tai nie- 
ko nekainuoja. 

Sukurti milžinišką viltį, kurios niekas negalės išrauti 
su šaknimis, nes šaknų nėra. Protėviai, kurių nėra, nie- 
kada neateis pasakyti, kad juos išdavei. Religija, kurios 
galima laikytis nuolat ją išduodant. 

Kaip Andrė: juokais sukurti didžiausią apreiškimą is- 
torijoje, o kai kiti juo įtikės — visą likusį gyvenimą tvir- 
tinti, jog tai padarei ne tu. 


Sukurti miglotų kontūrų tikrovę: vos tik kas nors bandys 
ją apibrėžti — jį ekskomunikuoti. Pateisinti tik tuos, kurie 
dar miglotesni už tave patį. Jamais d'ennemis d droite.** 

Kam rašyti romanus? Perrašyti Istoriją. Istoriją, kuria 
vėliau tapsi. 

Pone Viljamai S., kodėl neperkeliate veiksmo į Dani- 
ją? Kanapių Džimas Johanas Valentinas Andrė Lukas 
Matas keliauja po Sundos archipelagą tarp Patmo ir Ava- 
lono, nuo Baltojo Kalno iki Mindanao, nuo Atlantidos 
iki Tesalonikų... Bažnytinio susirinkimo Nicoje metu Ori- 
genas nusipjauna sėklides ir rodo jas, srūvančias krauju, 
Saulės Miesto tėvams, Hiramui, kuris grieždamas dan- 
tis ištaria filiogue filiogue, o Konstantinas suleidžia savo 
plėšrius nagus į tuščias Roberto Flado akiduobes, mir- 
tis, mirtis Antiochijos geto žydams, Dieu et mon droit* **, 


* Jei negali nugalėti - prisidėk prie jų. (Angl.) 
** Neprisileisk priešų iš dešinės. (Pranc.) 


*** Dievas ir mano teisė (/ot.). 

plevėsuoja Boseanas, pulkim piktai burbuliuojančius bor- 
boritus ir ofitus. Nuaidi trimitas ir iš Šventojo Miesto 
atvyksta Gerieji riteriai su mauro galva ant ieties, Rebis, 
Rebis! Magnetinė audra, krinta Bokštas. Račkovskis ki- 
kena ties apdegusiu Žako de Molė kūnu. 


Neturėjau tavęs, bet galiu sukurti istoriją. 


Jei problema - būties nebuvimas, jei būtis yra tai, apie 
ką kalbame, kuo daugiau kalbų, tuo daugiau būties. 

Mokslas svajoja, kad būtų mažai būties, kad ji būtų 
koncentruota ir suformuluota kaip E=mc?. Klaida. No- 
rint išsigelbėti, nuo pat amžinybės pradžios reikia geisti, 
kad būtis būtų be tvarkos. Kaip girto jūreivio į mazgą 
surištas žaltys. Neišnarpliojama. 


Kurti, beprotiškai kurti, nepaisant sąsajų, kad nebegalė- 
tum sustoti. Paprasta simbolių, kurių kiekvienas nuolat 
byloja apie ką kita, estafetė. Išskaidyti pasaulį į konveje- 
riu kuriamų anagramų sarabandą. O paskui įtikėti Ne- 
apsakomu. Argi ne toks yra tikrasis Toros aiškinimas? 
Tiesa - tai anagramos anagrama. Anagrams = ars magna. 


Taigi tai turėjo atsitikti būtent tada. Belbas rimtai pažvelgė į 
velniavos meistrų pasaulį ne dėl tikėjimo pertekliaus, o dėl jo 
stokos. 

Pažemintas savo nesugebėjimo kurti (jis visą gyvenimą nau- 
dojosi apviltais troškimais ir neparašytais puslapiais, vienais 
kaip kitų metafora ir atvirkščiai, viską suversdamas tam savo 
tariamam, neapčiuopiamam bailumui), dabar jis suprato, kad 
konstruodamas Planą iš tiesų jį kūrė. Jis pamažu pamilo savą- 
jį Golemą ir jame rado paguodą. Gyvenimas - jo paties ir žmo- 

nijos — yra kaip menas, o stokojant meno melas tampa menu. 
Le monde est fait pour aboutir d un livre (faux).* Bet dabar jis 
bandė patikėti ta netikrąja knyga, nors, kaip rašė, jei sąmoks- 
las tikrai būtų buvęs, jis nebebūtų bailys, nevykėlis ir tinginys. 

Iš to kyla viskas, kas įvyko vėliau: pasinaudojimas Planu (kurį 
žinojo esant išgalvotą), kad sutriuškintų priešą (kurį manė 
esant tikrą). O dar vėliau, supratęs, kad Planas jį įtraukia taip, 
lyg tikrai egzistuotų, arba jis, Belbas, būtų nudrėbtas iš to pa- 
ties molio kaip ir jo Planas, išvyko į Paryžių, tikėdamasis ap- 
reiškimo, išsivadavimo. 

Po metų metais kiekvieną dieną kankinusios graužaties dėl 
bendravimo su savo šmėklomis jis pagaliau lengviau atsikvė- 
pė sutikęs šmėklas, kurios pamažu tapo ir kitiems, nors ir Prie- 
šams, pažįstama objektyvia tikrove. Jis išvyko tiesiai vilkui į 
nasrus? Taip, nes tas vilkas įgavo vis aiškesnę formą, jis buvo 
tikresnis už Kanapių Džimą, už Sesiliją, o gal net už pačią Lo- 
rencą Pelegrini. 

Belbas, sergantis neįvykusių pasimatymų liga, dabar jautėsi 
skiriantis tikrą pasimatymą. Tokį, kurio negalėjo išvengti net 
iš bailumo, nes buvo priremtas prie sienos. Baimė vertė jį būti 
drąsų. Prasimanydamas jis sukūrė tikrovės pradžią. 


* Pasaulis sukurtas, kad baigtųsi knyga (klaidinga). (Pranc.) 

Penktas sąrašas — šešeri marškinėliai, šešerios kelnaitės ir šešios no- 
sinaitės — visada intrigavo tyrinėtojus, iš esmės todėl, kad jame ne- 
buvo puskojinių. 

(Woody Allen „Getting even“, Niujorkas, Random House, 1966, 
„The Metterling List“, p. 8) 


Tomis dienomis, ne daugiau nei prieš mėnesį, Lija nusprendė, 
kad man reikėtų mėnesį pailsėti. „Atrodai pavargęs“, — tarė. 
Gal Planas mane išsekino. Kita vertus, kaip sakydavo seneliai, 
vaikui sveika pakeisti aplinką. Draugai mums užleido namelį 
kalnuose. 

Išvažiuoti delsėme. Milane dar turėjau sutvarkyti keletą rei- 
kalų, be to, Lija pasakė, kad nėra geresnio poilsio už atosto- 
gas mieste, kai Žinai, kad vėliau išvažiuosi. 

Tomis dienomis pirmą kartą papasakojau Lijai apie Planą. 
Prieš tai ji buvo per daug užsiėmusi vaiku, nors žinojo, kad 
mes su Belbu ir Diotaleviu sprendžiame galvosūkį ir tai reika- 
lauja mūsų dienų ir naktų, bet daugiau nieko jai nesakiau nuo 
to karto, kai ji man išklojo savo pamokslą apie panašumų psi- 
chozę. Gal gėdijausi. 

Tomis dienomis papasakojau jai visą Planą, užbaigtą iki 
menkiausių smulkmenų. Ji žinojo apie Diotalevio ligą, o aš 
jaučiausi kaltas, lyg būčiau padaręs ką nors, ko neturėjau da- 
ryti, todėl stengiausi pasakoti jį taip, koks jis ir buvo - tiesiog 
šaunus Žaidimas. 

Bet Lija tarė: 

— Pimai, tavo istorija man nepatinka. 

— Argi ji negraži? 

— Ir sirenos gražios. Klausyk, ką tu Žinai apie savo pasą- 
monę? 

— Nieko. Net nežinau, ar ji išvis yra. 

— Taigi. O dabar įsivaizduok, kad koks nors Vienos pokšti- 
ninkas, norėdamas palinksminti draugus, sugalvoja tą istoriją 
apie Es, Edipo kompleksą, sapnus, kurių niekada nesapnavo, 
ir mažyčius Hansus, kurių niekada nematė... Kas paskui atsi- 
tinka? Milijonai žmonių pasirengę tapti neurotikais. Ir tūks- 
tančiai pasiruošę juos išnaudoti. 

— Lija, tu paranoikė. 

— Aš? Tai tu paranoikas! 

— Tegul abu būsime paranoikai, tačiau bent vieną dalyką tu- 
ri pripažinti: mes rėmėmės Ingolfo tekstu. Atleisk, bet maty- 
damas tamplierių pranešimą užsidegi iššifruoti jį iki galo. Gal 
perlenkėme lazdą, šaipydamiesi iš slaptų pranešimų dešifruo- 
tojų, bet juk pranešimas tikrai buvo. 

— Tu žinai tik tai, ką tau pasakė Ardentis, kuris, kiek 
sprendžiu iš tavo pasakojimo, buvo patentuotas pagyrūnas. O 
aš labai norėčiau pamatyti tą pranešimą. 

Nieko lengviau, turėjau jį savo kartotekoje. 

Lija paėmė lapą, apžiūrėjo jį iš abiejų pusių, suraukė nosį, 
nubraukė nuo kaktos kirpčius, kad geriau perskaitytų pirmąją 
dalį, tą šifruotą. Paskui pasakė: 

— Tai viskas? 

— Tau negana? 

— Gana ir net per daug. Duok man dvi dienas pamąstyti. 

Kai Lija prašydavo dviejų dienų pamąstyti, ji norėdavo man 
parodyti, kad esu kvailas. Visada ją tuo kaltindavu, o ji atšau- 
davo: „Jei suprantu, kad tu kvailas, tikiu, jog tikrai tave myliu. 
Myliu tave, net jei esi kvailas. Ar tai tavęs neguodžia?“ 

Dvi dienas nieko apie tai nekalbėjome, be to, jos beveik ne- 
būdavo namuose. Vakarais matydavau ją susirangiusią kampe 
kažką rašant ir plėšant vieną lapą po kito. 

Tą dieną, kai nuvykome į kalnus, vaikas visą dieną šliaužio- 
jo po pievą, o Lija paruošė vakarienę ir liepė valgyti sakyda- 

ma, kad esu sudžiūvęs lyg šiekštas. Po vakarienės paprašė pa- 
ruošti jai dvigubą viskio su daug ledo ir mažai sodos vandens, 
užsidegė cigaretę — tai darydavo tik ypač svarbiomis akimir- 
komis, liepė man sėstis ir viską paaiškino. 

— Pimai, įdėmiai klausyk, dabar tau parodysiu, kad papras- 
čiausi paaiškinimai visada yra teisingiausi. Tas jūsų pulkinin- 
kas sakė, kad Ingolfas rado Proveno pranešimą, ir aš tuo ne- 
abejoju. Jis nusileido į požemius ir tikrai rado dėklą su šiuo 
tekstu, — ji bakstelėjo pirštu į prancūziškas eilutes. — Niekas 
nesako, kad jis rado dėklą, prikimštą deimantų. Juk pulkinin- 
kas jums papasakojo tik tai, kad, kaip rašė Ingolfas, dėklas 
buvo parduotas. Kodėl gi ne? Antikvarinis daiktas, už jį jis 
gavo kažkiek pinigų, bet nėra įrodymų, kad paskui iš tų pinigų 
gyveno. Matyt, iš savo tėvo buvo gavęs nedidelį palikimą. 

— O kodėl tas dėklas turėjo būti pigus? 

— Todėl, kad šis pranešimas tėra pirkinių sąrašas. Nagi, per- 
skaitykime jį dar kartą. 

— Na ir kas? 

— Viešpatie, nejau jums niekada nešovė į galvą pažvelgti į 
turistų vadovą, į trumpą to jūsų Proveno istoriją. Ten būtumėt 
perskaitę, kad Granž o Dim, kur buvo rastas pranešimas, tai 
vieta, kurioje rinkdavosi pirkliai, nes Provenas buvo Šampa- 
nės regiono prekybos centras, o Granžas yra Šv. Jono gatvėje. 
Provene buvo prekiaujama viskuo, tačiau didžiausią paklausą 
turėjo audinių atraižos, draps arba dras, kaip tuomet rašyta, o 
kiekviena atraiža turėjo garantijos ženklą, tam tikrą antspau- 
dą. Antroji Proveno prekė buvo rožės, raudonos rožės, kurias 
kryžeiviai parvežė iš Sirijos. Jos buvo tokios garsios, kad Ed- 
monas Lankasteris, susituokęs su Bjanka d'Artua ir gavęs Šam- 
panės grafo titulą, savo herbe vaizduoja raudoną Proveno ro- 
žę. Štai iš kur dviejų rožių karas: Jorko giminės herbe buvo 
balta rožė. 

— Ir iš kur visa tai sužinojai? 

— Iš Proveno turizmo biuro išleistos dviejų šimtų puslapių 
knygelės, kurią radau prancūzų kultūros centre. Bet tai dar 
ne viskas. Provene yra tvirtovė, vadinama Donjon - bokštu, 
kaip sako jau pats žodis, yra Porte-aux-Pains, buvo Eglise du 
Refuge - Prieglaudos bažnyčia, be abejo, buvo įvairių Dievo 
Motinos vardais pavadintų bažnyčių, buvo arba tebėra Pjero 
Rondo gatvė, kurioje buvo pierre de cens - činšo akmuo, ant 
kurio grafo valdiniai dėjo dešimtinių pinigus. Ir dar Blancs 
Manteaux gatvė ir vadinamoji Grande Putte Muce gatvė. Ne- 
sunku atspėti, kad pastaroji taip pavadinta todėl, kad joje 
rikiavosi viešnamiai. 

— O popelikanai? 

— Provene būta katarų, kuriuos vėliau pelnytai sudegino, o 
didysis inkvizitorius buvo atgailaujantis kataras, vardu Robe- 
ras le Bugras. Todėl nieko keista, jei ten būtų gatvė ar kvarta- 
las, vis dar prisimenamas kaip vieta, kurioje gyveno katarai, 
net jei katarų jau nebebuvo. 

— 1344 metais dar... 

— Kas tau pasakė, kad šis dokumentas parašytas 1344 me- 
tais? Tavasis pulkininkas perskaitė „36 metai po šieno veži- 
mo“, tačiau tais laikais vienaip parašyta „p“ su tam tikru apo- 
strofu reiškė „post“, tačiau kita „p“ be apostrofo reiškė „pro“. 
Šio teksto autorius — taikus pirklys, užsirašęs pastabas apie 
savo sandorius Granž o Dim, taigi Šv. Jono gatvėje, o ne šven- 
to Jono naktį, ir trisdešimt šeši soldai ar denarai, ar kitos mo- 
netos — tai mokestis už visus ar kiekvieną šieno vežimą. 

— O šimtas dvidešimt metų? 

— Kas kalba apie metus? Ingolfas rado kažką, ką perrašė 
kaip „120 a...“. Kas pasakė, kad tai „a“? Patikrinau tuomet 
vartotų trumpinimų lentelę ir radau, kad denier ar dinarium 
žymėta keistais ženklais, kurių vienas panašus į deltą, kitas - į 
tetą, lyg apskritimas su plyšeliu kairėje pusėje. Jei rašyta sku- 
bant ir nestropiai, o dar jei tai darė vargšas pirklys, toks fana- 
tikas kaip pulkininkas nesunkiai perskaitys „a“, nes jau kaž- 
kur, matyt, skaitęs apie 120 metų istoriją. Pats sakei, kad jis tai 
galėjo rasti bet kurioje istorijoje apie rozenkreicerius, todėl 
ieškojo ko nors, kas būtų panašu į „post 120 annos patebo“! 
Kas toliau? Jis pamato „it“ ir perskaito „iterum“. Bet „ite- 
rum“ trumpinta „itm“, o „it“ reiškia „item“ — „taip pat“ ir var- 
tota pasikartojančiuose sąrašuose. Mūsų pirklys skaičiuoja, 
kiek pelno jam duos gauti užsakymai, ir daro pirkinių sąrašą. 
Jis turi pristatyti Proveno rožių puokštes — štai ką reiškia „r...s 
„„chevaliers de Pruins“. O ten, kur pulkininkas perskaitė vain- 
jance (nes galvojo apie Kadošo riterius), reikia skaityti jonchée. 
Rožės naudotos įvairių švenčių metu gėlių vainikams arba gė- 
lių kilimams. Todėl Proveno pranešimą derėtų skaityti taip: 


Svento Jono gatvėje. 
36 soldai už vežimą šieno. 
Sešios naujos atraižos su antspaudais 

į Blancs Manteaux gatvę. 

Kryžeivių rožės gėlių kilimui: 

šešios puokštės po šešias į išvardytas vietas, 
kiekviena po 20 deniers, iš viso 120 deniers. 
Tokia tvarka: 

pirmosios į tvirtovę 

taip pat antrosios tiems iš Porte-aux-Pains, 

taip pat į Prieglaudos bažnyčią, 

taip pat į Dievo Motinos bažnyčią, kitame upės krante, 
taip pat į senuosius katarų namus, 

taip pat į Pjero Rondo gatvę. 

Trys puokštės po šešis prieš šventes į kekšių gatvę... 


„nes ir jos, vargšelės, gal norėjo per šventes pasipuošti skry- 
bėlaitėmis su rožėm. 

— Aišku, kad sakau tiesą. Kartoju, tai — tik pirkinių sąrašas. 

— Viešpatie, — tariau, - panašu, kad sakai tiesą. 

— Palauk. Tegul bus tai tik pirkinių sąrašas, bet pirmasis teks- 
tas — šifruotas pranešimas, kalbantis apie trisdešimt šešis ne- 
matomuosius. 

— Tikrai. Su prancūzišku tekstu susidorojau per valandą, prie 
antrojo sugaišau dvi dienas. Turėjau išstudijuoti Tritemijų 
Ambrozijaus ir Trivulcijaus bibliotekose, o žinai, kokie tie bib- 
liotekininkai - prieš leisdami tau paimti į rankas senovinę kny- 
gą, nužvelgia taip, lyg norėtum ją suvalgyti. Istorija labai pa- 
prasta. Pirmiausia, ir tu turėjai suprasti, ar esi tikras, kad „les 
36 inuisibles separez en six bandes“ yra ta pati prancūzų kal- 
frazė iš septynioliktojo amžiaus pamfleto, kai rozenkreiceriai 
pasirodė Paryžiuje. Bet jūs mąstėte taip pat kaip ir jūsų vel- 
niavos meistrai: jei pranešimas užšifruotas Tritemijaus būdu, 
tai reiškia, kad Tritemijus nusirašė nuo tamplierių, o kadangi 
jame cituojama frazė, vartota rozenkreicerių aplinkoje, tai reiš- 

kia, kad rozenkreiceriams priskiriamas Planas kažkada pri- 
klausė tamplieriams. Bet pabandyk į viską pažvelgti raciona- 
liai: jei pranešimas parašytas pagal Tritemijų, jis parašytas po 
Tritemijaus, o jei jame cituojami septynioliktajame amžiuje 
paplitę posakiai, — jis parašytas vėliau. Kokia būtų logiškiau- 
sia hipotezė? Ingolfas randa Proveno pranešimą, o būdamas 
pamišęs dėl hermetinių paslapčių - kaip ir pulkininkas - vos 
perskaito „trisdešimt šeši ir šimtas dvidešimt“, tuoj pagalvoja 
apie rozenkreicerius. O kadangi yra pamišęs dėl kriptografi- 
jos, tai smaginasi, užšifruodamas Proveno pranešimą. Paban- 
do ir pagal Tritemijaus kriptoschemą parašo puikų rozenkrei- 
cerių sakinį. 

— Išradingas paaiškinimas. Bet tiek vertas kiek ir pulkinin- 
ko spėliojimai. 

— Kol kas. Tačiau įsivaizduok, kad tokių spėliojimų yra ne 
vienas, ir visi jie dera vienas su kitu. Tuomet gali jaustis tikres- 
nis, kad eini teisingu keliu? Pradėjau nuo įtarimo, jog Ingolfo 
vartoti žodžiai nėra tie patys, kuriuos siūlė Tritemijus. Jie - to 
paties asirų babiloniečių kabalistinio stiliaus, bet ne tie patys. 
Jei Ingolfui būtų reikėję žodžių, prasidedančių jį dominančio- 
mis raidėmis, tokių Tritemijaus raštuose jis galėjo rasti kiek 
tinkamas. Kodėl jis jų nepasirinko? 

— Kodėl? 

— Galjam reikėjo tam tikrų raidžių antroje, trečioje, ketvir- 
toje vietoje. Gal mūsų išradingasis Ingolfas norėjo turėti kelis 
kartus šifruotą pranešimą. Norėjo būti šaunesnis už Tritemi- 
jų. Tritemijus siūlo keturiasdešimt didžiųjų kriptosistemų: vie- 
noje reikšmingos tik pirmosios raidės, kitoje - pirmoji ir tre- 
čioji raidės, dar kitoje — kas antra pirmoji raidė ir taip toliau. 
Panorėjęs tokių sistemų gali sukurti dar šimtą. O dėl dešim- 
ties mažųjų kriptosistemų - pulkininkas pasirėmė tik pirmuo- 
ju, lengviausiu, skrituliu. Kitos veikia antrojo skritulio princi- 
pu, štai jo kopija. Įsivaizduok, kad vidinis skritulys sukasi ir tu 

gali jį sukti taip, kad „A“ raidė sutaptų su bet kuria išorinio 
skritulio raide. Turėsi vieną sistemą, jei „A“ pakeičia „X“ ir 
taip toliau, kitą - jei „A“ pakeičia „U“, ir taip toliau... Su dvi- 
dešimt dviem raidėm kiekviename iš skritulių sukursi ne de- 
šimt, o dvidešimt vieną kriptosistemą, ir liks tik dvidešimt ant- 
roji, kurioje „A“ sutaps su „A“... 

— Tik nesakyk, kad kiekvieno žodžio kiekvienai raidei 1š- 
bandei visas dvidešimt vieną sistemas... 

— Turėjau pakankamai proto ir laimės. Kadangi trumpiausi 
žodžiai yra šešių raidžių, akivaizdu, kad svarbios tik šešios 
pirmosios raidės, kitos tėra dėl grožio. Kodėl šešios raidės? Ma- 
niau, kad Ingolfas užšifravo pirmąją raidę, vieną peršoko, užšif- 
ravo trečiąją, dvi peršoko ir užšifravo šeštąją. Jei pirmajai rai- 
dei jis naudojo pirmąjį skritulį, trečiajai išbandžiau antrąjį — ir 
man tai pasirodė prasminga. Tada išbandžiau trečiąjį skritulį 
šeštajai raidei — ir vėl prasminga. Nesakau, kad Ingolfas nega- 
lėjo vartoti kitų raidžių, bet trijų akivaizdžių pavyzdžių man 
pakanka, o jei nori, gali tęsti pats. 

— Nekankink manęs. Kas tau paaiškėjo? 

— Perskaityk pranešimą, pabraukiau raides, turinčias prasmę. 


Kuabris Defrabax Rexulon Ukkazaal Ukzaab Urpaefel Taculbain 
Habrak Hacoruin Maguafel Iebrain Hmcatuin Rokasor Himesor 
Argaabil Kaguaan Docrabax Reisaz Reisabrax Decaiguan 
Oiguaguil Zaitabor Oaxaop Dugrag Xaelobran Disaeda 
Magisuan Raitak Huidal Uscolda Arabaom Zipreus Mecrim 


Cosmae Duguifas Rocarbis 


— Taigi žinome, koks yra pirmasis pranešimas, tas apie tris- 
dešimt šešis nematomuosius. O dabar paklausyk, kas paaiškė- 
ja pagal antrąjį skritulį pakeitus trečiąsias raides: chambre des 
demoiselles, Vaiguille creuse. 

— Pažįstu, tai... 

— En aval d'Etretat - La Chambre des Demoiselles — Sous le 
Fort du Frėfossė - Aiguille Creuse. Tai - Arseno Lupeno iššif- 
ruotas pranešimas, kai jis išaiškina Tuščiavidurės smailės pa- 
slaptį! Manau, prisimeni: Etreta, paplūdimyje, iškilusi gamti- 
nė Tuščiavidurės smailės pilis, kurioje galima gyventi, buvusi 
slaptasis Julijaus Cezario ginklas jam puolant Galiją, vėliau 
priklausiusi Prancūzijos karaliams, didžiosios Lupeno galios 
šaltinis. Puikiai Žinai, kad lupenologai dėl šios istorijos tiesiog, 
eina iš proto, keliauja į Etreta lyg į šventą vietą, ieško kitų 
slaptų kelių, anagramuoja kiekvieną Leblano žodį... Ingolfas 
buvo toks pats fanatikas lupenologas kaip ir rozenkreiceriolo- 
gas, todėl šifruoja viską iš eilės. 

— Bet manieji velniavos meistrai visada gali sakyti, kad tam- 
plieriai žinojo smailės paslaptį, todėl pranešimas parašytas Pro- 
vene keturioliktajame amžiuje... 

- Žinau. Bet paklausyk trečiojo pranešimo. Trečiasis skritu- 
lys pritaikytas šeštosioms raidėms. Štai: merde i'en ai marre de 
cette steganographie.“ Tai — šiuolaikinė prancūzų kalba, tam- 
plieriai taip nekalbėjo. Taip kalbėjo Ingolfas, kuris, ilgai lau- 
žęs galvą, kaip užšifruoti savo paistalus, dar kartą pasismagi- 
no šifruotai pasiųsdamas velniop viską, ką darė. O sąmojo jam 
netrūko, atkreipiu tavo dėmesį: visos trys žinutės yra iš trisde- 
šimt šešių raidžių. Mano vargšeli Pimai, Ingolfas žaidė kaip ir 
jūs, o tas kvaiša pulkininkas viską suprato rimtai. 

— Tai kodėl Ingolfas prapuolė? 

— Iš kur ištraukei, kad jį nužudė? Ingolfui mirtinai įkyrėjo 
sėdėti Ozere bendraujant tik su vaistininku ir ištisas dienas 
verkšlenančia senmerge dukra. Gal jis išvyksta į Paryžių, pra- 
simano pinigų, parduodamas vieną iš savo senųjų knygų, susi- 
randa mielą našlę ir pakeičia gyvenimo būdą. Kaip tie, kurie 
išeina nusipirkti cigarečių, ir žmonos daugiau jų nebepamato. 


* Velniop visą tą steganografiją (pranc.). 


UMBERTO ECO B FUKO ŠVYTUOKLĖ 593 


— O pulkininkas? 

— Argi nesakei, kad nė tas policininkas nebuvo tikras, kad jį 
nužudė? Jis prisivirė košės, aukos jį atpažino ir jis pakėlė spar- 
nus. Gal kaip tik šią akimirką jis, pasivadinęs Diuponu, par- 
davinėja Eifelio bokštą turistui iš Amerikos. 

Negalėjau kapituliuoti visuose frontuose. 

— Na, gerai, gal rėmėmės paprasčiausiu pirkinių sąrašu, juo 
labiau buvome gana išradingi. Mes irgi žinojome, kad prasi- 
manome. Kūrėme poeziją. 

— Jūsų Planas visai nepoetiškas. Tai - groteskas. Žmonėms 
nešauna į galvą vėl sudeginti Troją todėl, kad jie perskaitė Ho- 
merą. Jo dėka Trojos gaisras tapo tuo, ko niekada nebuvo, 
niekada nebus arba bus amžinai. Jo kūrinys prasmingas, nes 
visiškai aiškus, visiškai skaidrus. Tavieji rozenkreicerių mani- 
festai nebuvo nei aiškūs, nei skaidrūs, jie buvo tik burbėjimas 
ir paslapties pažadas. Todėl tiek žmonių stengėsi, kad jie tap- 
tų tikri, ir kiekvienas juose rado tai, ko troško. Homero kūri- 
nyje nėra jokios paslapties. Jūsų Planas kupinas paslapčių, nes 
pilnas prieštaravimų. Todėl galėtumėt rasti tūkstančius dvejo- 
jančių, pasiruošusių jame atpažinti save. Išmeskite viską. Ho- 
meras nieko neprasimanė. Jūs prasimanėte viską. Bėda, jei 
imi apsimetinėti, visi tavimi patiki. Žmonės netikėjo Zemel- 
vaisu, kuris daktarams liepė plautis rankas prieš liečiant gim- 
dyves. Jis kalbėjo per daug paprastus dalykus. Žmonės tiki tuo, 
kuris pardavinėja losjoną, atauginantį plaukus. Jie instinkty- 
viai jaučia, kad tas pardavėjas sulipdo į vieną tiesas, negalin- 
čias būti kartu, kad jam trūksta logikos ir juo negalima pasiti- 
kėti. Tačiau juos įtikinėjo, jog Dievas yra sudėtingas, neperre- 
gimas, todėl nenuoseklumas jiems atrodo artimesnis Dievo 
prigimčiai. Tai, kas neįtikėtina, labiausiai panašu į stebuklą. 
Jūs išradote losjoną plaukams atauginti. Man nepatinka, tai — 
bjaurus žaidimas. 

Nepasakyčiau, kad ši istorija mums sugadino poilsį kalnuo- 
se. Daug vaikštinėjau, skaičiau rimtas knygas, dar niekada anks- 
čiau tiek daug laiko neskyriau vaikui. Bet tarp manęs ir Lijos 
liko kažkas nepasakyta. Viena vertus, Lija prirėmė mane prie 
sienos ir jai buvo nemalonu mane sumenkinti, kita vertus, ji 
nebuvo įsitikinusi, kad mane įtikino. 

Iš tiesų aš ilgėjausi Plano, nenorėjau jo išmesti — per ilgai 
buvome kartu. 

Prieš keletą dienų atsikėliau labai anksti, kad suspėčiau į 
vienintelį traukinį, važiavusį į Milaną. O Milane iš Paryžiaus 
man paskambino Belbas ir prasidėjo istorija, kuri vis dar nesi- 
baigė. 

Lijos tiesa. Mums reikėjo anksčiau pasikalbėti. Nors vis tiek 
nebūčiau ja patikėjęs. Išgyvenau Plano kūrimą kaip Tiferet aki- 
mirką, sefirų kūno širdį, taisyklės ir laisvės harmoniją. Diota- 
levis pasakojo, kad Mozė iš Kordobos mus įspėjo: „Tas, kuris 
puikuojasi savąja Tora prieš neišmanantį, taigi prieš visą Jah- 
vės tautą, verčia Tiferet puikuotis prieš Malkut“. Tačiau tik 
dabar supratau, kas yra Malkut, šios žemės Karalystė, stulbi- 
nantis paprastumas. Gal laiku, kad išvis suprasčiau, bet, ma- 
tyt, per vėlai, kad tiesos akivaizdoje likčiau gyvas. 


Lija, nežinau, ar dar pasimatysim. Jei nebepasimatytume, pri- 
siminsiu tave tokią, kokią palikau vos prieš keletą dienų, tą 
rytą, saldžiai miegančią. Pabučiavau tave ir delsiau išeiti. 

Žvelk: juodas šuo trasioja po arimą... Jisai, man regis, ieško būdų, 
kaip burtų tinklan įvilioti mus... Štai jau visai arti, prie mūsų plakas!.. 


(„Faustas“, I, Prie miesto vartų) 


Tai, kas dėjosi man išvykus, o ypač paskutinėmis dienomis prieš 

man sugrįžtant, galėjau suprasti tik iš Belbo files. Tačiau iš jų 
tik vienas buvo aiškus, su tvarkingai išdėstytomis žiniomis, ir 
tai buvo paskutinysis, tas, kurį jis, matyt, parašė prieš išvykda- 
mas į Paryžių, kad aš ar kas nors kitas galėtume jį perskaityti — 
prisiminimui. Kitus tekstus, kuriuos, be abejo, kaip paprastai, 
rašė tik sau, sunku suprasti. Tik aš, dabar jau tapęs jo asmeni- 
nio pašnekesio su Abulafija pasaulio dalimi, galėjau juos iššif- 
ruoti ar bent nuspėti. 

Buvo birželio pradžia. Belbas nerimavo. Daktarai apsipra- 
to su mintimi, kad vieninteliai Diotalevio giminės yra jis ir Gud- 
runa, ir pagaliau prakalbo. Dabar į spaustuvininkų ir korekto- 
rių klausimus Gudruna atsakydavo sudėdama lūpas taip, lyg 
tartų dviskiemenį žodį, bet pro jas nepasigirsdavo joks garsas. 
Taip įvardijama liga tabu. 

Gudruna kasdien lankydavo Diotalevį ir, manau, vargino jį 
savo iš gailesčio drėgnų akių žvilgsniu. Jis žinojo, bet gėdijosi, 
kad ir kiti tai žino. Kalbėjo sunkiai. Belbas parašė: „Veidas — 
vieni skruostikauliai“. Jam slinko plaukai, bet tai nuo gydy- 
mo. Belbas parašė: „Plaštakos - vieni pirštai“. 

Manau, kad per kažkurį iš jų kankinančių pokalbių Diota- 
levis užsiminė Belbui apie tai, ką vėliau jam pasakė paskuti- 
niąją dieną. Belbas jau pradėjo suprasti, kad susitapatinti su 
Planu yra blogai, kad tai galbūt ir yra Blogis. Bet, gal norėda- 
mas suteikti Planui objektyvumo ir grąžinti jį į grynai fiktyvų 
lygį, jis žodis žodin užrašė jį lyg pulkininko prisiminimus. Pa- 

pasakojo jį tarsi įšventintasis, atskleidžiantis savo paskutinią- 
ją paslaptį. Manau, jam tai buvo savotiškas gydymas: grąžinti 
literatūrai, nors ir prastai, tai, kas nepriklausė gyvenimui. 

Tačiau birželio dešimtąją, matyt, atsitiko kažkas, kas jį su- 
krėtė. Užrašai apie tai migloti, tenka spėlioti. 

Taigi Lorenca paprašė, kad jis nuvežtų ją automobiliu į Riv- 
jerą, kur turinti iš draugės kažką paimti, gal dokumentą, nota- 
rinį aktą ar kokį kitą niekniekį, kurį be vargo galėjo parsisiųs- 
dinti paštu. Belbas sutiko, džiaugdamasis galėsiąs praleisti kar- 
tu su ja sekmadienį prie jūros. 

Jie nuvyko į tą vietą, tiksliai nesupratau kur, gal prie Porto- 
fino. Belbo aprašymą sudarė nuotaikos, bet jame nesimatė pei- 
zažų, tik pyktis, įtampa, neviltis. Kol Lorenca tvarkė savo rei- 
kalus, Belbas laukė bare. Paskui ji pasiūlė suvalgyti žuvies pa- 
jūrio restoranėlyje. 

Čia istorija pradeda trūkinėti, atkuriu ją iš pokalbio nuo- 
trupų, Belbo užrašytų be kabučių, lyg būtų rašęs iškart, skubė- 
damas, bijodamas išsklaidyti tai, ką patyrė. Kol buvo galima, 
jie važiavo automobiliu, o paskui ėjo gėlėtais ir sunkiai įvei- 
kiamais pajūrio takais, kol pagaliau priėjo restoraną. Vos atsi- 
sėdę, ant gretimo staliuko pamatė kortelę, kad jis rezervuotas 
daktarui Aljė. 

Tik pamanykite, koks sutapimas, matyt, pasakė Belbas. Koks 
bjaurus sutapimas, tarė Lorenca. Ji nenori, kad Aljė žinotų, 
jog ji yra čia ir su juo. Kodėl nenori, kas čia blogo, gal Aljė turi 
teisę pavyduliauti? Kokią teisę, tai tiesiog takto dalykas, šian- 
dien jis mane kvietė pabūti kartu, o aš atsakiau, jog būsiu už- 
imta, nenorėčiau jo akyse atrodyti melagė. Neatrodysi mela- 
gė, juk esi užimta su manim, argi to reikėtų gėdytis? Gėdytis — 
ne, bet gal leistum man savaip suprasti mandagumą. 

Jie išėjo iš restorano ir pasuko taku atgal. Bet Lorenca stai- 
ga sustojo. Ji pamatė artėjančius žmones, kurių Belbas nepa- 
žinojo. Tai Aljė draugai, tarė, o ji nenori būti pastebėta. Žemi- 

nanti situacija: ji - parimusi ant tiltelio virš alyvmedžiais ap- 
augusio šlaito, įbedusi nosį į laikraštį, lyg mirtinai trokštų su- 
žinoti, kas vyksta pasaulyje, jis - rūko už dešimties žingsnių 
lyg atsitiktinis praeivis. 

Aljė svečiai praėjo, bet dabar, tarė Lorenca, eidami taku jie 
neišvengiamai sutiks ir jį patį. Po velnių, po velnių, tarė Belbas, 
na ir kas? Lorenca jį apkaltino neturint nė kruopelytės takto. 
Išeitis — pasiekti automobilio stovėjimo vietą trumpesniu keliu, 
išilgai šlaitų. Bėgimas be kvapo per saulės užlietas terasas, Bel- 
bas pameta užkulnį. Lorenca tarė: juk šitas kelias daug gražes- 
nis, aišku, jei ir toliau tiek rūkysi, tave kankins dusulys. 

Jie priėjo automobilį ir Belbas pasakė, kad verčiau grįžti į 
Milaną. Ne, atsakė Lorenca, gal Aljė vėluoja, dar susitiksime 
ji kelyje, jis pažįsta tavo automobilį, pažvelk, kokia puiki die- 
na, važiuokime šalutiniais keliais, turėtų būti nuostabu, pas- 
kui vėl įvažiuosime į Saulės greitkelį ir pavakarieniausime ki- 
toje Po upės pusėje, kur nors prie Pavijos. 

Kodėl kitoje Po upės pusėje, kur nors prie Pavijos, ką reiš- 
kia šalutiniais keliais, yra tik vienas kelias, pažvelk į žemėlapį, 
už Ušio turėtume kopti į kalnus, paskui persiristi per Apeni- 
nus, sustoti Bobijuje, o iš ten atvyktume į Pjačencą, tu išprotė- 
jai, tai blogiau nei Hanibalas su drambliais. Tu visai neturi nuo- 
tykių ieškotojo gyslelės, tarė ji, tik pagalvok, kiek puikių res- 
toranų rastume tuose kalnuose. Neprivažiavus Ušio yra „Ma- 
nuelina“, „Michelin“ vadove jis pažymėtas dvylika žvaigždu- 
čių, O jame gautume žuvies kiek panorėję. 

„Manuelina“ buvo sausakimšas, su eile lankytojų, akimis ry- 
jančių stalus, ant kurių jau nešė kavą. Nesvarbu, tarė Lorenca, 
pavažiavę dar keletą kilometrų aukštyn rasime šimtą kitų vie- 
tų, geresnių už šitą. Pusę trijų jie privažiavo restoraną kažko- 
kiame pasibjaurėtiname miestelyje, kurį, pasak Belbo, būtų 
buvę gėda pažymėti net ir kariniuose žemėlapiuose. Ten su- 
valgė pervirtų makaronų su mėsos konservais. Belbas klausi- 

nėjo, ką visa tai reiškia, juk neatsitiktinai ji panoro važiuoti 
būtent ten, kur turėjo atvykti Aljė, ji norėjusi kažkurį iš jų iš- 
„provokuoti, tik jis negali suprasti, kurį, o ji paklausė, ar jis ne 
paranoikas. 

Pravažiavę Ušio, jie pasuko viena iš perėjų. Važiuojant per 
kaimelį, atrodžiusį tarsi Sicilijos kaimas sekmadienio popietę 
Burbonų laikais, didelis juodas šuo sustojo vidury gatvės, lyg 
pirmą kartą matytų automobilį. Belbas trenkėsi į jį priekiniu 
buferiu, o išlipę jie pamatė vargšo gyvulio papilvę, visą raudo- 
ną su kyšančiais keistais rožiniais daiktais (žarnomis, lytiniais 
organais?). Šuo inkštė ir seilėjosi. Atbėgo keli kaimiečiai ir 
prasidėjo kažkas panašaus į liaudies susirinkimą. Belbas pa- 
klausė, kieno tas šuo, jis norėtų atlyginti skriaudą, bet šuo pa- 
sirodė esąs benamis. Ten susirinko gal dešimtoji to Dievo už- 
miršto užkampio gyventojų dalis, bet niekas nežinojo, iš kur 
šuo čia atsirado, nors iš matymo visi jį pažinojo. Kažkas pasa- 
kė, jog reikėtų rasti karabinierių viršilą, kad šis nušautų šunį, 
ir būtų baigta. 

Kol ieškojo viršilos, pasirodė ponia, prisistačiusi gyvūnų my- 
lėtoja. „Turiu šešias kates“, — tarė ji. „Kuo čia dėtos katės, - tarė 
Belbas, — juk tai šuo, jis jau dvesia, o aš skubu.“ — „Nesvarbu, 
šuo ar katė, reikia būti gailestingam, — tarė ponia. — Nereikia 
viršilos, reikia surasti ką nors iš gyvūnų globos draugijos arba iš 
gretimo miestelio ligoninės, gal jį dar galima išgelbėti.“ 

Saulė kaitino Belbą, Lorencą, automobilį, šunį ir susirinku- 
sius ir visai nesiruošė leistis. Belbas jautėsi lyg išėjęs į gatvę 
vienomis trumpikėmis, negalėjo atsipeikėti, ponia neatstojo, 
viršilos niekas negalėjo rasti, šuo toliau kraujavo ir gailiai švokš- 
te. „Inkščia, gyvulys“, — tarė Belbas. Ponia atsakė: „Aišku, inkš- 
čia, vargšelis kankinasi, ar negalėjote važiuoti atsargiau?“ Kai- 
melis netikėtai patyrė demografinį sprogimą, Belbas, Loren- 
ca ir šuo tapo šio liūdno sekmadienio spektakliu. Priėjusi mer- 
gaitė su ledais paklausė, ar jie kartais ne iš televizijos, Ligūri- 

jos Apeninų regiono mis konkurso organizatoriai. Belbas lie- 
pė jai kuo greičiau bėgti šalin, priešingu atveju suluošinsiąs ją 
kaip tą šunį, mergaitė pradėjo verkti. Prisistatė apylinkės gy- 
dytojas ir tarė, jog tai jo duktė, o Belbas esą nežino, su kuo 
kalba. Skubiai pasikeitus atsiprašymais ir prisistatymais pa- 
aiškėjo, kad daktaras garsiojoje Milano leidykloje „Manuzio“ 
išspausdinęs savo knygą „Tolimos apylinkės gydytojo dieno- 
raštis“. Belbas pateko į spąstus ir prasitarė esąs „Manuzio“ 
magna pars“, dabar jau daktaras pageidavo, kad Belbas su Lo- 
renca liktų pas jį vakarienės, Lorenca nerimavo ir baksnojo 
Belbui alkūne į šoną: dabar pateksime į laikraščius, velniški 
meilužiai, ar negalėjai patylėti? 

Kai varpai suskambo pamaldoms, saulė vis dar buvo aukš- 
tai (atvykome į tolimosios Tulės žemę, pro dantis iškošė Bel- 
bas, saulė čia šešis mėnesius šviečia nuo vidurnakčio iki vidur- 
nakčio, o aš pritrūkau cigarečių), šuns kančios jau artėjo prie 
pabaigos, bet niekas juo nebesidomėjo. Lorenca pasakė, kad 
jai užėjo astmos priepuolis, o Belbas nebeabejojo, kad kos- 
mosas yra demiurgo klaida. Jam šovė mintis važiuoti pagalbos 
į artimiausią miestelį. Ponia gyvūnų mylėtoja sutiko, kad jie 
kuo greičiau nuvažiuotų ir grįžtų, juk leidykloje dirbančiu po- 
nu galima pasitikėti, taip pat ir ji labai mėgo Mariną Moretį. 

Belbas išvažiavo ir ciniškai pralėkė artimiausią miestelį, Lo- 
renca keikė visus gyvūnus, kuriais Viešpats apgyvendino že- 
mẹ nuo pirmos iki penktos dienos imtinai, ir Belbas su ja suti- 
ko, tačiau išdrįso sukritikuoti ir šeštosios dienos kūrinį, o gal 
ir septintosios dienos poilsį, nes, jo manymu, šis sekmadienis 
buvo siaubingiausias iš visų, kokius jam teko patirti. 


Jie įvažiavo į Apeninus ir (nors žemėlapyje perėja atrodė trum- 
pa, tai truko daug valandų), prašokę Bobijų, vakarop pasiekė 

Pjačencą. Belbas buvo pavargęs, troško nors pavakarieniauti 
su Lorenca ir vieninteliame laisvame viešbutyje netoli stoties 
išnuomojo kambarį dviem. Jiems užlipus į kambarį, Lorenca 
pasakė, kad tokioje vietoje ji nesiruošia miegoti. Belbas tarė, 
kad būtų galima paieškoti kito viešbučio, jis tenorėtų nusileis- 
ti į barą ir išgerti martinio. Bare buvo tik itališko konjako, o, 
kai sugrįžo į kambarį, Lorencos ten neberado. Registratūroje 
jam padavė raštelį: „Mylimasis, aptikau nuostabų traukinį į 
Milaną. Išvažiuoju. Kitą savaitę pasimatysim““. 

Kai Belbas atbėgo į stotį, traukinys jau buvo išvykęs. Lyg 
vesterne. Belbas liko nakvoti Pjačencoje. Ieškojo kokios nors 
detektyvinės apysakos, bet net ir stoties kioskas buvo uždary- 
tas. Viešbutyje rado tik „Iouring Club“ žurnalą. 

Nelaimė, numeris buvo skirtas keliams per Apeninų kalna- 
gūbrį, kuriais jis ką tik važiavo. Jo prisiminimuose - jau nuvytu- 
saulės išdeginta, dulkėta žemė, nusėta mineralinių atliekų. Bliz- 
gančiuose žurnalo puslapiuose ji atrodė lyg svajonių šalis, į ku- 
rią vertėtų sugrįžti nors ir pėsčiomis, kad žingsnis po žingsnio 
galėtum vėl ja pasidžiaugti. Tiesiog Kanapių Džimo Samoa. 


Ar gali Žmogus lėkti į savo pražūtį tik dėl to, kad pervažiavo 
šunį? Bet taip atsitiko. 

Tą naktį Pjačencoje Belbas nutarė, kad vėl pasinėrus į Pla- 
ną jam neteks patirti kitų pralaimėjimų, nes ten jis vienas gali 
spręsti kas, kaip ir kada. 

Matyt, tą vakarą jis taip pat nutarė atkeršyti Aljė, net gerai 
nežinodamas kodėl ir už ką. Jis sugalvojo įtraukti Aljė į Planą 
jam pačiam to nežinant. Kita vertus, Belbui buvo būdinga regzti 
tokį kerštą, kurio vienintelis liudininkas būtų jis pats. Ne iš gė- 
dos, o dėl nepasitikėjimo kitų liudijimais. Įviliotas į Planą Aljė 
būtų sunaikintas, išnyktų su dūmais lyg žvakės dagtis. Taptų ne- 
realus kaip Proveno tamplieriai, rozenkreiceriai ir pats Belbas. 

Tai neturėtų būti sunku, mąstė Belbas: pasinaudojome 
Beikonu ir Napoleonu, kodėl ne Aljė? Ir jį pasiųsime ieškoti 
Žemėlapio. Ardenčiu ir prisiminimais apie jį atsikračiau įtrau- 
kęs juos į geresnę fikciją už jo paties. Taip atsitiks ir su Aljė. 


Manau, jis tikrai tuo tikėjo - tokia apvilto geismo galia. Šitas 
jo file baigėsi — kitaip nė negalėjo būti - privaloma citata vi- 
siems, kuriuos sutriuškino gyvenimas: Bin ich ein Gott?* 

Kokia slapta jėga veikia per spaudą, slypi už visų aplinkui vykstan- 
čių maištų? Gal veikia įvairios Jėgos? O gal tik viena Jėga, būrys, 
vadovaujantis visiems kitiems, Tikrųjų Įšventintųjų ratas? 

(Nesta Webster „Secret Societes and Subversive Movements“, Lon- 
donas, Boswell, 1924, p. 348) 


Gal jis būtų užmiršęs savo ketinimą. Gal jam būtų pakakę tik 
jį užrašyti. Gal būtų tereikėję pasimatyti su Lorenca ir jį būtų 
užvaldžiusi aistra, kuri būtų jį įpareigojusi susitaikyti su gyve- 
nimu. Bet pirmadienio rytą darbe jis sutiko Aljė, kvepiantį eg- 
zotiškais odekolonais, besišypsantį, atnešusį keletą niekam ti- 
kusių rankraščių, kuriuos jis perskaitė per Rivjeroje nuosta- 
biai praleistą savaitgalį. Belbą vėl suėmė apmaudas. Nuspren- 
dė iš jo pasijuokti ir parodyti jam heliotropą. 

Nutaisęs gudrų veidą, Belbas leido Aljė suprasti, kad jau 
daugiau nei dešimt metų jį slegia viena įšventintųjų paslaptis. 
Rankraštis, kurį jam paliko toks pulkininkas Ardentis, kuris 

manė turintis tamplierių Planą... Pulkininką kažkas pagrobė arba 
nužudė ir paėmė jo raštus, bet iš tiesų jis išėjo iš „Garamond“ 
leidyklos nešinas tekstu masalu, įmantriai klaidingu, pramany- 
tu, vaikišku, kuris turėjo tik pakišti mintį, jog pulkininkas matė 
Proveno pranešimą ir tikruosius Ingolfo užrašus su išvadomis, 
tuos, kurių jo žudikai vis dar ieško. Tačiau tikrasis aplankas, 
plonas, tik su dešimčia lapų, su tikruoju tekstu, kuris buvo ras- 
tas tarp Ingolfo popierių — tas aplankas liko pas Belbą. 

— Kaip įdomu, - tarė Aljė, - pasakokite, pasakokite. 

Ir Belbas papasakojo. Jis papasakojo Aljė visą mūsų sukur- 
tą Planą, lyg tai būtų mintys iš senojo rankraščio. Jis net pasa- 
kė, vis konfidencialesniu balsu, kad ir toks policininkas de 
Andželis buvo jau visai arti tiesos, bet sustojo atsimušęs į jo, 
Belbo, hermetinio — šis žodis čia labai tiko — tylėjimo sieną, 
nes jis, Belbas, saugo didžiausią žmonijos paslaptį. Paslaptį, 
kurios visa esmė yra Žemėlapis. 

Čia jis padarė pauzę, kupiną užuominų, kaip ir visos didžio- 
sios pauzės. Delsimas pasakyti galutinę tiesą užtikrina prielai- 
dų teisingumą. Tam, kuris iš tikrųjų tiki slaptąja tradicija, — 
spėjo, — nėra nieko iškalbingesnio už tylėjimą. 

— Kaip įdomu, tiesiog nepaprastai įdomu, — pakartojo Aljė 
ir išsitraukė 1š kišenėlės tabakinę, bet jo mintys, rodės, sklan- 
dė visai kitur. — O... o žemėlapis? 

Belbas pagalvojo: „Aha, senas spoksotojau pro rakto skylu- 
tẹ, susijaudinai, dediesi Sen Žermenu, o iš tiesų esi tik suk- 
čius, gyvenantis iš lošimo trimis kortomis, pasiruošęs nupirkti 
Koliziejų iš dar didesnio sukčiaus už tave patį. Dabar pasiųsiu 
tave ieškoti Žemėlapių, kad prasmegtum žemės gelmėse, 
įtrauktas srovių, eik daužyti galvą į kokio nors keltų kištuko 
pietinį ašigalį“. 

"Tačiau garsiai, lyg atskleisdamas paslaptį, tarė: 

— Aišku, rankraštyje buvo ir žemėlapis, teisingiau, tikslus jo 
aprašymas bei nuoroda į originalą. Tiesiog nuostabu. Jūs nė 

nejsivaizduojate, kaip paprastai sprendžiama ši problema. Že- 
mėlapis prieinamas visiems, kiekvienas galėjo jį pamatyti, kiek- 
vieną dieną ištisus šimtmečius pro jį praeidavo tūkstančiai žmo- 
nių. Kita vertus, jį orientuoti taip elementaru, jog gana įsi- 
minti schemą, ir žemėlapį galima iškart atkurti bet kur. Taip 
paprasta ir taip paslaptinga... Įsivaizduokite — sakau tai tik no- 
rėdamas padėti jums suprasti mintį, lyg žemėlapis būtų 
išraižytas ant Cheopso piramidės, visiems prieš akis, visi ilgus 
amžius būtų aiškinę ir aiškinę ir bandę iššifruoti piramidę, ieš- 
kodami joje kitų užuominų, kitų skaičiavimų, nė nenujausda- 
mi neįtikėtinos, nuostabios tiesos. Paprastumo šedevras. Ir 
klastos. Proveno tamplieriai buvo magai. 

— Jūs tikrai sužadinote mano smalsumą. Gal galėčiau jį pa- 
matyti? 

— Prisipažinsiu, viską sunaikinau, tuos dešimt lapų ir žemė- 
lapi. Suprantate, bijojau. 

— Norite pasakyti, kad sunaikinote tokį svarbų dokumentą... 

— Taip, sunaikinau, bet, kaip sakiau, tai, kas buvo jame parašyta, 
stulbinamai paprasta. Žemėlapis yra čia, - jis palietė sau kaktą ir 
Jį suėmė juokas, prisiminus anekdotą apie vokietį, kuris taip da- 
rydamas sako: „Viskas čia, mano užpakalyje“. - Jau daugiau nei 
dešimt metų nešioju savyje tą paslaptį ir daugiau kaip dešimt 
metų saugau žemėlapį čia, — jis ir vėl palietė kaktą, - tai - lyg 
koks apsėdimas, mane baugina ta galia, kurią įgyčiau nutaręs pa- 
veldėti trisdešimt šešių nematomųjų palikimą. Dabar supranta- 
te, kodėl įtikinau Garamondą leisti „Atskleistosios Izidės“ ir „Ma- 
gijos istorijos“ serijas. Laukiu reikalingo ryšio. 

Vis labiau įsijausdamas į vaidmenį ir norėdamas galutinai 
išbandyti Aljė, beveik pažodžiui pacitavo jam aistringus Arse- 
no Lupeno žodžius, pasakytus Botrelė knygos „Aiguille Creu- 
se“ pabaigoje: 

— „Kartais mano galia mane svaigina. Jaučiuosi apgirtęs nuo 
savo jėgos ir valdžios.“ 

— Na jau, brangusis drauge, - tarė Aljė, - gal jūs per daug 
pasitikėjote kažkokio fanatiko prasimanymais? Ar tas tekstas 
tikrai autentiškas? Pasikliaukite mano patirtim šioje srityje. 
Jei žinotumėt, kiek tokių atskleistų paslapčių savo gyvenime 
esu aptikęs ir, manau, turėjęs garbės įrodyti jų nepagrįstumą. 
Man pakaktų tik žvilgtelėti į žemėlapį ir galėčiau įvertinti jo 
patikimumą. Tradicinėje kartografijoje mano kompetencija gal 
kukli, bet tiksli. 

— Pone Aljė, - tarė Belbas, - jūs man sakėte, kad atskleista 
įšventintųjų paslaptis nieko verta. Ilgai tylėjau, galiu ir toliau 
patylėti. 

Ir jis tylėjo. O Aljė, apmulkintas ar ne, rimtai atliko savo 
vaidmenį. Visą gyvenimą jis praleido gilindamasis į neperpran- 
tamas paslaptis, todėl dabar tvirtai tikėjo, kad Belbo lūpos 
amžiams liks surakintos. 

Tą akimirką įėjo Gudruna, pranešdama, jog susitikimas Bo- 
lonijoje paskirtas penktadienį, vidurdienį. 

— Galite važiuoti rytiniu Europos ekspresu, — tarė ji. 

— Europos ekspresas — puikus traukinys, bet vertėtų rezer- 
vuoti vietas, ypač šiuo metų laiku, - tarė Aljė. 

Belbas atsakė, jog įlipus ir paskutinę minutę visada galima 
rasti vietą, blogiausiu atveju — restorane, kur kaip tik bus pa- 
duodami pusryčiai. 

— "To ir linkiu, - tarė Aljė. - Bolonija - gražus miestas. Ta- 
čiau birželį ten taip karšta... 

— Jame viešėsiu tik dvi ar tris valandas. Turiu aptarti vieną 
epigratijos tekstą, turime problemų dėl reprodukcijų. 

Ir netikėtai išpyškino: 

— Man dar ne atostogų metas. Atostogausiu apie vasaros sols- 
ticiją, gali būti, jog nutarsiu... Jūs mane supratote. Ir tikiu jūsų 
mokėjimu laikyti paslaptį. Kalbėjau su jumis kaip su draugu. 

- Moku tylėti dar geriau nei jūs. Šiaip ar taip, dėkoju už 
pasitikėjimą, tikrai, — ir jis nuėjo. 

Šis susitikimas Belbą nuramino. Visiška jo literatūrinio astra- 
lo pergalė prieš šio pasaulio vargus ir gėdą. 


Kitą dieną jam paskambino Alje. 

— Brangusis drauge, prašau atleisti, bet susidūriau su nedi- 
dele problema. Kaip žinote, truputį verčiuosi prekyba anti- 
kvarinėmis knygomis. Šį vakarą iš Paryžiaus turiu gauti dvy- 
lika įrištų aštuonioliktojo amžiaus knygų, gana brangių, ku- 
rias rytoj būtinai privalau perduoti savo užsakovui Florenci- 
joje. Važiuočiau pats, bet reikalai verčia mane pasilikti. Pa- 
galvojau apie galimą išeitį. Jūs juk vykstate į Boloniją. Rytoj 
laukčiau jūsų prie traukinio likus dešimčiai minučių iki išvy- 
kimo ir paduočiau lagaminėlį, kurį padėtumėte ant lentynė- 
lės, o išlipdamas Bolonijoje ten ir paliktumėt. Gal išliptumėt 
paskutinis, kad būtumėt tikras, jog niekas jo nepaims. Trau- 
kiniui sustojus Florencijoje, mano užsakovas įliptų ir jį pasi- 
imtų. Žinau, tai vargas, bet, jei galėtumėt pasitarnauti, lik- 
čiau amžinai dėkingas. 

— Mielai, - atsakė Belbas, — bet kaip jūsų draugas iš Floren- 
cijos sužinos, kur aš palikau lagaminą? 

— Esu už jus apdairesnis, todėl rezervavau jums vietą: 8 va- 
gonas, vieta numeris 45. Ji rezervuota iki Romos, todėl nei 
Bolonijoje, nei Florencijoje niekas jos neužims. Matote, už 
jūsų vargą siūlau užtikrintą kelionę sėdint ir jums nereikės 
glaustis restorane. Nedrįsau pirkti bilieto, nenorėjau, kad pa- 
manytumėte, jog noriu jums taip šiurkščiai atsilyginti. 

„Tikras džentelmenas, — pagalvojo Belbas. - Atsiųs man 
dėžę brangaus vyno. Kad išgerčiau į jo sveikatą. Vakar norė- 
jau jį sunaikinti, o dabar žadu pasitarnauti. Ką gi, negaliu 
atsisakyti.“ | 

Trečiadienio rytą Belbas atvyko į stotį laiku, nusipirko bilie- 
tą į Boloniją, o prie aštunto vagono sutiko Aljė su lagaminė- 
liu. Šis buvo gana sunkus, bet nedidelis. 

Belbas padėjo lagaminėlį virš 45 vietos ir įsitaisė su savo 
laikraščių pluoštu. Dienos naujiena buvo Berlinguerio laido- 
tuvės. Netrukus greta jo atsisėdo barzdotas vyriškis. Belbui jis 
pasirodė kažkur matytas (vėliau pagalvojo, gal per šventę Pje- 
monte, tačiau nebuvo visiškai tikras). Išvykstant kupė buvo 
pilna. 

Belbas skaitė laikraštį, barzdočius bandė visus prakalbinti. 
Jis pradėjo apie karščius, vėdinimo sistemos neveiksmingu- 
mą, apie tai, jog birželį niekada nežinia, kaip rengtis - pavasa- 
riškai ar jau vasariškai. Pastebėjo, kad geriausias rūbas - leng- 
vas bleizeris, toks, kokį dėvi Belbas, ir paklausė, ar jis paga- 
mintas Anglijoje. Belbas atsakė teigiamai, „Burberry“, ir skaitė 
toliau. 

— Geriausia firma, — kalbėjo ponas, — tačiau šis ypač gražus, 
nes be tų auksinių sagų, kurios pernelyg krinta į akis. Ir, jei lei- 
site pridurti, puikiai dera prie jūsų bordo spalvos kaklaryšio. 

Belbas padėkojo ir vėl įniko į laikraštį. Ponas toliau kalbino 
kitus sakydamas, kaip sunku parinkti prie švarkų kaklaryšius, 
o Belbas vis skaitė. „Žinau, — mąstė, — visi galvoja, kad esu 
nemandagus, tačiau traukiniuose verčiau nebendrauti. Užtek- 
tinai bendrauju ir ne traukiniuose.“ 

Tada ponas vėl jį užkalbino: 

— Kiek daug laikraščių jūs skaitote, ir visų pakraipų. Matyt, 
esate teisėjas arba politikas. 

Belbas atsakė dirbantis leidykloje, kuri leidžia knygas apie 
arabų metafiziką. Jis tai pasakė tikėdamasis įbauginti prieši- 
ninką. Ir šis, atrodo, buvo įbaugintas. 

Po to atėjo kontrolierius. Jis paklausė, kodėl Belbo bilietas 
iki Bolonijos, o rezervacija — iki Romos. Belbas atsakė apsi- 
galvojęs paskutinę minutę. | 

— Kaip nuostabu, kai gali apsigalvoti taip pat lengvai, kaip 
dvelkia vėjas, ir nereikia skaičiuoti pinigų. Pavydžiu jums, — 
tarė ponas su barzda. 

Belbas nusišypsojo ir nusisuko. „Na štai, - pamanė, - dabar 
visi žiūri į mane kaip į švaistūną ar kokį bankų plėšiką.“ 

Bolonijoje Belbas pakilo, ruošdamasis išlipti. 

— Nepamirškite lagaminėlio, —- priminė jam kaimynas. 

— Florencijoje jį turi paimti vienas ponas, - atsakė Belbas. — 
Gal galėčiau jus paprašyti juo pasirūpinti. 

— Galite manim pasitikėti, - atsakė ponas su barzda, - būti- 
nai pasirūpinsiu. 


Vakare Belbas grįžo į Milaną, įsitaisė namuose su pora skar- 
dinių mėsos ir sausainiais ir įsijungė televizorių. Aišku, vėl Ber- 
lingueris. Žinutė pasirodė lyg probėgšmais, pačioje naujienų 
pabaigoje. 


„Rytą, Europos ekspreso aštuntajame vagone, traukiniui 
važiuojant tarp Bolonijos ir Florencijos, keleivis su barzda pa- 
reiškė savo įtarimą dėl Bolonijoje išlipusio keleivio, palikusio 
ant lentynos lagaminėlį. Tiesa, šis pasakęs, jog kažkas Floren- 
cijoje turėtų jį paimti, bet ar ne taip veikia teroristai? Be to, 
kodėl jis rezervavo vietą iki Romos, jei išlipo Bolonijoje“? 

Kupe keleiviai sunerimo. Ponas su barzda tarė daugiau ne- 
begalįs kęsti šios įtampos. Geriau suklysti, nei mirti. Jis per- 
spėjo traukinio viršininką. Traukinio viršininkas sustabdė są- 
statą ir iškvietė geležinkelių policiją. Nežinau, kaip viskas iš 
tikro atrodė: kalnuose sustojęs traukinys, prie jo šurmuliuo- 
jantys sunerimę keleiviai, atvykę pirotechnikai... Ekspertai ati- 
darė lagaminėlį ir jame rado laikrodinį užtaisą, turėjusį sprogti 
traukiniui atvykus į Florenciją. Pakankamą, kad užmuštų ke- 
lias dešimtis žmonių. 

Policijai nepavyko rasti barzdoto vyriškio. Gal nenorėda- 
mas patekti į laikraščius jis įsėdo į kitą vagoną ir išlipo Floren- 
cijoje. Jį kvietė atvykti į policiją. 

Kiti keleiviai stebėtinai aiškiai prisiminė vyrą, palikusį la- 

gaminą. Jis buvo toks tipas, kuris iš pirmo žvilgsnio kėlė įta- 
rimą. Apsirengęs anglišku mėlynu švarku be auksinių sagų, 
su bordo spalvos kaklaryšiu, tylenis, atrodė norintis bet ko- 
kia kaina likti nepastebėtas. Tačiau išsidavė dirbantis kažko- 
kiame laikraštyje ar leidykloje, ar kažkur, kas siejosi su (čia 
liudytojų nuomonės išsiskyrė) fizika, metanu ar metempsi- 
choze. Ir su arabais. 

Ant kojų sukeltos policijos nuovados ir karabinierių dali- 
niai. Jau gaunami pirmi pranešimai, kuriuos tardytojai kruopš- 
čiai analizuoja. Bolonijoje sulaikyti du Libijos piliečiai. Polici- 
jos dailininkas sukūrė fotorobotą, kuris dabar puikavosi tele- 
vizoriaus ekrane. Piešinys nebuvo panašus į Belbą, tačiau Bel- 
bas buvo panašus į piešinį. 

Belbui neliko jokių abejonių. Žmogus su lagaminėliu buvo 
jis pats. Bet juk lagaminėlyje buvo Aljė knygos. Jis paskambi- 
no Aljė, niekas neatsiliepė. 

Jau buvo vėlus vakaras, jis nedrįso išeiti, todėl išgėrė mig- 
domųjų ir atsigulė. Kitą rytą vėl pabandė rasti Alje. Tyla. Nu- 
sileido nusipirkti laikraščių. Laimė, pirmajam puslapiui vis dar 
rūpėjo laidotuvės, todėl žinutė apie traukinį su fotorobotu buvo 
toliau. Grįžo namo pakelta apykakle, paskui suprato vis dar 
dėvintis tą patį bleizerį. Laimė, be bordo spalvos kaklaryšio. 

Jam bandant dar kartą viską mintyse sudėlioti į vietas, su- 
skambo telefonas. Balsas nepažįstamas, užsieniečio, su leng- 
vu balkanišku akcentu. Kalba saldi lyg medus, tarytum skam- 
binantis darytų tai tik iš geros širdies, be jokios asmeninės nau- 
dos. „Vargšas ponas Belbai, — tarė balsas, — pakliuvote į labai 
nemalonią istoriją. Nereikia vežti svetimų daiktų nepatikri- 
nus jų turinio. Būtų didelė bėda, jei kas nors praneštų polici- 
jai, jog ponas Belbas yra nepažįstamasis iš 45 vietos.“ 

Aišku, tokio kraštutinio žingsnio būtų galima išvengti, jei 
Belbas sutiktų bendradarbiauti. Tarkim, jei pasakytų, kur yra 
tamplierių žemėlapis. O kadangi likti Milane jam dabar pa- 

vojinga, nes visi žino, kad, norėjęs pasikėsinti į Europos eks- 
presą, žmogus įsėdo į jį Milane, daug apdairiau būtų perkelti 
visą istoriją į neutralią teritoriją, tarkim, Paryžių. Kodėl ne- 
susitikus Sloano knygyne, Manticore gatvė, trečias numeris, 
tarkim, po savaitės? O gal Belbui geriau važiuoti tuoj pat, 
koljo dar niekas neatpažino. Sloano knygynas, Manticore gat- 
vė, trečias numeris. Birželio dvidešimtosios vidurdienį jis ten 
pamatytų pažįstamą veidą, barzdotąjį poną, su kuriuo taip 
draugiškai šnekučiavosi traukinyje. Šis pasakytų, kur rasti ki- 
tus draugus, o vėliau, pamažu, geroje draugijoje, iki praside- 
dant vasaros solsticijai jis pagaliau papasakotų, ką Žino, ir 
visi taikiai išsiskirtų. Manticore gatvė, trečias numeris, leng- 
va prisiminti. 


109 


Sen Žermenas... Labai subtilus ir sąmojingas... Sakė, kad žino visas 
paslaptis... Dažnai pasirodymuose naudojosi garsiuoju magišku veid- 
rodžiu, kuris buvo jo šlovės dalis... Katoptrikos efektų dėka jame 
atsispindėdavo laukiami ir beveik visada atpažįstami šešėliai, todėl 
jo ryšys su anapusiniu pasauliu buvo įrodytas dalykas. 

(Le Coulteux de Canteleu „Les sectes et les sociétés secrètes“, Pa- 
ryžius, Didier, 1863, p. 170-171) 


Belbas suprato įkliuvęs. Viskas buvo aišku. Aljė patikėjo jo 
istorija, jam reikėjo žemėlapio, jis paspendė spąstus ir dabar 
laikė jį savo rankose. Belbas turėjo važiuoti į Paryžių ir at- 
skleisti tai, ko nežinojo (kad jis to nežinojo, žinojo tik jis vie- 
nas, aš buvau išvykęs ir nepalikau adreso, Diotalevis vadavosi 
mirtimi), arba visa Italijos policija sugrius jam ant galvos. 

Bet ar galėjo Aljė ryžtis tokiam bjauriam žaidimui? Kokia 
jam iš to buvo nauda? Tą seną beprotį reikia sugriebti už apy- 
kaklės ir nuvilkti į nuovadą. Tik taip Belbui pavyktų išsisukti 
iš Šios istorijos. 

Jis sėdo į taksi ir nuvyko prie namo greta Piola aikštės. Lan- 
gai uždaryti, ant vartų nekilnojamojo turto agentūros raštelis: 
„IŠNUOMOJAMA““. Kvailystė, juk dar praėjusią savaitę Aljė 
čia gyveno, jis pats jam skambinęs. Paspaudė gretimo namo 
durų skambutį. „Tas ponas? Vakar išsikraustė. Tikrai nežinau 
kur, pažinojau jį tik iš matymo, jis buvo labai paslaptingas ir, 
manau, labai daug keliaudavo.“ 

Liko tik pasiteirauti agentūroje. Tačiau ten apie Aljė nie- 
kas nieko negirdėjo. Namas buvo išnuomotas prancūzų fir- 
mai. Nuompinigiai visada laiku įplaukdavo per banką. Nuo- 
mos atsisakyta prieš dvidešimt keturias valandas, neatsiimtas 
ir piniginis užstatas. Visas ryšys laiškais buvo palaikomas su 
ponu Ragotkiu. Nieko daugiau jie nežino. 

Tiesiog neįtikėtina. Paslaptingasis pulkininko svečias, Ra- 
koskis ar Ragotskis, ieškomas apsukriojo de Andželio ir In- 
terpolo, laisvai visur, kur tinkamas, nuomojo nekilnojamąjį tur- 
tą. Mūsų istorijoje Rakoskis iš Ardenčio pasakojimų buvo Rač- 
kovskio iš Ochrankos įsikūnijimas, o šitas, kaip įprasta, Sen 
Žermeno įsikūnijimas. Bet kuo čia dėtas Aljė? 

Belbas nuėjo į leidyklą. Įsmuko tarsi vagis ir užsidarė savo 
kambaryje. Bandė susivokti. 


Buvo galima išprotėti, o Belbas tikėjo jau išprotėjęs. Ir netu- 
rėjo su kuo pasitarti. Šluostydamas nuo kaktos prakaitą jis me- 
chaniškai, negalvodamas, ką daro, sklaidė prieš dieną ant sta- 
lo padėtus rankraščius, tik staiga puslapio pradžioje pamatė 
parašytą Aljė vardą. 

Pažvelgė į rankraščio pavadinimą. Kažkurio iš velniavos 
meistrų rašliava, pavadinta „Visa tiesa apie grafą Sen Žerme- 

ną“. Vėl perskaitė tą puslapį. Ten buvo parašyta, cituojant Ša- 
kornako biografiją, kad Klodas Lui Sen Žermenas dar vadinosi 
ponu de Siurmonu, grafu Soltykovu, misteriu Veldonu, Belma- 
ro markizu, princu Rakociu ar Ragozkiu ir taip toliau, tačiau jo 
giminės vardai buvẹ grafas de Sen Martenas ir markizas de Al- 
jė, pagal jo protėvių Pjemonte turėto dvaro pavadinimą. 

Puiku, dabar Belbas galėjo nusiraminti. Jis visur ieškomas 
kaip teroristas, Planas buvo tikras, Aljė per dvi dienas sugebė- 
jo išnykti. Be to, jis pasirodė esąs ne mitomanas, o tikras ir 
nemirtingas grafas Sen Žermenas, niekada nė nesistengęs to 
slėpti. Vienintelis tikras dalykas tame tikrove virstančios ne- 
tikrovės sūkuryje buvo jo vardas. Nors ne, ir jo vardas buvo 
netikras, Aljė nebuvo Aljė, bet nesvarbu, kaip iš tiesų buvo, 
jau ilgus metus jis elgėsi kaip personažas tos istorijos, kurią 
mes paskui sukūrėme. 

Šiaip ar taip, Belbas neturėjo pasirinkimo. Dingus Aljė, jis 
negalėjo pristatyti policijai to, kuris jam davė lagaminėlį. O jei 
policija ir būtų juo patikėjusi, būtų paaiškėję, kad lagaminėlį 
jam davė asmuo, ieškomas už žmogžudystę, kuris jau beveik 
dvejus metus dirbo jo leidykloje konsultantu. Puikus alibi. 

Bet norint suvokti visą šią istoriją — jau savaime pakanka- 
mai keistą — ir priversti policiją ja patikėti, reikėtų pateikti jos 
priešistorę, išeinančią už fantazijos ribų. Taigi reikėtų pripa- 
žinti, kad kiekviena mūsų išrasto Plano eilutė, kiekvienas žodis, 
taip pat ir karštligiška žemėlapio paieška atitinka tikrąjį Pla- 
ną, kuriame jau buvo Aljė, Rakoskis, Račkovskis, Ragotkis, 
barzdotasis ponas, „Ires“ ir visi kiti, iki pat Proveno tamplie- 
rių. Ir tai, kad pulkininkas viską suprato teisingai. Bet jis su- 
prato teisingai klysdamas, nes mūsų Planas skyrėsi nuo jo pla- 
no, O jei jo planas buvo teisingas, tai negalėjo būti teisingas 
mūsiškis, arba atvirkščiai, taigi, jei buvo mūsų tiesa, kodėl prieš 
dešimt metų Rakoskiui reikėjo vogti iš pulkininko netikrus 
prisiminimus? 

Vien perskaičius tai, ką Belbas surašė Abulafijoje, kitą rytą 
man norėjosi trenkti galva į sieną. Kad įsitikinčiau, jog bent 
siena yra tikra. Įsivaizdavau, kaip tą dieną ir vėliau jautėsi Bel- 
bas. Bet tai dar buvo ne pabaiga. 

Ieškodamas ko nors, kas galėtų jam padėti, jis paskambino 
Lorencai. Jos nebuvo. Galėjo kirsti lažybų, kad jos daugiau 
nebepamatys. Kažkokiu būdu Lorenca buvo Aljė kūrinys, Al- 
jė buvo Belbo kūrinys, ir Belbas nebežinojo, kieno kūrinys jis 
pats buvo. Jis vėl paėmė laikraštį. Vienintelis tikras dalykas 
buvo, kad jis yra žmogus iš fotoroboto. Kad jį tuo įtikintų, tą 
akimirką kabinete suskambo telefonas. Tas pats balkaniškas 
akcentas, tie patys patarimai. Susitikimas Paryžiuje. 

— Kas jūs tokie? — rėkte išrėkė Belbas. 

— Mes esame „Ires“, — atsakė balsas, — o jūs apie „Ires“ 
žinote daugiau už mus pačius. 


Tada jis apsisprendė. Pakėlė ragelį ir paskambino de Andželiui. 

„Nuovadoje jam nenorėjo nieko sakyti, suprato tik tiek, kad 
komisaras ten nebedirba. Paskui, jam primygtinai reikalau- 
jant, nusileido ir sujungė su kažkuriuo kabinetu. 

— O, ką aš girdžiu, daktaras Belbas, - prabilo de Andželis, 
kaip Belbui pasirodė, sarkastišku tonu. - Jūs mane radote vi- 
sai atsitiktinai. Kraunuosi lagaminus. 

— Lagaminus? — Belbas išsigando aliuzijos. 

— Mane perkelia į Sardiniją. Ten, atrodo, ramu. 

— Daktare de Andželi, mums skubiai reikia pasikalbėti. Apie 
tą istoriją... 

— Istoriją? Kokią? 

— Pulkininko. Ir kitą... Jūs klausėte Kazaubono, ar šis negir- 
dėjęs kalbant apie „Tres“. Aš girdėjau. Turiu jums pasakyti 
kai ką svarbaus. 

— Nesakykite. Tai jau ne mano reikalas. Be to, ar ne per 
vėlų? 

— Pripažinsiu, anuomet kai ką nutylėjau. Tačiau dabar noriu 
pasakyti viską. 

— Ne, daktare Belbai, nereikia nieko sakyti. Žinokite, mūsų 
pokalbio kažkas tikrai klausosi, ir noriu, kad jis Žinotų, jog aš 
nenoriu nieko girdėti ir nieko nežinau. Turiu du mažus vai- 
kus. Kažkas man pasakė, jog jiems gali kas nors nutikti. Ir pa- 
tvirtino nejuokaują — vakar rytą, kai mano žmona užvedė au- 
tomobilį, sprogo variklio dangtis. Užtaisas ne didesnis už pe- 
tardą, tačiau pakankamas, kad suprasčiau, jog norint viskas 
įmanoma. Nuėjau pas komisarą ir pasakiau, kad visada vyk- 
džiau savo pareigą, net daugiau nei buvo būtina, bet nesu did- 
vyris. Galėčiau paaukoti savo gyvybę, bet ne žmonos ir vaikų. 
Paprašiau mane perkelti. Paskui visiems paskelbiau, kad esu 
bailys ir man visko gana. O dabar tą patį sakau jums ir tiems, 
kurie klausosi. Sužlugdžiau savo karjerą, niekinu patį save — 
švelniai tariant, suprantu esąs žmogus be garbės, bet taip iš- 
gelbėsiu brangiausius man žmones. Sako, Sardinija nepapras- 
tai graži, nebereikės taupyti, kad galėčiau vasarą nusiųsti vai- 
kus prie jūros. Viso gero. 

— Palaukit, tai labai svarbu, aš patekau į bėdą... 

— Į bėdą? Esu patenkintas. Kai prašiau man padėti, jūs to 
nepadarėte. Nė jūsų draugas Kazaubonas. O dabar, patekęs į 
bėdą, šaukiatės manęs. Aš taip pat bėdoje. Jūs pavėlavote. Fil- 
muose sakoma, kad policija privalo tarnauti piliečiams, ar tik 
ne apie tai galvojate? Ką gi, kreipkitės į policiją, į tą, kuris 
vietoj manęs. 

Belbas padėjo ragelį. Viskas tobula: jam užkirto kelią pas 
vienintelį policininką, kuris būtų galėjęs juo patikėti. 


Paskui prisiminė Garamondą su jo plačiomis pažintimis: pre- 
fektais, komisarais, aukštais pareigūnais — jis būtų galėjęs pa- 
dėti. Nuskubėjo pas jį. 

Garamondas prielankiai išklausė jo pasakojimą, įterpdamas 

mandagius šūksnius „ką jūs sakote“, „tik pagalvokite, ką aš gir- 
džiu“, „tiesiog romanas, dar daugiau - fantazija“. Po to sunėrė 
rankas, įsmeigė į Belbą kupiną užuojautos žvilgsnį ir tarė: 

— Mano berniuk, leiskite taip į jus kreiptis, nes galėčiau būti 
jūsų tėvas, na, gal ne tėvas, esu dar jaunas vyras, prisipažinsiu, 
tiesiog jaunuolis, bet, jei leistumėt, vyresnysis brolis. Kalbu 
nuoširdžiai, mes pažįstami jau daug metų. Man susidarė įspū- 
dis, kad jūs per daug susijaudinęs, išsekęs, pakrikusiais ner- 
vais, dar daugiau - pervargęs. Nemanykite, kad jūsų neverti- 
nu, žinau, leidyklai jūs atiduodate kūną ir sielą, vieną dieną 
reikės šį dėkingumą išreikšti, taip sakant, materialiai, tai ne- 
pakenks. Bet, jumis dėtas, išvažiuočiau atostogų. Sakote, atsi- 
dūrėte sudėtingoje padėtyje. Tiesą pasakius, aš nedramatizuo- 
čiau, dar daugiau, patikėkite, „Garamond“ leidyklai būtų la- 
bai nemalonu, jei jos geriausias darbuotojas įsiveltų į neaiškią 
istoriją. Sakote, kažkas kviečia jus į Paryžių. Nenoruu gilintis, 
tiesiog tikiu jumis. Na ir kas? Važiuokite, ar ne geriau viską 
tuoj pat išsiaiškinti? Jūs teigiate atsidūręs, kaip čia pasakius, 
konfliktinėje situacijoje su tokiu džentelmenu kaip ponas Al- 
jė. Nenoriu žinoti, kas tarp judviejų įvyko ir nesiruošiu daug 
galvoti apie tuos homonimus, apie kuriuos jūs man papasako- 
jote. Kiek žmonių pasaulyje vadinasi Žermenais, na ir kas? 
Jei Aljė nuoširdžiai prašo jūsų atvykti į Paryžių viską išsiaiš- 
kinti — ką gi, važiuokite į Paryžių, juk tai ne pasaulio pabaiga. 
Žmonių santykiuose būtinas nuoširdumas. Važiuokite į Pary- 
žių, ir jei kas nors jums slegia širdį, - netylėkite. Kas širdyje — 
tas tebūnie ir ant lūpų. Ką reiškia visos šios paslaptys! Jei tei- 
singal supratau, ponas Alje sielvartauja, nes jūs nenorite jam 
pasakyti, kur yra žemėlapis, planas, pranešimas ar kas ten dar, 
ką jūs turite, bet nieko su tuo nedarote, o gerajam Alje tai 
galbūt reikalinga studijoms. Mes juk tarnaujame kultūrai, ar 
aš klystu? Atiduokite jam tą žemėlapį, atlasą, topografinį pla- 
ną - nenoriu nė žinoti, kas tai. Jei jis taip labai jo nori - tam 

yra priežastis, neabejotinai rimta, džentelmenas visada lieka 
džentelmenu. Važiuokite į Paryžių, paspauskite vienas kitam 
rankas, ir bus viskas baigta. Sutarta? Ir nesikankinkite dau- 
giau negu būtina. Žinokite, kad mane visada rasite čia, — jis 
pakėlė vidaus telefono ragelį. - Ponia Gracija... Štai, kiekvie- 
ną kartą, kai man jos reikia, jos nėra. Jūs turite savo rūpesčių, 
brangusis Belbai, bet jei žinotumėt manuosius... Viso gero. Jei 
pamatytumėte koridoriuje ponią Graciją, pasakykite, kad aš 
kviečiu ją užeiti. Ir patariu — pailsėkite. 


Belbas išėjo. Sekretoriate ponios Gracijos nebuvo, jis pama- 
tė įsižiebiant raudoną asmeninės Garamondo linijos lempu- 
tę, matyt, jis kažkam skambino. Belbas nepajėgė atsispirti 
pagundai (manau, pirmąkart gyvenime jis pasielgė netaktiš- 
kai). Pakėlė ragelį ir pasiklausė pokalbio. Garamondas kaž- 
kam kalbėjo: 
žių... Mano pareiga. Juk ne veltui priklausome vienai dvasinei 
riterijai. 

Taigi Garamondas buvo paslapties dalis. Kokios paslapties? 
Tos, kurią dabar tik jis, Belbas, galėjo atskleisti. Ir kuri neeg- 
zistavo. 


Buvo jau vakaras. Jis nuėjo į Pilado barą, persimetė pora žo- 
džių su vienu kitu lankytoju, per daug išgėrė. O rytą nutarė 
pamatyti savo vienintelį likusį draugą. Nuėjo pas Diotalevį. 
Nuėjo prašyti pagalbos žmogaus, gulinčio mirties patale. 

Ir Abulafijoje paliko karštligišką jų paskutinio pokalbio ata- 
skaitą, kurioje negalėjau atskirti, kurie žodžiai priklausė Dio- 
taleviui, o kurie — Belbui, nes ir vienu, ir kitu atveju tai buvo 
lyg šnabždesys to, kuris sako tiesą Žinodamas, kad laikas žaisti 
prasimanymais jau išseko. 

Taip nutiko rabinui Izmaeliui ben Elišui ir jo mokiniams, kurie stu- 
dijavo Jesirah knygą, supainiojo ėjimus ir ėjo atgal, kol dėl raidžių 
galybės patys iki bambos susmego į žemę. 


(Pseudo Saadya „Sefer Jesirah komentarai“) 


Dar niekada jis nematė jo tokio balto, nors jau buvo beveik 
plaukų, be antakių, be blakstienų. Atrodė lyg biliardo ka- 
muolys. 

— Atleisk, ar galiu su tavim pasikalbėti apie savo reikalus? — 
tarė. 

— Aišku. Aš nebeturiu jokių reikalų. Tik Poreikius. Iš di- 
džiosios P. 

— Girdėjau, išrado naują terapiją. Tie dalykai praryja dvide- 
šimtmečius, o penkiasdešimtmečius veikia lėtai ir lieka pakan- 
kamai laiko rasti kokią nors išeitį. 

— Kalbėk už save. Man dar ne penkiasdešimt. Mano kūnas 
dar jaunas, todėl turiu privilegiją numirti greičiau už tave. 
Bet, kaip matai, man sunku kalbėti. Pasakok savo istoriją, aš 
pailsėsiu. 

Iš paklusnumo ir pagarbos Belbas papasakojo jam visą savo 
istoriją, 

Tada, šnopuodamas lyg Padaras iš mokslinės fantastikos fil- 
mo, prabilo Diotalevis. Toks pat skaidrus kaip ir tas Padaras, 
jis, toks pat be ribų tarp vidaus ir išorės, odos ir mėsos, švel- 
naus šviesaus pūkelio, matomo pro ties pilvu prasisegusią pi- 
žamą, ir gličios vidurių raizgalynės, kurią tik rentgeno spindu- 
liai arba paskutinė ligos stadija galėtų paversti regima. 

— Jakopai, aš esu čia, lovoje, ir nematau, kas vyksta lauke. 
Kiek suprantu, tai, ką man papasakojai, arba vyksta tavyje, 
arba vyksta aplink tave. Ir vienu, ir kitu atveju jokio skirtumo, 

kas išprotėjo: tu ar pasaulis. Abiem atvejais kažkas persisten- 
gė apdorodamas, sumaišydamas, suversdamas į vieną krūvą 
Knygos žodžius. 

— Ką nori tuo pasakyti? 

— Mes nusidėjome prieš Žodį, tą, kuris sukūrė ir palaiko 
pasaulį. Dabar tu esi dėl to nubaustas taip pat, kaip ir aš esu 
nubaustas. Tarp mūsų nėra jokio skirtumo. 

Įėjo seselė, kažkuo suvilgė jam lūpas ir paprašė Belbo dau- 
giau jo nevarginti, bet Diotalevis pasipriešino: 

— Palikite mus. Turiu pasakyti jam Tiesą. Jūs žinote Tiesą? 

— Pone, aš, na ir klausimas... 

— Tuomet eikite. Turiu pasakyti savo draugui labai svarbų 
dalyką. Jakopai, paklausyk. Žmogaus kūne yra galūnės, sąna- 
riai, organai, jie yra ir Toroje, supranti? O taip, kaip Toroje 
yra galūnės, sąnariai ir organai, taip jie yra ir žmogaus kūne, 
supranti? 

— Suprantu. 

— Kai rabbi Meiras mokėsi iš rabbi Akibo, į rašalą jis įmaišy- 
davo vitriolio, o mokytojas nieko nesakydavo. Tačiau kai rab- 
bi Meiras paklausė rabbi Izmaelio, ar gerai daro, šis jam atsa- 
kė: „Mano sūnau, savo darbe būk labai atsargus, nes tai - die- 
viškas darbas, ir jei praleisi nors vieną raidę ar parašysi viena 
daugiau - sugriausi visą pasaulį...“ Mes užsimojome perrašyti 
Torą ir nesijaudinome dėl raidžių — viena daugiau ar mažiau... 

— Mes tik juokavome.... 

— Su Tora negalima juokauti. 

— Mes juokavome su istorija, su kitų raštais... 

— Ar yra toks raštas, kuriuo būtų pagrįstas pasaulis, bet ku- 
ris nebūtų Knyga? Duok man vandens, ne, ne iš stiklinės, su- 
vilgyk tą skepetą. Ačiū. Dabar klausyk. Sujaukti Knygos rai- 
des - tai sujaukti pasaulį. Kitaip nebūna. Kalbu apie kiekvie- 
ną knygą, net elementorių. Ar tokie tipai kaip tavasis dakta- 
ras Vagneris nesako, jog žaidžiantis žodžiais, kuriantis anag- 

ramas, iškreipiantis leksiką nešioja sieloje bjaurastį ir neken- 
čia savo tėvo? 

— Ne, kiek kitaip, bet jie yra psichoanalitikai, kalba taip dėl 
pinigų, jie — ne tavieji rabinai. 

— Visi, visi yra rabinai. Visi kalba apie tą patį. Ar manai, 
kad rabinai, kalbėję apie Torą, galvojo apie pergamento riti- 
nį? Jie kalbėjo apie mus, bandančius kalba pakeisti savąjį 
kūną. Dabar klausyk. Knygos raides reikia dėlioti pamaldžiai, 
o mes to nedarėme. Kiekvienoje knygoje įaustas Dievo var- 
das, o mes nesimelsdami kūrėme visų istorijos knygų anag- 
ramas. Iylėk ir klausyk. Tas, kuris imasi Toros, palaiko pa- 
saulio judėjimą, o ją skaitydamas ar perrašydamas palaiko ir 
savo kūno judėjimą, nes kūne nėra tokių dalių, kurios pasau- 
lyje neturėtų savo atitikmenų... Suvilgyk skepetą, ačiū. Keis- 
damas Knygą, keiti pasaulį, o, keisdamas pasaulį, keiti kūną. 
Mes to nesupratome. Tora paleidžia iš savo skrynios vieną 
žodį, jis pasirodo akimirką ir tuoj pat vėl pasislepia. Ir atsi- 
skleidžia tik tam, kas ją myli. Ji lyg gražiausia moteris, kuri 
slepiasi mažame tolimame savo rūmų kambarėlyje. Ji turi 
vieną meilužį, apie kurio buvimą nežino niekas. O jei kas 
nori ją išprievartauti ir suima savo purvinomis rankomis - ji 
priešinasi. Ji pažįsta savo meilužį, atveria mažąsias dureles 
ir akimirkai pasirodo. Paskui vėl greit pasislepia. Toros žo- 
džiai atsiskleidžia tik tiems, kurie ją myli. O mes norėjome 
kalbėti apie knygas be meilės, su pajuoka. 

Belbas vėl suvilgė skepeta jam lūpas. 

— Na ir kas? 

— Tas, kad mes panorome padaryti tai, kas mums nebuvo 
leista ir kam nebuvome pasiruošę. Dėliodami Knygos žodžius, 
norėjome sukurti Golemą. 

— Nesuprantu... 

— Nebegali suprasti. Esi savo kūrinio kalinys. Tačiau tavo 
istorija vis dar vyksta išoriniame pasaulyje. Nežinau kaip, bet 

dar gali nuo jos pabėgti. Su manim yra kitaip, savo kūnu aš 
patiriu tai, ką mes juokais padarėme su Planu. 

— Nekalbėk nesąmonių, tai tik ląstelės... 

— O kas gi yra ląstelės? Ištisus mėnesius tarsi dievobaimingi 
rabinai tarėme įvairius Knygos raidžių junginius. GCC, CGC, 
GCG, GGG. Ką kalbėjo mūsų lūpos, to mokėsi mūsų ląstelės. 
Ką padarė mano ląstelės? Jos sukūrė kitokį Planą ir dabar 
eina savo keliu. Mano ląstelės kuria savo istoriją, skirtingą nuo 
kitų. Mano ląstelės jau išmoko, kad galima piktažodžiauti anag- 
ramuojant Knygą ir visas kitas pasaulio knygas. Tą patį jos 
išmoko daryti su mano kūnu. Jis perstatinėja atvirkštine tvar- 
ka, maino, keičia, permutuoja, kuria niekada nematytas be- 
prasmes ląsteles arba tokias, kurios turi prasmes, priešingas 
teisingajai. Turi būti viena teisinga prasmė ir daug klaidingų 
"prasmių, kitaip mirštama. Tačiau jos tiesiog žaidžia, netikėda- 
mos, aklai. Jakopai, kol dar pajėgiau skaityti, per šituos mė- 
nesius perskaičiau daug žodynų. Tyrinėjau žodžių istorijas, no- 
rėdamas suprasti, kas įvyks mano kūne. Mes, rabinai, taip da- 
rome. Ar kada susimąstei, kad retorikos terminas „metatezė“ 
panašus į onkologijos terminą „„metastazė“? Kas yra „meta- 
stazė“? Vietoj „krankia“ pasakai „knarkia“. O vietoj „jaunas“ 
gali pasakyti „naujas“. Tai - Temurah. Žodyne parašyta, kad 
metatezė reiškia sukeitimą, mutaciją. O metastazė reiškia mu- 
taciją ir sukeitimą. Žodynai tokie kvaili. Ta pati šaknis, ir turi- 
me arba metatitemiją, arba metistemiją. Metatitemija reiškia 
įterpimą, perkėlimą, vietos pakeitimą, panaudojimą vietoj ko 
nors, taisyklės laužymą, prasmės pakeitimą. O metistemija? 
Visai tą patį: vietos pakeitimą, permutaciją, perkėlimą, įpras- 
tos nuomonės pakeitimą, išėjimą iš proto. Mes ir visi tie, kurie 
ieško slaptosios teksto prasmės, visi mes išėjome iš proto. Taip 
pat ir mano klusniosios ląstelės. Todėl aš mirštu, Jakopai, ir tu 
tai Žinai. 

— Dabar taip kalbi todėl, kad tau bloga... 

— Dabar taip kalbu todėl, kad pagaliau supratau viską apie 
savąjį kūną. Diena po dienos tyrinėju jį, žinau, kas įvyks, tik 
negaliu tam užkirsti kelio, ląstelės man nepaklūsta. Mirštu, 
nes įtikinau savo ląsteles, jog nėra tvarkos ir su kiekvienu tekstu 
gali daryti ką tinkamas. Visą gyvenimą aš savo smegenimis sten- 
giausi sau tai įteigti. Ir mano smegenys, matyt, joms perdavė 
šią žinią. Kodėl turėčiau manyti, kad jos yra atsargesnės už 
mano smegenis? Mirštu, nes mūsų prasimanymams nebuvo 
ribų. 

— Klausyk, tai, kas tau nutiko, niekaip nesusiję su mūsų 
Planu... 

— Ne? O kodėl tau nutiko tai, kas nutiko? Pasaulis elgiasi 
taip pat kaip ir mano ląstelės. 

Jis atsigulė išsekęs. Įėjęs daktaras pusbalsiu sušvokštė, kad 
negalima šitaip jaudinti mirštančiojo. 

Belbas išėjo. Tą dieną jis matė Diotalevį paskutinį kartą. 


Na, gerai, rašė jis, policija jo ieško dėl tos pačios priežasties, 
dėl kurios Diotalevis serga vėžiu. Vargšas bičiulis, jis miršta, 
bet ką daryti man, jei nesergu vėžiu? Važiuoti į Paryžių ir ten 
ieškoti neoplazijos dėsnio. 

Jis pasidavė ne iš karto. Keturias dienas sėdėjo užsidaręs 
namuose ir, ieškodamas paaiškinimo, tvarkė savuosius files, 
sakinį po sakinio. Po to užrašė savo pasakojimą lyg testamen- 
tą, paliktą pačiam sau, Abulafijai, man ar bet kam, kas galės jį 
perskaityti. Ir antradienį pagaliau išvažiavo. 

Manau, Belbas vyko į Paryžių norėdamas jiems pasakyti, 
kad nėra jokių paslapčių, tikroji paslaptis — leisti ląstelėms 
veikti pagal jų prigimties išmintį, o paslapčių gelmių ieškoji- 
mas veda pasaulį į niekingą vėžį. Pasakyti, kad iš visų niekin- 
giausias ir kvailiausias buvo jis, nieko nežinantis ir viską išsi- 
galvojęs, kad yra bailys, o de Andželis jam patvirtino, jog did- 
vyrių maža. 

Paryžiuje, matyt, įvyko pirmas susitikimas ir jis suprato, kad 
Jie netiki jo žodžiais. Tie žodžiai atrodė per daug paprasti. 
Dabar jie laukė apreiškimo, priešingu atveju — mirtis. Belbas 
neturėjo ko atskleisti ir bijojo mirti - paskutinis jo bailumo 
pasireiškimas. Tada jis pabandė sumėtyti pėdas ir paskambi- 
no man. Bet jį sugavo. 

C'est une leçon par la suite. Quand votre ennemi se reproduira, car 
il n'est pas à son dernier masque, congėdiez-le brusquement, et sur- 
tout n'allez pas Ie chercher dans les grottes.* 

(Jacgues Cazotte „Le diable amoureux“, 1772, puslapis, uždraustas 


vėlesniuose leidimuose) 


Dabar, Belbo bute baigęs skaityti jo išpažintį, svarsčiau, ką 
turėčiau daryti. Eiti pas Garamondą nebuvo prasmės, de An- 
dželis išvažiavo, Diotalevis pasakė viską, ką galėjo pasakyti. 
Lija toli, ten nėra telefono. Dabar - birželio dvidešimt trečio- 
sios dienos šešios valandos ryto, ir jei kas nors turi įvykti — 
įvyks šią naktį, Conservatoire. 

Reikėjo greitai apsispręsti. Kodėl negalėjai apsimesti, kad 
nieko neįvyko, svarsčiau tą vakarą periskope. Perskaitei pa- 
mišėlio užrašus, pasakojančius apie jo pokalbius su kitais pa- 
mišėliais ir apie paskutinį susitikimą su per daug įsiaudrinusiu 
arba prislėgtu mirštančiuoju. Nežinai, ar Belbas tikrai skam- 
bino tau iš Paryžiaus, gal jis buvo kur nors prie Milano, o gal 


* Tai dar viena pamoka. Kai jūsų priešas vėl pasirodys, tuoj pat jį išvarykite ir jokiu būdu 


neikite jo ieškoti į grotas, nes jis turi ne vieną kaukę. (Pranc.) 

telefono būdelėje už kampo. Kodėl tau turi rūpėti galbūt iš- 
galvota istorija, kuri tavęs visai neliečia? 

Taip svarsčiau periskope, nutirpusiomis kojomis ir aptemu- 
siomis akimis, jausdamas nenatūralią ir pačią natūraliausią bai- 
mę, kokią kiekvienas žmogus privalo jausti, likęs naktį vienas 
tuščiame muziejuje. Bet tą rytą nejaučiau baimės. Vien tik 
smalsumą. Ir pareigos, o gal draugystės jausmą. 

Aš privalau vykti į Paryžių, gerai nežinojau ko, bet negalė- 
jau palikti Belbo vieno. Gal kaip tik to jis iš manęs tikėjosi: 
kad nakties metu prasibraučiau į piktadarių irštvą ir, Suyodha- 
nui ruošiantis smeigti širdin aukojimų peilį, įpulčiau po šven- 
tyklos skliautais su savo sipajais, ginkluotais gelžgaliais užtai- 
sytais šautuvais, ir jį išgelbėčiau. 

Laimė, turėjau pasiėmęs pinigų. Paryžiuje sėdau į taksi ir 
liepiau vežti į Manticore gatvę. Taksistas ilgai keikėsi, nes jos 
nerado net savo planuose, ir iš tiesų toji gatvelė, platumo kaip 
traukinio koridorius, buvo senosios Bjevr apylinkėse, už Saint 
Juljien le Pauvre bažnyčios. Taksi negalėjo ten nė įvažiuoti. Iš- 
lipau prie kampo. 

Dvejodamas žengiau tuo skersgatviu, kuriame nebuvo jokių 
durų, tik staiga gatvė kiek paplatėjo, ir pamačiau knygyną. Ne- 
žinia kodėl jis buvo pažymėtas trečiuoju numeriu, nes nesimatė 
nei pirmo, nei antro. Krautuvėlė su vienu langu, o pusė durų 
atstojo vitriną. Jos šonuose pora dešimčių knygų, gana, kad su- 
prastum pakraipą. Apačioje - radioestezinių švytuoklių eilė, dul- 
kėtos smilkalų dėžutės, maži amuletai iš Pietų Amerikos ar Ry- 
tų. Daug būrimo kortų malkų, visokiausių stilių ir įpakavimų. 

Taip pat ir viduje, krūvos knygų pasieniais ir ant grindų, gi- 
lumoje - stalelis ir pardavėjas, rodos, tyčia parinktas taip, kad 
koks nors rašytojas galėtų parašyti, jog jis yra senesnis už par- 
duodamas knygas. Jis kažko ieškojo dideliame ranka surašy- 
tame registre, nekreipdamas dėmesio į lankytojus. Kita ver- 
tus, lankytojų buvo tik du. Jie traukė senas knygas, beveik vi- 

sas be viršelių, iš svyruojančių lentynų, kėlė debesis dulkių ir 
čia pat jas skaitė, tačiau iš jų veidų išraiškos neatrodė, kad 
ruoštųsi jas pirkti. 

Vienintelė lentynomis neužstatyta vieta buvo prie plakato. 
Ryškios spalvos, eilė ovalių portretų su dvigubais rėmais kaip 
mago Hudinio plakatuose. „Le Petite Cirque de 1'Incroyable. 
Madame Olcott et ses liens avec I'Invisible.“* Gelsvas stambių 
bruožų veidas, dvi sruogos juodų plaukų, ant sprando susuktų 
į kuodą, — man tai pasirodė kažkur matyta. „Les Derviches 
Hurleurs et leurs danse sacrėe. Les Freaks Mignon, ou Les Pe- 
tits-fils de Fortunio Liceti.“** Būrelis patetiškai pasibaisėtinų 
pabaisų. „Alex et Denys, les Géants d'Avalon. Theo, Leo et 
Geo Fox, Les Enlumineurs de l’ Ectoplasme...“*** 

Sloano knygyne iš tiesų galėjai rasti visko ir kiekvienai pro- 
gai, nuo lopšio iki karsto lentos, čia net galėjai vakarais pasi- 
smaginti kartu su vaikais, kol jie dar nesugrūsti piestoje. Su- 
skambo telefonas ir pardavėjas, nukėlęs šūsnį lapų, surado ra- 
geli. „Oui, monsieur, - tarė. - C'est bien ca.“**** Keletą mi- 
nučių jis klausėsi tylėdamas, iš pradžių pritariamai, po to ro- 
dydamas susirūpinimą, sakyčiau, labiau skirtą buvusiems kny- 
gyne, tarsi visi girdėtų tai, ką girdėjo jis, bet jis dėl to nenorėtų 
prisiimti jokios atsakomybės. Vėliau jo veide suspindo liūde- 
sys, kaip paryžiečio pardavėjo, kai jo paprašo daikto, kurio jis 
neturi savo parduotuvėje, arba viešbučio portjė, sakančio, kad 
laisvų kambarių nėra. „Ah non, monsieur. Ah, ca... Non, non, 
monsieur, c'est pas notre boulot. Ici, vous savez, on vend des 
livres, on peut bien vous conseiller sur des catalogues, mais 


* „Mažasis Neįtikėtino cirkas. Madam Olkot ir jos santykiai su Nematomu.“ (Pranc. ) 

** „Triukšmingieji dervišai ir jų šventasis šokis. Mažyliai Freksai, arba Mažyliai - Fortuni- 
jaus Licečio vaikaičiai.“ (Pranc.) 

*** „Aleksas ir Deni, Avalono milžinai. Teo, Leo ir Geo Foksai, Ektoplazmos spalvinto- 
jai...“ (Pranc.) 

**** „Taip, pone. Gerai.“ (Pranc.) 

ca... II s'agit de problėmes trės personnels, et nous... Oh, alors, 
il y a- sais pas, moi - des curés, des... oui, si vous voulez, des 
exorcistes. D'accord, je le sais, on connait des confrėres gui se 
prėtent... Mais pas nous. Non, vraiment la description ne me 
suffit pas, et guand mėme... Dėsolė monsieur. Comment? Oui... 
si vous voulez. C'est un endroit bien connu, mais ne demandez 
pas mon avis. C'est bien ca, vous savez, dans ces cas, la con- 
fiance c’est tout. A votre service, monsieur.“* 

Kiti du lankytojai išėjo, pasijutau nejaukiai. Apsisprendžiau, 
kostelėjimu atkreipiau senio dėmesį ir tariau ieškantis pažįsta- 
mo, draugo, kuris paprastai čia lankosi, tokio mesjė Aljė. Jis 
pažvelgė į mane, lyg būčiau ką tik skambinęs žmogus. Gal jis 
pažįstąs jį ne kaip Aljė, o kaip Rakoskį ar Soltykovą, ar... Jis dar 
sykį prisimerkęs pažvelgė į mane be jokios išraiškos veide ir 
tarė, kad mano draugai kažkokie keisti ir su daug vardų. Atsa- 
kiau, nesvarbu, paklausiau šiaip sau. Palaukit, tarė jis, tuoj at- 
vyks mano kompanionas, gal jis pažįsta žmogų, kurio ieškote. 
Sėskitės, gilumoje yra kėdė. Paskambinsiu ir pasiklausiu. Jis pa- 
kėlė telefono ragelį, surinko numerį ir pusbalsiu kažką pasakė. 

Tu kvailesnis už Belbą, Kazaubonai. Ko lauki? Kad jie at- 
vyktų ir pasakytų: ak, puiku, Belbo draugas irgi čia, eime, ei- 
me kartu... 

Skubiai atsistojau, atsisveikinau ir išėjau. Akimirksniu per- 
ėjau Manticore gatvę, pasisukiojau po skersgatvius ir išėjau prie 
Senos. Kvaily, tariau sau, ko tu tikėjaisi? Atvažiuoti, rasti Al- 
jė, paimti jį už atvartų, išgirsti jo atsiprašymą: tai — nesusi- 


* „O ne, pone. Juk tai... Ne, ne, pone, tai ne mūsų darbas. Čia, žinote, parduodamos 
knygos, mes galime pasiūlyti jums katalogų, na bet šitai... Tai labai asmeniška, o mes... 
Juk pagaliau yra - ką aš Žinau - kunigai, na, jei norite - egzorcistai. Visiems žinomi bro- 
liai, kurie tuo užsiima... Tik ne mes. Tikrai ne, aprašymo nepakanka, bet vis dėlto... Ap- 
gailestauju, pone. Kaip? Taip... jei jums patinka. Tai gerai žinoma vieta, tik neklauskite 
mano nuomonės. Būtent. Žinote, tokiais atvejais pasitikėjimas yra viskas. Jūsų paslau- 


goms, pone.“ (Pranc.) 

pratimas, štai jūsų draugas, jam nė plaukas nuo galvos nenu- 
krito. Dabar jie žino, kad ir tu esi čia. 

Buvo jau po vidurdienio, vakare Conservatoire turėjo kaž- 
kas įvykti. Ką daryti? Žingsniavau Saint Jacques gatve, kart- 
kartėm atsigręždamas. Staiga man pasirodė, kad mane seka 
kažkoks arabas. Kodėl pamaniau, kad jis arabas? Pagrindinis 
arabų bruožas, bent Paryžiuje, tas, kad jie nepanašūs į arabus. 
Stokholme gal būtų kitaip. 

Atsidūriau prie kažkokio viešbučio, įėjau ir paprašiau kam- 
bario. Lipdamas su raktu į savo kambarį, nuo medinių laiptų 
aikštelės, iš kur matėsi registratūra, pastebėjau įeinant taria- 
mąjį arabą. Paskui koridoriuje sutikau kitų žmonių, kurie taip 
pat galėjo būti arabai. Tai akivaizdu, juk šioje miesto dalyje 
buvo nedideli viešbučiai arabams. Ko kita tikėjausi? 

Įėjau į kambarį. Jis atrodė tvarkingas, net su telefonu, gaila, 
kad nežinojau, kam galėčiau paskambinti. 

Neramiai miegojau iki trijų. Atsikėlęs nusiprausiau ir patrau- 
kiau į Conservatoire. Dabar man neliko nieko kita, kaip įeiti į jį, 
pasilikti iki uždarymo ir pasislėpus sulaukti vidurnakčio. 


Taip ir padariau. Likus kelioms valandoms iki vidurnakčio sto- 
vėjau periskope, laukdamas nežinia ko. 


Vieni aiškina Nezah kaip Atsparumo, Ištvermės, Neišsenkan- 
čios kantrybės sefirą. Iš tiesų mūsų laukė Išbandymas. Tačiau 
kiti ją aiškina kaip Pergalę. Kieno pergalę? Gal toje pralaimė- 
jimų istorijoje, su velniavos meistrais, iš kurių išsišaipė Bel- 
bas, su Belbu, iš kurio išsišaipė velniavos meistrai, su Diotale- 
viu, iš kurio išsišaipė jo paties ląstelės, aš vienas šią akimirką 
buvau nugalėtojas. Tykojau prisiglaudęs periskope, žinodamas 
apie kitus, bet kiti apie mane nežinojo. Pirmoji mano projek- 
to dalis vyko pagal planą. 

O antroji? Ar vyks ji pagal mano planą ar pagal Planą, kuris 
dabar jau man nebepriklausė? 

Rozenkreicerių ordino Šventykloje savo ceremonijoms ir apeigoms 
turime dvi ilgas gražias Galerijas. Vienoje iš jų rodome rečiausių ir 
puikiausių išradimų modelius bei pavyzdžius, kitoje — svarbiausių 
Išradėjų figūras. 

(John Heydon „The English Physitians Guide: Or A Holy Guide“, 
Londonas, Ferris, 1662, The Preface) 


Periskope tūnojau be galo ilgai. Jau buvo gal dešimta ar pusė 
vienuoliktos. Jei kas nors turi vykti - vyks navoje prieš Švy- 
tuoklę. Reikėjo paskubėti nusileisti žemyn ir susirasti slėptu- 
vę bei stebėjimo vietą. Atvykęs per vėlai, po to, kai Jie jau bus 
įėję (pro kur?), galiu būti pastebėtas. 

Nulipti. Judėti... Jau keletą valandų tik apie tai ir svajojau, 
o dabar, kai pagaliau galėjau, kai privalėjau tai daryti, jau- 
čiausi lyg paralyžiuotas. Reikėjo pereiti tamsias sales, tik ret- 
karčiais pasišviečiant Žibintuvėliu. Pro langus skverbėsi skur- 
di nakties šviesa. Tikėjausi pateksiąs į vaiduoklišką mėnulio 
šviesos užlietą muziejų. Teko nusivilti. Vitrinų stikluose Žaidė 
neryškūs langų atspindžiai ir, jei nebūčiau judėjęs labai atsar- 
giai, tikrai būčiau nustūmęs kokią nors vitriną su stiklo ar me- 
talo dirbiniais. Kartais įjungdavau žibintuvėlį. Jaučiausi tarsi 
būčiau „Crazy Horse“*, o šviesos pluoštas netikėtai išplėšda- 
vo iš tamsos apnuogintus kūnus, tik ne iš mėsos - iš varžtelių, 
veržlių ir sraigtų. 

O jei netikėtai būčiau apšvietęs kokią gyvą būtybę, kieno 
nors figūrą, gal Viešpačių pasiuntinio, einančio priešais tuo 
pačiu keliu? Kas būtų sušukęs pirmas? Įtempiau klausą. Kam? 
Nekėliau jokio triukšmo. Sėlinau. Taigi ir jis taip pat. 


* Pasiutęs arklys (indėnų vadas). (Ang!.) Paryžiaus naktinis baras. 


2 
Tt 
N 


| k 
SOIANAS 


632 


Popietę praleidau stengdamasis įsidėmėti salių išdėstymo 
tvarką ir buvau tikras, kad ir tamsoje nesunkiai rasiu laiptus. 
Bet klaidžiojau kone apgraibomis ir visiškai praradau orien- 
taciją. 

Gal kurią nors salę kirtau jau antrą kartą, gal man jau nie- 
kada nepavyks iš ten išeiti, gal tas beprasmis klaidžiojimas tarp 
mašinų ir buvo apeigos. 

Prisipažinsiu, nenorėjau leistis žemyn, troškau pavėluoti į 
susirinkimą. | 

Išėjau iš periskopo po ilgo, negailestingo sąžinės egzamino, 
per begalines laukimo valandas apmąstęs mūsų pastarųjų me- 
tų klaidas, bandydamas suprasti, kodėl dabar aš esu čia ir ieš- 
kau Belbo, neturėdamas tam jokio pateisinamo pagrindo, Bel- 
bo, kuris čia atsirado dėl dar miglotesnių priežasčių. Bet vos 
tik iš ten išėjau — viskas pasikeitė. Kuo toliau ėjau, tuo mano 
mintys darėsi man svetimesnės. Aš tapau Belbu. Ir, lygiai kaip 
Belbas, dabar jau priartėjęs prie savo ilgo pažinimo kelio pa- 
baigos, žinojau, jog kiekvienas žemiškas objektas, net ir men- 
kiausias, turi būti skaitomas lyg kažko kito hieroglifas ir nie- 
kas nėra taip realu kaip Planas. Ak, buvau gudrus. Kad su- 
prasčiau, man pakako vieno blyksnio, tik dirstelėti į šviesos 
pluoštą. Neleidau savęs apgaudinėti. 


„„Fromeno variklis: vertikali rombo pavidalo konstrukcija, lyg 
anatominis maketas su dirbtiniais šonkauliais, demonstruo- 
jantis eiles ričių, nežinau, gal baterijų, jungtukų ar kaip juos 
ten vadina mokyklų vadovėliuose, valdomų pavaros diržų, per 
krumpliaratį sujungtų su dantračiu... kam jį panaudoti? Atsa- 
kymas: matuoti telūrinėms srovėms, tai akivaizdu. 
Akumuliatoriai. Ką jie akumuliuoja? Gali tik įsivaizduoti 
trisdešimt šešis nematomuosius, kurie nelyginant užsispyrę sek- 
retoriai (sekreto — paslapties — saugotojai) barbena naktimis, 
rašydami savo cimbolais, tikėdamiesi išgauti kibirkštį, garsą, 

atgarsį, susiedami pakrantę su pakrante, gelmes su paviršiu- 
mi, nuo Maču Pikču iki Avalono, pyp pyp pyp, alio alio alio, 
Parmasiel Parmasiel, priėmiau virpesius, srovė Mu 36, ta pati, 
kurią brahmanai garbino kaip blankų Dievo alsavimą, įkišau 
kištuką, mikro-makrokosminė srovės grandinė veikia, po gaub- 
lio pluta virpa visos mandragoros šaknys, klausykitės Visuoti- 
nės Harmonijos giesmės, perduodu ir baigiu. 

O Viešpatie, Europos lygumose kraujais plūdo kariuome- 
nės, popiežiai siuntė prakeiksmus ir atskirdavo nuo Bažny- 
čios, imperatoriai - hemofilikai, paveikti kraujomaišos - susi- 
tikinėjo rūmų sodo medžioklės namelyje, kad suteiktų prie- 
dangą, prabangų fasadą darbui tų, kurie Saliamono Namuose 
klausėsi silpnų Umbilicus Mundi - Pasaulio Bambos - garsų. 

Jie buvo čia, kad valdytų tuos pseudoterminius ezatetragra- 
matinius elektrokapiliatorius — juk taip būtų pasakęs Gara- 
mondas, - retkarčiais išrasdami kokią vakciną ar lemputę, kad 
taip pateisintų nuostabiąją metalų istoriją, tačiau jų tikslas buvo 
visai kitas. Jie susirinko čia vidurnaktį, kad pasuktų šią statinę 
Diukretė mašiną - perregimą ratą, panašų į bandoljerę, ir gal 
tuomet du užjo virpantys rutuliukai ant dviejų lenktų lazdelių 
kibirkščiuodami susiliesdavo, Frankenšteinas taip tikėjosi 
įkvėpti gyvybę savajam Golemui, betgi ne, laukiamas signalas 
buvo visai kitoks, spėliok, dirbk, rausk, senas kurmi... 

„„Paprasčiausia siuvamoji mašina (o kas gi daugiau, tokia, 
kokios reklamuojamos kartu su krūtų augimą skatinančia pi- 
liule ir didžiuliu ereliu, sklendžiančiu virš kalnų su karčiuoju 
regeneratoriumi „Robur le Conguerant“, R-C, naguose), ta- 
čiau paleista ji įsuka ratą, ratas įsuka žiedą, žiedas... Ką daro 
žiedas, ką jis valdo? Užrašas skelbė: „Sužadintos Žemės lau- 
kų srovės“. Be jokios gėdos, net ir vaikai savo popietinių apsi- 
lankymų metu galėjo tai perskaityti, juk žmonija tikėjo einan- 
ti visai kita kryptimi, todėl jie galėjo viską išbandyti, atlikti 
patį didžiausią eksperimentą, sakydami, jog to reikia mecha- 

nikai. Pasaulio Viešpačiai ilgus amžius mus kvailino. Sąmoks- 
las mus apsuko, suvystė, sugundė, ir kūrėme liaupses lokomo- 
tyvui. 

Nueidavau ir sugrįždavau. Būčiau galėjęs įsivaizduoti esąs 
mažesnis, tiesiog mikroskopinis: štai aš keliauju mechaninio 
miesto gatvėmis su išrikiuotais metaliniais dangoraižiais. Ci- 
lindrai, baterijos, vienas ant kito sustatyti Leideno aparatai, 
maža dvidešimties centimetrų aukščio karuselė, - tourniquet 
électrique d attraction et repulsion“ . Vidinio ryšio srovių stimu- 
liavimo talismanas. Colonnade ėtincelante formėe de neuf tu- 
bes, ėlectroaimant** , spaustuvus primenanti giljotina su vidu- 
ryje ant storų grandinių nukarusiais kabliais. Spaustuvas, ku- 
riuo galima suspausti ranką ar galvą. Stiklinis gaubtas su dvi- 
cilindriu pneumatiniu siurbliu, tarsi koks distiliacijos apara- 
tas, o po juo — taurė, kairėje — vario rutulys. Sen Žermenas 
jame degdavo tinktūras Hesės landgrafui. 

Stovas pypkėms su daugybe mažų klepsidrų siaurais pail- 
gais lyg Modiljanio moterų kaklais iš neaiškios medžiagos, su- 
statytų dviem eilėmis po dešimt vienoje. Kiekvienos klepsid- 
ros viršutinis gumbas buvo vis kitame aukštyje, lyg kylantys 
maži oro balionai, rutulinių svarsčių dar laikomi prie žemės. 
Aparatas kurti Rebiui, visiems matant. Stiklo skyrius. Grįžau 
atgal savo pėdomis. Žali buteliukai: sadistas šeimininkas siūlo 
man nuodų kvintesenciją. Geležinės mašinos buteliams gamin- 
ti, jas atidarydavo ir uždarydavo dviem rankenom, o jei vietoj 
butelio ten įdėtum ranką? Cak, taip kaip ir su žnyplėmis, žir- 
klėmis, skalpeliais lenktais snapais, kuriuos galima įkišti į išei- 
namąją angą, ausis, įsčias ir ištraukti dar šviežią gemalą, o vė- 
liau jį sugrūsti piestoje su medumi ir pipirais Astartės trošku- 
liui numalšinti... Salė, per kurią dabar ėjau, buvo su plačiomis 


* Elektrinė traukos ir atostūmio karuselė (pranc.). 
** Švytinti kolonada iš devynių vamzdelių, elektromagnetinė (pranc.). 

vitrinomis, ir mačiau mygtukus, įjungiančius helikoidines smei- 
ges, nepermaldaujamai pasiruošusias smigti į aukos akj, Šuli- 
nys ir Švytuoklė, beveik karikatūra, beprasmės Goldbergo ma- 
šinos, kankinimo spaudai, kuriais Medinė Koja surišdavo Pe- 
liuką Mikį, engrenage extérieur à trois pignons“ , renesanso me- 
chanikos triumfas, Branka, Ramelis, Zonka - žinojau tas san- 
kabas, sudėjau jas į nuostabiąją metalų istoriją, bet čia jos pa- 
dėtos vėliau, praėjusiame amžiuje, jie jau ruošėsi malšinti ne- 
ramumus, kilsiančius užkariavus pasaulį. Iš asasinų tamplie- 
riai išmoko nutildyti Noffo Dei tą dieną, kai jį suėmė, fon Ze- 
botendorfo svastika būtų saulės sukimosi kryptimi nulaužusi 
geliančias Pasaulio Viešpačių galūnes, viskas paruošta, jie tik 
laukė ženklo, viskas atvirai, visiems matant. Planas buvo vie- 
šas, bet niekas nebūtų galėjęs jo atspėti, girgždantys nasrai gie- 
dotų savo pergalės himną, didžioji orgija burnų, virtusių vien 
dantimis, susirakinusių viena su kita spazmiškuose gniaužtuo- 
se, lyg visi dantys vienu metu būtų iškritę žemėn. 

Pagaliau atsidūriau prieš émetteur d étincelles souflėes“*, su- 
kurtą Eifelio bokštui, nuo kurio turėjo būti siunčiami laiko 
signalai tarp Prancūzijos, Tuniso ir Rusijos (Proveno tamplie- 
riai, paulikianai ir Feso asasinai, Fesas ne Tunise, o asasinai 
buvo Persijoje, bet tai nieko nereiškia, negalima smulkintis, 
kai gyveni Trapiojo laiko įvijose), jau buvau matęs šią milži- 
nišką mašiną, aukštesnę už mane, su dangčiais ir traukos an- 
gomis sienose. Kas norėjo mane įtikinti, jog tai — radijo apara- 
tas? Taip, pažinau, dar šią popietę praėjau pro jį. Bobūras! 

Visiems matant. Tikrai, kam galėjo būti skirta toji milžiniš- 
ka dėžė Liutecijos viduryje (Liutecija - anga požeminėje dum- 
blo jūroje), ten, kur kadaise buvo Paryžiaus Įsčios, su oro čiup- 
tuvėliais, beprotiška vamzdelių raizgalyne, kanalais, Dioniso 


* Išorinis dantratis su trim cilindrais (pranc.). 
** Kibirkščių siųstuvas (pranc.). 


636 


GABSIMUS, 
K D 
SONAS 


ausim, atverta į paviršių rinkti ir perduoti į gaublio centrą gar- 
sus, pranešimus, signalus ir išspjauti informaciją iš pragaro gel- 
mių? Pirma - Conservatoire kaip laboratorija, paskui - Bokštas 
kaip zondas ir pagaliau — Bobūras kaip globalus imtuvas-siųs- 
tuvas. Gal tą milžinišką pūslę jie pastatė tiems keliems plau- 
kuotiems susmirdusiems studentams, ateinantiems per japo- 
niškas ausines pasiklausyti naujausios plokštelės? Tai - mūsų 
akys. Bobūras — durys į požeminį Agartos pasaulį, Eguites $y- 
narchici Resurgentes“ paminklas. O kiti - du, trys, keturi mili- 
jardai Kitų to nematė arba stengėsi nematyti. Kvailiai ir Hili- 
kai. O Pneumatikai jau šešetą amžių keliauja stačiai į tikslą. 


Netikėtai priėjau laiptus. Nulipau, labai atsargiai. Vidurnak- 
tis artėjo. Privalau pasislėpti savo stebėjimo vietoje iki Jiems 
pasirodant. 

Manau, kad buvo vienuolikta, gal mažiau. Prisiminęs po- 
pietines haliucinacijas, perėjau Lavuazjė salę nedegdamas Ži- 
bintuvėlio, paskui koridorių su traukinių modeliais. 

Navoje jau kažkas buvo. Mačiau judant mirksinčius žiburius. 
Girdėjau šiūruojant kojas, stumdomų ar traukomų baldų garsus. 

Išjungiau žibintuvėlį. Ar dar suspėsiu pasiekti stebėjimo bū- 
delę? Slinkau išilgai vitrinų su traukiniais ir netrukus atsidūriau 
prie Gramo statulos, iškilusios ant kubo formos medinio coko- 
lio (kubinis Egzodo akmuo!), lyg stebinčios įėjimą į chorą. Pri- 
siminiau, kad manoji Laisvės statula buvo iškart už jos. 

Priekinė cokolio dalis buvo kiek atsikišusi, lyg iš kanalo ve- 
dantis trapas. Tikrai, pro ją išlindo būtybė su - dujiniu? — Ži- 
bintu spalvotais stiklais, nušvietusiais jos veidą raudonomis 
liepsnelėmis. Įsispraudžiau į kampą ir ji manęs nepamatė. Kaž- 
kas iš choro priėjo prie jos. 

— Vite, greičiau, — tarė, — po valandos jie atvyksta. 


* Atgimstantiems sinarchijos riteriams (/ot.). 

Taigi tai — pasiruošimo apeigoms avangardas. Jei jų buvo 
nedaug, dar galėjau išsisukti ir pasiekti Laisvę. Iki Jiems at- 
vykstant tuo pačiu keliu, nežinia iš kur ir keliese. Ilgai stovė- 
jau prigludęs, stebėdamas žibintų atšvaitus bažnyčioje, įsiplies- 
kiančias ir apsiblausiančias šviesas. Stengiausi apskaičiuoti, 
kiek jie nutolsta nuo Laisvės statulos ir kiek laiko ši lieka šešė- 
lyje. Sulaukęs tinkamos akimirkos, nutariau surizikuoti, sun- 
kiai, įtraukęs pilvą prasispraudžiau tarp kairiojo Gramo sta- 
tulos šono ir sienos. Laimė, buvau sudžiūvęs kaip šiekštas. Li- 
ja. Skubiai įpuoliau į būdelę. 

Kritau ant grindų, vis dar bijodamas būti pastebėtas, privers- 
tas susiriesti kaip kūdikis įsčiose. Širdis kalė, dantys taip pat. 

Reikėjo išsitiesti. Ritmiškai kvėpavau pro nosį, vis dažniau 
įkvėpdamas. Manau, taip per kankinimus galima prisiversti 
netekti sąmonės, kad išvengtum skausmo. Iš tiesų pajutau, kaip 
lėtai smunku į Požemių Pasaulio glėbį. 

Mūsų byla — tai paslaptis paslaptyje, paslaptis to, kas lieka neat- 
skleista, paslaptis, kurią paaiškinti tegali kita paslaptis, tai — paslap- 
tis apie paslaptį, kuri remiasi paslaptimi. 


(Ja'far-al-Sadią, šeštasis Imamas) 


Lėtai atsipeikėjau. Girdėjau garsus, šviesa dabar buvo daug ryš- 
kesnė. Nejaučiau nutirpusių kojų. Pabandžiau pakilti atsargiai, 
be triukšmo, ir pasijutau lyg užmynęs jūros ežius. Undinėlė. Keli 
tylūs judesiai — keliskart pasistiebiau — ir skausmas sumažėjo. 
Tik tuomet, atsargiai kyštelėjęs galvą į kairę ir dešinę bei įsitiki- 
nęs, kad būdelė liko šešėlyje, išdrįsau apsižvalgyti. 

Visa nava skendėjo šviesoje. Žibintų dabar buvo labai daug, 
dešimtys. Juos nešantys išnirdavo man už nugaros, kairėje, ne- 
abejotinai iš kažkurio kanalo, ir vorele plaukė į chorą, rikia- 
vosi navoje. Viešpatie, tariau, Plikojo kalno naktis Volto Dis- 
nėjaus akimis. 

Jie ne kalbėjo - šnibždėjosi, ir tas šnibždesys susiliejo į vie- 
ną kirčiuotą šurmulį lyg operos statistų: ra-bar-ba-ro, ra-bar- 
ba-ro. 

Man iš kairės žibintai buvo sustatyti pusračiu, ant žemes, 
elipse užbaigdami rytinį choro linkį, tolimiausiame pietinia- 
me šio pseudopusračio taške jie siekė Paskalio statulą. Ten 
stovėjo deganti gorė, į kurią kažkas vis įmesdavo žolių ir įpil- 
davo esencijų. Dūmai pasiekdavo net mano būdelę, džiovin- 
dami gerklę, sukeldami svaiginantį jaudulį. 

Mirgančioje žibintų šviesoje pastebėjau choro viduryje kaž- 
ką judant - lengvą judrų šešėlį. 

Švytuoklė! Švytuoklė jau nebešvytavo savo įprastinėje vie- 
toje kryžmės viduryje. Daug didesnė, ji buvo pakibusi nuo 
skliauto rakto choro centre. Didesnis rutulys, storesnė virvė, 
pasirodžiusi man lyg kanapinis, o gal net metalinis susuktas 
lynas. 

Dabar Švytuoklė atrodė tokia pat milžiniška, kokia ji turėjo 
būti Panteone. Lyg pro teleskopą stebimas mėnulis. 

Jie norėjo, kad viskas atrodytų kaip tuomet, kai tamplieriai 
bandė patį pirmąjį kartą, penki šimtai metų prieš Fuko. O kad 
ji galėtų laisvai švytuoti, pašalino visas kliūtis, choro amfiteat- 
re sukurdami grubią simetrišką antistrofą, nužymėtą žibintais. 

Pagalvojau, kodėl Švytuoklė nesiliauja švytavusi ir dabar, kai 
choro grindyse nebebuvo ją valdančio magneto. Paskui supra- 
tau. Choro pakraštyje prie Dyzelio variklių stovėjo žmogus, ku- 
ris rutuliui krintant link jo kas kartą lengvai, tiksliu rankos ju- 
desiu, švelniu pirštų paspaudimu atstumdavo jį, pasiruošęs kaip 
katinas sekti kiekvieną švytavimo krypties pasikeitimą. 

Jis vilkėjo fraku nelyginant Mandreikas. Paskui, pamatęs 
kitus jo draugus, supratau, jog tai — iliuzionistas iš madam Ol- 
kot „Petit Cirgue“, profesionalas, sugebantis tiksliai dozuoti 
pirštų paspaudimą, mokantis pajusti mažiausius nukrypimus. 
Gal per plonus savo lakuotų batų padus jis jautė srovių virpe- 
sius ir judino rankas pagal rutulio ir pagal žemės, į kurią buvo 
panašus Švytuoklės rutulys, logiką. 

Jo draugai. Dabar mačiau ir juos. Jie judėjo tarp navoje sto- 
vinčių automobilių, slinko, kone riedėjo tarp drezinų ir moto- 
ciklų. Vieni nešė krėslą ir raudonu audeklu užtiestą stalą į gi- 
lumoje buvusią erdvę - pasažą, kiti ėjo nešini žibintais. Jie bu- 
vo maži, tamsūs, nerangūs lyg rachitu persirgę vaikai, o vie- 
nam iš jų einant pro mane pastebėjau mongoloidiškus veido 
bruožus ir pliką galvą. Ponios Olkot Freaks Mignons — bjaurūs 
maži pabaisos, kuriuos mačiau Sloano knygyno plakate. 
atlikėjai. Pamačiau Aleksą ir Denisą, Avalono milžinus knie- 
dytais odos šarvais, tikrai milžiniškus, šviesiaplaukius, atsirė- 
musius į didžiuosius Obėissante rūmus, laukiančius ant krūti- 
nių sunertomis rankomis. 

Nebeturėjau laiko toliau svarstyti. Kažkas įėjo ir iškilmin- 
gai ištiesęs ranką paprašė tylos. Bramantį atpažinau tik iš tos 
pačios purpurinės tunikos, balto gobtuvo ir mitros, matytų tą 
vakarą Pjemonte. Bramantis priėjo prie gorės, kažko ten įme- 
tė, pakilo liepsna, po to pasirodė tiršti dūmai ir po salę lėtai 
pasklido kvapas. Kaip Rio, pagalvojau, kaip alchemijos šven- 
tėje. O aš neturiu agogo. Burną ir nosį uždengiau nosine kaip 
filtru, bet Bramančius jau vis tiek mačiau du, o Švytuoklė su- 
kosi prieš akis lyg karuselė. 

Bramantis užtraukė giesmę: 

— Alef bet gimel dalet he waw zain het tet jod kaf lamed 
mem nun samek ajin pe sade qof resh shin tau! 

O minia pamaldžiai atsakė: 

— Parmesiel, Padiel, Camuel, Aseliel, Barmiel, Gediel, Asy- 
riel, Maseriel, Dorchtiel, Usiel, Cabariel, Raysiel, Symiel, Ar- 
madiel... 

Bramantis davė ženklą. Iš minios kažkas išėjo ir suklupo 
prie jo kojų. Tik vieną akimirką išvydau jo veidą. Tai buvo Ri- 
kardas, žmogus su randu, dailininkas: 

Bramantis jo klausinėjo, o šis atsakinėjo, atmintinai berda- 
mas apeigų frazes. 


— Kas tu esi? 

— Aš esu mokinys, dar neįšventintas į didžiausias „Tres“ pa- 
slaptis. Tam ruošiuosi, tyloje medituodamas Bafometo paslaptį, 
žinodamas, jog Didysis Kūrinys susijęs su šešiais nepaliestais 
antspaudais ir tik gale pažinsime septintojo paslaptį. 

— Kaip čia patekai? 

— Eidamas statmenai Švytuoklei. 

— Kas tave priėmė? 

— Paslaptingasis Legatas. 

— Ar pažintum jį? 

— Ne, nes jis buvo su kauke. Pažįstu tik riterį, laipsniu vyres- 
nį už mane, o šis pažįsta Naometrą, laipsniu vyresnį už jį, ir 
kiekvienas pažįsta tik vieną. Ir tai yra gerai. 

— Ouid facit Sator Arepo? 

— Tenet Opera Rotas. 

— Ouid facit Satan Adama? 

— Tabat Amata Natas. Mandabas Data Amata, Nata Sata. 

— Ar atsivedei moterį? 

— Taip, ji čia. Atidaviau ją tam, kam buvo liepta. Ji pasiruo- 
šusi. 

— Eik ir lauk. 

Ir vienas, ir kitas kalbėjo prasta prancūzų kalba. Po to Bra- 
mantis tarè: 

— Broliai, susirinkote čia pašaukti Vienintelio ordino, Neži- 

nomojo ordino, kuriam iki vakar dienos nežinojote priklausan- 
tys, tačiau visada priklausėte! Prisiekime. Tebūnie prakeikti Pa- 
slapties niekintojai. Tebūnie prakeikti Paslapties šmeižikai, te- 
būnie prakeikti tie, kurie iš Apeigų ir Misterijų daro vaidinimą! 

— Tebūnie prakeikti! 

— Tebūnie prakeikta Nematomoji kolegija, Hiramo ir jo naš- 
lės benkartai, rytų ir vakarų Senojo, Priimtojo ar Patikslintojo 
melo operatyvūs ir spekuliatyvūs mokytojai, Misraimas ir 
Memfis, Filatetai ir Devynios seserys, Slaptasis ordinas ir Or- 
do Templi Orientis, Bavarijos ir Avinjono iliuminatai, Kadošo 
riteriai, Koheno išrinktieji, Tobuloji draugystė, Juodojo erelio 
ir Šventojo miesto riteriai, Anglijos rozenkreiceriai, Rožės + 
Aukso Kryžiaus kabalistai, Golden Dawn, Šventyklos ir Gra- 
lio katalikiškasis rozenkreicerių ordinas, Aušrinės ordinas 
„Astrum Argentinum“, Thelema, Vril, Tulė ir kiekvienas, kas 
naudojosi Didžiosios baltosios brolijos vardu, Šventyklos sau- 
gotojai, kiekviena Siono ar Galijos kolegija ir vienuolynas! 

— Tebūnie prakeikti! 

— Visi, kas per nežinojimą, prozelitizmą, palieptas, iš ap- 
skaičiavimo ar piktumu buvo įšventintas į ložę, kolegiją, vie- 
nuolyną, kapitulą ar ordiną, neteisėtai prisišliejo prie Nepa- 
žįstamų Vyresniųjų ar Pasaulio Viešpačių, tegul šią naktį vie- 
Šai išsižada ir susijungia siela ir kūnu su vieninteliu ir tikruoju 
ordinu, TRES, Templi Resurgentes Equites Synarchici, vie- 
ningu trejybėje, trinosofiniu mistiniu ir slapčiausiuoju Atgims- 
tančių sinarchijos riterių šventyklos ordinu! 

— Sub umbra alarum tuarum! 

— Tegul įeina 36 aukščiausiųjų ir slapčiausiųjų laipsnių dig- 
nitoriai. 

Bramantis vardijo išrinktuosius ir šie įeidavo apsivilkę li- 
turginiais rūbais, su Aukso vilnos ordino ženklu ant krūtinės. 

— Bafometo riteris, Šešių Nepaliestųjų Antspaudų riteris, 
Septintojo Antspaudo riteris, Tetragramatono riteris, Florijo- 

no ir Dievų riteris budelis, Atanòr riteris... godotinas Babelio 
bokšto naometras, godotinas Didžiosios piramidės naomet- 
ras, godotinas katedrų naometras, godotinas Saliamono šven- 
tyklos naometras, godotinas Palatino sodų naometras, godo- 
tinas Heliopolio šventyklos naometras... 

Bramančio paminėtieji dignitoriai įeidavo būreliais, todėl 
negalėjau kiekvieno iš jų susieti su jų titulu, bet neabejojau, 
kad tarp pirmųjų dvylikos pamačiau de Gubernatį, senį iš Slo- 
ano knygyno, profesorių Kamestresą ir kitus, sutiktus tą vaka- 
rą Pjemonte. Manau, kad kaip tetragramatono riterį pažinau 
poną Garamondą, susikaupusį, didingą, sujaudintą savo nau- 
jojo vaidmens, drebančiomis rankomis vis liečiantį Vilnos or- 
dino ženklą ant krūtinės. Bramantis tęsė: 

— Mistinis Karnako legatas, mistinis Bavarijos legatas, mis- 
tinis Barbelognostikų legatas, mistinis Kameloto legatas, mis- 
tinis Monseguro legatas, mistinis Paslėptojo Imamo legatas... 
vyriausiasis Tomaro patriarchas, vyriausiasis Kilviningo patriar- 
chas, vyriausiasis Saint-Martin-des-Champs patriarchas, vyriau- 
siasis Marienbado patriarchas, vyriausiasis Nematomasis Och- 
rankos patriarchas, vyriausiasis Alamuto tvirtovės patriarchas 
in partibus... 

Nematomasis Ochrankos patriarchas, aišku, buvo Salonas, 
įprastai pilku veidu, tačiau be ilgojo surduto, pasipuošęs gel- 
tona raudonai apvedžiota tunika. Jį sekė Pjeras, Liuciferio baž- 
nyčios psichopompas, bet ant jo krūtinės vietoj Aukso vilnos 
ordino ženklo buvo durklas paauksuotose makštyse. O Bra- 
mantis tęsė: 

— Aukščiausiasis Cheminių sutuoktuvių hierogamas, aukš- 
čiausiasis Rodostaurų psichopompas, aukščiausiasis Slapčiau- 
siųjų paslapčių referentas, aukščiausiasis Monas Ieroglifica ste- 
ganografas, aukščiausiasis astralinis Utriusgue Cosmi ryšinin- 
kas, aukščiausiasis Rozenkreico kapo saugotojas... neapčiuo- 
piamasis Srovių archontas, neapčiuopiamasis Tuščiavidurės 

Žemės archontas, neapčiuopiamasis Mistinio Ašigalio archon- 
tas, neapčiuopiamasis Labirintų archontas, Neapčiuopiamasis 
Švytuoklių Švytuoklės archontas... — Bramantis stabtelėjo ir, kaip 
man pasirodė, nenoromis ištarė paskutinį titulą: — ir neapčiuo- 
piamiausias iš neapčiuopiamiausių archontų, tarnų tarnas, nuo- 
lankiausias Egipto Oidipo sekretorius, pasaulio viešpačių ne- 
vertasis šauklys ir Agartos durininkas, paskutinysis Švytuoklės 
smilkytojas Klodas Lui, grafas Sen Žermenas, kunigaikštis Ra- 
kočis, grafas de Sen Martenas ir markizas d'Aljė, ponas de Siur- 
monas, markizas Veldonas, Monferato, Aimaro ir Belmaro mar- 
kizas, grafas Soltykovas, riteris Šioningas, grafas Carogis! 

Visiems rikiuojantis pasaže veidu į Švytuoklę ir į tikinčiuo- 
sius navoje, įėjo Aljė, vilkintis dvieiliu tamsiai mėlynu švarku 
smulkiais baltais dryželiais, blyškus ir susikaupęs, vesdamas 
už rankos Lorencą Pelegrini, palaidais, ant pečių krintančiais 
plaukais, taip pat išblyškusią ir tarsi apdujusią nuo narkotikų, 
vien su balta perregima tunika, tarsi vestų sielą Hado takeliu. 
Kai ji ėjo pro mane, pažvelgiau į jos veidą - tyrą ir bejėgį kaip 
priešrafaelinės svetimautojos. Per daug skaidri, kad vėl nesu- 
žadintų mano geismų. 

Aljė nuvedė Lorencą prie gorės, greta Paskalio statulos, švel- 
niai paglostė jos abejingą veidą ir pamojo milžinams iš Avalo- 
no, kad atsistotų šalia ir ją prilaikytų. Po to atsisėdo prie stalo 
veidu į tikinčiuosius ir aiškiai mačiau, kaip išsitraukė iš kiše- 
nėlės savo tabakinę ir, prieš prabildamas, švelniai paglostė ją 
pirštais. 

— Broliai, riteriai. Atėjote, nes jus pakvietė paslaptingieji 
legatai, todėl žinote, kodėl čia susirinkome. Turėjome susi- 
rinkti 1945 metų birželio 23-iosios naktį ir gal kai kurie iš jūsų 
tuomet dar nė nebuvo gimę — turiu omeny tokiu pavidalu kaip 
dabar. Susirinkome čia, nes po šešių šimtų skaudaus klaidžioji- 
mo metų pagaliau radome tą, kuris žino. Kaip jis tai sužinojo — 
o sužinojo daug daugiau už mus — lieka nerimą kelianti pa- 

slaptis. Turiu jums pasakyti, kad tarp mūsų yra - išties, negalė- 
jome tavęs čia pasigesti, mano drauge, kuris jau kadaise per 
daug smalsavai, — taigi, turiu jums pasakyti, jog tarp mūsų yra 
tas, kuris gali šią paslaptį atskleisti. Ardentis! 

Pulkininkas Ardentis - neabejotinai tai buvo jis, tokiais pat 
varno juodumo plaukais, nors kiek senstelėjęs — prasibrovė 
pro susirinkusiuosius ir stojo prieš teismą, tačiau deramu at- 
stumu, nes Švytuoklė žymėjo draudžiamos erdvės ribą. 

- Brolau, kaip ilgai nesimatėme, - nusišypsojo Aljė. - Žino- 
jau, kad, pasklidus žiniai, negalėsi atsispirti. Na? Žinai, ką pa- 
sakė belaisvis, o jis sako tai sužinojęs iš tavęs. Žinojai ir tylėjai. 

— Grafe, - tarė Ardentis, - kalinys meluoja. Nusižeminu tai 
sakydamas, tačiau man garbė svarbiau už viską. Ta istorija, 
kurią jam patikėjau, nėra ta, kurią man papasakojo paslaptin- 
gieji legatai. Pranešimas išaiškintas kitaip. Taip, tiesa, aš turė- 
jau pranešimą, prieš daugelį metų Milane nė nebandžiau to 
nuo jūsų nuslėpti... Aš nebūčiau sugebėjęs perskaityti jo taip, 
kaip perskaitė jį kalinys, todėl tuomet ieškojau pagalbos. Ir, 
turiu pasakyti, nesutikau padrąsinimo, o vien tik nepasitikėji- 
mą, abejingumą, grasinimus... — gal jis norėjo dar kažką pasa- 
kyti, bet, žiūrėdamas į Aljė, matė ir Švytuoklę, veikusią lyg, 
apžavai. Užhipnotizuotas jis puolė ant kelių tardamas: 

— Meldžiu atleisti, nes nežinau. 

— Tau atleista, nes žinai, kad nežinai, - tarė Aljė. - Eik. Tai- 
gi, broliai, belaisvis žino daug dalykų, kurių nežinojo nė vie- 
nas iš mūsų. Jis net žino, kas esame mes, o mes tai sužinojome 
iš jo. Reikia skubėti, greit švis. Likite čia medituoti, o aš dar 
kartą eisiu pas jį, kad išplėščiau paslaptį. 

— O ne, pone grafe! - Pjeras išplėstais akių vyzdžiais žengė į 
pusratį. — Jau dvi dienas kalbėjote su juo, neperspėjęs mūsų, o 
jis tvirtina nieko nematęs, nieko nekalbėjęs, nieko negirdėjęs, 
kaip tos trys beždžionės. Ko dar norėtumėte šiąnakt jo pa- 
klausti? Ne, tegul tai įvyksta čia, čia, mums visiems matant! 

— Brangusis Pjerai, nusiraminkite. Šį vakarą liepiau čia at- 
vesti tą, kurią laikau subtiliausiu Sofijos įsikūnijimu, mistiniu 
ryšiu tarp klaidos pasaulio ir Aukščiausiosios Ogdoadės. Ne- 
klausinėkite manęs kodėl ir kaip, bet ši tarpininkė privers jį 
prabilti. Sofija, pasakyk jiems, kas esi. 

Nelyginant somnambulė, Lorenca atsakė, sunkiai tardama 
žodžius: 

— Aš esu... kekšė ir šventoji. 

— Puiku, puiku, - nusijuokė Pjeras. - Čia susirinko įšventin- 
tųjų grietinėlė, o šaukiamės šliundrų. Ne, atveskite tą vyrą, 
tuoj pat, čia, prie Švytuoklės! 

— Nebūkite vaikai, — tarė Aljė. - Duokite man valandą lai- 
ko. Kodėl manote, kad jis prabils čia, Švytuoklės akivaizdoje? 

— Jis prabils, pradėdamas nykti. Le sacrifice humain!* — 
sušuko Pjeras navos link. 

O iš navos garsiai atsišaukė: 

— Le sacrifice humain! 

Priėjo Salonas: 

— Grafe, liaukimės vaikiškai žaidę. Brolio tiesa. Mes - ne 
policininkai... 

— Kaip tik jūs neturėtumėte to sakyti, - įgėlė Aljė. 

— Mes - ne policininkai ir nelaikome garbingu laikytis įprastų 
tardymo būdų. Bet aš anaiptol netikiu požemių jėgoms paau- 
kotų aukų prasmingumu. Jei jos būtų to norėjusios — seniai bū- 
tų mums davusios ženklą. Be šio belaisvio, yra dar vienas, kuris 
Žino, tik jam pavyko pasislėpti. Ką gi, šį vakarą turime galimybę 
belaisvio akistatai su tais, kurie Žinojo ir... — jis nusišypsojo, įsi- 
stebeilydamas į Aljė primerktomis akimis iš po pasišiaušusių 
antakių, — jų akistatai su mumis ar su kai kuriais iš mūsų... 

— Salonai, ką norite tuo pasakyti? — paklausė Aljė netvirtu 
balsu. 


* Žmogaus aukos! (Pranc.) 

— Jei ponas grafas leistų, norėčiau paaiškinti, - prabilo ma- 
dam Olkot. Tai buvo ji, pažinau prisiminęs plakatą. Blyški kaip 
lavonas, žalsva suknele, nuo aliejų žvilgančiais plaukais, ant 
sprando susuktais į kuodelį, vyrišku kimiu balsu. Sloano kny- 
gyne pamaniau, kad tą veidą jau kažkur mačiau, dabar prisi- 
miniau: tai buvo ta pati druidė, aną naktį laukymėje atbėgusi 
beveik prie mūsų. - Aleksai, Denisai, atveskite belaisvį. 

Ji kalbėjo valdingai, navoje pasigirdo palankus šurmulys ir 
du milžinai pakluso, patikėdami Lorencą dviem Freaks Mig- 
nons. Aljė suspaudė krėslo porankius, bet nedrįso pasiprie- 
šinti. 

Madam Olkot davė ženklą savo siaubūnams, ir tarp Paska- 
lio statulos ir Obėissante atsirado trys nedideli krėslai, į ku- 
riuos ji dabar pasodino tris subjektus. Visi trys buvo tamsaus 
gymio, žemo ūgio, nervingi, didelėmis baltuojančiomis akimis. 

— Broliai tryniai Foksai, grafe, puikiai juos pažįstate. Teo, 
Leo ir Geo, sėskite ir ruoškitės. 

Tą akimirką pasirodė Avalono milžinai vedini Jakopu Bel- 
bu, siekusiu jiems tik iki pečių. Mano vargšas draugas buvo 
papilkėjęs, apšepęs daugelio dienų barzda, už nugaros suriš- 
tomis rankomis, ant krūtinės prasisegusiais marškiniais. Įėjęs 
į tą prismilkytą areną, jis tankiai sumirksėjo. Neatrodė, kad 
šis hierofantų susirinkimas jį stebintų, pastarosiomis dieno- 
mis, matyt, priprato prie visokiausių netikėtumų. 

Bet nesitikėjo išvysti Švytuoklę, bent jau ne čia. Milžinai 
nutempė jį prie Aljė krėslo. Dabar Švytuoklę jis galėjo tik gir- 
dėti, kai ši lengvai šnarėdama siūbavo jam už nugaros, vos lies- 
dama jo pečius. 

Jis tik akimirką atsisuko ir pamatė Lorencą. Susijaudinęs 
bandė ją pakviesti, mėgino išsilaisvinti, bet Lorenca, nors ir 
žvelgė į jį nustebusi, atrodė jo nepažįstanti. 

Belbas jau ruošėsi klausti Aljė, ką jie jai padarė, bet nespė- 
jo. Iš navos gilumos, ten, kur buvo kasa ir prekystaliai su kny- 

gomis, pasigirdo būgnų tratėjimas ir keletas šaižių fleitos gar- 
sų. Keturių automobilių durelės netikėtai atsivėrė ir pasirodė 
keturios būtybės, taip pat matytos „Petit Cirque“ plakate. 

Fetrinės begraižės skrybėlės, panašios į fesus, platūs juodi 
iki kaklų susagstyti apsiaustai - Les Derviches Hurleurs išlipo 
iš automobilių lyg atgiję numirėliai iš kapų ir sukniubo prie 
magiškojo rato. Fleitos dabar grojo švelnią melodiją, o jie vie- 
nodai švelniai beldė delnais per grindis, nulenkdami galvas. 

Iš Bergo aeroplano kabinos lyg muedzinas iš minareto per- 
sisvėrė penktasis iš jų, užvesdamas giesmę nepažįstama kalba, 
stenėdamas, šaižiai rypuodamas, o būgnai vėl pradėjo tratėti, 
vis tankiau ir tankiau. 

Madam Olkot pasilenkė prie brolių Foksų, drąsinamai šnibž- 
dėdama. Visi trys jie išsidrėbė krėsluose, ant porankių ištiesę 
rankas, užsimerkę, prakaituodami, judindami visus veido rau- 
menis. 

Madam Olkot kreipėsi į susirinkusius dignitorius. 

— Mano šaunieji broliai dabar mums parodys tris žmones, 
kurie žinojo. 

Ji patylėjo, paskui paskelbė: 

— Edvardas Kelis, Heinrichas Kunratas ir... - dar viena pau- 
zė, - grafas Sen Žermenas. 

Pirmą kartą pamačiau Aljė praradus savitvardą. Jis pakilo 
nuo kreslo — tai buvo klaida. Ir puolė prie moters - kone atsi- 
tiktinai išsisukdamas nuo. Švytuoklės - šaukdamas: 

— Gyvate, melage, puikiai Žinai, jog tai netiesa... 

Ir, pasisukęs į navą, sušuko: 

— Apgaulė, apgaulė! Sustabdykite ją! 

Bet niekas nepajudėjo, priešingai, Pjeras atsisėdo į krėslą ir 
tarė: 

— Tęskite, ponia. 

Aljė nurimo. Atgavęs savitvardą, pasitraukė į šalį, įsimaišy- 
damas tarp susirinkusiųjų. 

— Pirmyn, — metė iššūkį, - ką gi, bandykite. 

Madam Olkot mostelėjo ranka lyg pradėdama lenktynes. 
Muzika darėsi vis šaižesnė, virto disonansų kakofonija, būg- 
nai mušė be jokio ritmo, o šokėjai, pradėję linguoti pirmyn ir 
atgal, kairėn ir dešinėn, pakilo, nusimetė apsiaustus ir ištiesė 
rankas lyg ruoštųsi skrydžiui. Akimirką sustingę, jie pradėjo 
suktis apie savo ašį ant kairės kojos, pakėlę į viršų veidus, su- 
sikaupę ir užsimiršę, o jų klostyti sijonėliai ryškino jų pirue- 
tus, išsiskleisdami varpu, ir jie atrodė lyg gėlės vėjyje. 

Tuomet mediumai sustingo įtemptais, iškreiptais veidais, at- 
rodydami taip lyg veltui stengtųsi išsituštinti, dusliai šnopuo- 
dami. Gorės liepsna priblėso, o madam Olkot tarnai užpūtė 
visus ant žemės buvusius žibintus. Bažnyčią apšvietė tik navo- 
je stovėjusių Žibintų šviesa. 

Ir pamažu pasirodė stebuklas. Iš Teo Fokso burnos pasiro- 
dė balsvos putos. Jos pamažu kietėjo, paskui panašios putos 
pasirodė iš jo brolių burnų. 

— Drąsiau, broliukai, — meiliai šnibždėjo madam Olkot, — 
drąsiau, pasistenkite, taip, gerai... 

Šokėjai dainavo, su protrūkiais, isteriškai, linguodami ir kra- 
tydami galvas, jų šūksniai, iš pradžių konvulsiški, vėliau virto 
kriokimu. 

Atrodė, lyg iš mediumų sklistų dujos, vėliau virstančios klam- 
pesne medžiaga. Lyg lava, lyg lėtai atsiskiriantis baltymas ji 
kilo ir vingiais krito jiems ant pečių, krūtinės, kojų, kaip šliaužia 
ropliai. Nebegalėjau suprasti, iš kur ji randasi: iš jų ausų, odos 
porų, burnos, akių. Minia spaudėsi pirmyn, vis arčiau mediu- 
mų ir šokėjų. Lioviausi baimintis: įsitikinęs, kad tarp jų niekas 
manęs nepastebės, išėjau iš būdelės, dabar jau atviras po skliau- 
tais tvyrojusiems garams. 

Aplink mediumus švytėdami sklandė balzgani, neryškūs kon- 
tūrai. Substancija pamažu atsiskyrė nuo jų, įgydama amebišką 
formą. Vieno iš brolių sukurta masė virto tarytum smaile, kuri 

rietėsi ir vėl lipo ant savęs pačios tarsi koks siekiantis sau įkąs- 
ti gyvūnas. Smailės viršūnėje pradėjo formuotis dvi ataugos, 
tarytum didžiulės sraigės ragai... 

Šokėjai leidosi ratu apie Švytuoklę, užsimerkę, pilnomis putų 
burnomis, sukdamiesi apie savo ašį, bet neperžengdami jos 
judėjimo trajektorijos. Vis smarkiau sukdamiesi, jie nusimetė 
kepuraites ir paleido ilgus juodus plaukus, o galvos, rodės, tuoj 
nusiris nuo kaklų. Taip, kaip ir tą vakarą Rio, jie šaukė hu, 
huuuu... hu... 

Baltosios formos ryškėjo, viena iš jų darėsi panaši į žmogiš- 
ką būtybę, antroji buvo falas, ampulė, alambikas, trečioji įga- 
vo aiškius paukščio bruožus: apuokas didelėmis apvaliomis aki- 
mis, smailiomis ausimis ir kumpu snapu, kaip senos gamtos 
mokslų mokytojos nosis. 

Madam Olkot paklausė pirmosios formos: 

— Keli, ar tai tu? 

Ir iš formos pasigirdo balsas. Jis tikrai nebuvo Teo Fokso, o 
sklido iš kažkur toli, sunkiai švokšdamas: 

— Now... I do reveale, a... a mighty Secret if you marke it well...* 

— Taip, gerai, - ragino moteris. 

O balsas kalbėjo: 

— „This very place is call'd by many names... Earth... Earth 
is the lowest element of All... When thrice yee have turned 
this Wheele about... thus my greate Secret I have revealed...“** 

Teo Foksas mostelėjo ranka lyg prašydamas pasigailėti. 

— Gali pailsėti, bet nepaleisk jo, - tarė jam madam Olkot. 
Paskui pasisuko į apuoko formą: - Kunratai, pažinau tave, ką 
norėtum mums pasakyti? 

Atrodė, lyg būtų prabilęs apuokas: 


* Dabar... atskleisiu aš... galingą Paslaptį, gerai įsidėmėk... (Angl.) 
** „Vieta ši daugeliu vadinama vardų... Žemė... Žemė, žemiausias gaivalas iš jų visų... 
Kai triskart tu pasuksi Raktą tą... manoji Paslaptis bus atskleista...“ (Angl.) 

— Hallelu... Iaah... Hallelu... Iaah... Was... 

— Was? 

— „Was helfen Fackeln Licht... oder Briln... so die Leut... 
nicht sehen... wollen...“* 

— Mes norime išgirsti tai, ką tu Žinai, - tarė madam Olkot. 

— „Symbolon kėsmou... ta antra... kai tân enkosmiėn... duná- 
meôn erithento... oi theolėgoi...“ 

Leo Fokso jėgos seko, apuoko balsas darėsi vis silpnesnis. 
Palenkęs galvą, Leo sunkiai nulaikė formą. Nepermaldauja- 
moji madam Olkot liepė jam laikytis ir kreipėsi į paskutiniąją 
formą, jau įgavusią antropomorfiškų bruožų: 

— Sen Žermenai, Sen Žermenai, ar tai tu? Ką tu žinai? 

Ir forma ėmė niūniuoti kažkokią melodiją. Madam Olkot 
įsakė muzikantams pritildyti savo Žviegimą, o šokėjai nebe- 
stūgavo, tik sukosi vis labiau silpdami. 

Forma dainavo: 

— Gentle love this hour befriends me...** 

— Tai tu, pažinau tave, - kvietė madam Olkot. - Kalbėk, pa- 
sakyk kur, kas... 

O forma: 

— „Il était nuit... La tête couverte du voile de lin... j'arrive... 
je trouve un autel de fer, j'y place le rameau mystérieux... Oh, 
je crus descendre dans un abime... des galeries composėes de 
quartiers de pierre noire... mon voyage souterrain...“*** 

— Tai melas, melas, - šaukė Aljė, - broliai, juk žinote šį teks- 
tą, tai „Trės Sainte Trinosophie“, taip, aš jį parašiau, kiekvie- 
nas už šešiasdešimt frankų gali jį perskaityti! 


* „Kuo padės deglų šviesa... ar spindesys... jei žmonės... nieko nenori... matyti...“ (Vok.) 
** Švelnioji meilė, kur šią valandą man padeda... (Angl.) 

*** „Buvo naktis... Galvą prisidengusi drobule... ateinu... matau geležinį altorių... pa- 
slaptingą šakelę... Manau, kad leidžiuosi į bedugnę... galerijos iš juodo akmens salių... 
kelionė požemiais...“ (Pranc.) 

Jis pribėgo prie Geo Fokso ir ėmė tampyti jį už rankos. 

— Sustok, apgavike, - suriko madam Olkot, - tu jį užmuši! 

— Na ir kas! - sušuko Alljė, išversdamas mediumą iš krėslo. 

Ieškodamas atramos, Geo Foksas griebėsi savo paties iš- 
skyrų, ir šios patraukus ištiško ant grindų. Geo susmuko į tą- 
sią, jam iš burnos tebedrimbančią masę ir sustingo be gyvybės 
ženklų. 

— Sustok, beproti, - šaukė madam Olkot Aljė, sugriebdama 
jį ir maldaudama kitų dviejų brolių: - Mano mažieji, dar pa- 
kentėkite, jie turi kalbėti. Kunratai, Kunratai, pasakyk jiems, 
kad esate tikri! 

Gelbėdamasis Leo Foksas stengėsi sutraukti apuoką į save. 
Madam Olkot atsistojo jam už nugaros ir suspaudė smilkinius, 
norėdama priversti paklusti jos tuštybei. Apuokas suprato pra- 
dedąs nykti ir sukilo prieš savo paties gimdytoją. 

— Fi fi, velnias, - šnypštė jis, bandydamas iškirsti jam akis. 

Leo Foksas sugargaliavo, lyg jį kas būtų smaugęs, ir par- 
puolė ant kelių. Apuokas išnyko, virsdamas šlykščiu dumblu 
ti jame susirietęs, sustingęs. Įsiutusi Olkot kreipėsi į narsiai 
besilaikantį Teo: 

— Keli, kalbėk, ar girdi mane? 

Kelis tylėjo. Jis stengėsi atsiskirti nuo mediumo, kuris da- 
bar rėkė taip, lyg jam kas plėštų lauk vidurius, bandydamas 
susigrąžinti, ką pagaminęs, plakdamas rankomis tuštumą. 

— Keli, nupjautaausi, nebandyk vėl išsisukti, - šaukė Olkot. 

Bet Kelis, negalėdamas atitrūkti nuo mediumo, stengėsi jį 
uždusinti. Jis virto lyg kramtomąja guma, o paskutinysis iš Fok- 
sų veltui stengėsi ja atsikratyti. Paskui ir Teo krito ant kelių, 
kosėdamas, susimaišydamas su jį ryjančia parazitine mase, rai- 
tydamasis ant grindų tarytum liepsnose. Tai, kas ką tik buvo 
Kelis, apvyniojo jį nelyginant drobulė, o paskui išnyko, išskys- 
damas ir palikdamas jį perpus menkesnį: Salono balzamuota 

vaiko mumija. Tą pat akimirką keturi šokėjai vienu metu su- 
stojo mojuodami aukštyn iškeltomis rankomis, keletą sekun- 
džių jie atrodė kaip tiesiai į dugną neriantys skenduoliai, o 
paskui susmuko inkšdami kaip šunyčiai, užsidengę rankomis 
galvas. 

Tuo metu Aljė pasitraukė į pasažą, iš švarko kišenėlės iš- 
traukta nosinaite braukdamas nuo kaktos prakaitą. Jis dukart 
įkvėpė ir įsidėjo į burną baltą pastilę. Paskui paprašė tylos. 

— Broliai, riteriai. Matėte, į kokį vargą norėjo mus įstumti ši 
moteris. Susikaupkime ir grįžkime prie mano projekto. Leis- 
kite valandai išsivesti belaisvį. 

Madam Olkot, beveik žmogiškai sielvartaudama, palinkusi 
prie savo mediumų, jau nebeturėjo jokios įtakos. Bet Pjeras, 
kuris nesikeldamas iš krėslo sekė viską, kas vyko, nutarė susi- 
grąžinti pozicijas. 

— Ne, - tarė jis, — yra tik vienas būdas. Le sacrifice humain! 
Duokite man belaisvį! 

Pakerėti jo energijos, Avalono milžinai sugriebė Belbą, ku- 
ris nustebęs stebėjo visą sceną, ir nutempė jį prie Pjero. Šis 
pakilo nuo krėslo, vikriai lyg iliuzionistas pastatė šį ant stalo, 
pastūmėjo abu į choro vidurį, čiupo Švytuoklės lyną ir su- 
stabdė rutulį, inercijos net stumtelėtas atgal. Tai tetruko aki- 
mirką. Tarytum pagal komandą - gal per sąmyšį taip buvo 
susitarta — milžinai užlipo ant tos pakylos, užtempė Belbą į 
krėslą ir vienas iš jų du kartus apvijo Švytuoklės lyną aplink 
Belbo kaklą, antrasis palaikė rutulį, o paskui padėjo jį ant 
stalo krašto. 

Švytėdamas savo purpurinės sutanos didybe, Bramantis pri- 
šoko prie šių kartuvių ir užtraukė maldą: 

— „Exorcizo igitur te per Pentagrammaton, et in nomine Tet- 
ragrammaton, per Alfa et Omega gui sunt spiritu Azoth. Sad- 
dai, Adonai, Jotchavah, Eieazereie! Michael, Gabriel, Rap- 
hael, Anael. Fluat Udor per spiritum Eloim! Maneat Terra 

per Adam Iot-Cavah! Per Samael Zebaoth et in nomine Eloim 
Gibor, veni Adramelech! Vade retro Lilith!“ * 

Belbas tiesus stovėjo krėsle su virve ant kaklo. Milžinams 
nebereikėjo jo laikyti. Tik vienas neteisingas judesys — ir jis 
būtų nukritęs, o lynas užveržęs jo kaklą. | 

— Kvailiai, - šaukė Aljė, - kaip mes grąžinsime ją į judėji- 
mo ašį? 

Jis norėjo išgelbėti Švytuoklę. 

Bramantis nusišypsojo: 

— Grafe, nesirūpinkite. Čia jums ne tinktūras maišyti. Tai — 
Švytuoklė, tokia, kokią sukūrė Jie. Ji žinos, kaip grįžti. Šiaip 
ar taip, kad priverstume Jėgą veikti, nėra nieko geriau už žmo- 
gaus auką. 

Iki pat tos minutės Belbas nesiliovė drebėjęs. Dabar pama- 
čiau, kaip jis nurimo, gal ne nušvito, bet smalsiai pažvelgė į 
susirinkusius. Manau, kad tą akimirką, klausydamas dviejų 
priešininkų kivirčo, žvelgdamas į sudribusius mediumų kūnus 
ir į vis dar tirtančius, inkščiančius dervišus, išsitaršiusius dig- 
nitorių drabužius, atgavo savo pačią tikriausią dorybę: humo- 
ro jausmą. 

Manau, jog tą akimirką jis nusprendė nebesileisti įbaugina- 
mas. Gal iškildamas virš visų jis pasijuto už juos pranašesnis, 
nuo scenos žvelgdamas į šį bepročių susirinkimą, trokštančių 
atkeršyti vieni kitiems lyg „Grand Guignol“ teatro spektaklė- 
lyje. Tolėliau, beveik pasaže, siaubūnai kumščiavosi alkūnė- 
mis ir kikeno lyg Hanibalas Kantalamesa su Pijum Bo, nebesi- 
domėdami tuo, kas vyko aplinkui. 

Neramiai jis žvelgė tik į virpančią Lorencą, vėl palaikomą 
dviejų milžinų. Lorenca atgavo sąmonę. Ji verkė. 


* „Taigi užkeikiu tave per Pentagramatoną ir Tetragramatono vardu, per Alfą ir Omegą, 
kurios yra Azoto dvasia. Sadajaus, Adono, Jotchavahaus, Eieserėjaus dvasia! Mykolo, 
Gabrieliaus, Rafaelio, Anaelio. Pasirodo Udoras per Eloimo dvasią! Tepasilieka žemė 
per Adomą Jot-Cava! Per Samuelį Zebaotą ir Eloimo Giboro vardu atėjau, Adramele- 
chai! Eik atgal, Lilita!“ (Lot.) 

Nežinau, ar Belbas nutarė nerodyti jai savo baimės, ar tai 
buvo vienintelis būdas, kuriuo jis galėjo visai tai gaujai paro- 
dyti savo panieką ir savo galią. Bet jis stovėjo tiesus, iškėlęs 
galvą, ant krūtinės prasegtais marškiniais, už nugaros suriš- 
tomis rankomis, išdidžiai, kaip žmogus, niekada nepažinęs 
baimės. 

Nuramintas Belbo ramybės, susitaikęs su nutrūkusiu švyta- 
vimu, vis dar trokštantis pažinti paslaptį, suvesti viso gyveni- 
mo, O gal ir ne vieno paieškų sąskaitas, siekdamas vėl užvaldy- 
ti savo šalininkus, Aljė kreipėsi į Jakopą: 

— Nagi, Belbai, apsispręskite. Kaip matote, jūs atsidūrėte, 
švelniai tariant, nepatogioje padėtyje. Baikite tą savo kome- 
diją. 

Belbas neatsakė. Jis žvelgė visai kitur, tarsi iš santūrumo 
nenorėtų klausytis atsitiktinai girdimo pokalbio. 

Aljė neatlyžo, ramiai, lyg kalbėtų su vaiku: 

— Suprantu jūsų savijautą ir, jei leisite taip pasakyti, jūsų 
atsargumą. Suprantu jūsų nenorą atskleisti šią asmeninę sub- 
tilią paslaptį prastuomenei, ką tik parodžiusiai tokį nevykusį 
spektaklį. Ką gi, savąją paslaptį galite pašnibždėti man vie- 
nam į ausį. Pasirūpinsiu, kad jus nukeltų, ir Žinau, jog tarsite 
man žodį, tik vieną žodį. 

— Jūs sakote? 

Tada Aljė pakeitė toną. Pirmą kartą gyvenime išgirdau jį 
kalbant įsakmiai, šventikiškai, pakiliai. Jis kalbėjo, tarsi vilkė- 
tų egiptietiškais vieno iš savo draugų drabužiais. Pastebėjau, 
jog šis jo tonas nebuvo tikras, atrodė, lyg jis parodijuotų tuos, 
kuriems niekada nešykštėjo savo atlaidžios pagailos. Bet tuo 
pat metu atrodė įsijautęs į tą sau neįprastą vaidmenį. Pagal 
kažkokį savo planą — nes tai negalėjo rastis atsitiktinai — jis 
deklamavo Belbui ištrauką iš melodramos. O jei vaidino - vai- 
dino gerai, nes Belbas nepastebėjo jokios apgaulės ir klausėsi 
taip, tarsi nieko kito iš jo ir nebūtų galėjęs tikėtis. 

— Dabar tu prabilsi, - kalbėjo Aljė, - prabilsi ir neliksi už šio 
didžiojo Žaidimo ribų. Tylėjimas tave pražudys. Kalbėdamas 
galėsi kartu džiaugtis pergale. Nes pasakysiu tau tiesą: šią naktį 
tu, aš ir mes visi esame Hod - spindesio, didybės ir šlovės sefi- 
ra; Hod, kuri valdo ceremonijų ir apeigų magiją; esame Hod 
tą akimirką, kai atsiveria amžinybė. Ištisus amžius svajojau apie 
šią akimirką. Kalbėk, ir būsi su tais, kurie, tau atskleidus pa- 
slaptį, vieninteliai galės vadintis Pasaulio Viešpačiais. Nusiže- 
mink ir būsi išaukštintas. Tu kalbėsi, nes aš tau tai įsakau, kal- 
bėsi, nes taip liepiu aš, o mano žodžiai efficiunt quod figurant“! 


Belbas, dabar jau nenugalimas, atsakė: 

— Ma gavte la nata... 

Nors ir tikėjęsis neigiamo atsakymo, nuo tokio įžeidimo Al- 
jė pabalo. 

— Ką jis pasakė? - isteriškai paklausė Pjeras. 

— Nenori kalbėti, - reziumavo Aljė. Jis ištiesė į šonus ran- 
kas - bejėgiškumo ir atlaidumo mostas — ir tarė Bramančiui: 

— Perduodu jį jums. 

Pjeras iškreiptu veidu sušuko: 

— Gana, gana, le sacrifice humain, le sacrifice humain! 

— Taip, tegul miršta, mes vis tiek sužinosim atsakymą, — šau- 
kė tokia pat persikreipusi madam Olkot, vėl grįžusi į sceną, 
puldama prie Belbo. 

Beveik tuo pat metu pajudėjo Lorenca. Ji išsivadavo iš mil- 
žinų gniaužtų ir atsistojo prieš Belbą, kartuvių papėdėje, iš- 
tiestomis rankomis, lyg norėdama sustabdyti puolimą, pro aša- 
ras šaukdama: 

— Gal jūs pamišote, kas taip elgiasi? 

Aljė, kuris jau ruošėsi pasišalinti, akimirką sustingo apstul- 
bęs, o paskui šoko prie jos, norėdamas patraukti į šalį. 


* Daro tai, ką skelbia (lot.). 

Toliau viskas įvyko akimirksniu. Olkot, išsidraikiusiais plau- 
kais, išblyškusi, deganti tarsi medūza, puolė Aljė, draskydama 
nagais jo veidą ir stumdama šalin tame šuolyje sukaupta jėga, 
Aljė traukėsi, užkliudydamas koja gorę, apsisuko apie savo 
ašį lyg dervišas ir, trenkęsis galva į stovėjusį automobilį, su- 
smuko ant žemės kraujuotu veidu. Tuo pat metu Pjeras šoko 
prie Lorencos, išsitraukdamas iš makšties durklą. Dabar ma- 
čiau tik jo nugarą ir ne iškart supratau tai, kas įvyko, tik išvy- 
dau Lorencą, vaškiniu veidu krintančią po Belbo kojomis, o 
Pjeras, iškėlęs durklą, klykė: 

— Enfin, le sacrifice humain! 

Paskui sustaugė, pasisukęs į navą: 

— ľa Cthulhu! Pa S'ha-tn! 

Navoje stovėjusi minia sujudo, vienus pargriaudama žemėn, 
kitus nustumdama prie Kunjo mašinos, kuri kiekvieną akimirką 
grėsė nuvirsti. Išgirdau — bent taip manau, juk tokios grotes- 
kiškos detalės negalėjau išsigalvoti - Garamondo balsą: 

— Ponai, maldauju, prašyčiau mandagiau... 

Bramantis, pagautas ekstazės, suklupo prie Lorencos kūno 
tardamas: 

— Asar, Asar! Kas pagriebs man už gerklės? Kas prikals ma- 
ne prie žemės? Kas pervers mano širdį? Nesu vertas peržengti 
Mato namų slenksčio! 


Gal niekas to nenorėjo, gal būtų pakakę Lorencos aukos, 
bet minia jau spaudėsi į magiškąjį ratą, prieinamą sustojus 
Švytuoklei, ir kažkurį iš jų - galėčiau prisiekti, jog tai buvo 
Ardentis - tiesiog prirėmė prie stalo, kuris pastumtas tiesio- 
gine šio žodžio prasme išnyko po Belbo kojom, o nuo to stum- 
telėjimo Švytuoklė staiga pajudėjo, kartu nusitempdama ir 
savo auką. Nuo rutulio svorio lynas įsitempė kaip styga ir 
nelyginant kilpa užveržė mano nelaimingojo draugo kaklą. 
Išilgai Švytuoklės lyno nukaręs kūnas jau spėjo nulėkti į toli- 

mąjį rytinį choro kraštą ir dabar (tikiuosi) bedvasis grįžo at- 
gal, į mano pusę. 

Minia stumdydamasi vėl pasitraukė į pakraščius, palikda- 
ma vietos stebuklui. Švytuoklininkas, apsvaigintas Švytuoklės 
atgimimo, palaikė jos judesius, dabar jau stumdamas paka- 
ruoklio kūną. Švytavimo ašis ėjo įstrižai tarp mano akių ir vie- 
no iš langų, neabejotinai to, įtrūkusio, pro kurį po kelių valan- 
dų turėtų prasiskverbti pirmasis saulės spindulys, todėl nema- 
čiau Jakopo švytuojant prieš mane, bet manau, kaip tik taip 
viskas ir turėjo vykti, tokią figūrą jis turėjo nubrėžti erdvėje... 

Belbo kaklas buvo įterptas į lyno atkarpą tarp pagrindo ir 
skliauto rakto, ir kai metalinis rutulys linko į dešinę, Belbo 
galva, antrasis rutulys, sviro į kairę, ir atvirkščiai. Ilgą laiką 
abu rutuliai linko į priešingas puses, todėl jų pėdsakas erdvėje 
buvo ne tiesė, o trikampis. Skirtingai nei Belbo galva, judėjusi 
kartu su įtemptu lynu, jo kūnas, iš pradžių gal tampomas pas- 
kutinių traukulių, o dabar šoklus it medinė marionetė, piešė 
ore kitas figūras, nepriklausomai nuo galvos, nuo lyno ir nuo 
žemiau kabojusio rutulio, rankos sau, kojos sau. Pamaniau, 
kad jei kas nors fotografuotų šią sceną Maibridžo kamera, juos- 
toje fiksuodamas kiekvieną erdvinės sekos akimirką, regist- 
ruodamas du ribinius taškus, kuriuose kiekvienoje iš atkarpų 
buvo galva, dvi rutulio stotis, dviejų nepriklausomų lynų idea- 
laus susikirtimo taškus ir kūno bei kojų švytavimo plokštumų 
ribinius taškus, tai akivaizdu: ant Švytuoklės pakartas Belbas 
erdvėje būtų nubrėžęs sefirų medį, savo mirties akimirka api- 
bendrindamas visų pasaulių istoriją, savo kelyje įtvirtindamas 
dešimt iškvėpimo ir dievybės įpūtimo į pasaulį etapų. 

Paskui, nors švytuoklininkas nesiliovė palaikyti šio gedulin- 
go sūpavimo, kažkokia baisi jėgų suma ar energijos migracija 
staiga sustabdė Belbo kūną: judėjo tik po juo buvęs lyno galas 
su rutuliu, likusi dalis, siejusi Belbą su skliautu, liko statmenai 
stabili. Belbas, pabėgęs nuo pasaulio ir savo veiksmų klaidos, 

dabar tapo pakabinimo tašku, Nejudama Ašimi, Vieta, kuri 
palaiko pasaulio skliautą, o po jo kojomis švytavo siūlas ir ru- 
tulys, nuo vieno ašigalio iki kito, be paliovos, o žemė sukosi po 
jais, atsukdama vis kitą žemyną, bet rutulys nemokėjo ir jau 
niekada nemokės parodyti, kur yra Pasaulio bamba. 


Velniavos meistrų šurmulys, akimirką nutilęs stebuklo akivaiz- 
doje, vėl pakilo toks pat galingas kaip prieš tai, bet man ši 
istorija pagaliau buvo baigta. Jei Hod yra Šlovės sefira, Belbas 
gavo savąją šlovę. Vienas bebaimis mostas sutaikė jį su Abso- 
liutu. 

Idealią švytuoklę sudaro be galo plonas siūlas, negalintis pasipriešinti 
lenkimui ar sukimui, jo ilgis L, su jo svorio centre pritvirtintu svarsčiu. 
Rutulio svorio centras yra jo centras, žmogaus kūno svorio centras 
yra taškas, esantis, matuojant nuo pėdų, ties 0,65 jo ūgio. Jei paka- 
ruoklio ūgis metras septyniasdešimt, jo svorio centras yra ties metru 
dešimt nuo jo pėdų ir ilgis L aprėpia šį ilgį. Kitaip tariant, jei galva 
nuo viršugalvio iki kaklo yra trisdešimt centimetrų, tai svorio centras 
yra per 1,70 - 1,10 = 0,60 m nuo viršugalvio ir 0,60 - 0,30 = 0,30 m 
nuo pakaruoklio kaklo. Mažųjų švytuoklės švytavimų periodas, kurį 
nustatė Hjugensas, priklauso nuo: 

T(sekundės) = ZA (1) 
kur L - išreikštas metrais, 1=3,1415927..., o g=9,8 m/sek?. 


Iš (1) formulės gauname: 

Tas 2x 3,1415927 VL = 2,00709 VL 
V98 


taigi maždaug: 
T=2VL (2) 


Nota bene: T nepriklauso nuo pakaruoklio svorio (visi žmonės lygūs 
prieš Dievą)... 

Dviguba švytuoklė su dviem prie to paties siūlo pritvirtintais rutu- 
liais... Išjudinus A pradeda švytuoti, o po kurio laiko sustoja ir pra- 
deda švytuoti B. Jei suporintos švytuoklės yra skirtingų masių ar il- 
gių, viena jų perduoda energiją kitai, bet šių energijų švytavimų pe- 
„riodai nėra vienodi... Toks energijos perėjimas vyksta ir tuo atveju, 
jei pajudinus A ne paleidžiamas laisvai švytuoti, o periodiškai judi- 
namas su tam tikra jėga. Kitaip tariant, jei vėjas gūsiais asintoniškai 
pučia į pakaruoklį, po kurio laiko šis nustoja judėjęs, o ima švytuoti 
kartuvės, lyg jos būtų pritvirtintos prie pakaruoklio. 


(Iš asmeninio Mario Salvadori laiško, Kolumbijos universitetas, 1984) 


Nebesitikėjau nieko daugiau čia sužinoti. Pasinaudojęs sąmy- 
šiu, nuėjau prie Gramo statulos. 

Jos cokolis dar buvo atidarytas. Įėjau, nusileidau žemyn, laiptų 
papėdėje radau mažytę aikštelę su šviečiančia lempute, iš kur 
vedė dar vieni akmeniniai sraigtiniai laiptai. Šiems pasibaigus, 
patekau į koridorių gana aukštais skliautais, blausiai apšviestą. 
Iš pradžių nesupratau, kur esu ir iš kur girdėti vandens čiurleni- 
mas. Vėliau akys apsiprato ir pamačiau atsidūręs kanalizacijos 
tunelyje. Tvorelė su turėklu neleido man įkristi į nuotekas, bet 
netrukdė uosti siaubingos smarvės, pusiau cheminės, pusiau or- 
ganinės kilmės. Nors viena mūsų istorijos dalis buvo tikra: Pa- 
ryžiaus kanalai. Kolbero, Fantomo, de Kauso? 

Slinkau pagrindiniu kanalu, nepaisydamas tamsesnių atša- 
kų ir tikėdamasis, kad pamatysiu kokį nors ženklą, kuris man 

parodys, kur turėčiau išlįsti į Žemės paviršių. Svarbiausia, kuo 
toliau nuo Conservatoire: palyginus su ta naktine karalyste, Pa- 
ryžiaus kanalai buvo palengvėjimas, laisvė, tyras oras, šviesa. 

Akyse buvo likęs tik vienas vaizdas: hieroglifas, chore brė- 
žiamas mirusio Belbo kūno. Negalėjau suprasti to piešinio, 
suvokti, ką jis man primena. Dabar Žinau, kad tai buvo fizikos 
dėsnis, tačiau būdas, kaip tai sužinojau, šį reiškinį paverčia 
dar labiau simbolišku. Čia, Jakopo kaimo name, tarp dauge- 
lio jo užrašų radau kažkieno laišką, kuriame buvo paaiškintas 
švytuoklės veikimo principas ir kaip ji elgtųsi, jei prie siūlo 
prikabintum dar vieną svarstį. Nežinia, kiek laiko Belbas gal- 
vojo apie Švytuoklę, įsivaizduodamas ją lyg Sinajų ar Kalvari- 
ją. Jis mirė ne kaip naujojo Plano auka: vaizduotėje jis jau 
seniai ruošė savąją mirtį, nė nenujausdamas, jog manydamas 
negalįs kurti mintyse jis atspindėjo tikrovę. O gal jis norėjo 
taip mirti, kad įrodytų sau ir kitiems, jog net ir neturint talen- 
to vaizduotė nesiliauja kurti. 

Pralaimėdamas jis kažkaip nugalėjo. O tas, kuris tuo vie- 
ninteliu būdu tikisi nugalėti, pralaimėjo. Tas, kuris nesuprato, 
jog pergalė yra visai kas kita, prarado viską. Bet tą šeštadienio 
vakarą aš to dar nežinojau. 


Slinkau kanalu, amens kaip Postelis, gal pasiklydęs tose pačio- 
se tamsybėse, ir staiga išvydau ženklą. Ryškesnė lemputė prie 
sienos apšvietė dar vienus laiptus, laikinus, vedusius prie me- 
dinio dangčio. Stumtelėjau ir atsidūriau pusrūsyje su tuščiais 
buteliais, o iš jo patekau į koridorių su dviem tualetais, vyrų ir 
moterų. Grįžau į gyvųjų pasaulį. 

Uždusęs sustojau. Tik dabar prisiminiau Lorencą. Ir pravir- 
kau. Bet ji jau slydo man iš atminties, lyg niekada nebūtų eg- 
zistavusi. Nebegalėjau prisiminti net jos veido. Tame mirusių- 
jų pasaulyje ji buvo pati negyviausia. 

Koridoriaus gale vėl buvo laiptai ir durys. Patekau į prirūkytas 
smirdančias patalpas, kažkokią smuklę, bistro, rytietišką barą 
su tamsiaodžiais padavėjais, prakaituotais lankytojais, taukuo- 
tais iešmais ir bokalais alaus. Įėjau vidun lyg jau būčiau čia 
buvęs, tik nuėjęs nusišlapinti. Niekas manęs nepastebėjo, gal 
tik kasininkas, kuris, pamatęs mane, davė nežymų ženklą pri- 
merktomis akimis, lyg tardamas: gerai, supratau, gali eiti, aš 
nieko nemačiau. 

Jei akis galėtų matyti visus pasaulį apgyvenusius demonus, gyveni- 
mas taptų nebepakenčiamas. 
(„Talmud“, Berakhoth, 6) 


Išėjęs iš baro, atsidūriau Porte St Martin žibintų šviesoje. Smuk- 
lė, iš kurios išėjau, buvo rytietiška, rytietiškos buvo ir dar vei- 
kiančios aplinkinės krautuvėlės. Kuskuso ir falafelio kvapai, 
minia žmonių. Būreliai išalkusių jaunuolių, daugelis su mieg- 
maišiais, kompanijos. Negalėjau prasibrauti į barą ko nors iš- 
gerti. Paklausiau vieną vaikiną, kas čia vyksta. Demonstracija, 
rytoj paskelbta didžiulė demonstracija prieš Savari įstatymą. 
Jų privažiavo pilni autobusai. 

Turkas - drūzas, persirengėlis 1zmailitas — laužyta prancūzų 
kalba kvietė mane kur nors užeiti. Nieku gyvu, reikia bėgti iš 
Alamuto. Nežinau, kas kam tarnauja. Reikia nepasitikėti. 

Perėjau sankryžą. Dabar girdėjau tik savo žingsnių aidą. Di- 
džiųjų miestų privalumas: pasitrauki keletą metrų ir vėl atran- 
di vienatvę. 

Staiga, vos už kelių kvartalų, kairėje pamačiau naktyje bo- 
luojantį Conservatoire. Išoriškai tobulą. Teisiojo miegu snau- 

džiantį paminklą. Pasukau į pietus, Senos link. Turėjau kažko- 
kį tikslą, bet jis man nebuvo aiškus. Norėjau ką nors paklausti, 
kas atsitiko. 

Belbas mirė? Dangus visiškai giedras. Sutikau būrelį stu- 
dentų. Iylinčių, užvaldytų genius loci. Kairėje - Saint-Nicolas- 
des-Champs bažnyčios kontūrai. 

Einu toliau S: Martin gatve, perkertu Ours gatvę, plačią ne- 
lyginant bulvaras, bijau pamesti kryptį, nors jos nė nežinau. 
Apsižvalgau ir dešinėje, gatvių sankryžoje, pamatau dvi „Edi- 
tions Rosicruciennes“ leidyklos vitrinas. Jos neapšviestos, bet 
žibintų ir kišeninio žibintuvėlio šviesoje įstengiu įžvelgti j jų tu- 
rinį. Knygos ir daiktai. Žydų istorija, grafas Sen Žermenas, 
alchemija, paslėptas pasaulis, slaptieji rozenkreicerių namai, 
katedrų statytojų pranešimas, katarai, Naujoji Atlantida, Egip- 
to medicina, Karnako šventykla, Bhagavadgyta, reinkarnaci- 
ja, rozenkreiceriški kryželiai ir žvakidės, Izidės ir Ozirio bius- 
tai, smilkalai dėželėse ir smilkalų plokštelės, būrimo kortos. 
Durklas - alavinis peilis popieriui su apvalia rankena, papuoš- 
ta rozenkreicerių ženklu. Kas tai, kas nori mane apmulkinti? 

Atsiduriu prieš Bobūrą. Dieną čia tiesiog atlaidų grūstis, 
dabar aikštė beveik tuščia, tik vienas kitas tylus, snūduriuo- 
jantis būrelis, priešais — reti aludžių žiburiai. Tai tiesa. Didžiu- 
lės ventiliacijos angos, siurbiančios žemės energiją. Gal dieną 
jį užplūstančios minios teikia vibracijas, hermetinė mašina min- 
ta šviežia mėsa. 

Saint-Merri bažnyčia. Priešais — Vouivre knygynas, kuriame 
trys ketvirtadaliai knygų - okultinės. Privalau atsispirti isterijai. 
Pasuku Lombards gatve, gal norėdamas išvengti būrelio skan- 
dinavių merginų, kurios juokdamosi išvirsta iš dar veikiančios 
smuklės. Nutilkite, nejau nežinote, kad Lorenca irgi mirė? 

Ar ji mirė? O jei būčiau miręs aš? Lombards gatvė: statme- 
nai į ją remiasi Flamel gatvė, jos pabaigoje matyti baltas Saint- 
Jacques bokštas. Sankryžoje knygynas „Arcane 22“, būrimo 

kortos ir švytuoklės. Alchemikas Nikola Flamelis, alcheminis 
knygynas ir Sain-Jacgues bokštas su baltais liūtais papėdėje, 
tas beprasmis vėlyvosios gotikos statinys Senos pakrantėje, ku- 
rio vardu pavadintas ir ezoterinis žurnalas, bokštas, kuriame 
Paskalis baigė savo bandymus su oro svoriu, kuriame dar ir 
šiandien 52 metrų aukštyje yra meteorologijos stotis. Gal, prieš 
pastatydami Eifelio bokštą, jie veikė čia. Egzistuoja privilegi- 
juotos zonos. Bet niekas to nepastebi. 

Grįžtu prie Saint-Merri bažnyčios. Vėl besijuokiančios mer- 
ginos. Nenoriu matyti žmonių, apeinu bažnyčią Cloitre Saint- 
Merri gatve, senos, nedažyto medžio durys į transeptą. Kairė- 
je atsiveria aikštė, tolimiausia Bobūro riba, šviesi lyg dieną. 
Aikštėje - Tingelio mašinos ir kiti spalvoti kūriniai, plūduriuo- 
jantys baseino ar dirbtinio ežerėlio vandenyje tarp niūrios dan- 
tračių raizgalynės, o gilumoje vėl pamatau Dalmino vamzdžių 
pastolius ir didžiulius Bobūro žabtus - jis tarsi visų apleistas 
„Titanikas“ prie gebenėmis apaugusios sienos, paskendęs mė- 
nulio krateryje. Ten, kur nepavyko katedroms, didieji transat- 
lantiniai liukai kuždėjosi su Juodosiomis Mergelėmis. Juos ma- 
to tik mokantis apiplaukti Saint-Merri. Reikia tęsti, jau turiu 
pėdsaką, atskleidžiu vienas iš Jų suregztų žabangų, pačiame 
Ville Lumiere* centre - Tamsiųjų žabangos. 

Pasuku Juges Consules gatve ir atsiduriu prieš Saint-Merri 
fasadą. Nežinau kodėl, bet kažkas verčia mane uždegti žibin- 
tuvėlį ir nukreipti šviesą į duris. Puošnioji gotika, susipynusios 
arkos. 

Netikėtai, ieškodamas to, ko nemaniau čia rasiąs, pamatau 
ji portalo skliaute. 

Bafometas. Toje vietoje, kur susiliečia arkos pusės, virš vie- 
nos iš jų sklendė Šventosios Dvasios balandis, apsuptas akme- 
ninių šlovės spindulių, virš antrosios, tarp besimeldžiančių 


* Sviesos miestas (pranc.). 

angelų, buvo jis, Bafometas, su savo baisiaisiais sparnais. Baž- 
nyčios fasade. Be jokios gėdos. 

Kodėl būtent čia? Nes esame netoli Šventyklos. Kur toji 
Šventykla ar tai, kas iš jos liko? 

Grįžtu atgal. Pasuku į šiaurės vakarus ir atsiduriu Montmo- 
rency gatvės kampe. 51 numeriu pažymėtas namas - jame gy- 
veno Nikola Flamelis. Tarp Bafometo ir Šventyklos. Apdairu- 
sis spagirikas puikiai žinojo, su kuo reikia skaitytis. Bjauriau- 
sių atliekų pilnos šiukšlių dėžės, priešais - nenuspėjamos epo- 
chos pastatas „Taverne Nicolas Flamel“. Namas senas, jį res- 
tauravo turistams, žemiausio lygio velniavos meistrams, hili- 
kams. Greta - amerikietiškas baras su „Apple“ reklama: „Se- 
couez vous les puces“.* Sofi-Hermes. Dir Temurah. 

Dabar esu Šventyklos gatvėje, einu ja iki sankryžos su Bre- 
tagnes gatve, kur yra Šventyklos skveras, it kapinės blyškus so- 
delis, paaukotųjų riterių nekropolis. 

Bretagne gatvė iki susikirtimo su Senosios Šventyklos gatve. 
Pastarojoje po sankryžos su Barbet gatve atsiranda keistų, ne- 
įprastų — anties, gebenės lapo - formų elektros šviestuvų par- 
duotuvės. Per daug akivaizdžiai modernių. Manęs neapgausi. 

Francs-Bourgeois gatvė: jau esu Marė rajone, pažįstu jį, tuoj 
pasirodys senosios košerinės mėsinės. Kas sieja žydus su tam- 
plieriais, juk jų vietą Plane atidavėme Alamuto asasinams? 
Kodėl jie čia? Gal ieškau atsakymo? Ne, tik noriu nutolti nuo 
Muziejaus. Arba apgraibomis einu kažkokios vietos link, Ži- 
nau, kad jos čia negali būti, tačiau bandau prisiminti, kur ji 
galėjo būti, kaip Belbas, sapne ieškojęs pamiršto adreso. 

Sutinku pasibjaurėtiną būrį. Jie piktai juokiasi, žingsniuoja 
plačiai, esu priverstas užleisti jiems šaligatvį. Akimirką išsigąs- 
tu - gal jie Kalnų Senio pasiuntiniai, ieškantys čia manęs. Bet 
ne, jie ištirpsta naktyje, kalbėdami nesuprantama kalba, šnypš- 


čiančia šiitiškai, talmudiškai, koptiškai lyg dykumų žaltys. 


* „Duokite garo“ (pranc.). 

Priešais ateina dvi androgininės figūros ilgais apsiaustais. 
Rozenkreicerių apsiaustai. Mes prasilenkiame, jie pasuka į 
Sévigné gatvę. Jau gili naktis. Pabėgau 1š Conservatoire, tikė- 
damasis rasti kitiems priklausantį miestą, o atradau, kad ki- 
tiems priklausantis miestas sumanytas kaip įšventintiesiems 
skirtų kelių katakombos. 

Girtuoklis. Gal apsimeta. Nepasitikėti, viskuo ir visada. Pri- 
einu dar veikiantį barą, padavėjai ilgomis iki kulkšnių prijuos- 
tėmis jau stumdo kėdes ir stalus. Spėju įeiti ir paprašau boka- 
lo alaus. Išmaukiu vienu gurkšniu, paprašau antro. 

— Troškina? - klausia vienas iš jų. Nenuoširdžiai, įtariai. 

Aišku, troškina, negėriau nuo vakar vakaro penktos valan- 
dos, juk galima būti ištroškusiam ir nepraleidus nakties po švy- 
tuokle. Kvailiai. Susimoku ir išeinu, neduodamas jiems laiko 
įsiminti mano veidą. 

Esu Vosges aikštės kampe. Praeinu portikus. Kuriame iš se- 
nųjų filmų naktį per Vosges aikštę kaukšėjo vieniši Matiaso, 
pamišusio žmonių skerdiko, žingsniai? Sustoju. Girdžiu už sa- 
vęs žingsnius? Ne, jie irgi sustojo. Keletas vitrinų ir šie porti- 
kai galėtų tapti Conservatoire salėmis. Žemos šešioliktojo 
amžiaus lubos, skliautuotos arkos, baldai. Vosges aikštė su se- 
nomis, apsilupinėjusiomis, suskeldėjusiomis durimis, čia jau 
šimtą metų gyvena tie patys žmonės. Žmonės geltonais surdu- 
tais. Aikštė, kurioje gyvena vien taksidermininkai. Jie pasiro- 
do naktimis. Jie Žino, pro kurią plokštę, pro kurį kapą paten- 
kama į Mundus Subterraneus. Visiems matant. 

L 'Union de Recouvrement des Cotisation de sécurité sociale 
et d'allocations familiales de la Patellerie numero 75, u 1.* 

Naujos durys, gal ten gyvena turtuoliai, bet iškart už jų se- 
nos, supleišėjusios durys kaip Sinčero Renato gatvės name, 
toliau, trečiuoju numeriu pažymėtame name, vėl ką tik atnau- 


* Socialinių pašalpų mokėjimo ir šeimų apgyvendinimo sąjunga, Pateleri 75-1. (Pranc.) 

jintos durys. Hilikų ir pneumatikų kaita. Viešpačiai ir jų ver- 
gai. Čia, kur matyti prie kažko prikaltos iškabos, turėjo būti 
arka. Akivaizdu, čia buvo okultinis knygynas, dabar jo nebėra. 
Namas ištuštėjo. Ištirpo naktyje. Kaip Aljė. Dabar jie Žino, 
kad kažkas žino, ir traukiasi į pogrindį. 

Esu ties Birague gatvės kampu. Matau begalinę portikų vir- 
tinę be gyvos dvasios, verčiau būtų tamsu, bet geltonai šviečia 
žibintai. Galėčiau rėkti, ir niekas manęs negirdėtų. Iylūs tak- 
sidermininkai geltonais surdutais kikentų už tų uždarų langų, 
pro kuriuos nejslysta nė vienas šviesos spindulys. 

Tarp portikų ir skvero aikštės viduryje stovi automobiliai 
ir kartkartėmis praslenka šešėlis. Nuo to nė kiek ne malo- 
niau. Didelis vokiškas aviganis perbėga gatvę. Šuo juodas tik 
naktį. Kur Faustas? Gal pasiuntė ištikimąjį Vagnerį išvesti 
laukan šunį? 

Vagneris. Štai mintis, kuri sukosi mano galvoje neatsiskleis- 
dama. Daktaras Vagneris, kaip tik jo man ir reikia. Jis galės 
pasakyti, ar klejoju ir kokiems vaiduokliams suteikiau kūną. 
Jis galės pasakyti, kad viskas netiesa, kad Belbas gyvas ir „Tres“ 
neegzistuoja. Koks būtų palengvėjimas, jei tikrai sirgčiau. 

Kone bėgte palieku aikštę. Mane seka kažkokia mašina. 
Ne, gal ji tik ieško vietos sustoti. Užkliūnu už polietileninių 
šiukšlių maišų. Mašina randa vietos ir sustoja. Jai manęs ne- 
reikėjo. Esu St-Antoine gatvėje. Dairausi taksi. Jis atvažiuo- 
ja lyg iškviestas. 

Tariu: 

— Sept, avenue Elisée Reclus.* 


* Elizė Rekliu aveniu, septintas numeris. (Pranc.) 

Je voudrais être la tour, pendre à la Tour Eiffel.* 


(Blaise Cendrars) 


Nežinojau, kur tai, nedrįsau klausti taksisto, nes tas, kuris tokiu 
metu stabdo taksi, paprastai važiuoja namo, priešingu atveju jis 
mažų mažiausia žudikas; be to, jis bambėjo, kad centras pilnas 
tų prakeiktų studentų ir visur pristatytų autobusų, bjauru, jei 
būtų jo valia, sustatytų visus prie sienos, verčiau važiuoti ilges- 
niu lankstu. Jis apvažiavo beveik visą Paryžių, kol pagaliau pali- 
ko mane prie septintojo namo kažkokioje tuščioje gatvelėje. 

Ten nebuvo jokio daktaro Vagnerio. Gal septynioliktame? 
Perėjau kelis namus, paskui atsipeikėjau. Net jei rasčiau rei- 
kiamas duris, gal manau ištraukti daktarą Vagnerį iš lovos šiuo 
metu, kad papasakočiau jam savo istoriją? Atsiradau čia dėl 
tos pačios priežasties, dėl kurios iš smuklės 5: Martin gatvėje 
nuklydau į Vosges aikštę. Bėgau. Tik dabar bėgau iš tos vietos, 
į kurią atbėgau sprukdamas iš Conservatoire. Man reikia ne 
psichoanalitiko, o tramdomųjų marškinių. Ar gydymo hipno- 
ze. Arba Lijos. Kad ji suimtų mano galvą, stipriai prispaustų 
prie savo krūtinės ir tyliai lieptų nusiraminti. 

Ieškojau daktaro Vagnerio ar Elisėe Reclus aveniu? Dabar 
prisiminiau, kad su tuo vardu susidūriau kurdamas Planui; tai 
jis praėjusiame šimtmetyje parašė jau neprisimenu kokią kny- 
gą apie žemę, požemius, vulkanus, jis buvo tas, kuris, prisi- 
dengdamas akademine geografija, smalsavo Mundus Subter- 
raneus. Vienas Iš jų. Bėgau nuo jų ir visur juos atrasdavau. Per 
keletą amžių jie žingsnis po žingsnio užkariavo visą Paryžių. Ir 
visą likusį pasaulį. 


* Norėčiau būti bokštas, kyboti ant Eifelio bokšto. (Pranc.). 

Reikėjo grįžti į viešbutį. Ar pavyks rasti dar vieną taksi? Kaip 
supratau, atsidūriau tolimame priemiestyje. Pasukau ta kryp- 
timi, kur matėsi daugiau šviesos ir atviras dangus. Senos upė? 

Priėjęs kampą, pamačiau jį. 

Kairėje. Privalėjau nujausti, kad jis yra ten, pasaloje, šiame 
mieste gatvių pavadinimai perduoda nedviprasmį pranešimą, 
visada perspėja, juo blogiau man, jei apie tai nepagalvojau. 

Jis stovėjo, bjaurus metalinis voras, jų valdžios simbolis ir įna- 
gis: reikėjo bėgti, tačiau jutau, kaip mane traukia į voratinklį, 
judinau galvą iš apačios į viršų ir atgal, nes dabar jau negalėjau 
vienu žvilgsniu jo viso aprėpti, atsidūriau jame, tūkstančiai aš- 
menų jau kapojo mane į gabalus, jaučiausi bombarduojamas iš 
visų pusių krintančių geležinių grotų, jei tik jis pajudėtų, su- 
traiškytų mane viena iš savo nariuotų kojų. 

Bokštas. Stovėjau vienintelėje miesto vietoje, kur jis matyti 
ne iš toli, profiliu, draugiškai kyšantis virš stogų jūros, lengva- 
būdiškas lyg Diufi paveiksle. Jis buvo virš manęs, sklendė man 
virš galvos. Nujaučiau jo smailę, bet pirma apėjau tarp visų kojų 
įtemptą pagrindą, iš išorės ir vidaus, mačiau jo sąnarius, įsčias, 
gaktą, galėjau įsivaizduoti jo statmeną žarnyną, susijungiantį su 
stemple jo politechninės žirafos kakle. Nors ir akytas, jis užsto- 
jo aplinkines šviesas, siūlydamas įvairias tamsių arkų perspek- 
tyvas, lyg kintamo židinio objektyvu išplėštas iš tamsos. 

Staiga jo dešinėje, vos virš horizonto, šiaurės rytų pusėje 
pakilo mėnulio pjautuvas. Retkarčiais bokštas įrėmindavo jį 
kuriame nors iš savo kreivų ekranų lyg kokią optinę apgaulę, 
švytėjimą, bet, vos pajudėdavau, ekranai keisdavo formą, mė- 
nulio nebesimatė, jis pakliūdavo tarp metalinių šonkaulių ir 
žvėris jį plėšė, virškino, pradangindavo kitame matmenyje. 

Teseraktas. Keturmatis kubas. Dabar pro vieną iš arkų ma- 
čiau judančią šviesą, ne, dvi - raudoną ir baltą - jos mirksėjo. 
Matyt, koks nors lėktuvas ieško Ruasi ar Orli oro uostų. Tik 
staiga — pasitraukiau aš, lėktuvas, Bokštas — šviesos išnyko už 

vienos iš nerviūrų, tikėjausi, kad jos pasirodys kituose rėmuose, 
bet jos pranyko. Bokšte buvo šimtai langų, visi jie judėjo ir pro 
kiekvieną iš jų galėjai matyti skirtingą erdvės ir laiko fragmen- 
tą. Jo griaučiai ne žymėjo Euklido klostes, o raižė kosminį audi- 
nį, valdė katastrofas, sklaidė lygiagrečių pasaulių puslapius. 

Kas pasakė, jog ši sendaikčių turgaus katedros smailė turė- 
jusi prikabinti Paryžių prie visatos lubų? Priešingai, visata tu- 
rėjusi prisikabinti prie jos smailės, juk tai akivaizdu, argi jis — 
ne Švytuoklės erzacas? 

Kaip jį vadino? Vieniša žvake, tuščiuoju obelisku, geležinio 
lyno šlovė, sparno apoteoze, stabmeldiško kulto akytuoju alto- 
rium, bite vėjų rožės viduryje, liūdnu lyg griuvėsiai, bjauriu nak- 
ties spalvos kolosu, siaubingu nenaudingos jėgos simboliu, ab- 
surdišku stebuklu, beprasme piramide, gitara, kalmaru, teles- 
kopu, ištemptu tarsi ministro kalba, antikos dievu ir moderniu 
žvėrimi... Jis buvo visa tai ir dar daugiau, ir jei būčiau turėjęs 
šeštąjį Pasaulio Viešpačių jausmą čia, varžtų polipais apkibusių 
balso stygų apsuptyje, būčiau girdėjęs kimią pusrutulių muziką. 
Tą akimirką Bokštas siurbė tuščiavidurės žemės bangas ir per- 
davinėjo jas į visus pasaulio menhyrus. Kniedytų sąnarių šak- 
niagumbis, stuburo smegenų artrozė, protezo protezas — koks 
siaubas, norėdami suskaldyti mane bedugnėje jie būtų turėję 
mesti mane į viršūnę. Neabejotinai atvykau čia perėjęs skersai 
Žemę, stovėjau antigravitaciniame antipodų sūkuryje. 

Mes nieko neišsigalvojome, prieš akis mačiau neginčytiną 
Plano įrodymą, netrukus jis supras, jog esu šnipas, priešas, dul- 
kelė sankaboje, kurios įvaizdis ir variklis jis buvo, tykiai atvers 
savo plieninių nėrinių akutę ir aš išnyksiu jo tuštumos klostė- 
je, perkeltas į Kitą Pasaulį. 

Jei būčiau ilgiau pastovėjęs po jo tinklu, didžiuliai nagai bū- 
tų susigniaužę, išsirietę tarytum iltys ir įtraukę mane, paskui 
žvėris vėl apgaulingai nurimtų nelyginant drožtukas, pavojin- 
gas, grėsmingas. 

Dar vienas lėktuvas: jis iš niekur neatvyksta, jį pagimdė bokš- 
tas tarp savo dviejų išmėsinėto atrajojančio žolėdžio slankste- 
lių. Žvelgiau į jį, o jis buvo neaprėpiamas kaip ir projektas, dėl 
kurio pastatytas. Jei būčiau pajėgęs likti čia neprarytas, bū- 
čiau galėjęs sekti jo poslinkius, lėtą sukimąsi, mikroskopinį 
išsinarstymą ir susinarstymą šaltame srovių dvelksme. Gal Pa- 
saulio Viešpačiai mokėjo jį išaiškinti kaip geomantinę sche- 
mą, O jo nepastebimose metamorfozėse skaitė lemtingus žen- 
klus ir neatskleidžiamas užduotis. Bokštas sukosi virš mano 
galvos — Mistinio Ašigalio atsuktuvas. O gal jis buvo nejudrus 
lyg įmagnetinta ašis ir suko dangaus skliautą. Abiem atvejais 
galva svaigsta taip pat. 

Kaip puikiai ginasi Bokštas, galvojau, iš tolo atrodo geriausias 
draugas, bet vos prieini, pabandai išgauti jo paslaptį, jis užmuša 
tave, sušaldo iki kaulų smegenų, paskleidžia tą panišką baimę, iš 
kurios yra pastatytas. Dabar jau žinau, kad Belbas mirė, o Planas 
yra tikras, nes tikras yra Bokštas. Jei nepavyks dar kartą pabėgti, 
jau niekam to nebepasakysiu. Reikia skelbti pavojų. 


Triukšmas. Stot, reikia grįžti į tikrovę. Greitai artėja taksi. Vienu 
šuoliu išsiveržiau iš magiško rato, sumojavau rankomis ir vos ne- 
patekau po ratais, nes taksistas sustojo paskutinę sekundę, labai 
nenoriai. Pakeliui jis prisipažino, kad, jei naktį jam tenka važiuo- 
ti pro šalį, Bokštas jį baugina, todėl padidina greitį. 

— Kodėl? - paklausiau. 

— Parce que... parce que ca fait peur, c'est tout. * 


Netrukus buvau prie viešbučio. Ilgai skambinau, kol pažadi- 
nau miegantį durininką. Pagalvojau: dabar - miegoti. Visa ki- 
ta — rytoj. Išgėriau keletą tablečių, pakankamai, kad nusinuo- 
dyčiau. Toliau nebeprisimenu. 


* Nes... nes jis baugina, todėl. (Pranc.) 

Išprotėjo paviljonas, 

Priimdamas į jį suplaukiančias minias, 

Ir tuo mieliau, jei aukso ir valdžios 

Jos turi į valias. 

(Sebastian Brant „Das Narrenschiff“, 46) 


Atsibudau antrą valandą dienos, apdujęs ir katatoniškas. Pri- 
siminiau viską kuo aiškiausiai, bet nebuvau tikras, jog tai, ką 
prisiminiau, yra tiesa. Pirma mintis buvo bėgti žemyn laikraš- 
čių, paskui susivokiau, kad net jei sipajų būrys būtų įsiveržęs į 
Conservatoire iškart po įvykių, naujiena nebūtų spėjusi pakliū- 
ti į rytinę spaudą. 

Be to, tą dieną Paryžiui rūpėjo visai kas kita. Tą man nedels- 
damas pranešė durininkas, vos nusileidau kavos. Mieste suiru- 
tė, daugelis metro stočių uždarytos, kai kuriose vietose policija 
puola demonstrantus, studentų per daug ir jie persistengia. 

Telefonų knygoje susiradau daktaro Vagnerio numerį. Pa- 
bandžiau paskambinti, bet buvo akivaizdu, kad sekmadienį dar- 
be jo nerasiu. Reikėjo grįžti į Conservatoire. Prisiminiau, kad 
jis dirba ir sekmadieniais po pietų. 


Lotynų kvartalas virte virė. Praeidavo rėksmingi būriai su vė- 
liavomis. I! de la Cité pamačiau policijos užkardą. Tolumoje 
aidėjo šūviai. Matyt, panašiai atrodė šešiasdešimt aštuntaisiais. 
Ties Saint Chapelle buvo sujudimas, užuodžiau ašarinių dujų 
kvapą. Kažkas šaudė, nesupratau, studentai ar policija, žmo- 
nės aplink mane bėgo, pasislėpėme už kažkokių vartų, prieš 
mus stovėjo policijos grandinė, o gatvėje vyko susirėmimas. 
Kokia gėda, aš kartu su įmetėjusiais buržua laukiu, kol aprims 
revoliucija. 

Paskui šalutinėmis gatvelėmis apsukau senuosius Halles pa- 
viljonus ir atsidūriau S: Martin gatvėje. Conservatoire buvo ati- 
darytas, su baltu kiemu ir iškaba ant fasado: „Menų ir amatų 
mokykla, Konvento nutarimu įsteigta trečiųjų metų vandem- 
jero mėnesio 19 dieną... senajame Saint-Martin-des-Champs 
vienuolyne, įkurtame vienuoliktame amžiuje“. Viskas kaip 
įprasta, nedidelis būrelis sekmadieninių lankytojų, nesidomin- 
čių studentų maištais. 

Įėjau - sekmadienio proga nemokamai - ir viską radau taip 
kaip praėjusią popietę iki penktos valandos. Sargai, lankyto- 
jai, Švytuoklė savo įprastoje vietoje... Ieškojau pėdsakų to, kas 
įvyko, bet, jei kas ir buvo įvykę, kažkas sąžiningai padirbėjo ir 
viską sutvarkė. Jei kas nors tikrai įvyko. 


Neprisimenu, kaip praleidau likusią popietės dalį. Neprisimenu 
net ką mačiau šlaistydamasis gatvėmis, kartkartėmis pasuk- 
damas iš kelio, kad išvengčiau sumaišties. Paskambinau į Mi- 
laną, tiesiog norėjau pabandyti. Lyg užkeikimą surinkau Bel- 
bo numerį. Paskui Lorencos. Paskui „Garamond“ leidyklos, 
kuri, kaip ir reikėjo tikėtis, nedirbo. Bet jei ši naktis yra dar 
šiandien, viskas įvyko vakar. O nuo užvakar iki šios nakties 
praėjo visa amžinybė. 

Vakarop prisiminiau dar nieko nevalgęs. Troškau ramybės 
ir trupučio prabangos. Prie Forum des Halles įėjau į restoraną, 
žadėjusį patiekti žuvies. Net per daug. Staliukas tiesiai prieš 
akvariumą. Aplinka pakankamai nereali, kad mane vėl apnik- 
tų visko įtarinėjimas. Niekas nevyksta atsitiktinai. Šita žuvis 
primena astmos kankinamą Rytų vienuolį, kurio tikėjimas silps- 
ta ir jis kaltina Dievą atėmus pasauliui protą. Sabaoth, Saba- 
oth, kaip gali būti toks klastingas, tikindamas mane, jog tavęs 
nėra? Kūnas apgaubia pasaulį nelyginant gangrena... O ta žu- 
vis primena Minę: mirksi ilgomis blakstienomis ir sudeda šir- 
dele lūpas. Minė yra Peliuko Mikio sužadėtinė. Valgau salotas 

su menke, jos mėsa minkšta lyg vaiko. Su medumi ir pipirais. 
Čia yra paulikianų. Ana ta žuvis sklando tarp koralų lyg Brego 
aeroplanas - lėtai plasnoja žvynasparnio sparnai, kertu lažybų 
šimtas su vienu, kad jos pilvas pilnas homunkulo, kuris buvo 
užmirštas skylėto atanòr dugne ir išmestas į šiukšlyną prieš 
Flamelio namus. Štai ten — žuvis tamplierius, juodais šarvais, 
ieškanti Noffo Dei. Ji atsitrenkia į astmatiką vienuolį, aklai, 
įnirtingai plaukiantį į nežinią. Nusuku žvilgsnį, kitoje gatvės 
pusėje pamatau kito restorano iškabą, „CHEZ R...“. Rozen- 
kreiceriai? Roichlinas? Rosispergijus? Račkovskiragotsicaro- 
gis? Segnature, segnature... 

Pažiūrėsim... Vienintelis būdas sugluminti velnią - įtikinti 
ji, kad juo netiki. Nėra ko daug svarstyti apie naktinį bėgimą 
per Paryžių ir apie Bokšto viziją. Nieko stebėtina: kai išeini iš 
Conservatoire pamatęs ar patikėjęs, kad matei tai, ką pamatei, 
miestas primena košmarą. Bet ką aš mačiau? 

Privalėjau pasikalbėti su daktaru Vagneriu. Nežinau, kodėl 
įsikaliau į galvą, jog tai yra panacėja, bet taip buvo. Žodžio 
terapija. 

Kaip sulaukiau ryto? Atrodo, nuėjau į kiną, rodė Orsono 
Veleso „Ponią iš Šanchajaus“. Kai prasidėjo scena su veidro- 
džiais, nebeišlaikiau ir išėjau lauk. Bet gal tai netiesa, gal aš 
tik įsivaizdavau. 

Šįryt devintą valandą paskambinau daktarui Vagneriui, Ga- 
ramondo vardas padėjo man įveikti sekretoriato užkardas, dak- 
taras, atrodo, mane prisiminė. Atsižvelgdamas į mano skubą 
leido ateiti tuoj pat, pusę dešimtos, kol dar nėra kitų pacientų. 
Man jis pasirodė malonus ir supratingas. 


Gal susapnavau ir savo apsilankymą pas daktarą Vagnerį. Sek- 
retorė paklausė mano duomenų, užpildė kortelę, paėmė ho- 
norarą. Laimė, jau turėjau atgalinį bilietą. 

Nedidelis priimamasis, be minkštasuolio. Langai į Seną, kai- 

rėje — Bokšto šešėlis. Daktaras Vagneris sutiko mane profe- 
sionaliai maloniai. Teisingai, dabar buvau ne vienas iš jo lei- 
dėjų, 0 jo pacientas. Plačiu ramiu mostu jis pakvietė mane 
sėstis priešais, kitapus stalo, nelyginant koks ministerijos tar- 
nautojas. 

— Et alors?* 

Taip jis pasakė ir, stumtelėjęs savo sukamąjį krėslą, atsuko 
man nugarą. Sėdėjo palenkęs galvą ir, kaip man pasirodė, su- 
nėręs rankas. Man neliko nieko, kaip tik pradėti pasakoti. 

Kalbėjau lyg būtų atsivėręs šliuzas, viskas išsiveržė lauk, nuo 
pradžios iki galo: tai, ką mąsčiau prieš dvejus metus, tai, ką 
galvojau praėjusiais metais, ką, mano nuomone, galvojo Bel- 
bas ir Diotalevis. O svarbiausia — tai, kas nutiko švento Jono 
naktį. 

Vagneris manęs nė karto nepertraukė, nei pritardamas, nei 
prieštaraudamas. Gal jis tiesiog snūduriavo. Gal tokia buvo jo 
taktika. O aš kalbėjau. Žodžio terapija. Paskui sustojau, lauk- 
damas jo žodžio, kuris mane išgelbėtų. Vagneris atsistojo, la- 
bai lėtai. Nepasisukdamas į mane jis apėjo rašomąjį stalą ir 
prisiartino prie lango. Žvelgė pro jį, susidėjęs rankas už nuga- 
rOS, susimąstęs. 

Iylėjo, gal dešimt ar penkiolika minučių. 

Tada, vis dar nugara į mane, ištarė bespalviu, ramiu, drąsi- 
namu balsu: 

— Monsieur, vous êtes fou.“* 

Jis nejudėjo, aš irgi. Po penkių minučių supratau, kad nesi- 
ruošia tęsti. Vizitas buvo baigtas. 

Išėjau neatsisveikinęs. Sekretorė man plačiai nusišypsojo ir 
įžengiau į Elisėe Rečlus aveniu. 


** Taigi? (Pranc.) 
* Pone, jūs pamišęs. (Pranc.) 

Buvo vienuolika. Viešbutyje susirinkau daiktus ir išvažiavau į 
oro uostą tikėdamasis, kad likimas man bus palankus. Turėjau 
laukti dvi valandas. Per tą laiką paskambinau į Milaną, „Ga- 
ramond“ leidyklą, adresato sąskaita, nes nebeturėjau nė ska- 
tiko. Atsiliepė Gudruna, dar labiau pakvaišusi nei įprastai. Tu- 
rėjau jai triskart sušukti, kad pasakytų „taip, oui, yes“, kad yra 
pasiruošusi apmokėti šį pokalbį. Ji verkė: Diotalevis mirė šeš- 
tadienį, vidurnaktį. Ir nė vieno, nė vienas iš draugų šįryt neat- 
ėjo į jo laidotuves, kokia gėda! Net ponas Garamondas, sako, 
jis kažkur užsienyje. Tik aš, Gracija, Lučianas ir kažkoks po- 
nas, visas juodas, su juoda barzda, garbanotomis žandenomis 
ir skrybėle, atrodė lyg duobkasys. Dievai žino, iš kur jis atsira- 
do. Kazaubonai, kur jūs buvote? Kur Belbas? Kas čia vyksta? 

Kažką neaiškiai sumurmėjau ir padėjau ragelį. Pranešė įlai- 
pinimą, įsėdau į lėktuvą. 

Socialinė sąmokslo teorija... yra silpstančio tikėjimo Dievu ir iš to 
kylančio klausimo „Kas vietoj jo?“ padarinys. 

(Karl Popper „Conjectures and refutations“, Londonas, Routledge, 
1969, I, 4) 


Kelionė man padėjo. Palikau ne tik Paryžių, požemius, bet ir 
pačią žemę, žemės paviršių. Dangus ir snieguotos kalnų viršū- 
nės. Vienatvė dešimties tūkstančių metrų aukštyje ir tas ap- 
svaigimas, kurį visada teikia skrydis, pakilęs slėgis, lėktuvo ver- 
žimasis pro nedidelius oro sūkurius. Pagalvojau, kad tik čia, 
aukštai, vėl pajutau žemę po kojomis. Ir nusprendžiau padėti 
tašką, iš pradžių viską surašydamas savo užrašų knygelėje, o 
paskui atsiduodamas likimo valiai, užmerktomis akimis. 


Pirmiausia reikia išvardyti nenuneigiamus faktus. 

Neabejotina, kad Diotalevis mirė. Taip sakė Gudruna. Gud- 
runa nepriklausė mūsų istorijai, ji nebūtų jos supratusi, todėl 
dabar tik ji viena sako tiesą. Tiesa ir tai, jog Garamondo nėra 
Milane. Aišku, jis gali būti bet kur, tačiau tas faktas, kad jo ten 
nėra, leidžia tikėti, jog jis Paryžiuje, ten, kur aš jį ir mačiau. 
Lygiai taip pat nėra ir Belbo. 

Dabar pabandykime įsivaizduoti, jog tai, ką patyriau šešta- 
dienio vakarą Saint-Martin-des-Champs, iš tiesų įvyko. Gal ne 
taip, kaip tai mačiau aš, apsvaigęs nuo muzikos ir smilkalų, 
tačiau kažkas įvyko. Panašu į Amparo istoriją. Grįždama na- 
mo ji nebuvo tikra, kad ją buvo užvaldžiusi Pomba Gira, bet 
tikrai žinojo tą vakarą buvusi tenda de umbanda ir tikėjusi, 
kad Pomba Gira ją užvaldė, arba pasielgusi taip, lyg tikrai bū- 
tų buvusi jos užvaldyta. 

Pagaliau tiesa ir tai, ką man kalnuose pasakė Lija, ji teisin- 

gai perskaitė Proveno pranešimą, tai buvo tik pirkinių sąra- 
šas. Granž o Dim niekada nesirinko jokie tamplieriai. Nebu- 
vo jokio Plano ir jokio pranešimo. 

Pirkinių sąrašas mums buvo kryžiažodis su tuščiais lange- 
liais, be žodžių reikšmių. Reikėjo užpildyti langelius taip, kad 
visi žodžiai teisingai susikirstų. Bet gal šis pavyzdys netiks- 
lus. Kryžiažodyje kertasi žodžiai, ir jie turi susikirsti ties vie- 
na bendra raide. Mūsų žaidime sukirsdavome ne žodžius, o 
sąvokas ir faktus, taigi skyrėsi žaidimo taisyklės, o pagrindi- 
nės jų buvo trys. 

Pirmoji taisyklė: sąvokos susiejamos pagal analogiją. Nėra 
taisyklės, kuri padėtų iš anksto Žinoti, ar toji analogija gera ar 
ne, nes beveik kiekvienas daiktas tam tikru požiūriu panašus į 
bet kurį kitą. Pavyzdys. Bulvė susikerta su obuoliu, nes abu jie 
augalinės kilmės ir apvalaini. Nuo obuolio prie žalčio - bibli- 
nė sąsaja. Nuo žalčio prie riestainio, dėl formos panašumo, 
nuo riestainio prie gelbėjimo rato, o nuo šio - prie maudymo- 
si kostiumo, nuo maudymosi kostiumo prie jūrų žemėlapio, 
nuo jūrų žemėlapio prie tualetinio popieriaus, nuo tualeto prie 
alkoholio, nuo alkoholio prie narkotikų, nuo narkotikų prie 
švirkšto, nuo švirkšto prie skylės, nuo skylės prie žemės, nuo 
žemės prie bulvės. 

Tobula. Antroji taisyklė skelbia, kad, jei gale tout se tient, 
žaidimas pavyko. Nuo bulvės prie bulvės, tout se tient. Taigi 
viskas teisinga. 

Trečioji taisyklė: sąsajos turi būti kažkur girdėtos, ta pras- 
me, kad kas nors - dar geriau, jei jų yra daugiau - jau yra jas 
atskleidęs. Susikirtimai atrodo tikri todėl, kad yra akivaizdūs. 
Argi ne tokia buvo Garamondo mintis: velniavos meistrų kny- 
gos neturi nieko išrasti, jos privalo pakartoti tai, kas jau Žino- 
ma, nes kur tuomet Tradicijos galia? 

Mes padarėme lygiai tą patį. Nieko neišgalvojome, išskyrus 
gabalėlių išsidėstymą. Tą patį tvirtino ir Ardentis: jis nieko 

neišgalvojo, tik blogai sudėliojo gabalėlius, nes buvo už mus 
mažiau išprusęs ir neturėjo visų jų. 

Jie turėjo gabalėlius, tačiau neturėjo kryžiažodžio schemos. 
Mes ir vėl buvome šaunesni. 

Prisiminiau vieną sakinį, kurį Lija ištarė man kalnuose prie- 
kaištaudama, kad įsivėliau į blogą žaidimą: „Žmonės ištroš- 
kę planų: numetus vieną, jie puola jį lyg peralkę vilkai. Tu 
kuri, o jie tiki. Ir visai nereikia stengtis išsigalvoti daugiau, 
nei iš tikro yra“. 

Visada taip ir atsitinka. Jaunasis Herostratas kremtasi ne- 
žinodamas, kaip išgarsėti. Paskui pamato filmą, kuriame tra- 
pus vaikinukas nušauna kantri muzikos žvaigždę ir taip suku- 
ria sensaciją. Formulė rasta, jis eina ir šauna į Džoną Lenoną. 

Tas pats ir su ASL. Kaip tapti poetu, kurį spausdina ir ap- 
rašo enciklopedijose? Ir Garamondas paaiškina: reikia tik už- 
mokėti. ASL niekada anksčiau apie tai nepagalvojo, bet suži- 
no apie „Manuzio“ leidyklos planą ir su juo susitapatina. ASL 
tiki nuo pat vaikystės ieškojęs „Manuzio“ leidyklos, tik neži- 
nojęs, kad tokia egzistuoja. 

Taigi mes sukūrėme neegzistuojantį planą, o Jie priėmė jį 
už gryną pinigą, nes tikėjo jau seniai jame dalyvaujantys, ki- 
taip tariant, sutapatino savo padrikų ir sujauktų projektų frag- 
mentus su mūsų Plano akimirkomis, Plano, sudaryto pagal ne- 
nuginčijamą analogijų, įtarimų, regimybių logiką. 

Bet jei kiti įgyvendina sukurtą planą, Planas tarytum egzis- 
tuoja, dar daugiau — jis tikrai yra. 

Nuo tos akimirkos velniavos meistrų pulkai pradeda naršy- 
ti po pasaulį ieškodami žemėlapio. 

Pasiūlėme žemėlapį žmonėms, bandžiusiems įveikti savo 
miglotą neviltį. Kokią? Į šį klausimą atsakyta paskutiniame 
Belbo file: nebūtų žlugimo, jei Planas iš tikrųjų egzistuotų. Pra- 
laimi, bet ne dėl savo kaltės. Ne gėda būti nugalėtam kosmi- 
nio sąmokslo. Tada esi ne bailys, o kankinys. 

Nevirkauji dėl savo mirtingumo dėl to, kad esi šimtų tau 
nepavaldžių mikroorganizmų grobis, neatsakai už savo neran- 
gias pėdas, nunykusią uodegą, neataugančius dantis ir plau- 
kus, gyvenimo kelyje išmėtytus neuronus, kalkėjančias venas. 
Tai - Pavydžiųjų Angelų kaltė. 

Taip pat ir kasdieniame gyvenime. Kaip biržų krizės. Jos 
vyksta, nes kas nors padaro klaidingą ėjimą, o visi klaidingi 
ėjimai kartu sukuria paniką. Vėliau tie, kurių silpnesni nervai, 
klausia: „Kas surezgė šį sąmokslą, kam jis buvo naudingas?“ 
Vargas, jei nerandamas sąmokslą surezgęs priešas — pasijunti 
pats kaltas. O kadangi jautiesi kaltas, prasimanai sąmokslą, 
daug sąmokslų. O tam, kad juos įveiktum, turi suregzti savąjį 
sąmokslą. 

Kuo įmantresnius įsivaizduoji esant kitų sąmokslus, kad pa- 
teisintum savo neišmanymą, tuo labiau juos įsimyli ir kuri savąjį 
pagal jų modelį. Taip atsitiko jėzuitams ir Beikono sekėjams, 
paulikianams ir neotamplieriams - kiekvieni sau prikišdavo ki- 
tų planus. Diotalevis pastebėjo: „Aišku, priskiri kitiems tai, ką 
pats darai, o kadangi darai kažką bjauraus, tai ir kiti tampa bjau- 
rūs. Kadangi kiti paprastai norėtų daryti tik tuos bjaurius daly- 
kus, kuriuos pats darai, jie padeda tau įtikėti, jog tai, ką jiems 
priskiri, yra būtent tai, ko jie visada troško. Dievas apakina tuos, 
kurių nebenori matyti, reikia tik Jam padėti“. 


Jei sąmokslas yra tikras, jis turi būti slaptas. Turi egzistuoti 
paslaptis, kurią pažinę nebejausime nevilties, nes toji paslap- 
tis arba mus išganys, arba pats paslapties Žinojimas bus toly- 
gus išganymui. Ar egzistuoja tokia spindulinga paslaptis? 
Taip, su sąlyga, kad ji niekada nebus pažinta. Nes atskleista 
ji mus tik nuviltų. Argi Aljįė man nepasakojo apie paslapties 
troškulį, sukrėtusį Antoninų epochą? O juk ką tik buvo pasi- 
rodęs tas, kuris pasiskelbė esąs Dievo Sūnus, įsikūnijęs Dievo 
Sūnus, atperkantis pasaulio nuodėmes. Ar tai menka paslap- 

tis? Juk ji žadėjo išganymą visiems ir kiekvienam, reikėjo tik 
mylėti savo artimą. Ar tai nieko verta paslaptis? Žadėjusi, kad 
kiekvienas, kuris teisingą akimirką ištars teisingus žodžius, ga- 
lės gabalėlį duonos ir pusę taurės vyno paversti Dievo Sūnaus 
kūnu ir krauju ir jais maitintis. Ar galima nepaisyti tokios pa- 
slapties? Ji paskatino Bažnyčios tėvus iš pradžių spėti, o vėliau 
paskelbti, kad Dievas yra Vienas ir Trejybėje, o Dvasia kyla iš 
Tėvo ir Sūnaus, o ne Sūnus iš Tėvo ir Dvasios. Formulė hili- 
kams? Tačiau šie, kuriems išganymas jau buvo ranka pasiekia- 
mas - do it yourself - nieko, tylėjo. Tai — visas apreiškimas? Kaip 
banalu. Ir jie isteriškai leidosi po visą Viduržemio jūros baseiną 
ieškoti kitos prarastos išminties, kuriai toji dogma už trisdešimt 
sidabrinių buvo tik išorinis šydas, parabolė dvasios skurdžiams, 
hieroglifas su aliuzija, mirktelėjimas pneumatikams. Trejybės 
paslaptis? Pernelyg lengva, po tuo privalo slypėti kažkas kita. 

Buvo vienas toks, atrodo, Rubinšteinas, kuris paklaustas, ar 
tiki Dievą, atsakė: „O ne, aš tikiu... kažką daug didingesnį...“ 
Bet buvo ir kitas (gal Čestertonas?), kuris pasakė: „Tai, kad 
žmonės nebetiki Dievą, nereiškia, jog jie niekuo nebetiki: jie 
tiki viskuo“. 

Viskas - tai ne pati didžiausia paslaptis. Nėra didžiausių pa- 
slapčių, nes vos atskleistos jos tampa mažos. Yra tik tuščia 
paslaptis. Paslaptis, kuri slysta iš rankų. Orchis augalo paslap- 
tis ta, kad ji reiškia sėklides ir jas veikia, sėklidės reiškia zo- 
diako ženklą, šis - angeliškąją hierarchiją, šioji - muzikos ga- 
mą, gama — santykį tarp nuotaikų ir taip toliau. Įšventinimas 
reiškia mokėjimą niekada nesustoti, lupti visatą nelyginant svo- 
gūną, o svogūnas — vienos lupenos. Įsivaizduokime begalinį 
svogūną, kurio centras visur, o aplinka — niekur. Arba tokį 
kaip Mėbijaus žiedas. 

Tikras įšventintasis yra tas, kuris Žino, kad galingiausia iš 
paslapčių — tai paslaptis be turinio, nes joks priešas neprivers 
jos atskleisti, joks draugas negalės jos išvilioti. 

Naktinių apeigų prie Švytuoklės dinamika dabar man atro- 
dė logiškesnė ir nuoseklesnė. Belbas tvirtino turįs paslaptį, to- 
dėl tapo pajėgus Juos valdyti. Pirmas jų impulsas, net ir tokio 
apdairaus žmogaus kaip Aljė, kuris nedelsdamas pradėjo mušti 
tamtamą, kad visus sukviestų, buvo iš jo tą paslaptį išvilioti. O 
kuo labiau Belbas spyrėsi jos neatskleisti, tuo labiau jie tikėjo, 
kad tai didelė paslaptis, ir kuo labiau jis prisiekinėjo jos neži- 
nantis, tuo labiau jie manė, kad jis ją Žino ir kad tai yra tikra 
paslaptis, nes, jei ji nebūtų buvusi tikra, jis ją būtų atskleidęs. 

Ištisus amžius šios paslapties paieškos buvo tai, kas juos sie- 
jo, nors ir neišvengiant ekskomunikų, vidaus kovų, antpuolių. 
Dabar jie buvo arti jos pažinimo ir juos apniko dvi baimės: 
kad paslaptis gali nuvilti ir kad neliks jokios paslapties, jei ji 
taps visiems žinoma. Tai būtų buvęs jų galas. 

Kaip tik tada Aljė pajuto, kad jei Belbas prabils — visi ją 
sužinos, ir jis, Aljė, praras tą neapibrėžtumo aurą, teikusią jam 
žavesio ir valdžios. Jei Belbas būtų išpažinęs tik jam vienam, 
Aljė ir toliau būtų likęs nemirtingasis Sen Žermenas: mirties 
nutolinimas atitolino ir paslapties atskleidimo akimirką. Jis 
bandė palenkti Belbą atskleisti paslaptį jam į ausį, bet, supra- 
tęs, kad tai nepavyks, išprovokavo jį, numatydamas jo kapitu- 
liaciją, nors dar labiau — atskleisdamas jam visko tuštybę. Taip, 
senasis grafas gerai jį pažino, jis suprato, kad užsispyrimas ir 
pašaipos jausmas to krašto žmonėms padeda nugalėti net bai- 
mę. Jis privertė Belbą mesti iššūkį ir ištarti galutinį „ne“. 

O kiti, vedami tos pačios baimės, nutarė verčiau jį užmušti. 
Jie prarado žemėlapį — dar ilgus šimtmečius galės jo ieškoti, 
tačiau išsaugojo savo nukaršusio, seilėto geismo gaivumą. 


Prisiminiau vieną Amparo man papasakotą istoriją. Prieš at- 
vykdama į Italiją, ji keletą mėnesių praleido Niujorke, gyven- 
dama viename iš tų kvartalų, kur paprastai kuriami filmai apie 
žmogžudysčių skyriaus darbą. Namo paprastai grįždavusi vie- 

na, antrą valandą nakties. Kai paklausiau, ar nebijodavusi sek- 
sualinių maniakų, išklojo man savo metodą. Vos tik toks ma- 
niakas prisiartindavo ir atsiskleisdavo juo esąs, paimdavo jį už 
parankės tardama: „Nagi, eime greičiau į lovą“. Ir šis suglu- 
męs pabėgdavo. 

Jei esi seksualinis maniakas - nenori sekso, nori tik jo geis- 
ti, daugių daugiausia nori jį pavogti, bet geriausia taip, kad 
auka to nežinotų. Jei tau pasiūlo seksą ir liepia „Eikš, Rodi, 
šok į lovą!“, akivaizdu, kad bėgi, nes, priešingu atveju, koks gi 
būtum maniakas? 


O mes skatinome jų geismus, siūlydami tuščiausią iš tuščiau- 
sių paslapčių, nes ne tik patys jos nežinojome, bet ir žinojome, 
kad ji yra netikra. 


Lėktuvas skrido virš Baltojo kalno, ir keleiviai puldinėjo visi 
kartu iš vienos pusės į kitą, bijodami pražiopsoti tą buką bu- 
boną, išaugusį sutrikus požeminėms srovėms. Mąsčiau, kad 
jei tai, ką manau, yra teisinga, tuomet gal nėra jokių srovių, 
kaip nebuvo ir Proveno pranešimo, o Plano iššifravimo istori- 
ja, kokią mes ją atkūrėme, yra tik pati Istorija. 


Mintimis grįžau prie paskutiniojo Belbo file. Jei žmogus toks 
tuščias ir trapus, kad laikosi tik ieškančiųjų jo paslapties iliuzi- 
jos dėka, tuomet, kaip tą vakarą sakė Amparo tenda de um- 
banda, po savo pralaimėjimo, tikrai nėra išsilaisvinimo, visi 
mes esame vergai, duokite mums šeimininką, mes to verti... 

Tai neįmanoma. Neįmanoma, nes Lija išmokė mane, jog yra 
kai kas daugiau, ir turiu to įrodymą, jo vardas Julijus, dabar jis 
žaidžia slėnyje tampydamas už uodegos ožką. Neįmanoma, 
nes Belbas du kartus pasakė „ne“. 


Pirmąjį „ne“ jis ištarė Abulafijai ir tiems, kurie bandytų iš- 
plėšti jo paslaptį. „Ar žinai slaptažodį?“ — toks buvo klausi- 


se J 


0, 
9 


054N35 


686 


mas. O atsakymas, žinojimo raktas skambėjo „ne“. Čia yra 
dalis tiesos, o ji tokia, kad ne tik nėra magiško žodžio, bet ir 
mes negalime jo žinoti, tačiau mokantis tai pripažinti gali kaž- 
ką sužinoti, bent tiek, kiek aš sužinojau. 

Antrąjį „ne“ jis ištarė šeštadienio vakarą, atmesdamas jam 
siūlomą išsigelbėjimą. Juk jis galėjo išgalvoti bet kokį žemėla- 
pi, nurodyti vieną iš tų, kuriuos jam rodžiau, su taip pakabinta 
Švytuokle ta bepročių minia niekada nebūtų radusi Umbilicus 
Mundi vietos, o jei ir būtų radusi — sugaištų dar porą dešimt- 
mečių, kol suprastų, kad ji nėra ta tikroji. Bet jis nenorėjo pa- 
klusti, pasirinko mirtį. 

Jis nenorėjo paklusti ne valdžios pamišimui, nenorėjo pa- 
klusti beprasmybei. Tai reiškia, jog jis kažkokiu būdu žinojo, 
jog, nepaisant būties trapumo ar begalinio ir betikslio pasau- 
lio klausinėjimo, yra kažkas prasmingesnio už visa kita. 

Ką tą akimirką nujautė Belbas, kas jam padėjo papriėšta- 
rauti savo paskutiniajam beviltiškam file ir neatiduoti savo li- 
kimo į rankas to, kuris užtikrino jam kokį nors Planą? Ką jis 
suprato? Ką jis — pagaliau — suprato, kad pasiryžo paaukoti 
gyvenimą, tarsi tai, ką turėjo, žinojo, buvo atradęs jau labai 
seniai, tik iki pat tos akimirkos to nesuvokė, o tos vienintelės, 
tikros, absoliučios paslapties akivaizdoje viskas, kas įvyko Con- 
servatoire, atrodė nepataisomai kvaila, ir taip pat kvaila buvo 
užsispirti gyventi? 

Man kažko trūksta, vienos grandies. Apie Belbą dabar ma- 
niau žinantis viską, visus jo gyvenimo žygius iki mirties, išsky- 
rus vieną. 


Grįžęs, ieškodamas paso, kišenėje radau to namo raktą. Paė- 
miau jį praėjusį ketvirtadienį kartu su Belbo buto raktu. Prisi- 
miniau tą dieną, kai Belbas parodė mums seną spintą su, kaip 
jis sakė, visa jaunystės kūryba. Gal Belbas parašė kažką, ko 
negalėjo sudėti į Abulafiją, ir tas kažkas buvo paslėpta ten, 
*** miestelyje. 

Mano spėjime nebuvo nieko racionalaus. „Puiki priežastis, 
pagalvojau, kad jis man tiktų. Dabar.“ 
Sėdau į savo automobilį ir atvykau čia. 


Nesutikau nė anąkart matytos senosios Kanepos giminaitės 
ar sargės. Gal ir ji jau buvo mirusi. Nesimatė nė gyvos dvasios. 
Perėjau kambarius, visur dvelkė drėgme, net pagalvojau, gal 
reikėtų viename iš miegamųjų pastatyti šildyklę. Tačiau be- 
prasmiška šildyti lovą birželio mėnesį, tereikia atlapoti langus 
ir vidus prisipildys šilto vakaro oro. 

Mėnulis nepakilo iškart po saulėlydžio. Kaip ir Paryžiuje tą 
šeštadienio naktį. Jis patekėjo labai vėlai, tik dabar matau jo 
kraštelį - mažiau nei Paryžiuje - lėtai kylantį iš už žemiausių 
kalvų dauboje tarp Briko ir kitos gelsvos kalvos, ant kurios gal 
jau nukirto javus. 

Atvykau čia apie šeštą vakaro, dar buvo šviesu. Neatsivežiau 
jokio maisto, vaikštinėdamas po namą atsitiktinai užklydau į 
virtuvę ir radau ant sijos kabančią dešrą. Pavakarieniavau dešra 
ir vandeniu, kokią dešimtą valandą. Dabar troškina, atsinešiau 
čia, į dėdės Karlo studiją, grafiną su vandeniu ir geriu, paskui 
nusileidžiu, pripildau grafiną, ir vėl iš naujo. Jau turėtų būti tre- 
čia valanda. Bet nedegu šviesos ir sunkiai įžiūriu laikrodį. Mąs- 
tau žiūrėdamas pro langą. Abiejose kalvų pusėse lyg jonvaba- 
liai žybčioja krintančios žvaigždės. Retkarčiais pravažiuoja ma- 
šinos, jos leidžiasi į slėnį, kopia į kaimelius viršukalnėse. Kai 
Belbas buvo dar vaikas, tokių vaizdų nesimatė. Nebuvo maši- 
nų, nebuvo tų kelių, o naktimis reikėjo užtemdyti langus. Vos 
atvykęs, atidariau spintą su jo jaunystės kūryba. Lentynos nu- 
krautos popieriais - nuo mokyklinių rašinių iki paauglystės lai- 
kų poezijos ir prozos. Paauglystėje visi kūrėme eiles, vėliau ge- 
rieji poetai jas sunaikino, o blogieji išspausdino. Belbas buvo 
per daug protingas, kad jas paskelbtų, ir per daug bejėgis, kad 
sunaikintų. Todėl jis viską palaidojo čia, dėdės Karlo spintoje. 

Keletą valandų skaičiau. Paskui, iki pat šios akimirkos, ilgai 
galvojau apie paskutinįjį tekstą, rastą, kai jau ketinau liautis 
ieškojęs. 

Nežinau, kada Belbas jį parašė. Šūsnis lapų, kuriuose daug 
įvairių rašysenų, teisingiau, rašysena viena, tik rašyta įvairiais 
laikais. Tarsi jis būtų pradėjęs rašyti labai anksti, šešiolikos ar 
septyniolikos, po to atidėjęs, vėliau grįžęs prie teksto jau dvi- 
dešimtmetis, paskui — trisdešimtmetis, o gal ir dar vėliau. Kol 
visiškai atsisakė ketinimų rašyti, išskyrus Abulafijoje, bet ne- 
bedrįso grįžti prie šių rašinių ir atiduoti jų elektroniniam pa- 
žeminimui. 

Toji istorija atrodė gerai pažįstama - įvykiai *** miestelyje 
tarp 1943 ir 1945 metų, dėdė Karlas, partizanai, oratoriumas, 
Sesilija, trimitas. Žinojau prologą, joje kartojosi temos, perse- 
kiojusios Belbą jaunystėje ir vėliau, kai tapo nusivylusiu, ken- 
čiančiu girtuokliu. Prisiminimai. Jis žinojo, kad tai yra pasku- 
tinė nevykėlių užuovėja. 

Tačiau aš — ne literatūros kritikas, vėl esu Semas Speidas, 
ieškantis paskutiniojo pėdsako. 

Taip radau Tekstą Raktą. Gal tai - paskutinis Belbo istori- 
jos *** miestelyje skyrius. Vėliau jau nieko negalėjo atsitikti. 


119 


Trimito karūna buvo uždegta ir pamačiau atsiveriant kupole angą, o 
pro ją įlėkė nuostabi ugninė strėlė, kuri, pranėrusi kiaurai trimitą, 
įsmigo į bedvasius kūnus. Paskui anga vėl buvo užverta ir trimitas 
paslėptas. 

(Johann Valentin Andreae „Die Chymische Hochzeit des Christian 
Rosencreutz“, Strasbūras, Zetzner, 1616, 6, p. 125-126) 


Tekstas, kupinas nutylėjimų, pasikartojimų, spragų, išbrauky- 
mų, akivaizdu, jog ką tik grįžau iš Paryžiaus. Neskaitau jo, o jį 
išgyvenu. 

Matyt, buvo keturiasdešimt penktųjų metų balandžio pabai- 
ga. Vokiečių armija sutriuškinta, fašistai pakrikę. *** miestelis 
jau galutinai perėjo į partizanų rankas. Po paskutiniojo mūšio, 
to, apie kurį šiuose namuose mums pasakojo Belbas (beveik 
prieš dvejus metus), įvairios partizanų grupės susitarė susitikti 
*** miestelyje, o iš ten žygiuoti į miestą. Jos laukė Londono 
radijo signalo: turėjo pulti, kai ir Milanas bus pasiruošęs sukilti. 

Atvyko ir Garibaldžio partizanų būriai, vadovaujami Raso, 
apylinkėje visų mėgstamo juodabarzdžio milžino. Jų unifor- 
mos buvo kuo įvairiausios, visų skirtingos, tik kaklaryšiai ir 
žvaigždės ant krūtinių buvo visų vienodi — raudoni. Ginkluotė 
irgi buvo atsitiktinė: kas su sena muškieta, o kas su iš priešo 
atimtu automatu. Tikra priešingybė Badoljo būriams: visi su 
žydrais kaklaryšiais, chaki spalvos uniformomis, tokiomis pat 
kaip anglų karių, ir naujutėlaičiais stenais. Sąjungininkai jiems 
padėdavo dosniu naktiniu parašiutų lietumi, kuris jau dveji 
metai iškrisdavo kas vakarą vienuoliktą valandą, praskridus 
paslaptingajam Pipetui, anglų žvalgybos lėktuvui, nors niekas 
nesuprato, ką jis žvalgė, nes ištisus kilometrus nesimatė nė 
menkiausios šviesos. 

Tarp Garibaldžio ir Badoljo būrių tvyrojo įtampa, kalbėta, 
j0g per mūšį badoljiečiai puolė priešą šaukdami „Pirmyn, už 
Savoją“, bet kai kurie iš jų sakė, jog tai tik įprotis. Ką dar galė- 
tum šaukti atakuodamas, tai nereiškė, kad jie už monarchiją, 
jie irgi žino, jog karalius daug nusikalto. Garibaldininkai pa- 
šaipiai kikeno: galima šaukti „Už Savoją“ per durtuvų ataką 
atvirame lauke, o ne puolant su stenu iš už kampo. Ir kaltino 
juos parsidavus anglams. 

Tačiau galų gale pasiektas modus vivendi, puolant miestą 
reikėjo vieno vado ir buvo pasirinktas Tercis, vadovavęs ge- 
riausiai aprūpintam būriui, jis buvo vyriausias, su didžiausia 
kovine patirtimi, didvyris, pelnęs jungtinės vadovybės pasiti- 
kėjimą. 

Vėliau jie išvyko užkariauti miesto, manau, dar prieš Mila- 
nui sukylant. Atėjusios naujienos buvo geros, operacija pavy- 
ko, nugalėtojų būriai žygiavo atgal į *** miestelį, bet buvo ir 
žuvusiųjų, sklido gandas, kad Rasas krito kovoje, o Tercis 
sužeistas. 

Vieną popietę *** miestelyje pasigirdo variklių burzgesys, 
pergalės dainos, žmonės bėgo į didžiąją aikštę, o keliu važiavo 
pirmieji būriai: iškelti kumščiai ir vėliavos, pro automobilių 
langus ir iš sunkvežimių kėbulų mojuojama ginklais. Partiza- 
nai pakeliui jau buvo apmėtyti gėlėmis. 

Staiga kažkas sušuko „Rasas, Rasas!“, ir tikrai ten buvo Ra- 
sas, susirangęs ant priekinio „Dodge“ sparno, sutaršyta barzda 
ir juodų sulipusių plaukų kuokštais, kyšančiais pro ant krūtinės 
atsilapojusius marškinius. Juokdamasis jis sveikino minią. 

Kartu su Rasu iš „Dodge“ nulipo ir Rampinis, trumparegis 
vaikinukas, grojęs orkestre, kiek vyrėlesnis už kitus, prapuo- 
lęs prieš tris mėnesius: kalbėta, kad jis prisidėjęs prie partiza- 
nų. Ir iš tiesų jis buvo ten, su raudona skarele ant kaklo, chaki 
spalvos švarkeliu ir žydromis kelnėmis. Tai buvo don Tiko or- 
kestro uniforma, tik dabar jis dar turėjo diržą su dėklu ir pis- 

toletą. Pro akinius storais stiklais, nuolatinį jo senų draugų iš 
oratoriumo pajuokų objektą, jis žvelgė į apsupusias merginas 
nelyginant Flešas Gordonas. Jakopas svarstė, ar minioje yra ir 
Sesilija. 

Per pusvalandį aikštė nusidažė partizanų spalvomis, o mi- 
nia skandavo Tercio vardą norėdama, kad šis pasakytų kalbą. 

Savivaldybės rūmų balkone pasirodė Tercis, pasirėmęs ra- 
mentu, išblyškęs, ranka tildydamas minią. Jakopas laukė ilgos 
kalbos, nes visa jo, kaip ir jo bendraamžių, vaikystė buvo kupi- 
na didžiųjų istorinių Dučės kalbų, kurių reikšmingiausias ci- 
tatas jie privalėjo mokytis atmintinai, kitaip tariant, atminti- 
nai reikėjo išmokti viską, nes kiekvienas sakinys buvo reikšmin- 
ga citata. 

Stojo tyla, Tercis prabilo kimiu, sunkiai girdimu balsu. Jis 
tarė: 

— Piliečiai, draugai. Po daugelio sunkių aukų... mes čia, su 
jumis. Šlovė kritusiems kovoje už laisvę. 

Tik tiek. Jis įėjo vidun. 

Minia šaukė, partizanai kėlė aukštyn automatus, stenus, 
muškietas, devyniasdešimt pirmojo modelio karabinus, girdė- 
josi šventinės papliūpos, tūtos biro į visas puses, o vaikai naršė 
tarp partizanų ir civilių kojų - tokio derliaus jie galėjo jau nie- 
kada nebeturėti, nes buvo pavojus, kad nepraėjus nė mėnesiui 
karas jau bus pasibaigęs. 


"Tačiau buvo ir žuvusiųjų. Kažkokio žiauraus atsitiktinumo dėka 
abu jie buvo iš San Davido, kaimo kalnuose netoli *** miestelio, 
ir šeimos norėjo juos palaidoti mažose kaimo kapinaitėse. 
Partizanų vadovybė nusprendė, jog laidotuvės privalo vykti 
iškilmingai, su išrikiuotais būriais, išpuoštais katafalkais, savi- 
valdybės orkestru, katedros klebonu. Ir oratoriumo orkestru. 
Don Tikas sutiko nedvejodamas. Visų pirma todėl, tarė, kad 
jo pažiūros visada buvo antifašistinės. Ir dar todėl, kad, kaip 

šnibždėjosi muzikantai, jis jau metus repetavo du laidotuvių 
maršus, tad anksčiau ar vėliau reikėjo juos sugroti. Pagaliau 
todėl, kalbėjo pikti liežuviai, kad užsimirštų „Giovinezza“*. 

Su „Giovinezza“ buvo tokia istorija. 

Prieš keletą mėnesių, kol dar nepasirodė partizanai, don 
Tiko orkestras išžygiavo kažkurio iš šventųjų globėjų šventės 
proga ir jį sustabdė Juodosios brigados. „Kunige, sugrokite 
„Giovinezza“!“ — įsakė jam kapitonas, pirštais barbendamas į 
automato vamzdį. Nieko nepadarysi, kaip tapo įprasta vėliau 
sakyti. Don Tikas tarė: „Vaikinai, pamėginkime, gyvybė bran- 
giausia“. Jis mostelėjo ritmą ir per *** nuvilnijo pasibjaurėti- 
na garsų kakofonija, kurią tik beprotiškai trokštantis išnešti 
sveiką kailį galėjo palaikyti „Giovinezza“. Gėda visiems. Kaip 
vėliau pasakė don Tikas: „Gėda todėl, kad sutikome, bet svar- 
biausia — todėl, kad grojome pasigailėtinai“. Taip, jis buvo ku- 
nigas ir antifašistas, tačiau menas yra menas. 

Tą dieną Jakopo nebuvo. Jis sirgo angina. Buvo tik Haniba- 
las Kantalamesa ir Pijus Bo, kurių ryškus pasirodymas buvo 
svarus indėlis į nacių fašizmo žlugimą. Tačiau Belbo problema 
buvo visai kita, bent tuomet, kai jis tai aprašinėjo. Jis ir vėl 
prarado progą įsitikinti, ar būtų galėjęs pasakyti „ne“. Gal to- 
dėl ir mirė, pakartas ant Švytuoklės. 

Trumpai tariant, laidotuvės buvo numatytos sekmadienio 
rytą. Aikštėje prieš katedrą susirinko visi. Tercis su savo bū- 
riais, dėdė Karlas ir kai kurie garbingiausieji miestiečiai su 
didžiojo karo apdovanojimais, ir nesvarbu, kas buvo fašistas, 
o kas ne, visi atėjo pagerbti didvyrių. Čia buvo dvasininkai, 
savivaldybės orkestras juodomis eilutėmis ir vežimai su įkin- 
kytais arkliais, užklotais baltos, sidabrinės ir juodos spalvų gū- 
niomis bei tokių pat spalvų pakinktais. Vežėjas sėdėjo išsipus- 
tęs nelyginant Napoleono maršalas, su dvirage skrybėle, pele- 


* „Jaunystė“ - fašizmo laikų daina. 

rina ir apsiaustu su gobtuvu, tokių pat spalvų kaip arklių pa- 
puošalai. Ten buvo ir oratoriumo orkestras: kepuraitės su sna- 
peliu, chaki spalvos švarkeliai ir mėlynos kelnės, spindintis va- 
riniais, juoduojantis mediniais pučiamaisiais instrumentais, Žal- 
žaruojantis lėkštėmis ir būgnais. 

Tarp *** ir San Davido buvo gal penki ar šeši kilometrai 
įkalnėn vingiuojančio kelio. Tokio, kurį sekmadienio popietė- 
mis senukai įveikia žaisdami rutuliais: partija - stabtelėjimas, 
pora butelių vyno, vėl partija ir taip toliau, iki pat šventyklos 
viršūnėje. 

Keletas kilometrų įkalnėn — vieni niekai tam, kas žaidžia 
rutuliais, gal taip pat lengva juos nužygiuoti su ginklu ant pe- 
ties, žvelgiant į tolį ir kvėpuojant gaivinančiu pavasario oru. 
Bet pabandykite tai padaryti grodami, išpūstais žandais, žliaug- 
dami prakaitu ir stokodami oro. Savivaldybės orkestras visą 
gyvenimą tik tą ir darė, bet vaikams iš oratoriumo tai buvo 
išbandymas. Jie laikėsi didvyriškai, don Tikas mojavo batuta, 
klarnetai išsekę dejavo, saksofonai uždusę bliovė, ragai ir tri- 
mitai leido agoniškus klyksmus, bet jie ištvėrė, iki pat kaimo, 
iki stataus į kapines vedusio takelio. Hanibalas Kantalamesa 
ir Pijus Bo jau seniai tik apsimetinėjo groją, bet Jakopas, pa- 
laimintas don Tiko žvilgsnio, sąžiningai atliko bandos ganyto- 
jo vaidmenį. Savivaldybės orkestro fone jie pasirodė visai ne- 
blogai ir net Tercis su kitais būrių vadais pasakė: „Šaunuoliai, 
vaikinai, tai buvo nuostabu“. 

Vienas iš vadų su žydru kaklaryšiu ir dviejų pasaulinių karų 
apdovanojimų juostelių vaivorykšte tarė: „Prelate, leiskite vai- 
kams kaime pailsėti, jie visai išsekę. Užkopsite vėliau, pabai- 
goje. O į *** jus parveš sunkvežimis“. 

Visi puolė į smuklę, tie iš miesto orkestro, daugybės laido- 
tuvių užgrūdinti seni vilkai be jokių skrupulų susėdo prie sta- 
lų, užsakė žarnokų ir vyno į valias. Jie ruošėsi čia ūžauti iki 
vakaro. O don Tiko vaikinai susispietė prie prekystalio, kur 

šeimininkas vaišino mėtų skonio maltu ledu, žaliu kaip per 
chemijos bandymus. Ledas greitai nuslysdavo gerkle ir nu- 
smelkdavo kaktos vidurį lyg sergant sinusitu. 

Paskui jie užkopė iki kapinių, kur jų laukė sunkvežimis. Rė- 
kaudami sulipo ir jau stovėjo susigrūdę, stumdydamiesi instru- 
mentais, kai iš kapinių išėjo tas pats vadas ir tarė: „Kunige, 
baigiamajai ceremonijai mums reikia trimito. Užtruks tik pen- 
kias minutes“. 

„Trimitas“, - pasakė don Tikas profesionalo tonu. 

Šią privilegiją turėjęs vargeta, išprakaitavęs nuo žaliojo le- 
do, svajojantis apie vakarienę šeimos rate, aptingęs kaimietis, 
nejautrus jokiems estetiniams virpesiams ir solidarumo idė- 
joms, pradėjo skųstis, kad jau vėlu, kad jis nori namo, kad jam 
sukepo lūpos ir taip toliau. Don Tikas per jį pasijuto nepato- 
giai ir turėjo raudonuoti prieš vadą. 

Tada Jakopas, vidurdienio saulėje išvydęs saldų Sesilijos at- 
vaizdą, tarė: „Jei jis duos man trimitą, aš sugrosiu“. 

Dėkingumas don Tiko akyse, palengvėjimas prakaituotame 
niekingojo etatinio trimitininko veide. Tarsi du sargybiniai jie 
pasikeitė instrumentais. 


Ir Jakopas pasuko į kapines, paskui psichopompą su apdova- 
nojimais už kovas dėl Adis Abebos. Viskas aplinkui baltai spin- 
dėjo: saulės nutvieksta siena, kapai, žydintys medžiai, pasiruo- 
šusio laiminti klebono kamža, viskas, išskyrus rudus nuotrau- 
kų ovalus ant antkapių. Ir įvairiaspalvius būrius, išsirikiavu- 
sius prie dviejų kapo duobių. 

— Vaikine, — tarė vadas, — stok greta manęs ir pagal koman- 
dą sutrimituok „Ramiai!“. Paskui pagal komandą sutrimituok 
„Laisvai!“. Paprasta, tiesa? 

Labai paprasta. Tik Jakopas niekada anksčiau nebuvo gro- 
jẹs nei „Ramiai!“, nei „Laisvai!“. 

Sulenkta dešine ranka jis laikė trimitą prie šono, kiek nulei- 

dęs jo galą, kaip laikomas karabinas, ir laukė, iškėlęs galvą, 
įtraukęs pilvą ir atstatęs krūtinę. 

Tercio kalba buvo sausa, trumpa. Jakopas pagalvojo, kad 
norėdamas išpūsti garsą turės pakelti akis į dangų ir saulė jį 
apakins. Bet taip miršta trimitininkas, o kadangi mirštama vie- 
ną vienintelį kartą, verta tai atlikti gerai. 

Paskui vadas sušnibždėjo: „Dabar“. Ir pradėjo komandą: 
„Ra...“ O Jakopas nemokėjo groti „ra...amiai“. 

Melodija, matyt, buvo daug sudėtingesnė, bet jis tą akimir- 
ką galėjo išpūsti tik do-mi-sol-do, tačiau tiems rūstiems karo 
vyrams to, atrodo, pakako. Galinį „do“ jis papūtė giliai įkvė- 
pęs, kad kuo ilgiau jį išlaikytų ir jis spėtų, rašė Belbas, pasiekti 
saulę. 

Partizanai sustingo pagal komandą „Ramiai 
akmenėję kaip mirusieji. 

„Gyvieji, su- 


Judėjo tik duobkasiai, girdėjosi į duobes leidžiamų karstų bil- 
dėjimas ir į medį besitrinančių ištraukiamų virvių šlamesys. 
"Tačiau tas judėjimas buvo toks silpnas, kaip atspindžio ant ru- 
tulio virpėjimas, kur toji vos pastebima šviesos kaita reikalin- 
ga tik tam, kad paliudytų, jog rutulyje niekas nesikeičia. 

Paskui - padrikas pagarbai keliamų ginklų džeržgesys. Šlaks- 
tydamas duobes, klebonas sumurmėjo įprastus žodžius, vadai 
prisiartinę kiekvienas įmetė po saują žemės. Netikėta koman- 
da išleido į dangų papliūpą ta ta ta, ta pum, nuo žydinčių me- 
džių klegėdami pakilo paukščių pulkai. Tačiau ir tai nebuvo 
judesys, atrodė, lyg vis ta pati akimirka atsiskleistų kaskart nau- 
ja perspektyva, o jei nepaliaujamai stebi kokią nors akimirką, 
tai nereiškia, kad žvelgi į ją bėgant laikui. 

Todėl Jakopas liko stovėti, nejautrus prie jo kojų nukritu- 
siai tūtelių krušai, laikydamas trimitą prie lūpų, o pirštus ant 
klavišų, įsitempęs pagal komandą „Ramiai!“, įstrižai į dangų 
iškeltu instrumentu. Jis nesiliovė grojęs. 

Jo begalinė paskutinioji nata niekada nenutrūko; negirdi- 
ma susirinkusiems, ji veržėsi pro trimito žiotis tarsi lengvas 
kvėpavimas, dvelkimas oro, kurį jis vis pūtė, laikydamas liežu- 
vį tarp vos vos pravirų lūpų, bet neprispausdamas jų prie tri- 
mito pūtiklio. Instrumentas pakibo ore, neatremtas į veidą, 
laikomas tik įtemptų alkūnių ir pečių. 

Jakopas nenutraukė tos įsivaizduojamos natos, nes jautė, 
jog tą akimirką vynioja siūlą, laikanti saulę vietoje. Dangaus 
kūnas sustojo ir sustingo vidurdienyje, kuris galėjo tęstis am- 
žinybę. Viskas dabar priklausė nuo Jakopo, tereikėjo jam per- 
traukti ryšį, paleisti siūlą — ir saulė nuriedėtų lyg kamuolys, o 
su ja diena ir tos dienos įvykis, vientisas, be „prieš tai“ ir „po 
to“, kuris kartu rutuliojosi ir liko nejudrus tik dėl to, kad tokia 
buvo jo, Jakopo, galia ir valia. 

Jei jis būtų sustojęs, norėdamas išpūsti naują natą, jos pra- 
džia būtų nuskambėjusi daug garsiau už kurtinančias papliū- 
pas, o laikrodžiai būtų pradėję mušti lyg tachikardija sergan- 
čios širdys. 

Jakopas visa širdimi troško, kad žmogus greta jo nesuko- 
manduotų „Laisvai!“. Galėčiau nepaklusti, galvojo, ir amžinai 
taip liktų, pūsk, kiek pajėgsi. 

Manau, jį apėmė toks pat apkvaitimas ir svaigulys, kokį pa- 
tiria nardytojas, nenorintis iškilti, o geidžiantis pratęsti jį prie 
dugno laikančią inerciją. Jis troško to taip stipriai, kad saki- 
niai mano skaitomame sąsiuvinyje (jo bandymas aprašyti savo 
tuometinius jausmus) asintaksiškai trūkinėjo, sudarkyti daug- 
taškių, rachitiški nuo elipsių. Bet buvo aišku, jog tą akimirką, 
ne, jis to nesakė, tačiau buvo aišku: tą akimirką Sesilija pri- 
klausė jam. 


Jakopas Belbas tuomet negalėjo suprasti (kaip nesuprato nė 
rašydamas apie save nesuprantantį), kad jis pagaliau šventė 
visas savo chemines jungtuves: su Sesilija, su Lorenca, su Sofi- 

ja, su žeme ir su dangumi. Galbūt jis pagaliau artėjo prie Di- 
džiojo Kūrinio pabaigos, vienintelis iš mirtingųjų. 

Niekas tuomet jam dar nebuvo pasakęs, kad Gralis yra tau- 
rė, bet kartu ir strėlė, o jo lyg taurė iškeltas trimitas tuo pat 
metu ginklas, svaiginančios valdžios instrumentas, smingantis 
į dangų ir susiejantis žemę su Mistiškuoju Ašigaliu. Su vienin- 
teliu Stovinčiu Tašku, kokį visata kada nors yra turėjusi, tuo, 
kurį jis įpūtė tai vienintelei akimirkai. 

Diotalevis dar jam nebuvo pasakęs, jog galima atsidurti 
Jesod, Sukūrimo sefiroje, ženklinančioje sąjungą su aukščiau- 
siuoju lanku, įsitempiančiu, kad paleistų strėles, tinkančias 
Malkut - jos taikiniui. Jesod — tai lašas, ištryškęs iš strėlės, 
kad rastųsi medis ir vaisius, tai — pasaulio siela, nes ji yra ta 
akimirka, kai apvaisinanti vyriškoji jėga susieja visas būties 
būsenas. 

Tas, kuris moka išausti šį Cingulum Veneris *, ištaiso Demiur- 
go klaidą. 


Kaip galima pragyventi visą gyvenimą laukiant Progos, nepa- 
jutus, kad lemiama akimirka, toji, kuri pateisina gimimą ir mir- 
tį, jau praėjo? Ji negrįš, bet buvo nepakeičiama, buvo pilna, 
akinanti, dosni kaip ir kiekvienas apreiškimas. 

Tą dieną Jakopas Belbas pažvelgė į akis Tiesai. Vienintelei, 
kuri jam buvo lemta, nes tiesa, kurią jis pažino, buvo ta, kad 
tiesa yra be galo trumpa (visa, kas eina po to, tėra paaiškini- 
mai). Todėl jis ir stengėsi sutramdyti nekantraujantį laiką. 

Bet anuomet jis to tikrai nesuprato. Nesuprato nė rašyda- 
mas ar nutaręs daugiau neberašyti. 

Tai supratau aš tą vakarą: kad skaitytojas suprastų jo tiesą, 
autorius privalo mirti. 


* Veneros diržas (lot.). 

Įkyrus Švytuoklės įvaizdis, lydėjęs jį visą jo suaugusį gyveni- 
mą, kaip ir užmiršti adresai sapne, buvo atspindys tos akimir- 
kos, užrašytos, o vėliau atsižadėtos, akimirkos, kai jis tikrai 
pakilo iki pasaulio skliauto. Ir toji akimirka, kai jis užšaldė 
erdvę ir laiką, paleisdamas savąją Zenono strėlę, nebuvo žen- 
klas, simptomas, aliuzija, figūra, signatūra, mįslė, ji buvo tas, 
kas buvo, ir niekas kitas: akimirka, į kurią negali sugrįžti, kai 
sąskaitos jau suvestos. 

Jakopas Belbas nesuprato, kad savo akimirką jis jau turėjo ir 
jos jam privalėjo užtekti visam gyvenimui. Jis jos nepažino ir 
visą likusį gyvenimą ieškojo kitos, kol save pražudė. O gal jis 
įtarė tai, nes kodėl taip dažnai grįždavo prie prisiminimų apie 
trimitą? Tik prisimindavo jį kaip prarastą, nors iš tiesų jį turėjo. 

Tikiu, tikiuosi, meldžiu, kad tą akimirką, kai mirė siūbuo- 
damas kartu su Švytuokle, Jakopas Belbas tai suprato ir atga- 
vo ramybę. 


Paskui pasigirdo komanda „Laisvai!“. Jis ir be jos jau būtų 
liovęsis pūsti, nes pritrūko kvapo. Nutraukęs giją, išpūtė tik 
vieną natą, aukštą, tylančią lėtai, kad pasaulis priprastų prie 
jo laukiančios melancholijos. 

Vadas tarė: 

— Šaunu, jaunuoli. Gali eiti. Grojai puikiai. 

Išėjo klebonas, partizanai patraukė šoninių vartelių link, kur 
jų laukė mašinos, duobkasiai išėjo užlyginę duobes. Jakopas 
ėjo paskutinis. Jis nenorėjo palikti vietos, kur patyrė laimę. 


Sunkvežimio su oratoriumo orkestru aikštelėje nebesimatė. 
Jakopas nustebo, don Tikas niekada nebūtų jo palikęs. Žvel- 
giant iš laiko perspektyvos, įtikinamiausias paaiškinimas bū- 
tų, kad įvyko nesusipratimas: don Tikui kas nors pasakė, kad 
berniuką į slėnį parveš partizanai. Tačiau tada Jakopas pagal- 
vojo (ir ne be pagrindo), kad tarp komandų „Ramiai!“ ir „Lais- 

vai!“ prabėgo ištisa amžinybė, vaikinai laukė iki senatvės, iki 
mirties, o jų dulkės sukilo į tą lengvą rūką, dabar žydruojantį 
ant prieš jo akis vilnijančių kalvų. 

Jakopas stovėjo visiškai vienas. Už nugaros buvo dabar jau 
tuščios kapinės, rankose trimitas, priešais — vis žydresnis beri- 
bis svarainių marmeladas, o virš galvos išsilaisvinusi saulė, 
trokštanti atkeršyti. Ir jis nusprendė pravirkti. 


Netikėtai iš kažkur atsirado katafalkas su lyg imperatoriaus 
generolas pasidabinusiu vežėju, baltais, juodais ir sidabriniais 
drabužiais, su arkliais barbariškomis kaukėmis, pro kurias ma- 
tėsi vien akys, nelyginant karstai, užklotais gūniomis, o asiriš- 
ką-graikišką-egiptietišką baltą ir auksinį timpaną palaikė lai- 
bos suktos kolonos. Vyras su dvirage skrybėle akimirką stab- 
telėjo prie šio vienišo trimitininko ir Jakopas jo paklausė: 

— Gal parvežtumėte mane namo? 

Vyras buvo geranoriškas. Jakopas prisėdo prie jo ant pasos- 
tės ir mirusiųjų vežimu pradėjo savo kelią atgal į gyvųjų pa- 
saulį. Tas grįžtantis iš darbo Charonas tylomis ginė savo laido- 
tuvių ristūnus išilgai kriaušio, Jakopas sėdėjo tiesus ir didin- 
gas, su trimitu po pažastimi, spindinčiu kepurės snapeliu, su- 
jaudintas savo naujo netikėto vaidmens. 

Jie nusileido nuo kalvų, su kiekvienu vingiu atsiverdavo nauji 
žydrai žalsvi vynuogienojai, viskas skendėjo akinamoje švie- 
soje, ir, užtrukę sunkiai apibrėžiamą laiką, įvažiavo į ***. Per- 
kirto didžiąją aikštę, apstatytą stoginėmis, tokią tuščią, kokia 
antrą sekmadienio popietės valandą gali būti aikštė tuose kraš- 
tuose. Aikštės kampe kažkuris iš Jakopo klasės draugų pama- 
tė jį sėdintį vežime, su trimitu po pažastimi, į begalybę įsmeig- 
tu žvilgsniu, ir sustingo sužavėtas. 


Jakopas grįžo nenorėdamas nei valgyti, nei ką nors pasakoti. 
Jis susigūžė terasoje ir tyliai užgrojo, lyg su duslintuvu, pūtė 
švelniai, kad nesutrikdytų tos popietės ramybės. 

Priėjo tėvas ir be piktų kėslų, ramiai, kaip Žmogus, pažįs- 
tantis gyvenimą, tarė: 

— Jei viskas gerai seksis, po mėnesio grįšime namo. Nesiti- 
kėk, kad mieste galėsi groti trimitu. Buto šeimininkas mus kaip- 
mat išvarytų į gatvę. Todėl verčiau jį užmiršk. Jei tave tikrai 
traukia muzika, galėsi lankyti pianino pamokas, - ir, matyda- 
mas jo sudrėkusias akis, pridūrė: - Nagi, kvailiuk, ar supranti, 
kad blogi laikai jau praėjo? 

Kitą dieną Jakopas grąžino trimitą don Tikui. Po dviejų sa- 
vaičių jo šeima paliko *** miestelį ir grįžo į miestą. 

„Tačiau apgailėtini man atrodo tie paiki ir tuščiagalviai stabų gar- 
bintojai, kuriuos matau... siekiančius imituoti Egipto kulto tobuly- 
bę. Jie ieško dievybės, nieko apie ją neišmanydami, neturėdami jo- 
kių daiktinių jos liudijimų, tuo išsišaipydami ne tik iš tų dieviškų ir 
slaptų kulto veikėjų, bet ir iš mūsų... o, visų blogiausia, triumfuoja, 
matydami savo beprotiškas apeigas tokioje pagarboje...“ — „Nesi- 
vargink dėl to, o Momai, - tarė Izidė, - fatumas įsakė keistis šviesai 
ir tamsai.“ — „Blogai yra tai, - atsakė Momas, - kad jie įsitikinę esantys 
šviesoje.“ 


(Giordano Bruno „Spaccio della bestia trionfante“, 3) 


Turėčiau būti ramus. Supratau. Argi kai kurie iš jų nesakė, 
kad išganymas ateina patyrus pažinimo pilnatvę? 

Supratau. Turėčiau būti ramus. Kas pasakė, kad apmąstyta 
tvarka - suprasta, teikianti malonumą, įgyvendinta be atliekų, 
džiaugsmo, triumfo, nesiliaujant stengtis? Viskas aišku, skaid- 
ru, akis apžvelgia visumą ir jos dalis, mato, kaip dalys sueina į 
visumą, regi vidurį, kuriame mato limfą, dvelksmą, visų „ko- 
dėl“ šaknį... 

Turėčiau būti išsekintas ramybės. Pro dėdės Karlo studijos 
langą žvelgiu į kalvą ir kylantį mėnulio kraštą. Plati Briko kupra 
ir mažesni tolesnių kalvų gūbriai pasakoja lėtų ir mieguistų 
motinos žemės judesių istoriją, kai ji, rąžydamasi ir Žiovauda- 
ma, kėlė ir vėl lygino žydruosius tolius niūriuose šimto vulka- 
nų atšvaituose. Jokių gilių požeminių srovių. Žemė snūduriuo- 
dama sluoksniavosi ir keitė vieną paviršių kitu. Ten, kur anks- 
čiau ganėsi amonitai — radosi deimantai. Kur brendo deiman- 
tai — dabar vynuogynai. Morenos, lavinos, griūties logika. At- 
sitiktinai paspiri akmenėlį, jis pajuda, nurieda Žemyn, palik- 
damas paskui save nubrauktą šliūžę (o, horror vacui!), kitas 

akmenėlis užkrinta ant jo - ir turime aukštumą. Paviršiai. Pa- 
viršių paviršiai ant paviršių. Žemės išmintis. Ir Lijos. Pragar- 
mė — tai lygumos verpetas. Kodėl reikia garbinti verpetą? 

Bet kodėl supratimas nesuteikia man ramybės? Kodėl rei- 
kėtų mylėti Lemtį, jei ji tave žudo taip pat kaip Apvaizda ir 
Archontų Sąmokslas? Gal dar ne viską supratau, man trūksta 
vienos pastraipos, vieno tarpelio. 

Kažkur skaičiau, kad paskutinę akimirką, kai gyvenimas, tas 
paviršių paviršius, pasidengia patirties pluta, jau žinai viską — 
paslaptį, galią ir šlovę, kodėl gimei, kodėl miršti ir kaip skir- 
tingai viskas galėjo susiklostyti. Esi išmintingas. Tačiau didžiau- 
sia tos akimirkos išmintis yra žinojimas, jog viską sužinojai per 
vėlai. Viską supranti tada, kai nebėra ko suprasti. 

Dabar žinau, koks yra Karalystės Įstatymas, vargšės, puolu- 
sios neviltin, apiplėštos Malkut, kurioje prisiglaudė Išmintis, 
apgraibomis ieškodama savo prarastojo įžvalgumo. Malkut tie- 
sa, vienintelė tiesa, šviečianti sefirų naktyje, ta, jog Malkut se- 
firoje Išmintis stoja nuoga ir patiria, kad jos paslaptis slypi jos 
nebūtyje, išskyrus tą vieną akimirką, kuri yra paskutinė. Pas- 
kui ateina Kiti. 

O su kitais ir velniavos meistrai, ieškantys pragarmių, ku- 
riose slypėtų paslaptis, esanti jų pačių pamišimas. 


Banguotais Briko šlaitais driekiasi vynuogienojų eilės. Pažįstu 
jas, jau esu tokių matęs. Jokia Skaičių Doktrina negali pasa- 
kyti, ar jos kyla šlaitu aukštyn, ar leidžiasi žemyn. Tarp eilių — 
bet privalai ten vaikščioti basas, nuo mažens, sudiržusiais pa- 
dais — auga persikų medžiai. Tokie geltoni persikai auga tik 
tarp vynuogynų eilių, jie lengvai skyla paspaudus nykščiu, o 
kauliukas kone pats iššoka, švarus lyg chemiškai apdorotas, 
gal tik vienas kitas riebus ir baltas minkštimo kirminas lieka 
prie jo, laikomas kažkokio atomo. Gali juos valgyti beveik ne- 
jusdamas odelės aksomo, kuris nupurto tave nuo liežuvio iki 

pat kirkšnių. Kadaise ten ganėsi dinozaurai. Vėliau jų pavir- 
šių užklojo kitas paviršius. Kaip Belbas grodamas trimitu, taip 
ir aš, kąsdamas persiką, suprasdavau Karalystę ir su ja susilie- 
davau. Vėliau — vienas juokas. Kurk, Kazaubonai, kurk savąjį 
Planą. Taip darė visi, kad paaiškintų dinozaurus ir persikus. 

Supratau. Įsitikinimas, jog ten nebuvo nieko, ką reikėtų su- 
prasti, turėjo tapti mano ramybe ir mano triumfu. Bet esu čia, 
viską supratęs, o Jie manęs ieško, tikėdamiesi, kad aš Žinau 
apreiškimą, kurio Jie taip šlykščiai trokšta. Neužtenka suprasti, 
jei kiti nenori suprasti ir nesiliauja klausinėti. Jie manęs ieško, 
Paryžiuje tikrai aptiko mano pėdsakus, žino, kad dabar esu 
čia, ir tebenori Žemėlapio. Net jei jiems pasakyčiau, kad jokio 
žemėlapio nėra - Jie nesiliaus jo norėję. Belbo tiesa: eik vel- 
niop, kvaily, ko nori, mano mirties? Gana. Užmušk, bet 
neišduosiu, kad jokio Žemėlapio nėra, jei jau kas pats neįgyja 
proto... 


Sunku pagalvojus, kad nebepamatysiu Lijos ir vaiko, savo Daik- 
to, Julijaus, savo Filosofinio Akmens. Bet akmenys moka išgy- 
venti patys. Gal kaip tik dabar jis patiria savąją Progą. Rado 
kamuolį, skruzdėlę, žolę ir pragarmėje mato rojų. Taip pat ir 
jis tai sužinos per vėlai. Bus tinkama ir teisinga, jei šitaip, vie- 
nas, jis džiaugsis savo diena. 

Mėšlas. Vis tiek sunku. Kantrybės, kai tik numirsiu - jo ne- 
beprisiminsiu. 


Gili naktis, šįryt išvykau iš Paryžiaus, palikdamas per daug pėd- 
sakų. Jie netruko sužinot, kur dabar esu. Veikiai Jie atvyks. 
Norėčiau spėti parašyti viską, ką apgalvojau nuo šios popietės 
iki dabar. Bet jei tai perskaitytų Jie, sukurtų dar vieną niūrią 
teoriją, o paskui visą amžinybę bandytų iššifruoti slaptąjį pra- 
nešimą, kurį slepia mano istorija. Negali būti, sakytų, kad jis 
mums norėjo papasakoti tik apie tai, kaip iš mūsų šaipėsi. Ne, 

gal nė jis pats to nežinojo, tačiau Būtis per jo užmarštį mums 
siunčia pranešimą. 

Jokio skirtumo, ar aš tai parašysiu ar ne. Jie visada ieškotų 
kitos prasmės, net mano tylėjime. Tokie Jie yra. Akli apreiški- 
mui. Malkut yra Malkui, ir viskas. Bet kaip Jiems tai pasakyti? 
Jie neturi tikėjimo. 


Todėl galiu likti čia, laukti ir Žiūrėti į kalvą. 


Ji tokia graži. 

